
Forord 


Redaksjonsgruppen onsker a takke alle bidragsytere til antologien 
Aksjonsforskning i Norge, volum 2. Redaksjonsgruppen har bestatt av 
aksjonsforskere og koordinatorene av det norske aksjonsforskningsnett- 
verket CARNorge. CARNorge ble etablert i 2014 og er som forsknings- 
nettverk lagt inn under det internasjonale aksjonsforskningsnettverket 
CARN, Collaborative Action Research Network. CARNorge er et apent 
nettverk, uten økonomiske bindinger. 

Etter den første antologien Aksjonsforskning i Norge — teoretisk og 
empirisk mangfold, som ble publisert online i 2017, har redaktørene fått 
mange henvendelser om å fortsette med neste antologi. Det var fortsatt 
behov for nye norske forskningsbidrag på dette området. Nye forfattere 
har kommet til, og flere har videreutviklet grunnlagsideene og tilnær- 
mingene i aksjonsforskning i denne nye antologien Aksjonsforskning i 
Norge, volum 2: Grunnlagstenkning, forskerroller og bidrag til endring i 
ulike kontekster. Invitasjon til å sende inn abstrakt til antologien gikk ut 
til CARNorge-nettverket høsten 2018. I arbeidet med antologien har det 
vært gjennomført et felles skriveseminar for alle forfattere ved Universi- 
tetet i Sørøst-Norge våren 2019. Alle artiklene er vurdert av to fagfeller. 

Vi takker alle forfatterne som har bidratt med et mangfold av teore- 
tiske perspektiver og empiriske erfaringer innen aksjonsforskning. 


Redaktørgruppen 
Sigrid Gjøtterud, NMBU; Hilde Hiim, OsloMet; Dag Husebø, UiS; og 
Liv Helene Jensen, USN. 


Ås, Oslo, Stavanger og Drammen 
03.12.2020 


Innledning 


Hensikten med denne antologien om Aksjonsforskning i Norge, volum 2 
er å vise ulike perspektiver pa grunnlagstenkning, ulike forskerroller og 
ulike kontekster for aksjonsforskning. Bidragsyterne er forskere som alle 
har lang erfaring med å kombinere praksisutvikling og kunnskapsutvik- 
ling i aksjonsforskningsprosjekter. Noen har forsket i egen praksis, even- 
tuelt sammen med kolleger, studenter eller andre samarbeidspartnere. 
Andre har i stor grad hatt samarbeidspartnere utenfor sin egen organi- 
sasjon. Mangfoldet i forskningsbidragene og kunnskapen som deles, er 
interessante både for anerkjente og nye forskere som ønsker å bli kjent 
med hva aksjonsforskere bidrar til av kunnskaps- og praksisutvikling i 
Norge. 

Noen forfattere er nye siden forrige volum av Aksjonsforskning i Norge, 
mens andre videreutvikler grunnleggende tanker og ideer fra den første 
antologien. Mangfoldet i antologien er ønskelig og nødvendig i en viten- 
skapelig diskurs om aksjonsforskningens plass og bidrag i vitenskapsfel- 
tet, en diskusjon som aldri kan stoppe opp, men tvert imot bidra til å se 
nye horisonter. 


Hva nytt bidrar denne antologien med? 


Denne antologien viser mangfoldet i aksjonsforskning, knyttet til hvil- 
ken type spørsmål man kan få svar på, hvilke metoder som kan være 
egnet, og ikke minst hva det metodologiske grunnlaget handler om. 
Aksjonsforskning kan i motsetning til mer tradisjonelle forsknings- 
tilnærminger innebære at data genereres gjennom ulike utviklingsak- 
tiviteter, at man anvender mange ulike metoder, og at tilnærmingen i 
forskningsprosessen endres underveis. Et aksjonsforskningsprosjekt kan 
for eksempel være initiert av forskere ved et universitet eller høgskole, og 
utvikles videre som et samarbeid mellom ledere og personell ved skoler 

eller helseinstitusjoner. Denne antologien viser til bredden i ulike tilnær- 
minger, der noen prosjekter er initiert av forskere, mens andre prosjek- 
ter i større grad er kjennetegnet av gjensidighet i samarbeidet mellom 
praktikere og forskere både om valg av tema, metodiske tilnærminger 
og analyser. Nyere aksjonsforskningstilnærminger retter også oppmerk- 
somheten mot forskerens selvrefleksjon og retrospektive tilbakeblikk 
rundt egen praksis. 

Aksjonsforskning utfordrer den tradisjonelle tenkningen i kvantitativ 
og kvalitativ forskning, der forskerens oppgave først og fremst handler om 
å samle og analysere data. I aksjonsforskning har forskeren også en aktiv 
rolle i å bidra til å tilrettelegge og stimulere utviklingsprosesser. Aksjons- 
forskere blir ofte kritisert for å ha for nært forhold til utviklingsarbeidet 
og for at forskningsprosessene ikke i tilstrekkelig grad oppfyller tradisjo- 
nelle forskningskrav om distanse og objektivitet. Å kombinere utvikling 
og forskning krever at forskeren gjør rede for sin posisjon, og i samarbeid 
med deltakerne avklarer hvilke roller eller funksjoner alle deltakere skal 
ha, og hva som er målet med forsknings- og utviklingsprosessen. 

En posisjon som vi ser eksempler på i boken, er innsideforskere med mål 
om å utvikle kunnskap av betydning for egen profesjon, som f.eks. lærer/ 
lærerutdanner eller sykepleier/sykepleielærer, gjennom å forske i egen 
praksis. Det er også eksempler som viser hvordan forskere ved høgsko- 
ler og universiteter blir invitert inn i pågående forbedringsarbeid. Skoler 
eller kommuner som ønsker bistand i sitt utviklingsarbeid ønsker både 
faglige innspill fra forskere utenfra og hjelp til å dokumentere utviklings- 
prosessene. Slike samarbeidsprosjekter kan ha karakter av at forskeren 
har en posisjon som utenforstående ekspert, men kan også innebære at 
forskere, ansatte og ledere sammen kommer frem til nye intervensjoner 
eller tiltak som fortløpende blir vurdert i fellesskap og dokumentert. 

Aksjonsforskning krever som all annen forskning systematikk i data- 
samling og analyser og et metarefleksivt perspektiv. Aksjonsforskningen 
har tradisjonelt vært forbundet med kombinasjonen av endringsproses- 
ser (aksjon) og systematisk, vitenskapelig generering av kunnskap. Noen 
vil hevde at endringsprosessene er så mangesidige at de vanskelig lar seg 
beskrive i dagens konvensjonelle krav til vitenskapelige publikasjoner. 
Aksjonsforskere er derfor opptatt av å synliggjøre det metodologiske 

grunnlaget for aksjonsforskning, og hva de vitenskapelige kravene til 
aksjonsforskning innebærer i ulike kontekster. 

I denne antologien har vi oppmuntret aksjonsforskerne til å velge hvor- 
vidt de ønsker å utdype grunnleggende prinsipper og verdier i aksjonsfors- 
kning eller vise med eksempler hvordan forskningstilnærminger innen 
aksjonsforskning kan gjennomføres. Flere forfattere har bidratt med over- 
sikter over ulike tilnærminger. Andre har valgt å utforske maktspørsmål 
og grunnleggende verdier i aksjonsforskning som myndiggjøring, med- 
virkning, demokrati og dialog. Flere har også presentert gjennomføring og 
resultater fra konkrete aksjonsforskningsprosjekter i ulike kontekster. 

De fire hoveddelene i antologien gir ikke et fullstendig bilde av hva 
aksjonsforskning kan være, og dekker ikke hva aksjonsforskning i 
Norge innebærer. Hensikten er heller å utforske og vise noe av spennet 
i aksjonsforskning i Norge. Vi håper videre at antologien kan inspirere 
nye og erfarne forskere. Rekkefølgen i kapitlene er organisert i fire hoved- 
deler. Det første hovedtemaet tar opp metodologiske spørsmål og verdier 
i aksjonsforskning, og viser bredden i ulike tilnærminger. De tre neste 
hovedtemaene viser hvordan aksjonsforskning kan gjennomføres i egen 
praksis, i samarbeid med andre i egen organisasjon og i samarbeid på 
tvers av organisasjoner. 


Metodologisk grunnlagstenkning og verdier 
i aksjonsforskning 


Artiklene i denne delen av antologien tar opp metodologisk grunnlag- 
stenkning, verdier og ikke minst dilemmaer i aksjonsforskning. Perspek- 
tivene er ulike og bidrar til å få frem at det epistemologiske grunnlaget 
i aksjonsforskning er mangfoldig. Bidragene får frem viktigheten av å 
forholde seg aktivt og eksplisitt til kunnskapsteoretiske spørsmål som 
aksjonsforsker. Søkelyset blir rettet mot dilemmaer som gjelder aksjons- 
forskningens hensikt, forskerrollen, demokrati, dialog og myndiggjøring. 
Betydningen av å synliggjøre systemiske motsetninger i aksjonsforskning 
blir diskutert, og muligheter for generalisering undersøkt. Et historisk- 
filosofisk perspektiv på aksjonsforskning knyttet til en mulig typologi 
blir til slutt presentert. 

Hilde Hiim gir i artikkelen «Likheter og forskjeller mellom tilnærmin- 
ger til aksjonsforskning» en analyse og fremstilling av ulike nøkkeltil- 
nærminger til aksjonsforskning. Analysen ser nærmere på hvordan ulike 
sentrale aksjonsforskere og aksjonsforskningsprosjekter forholder seg til 
ulike metodologiske dilemmaer og spenninger som vil kunne dukke opp 
i aksjonsforskning. Hun rydder i artikkelen aksjonsforskningsterrenget 
inn i fem hovedtilnærminger og sammenlikner og diskuterer hvordan 
disse forholder seg til spørsmål som har med deltakeres innflytelse og 
makt å gjøre. Spørsmål om hvem forskningsprosessen initieres av, hvor- 
dan den drives frem, og hvilket utbytte deltakerne har av forskningen, 
er knyttet til viktige prinsipper som kan gis ulik vekt i ulike deler av 
aksjonsforskningstradisjonen. 

Eva Schwencke diskuterer i artikkelen «Myndiggjøringsbegrepet 
og demokratiske prosesser — i lys av kritisk utopisk aksjonsforskning, 
CUAR» teoretiske kjennetegn ved myndiggjøringsbegrepet og hvilke 
utfordringer myndiggjøring som prinsipp kan ha i aksjonsforskning. 
Hun er opptatt av hva det innebærer å forske med deltakerne, og hvilke 
konsekvenser dette har for forskerrollen. Schwencke viser ved hjelp av tre 
gjennomførte forskningsprosjekter hvordan fremtidsverkstedet i kritisk 
utopisk aksjonsforskning kan være et verktøy for kunnskapsutvikling og 
for lokale forbedringstiltak. Erfaringene fra disse prosjektene indikerer 
at å komme frem til felles, meningsbærende tema og en tydelig demo- 
kratisk forskerrolle er vesentlig for å styrke myndiggjørende prosesser i 
forskningen. 

I artikkelen «Dialog som begrep og praktisk tilnærming i aksjonsfors- 
kning» beskriver Dag Husebø, Øystein Lund Johannessen og Geir Skeie 
hvordan dialogbegrepet er anvendt i internasjonal og egen aksjonsfors- 
kning og er bærer av grunnleggende verdier. Mot denne bakgrunnen dis- 
kuterer de hvordan på den ene siden bruken av dialogbegrepet anvendes 
for å beskrive prosedurale prosesser som å organisere og legge til rette 
for likeverdig deltakelse. På den andre siden viser de til aksjonsforskning 
der det substansielle innholdet i begrepsforståelsen av dialog er sentral, 
og hvor det analytiske potensialet knyttet til hvordan dialog i en bestemt 
kontekst kan forstås, trer frem. Husebø, Lund Johannessen og Skeie illus- 
trerer dialogbegrepet i aksjonsforskning ved to kryssende akser. Aksenes 

kontinuum gar fra det prosedurale til det substansielle pa den ene aksen 
og fra det individuelt orienterte til det kollektive pa den andre. 

I artikkelen «Dialogkonferansen - arena for kollektiv utvikling i skolen» 
undersøker Torbjørn Lund de betingelser aksjonsforskning og dialogkon- 
feranser har i skolen som metodologi og redskap for kollektiv utvikling. 
Lund viser i artikkelen til to empiriske eksempler fra norsk skolehverdag 
hvor aksjonsforskning og dialogkonferanser er tatt i bruk med mål om 
utdanningsorientert praksisutvikling. Gjennom sine analyser viser han 
spesielt til behovet for å håndtere spørsmål om representativitet i aksjons- 
forskningsnettverk. Hans funn peker også på utfordringer med å sette ideer 
generert i dialogkonferanser ut i praksis. Lund konkluderer i sin artikkel 
med at ulike typer dialogkonferanser vil kunne tas i bruk, alt etter de inten- 
sjoner og hensikter som ligger til grunn for ønsket utvikling i skolen. 

I artikkelen «Aktivitetsteori som tenkeredskap i aksjonsforskning» 
analyserer Thomas Eri og Marit Aas hvordan studenter i et aksjonsfors- 
kningsorientert ph.d.-kurs anvender og diskuterer aktivitetsteori i egne 
prosjekter. I lys av sine analyser argumenterer forfatterne for at Cultural- 
Historical Activity Theory (CHAT) vil kunne være et viktig tenkered- 
skap for aksjonsforskere. Eri og Aas er spesielt opptatt av de betingelser 
CHAT-perspektiver kan gi for å avdekke systemiske motsetninger som 
kan ta bolig i et aksjonsforskningprosjekt. Økt kjennskap til ulike typer 
systemiske motsetningsforhold kan gi bedre forståelse av hemmende og 
fremmende faktorer for ønsket endring. 

Kristin Bjørndal og Svein-Erik Andreassen tar i artikkelen «Om 
sammenhenger mellom forskningsspørsmål, aksjonsforskning, casestu- 
dier og generalisering» opp diskusjonen om generalisering i kvalitativ 
forskning er mulig, og i så tilfelle hvordan det kan gjøres. De retter opp- 
merksomheten mot aksjonsforskning som anvender kvalitative data, og 
hvilken betydning forskningsspørsmålet får for ambisjonen om genera- 
lisering eller ikke. Bjørndal og Andreassen utforsker ulike formuleringer 
av konstruktive forskningsspørsmål og legger vekt på hvem som er sub- 
jekt. De viser med eksempler at forskningsspørsmål med spesifikt subjekt 
(en navngitt skole eller lærerteam) innebærer at forskeren ikke har ambi- 
sjon om generalisering. Er derimot subjektet generelt (skoler i Norge), har 
forskeren ambisjon om analytisk generalisering. 

I artikkelen «Aksjonsforskning - ansats til systematikk» analyserer 
Olav Eikeland ulike tilnærminger til aksjonsforskning og søker å identi- 
fisere en tentativ typologi i et historisk perspektiv. Eikeland deler aksjons- 
forskningens historie i tre faser. Den første fra slutten av 1930-tallet tar 
opp spørsmål om hvordan forskning og kunnskap kan anvendes direkte 
i løsningen av sosiale problemer, en mellomperiode fra 1960 til 1975 retter 
oppmerksomheten mot samarbeid mellom forskere og praktikere. Den 
siste aksjonsforskningsbølgen fra midten av 1970-tallet har ifølge Eike- 
land vokst frem uten klar kontinuitet med de første, den bærer i seg et 
radikalt transformasjonspotensial. Mens tidligere forskning var basert på 
en arbeidsdeling hvor utenforstående forskere studerte «de andre», retter 
aksjonsforskere nå i økende grad oppmerksomheten mot seg selv, indivi- 
duelt og kollektivt ved iboende (immanent) kritikk. Den iboende kritik- 
ken er bærer av den transformerende kraften i aksjonsforskning. 


Aksjonsforskning i egen praksis 


Artiklene i denne delen av antologien dreier seg om en gren av aksjons- 
forskningen der forskere og praktikere forsker i sin egen praksis — ulike 
former for førstepersonsforskning. Et grunntrekk ved denne formen for 
aksjonsforskning er at forskeren har et innenfraperspektiv. De metodo- 
logiske innfallsvinklene i artiklene viser en variasjon i førstepersonsfors- 
kning, fra et eksempel på en praktiker som analyserer sin egen praksis 
gjennom årtier, til praktikere som i fellesskap søker å utforske og forbedre 
sin undervisningspraksis i samarbeid med studenter. Det siste bidraget 
er en filosofisk analyse av nødvendigheten av innenfraperspektivet for 
utvikling av praksis. 

I artikkelen «Forskning i egen undervisningspraksis i høyere utdan- 
ning» tar Sigrid Gjøtterud utgangspunkt i stortingsmeldingen «Kultur 
for kvalitet i høyere utdanning» (KD, 2016), som oppfordrer universi- 
tetslærere til å forske i sin undervisningspraksis. Meldingen fremhever 
at en viktig hensikt er å skape miljøer der pedagogiske spørsmål i høyere 
utdanning blir satt på dagsordenen. Gjøtterud viser hvordan aksjons- 
forskning og beslektede forskningstilnærminger tilbyr innfallsvinkler 
til hvordan universitetslærere kan forske i sin undervisningspraksis 

gjennom forstepersonforskning. Hun presenterer og diskuterer flere ret- 
ninger innen denne typen forskning, og retter sokelys mot det potensialet 
slik forskning kan ha innen universitets- og høyskolesektoren. 

Artikkelen «Læreren, kunstneren og forskeren» har en autoetnografisk 
aksjonsforskningstilnærming, der Sølvi Thuv utforsker sin egen praksis 
som lærer og lærerutdanner. Ved tilbakeblikk på egen praksis identifiserte 
hun fem perioder som har vært av særlig betydning for egen utvikling 
som lærer og forsker i samarbeidet med studentene. Hun stiller seg kri- 
tisk og undrende til utviklingen i eget arbeid og påvirkende faktorer fra 
planverket. Refleksjonene tar særlig utgangspunkt i subjektorientering, 
det å være subjekt i egen lærerutvikling. I den siste perioden blir Thuv 
kjent med kunstbasert pedagogisk forskning, og hun analyserer frem 
hvordan ferdigheter innen kunst og begreper fra kunstbasert forskning 
kan bidra til å utvikle hennes ferdigheter som lærer. 

I artikkelen «Drama og teater som tilnærming i aksjonsforskning - å 
øve på fremtiden» utforsker Anne Eriksen og Tove Leming ved hjelp av 
eksempler fra egen undervisningspraksis hvordan drama og teater kan 
anvendes som tilnærminger i aksjonsforskning. Ved å anvende bildetea- 
ter og rollespill involveres studentene i fiktive situasjoner. De får anled- 
ning til å prøve ut alternative handlinger og reflektere i ettertid på hvorfor 
det ble slik og hva som kunne vært gjort annerledes. Eriksen og Leming 
understreker at denne arbeidsformen gir dem som forskere verktøy til å 
studere helhetlige transformative prosesser. 

I artikkelen «Studentsentrert undervisning i lærerutdanning - Når 
alle er engasjert og har lest, blir det fort en spennende diskusjon» pre- 
senterer Astrid Undhjem og Eli Moksnes Furu en selvstudie hvor de som 
lærerutdannere har samarbeidet om å forske i sin undervisningsprak- 
sis. De ønsket å utforske hvordan studentsentrert undervisning kunne 
gjennomføres i et opplegg for lærerstudenter om tilpasset opplæring. 
Begrepsrammen for studien var sosiokulturell læringsteori og et utvidet 
dialogbegrep, samt aksjonsforskningsbegreper om deltakelse og myndig- 
gjøring. Resultatene viser hvordan interaksjon mellom individuell lesing 
og lytting på den ene siden og kollektiv skriving og gruppediskusjoner 
på den andre styrket lærerstudentenes læring og engasjement. En utfor- 
dring var å involvere studentene mer aktivt i planlegging og styring av 

læreprosessen. Forfatterne fremhever at kollegasamarbeid knyttet til 
forskning i egen praksis styrker mulighetene for å utvikle ny kunnskap 
om undervisning i lærerutdanningen. 

I artikkelen «Praxis-forskning - iboende i det 20. århundrets filosofiske 
og metodologiske utvikling» viderefører Olav Eikeland tenkningen fra 
«Aksjonsforskning - ansats til historisk systematikk» og fremhever prak- 
tikerforskning og den immanente kritikk. Eikeland viser til spørsmål om 
utviklingen i kunnskapsforståelse fra nødvendigheten av forskningssted 
utenfra til nødvendigheten av et deltakerperspektiv innenfra de studerte 
praksisformene. Han analyserer de filosofiske utviklingslinjene og sam- 
funnsvitenskapelig metodelære, og munner ut med en reaktualisering av 
aristotelisk filosofi. 


Aksjonsforskning i samarbeid med andre 

i egen organisasjon 

Artiklene som er samlet i denne seksjonen, har som fellesnevner at de 
er opptatt av samarbeid innad i egen organisasjon og organisasjonsut- 
vikling i utdanningssammenheng. På ulike måter fremstiller artiklene 
aksjonsforskning som tilnærming til å styrke både kollektiv og individu- 
ell praksisutvikling og samtidig bruke praksis- og samarbeidsarenaer i 
organisasjonen som grunnlag for ny kunnskap. Aksjonsforskning frem- 
kommer i denne seksjonen som et metodologisk bindingsverk som evner 
å tjene tre hensikter: praksisutvikling, kunnskapsutvikling og organisa- 
sjons- og systemutvikling. 

Gunhild Bjaalid, Dag Husebø og Vegard Moen viser i artikkelen «Stu- 
dieprogramledelse i høyere utdanning - aksjonsforskning som grunnlag 
for involvering, læring og organisatoriske grenseoppganger» et eksempel 
på hvordan aksjonsforskning kan bidra til kompetanseheving hos ansatte 
på tvers av fakulteter ved et universitet. Etter at universitetet innførte en 
ny funksjon/stillingskategori - studieprogramledere, utviklet og gjen- 
nomførte forfatterne et kompetansehevingsprogram for de nye studie- 
programlederne. Kompetansehevingsprogrammet var bygget opp som 
et aksjonsforskningsprosjekt der deltakerne, sammen med lederne for 
programmet, i gjentakende sykluser analyserte deltakernes erfaringer 

og utviklet kunnskap som bidro til 4 pavirke betingelsene for utovelse 
av studieprogramlederfunksjonen. Slik forte forskningen til utvikling 
av organisasjonens praksis og frembrakte kunnskap som kan inspirere 
kompetansehevings- og endringsprosesser i andre organisasjoner. 

I artikkelen «Faglig og spraklig utvikling hos studenter med norsk 
som andrespråk i Akademisk sprakkafé — praktisk medvirkningsbasert 
aksjonsforskning» presenterer Hjørdis Frisnes, Beate Lie Sverre, Marit 
Gjone Sandsleth, Anne Stenhammer og Liv Helene Jensen et praktisk, 
deltakende aksjonsforskningsprosjekt gjennomført i en sykepleierut- 
danning i Norge. Forfatterne ser det økende antallet studenter med ulik 
språklig og kulturell bakgrunn som en ressurs for universitetene, men 
anerkjenner utfordringer studentene som studerer på et annet språk 
enn sitt førstespråk, har. Artikkelen belyser hvordan studenter, univer- 
sitetslærere og bibliotekarer i organisasjonen i samarbeid bidro til å heve 
studentenes akademiske og språklige kompetanse, gjennom sykliske 
lærings- og forskningsprosesser. De fremhever verdien av at den språklige 
utviklingen gikk hånd i hånd med den profesjonelle læringen. Eksempe- 
let kan ha betydning for hvordan vi kan legge til rette for utvikling av 
både profesjonell og språklig kompetanse i høyere utdanning generelt, 
ved å anvende en aksjonsforskningstilnærming der studentene er aktive 
deltakere i forskningen. 

Annfrid R. Steeles artikkel, «ALAR som tilnærming for å skape økt 
forståelse hos deltakere for forskning og for forståelse for FoU i skole og 
i lærerutdanning», dreier seg om utvikling av forskningsbasert under- 
visning i lærerutdanningen. Prosjektet hun beskriver og drøfter, fore- 
gikk i samarbeid mellom universitet og skole, mellom lærerutdannere, 
lærerstudenter og praksislærere i skolen. Forfatteren veiledet studentenes 
aksjonslæringsprosjekter, mens studentene og praksislærerne var delta- 
kere i forfatterens aksjonsforskningsprosjekt der hensikten var å utvikle 
en felles forståelse for betydningen av å gjennomføre forsknings- og 
utviklingsarbeid i lærerstudiet. Søkelyset blir rettet mot hvordan slike 
forsknings- og utviklingsarbeider skaper tette bånd mellom teori og 
praksis i studiet, bidrar til forskningsbasert kunnskap om studentenes 
kompetanseutvikling og belyser rollene til skolebaserte og universitets- 
baserte lærerutdannere. Artikkelen viser hvordan kunnskapsutvikling i 

egen organisasjon (lærerutdanning) kan skje i et balansert trepartssam- 
arbeid mellom universitetslærere, studenter og lærere i skolen. 


Aksjonsforskning i samarbeid på tvers 
av organisasjoner 


Artiklene i denne delen av antologien tar opp hvordan aksjonsforskere 
kan innlede til og gjennomføre aksjonsforskningsprosjekter på tvers av 
organisasjoner. Forskerne gjør rede for sin posisjon som eksterne sam- 
arbeidspartnere, tilretteleggere for nye undervisningsformer og sam- 
arbeidet mellom yrkeslivet og utdanning. De empiriske eksemplene i 
denne delen viser hvilken verdi aksjonsforskning kan ha for utvikling av 
kompetanse på tvers av organisasjoner i samarbeidet mellom forskere og 
deltakerne. 

Morten Brattvoll, Lars Aage Rotvold og Åse Slettbakk utforsker i atik- 
kelen «Når vi ikke kjenner fremtiden; Scenarioer som metode for skoleut- 
vikling?» hvordan de som eksterne forskere og samarbeidspartnere kan 
bidra til å realisere forventninger til kompetanseutvikling i det nasjonale 
programmet Ungdomstrinn i utvikling ved å anvende fremtidsfortellin- 
ger. Forskerne introduserte tre teoriforankrede scenarioer og inviterte 
lærere og skoleledere i seks kommuner til å reflektere over eget ståsted i 
lys av disse. Fremtidsfortellingene var utformet dels som suksesshistorier 
og dels som fiaskovarianter. Med bakgrunn i egen empiri og teori drøfter 
Brattvoll, Rotvold og Slettbakk styrker og svakheter ved bruk av scenari- 
oer som metode i skoleutvikling. 

James Karlsen undersøker i artikkelen «Studenter som aktører i regi- 
onale samskapingsprosesser - en ny form for praksis?» hvilke roller 
studenter kan spille i regionalt samarbeid mellom universitet, eksterne 
aktører og studenter. Han argumenterer for at det å gi studentene auten- 
tiske, praktiske og samarbeidsorienterte erfaringer med universitetets 
omgivelser kan gi studentene nødvendige erfaringer og kompetanse i 
utdanninger som ikke tradisjonelt har hatt praksis som læringsarena. 
I et aksjonsforskningsprosjekt som involverte studenter og eksterne 
partnere, var målet å skape et studieemne hvor både studenter og part- 
nere i næringslivet var aktive deltakere og medlærende (co-learners). 

Forskningsspørsmålet som er stilt, er hvordan prosessbevissthet skapes 
mellom studenter og regionale aktorer. Hovedfunn fra analysene tilsier 
1) at det unike ved utfordringer i medskapingsprosesser med regionale 
aktører er vanskelig å gjenskape på campus og i klasserom, 2) at tidsdi- 
mensjonen i en slik medskapingsprosess er viktig å gjøre eksplisitt, og 3) 
at en medskapingsprosess alltid vil være uferdig og underveis. 

I artikkelen «Om å lære i lag - en modell for kollektiv videreutdan- 
ning» diskuterer Nina Amble og Else Marie Johansen et aksjonsfors- 
kningsprosjekt hvor en ny kollektiv modell for videreutdanning ble 
utviklet og utprøvd ved fire arbeidsplasser i fire ulike kommuner. Prosjek- 
tet +Læringslivet koblet sammen ansatt-drevet innovasjon med videreut- 
danning som de samme ansatte fulgte. Utdanningen var med på å gi de 
ansatte ny kompetanse til å drive innovasjonsprosesser som grunnlag for 
organisasjonslæring. Videreutdanningsmodellen som ble utviklet, viser 
et eksempel på hvordan en organisasjon kan drive innovasjon og kom- 
petansebygging på samme tid. Artikkelen beskriver hvordan forskere og 
ansatte organiserte og drev denne type prosesser i fellesskap. Gjennom 
artikkelen viser Nina Amble og Elsa Johansen hvordan arbeidsplassen 
kan bli gjort til gjenstand for utdanning, og hvordan utdanning kan bli 
en del av et arbeid. 

I artikkelen «Lærerutdannerens rolle i skolebasert kompetanseut- 
vikling. Hvordan bidra til profesjonalisering innenfra?» belyser Nina 
Vasseljen og May Britt Postholm hvordan lærerutdannere kan bidra til 
profesjonalisering av skolen ved å støtte lærere og skolelederes aktive 
arbeid med skoleutvikling. De betegner prosessen som en profesjonalise- 
ring innenfra, en prosess som komplementerer utenfrastyrte utviklings- 
tiltak i skolen. Artikkelen bygger på et fireårig aksjonsforskningsprosjekt 
ved en norsk skole, der Lesson Study ble brukt som verktøy i skolebasert 
kompetanseutvikling for lærere. Forfatterne kom frem til tre hovedkate- 
gorier som hadde betydning for lærerutdannernes rolle og bidrag: emo- 
sjonell støtte, organisasjonsmessig støtte og prosessuell støtte. Arbeidet 
er forankret i den desentraliserte kompetanseutviklingsmodellen, som 
tilsier at alle grunnskoler og skoleeiere skal etablere samarbeid med uni- 
versitet og høyskoler. Artikkelen gir et godt eksempel på hvordan slikt 
samarbeid kan organiseres gjennom aksjonsforskning. 

Arne Ronny Sanneruds artikkel, «Yrkesrettet aksjonsforskning der 
arbeids- og produksjonsprosesser er omdreiningspunktet for undervis- 
ning og opplering», presenterer et aksjonsforskningsprosjekt som var et 
samarbeid mellom to universiteter pa forskjellige kontinenter. Prosjek- 
tet dreide seg om utvikling av et yrkespedagogisk masterlop i Uganda. 
I tillegg til det internasjonale samarbeidet foregikk ogsa prosjektet i 
samarbeid mellom universitetet i Uganda og næringslivet de utdan- 
ner arbeidstakere for, noe som var sentralt for utviklingen av relevant 
kompetanse. Gjennom prosjektet introduserte forskerne innfallsvinkler 
og verktøy for medvirkende forskning innen yrkesrettet utdanning og 
opplæring. Artikkelen drøfter behovet for en yrkespedagogisk vinklet 
aksjonsforskning. Videre viser artikkelen hvordan aksjonsforskning kan 
introduseres i høyere utdanning, og verdien av en slik forskningstilnær- 
ming for utvikling av et aksjonsorientert studium der samarbeidet med 
næringslivet står sentralt. 

I artikkelen «En aksjonsforskningsstudie av samarbeid i grensesoner 
- betydningen av deltakernes forventninger» fokuserer Elisabeth Stens- 
horne og Janne Madsen på hvordan deltakernes forventninger påvirker 
utviklingsprosesser. Artikkelen er basert på et skolebasert utviklings- 
prosjekt som ble gjennomført i samarbeid mellom tre skoleledere, lærere 
og ressurslærere fra tre skoler og to veiledere fra universitetet som også 
var forskere. Forfatterne beskriver hvordan deltakerne arbeidet på tvers 
av grensene mellom profesjoner og organisasjoner. Kulturhistorisk akti- 
vitetsteori ble brukt som begrepsramme for å samle og analysere data. 
Deltakernes fortellinger fra utviklingsprosessene viser hvilken betydning 
deres forventninger hadde for motivasjon og vilje til å endre skolens prak- 
sis. Resultatene viser også hvordan dialog, innsikt og kreativitet utvikles 
når deltakere møtes på tvers av grenser over tid. 


Avslutning 


Antologien Aksjonsforskning i Norge, volum 2 består av vitenskapelige 
artikler som står på egne bein. Samtidig kan antologien leses som en hel- 
het. Den kan leses som uttrykk for aksjonsforskningens mangfold, der 
enkelte bidrag kan være utfordrende, provoserende og synliggjøre både 


22 


INNLEDNING 


dilemmaene og spenningene som kan finnes i aksjonsforskningsfeltet. 
Mangfoldet både teoretisk og empirisk kan i seg selv være interessant for 
å holde en diskusjon gående om hva aksjonsforskning kan, og kanskje 
også bør, være for at tilsiktede og utilsiktede endringsprosesser blir til det 
gode for aktørene i respektive praksisfelt. 

Likheter og forskjeller mellom 
tilnærminger til aksjonsforskning 


En analyse av prinsipper og dilemmaer 
relatert til forskningens hensikt, 
utviklingsmetoder, forskerrollen og 
epistemologisk grunnlag i noen sentrale 
tilnærminger 


Hilde Hiim 
OsloMet - storbyuniversitetet 


Abstract: This article focuses on similarities and differences between some key 
approaches to action research. The aim is to investigate perspectives, principles 
and dilemmas concerning the purpose of action research, development methods, 
the role of the researcher and the epistemological basis. The analysis sheds light on 
important dilemmas to which there are various answers. There are different views 
on the extent to which the purpose of action research is to develop and document 
knowledge for practitioners or for academia. A major methodological challenge 
is about the distribution of power and balance between participant influence and 
research management. An important dilemma is whether the researcher should be 
internal or external in relation to the context in question. One important episte- 
mological issue concerns the potential of action research to transcend established 
traditions and structures. Another is whether democratic participation is an end 
in itself. A common core is to create value-conscious, practically relevant research 
through collaboration in social and professional fields. 


Sitering av denne artikkelen: Hiim, H. (2020). Likheter og forskjeller mellom tilnærminger til aksjons- 
forskning. En analyse av prinsipper og dilemmaer relatert til forskningens hensikt, utviklingsmeto- 
der, forskerrollen og epistemologisk grunnlag i noen sentrale tilnærminger. I S. Gjøtterud, H. Hiim, 
D. Husebø & L. H. Jensen (Red.), Aksjonsforskning i Norge, volum 2: Grunnlagstenkning, forskerroller 
og bidrag til endring i ulike kontekster (Kap. 1, s. 25-54). Oslo: Cappelen Damm Akademisk. https://doi. 
org/10.23865/noasp.121.ch1 

Lisens: CC-BY 4.0. 

Keywords: dilemmas in action research, the purpose of action research, methodo- 
logies in action research, the role of the researcher in action research 


Innledning 


Aksjonsforskning er et vidt begrep som omfatter mange tilnærminger 
til å kombinere utvikling og forskning. Ulike retninger eksisterer side 
om side, og har til dels utviklet sin egen terminologi (McNiff, 2017). Det 
er vanskelig å dele aksjonsforskning inn i bestemte kategorier, siden 
likheter og ulikheter overlapper og glir over i hverandre. En ryddig og 
komplett oversikt over ulike retninger innen aksjonsforskning er det 
knapt mulig å komme fram til (Reason & Bradbury, 2002). Mangfoldet 
kan gjøre det vanskelig å orientere seg i feltet. Det eksisterer likevel 
ulike kategoriseringer hvor aksjonsforskning for eksempel er inndelt 
ut fra ulik epistemologisk grunnlagstenkning (Carr & Kemmis, 1986; 
Kemmis, 2007) eller ut fra hvorvidt forskerrollen er intern eller ekstern 
i forhold til praksisfeltet (Reason & Bradbury, 2008). Kategoriserin- 
gene retter søkelyset mot sentrale spørsmål som gjelder aksjonsfors- 
kningens hensikt og grunnprinsipper. Det er imidlertid i begrenset 
grad gjennomført sammenliknende analyser av ulike tilnærminger 
til aksjonsforskning. Gjennom mange år som aksjonsforsker har jeg 
erfart at likheter og ikke minst ulikheter mellom retninger er både 
lite klarlagt og underkommunisert, og at dette skaper forvirring. 
Forskjellige tilnærminger kan innebære ganske ulike syn på grunn- 
leggende prinsipper og dilemmaer som gjelder forskningens hensikt, 
utviklingsmetoder, forskerrollen og epistemologi (Reason & Bradbury, 
2002). 

I denne artikkelen ønsker jeg å undersøke og diskutere slike grunnleg- 
gende prinsipper i et utvalg av tilnærminger til aksjonsforskning. Målet 
er å få fram likheter og ulikheter som belyser noe av bredden i feltet, og 
ikke minst sentrale dilemmaer som aksjonsforskere må ta stilling til. Jeg 
har forsøkt å ta utgangspunkt i premissene som gis i den enkelte retning 
og ikke foreta noen form for kvalitetsrangering. En viktig hensikt er å få 
fram at det er nødvendig for aksjonsforskere å ha en omfattende forstå- 
else av tilnærminger de velger å arbeide ut fra, og at for eksempel ulike 

utviklingsmetoder ma forstas i lys av konteksten og epistemologien de 
bygger pa. 

Problemstillingen for artikkelen er folgende: Hvordan framtrer 
forskningens hensikt, utviklingsmetoder, forskerrollen og det episte- 
mologiske grunnlaget i noen sentrale tilnærminger til aksjonsforskning, 
og hva er vesentlige likheter, ulikheter, prinsipper og dilemmaer? 

For å belyse spørsmålet har jeg valgt å analysere fem retninger: dia- 
logbasert aksjonsforskning, kritisk utopisk aksjonsforskning, samarbei- 
dende pedagogisk aksjonsforskning, praktikerforskning og deltakende 
aksjonsforskning. Jeg har lagt vekt på å bruke betegnelser som benyttes 
innen retningene selv. Bakgrunnen for å velge nettopp disse er først og 
fremst at de representerer en viss bredde både når det gjelder konteksten 
de er oppstått i, hensikt, metoder og epistemologi, samtidig som de klart 
definerer seg som aksjonsforskning. De er utviklet og blir benyttet innen 
ulike områder som organisasjonsutvikling, utvikling i lokalsamfunn og 
profesjonsutdanning, og alle kan anses som sentrale og utbredte. Det kan 
påpekes at ingen av retningene er helt klart avgrenset, og at hver av dem 
kan deles inn i undergrupper eller plasseres under andre kategorier. Jeg 
mener likevel at grunnprinsipper i de retningene som er valgt, er klare 
nok til at det er meningsfylt å gjennomføre en sammenliknende analyse. 

Jeg vil framheve at noe av bakgrunnen for valget også er min erfaring 
med de respektive tilnærmingene gjennom mitt eget aksjonsforsknings- 
arbeid innen utdanning, og gjennom nært samarbeid med kolleger som 
har drevet aksjonsforskning på andre felt. Slike erfaringer har hatt stor 
betydning for å forstå hvordan grunnprinsipper, likheter, ulikheter og 
dilemmaer kommer til uttrykk i praktisk aksjonsforskningsarbeid, og 
ikke bare er av teoretisk interesse. Det er viktig å understreke at det er 
mange sentrale retninger innen aksjonsforskning som kunne bidratt til 
å belyse prinsipper og dilemmaer på andre måter, og at utvalget i denne 
artikkelen er gjort i stor respekt for dette. Resultatene fra denne under- 
søkelsen gjelder primært for de tilnærmingene som er valgt, men kan 
likevel være av generell interesse for feltet. 

Analysene er i stor grad basert på artikler og bøker skrevet av framtre- 
dende aksjonsforskere innen hver retning. Når det gjelder dialogtradisjo- 
nen, er artikler av Bjørn Gustavsen og Olav Eikeland valgt ut, mensartikler 
av Kurt Aagaard Nielsen og Birger Steen Nielsen er et hovedgrunnlag når 

det gjelder kritisk utopisk aksjonsforskning. Litteratur av John Elliott, 
Lawrence Stenhouse, Wilfred Carr og Stephen Kemmis er utgangspunk- 
tet for analyser av samarbeidende pedagogisk aksjonsforskning og prak- 
tikerforskning, mens artikler av Orlando Fals Borda og Maria Schwantz 
er benyttet når det gjelder deltakende aksjonsforskning. Det er brukt sup- 
plerende artikler og litteratur innen hver retning. 

Jeg vil i fortsettelsen først kort si litt om aksjonsforskningens felles røtter 
tilbake til sosialpsykologen Kurt Lewin og nevne innflytelsen fra ideer om 
ny kunnskapsproduksjon som kom på 1990-tallet (Gibbons & Nowotny, 
1994). Deretter vil jeg presentere en analyse av hver av de ulike tilnærmin- 
gene som er nevnt ovenfor. Jeg vil legge vekt på å undersøke i hvilken kon- 
tekst tilnærmingene ble utviklet, forskningens hensikt, utviklingsmetoder, 
forskerrollen, syn på dokumentasjon og vitenskapsteoretisk grunnlag. 
Etter analysen av de ulike tilnærmingene vil jeg diskutere forskjeller og 
likheter mellom dem og hvordan disse belyser sentrale dilemmaer og prin- 
sipper i aksjonsforskning. 


Aksjonsforskningens røtter 


De fleste tilnærminger til aksjonsforskning, og alle de som er omtalt i 
denne artikkelen, anser Kurt Lewin som aksjonsforskningens grunn- 
legger (se for eksempel Carr & Kemmis, 1986; Nielsen, 2013). Lewin var 
etter å ha vært vitne til autoritære samfunnsbevegelser i Europa opptatt 
av å utvikle en mer demokratisk samfunnsforskning gjennom å inte- 
grere forskning, utvikling og utdanning (Lewin, 1946). Han utviklet 
sosiale eksperiment som var rettet mot å trene deltakerne i demokratisk 
gruppedynamikk og mot å oppnå kunnskap og teknikker om utvikling 
av samarbeid i organisasjoner (Nielsen & Nielsen, 2006). Deltakerne i 
sosiale eksperimenter hadde en rolle som aktive samarbeidspartnere i 
prosessen. Forskningen ble organisert gjennom sirkler eller sekvenser 
av samarbeidende utprøving, refleksjon, vurdering av resultater som 
førte til nye planer og ny utprøving, osv. Ulike varianter av aksjonsfors- 
kningssirkelen går igjen i mange tilnærminger til aksjonsforskning. For 
Lewin var det et viktig anliggende å orientere samfunnsforskningen 
mot spørsmål om forskerens ansvar for å ivareta demokratiske verdier 

og mot myndiggjoring av samfunns- og forskningsdeltakere (Lewin, 
1946; Nielsen, 2013). 

Fra 1990-tallet ble Gibbons og Nowotnys bok The New Production of 
Knowledge (1994) en viktig inspirasjonskilde for aksjonsforskere. Betyd- 
ningen av sosial kunnskapsproduksjon ble framhevet, og sokelyset rettet 
mot at kunnskap i vart samfunn i dag i stor grad blir utviklet utenfor de 
formelle kunnskapsinstitusjonene, bl.a. i ulike typer bedrifter, pa arbeids- 
plasser og i lokalmiljøer. For å utvikle sosialt relevant og robust kunnskap 
er det nødvendig for forskere å involvere aktuelle sosiale grupper, f.eks. 
pasienter, elever og ulike typer brukergrupper og lokalmiljøer i kunn- 
skapsproduksjonen. Argumentene for å involvere deltakere i forsknin- 
gen er her mer nytteorientert enn verdibasert (Nielsen, 2013). Hensyn 
til både demokratiske verdier og nytte er blitt og blir fortsatt vektlagt 
i aksjonsforskningen og i de ulike tilnærmingene som blir diskutert i 
denne artikkelen. 

Jeg vil først undersøke spørsmål om kontekst, hensikt, metoder, for- 
skerrolle, dokumentasjon og vitenskapsteoretisk grunnlag i dialogbasert 
aksjonsforskning. Dette er den tilnærmingen som har lengst tradisjoner 
i Norge, og selve begrepet aksjonsforskning ble her lenge oppfattet som 
noe som primært ble gjennomført ved det som het Arbeidsforskningsin- 
stituttet. Deretter blir tilsvarende spørsmål undersøkt i forhold til kritisk 
utopisk aksjonsforskning, som også i relativt stor grad har vært relatert til 
arbeidslivet. Samarbeidende pedagogisk aksjonsforskning og lærerfors- 
kning blir deretter analysert. Til slutt vil jeg undersøke noen sider ved 
deltakende aksjonsforskning som er mer framtredende her enn i de andre 
tilnærmingene. 


Dialogbasert aksjonsforskning 


Den dialogbaserte aksjonsforskningen i Norge var inspirert av Lewin og 
av det engelske Travistock-instituttet, som tok opp mange av Lewins ideer 
i om forskning og utvikling i organisasjoner (Emery & Thorsrud, 1969). 
Den dialogbaserte aksjonsforskningen i Norge ble internasjonalt kjent for 
forsøk med å utvikle demokratiske arbeidslivsorganisasjoner fra slutten 
av 1960-tallet, de såkalte «samarbeidsforsøkene» (Emery & Thorsrud, 

1969; Gustavsen, 2002). Eikeland (2012a) framhever at utgangspunktet 
var godt fordi norsk arbeidsliv var bra organisert i velfungerende arbeids- 
taker- og arbeidsgiverorganisasjoner som har inngatt i et trepartssam- 
arbeid med statlige myndigheter. Hensikten med samarbeidsforsokene 
var a legge til rette for demokratisk organisasjonsutvikling og kollektiv 
læring pa arbeidsplassen, og å utvikle metoder for og kunnskap om dette. 

Det ble utviklet en sentral metodologisk tilnærming som ble kalt dia- 
logkonferanser. Et hovedprinsipp i dialogkonferansene var, og er, å inklu- 
dere flest mulig ansatte på en arbeidsplass i dialog om sentrale oppgaver 
og utfordringer i organisasjonen. Alle får anledning til å uttale seg, og 
det blir lagt vekt på å lytte til hverandre (Gustavsen, 1992). Utfordringer 
kan gjelde både arbeidsoppgaver i organisasjonen og organiseringen av 
arbeidsprosesser og beslutningsprosesser. Hensikten er å komme fram 
til planer for utviklingsprosjekter og felles løsninger. Konferansen blir 
organisert ut fra prinsipper som skal sikre at deltakerne føler seg trygge 
på å gi uttrykk for det de er opptatt av, og at de ulike deltakernes erfa- 
ringer og synspunkter kommer klart fram. Prinsippene kan f.eks. handle 
om at ansatte på samme nivå i organisasjonshierarkiet snakker sammen 
i grupper, før grupper med ansatte på ulike nivå snakker sammen, for å 
unngå dominans fra toppen. Gruppene blir sammensatt ut fra arbeids- 
og ansvarsområder. Hensikten er å få belyst aktuelle utfordringer ut fra 
ulike syn som grunnlag for å samarbeide videre. Deltakerne reflekterer 
sammen over hvor skoen trykker, hvilken utvikling man ønsker, og hvor- 
dan man skal komme dit (Gustavsen, 1992). 

Det blir lagt vekt på at deltakerne i en dialogkonferanse ikke bare skal 
løse felles problemer. De skal også lære verdien av å reflektere sammen og 
verdien av å organisere rom og tid for samarbeidende utvikling og læring 
(Gustavsen, 1992). Utviklingsorganisering kan anses som noe annet enn 
arbeidsorganisering, og krever organiserte møteplasser med tid til og 
stimulering av individuell og kollektiv refleksjon og læring. Eikeland 
(2012b) har vært særlig opptatt av at utviklingsorganisering er nødvendig 
for å styrke læring på arbeidsplassen. 

I den tidlige utgaven av dialogtradisjonen var en nok mer opptatt av 
å flate ut organisasjonshierarkiet og utvikle det som ble kalt «selvstyrte 
grupper», enn en ble etter hvert, selv om verdien av bred medvirkning 

hele tiden har blitt vektlagt (Gustavsen, 1992). Mens de forste arene hand- 
let mye om a utvikle demokrati pa arbeidsplassen, er man etter hvert blitt 
forsiktig med a benytte ordet «demokrati», ut fra en begrunnelse om at 
en dialogkonferanse i seg selv ikke er en beslutningsarena hvor noe skal 
stemmes over og avgjøres. I de seinere årene er dialogbasert aksjonsfors- 
kning i større grad blitt en tilnærming som har til hensikt å utvikle meto- 
der og prosedyrer som kan styrke dialogelementet og læreprosessene i 
arbeidslivet. Strukturer for utviklingsorganisering er kommet vel så mye 
i fokus som demokratiske strukturer (Eikeland, 2012). 

Forskernes rolle i dialogbasert aksjonsforskning er en form for ekstern 
konsulentrolle som først og fremst handler om å organisere, lede og 
følge opp dialogkonferanser, og bistå deltakerne i videre organisering av 
utviklings- og læringsprosesser. Forskerne gar i liten grad inn i innholdet 
i de aktuelle utviklingsprosjektene, fordi dette anses for å være de profe- 
sjonelle arbeidstakernes faglige domene. 

Når det dreier seg om dokumentasjon, så blir det gjerne skrevet en 
konferanserapport som bl.a. er basert på deltakernes notater i form av 
f.eks. veggaviser, deltakende observasjoner og eventuelle målinger av 
holdninger og output. Rapportens hensikt er å synliggjøre hva som ble 
diskutert og planlagt av videre tiltak. Dokumentasjon for forskersamfun- 
net er delvis atskilt fra dokumentasjon for deltakerne. Den dreier seg i 
hovedsak om perspektiver på organisasjonslæring og -utvikling, og kan 
f.eks. handle om framgangsmåter og prinsipper for å skape medvirkning 
og kollektiv læring på arbeidsplasser og i organisasjoner. 

Det vitenskapsteoretiske grunnlaget i dialogtradisjonen var i utgangs- 
punktet sterkt inspirert av Habermas’ teori om kommunikativ handling 
og prinsipper om maktfri diskurs (Gustavsen, 2002). Et viktig spørsmål 
blir hva som menes med dialog. Dialog i vid betydning betyr meningsut- 
veksling. I dialogbasert aksjonsforskning har en vært opptatt av å skille 
dialog fra diskusjon, debatt og retorikk, og definere det som en utfor- 
skende samtale hvor poenget er å hjelpe hverandre til innsikt og forståelse 
og lære av hverandre, snarere enn å «vinne» (Eikeland, 2012a). Gustavsen 
(2002) argumenterer for at Habermas” metaprinsipper for diskurs kan 
anvendes i aksjonsforskningsbasert organisasjonsutvikling. Habermas’ 
gyldighetskriterier om sannhet, som handler om hvorvidt det som blir 

gjort og sagt er effektivt, forstaelig, oppriktig og rettferdig, kan veere 
retningsgivende for 4 tilrettelegge en maktfri diskurs (Habermas, 1999). 
Også Habermas’ demokratiprinsipp - at bare normer som alle berørte kan 
akseptere konsekvensene av er gyldige — er viktig i diskursen. Habermas’ 
diskursbegrep overlapper imidlertid ifølge Eikeland (2012a) ikke uten 
videre dialogbegrepet slik det er definert ovenfor, idet det er mer orientert 
mot argumentasjon og konsensus. 

I tilknytning til både dialog- og diskursbegrepet blir språket tillagt en 
stor betydning i endring og kunnskapsutvikling. Kunnskap blir ansett 
som uløselig knyttet til språk, og endringer i organisering av dialoger og 
diskurser blir i dialogtradisjonen oppfattet som en forutsetning for end- 
ring og utvikling i organisasjonen (Gustavsen, 1992; Pålshaugen, 1991). 

Den dialogbaserte aksjonsforskningen er blitt kritisert for å være ensi- 
dig opptatt av metodologi og prosedyrer i organisasjonsendring, og for lite 
opptatt av innholdet i og resultatet av utviklingsprosessene (Nielsen, 2013). 


Kritisk utopisk aksjonsforskning 


Fra midten av 1980-årene ble det i Danmark utviklet en aksjonsfors- 
kningstradisjon som dro inn erfaringer fra dialogtradisjonen, men som 
dessuten var inspirert av tysk kritisk arbeidslivsforskning (Negt, 1981) 
og av ideer om framtidsforskning (Jungk, 1988; Jungk & Miillert, 1984). 
En kjerne i tilnærmingen handler om å utvikle utopiske horisonter for 
et demokratisk sosialt liv gjennom å sette i gang sosiale eksperimenter 
på arbeidsplassen og i lokalmiljøer (Nielsen, 2013). En hovedhensikt er å 
skape grunnlag for demokratisk utvikling og endring, med søkelys på å 
styrke deltakernes subjektivitet, å overskride gitte rammer og strukturer 
og å utvikle innholdet i deltakernes egen organisasjons- og arbeidspraksis. 

En sentral metode for utvikling er framtidsverksteder hvor deltakerne 
blir invitert til å skape utopier og visjoner, til å kritisere eksisterende 
betingelser og til å utarbeide planer for endring. Det er utviklet en rela- 
tivt streng metodikk for framtidsverkstedene hvor hensikten er å skape 
et mest mulig maktfritt rom for subjektive ideer og erfaringer og kritikk 
av eksisterende rammer (Nielsen, 2013; Schwencke, 2017). Rom både for 
deltakernes subjektive erfaringer og ønsker og for kritikk anses som en 

forutsetning for 4 oppna endring som overskrider vaner og etablerte 
strukturer, noe som kan være en stor utfordring i forsøk på utvikling. 

Framtidsverkstedene skal munne ut i konkrete utviklingsplaner som så 
blir iverksatt og vurdert i oppfølgingsverksteder. Et framtidsverksted blir 
som regel fulgt opp av et såkalt forskningsverksted, hvor man inviterer 
inn eksterne samarbeidspartnere og folk som på ulik måte har en sosial 
eller politisk rolle eller ekspertise i forhold til det som er målet for utvik- 
ling i det aktuelle aksjonsforskningsprosjektet. Forskningsverkstedene 
fungerer som en offentlig arena hvor det blir utvekslet synspunkter og 
erfaringer, hvor man lærer av hverandre, og hvor det aktuelle prosjektet 
også får en plass i en større offentlighet (Nielsen, 2013). En viktig hensikt 
med forskningsverkstedet er å bidra til å styrke forankringen av prosjek- 
tet i samfunnet og skape grunnlag for varighet og videre utvikling. 

Forskernes rolle er å lede framtidsverkstedene og forskningsverkste- 
dene på en måte som ivaretar prinsippene om å styrke frirom for subjek- 
tivitet og kritikk, men de følger også opp i forhold til iverksettelsen og 
vurderingen av det aktuelle utviklingsprosjektet. 

Det er forskerne som dokumenterer prosjektet, i første omgang i form 
av verkstedprotokoller som bygger på veggaviser eller annet skriftlig 
materiale som blir produsert av deltakerne på framtids- og forsknings- 
verkstedene. Det er gjerne et skille mellom dokumentasjon for deltakerne, 
f.eks. de ansatte på den aktuelle arbeidsplassen eller deltakere i det aktu- 
elle lokalmiljøet, og dokumentasjon for forskersamfunnet. Dokumen- 
tasjon for forskersamfunnet legger vekt på teoretiske og metodologiske 
perspektiver, mens dokumentasjon for deltakere/praktikere fokuserer 
mer på praktiske endringer og resultater. 

Det vitenskapsteoretiske grunnlaget for den kritisk-utopiske aksjons- 
forskningen er sterkt forankret i kritisk teori. Betegnelsen «kritisk teori» 
er ifølge Nielsen og Nielsen (2006) avledet fra kontrasten med tradisjo- 
nell teori. I tradisjonell teori uttrykker kunnskap og begreper sannhet 
om «det som er», og man søker å unngå uttrykk om det ønskelige. Kritisk 
tenkning snur teoribegrepet på hodet: Teori som kritikk skal gi uttrykk 
for en forståelse av hva som er, i lys av hva det «burde være» (Adorno & 
Horkheimer, 1984, s. 206). Bak kritiske teorier og begreper om fenomener 
er det alltid en form for utopisk horisont om frigjøring og myndighet. Den 

utopiske horisonten, som er en form for sosial fantasi, er en forutsetning 
for a skape kritisk kunnskap, f.eks. om utviklingen av en arbeidsplass, et 
lokalmiljø eller en skole (Nielsen & Nielsen, 2006). Framtidsverksteder 
skal styrke sosial fantasi og bidra til kritisk tenkning. 

Kritisk teori retter søkelyset mot at menneskeskapte systemer og 
strukturer har en tendens til å bli oppfattet som gitte og uforanderlige 
(Habermas, 1999). Forskernes rolle i aksjonsforskning er å skape frirom 
for deltakerne til å frigjøre seg fra vanetenkning og rammer de er bundet 
av og tar som en selvfølge, gjennom å fokusere på alternative framtidsvi- 
sjoner og gjennom utviklingsforsøk. 

Det kan stilles spørsmål om hvorvidt den sterke vektleggingen av en 
fast metodikk i framtidsverkstedet i den kritisk utopiske aksjonsfors- 
kningen kan virke konserverende. 


Samarbeidende pedagogisk aksjonsforskning 


Samarbeidende pedagogisk aksjonsforskning, som utviklet seg i England 
fra 1970-tallet, var også i noen grad inspirert både av Kurt Lewin og av 
arbeidslivsforskningen på Travistock-instituttet. Den hadde samtidig et 
mer konkret utgangspunkt i utfordringer som gjaldt utdanningsfors- 
kning og lærerutdanning. En grasrotbevegelse blant lærere, særlig i ung- 
domsskolen, oppsto som en reaksjon på et for teoretisk pensum og ensidig 
målstyring (Elliott, 1991). Det var en misnøye med lærerutdanning og 
utdanningsforskning som handlet om at både utdanningen og forskningen 
var for lite relevant for praktisk lærerarbeid, og ikke hjalp lærere til å møte 
aktuelle problemer i skolen. 

De aktuelle utfordringene samt inspirasjon fra Travistock-instituttet 
førte til at det ble igangsatt samarbeidende utviklings-/aksjonsforsknings- 
forsøk mellom lærere og universitetsforskere (Elliott, 1991; Stenhouse, 
1975). Et eksempel er The Humanities Curriculum Project, som dreide 
seg om å utvikle utdanningsinnhold og undervisnings- og læringsproses- 
ser som involverte elevene aktivt og var meningsfylte for elevenes liv og 
erfaring. Hensikten med aksjonsforskningen var å utvikle kunnskap som 
var relevant for praktisk utøvelse av læreryrket gjennom forskningssam- 
arbeid med lærerne. Målet var også å bidra med kunnskap om hvordan 

utdanningen i grunnskolen kunne bli mer involverende, mer relevant for 
elevenes liv, og mer i samsvar med demokratiske verdier om medvirkning. 

For a oppna dette ble det igangsatt utviklingsprosjekter som skulle 
mote og belyse praktiske utdanningsproblemer (Elliott, 1998). Malet var 
å forbedre utdanning, undervisning og læring innen et felt, og utvikle 
kunnskap om forbedringen og om hindringer underveis. Utviklings- 
prosjektene ble strukturert omkring sirkulære sekvenser av planlegging, 
gjennomføring, refleksjon, vurdering, ny plan osv., som ble systematisk 
dokumentert. Data var basert på planer, observasjonsnotater, logger, 
møtereferater, elevenes arbeider, intervjusamtaler osv. 

Universitetsforskerne tok initiativ til samarbeid med lærere i store pro- 
sjekter, og sto i stor grad selv for datainnsamling og forskningsmessig 
styring av prosjektene. Data ble ført tilbake til lærerne som grunnlag for 
vurdering og utvikling, nye data ble samlet inn, osv. Det var et relativt 
klart skille mellom forskere og praktikere, hvor universitetsforskerne var 
hovedansvarlige for selve forskningsprosessen, mens praktikerne gjen- 
nomførte endringer og bidro med erfaringer og synspunkter. Universi- 
tetsforskerne var hovedansvarlige for teoriutvikling og dokumentasjon 
av aksjonsforskningen (Elliott, 1991). 

Det vitenskapsteoretiske grunnlaget for denne tilnærmingen skilte 
seg i utgangspunktet ikke så radikalt fra mer konvensjonell forskning, 
selv om det nok var en begynnende påvirkning fra bl.a. sosialkonstrukti- 
visme, pragmatisme og kritisk teori som bl.a. kom til uttrykk gjennom å 
legge vekt på medvirkning fra både lærere og elever i kunnskapsutviklin- 
gen (Elliott, 1998). Den formen for samarbeidende aksjonsforskning som 
ble etablert, har mye til felles med aksjonsforskningsprosjekter som blir 
gjennomført både i utdanningssektoren og i andre sektorer i dag. 


Praktikerforskning (practitioner research) 


Etter hvert ble samarbeidet mellom universitetsforskere og lærere utsatt 
for kritikk, bl.a. av Stenhouse (1975, 1983). Han argumenterte med at pro- 
sjekter og resultater ofte ikke var tilstrekkelig basert på læreres profesjo- 
nelle erfaringer og praksis. Forskningen ble for mye styrt utenfra og for 
instrumentell, og tok i for stor grad utgangspunkt i hypoteser om hva 

som «virker». Mal om okt praktisk relevans og mer vekt pa demokratiske 
verdier om medvirkning i kunnskapsutviklingen ble ikke i tilstrekkelig 
grad ivaretatt. Det var en fare for at forskerne i for stor grad overtok ledel- 
sen av bade forskningen og praksisen, og for at lærerne ble umyndiggjort 
(Elliott, 1991, 1998). 

Stenhouse (1975) argumenterte for at lærerne selv måtte styre 
utviklings- og forskningsprosessen for å ivareta både praktisk, profesjo- 
nell relevans og demokratisk medvirkning i kunnskapsutviklingen. De 
måtte selv, sammen med kolleger og elever, identifisere praktiske utfor- 
dringer, planlegge og gjennomføre forskningsbaserte utviklingsprosesser 
eller «utdanningsforsøk», samle inn data og dokumentere resultatene. 
Deres rolle var å gjennomføre forskning i egen praksis, eller «practitioner 
research». Resultatene skulle dokumenteres i en form for case som andre 
lærere kunne lære av og la seg inspirere av (Stenhouse, 1988). 

Kritikken mot denne tilnærmingen handlet om, og handler fortsatt 
om, at lærere ikke har tilstrekkelig forskerkompetanse og ingen ressurser 
til å forske (Tiller, 2006). Det ble utviklet tilnærminger som representerte 
en form for kompromiss mellom samarbeidende pedagogisk aksjonsfors- 
kning og praktikerforskning, hvor universitetsforskernes rolle primært 
er å sørge for at lærere lærer å forske som en del av sin utdanning, og 
eventuelt å fasilitere lærerforskning i konkrete prosjekter (Elliott, 1998). 
Et argument har vært at å utvikle lærere som forskere er en forutsetning 
for å styrke læreryrket som selvstendig profesjon (Hiim, 2016; Kemmis, 
2012). 

Det vitenskapsteoretiske grunnlaget for lærerforskningen ble etter 
hvert preget av kritikk av ensidig teknisk, rasjonalistisk kunnskapste- 
ori, og inspirert av bl.a. pragmatisme og kritisk teori (Carr & Kemmis, 
1986; Elliott, 1998; Hiim, 2010; McNiff, 2017). Det ble argumentert med 
at utvikling av profesjonelle begreper nødvendigvis må ha ankerfeste i 
profesjonell erfaring og handling, med referanse til ulike kilder som bl.a. 
Chomsky (1992), Dewey (1933), og Rorty (1999). Carr og Kemmis (1986) 
utviklet en tilnærming som i utgangspunktet var sterkt inspirert av 
Stenhouse (1975), men som bygger direkte på prinsipper i Habermas’ teori 
om kommunikativ handling (Habermas, 1999). De kritiserer tendenser 
til å instrumentalisere læreryrket og lærerforskningen, og framhever at 

utøvelsen av læreryrket ikke kan reduseres til spørsmål om effektivitet, 
men handler om forståelse, verdier og samarbeid som også må prege 
forskningen (Kemmis, 2002, 2012). 

Både den samarbeidende aksjonsforskningen og praktikerforskningen 
som ble utviklet i England, spredte seg snart fra lærerutdanning til andre 
profesjonsområder, særlig innen sosial- og helsefag, dels også til arbeids- 
livet (Winter, 1989). 


Deltakende aksjonsforskning (participative 
action research - PAR) 


Jeg vil til slutt kort si litt om bakgrunn, hensikt og prinsipper i delta- 
kende aksjonsforskning (participative action research), slik denne tilnær- 
mingen er blitt beskrevet av bl.a. Fals Borda (2002) og Schwantz (2008). 
Det er mange ulike tilnærminger til deltakende aksjonsforskning, men 
et viktig fellestrekk er at den ofte har vært knyttet til utviklingsprosjekter 
i Sør-Amerika og i afrikanske land (Ahmad et al., 2015; Gjøtterud et al., 
2015). Den har vært politisk orientert og eksplisitt rettet mot mål om fri- 
gjøring og demokratisering, og mot å utvikle kunnskap som omhandler 
frigjørings- og demokratiseringsprosesser på ulike arenaer. Sterk invol- 
vering av deltakerne og stor grad av medvirkning og utvikling av kollek- 
tiv kunnskap har vært hovedprinsipper. 

Forskere fra universiteter og andre forskningsinstitusjoner har i mange 
tilfeller stått for både ledelse og dokumentasjon av utviklingsprosessene, 
men en har vært svært opptatt av at dokumentasjonen skal være praktisk 
nyttig for deltakerne, og ikke primært fungere som merittering for for- 
skerne. Det blir også argumentert med at nyttig lokal kunnskap er like 
viktig som generell, teoretisk kunnskap, og at samfunnsforskere må ta 
ansvar også for utvikling av den lokale kunnskapen (Fals Borda, 2002; 
Schwantz, 2008). 

Det vitenskapsteoretiske grunnlaget er svært varierende, men bl.a. 
kritisk teori, f.eks. Habermas’ (1999) teori om kommunikativ handling, 
Freires (1972) frigjøringsteori, økofilosofi og teori om bærekraftig utvik- 
ling, er eksempler på samfunnskritiske vitenskaps- og kunnskapsteo- 
rier som har hatt betydning. 

Likheter og forskjeller mellom tilnærminger, 
og sentrale prinsipper og dilemmaer 


Analysene ovenfor viser at tilnærmingene til aksjonsforskning er preget 
av konteksten de er blitt utviklet i. Alle kombinerer utvikling, læring, 
forskning og kunnskapsutvikling. Det er imidlertid betydelige forskjeller 
når det gjelder syn på forskningens hensikt, metodologi, forskerrollen, 
dokumentasjon og det vitenskapsteoretiske grunnlaget. Jeg vil i fortset- 
telsen gjøre en mer inngående sammenliknende analyse av likheter, for- 
skjeller og dilemmaer. 


Forskningens hensikt - kunnskap om hva for hvem? 
Et viktig spørsmål i aksjonsforskning handler om hva slags kunnskap 
som skal utvikles og dokumenteres for hvem. Svaret på dette spørsmålet 
varierer mellom de ulike tilnærmingene. I alle er det et viktig prinsipp at 
deltakerne i et prosjekt skal lære gjennom å delta i utviklingsprosessen. 
Det er imidlertid ulike oppfatninger av hva den skriftlige dokumentasjo- 
nen skal inneholde, og om den skal være rettet mot deltakerne i det aktu- 
elle prosjektet eller mot forskersamfunnet. Spørsmålet har sammenheng 
med hvem som skal ha utbytte av og lære av dokumentasjonen. 

Både den dialogbaserte aksjonsforskningen og den kritisk utopiske 
aksjonsforskningen opererer som nevnt med to typer dokumentasjon. 
Det blir skrevet en rapport for de som har vært med i det aktuelle prosjek- 
tet om prosessen, og resultater man er kommet fram til. I tillegg kan det 
det utarbeides en mer akademisk dokumentasjon rettet mot forskersam- 
funnet (Eikeland, 2012a; Nielsen & Nielsen, 2006). Begrunnelsen er bl.a. 
at deltakerne i prosjektet har behov for en konkret og praktisk for form 
dokumentasjon som omhandler forbedringer og utvikling i deres aktu- 
elle kontekst. Forskersamfunnet har på sin side behov for en vitenskape- 
lig dokumentasjon hvor prosjektet og resultater blir relatert til generelle 
teoretiske og metodologiske diskusjoner og prinsipper. 

Innen den dialogbaserte aksjonsforskningen er det utviklet og doku- 
mentert mye generell kunnskap om hvordan læring i organisasjoner 
kan tilrettelegges, bl.a. om betingelser for dialog, kollektiv læring, med- 
virkning og styrking av felles oppgaveløsning (se for eksempel Gustavsen 

& Palshaugen, 2015). Innholdet i læreprosessene er mindre i fokus i for- 
skernes dokumentasjon, siden deltakerne i et aksjonsforskningsprosjekt 
selv anses som eksperter på innholdet i den aktuelle organisasjonens 
arbeidsoppgaver. Forskerne anser seg som eksperter på å tilrettelegge 
organisasjonslæringsprosesser, og dokumenterer kunnskap om det 
(Eikeland, 2012a). Kritisk utopisk aksjonsforskning skiller på sin side i 
mindre grad mellom læreprosessen og innholdet. Den legger vekt på å 
utvikle og dokumentere vitenskapelig, teoretisk, metodologisk og empi- 
risk kunnskap som både gjelder tilrettelegging av utviklingsprosessen og 
innholdet i og resultatet av endringene. Innholdet kan for eksempel dreie 
seg om å utvikle tiltak for naturopplevelse og sosialt samvær på et syke- 
hjem (Aalgreen- Petersen, 2011) eller om å styrke innsattes muligheter for 
arbeid og læring i et fengsel (Bladt & Nielsen, 2013). 

Skillet mellom målgruppene og inndelingen mellom vitenskapelig 
dokumentasjon og praktisk rapportering kan kritiseres for å bidra til å 
opprettholde en uheldig inndeling mellom praktisk og teoretisk kunn- 
skap som det etter mange aksjonsforskeres oppfatning er viktig å over- 
komme (Herr & Anderson, 2015). Det kan dessuten medføre en tendens 
til at dokumentasjonen blir motivert av forskernes ønske om vitenskape- 
lig merittering, snarere enn av å fremme deltakernes læring og utvikling 
av lokal kunnskap (McNiff, 2017). 

En hovedhensikt i den samarbeidende pedagogiske aksjonsforsknin- 
gen var i utgangspunktet å utvikle og dokumentere kunnskap om prak- 
tiske utfordringer i læreryrket og oppheve skillet mellom praksis og teori 
gjennom tett samarbeid mellom universitetsforskere og lærere (Elliott, 
1991). Tilnærmingen har spredt seg til andre profesjonsutdanninger, sær- 
lig innen helse- og sosialfag, og ulike former for samarbeidende aksjons- 
forskning benyttes av universitetsforskere som er opptatt av å utvikle 
kunnskap i samarbeid med profesjonelle praktikere og praksisfeltet. Det 
er imidlertid viktig å stille spørsmål ved i hvor stor grad dokumentasjo- 
nen faktisk er rettet mot praktikere eller mot forskersamfunn ved uni- 
versitetene, og i hvilken grad dokumentasjonen kommer praktikerne til 
gode (Kemmis, 2012). 

I lærerforskningen er det praktiserende lærere som utfører forskningen. 
Et hovedprinsipp i praktikerforskning generelt har vært at profesjonelle 

praktikere skal utvikle og dokumentere kunnskap for praktikere gjennom 
en form for «klinisk», praksisbasert forskning pa autentiske utfordringer i 
profesjonen (Elliott, 1998; Hiim, 2016; Kemmis, 2012; Winter, 1989). Malet 
er å oppnå praktisk relevant kunnskap gjennom dokumentasjon som er 
utviklet av og for profesjonelle yrkesutøvere i deres samarbeid med f.eks. 
elever, studenter, pasienter eller andre samarbeidspartnere. I Norge finnes 
det bl.a. noen eksempler på forskningsbasert litteratur som er utviklet av 
og for lærere i yrkesfaglige utdanningsprogram (se for eksempel Ekelund, 
2007; Støten, 2008). I England har bl.a. John Elliott vært med på å ta initi- 
ativ til aksjonsforskningstidsskriftet International Journal for Lesson and 
Learning Studies (Routledge), med artikler skrevet av lærere eller i tett 
samarbeid mellom universitetsforskere og lærere. Et annet eksempel er 
en antologi med lærerforskningsprosjekter utgitt av Schön (1991). Det er 
også stadig flere eksempler på at lærerutdannere gjennomfører og doku- 
menterer forskning i sin praksis, noe bl.a. Cochran-Smith og Lytle (2009) 
har vært opptatt av (se for eksempel Gjøtterud et al., 2017). Omfanget av 
dokumentert lærerforskning og annen praktikerforskning er imidlertid 
begrenset, noe som kan anses for å gjenspeile et behov for å styrke lære- 
res og andre profesjonsutøveres forskningskompetanse og ressurser til 
forskning og utvikling. 

Den deltakende aksjonsforskningen er på sin side eksplisitt opptatt 
av å løse lokale problemer innen f.eks. landbruk eller helsehjelp, og av 
å utvikle og dokumentere kunnskap av betydning i den lokale kontek- 
sten gjennom tett samarbeid mellom eksterne forskere og lokale aktører 
(Schwantz, 2008). Det blir framhevet at det kan være en interessemotset- 
ning mellom forskerens ønsker om akademisk merittering og deltakernes 
behov for forståelig og praktisk nyttig dokumentasjon (Fals Borda, 2002). 

Det er altså betydelige forskjeller mellom hvordan tilnærminger til 
aksjonsforskning oppfatter forskningens hensikt, spesielt når det gjel- 
der dokumentasjon. Alle er opptatt av å stimulere deltakernes læring og 
kunnskapsutvikling. Både i dialogtradisjonen, kritisk utopisk aksjons- 
forskning og samarbeidende pedagogisk aksjonsforskning er det imidler- 
tid primært den eksterne forskeren som til slutt dokumenterer kunnskap, 
og dokumentasjonen er i stor grad innrettet mot akademia, andre for- 
skere og eventuelt profesjonsutdannere (Eikeland, 2012a; Nielsen & 

Nielsen, 2006; Elliott, 1991). I praktikerforskning er det den profesjonelle 
praktikeren, f.eks. læreren, som forsker og dokumenterer kunnskap som i 
prinsippet skal rettes mot andre profesjonsutovere (Elliott 1998; Kemmis, 
2012). I den deltakende aksjonsforskningen er det et eksplisitt ideal at for- 
skere skal dokumentere arbeidet på en måte som er forståelig og nyttig 
for alle som er involvert i prosjektet (Fals Borda, 2002). 

Disse ulikhetene gjenspeiler dilemmaer i aksjonsforskning når det gjel- 
der hensikt og dokumentasjon. Viktige spørsmål er hvorvidt hensikten er 
å utvikle og dokumentere kunnskap av betydning for deltakerne og prak- 
sisfeltet eller for forskerne og akademia, og hvem som «eier», har ansvar 
for og glede av den kunnskapen som til slutt blir dokumentert. Et annet 
spørsmål er om det trenger å være så stor motsetning mellom akademiske 
hensyn og hensyn til nytte og forståelighet i dokumentasjonen, og om det 
kan utvikles dokumentasjonsformer som ivaretar begge deler. 

Det er ikke et enkelt svar på disse spørsmålene, men det er viktig at de 
blir belyst og tatt stilling til i det enkelte aksjonsforskningsprosjekt. 


Metoder - hvordan oppnå utvikling og endring? 
Metodene for endring og utvikling i tilnærmingene ovenfor bærer preg 
av å ha utgangspunkt i ulike kontekster og av å være innrettet mot end- 
ring på ulike felt. Dialogtradisjonen har primært dreid seg om endring 
i organisasjoner, mens kritisk utopisk aksjonsforskning ofte har hand- 
let om endringer i lokalmiljøer og arbeidsliv, gjerne med søkelys på 
underpriviligerte grupper, i likhet med deltakende aksjonsforskning. 
Samarbeidende aksjonsforskning og praktikerforskning har i stor grad 
vært relatert til utvikling og endring i profesjonsutøvelse. 
Grunnleggende spørsmål når det gjelder metoder for utvikling og end- 
ring i aksjonsforskning dreier seg både om hvordan normer og verdier 
kommer til uttrykk, og om hva som hemmer og fremmer sosial utvik- 
ling (McNiff, 2017). Alle tilnærmingene ovenfor har utviklet metoder 
som er inspirert av demokratiske verdier om medvirkning og medinn- 
flytelse. Medbestemmelse, sosial myndiggjøring og deling av makt anses 
som en viktig verdi og et mål i seg selv. I tillegg er man opptatt av at 
deling av erfaringer fra dem saken gjelder, styrker kunnskapsgrunnlaget 

for å definere utviklingsbehov og for å gjennomføre utvikling og endring 
(Gibbons & Nowotny, 1994). Aktiv medvirkning fra dem utviklingen 
angår, er dessuten viktig for å skape et felles eierforhold til endringene og 
gjøre dem sosialt robuste (Nielsen, 2013). Vi skal se nærmere på prinsip- 
per og dilemmaer i de ulike metodene for endring og utvikling. 

I dialogtradisjonen er organisering av møteplasser for dialog og makt- 
fri diskurs, kollektiv refleksjon og bred medvirkning, rettet mot organi- 
sasjonens mål og arbeidsoppgaver, en kjerne (Gustavsen, 2002; Eikeland, 
2012a). Metodikken i dialogkonferansene er rettet mot å skape trygge 
betingelser for at alle skal kunne uttrykke seg oppriktig og bli hørt. Det 
blir lagt til rette for at deltakerne skal få anledning til å lære av hverandre 
gjennom kollektiv refleksjon, og for å organisere faste møtearenaer for 
læring og utvikling (Eikeland, 2012b). Selv om dialogkonferansen i seg 
selv ikke er et beslutningsorgan, er det en tanke om at gode mulighe- 
ter for dialog, felles refleksjon og læring bidrar til å skape et solid felles 
grunnlag for beslutninger og endringer. 

Den kritisk utopiske retningen argumenterer på sin side med at dialog 
ikke er tilstrekkelig for dyptgående endring, fordi dialogen ofte vil ha 
en tendens til å opprettholde forståelser som er preget av eksisterende 
tradisjoner, rammer og strukturer (Nielsen, 2013). Systematisk utopisk 
tenkning og kritikk av eksisterende rammebetingelser blir ansett som en 
forutsetning både for subjektiv frigjøring og for overskridelse av vane- 
tenkning og strukturer. Metodologien i framtidsverkstedet er utviklet for 
å fremme utopisk tenkning, kritikk og frigjøring, mens forskningsverk- 
stedet skal bidra til å forankre endringene i en større offentlighet (Nielsen 
& Nielsen, 2006). 

I samarbeidende pedagogisk aksjonsforskning handler den sentrale 
metoden for utvikling og endring om systematisk refleksjon over prak- 
tiske profesjonelle utfordringer i læreryrket som det er et reelt ønske 
blant deltakerne å gjøre noe med (Elliott, 1991). Det blir lagt stor vekt 
på at det er praktikernes opplevde utfordringer som er utgangspunktet 
for endringen, ikke eksterne forskeres vurderinger eller teoretiske pro- 
blemstillinger. Det blir argumentert med at mange reformer og prosjek- 
ter i utdanningssystemet er initiert og styrt ovenfra, og i liten grad fører 
til reelle endringer fordi lærerne/praktikerne ikke har et eierforhold til 

dem (Kemmis, 2007). Refleksjonsprosessen og fortlopende datainnsam- 
ling blir ledet av eksterne forskere, mens praktikeren er den som gjen- 
nomfører og har det profesjonelle ansvaret for endringene. Innvendinger 
mot denne ansvarsdelingen er at maktfordelingen kan bli skjev, og at de 
eksterne forskernes tolkninger av prosessen kan bli styrende. Dermed er 
det en fare for at endringene ikke blir tilstrekkelig forankret i lærernes 
erfaringer, og blir lite robuste og varige (Elliott, 1998). 

I praktikerforskningen er det den profesjonelle praktikeren selv, f.eks. 
læreren, som i samarbeid med elever og andre involverte leder en lik- 
nende, systematisk, forskningsbasert endrings- og utviklingsprosess. Et 
viktig argument for praktikerforskning er at endringer initieres og iverk- 
settes nedenfra i systemet og er basert på profesjonelle praktikeres egne 
vurderinger og tiltak. Endringene har derfor gode muligheter for å bli 
integrert i den praktiske virksomheten (Carr & Kemmis, 1986; Elliott, 
1998). Flere aksjonsforskere har imidlertid påpekt at læreres refleksjon og 
selvstendige profesjonsutvikling hindres av at de i så stor grad er styrt 
av instrumentelle planer og kontrollorienterte vurderinger (Kemmis, 
2007; Hiim, 2016). En innvending mot praktikerforskning har dessuten 
vært at lærerforskningsprosjektene kan bli for individuelle og for lite for- 
ankret og institusjonalisert i skoleorganisasjonen, noe som medfører at 
endringene blir personavhengige (Elliott, 1998; Kemmis, 2002). Det er 
behov for å styrke organisasjonsperspektivet i lærerforskningsprosjekter, 
og rette søkelyset mer mot behovet for å organisere kollektive utviklings- 
prosesser, eventuelt med inspirasjon fra andre tilnærminger (Hiim, 2010). 

Også i deltakende aksjonsforskning er det praktiske utfordringer 
som de involverte ser behov for å gjøre noe med, som er drivkraften i 
endringene (Fals Borda, 2002; Schwantz, 2008). Et hovedprinsipp i 
metoden for utvikling er å inndra alle det gjelder, fortløpende, systema- 
tisk og i størst mulig grad gjennom utviklingsprosessen, med henblikk 
på å utnytte hver enkelt sine og lokalmiljøets ressurser. Deltakelse blir 
organisert gjennom regelmessige dialogmøter, samarbeid om praktiske 
oppgaver osv., og det blir lagt stor vekt på felles, demokratiske beslut- 
ningsprosesser i lokalmiljøet. 

Tilnærmingene til aksjonsforskning framhever viktige utfordringer og 
dilemmaer når det gjelder hva som kan fremme eller hemme utvikling. 

Sokelyset blir rettet mot i hvilken grad endringene er initiert av opplevde 
behov hos de saken gjelder, eller ovenfra/utenfra, for eksempel av ledere, 
eksterne forskere eller nye retningslinjer i utdanningssystemet, og hvilken 
betydning dette har for deltakernes engasjement (Elliott, 1998; Kemmis, 
2012). Spørsmålet er videre i hvilken grad og hvordan dem utviklin- 
gen gjelder, er involvert i utviklingsprosessen. En annen utfordring er 
at etablerte strukturer og tradisjonelle forståelser kan være vanskelige å 
overskride fordi de blir oppfattet som uforanderlige eller selvfølgelige, 
noe som krever metodologisk oppmerksomhet (Kemmis, 2002; Nielsen, 
2013). Tid, rom og struktur for erfaringsdeling, felles refleksjon og plan- 
legging er videre en forutsetning for læring og utvikling i et kollegium, 
en organisasjon eller et lokalmiljø, men er ikke alltid like lett å få etablert 
(Eikeland, 2012b). Maktforhold og bekymring for represalier kan hemme 
kritikk og utvikling, og kan være utfordrende å nøytralisere (Eikeland, 
2012a). Instrumentelle retningslinjer for utøvelse av profesjonelt arbeid i 
f.eks. læreryrket eller andre virksomheter kan skape hindringer for pro- 
fesjonell selvstendighet og utvikling som det er viktig å være oppmerk- 
som på (Elliott, 1998; Hiim, 2010; Nielsen & Nielsen, 2006). Metoder for 
utvikling og endring i de ulike tilnærmingene til aksjonsforskning har 
det til felles at de søker å stimulere individuelt, kollektivt, subjektivt og 
profesjonelt engasjement og kraft som kan drive fram utviklingsproses- 


ser og overkomme gitte strukturer, tradisjoner og maktbarrierer. 


Forskerrollen - ekstern eller intern? 

Forskerrollen varierer også mellom tilnærmingene til aksjonsforskning. 
I dialogtradisjonen har utgangspunktet vært en rolle som ekstern kon- 
sulent i oppdrag som angår organisasjonsutvikling, etter hvert kombi- 
nert med forskning (Eikeland, 2012a). Forskerens rolle kan beskrives som 
en profesjonell organisasjonsutviklingsekspert eller en konsulent som 
forsker på sin tilrettelegging for organisasjonslæring i ulike kontekster 
(Gustavsen, 2002). Innholdet i læringen, som i stor grad kan dreie seg om 
faglige sider ved arbeidet i organisasjonen, blir ansett som deltakernes 
profesjonelle område som forskeren i liten grad kan og skal blande seg 
inni. Også i kritisk utopisk aksjonsforskning har forskeren en rolle som 

ekstern konsulent eller utviklingsekspert, men her involverer forskeren 
seg mer i innholdet og resultatet av utviklingsprosessen (Nielsen, 2013). 
Forskeren kan anses som en form for sosialterapeut som hjelper delta- 
kerne til subjektiv og sosial frigjoring gjennom utopisk, kritisk tenkning. 
Bade i kritisk utopisk aksjonsforskning og i dialogtradisjonen er det blitt 
argumentert med at det er viktig at forskeren er ekstern i forhold til den 
aktuelle organisasjonen. Forskeren kan ellers lett selv oppfattes som en 
maktfaktor eller en del av eventuelle problemer i organisasjonen, noe som 
isa fall vil forstyrre utviklingsprosessen (Nielsen, 2013). 

I samarbeidende pedagogisk aksjonsforskning, slik det er omtalt i 
denne artikkelen, er det universitetsforskere innen lererutdanning som 
har ansvar for å initiere, lede og dokumentere forskningsprosessen i nært 
samarbeid med praktikere/lærere på en eller flere skoler. Forskernes rolle 
er å legge til rette for praktikernes refleksjon, å stimulere til igangsettelse 
av utviklingstiltak og -prosesser, og å samle inn data som fortløpende 
blir delt med praktikerne som grunnlag for videre utvikling. Også her er 
dermed forskeren ekstern, men har en fagpedagogisk kompetanse som 
kan ligge nært opp til praktikernes/lærernes kompetanse. Nærheten i 
kompetanse mellom universitetsforskere og lærere kan skape grunnlag 
for samarbeid om å utvikle kunnskap som er relevant for utøvelse av 
lærerprofesjonen. Universitetsforskernes status kan imidlertid medføre 
en fare for ubalanse i maktforholdet, hvor lærere får for lite innflytelse 
over kunnskapsutviklingen (Elliott, 1998; Hiim, 2010). 

I praktikerforskningen er det praktikerne selv, f.eks. individuelle 
lærere eller en kollegagruppe, som har ansvar for både forsknings- og 
utviklingsprosessen og dokumentasjonen (Elliott 1998; Hiim, 2016). Del- 
takerne er kolleger, elever og andre som lærerforskeren har et profesjo- 
nelt ansvar for å samarbeide med. Kritikken av å kombinere rollen som 
praktiker og forsker har for det første handlet om at praktikeren kan ha 
for lite distanse i forhold til de aktuelle utfordringene og utviklingspro- 
sessene. For det andre er det blitt framhevet at lærerforskeren selv er en 
del av et sosialt system hvor hun har makt, og at dette kan gjøre det van- 
skelig å få gyldig informasjon om utviklingsprosesser som gjennomføres 
sammen med elever, kolleger og andre involverte (Nielsen, 2013). På den 
annen side kan det argumenteres med at lærerforskerens rolle innenfor 

praksisfeltet er en styrke i forhold til å utvikle kunnskap og fagbegreper 
med forankring i profesjonell praksis (Kemmis, 2012). 

I deltakende aksjonsforskning har eksterne forskere ansvar for å lede 
både forsknings- og utviklingsprosessen, men sterk involvering av de 
lokale aktørene både i kunnskapsutvikling og i beslutninger er en del 
av dette ansvaret (Schwantz, 2008). Kompetanse i å involvere deltakere 
i utviklings- og læringsprosesser og i beslutningsprosesser er derfor av 
stor betydning i gjennomføring av deltakende aksjonsforskning (Ahmad 
et al., 2015). 

Forskerrollen i de ulike tilnærmingene varierer dermed fra å være 
en ekstern konsulent som i stor grad forsker på sine egne metoder, til 
å være en mer involvert konsulent som er med på å forske på, lede og 
dokumentere konkrete utviklingsprosesser. Forskeren kan være en pro- 
fesjonsutdanner som leder forsknings- og utviklingsprosesser i samar- 
beid med profesjonelle praktikere, eller profesjonsutøveren kan selv bli 
forsker og forske i sin praksis som f.eks. lærer eller sosialarbeider. Ulike 
roller har bakgrunn i forskjellige kontekster. Det er ikke nødvendigvis 
et skarpt skille mellom de ulike forskerrollene, men det er viktig å være 
oppmerksom på variasjonene og hvordan de kan henge sammen med 
oppfatninger av forskningens hensikt. Ett av de mye diskuterte og kon- 
troversielle temaene i aksjonsforskning handler nettopp om forskerrollen 
og om utfordringer knyttet til forholdet mellom forskere og praktikere og 
mellom å være ekstern eller intern som forsker (Kemmis, 2012). En vanlig 
innfallsvinkel har vært å kalle alle som er med i et aksjonsforskningspro- 
sjekt for medforskere, for å understreke at man samarbeider om utvikling 
og læring gjennom prosjektet. En av hensiktene med denne terminolo- 
gien har nok også vært et ønske om å minske statusforskjeller mellom 
ledere av og dem som er med i et aksjonsforskningsprosjekt. 


Det vitenskapsteoretiske grunnlaget - dilemmaer 
relatert til demokratiske verdier og praktisk nytte 
Det vitenskapsteoretiske grunnlaget innen aksjonsforskning varierer, men 
mye er også felles. Kritikk av ensidig instrumentelle, teknisk orienterte 
forskningstradisjoner har vært et utgangspunkt for alle tilnærmingene 

til aksjonsforskning som er omtalt i denne artikkelen. Kritikken har bl.a. 
vært inspirert av kritisk teori og Habermas’ (1999) prinsipper om kommu- 
nikativ handling og demokrati i forskning som omhandler sosial utvikling 
og endring. Også ut fra Skjervheims (1957) filosofiske analyse av forholdet 
mellom deltaker og tilskuer har det blitt argumentert for at et ideal om 
den nøytrale samfunnsforskeren er problematisk, og at forskeren nødven- 
digvis er med på å påvirke og skape virkeligheten. Forskning som gjelder 
mennesker og samfunn, må nødvendigvis forholde seg til fortolkninger, 
normer og verdier, også sine egne (Toulmin, 1992). Dilemmaer relatert til 
muligheter og hindringer for demokratisk medvirkning i utviklingspro- 
sessen er sentrale i aksjonsforskning. 

Et annet grunnleggende spørsmål gjelder forskningens sosiale nytte 
og relevans. Ut fra tolkninger av pragmatisk filosofi, bl.a. Wittgenstein 
(2003) og Heidegger (1978), blir det argumentert for nødvendigheten av 
å utvikle kunnskap gjennom individuell og kollektiv erfaring og reflek- 
sjon. Begreper utvikles gjennom deltakelse i ulike praksiser, kulturer og 
kontekster (Dreyfus, 1991; Hiim, 2010, 2016). Erfaring og kunnskap har 
dessuten et mangfold av dimensjoner - forståelse, ferdigheter, emosjoner 
og verdier - som må ivaretas i utvikling som gjelder mennesker, profe- 
sjoner og samfunn (Schön, 1983). Et viktig prinsipp i flere tilnærminger 
til aksjonsforskning er å utvikle og dokumentere kunnskap som ivaretar 
kontekstuelle og flerdimensjonale erfaringsaspekter og er relevant og nyt- 
tig både for deltakerne, for den aktuelle sosiale konteksten eller profesjo- 
nen og for samfunnet (jf. Gibbons & Nowotny, 1994). Et epistemologisk 
dilemma i aksjonsforskning er i hvilken grad kunnskap som blir utviklet 
og dokumentert, er forankret i deltakernes erfaringer eller i forskerens 
tolkninger, og om den er tilstrekkelig relevant og nyttig for praksisfeltet 
(Hiim, 2010; McNiff, 2017). Vi skal se nærmere på vitenskapsteoretiske 
perspektiver relatert til de ulike tilnærmingene. 

Den dialogbaserte aksjonsforskningen har som nevnt vært opptatt 
bl.a. av Habermas” teorier om å utvikle betingelser for maktfri diskurs 
og dialog. Den har også vært inspirert av Wittgensteins (2003) ideer 
om at språk er uløselig knyttet til ulike erfaringsbakgrunner. Dette kan 
gjøre det vanskelig å forstå hverandre, og dialog er derfor krevende, men 
nødvendig (Pålshaugen, 1991). Forskerens manglende deltakelse i selve 

utviklingsprosessen bade i dialogtradisjonen og i kritisk utopisk aksjons- 
forskning har stotte hos Habermas (1999), som er opptatt av at forskeren 
må holde seg utenfor det som det blir forsket på, for å unngå selv å bli en 
del av en maktkamp, f.eks. i en organisasjon, og for å kunne legge til rette 
for fri erfaringsutveksling og dialog på en troverdig måte. Kritisk utopisk 
aksjonsforskning er særlig inspirert av Adorno og Horkheimer (1984) når 
det gjelder betydningen av subjektiv frigjøring for å kunne overskride 
bestående tradisjoner og strukturer (Nielsen, 2013). 

Den samarbeidende pedagogiske aksjonsforskningen er også del- 
vis preget av kritikk av instrumentell forskning og teknisk anvendelse 
av teori i forhold til lærerutdanning (Elliott, 1998). Aksjonsforsknings- 
samarbeid mellom forskere og lærere skulle bidra til at læreres og elevers 
erfaringer og synspunkter inngikk i forsknings- og utviklingprosessen. 
Lærernes og elevenes erfaringer skulle i stor grad skape grunnlag for teo- 
riutvikling gjennom en form for «grounded theory» (Elliott, 1991; Glaser 
& Strauss, 1967). Stenhouse (1975) sin kritikk, som også er gyldig i dag, 
var at samarbeidet mellom forskere og lærere kan ha en tendens til å bli 
forskerstyrt og instrumentelt, og innstilt på å finne tekniske løsninger på 
problemer. Kemmis (2011) tar til orde for en liknende kritikk i innlednin- 
gen til boka «Action Research in a Nordic Perspective», hvor han stiller 
spørsmål ved et skille mellom aksjonsforskning og aksjonslæring som 
bl.a. Tiller (2006) har vært talsmann for, og ved en framherskende opp- 
fatning av at det er forskerens, snarere enn lærerens, oppgave å utvikle 
teori i aksjonsforskningen. 

Lærerforskning i form av praktikerforskning hvor lærerne selv styrer 
prosessene sammen med kolleger, elever og andre involverte, har bygd på 
pragmatiske vitenskapsteoretiske forutsetninger om at praktisk erfaring 
er grunnleggende og nødvendig i utvikling av profesjonsbegreper og - 
kunnskap. Inspirasjonskilder har vært f.eks. Dewey (1933), Toulmin 
(1992) og tolkninger av Wittgenstein (2003) og Heidegger (1978), sammen 
med kritisk teori (Habermas, 1999). Det blir argumentert med at aktiv 
deltakelse i en praksis, f.eks. lærerpraksis, er en forutsetning for å utvikle 
begreper og teorier om den aktuelle praksisen. Profesjonelle, praksis- 
forankrede begreper og teorier om profesjonsutøvelse, f.eks. undervis- 
ning, sykepleie, sosialt arbeid osv., må utvikles av yrkesutøverne selv, 

i samarbeid med elever, pasienter eller klienter og kolleger, gjennom 
praktikerforskning (Elliott, 1998; Hiim, 2016; McNiff, 2017; Reason & 
Bradbury 2002). 

Praktikerforskning har vært mest benyttet innen profesjoner hvor 
samarbeid med ulike typer «brukere» er vesentlig. For eksempel når det 
gjelder utdanning, er det viktig at elevene bidrar aktivt i utvikling av 
kunnskap om lærerprofesjonen både gjennom å dele sine erfaringer og 
synspunkter og gjennom å delta aktivt i beslutninger som gjelder under- 
visningen (Hiim, 2010). Lærerforskningen/praktikerforskningen kan stå 
i fare for å bli instrumentell og lite grenseoverskridende dersom det ikke 
blir lagt tilstrekkelig vekt på systematisk kritisk og demokratisk orientert 
medvirkning (Kemmis, 2007). 

Deltakende aksjonsforskning er kanskje den tilnærmingen som 
er klarest orientert mot demokratiutvikling som en integrert del av 
aksjonsforskningen. Den bygger som nevnt på kombinasjoner av kritisk 
teori, marxisme og teori om frigjørende pedagogikk, bl.a. Freire (1972). 
Eksplisitte verdier om større økonomisk og sosial likhet i samfunnet, 
rett til utdanning og helsehjelp, respekt for menneskelig mangfold og 
ivaretakelse av miljøet på jordkloden blir ansett som grunnleggende 
i aksjonsforskning og i forskning som gjelder mennesket og samfun- 
net (Fals Borda, 2002; Schwantz, 2008). Verdiene kommer til uttrykk 
gjennom svært stor grad av involvering av deltakere, vekt på demokra- 
tiske beslutninger og utdanning til demokrati i utviklingsprosessene. 
Andre aksjonsforskere har ikke ønsket å fokusere så sterkt på spesifikke 
verdier, ut fra en bekymring over at forsknings- og utviklingsproses- 
sen kan komme til å bygge på programerklæringer og utvikle seg til 
å bli aktivisme. Det er likevel vanskelig å forstå aksjonsforskning som 
en verdifri forskning, og et viktig anliggende kan anses som å la ver- 
dier som har ligget til grunn i det enkelte prosjekt, bli gjort eksplisitte 
(McNiff, 2017). 

Selv om det er mye felles kunnskapsfilosofisk tankegods i tilnærmin- 
gene til aksjonsforskning, er det vesentlig å se epistemologiske prinsipper 
i nær sammenheng med konteksten og målet for den enkelte tilnærming. 
Dilemmaer knyttet til verdiforankring og forankring av kunnskapsut- 
vikling og dokumentasjon i deltakernes erfaringer er sentrale. 

Konklusjon: noen sentrale dilemmaer 
i aksjonsforskning 


I praksis er det ikke nodvendigvis skarpe skiller mellom ulike retninger 
innen aksjonsforskning, og tilnærminger kan kombineres. Det er likevel 
viktig å reflektere over sentrale spørsmål og dilemmaer som likheter og 
forskjeller mellom retningene ovenfor bidrar til å belyse. 

For det første er det nødvendig å stille spørsmål om hva som er 
forskningens hensikt, og hva slags kunnskap som skal utvikles og doku- 
menteres av og for hvem. Et dilemma kan være om det primært skal 
utvikles og dokumenteres kunnskap om metoder og framgangsmåter for 
utvikling og endring, f.eks. i organisasjoner eller lokalmiljøer, eller/og om 
det substansielle innholdet i endringene. Et annet dilemma kan handle 
om hvorvidt det skal utvikles og dokumenteres kunnskap for akademia 
eller for praktikere. Svaret varierer mellom retninger og prosjekter. 

Metoder for utvikling og endring som er utarbeidet i de ulike tilnær- 
mingene - dialogkonferanser, framtidsverksted, sirkulære, sekvensielt 
organiserte, medvirkningsbaserte utviklingsprosesser - kan eventuelt 
supplere hverandre. Alle metodene søker å håndtere utfordringer knyt- 
tet til erfaringslæring, erfaringsdeling og deling av makt. De vektleg- 
ger imidlertid til dels ulike perspektiver og framgangsmåter. Sentrale 
spørsmål dreier seg om hvorvidt den metodiske tilnærmingen bidrar 
til at utviklingen blir initiert av dem det gjelder eller utenfra, i hvilken 
grad og hvordan dem det angår, er involvert i prosesser og beslutnin- 
ger, og hvordan det er lagt til rette for systematisk, utviklingsorientert 
erfaringslæring. 

Når det gjelder forskerrollen, er et vesentlig dilemma i hvilken grad, 
hvordan og hvorfor forskeren bør være ekstern eller intern. Tilnærmin- 
gene ovenfor argumenterer for ulike synspunkter som på den ene siden 
handler om at forskeren primært bør ha en ekstern konsulentrolle, even- 
tuelt en rolle som profesjonell ekspert eller profesjonell forsker, både for 
å unngå å bli en maktfaktor i endringsprosessen og for å sikre nødvendig 
kvalitet på forskningen. På den andre siden blir det argumentert for at 
forskningen bør ledes og dokumenteres internt av profesjonelle prak- 
tikere for å sikre at kunnskap som utvikles er tilstrekkelig profesjonelt 

erfaringsbasert og relevant, og for å styrke profesjonsutøveres, f.eks. lære- 
res, autonomi. 

Sentrale epistemologiske dilemmaer som kommer til uttrykk i tilnær- 
mingene ovenfor, handler bl.a. om at pragmatisk inspirert, erfaringsba- 
sert aksjonsforskning kan stå i fare for å bli lite grenseoverskridende i 
forhold til etablerte forståelsestradisjoner og sosiale og organisatoriske 
strukturer. På den annen side kan aksjonsforskningen bli for ensidig opp- 
tatt av dialog, refleksjon og demokratisk medvirkning som et mål i seg 
selv og legge for lite vekt på å utvikle og dokumentere substansielt inn- 
hold av betydning for praktikere, lokalmiljøer og profesjoner. 

Aksjonsforskningen utviklet seg og eksisterer i stor grad fortsatt som 
kritikk av ensidig teknisk og økonomisk rasjonalitet innen forskning, 
utdanning og sosial virksomhet (Nielsen, 2013). Det er imidlertid et press 
i samfunnet på å gjøre også aksjonsforskning til en mer teknisk orientert 
forskning på hva som «virker» (Hiim, 2016; Kemmis, 2007). En kjerne 
dreier seg likevel fortsatt om å skape muligheter for verdibevisst, med- 
virkningsbasert og praktisk relevant forskning og utvikling på sosiale og 
profesjonelle områder. 

Abstract: The purpose of the article is to provide new perspectives on the con- 
cept of empowerment and empowering processes through theoretical studies and 
practical examples in action research. The terms are viewed particularly in light of 
Critical Utopian Action Research, CUAR. The research approach is based on three 
completed research projects that have been analyzed with a view to the importance 
of empowerment and empowering processes in action research projects. All of the 
projects show that the researchers systematically facilitated and wanted the parti- 
cipants to develop their subjectivity through their own empowering processes. In 
this way, the participants could use their experiences and reflections to become 
drivers of knowledge development in the projects. Their expertise, through their 
concrete and local experiences from work and everyday life, can be the basis for 
local opportunities for improvement and development of common knowledge. The 
development of the collaboration on a broad “common third” and a common reality 
horizon can contribute to knowledge development that takes place in collaboration. 
Action research can thus contribute to extending the concept of research so that the 
researcher no longer has the exclusive right to do what can be called research. 


Keywords: empowerment, empowering processes, Future Creating Workshop, 
commons, action research, the “common third” 

Innledning 


Hensikten med denne artikkelen er å utdype og drøfte innholdet i myn- 
diggjøringsbegrepet og den betydningen begrepet har i de demokratiske 
prosessene i aksjonsforskning. Artikkelen tar sikte på å gi noen nye per- 
spektiver på begrepet gjennom teoretiske studier og praktiske eksempler. 
Begrepet sees særlig i lys av Kritisk utopisk aksjonsforskning, CUAR, 
som en avgrensning. I artikkelen avgrenses også diskusjonen mot flere 
interessante perspektiver, blant annet mot kjønnsperspektivet. Det stilles 
spørsmål ved hva vi legger i «myndiggjøring», hvorfor myndiggjørings- 
begrepet er interessant for aksjonsforskningen, og hvilke utfordringer 
aksjonsforskere har når de vil bidra til å utvikle myndiggjørende proses- 
ser hos deltakerne. Innledningsvis diskuteres innholdet i og bruken av 
empowermentbegrepet i dag. 

Et av de grunnleggende prinsippene i aksjonsforskning er å forske med 
og ikke på folk for å utvikle ny kunnskap gjennom endring. Dette norma- 
tive prinsippet er et valg som forskeren må ta standpunkt til på forhånd. 
Å forske sammen med folk skiller aksjonsforskning fra konvensjonell 
forskning som forsker på folk, gjør dem til sine forskningsobjekter og 
gjør tiltak for å forhindre «forskereffekten», at forskeren påvirker delta- 
kerne. Aksjonsforskningen prøver å ta problemer med forskereffekten på 
alvor ved å legge til rette for at de som forskningen gjelder, selv skal delta 
i det lokale endringsarbeidet og utvikling av forskningen med sine erfa- 
ringskunnskaper. Som aktive subjekter skaper deltakerne ny kunnskap 
i samarbeid med forskerne. Denne forskningstilnærmingen bryter med 
det tradisjonelle forskningsbegrepet der forskeren har enerett på å skape 
forskning, god eller dårlig, i kraft av sin profesjon som forsker. 

Kurt Lewin (1946), tysk-amerikansk organisasjonspsykolog, mest 
kjent for Hawthorne-eksperimentene på 1930-tallet, oppsummerte at 
eksperimentets vitenskapelige verdi involverer en forandring hos delta- 
kerne. Gjennom forskningsprosessen kan deltakerne bli mer myndige, 
«bedre i stand til at dirigere deres relasjon i gruppen» (Nielsen, 2004, 
s. 517). Lewin mente at man som forsker, gjennom kunnskap om gruppe- 
prosesser og organisasjonsdynamikk, hadde normativ forpliktelse til å 
bidra til å «myndiggjøre medlemmene til at kunne medbestemme orga- 


nisationens innretning» (Nielsen, 2004, s. 517). Hans Skjervheims (1957) 

bidrag til aksjonsforskningen var blant annet hvordan man kan bygge 
reelle samarbeidsprosesser. Han åpner for likeverdig samarbeid mellom 
to subjekter om et felles objekt i forskningen. Aagaard Nielsen, blant 
andre, videreførte diskusjonene om samarbeid i aksjonsforskningen. 

Aagaard Nielsens utgangspunkt var den sosiotekniske tradisjonen 
ved Arbeidsforskningsinstituttet (AFI) i Norge og samarbeidsforsøkene 
i arbeidslivet på 1960-tallet (Thorsrud & Emery, 1969). Deres innfalls- 
vinkel var intervensjonsforskning og resulterte i etablering av arbeids- 
miljøloven, 1977 (Arbeids- og sosialdepartementet, 1977/2005). Innføring 
av arbeidsmiljøloven var svært viktig for styrking av autonomien til 
enkeltpersoner og for utvikling av demokratiske strukturer i arbeids- 
livet og i samfunnet for øvrig. Likevel mente Aagaard Nielsen at repre- 
sentantskapsordning, som var den sosiotekniske tradisjonens metode, 
hadde sine begrensninger, og at arbeidsmiljøforskningen derfor i tillegg 
til å være «interventionsforskning» også måtte gjøres sammen med de 
ansatte på arbeidsplassen, for å utvikle relevant forskning. Ved å gjøre 
de ansatte til aktive deltakere i forskningsprosjektet, ville de kunne gjøre 
nye erfaringer med demokratiske prosesser og få muligheter til å oppdage 
og avdekke virkeligheten omkring seg og selv bidra til å gjøre endringer. 
Han mente derfor at forskningen bør gjøres i en form hvor forskere og 
aktører på arbeidsplassen selv definerer og utvikler felles mål for end- 
ring gjennom dialogprosesser, og sammen reflekterer over og evaluerer 
betydningen av de endringene som er implementert (Nielsen et al., 2010; 
Nielsen, 2004). På den måten kunne de berørte være deltakende i å skape 
kunnskap og bidra til forbedringer av egne lokale forhold og samtidig 
utvikle egne myndiggjørende prosesser. Aagaard Nielsen legger et kri- 
tisk samfunnsperspektiv på aksjonsforskningen og tar utgangspunkt i 
den avmakt og mangel på påvirkningsmuligheter som mange opplever i 
moderne arbeidsmiljø i det fleksible arbeidslivet (Nielsen, 2004; Nielsen 
et al., 2010). Myndiggjøring i de deltakende samarbeidsprosessene blir 
dermed et viktig perspektiv i aksjonsforskningen i arbeidsmiljøsammen- 
henger for å utvikle kunnskap om de prosessene som foregår. 

Nedenfor diskuteres først empowermentbegrepet i forhold til hva man 
legger i begrepet myndiggjøring. Deretter går jeg nærmere inn på noe 
teoretiske perspektiver på myndiggjøringsbegrepet. 

Empowerment, bemyndigelse og myndiggjøring 
Empowermentbegrepet er blitt stadig mer i bruk, bade i profesjonene og 
i forskningen, for a rette oppmerksomheten mot behovet for a bidra til 
styrke autonomien, selvbestemmelsesretten, til enkeltmennesker. Inn- 
holdet i begrepet legger grunnlag for brede diskusjoner og tolkninger 
(Pant, 2014). Særlig innenfor helsevesenet har empowermentbegrepet 
veert mye i bruk de siste tiarene i forbindelse med diskusjon om med- 
virkning for pasientene. Pasient- og brukerrettighetsloven uttrykker 
tydelig at pasient eller bruker «har rett til å medvirke ved gjennomfø- 
ring av helse- og omsorgstjenester» og at de skal ha «den informasjon 
som er nødvendig for å få innsikt i sin helsetilstand og innholdet i helse- 
hjelpen» (Helse- og omsorgsdepartementet, 1999). Empowermentbegre- 
pet trekkes frem som en reaksjon på en tidligere praksis og idelogi som 
uttrykker et objektiverende menneskesyn, at mennesker oppfattes som 
gjenstander. Bruken av begrepet reiser spørsmål om i hvilke grad gjen- 
nomføring av ulike tjenestetilbud bidrar til at den enkelte fratas ansvaret 
og makt over sitt eget liv. 

Men selve bredden i innholdet i begrepet empowerment gir utfordrin- 
ger når man skal oversette det til norsk. På norsk oversettes begrepet med 
bemyndigelse eller myndiggjøring. Innholdet i det juridiske begrepet 
«bemyndigelse» innebærer å «utstyre med makt og myndighet, autori- 
sere», ifølge Store norske leksikon, og kommer blant annet til uttrykk i at 
man er formeldt myndig når man oppnår stemmerettsalder, 18 år. Denne 
autoriseringen skjer imidlertid innenfor rammer som noen definerer. 
Bruken av «bemyndigelse» uttrykker et maktforhold, der den som har 
makt, gir fra seg noe av den til en annen. Mottakeren blir gitt myndighet 
og kan oppfattes som passiv og mottakende. Det kan innebære at de som 
har makt, fraskriver seg ansvaret og anser den andre som «ferdig myn- 
diggjort» eller «myndig», empowerment brukt som et statisk begrep. 

Denne bruken av empowerment- og myndiggjøringsbegrepet har skapt 
reaksjoner også innenfor den samme helsesektoren. Blant reaksjonene 
understrekes det at å gi fra seg makt til pasienter/brukere bare er en liten 
del av empowermentprosessen. Det handler samtidig om «merbestem- 
melse og medbestemmelse i sitt eget liv» for at de skal kunne gjøre bruk 
av den makten de eventuelt «får» (Thesen & Malterud, 2001, s. 121). Det 

virker som at det gjennom slike uttalelser legges vekt på at empowerment 
kan være en læringsprosess som handler om å bidra til å mobilisere og 
styrke folks egne krefter, samt å nøytralisere krefter som bevirker avmakt 
for å beholde helsen. Innspillet tyder på at diskusjonen om innholdet i 
empowermentbegrepet er levende. Utfordringene handler om i hvilken 
grad innholdet i begrepet kan oppfattes som et statiske autonomibegrep, 
eller om det er nødvendig å trekke inn selve den subjektiverende myn- 
diggjørende prosessen i empowermentbegrepet, der «gjøring» er en del av 
begrepet, og der spørsmålet om hvem som skal myndiggjøre, blir relevant. 

På tilsvarende måte foregår diskusjonen om empowerment og myn- 
diggjøring i aksjonsforskningen i forbindelse med innholdet i begre- 
pene involvering, deltakelse og demokratiske prosesser. Ann-Christine 
Larsson og Sofia Nordmark (2016) tydeliggjør dette spørsmålet i sin dis- 
kusjon av demokratisk dialog. De løfter frem prinsippet om at deltak- 
erne i aksjonsforskningsprosessen må være likeverdige drivkrefter som 
forskerne, ikke en gruppe som må frigjøres av noen andre: «participants 
need to be subjects in the research process, acting and making claims not 
as a group that needs to be emancipated by someone else, but as agents 
whose experiences and opinions are just as important as the researchers» 
(Larsson & Nordmark, 2016, s. 76). Her støtter de dermed Lewins og 
Aagaard Nielsens mål om at deltakerne må bli subjekter i forskningspro- 
sessen, og at myndiggjøring blir deres egen prosess. 

Utfordringen i begrepet empowerment handler om å sette ord på den 
subjektiverende myndiggjørende prosessen, der relasjonen mellom for- 
skernes makt og deltakerne som i den situasjonen i utgangspunktet ikke 
har makt, i et asymmetrisk forhold, kommer til syne (Schwencke, 2006). 

I dette avsnittet har jeg vist noen utfordringer i bredden i bruken av 
empowermentbegrepet og dermed begrepet myndiggjøring. Nedenfor vil 
jeg gå nærmere inn på hvordan CUAR bruker begrepet, historisk og teo- 
retisk bakgrunn, og hvilke utfordringer som ligger i det. 


Teoretisk bakgrunn 


I dette avsnittet rettes oppmerksomheten mot tre aspekter ved myndig- 
gjøringsbegrepet. For det første stilles det spørsmål om myndiggjøring 


59 


KAPITTEL 2 


gjelder for alle mennesker, eller om det er et klassebegrep, som var Karl 
Marx utgangspunkt. For det andre drøftes de særlige kjennetegnene 
ved myndiggjøringsbegrepet slik det blir fremstilt i teorigrunnlaget for 
Kritisk utopisk aksjonsforskning. Til sist redegjøres det for Fremtids- 
verkstedets (Jungk & Miillert, 1984) plass som verktøy for utvikling av 
myndiggjørende prosesser. 


Myndiggjøring - et klassebegrep? 

Kan alle mennesker utvikle myndiggjørende prosesser, eller er det en 
sosialt klassebasert egenskap? Dette spørsmålet kan bli relevant i et 
aksjonsforskningsprosjekt der man utfordrer sine egne fordommer om 
grunnlaget for kunnskapsutvikling. 

Myndiggjøringsbegrepet ble introdusert av Immanuel Kant som en 
del av opplysningstiden, «Oplysning er menneskets udgang af dets selvfor- 
skyldte umyndighet. Umyndighed er manglende evne til at betjene sig af 
sin forstand uden en andens ledelse» (Kant, 1783/1993 i Schwencke, 2007, 
s. 60). I de endringene som foregikk i samfunnet på Kants tid, fra et føy- 
dalistisk til et borgerlig samfunn, skulle mennesket forstås som et vesen 
med evne til fri og fornuftig selvbestemmelse og med evne til selvdan- 
nelse, med ord som: selvbestemmelse, frihet, emansipasjon, autonomi, 
myndighet, fornuft, selvaktivering (Løvlie, 2003 i Schwencke, 2007, s. 64). 
I denne endringsprosessen var det opplysning og dannelse som skulle 
bidra til forandringsprosessen hos det umyndige mennesket i sin egen 
myndiggjøringsprosess. 

Kant formulerte i ord det nye menneskesynet, at mennesket var noe 
i seg selv og hadde en egen kraft i samfunnsutviklingen. Mennesket 
skulle være i stand til å tre ut av selvforskyldt ufrihet ved å gjøre bruk 
av sin egen fornuft. Dette ble viktig for hele den europeiske kulturen. 
Karl Marx, derimot, mente at begrepet myndiggjøring var klasseavhen- 
gig. Kapitalismens struktur, med frihet til å kjøpe og selge arbeidskraft, 
gir ikke arbeideren valgmuligheter og dermed heller ikke anledning til 
«selvdannelse». Tilsynelatende legitime og rettferdige strukturer fører til 
ulikeverd og urettferdighet for individene. Konsekvensene av den kapi- 
talistiske strukturen, mente han, er at det skjer en tingliggjøring eller 

fremmedgjøring, vi får et utvendig forhold til hverandre, og dermed 
åpner vi ikke for myndiggjørende prosesser. Kants individuelle myndig- 
gjøring blir stående som et klassebegrep som gir illusjoner og nederlag 
for arbeiderklassebarn, var Marx’ poeng. Begrepet om tingliggjøringen 
i kapitalismen, og dermed å tenke at historiens utvikling går av seg selv, 
kunne legge grunnlaget for dogmatisme. Marx’ reduksjon av subjekt- 
begrepet er imidlertid blitt stående, og myndiggjøringsbegrepet er blitt 
oppfattet som uforenlig med den klassiske marxismen (Marx, 1890/2005 
i Schwencke, 2007, s. 64). 

Frankfurterskolen videreutviklet Marx’ perspektiv. Et av de viktigste 
bidragene i denne debatten er Theodor Adorno og Max Horkheimers 
fremheving av at mennesket er grunnleggende et naturvesen. Dermed 
er det preget av naturens uferdighet, muligheter og indre kreativitet 
(Adorno & Horkheimer, 1972). De hevdet at naturen kjennetegnes av 
egenskaper som overskrider erfaringen, som går ut over det som er kjent 
på forhånd. Mennesket har en styrke og kraft i seg selv og er i stadig 
endring og utvikling. Dette menneskesynet uttrykker at endringspro- 
sessene kommer innenfra mennesket selv som subjekt, som et potensial. 
Subjektet kan styres i en viss grad, men det vil alltid være en liten rest 
som ikke lar seg styre, en egen drivkraft i nye endringsprosesser. Det 
står i motsetning til et syn om at mennesket er et objekt som formes av 
noe eller noen andre, bemyndigelse, eller er myndig i kraft av en ytre 
definisjon. Dermed bidrar Adorno og Horkheimer til en avdogmatise- 
ring av marxismen ved at subjektfokuset og det humane innholdet hos 
mennesket styrkes, og det åpnes for at myndiggjørende prosesser lig- 
ger som et potensial hos alle, uavhengig av klasse, om enn ganske skjult 
(Schwencke, 2007). 

Oskar Negt, tysk sosiolog og filosof med erfaringer fra arbeiderutdan- 
ning, er også opptatt av den klassemessige siden og videreutvikler sub- 
jektbegrepet (1981, 1994). Myndiggjøring, mener han, fremstår også som 
et samfunnsmessig, strukturelt og kollektivt begrep, og viser hvordan 
samfunnsstrukturene fremmer ulike utviklingsformer. Strukturene kan 
fungere destruktivt i dagens samfunn, men kan også fungere frigjørende 
på menneskelig kreativitet dersom samfunnsformene fungerer demokra- 
tisk (Nielsen et al., 1994). 

CUAR og myndiggjøringsbegrepet 

Frankfurterskolens syn på mennesket som naturvesen med uferdig- 
het, indre kreativitet og potensiell styrke i seg selv legger grunnlaget for 
CUARs bruk av myndiggjoringsbegrepet og -prosessene. Det er særlig 
fire momenter som kan bidra til myndiggjørende prosesser, som jeg vil 
fremheve her. 

For det første er det gjenstandsmessigheten. Det innebærer at myndig- 
gjørende prosesser er bygd på menneskets arbeid og læring gjennom å 
gjøre noe, slik Dewey (2010) mener. Ved å utvikle, bearbeide og endre en 
materiell gjenstand eller et saksforhold, noe utenfor seg selv, kan man 
i samarbeid med andre stå i et subjektforhold til gjenstanden og gjøre 
erfaringer med seg selv og de andre som utøvende subjekter. Subjektet 
forholder seg til en gjenstand, et «noe», «et felles tredje», et felles objekt, 
sammen med andre subjekter, er Hans Skjervheims og Oskar Negts 
analyse (Husted & Tofteng, 2006; Skjervheim, 1957; Nielsen, 1997; Negt 
1981). Subjektet befinner seg i en potensielt myndig situasjon i forhold til 
saken, objektet. Negt understreket at gjennom eksemplarisk erfaringslæ- 
ring, å gjøre erfaringer med å endre gjenstanden, lærer man noe, både om 
gjenstanden og om seg selv i fellesskapet, og man lærer noe om hvordan 
omgivelsene, samfunnet, fremmer ulike utviklingsformer (Negt, 1981; 
Nielsen, 1997; Schwencke & Houge-Thiis, 2015). Dette utfordrer forskeren, 
som må legge til rette for at deltakerne både skal gjøre nye erfaringer 
underveis i forskningsprosessen, og for at de får anledning til å sette 
ord på og reflektere over egne tidligere erfaringer. Donald Schöns (1987) 
refleksjonsbegrep, både «in» og «on» action, utvider erfaringsbegrepet i 
denne sammenhengen. 

For det andre er det viktig å understreke at myndiggjøring foregår i 
vekslevirkningen mellom individet og kollektivet. Oskar Negt (1981) er 
opptatt av at subjektiviteten kan forsterkes i samarbeid med andre og 
med naturen. Dermed blir myndiggjøring både et individuelt og et kol- 
lektivt begrep. Axel Honneth (2003), Frankfurterskolens tredje genera- 
sjon, understreker i sin analyse at menneskets behov for anerkjennelse 
for å utvikle seg selv som menneske er eksistensielt. Det kollektive aspek- 
tet ved myndiggjøringsprosessen blir også understreket av filosofen og 
pedagogen Paulo Freire, som arbeidet med alfabetisering i Brasil (Freire, 

1988). Vekselvirkningen mellom individet og kollektivet retter seg både 
mot illusjoner om å være sin egen lykkes smed og om å fremme egoisme 
og selvsentrering. Men samtidig retter det seg mot ideen om at indivi- 
dets subjektivitet reduseres i kollektive prosesser, slik man kan lese Marx 
(i Schwencke, 2007). 

For det tredje legger myndiggjøring grunnlaget for kunnskapsutvik- 
ling gjennom demokratiske strukturer og prosesser, ikke hierarkiske 
samarbeidsprosesser. Demokratiske prosesser som gir rom for aner- 
kjennelse og støtte, legger grunnlag for å utvikle en opplevelse av frirom 
(Schwencke, 2007, 2017; Nielsen, 2004). Frirommet ble definert som «et 
felles erkjennelsesrom der det skapes muligheter» (Jungk & Miillert, 
1984). Myndiggjørende prosesser kan dermed bli grunnleggende demo- 
kratiske i sin karakter, i motsetning til å være et hierarkisk begrep der 
noen kan myndiggjøre andre, som kan ligge i begrepet «bemyndigelse». 
Begrepet «demokratisk» brukes bevisst for å tydeliggjøre det samfunns- 
messige perspektivet i myndiggjøringsbegrepet. 

For det fjerde vil jeg fremheve hvordan Skjervheim (1957) også utfor- 
dret kunnskapsutvikling, forskningsbegepet og forskerrollen. Forskerens 
forståelse av mening er bare mulig eller interessant hvis den som skal 
forstå den andre, også «ser seg selv i et felles prosjekt med den andre», 
mente Skjervheim. Forskeren må bli bevisst sin forskermakt, jf. Foucaults 
begrep om makt i alle relasjoner (Foucault, 1999), og velge å bruke mak- 
ten til å legge forholdene til rette for samarbeidende prosesser i et felles 
prosjekt med deltakerne. Å bidra til å redusere asymmetrien i relasjo- 
nen mellom forsker og deltaker, gjennom dialog og demokratiske pro- 
sesser, er en del av de normative elementene i rollen som aksjonsforsker 
(Schwencke, 2006, 2017). Bare på den måten kan forskeren utvikle en felles 
virkelighetshorisont med de andre partnerne som likeverdige subjekter, er 
Skjervheims poeng. Gjennom denne felles horisonten skaper deltakerne 
kunnskap om saken sammen, med sine ulike erfaringer, kompetanser 
og perspektiver. Skjervheim argumenterer dermed med at forskeren kan 
få et erkjennelsesmessig problem dersom hun går inn i en konvensjonell 
intervju- og observatørrolle der forskermakten beholdes. Forskerens 
kunnskaper baseres i slike situasjoner på «fordobling av virkeligheten» 
(Skjervheim, 1957). Forskeren får et utvendig forhold til innholdet i saken 

som gjor at intervjupersonen kan oppfattes fordreid. Ved at tilgangen 
til virkeligheten skjer gjennom en annen person, skapes det avstand. 
Alternativet til «fordobling av virkeligheten» er altsa 4 utvikle samarbei- 
det mellom deltakerne i forskningsprosjektet som likeverdige subjekter, 
skape den felles horisonten og slik bidra til lokale endringsprosesser og 
derigjennom ny allmenn kunnskap (Skjervheim, 1957; Nielsen, 2004). 
Dermed reises det sporsmal om en utvidelse av forskningsbegrepet, om 
det er forskeren alene som kan skape ny allmenn kunnskap. 

I dette avsnittet har CUARs syn på myndiggjøringsbegrepet vært drøf- 
tet. Det er for det første lagt vekt på gjøreelementet, gjenstandsmessighe- 
ten, ved myndiggjøringsprosessen gjennom samarbeidende strukturelle 
demokratiske prosesser. Dessuten har det vært reist spørsmål om utvi- 
delse av forskningsbegrepet gjennom å utvikle felles virkelighetshorisont 
mellom forskeren og deltakerne som grunnlag for å skape ny kunnskap. 
Nedenfor presenteres kort Fremtidsverkstedet som en metode for å bidra 
til og styrke myndiggjørende prosesser i aksjonsforskning, før eksempel- 
prosjektene presenteres og drøftes. 


Fremtidsverkstedets rolle for å fremme 
myndiggjørende prosesser 
For å legge til rette for og bidra til myndiggjørende prosesser i et aksjons- 
forskningsprosjekt har gjennomføring av Fremtidsverksted en viktig 
funksjon i CUAR, utformet av Robert Jungk og Norbert Müllert (1984). 
Fremtidsverkstedet er basert på tydelige prinsipper og en fast fasestruk- 
tur der hensikten er todelt. For det første legger Fremtidsverkstedets 
prinsipper til rette for en demokratisk struktur for å bidra til å utvikle 
myndiggjørende prosesser hos den enkelte deltaker. Den faste strukturen 
legger for det andre til rette for at deltakerne skal kunne utvikle konkrete 
lokale tiltak for å utvikle en strategi for endring av virkeligheten. 
Fremtidsverkstedet organiseres slik at deltakerne gjør nye erfaringer 
med frirom, trener på demokratiske samarbeidsprosesser og dermed får 
muligheter til å utvikle egne myndiggjørende prosesser i samarbeid med 
andre. Verkstedet legges opp som en workshop over én til to dager med 
et felles tema som må knyttestildeltakernesvirkelighet og arbeidssituasjon 

(Nielsen, 2006; Jungk & Miillert, 1984; Schwencke, 2017). Verkstedelede- 
rens oppgave er å sørge for at prinsippene og fasestrukturen blir fulgt slik 
at de demokratiske prosessene ikke bare blir formelle og tilsynelatende. 
Verkstedslederens rolle som fasilitator er utfordrende og avgjørende 
for verkstedets verdi. Det legges til rette for at aktivitetene i verkstedet 
skal foregå i en trygg og positiv atmosfære ved at det bare skal være én 
interessepart som kan delta på Fremtidsverkstedet. Det innebærer at 
for eksempel arbeidsgivere og arbeidstakere ikke skal delta på samme 
verksted slik at jobbmessige interessemotsetninger ikke skal være tema. 
Hensikten er at verkstedet skal gi en opplevelse av frirom, at ingen skal 
være redd for å si noe som kan få negative følger senere. Et sentralt ele- 
ment i de demokratiske prosessene er at hverdagslivets tenkemåter og 
logikk trekkes inn som alternativ til systemlogikken for å rette oppmerk- 
somheten ut over virksomhets- og organisasjonsinteressene. Verkstedets 
form og innhold skal dermed bidra til at deltakeren kan se selv som helt 
menneske i en større sammenheng, ikke først og fremst som jobb- eller 
prosjektdeltaker. 

Verkstedet foregår i tre ulike faser: kritikkfasen, utopifasen og virke- 
ligjøringsfasen. Frankfurterskolen, særlig gjennom Adorno og Negt, var 
opptatt av at erkjennelse av virkeligheten bygde på motsetninger, dialek- 
tiske prosesser, mellom virkeligheten, slik den fremstår i dag, på den ene 
siden, og samtidig mot en annen ønsket virkelighet, på den andre siden. 
I slike konflikt- og spenningsprosesser kunne det åpne seg muligheter 
for å se nye veier videre og samtidig gi nye perspektiver for å analysere 
dagens virkelighet. Gjennom fasestrukturen gis deltakerne anledning til 
å kjenne på egen sosiale fantasi og drømmer om den konkrete virkelig- 
heten og bruke det som horisont for å utvikle kritiske perspektiver på 
de situasjonen de står i dag (Negt, 1981; Schwencke, 2017). Mennesket får 
anledning til å se seg selv som subjekt i større sammenhenger, bygger bro 
over kompetanseutvikling og selvdannelse, og å trene myndiggjørende 
prosesser for å forsterke subjektiviteten. Negt var opptatt av at mennesket 
er et vesen med både utviklede sanser, emosjoner og rasjonalitet, som 
evner å se ut over gitte mønstre og gitte strukturer, i motsetning til en 
oppfatning om å være rent kognitivt, uten overskridende potensial (Negt, 
1981, 1994). 

Verkstedet avsluttes med at deltakerne formulerer et fremtidsutkast 
som settes i dialog med den konkrete virkeligheten og gradvis danner 
overgang til realisering og implementering av strategiske handlinger for 
endring. Denne prosessen fortsetter i etterkant av verkstedet, «Permanent 
verksted» (Jungk & Millert, 1984), slik at det etter hvert kan utkrystalli- 
sere seg konkrete handlingsalternativer som lar seg gjennomføre i den 
praktiske virkeligheten, og unngå at Fremtidsverkstedet bare blir en hap- 
pening. Gjennomføring av det permanente verkstedet ansees som en av 
de store utfordringer ved fremtidsverkstedmodellen, fordi hverdagen fort 
vil overskygge drømmene våre. Prosessen i Fremtidsverkstedet er nær- 
mere drøftet og utdypet i Jungk og Millert (1984) og Schwencke (2017). 

I dette avsnittet har det vært rettet oppmerksomhet mot Fremtidsverk- 
stedet som metode i aksjonsforskningen for å fremme myndiggjørende 
prosesser. Fremtidsverkstedets særlige oppgaver er å legge til rette for at 
deltakerne skal gjøre erfaringer med reelle demokratiske arbeidsforhold 
og med spenningsforholdet mellom dagens situasjon og fremtidsønsker, 
for derigjennom å utvikle egne myndiggjørende prosesser. 

Nedenfor diskuteres myndiggjøringsbegrepet i aksjonsforskningen 
med utgangspunkt i tre eksempler fra gjennomførte forskningsprosjekter 
der aksjonsforskning har vært brukt helt eller delvis. Først redegjøres det 
kort for forskningstilnærmingen. 


Forskningstilnærming 


I arbeidet med å utdype myndiggjøringsbegrepet gjennom noen prak- 
tiske eksempler er det tatt utgangspunkt i tre gjennomførte forsknings- 
prosjekter. To av disse er i sin helhet aksjonsforskningsprosjekter, mens i 
det tredje er aksjonsforskningen en del av en triangulering sammen med 
kvantitative spørreundersøkelser og kvalitative intervjuer. 

Eksemplene er valgt ut fra at alle prosjektene har myndiggjørende pro- 
sesser hos deltakerne som eksplisitt fokusområde. 


Eksempelprosjekt 1: 
«Stopp Stress — et forebyggelsesprojekt om arbejde, stress og trivsel: 53 medar- 
bejderprojekte» (Husted & Tofteng, 2013). Hvor: Danmark, eldreomsorgen 

i en dansk kommune på Sjælland. Når: 2010-2012. Antall deltakere: 260 
personer, inndelt i 53 mindre prosjektgrupper. Forskernes posisjon: For- 
skerne var eksterne og samarbeidet med en oppfølgingsgruppe bestående 
av fagforeningsrepresentanter, arbeidsmiljørepresentanter og ledelsen 
for kommunens eldreomsorg. Hensikt: Skape nye betingelser, verktøy 
og kunnskap for å forebygge stress i eldreomsorgen. Metoder: Medar- 
beiderinvolvering, kompetanseutvikling, læring og eksperimentering. 
Elementer av Fremtidsverksted. Dokumentasjon: Dialogmøter med pro- 
tokoller, supplert med intervjuer og ansattes loggbøker. 


Eksempelprosjekt 2: 

«Bedre dialog og frirom i oppdragsprosjekter. Myndiggjørende utdan- 
ning for IT-studenter» (Schwencke, 2007). Hvor: Oslo. Når: 2004-2005. 
Antall deltakere: 10 personer, fordelt på to prosjektgrupper. Forskernes 
posisjon: Intern, forsker i sin egen praksis som lærer og veileder. Hen- 
sikt: Utvikle kunnskap om samarbeidet mellom høgskolen og arbeids- 
livet når det gjaldt IKT-studenters bachelorprosjekt - et gruppevis 
utviklingsprosjekt på oppdrag fra en bedrift utenfor høgskolen. Dess- 
uten var det viktig å utvikle mer kunnskap om hva høgskolelærerne og 
studentene kan bidra med for å forbedre samarbeidssituasjonen. Meto- 
der: Tre workshops: Fremtidsverksted, Ressursverksted og Forsknings- 
verksted. Dessuten veilednings- og oppfølgingsmøter. Dokumentasjon: 
Møte- og verkstedreferater og refleksjonsnotater. Analysekategorier: 
Ulike erfaringslæringsprosesser. 


Eksempelprosjekt 3: 

«Veje ut af det flygtige arbejdsliv» (Nielsen, Nielsen, Munck-Madsen & 
Hartmann-Petersen, 2010). Hvor: Danmark, København. Når: 2005-2009. 
Antall deltakere: 170 personer i to faggrupper, bussjåfører i København 
sentrum og pleiemedhjelpere (handicaphjælpere). Forskernes posisjon: 
Ekstern, forskergruppe ved Roskilde Universitet. Hensikt: Finne ut hvor- 
dan fleksibilitet i arbeidslivet, presisert som flyktighet, kunne utvides, 
forklares og utdypes fra de to faggruppenes erfaringer og subjektivitet, 
med en kritisk vinkling på den fleksible produksjonen. For å få et tyde- 
ligere uttrykk for de negative konsekvensene av omstillingsprosessene 

i arbeidslivet valgte forskerne a bruke begrepet flyktighet, inspirert av 
Zigmund Baumanns begrep, liquid, i stedet for fleksibilitet (Nielsen et al., 
2010, S. 32). De definerer flyktighet som «mangel på stabile sammenhen- 
ger i arbeidets og arbeidslivets relasjoner» som fører til forvitring, corro- 
sion, av identiteten, myntet på Richard Sennetts begrep (Nielsen et al., 
2010, S$. 32). Prosjektet har følgende forskningsspørsmål: «Hvorledes kan 
vi subjektivt, organisatorisk og samfundsmessigt bestemme flygtigheden i 
arbejdslivet med udgangspunkt i hhv. buschaufførers og handicaphjælpe- 
res arbejdsliv?Hvorledes påvirker flygtigheden det psykiske arbejdsmiljø? 
Hvorledes kan en myndiggørelse av medarbejderne på moderne arbejds- 
pladser gøre det muligt å forstå og håndtere flygtighed til et forbedret 
psykisk arbejdsmiljo?» (Nielsen et al., 2010, s. 17). Metoder: Triangule- 
ring med spørreskjemaundersøkelse, individuelle kvalitative intervjuer, 
fokusgruppeintervjuer, Fremtidsverksted, Forskningsverksted, nettver- 
kskonferanser med forberedelsesmøter. 

Eksempelprosjektene ble analysert og brukt til å diskutere følgende 
spørsmål: Hvorfor myndiggjøring i aksjonsforskningsprosjektene? 
Hvordan gjennomføre myndiggjørende samarbeidsformer i et aksjons- 
forskningsprosjekt? Hva ble resultater av myndiggjørende prosesser? 


Diskusjon 


Nedenfor diskuteres de praktiske eksempelprosjektene i lys av spørsmå- 
lene ovenfor, i forhold til teorien om mydiggjøring som er blitt presentert 
tidligere i artikkelen. 


Hvorfor myndiggjøring i 
aksjonsforskningsprosjektene? 

Spørsmålet er viktig fordi det åpner for en diskusjon om hva vi mener med 
å forske med deltakerne i et aksjonsforskningsprosjekt. Forskerne i de tre 
eksempelprosjektene er tydelige på at de ønsker å bidra til utviklings- 
prosesser hos deltakerne gjennom å samarbeide om lokale endringer og 
dermed å skape ny kunnskap. Forskernes ståsted er at de ønsker å bruke 
sin egen forskermakt til å legge til rette for tettere og mer reelt samarbeid 

og dermed for at deltakernes egne myndiggjørende prosesser skal finne 
sted (Larsson & Nordmark, 2016). De ville ikke være fornøyd med å defi- 
nere formelle bemyndigende strukturer ut fra ulike bruk av innholdet i 
empowermentbegrepet som er diskutert tidligere. I alle de tre prosjektene 
finner vi dermed elementer som støtter Lewin (1946) og Aagaard Nielsen 
(Nielsen, 2004), som fremhever at aksjonsforskerne skal bidra til forand- 
ring hos deltakerne. 


I Stopp Stress: Forskningsprosjektet bygde på flere tidligere gjennom- 
førte spørreundersøkelser blant de ansatte om arbeidsmiljøet. De ansatte 
uttrykte frustrasjon over at spørreundersøkelsene ikke førte til endring 
i den stressete arbeidssituasjonen og dårlig trivsel på arbeidsplassen 
(Husted & Tofteng, 2013). For å kunne gjøre lokale endringer og samtidig 
skape ny kunnskap for å forebygge stress i eldreomsorgen generelt mente 
forskerne at det var viktig å ta utgangspunkt i de ansattes egne kunn- 
skaper om hvilke arbeidsforhold som de opplevde stressende. Forskerne 
la dermed til rette for at individuelle og lokale strategier for å håndtere 
stressproblemer i arbeidet kunne utvikle seg til konkrete endringer, for 
derigjennom å skape ny allmenn kunnskap. 


2 Bedre Dialog: Antakelsen var at ved å la forskeren legge til rette for 
at studentene skulle gjøre erfaringer med særlig demokratiske sam- 
arbeidsforhold som kunne fungere til å styrke egen subjektivitet og 
individualitet, ville de etter hvert kunne se seg selv som drivende i sam- 
arbeidet og dialogen med ekstern oppdragsgiver for å videreutvikle sitt 
eget bachelorprosjekt. Dermed ville de også kunne utvikle ny kunnskap 
om strukturelle forhold for å fremme slike samarbeidsforhold. Forskeren 
antok også at studentene ville oppleve og kunne sette ord på den tradi- 
sjonelle studentrollen som ble oppfattet som en underordnet rolle, samt 
begrensninger og holdninger i den eksisterende prosjektkulturen ved 
høgskolen, og dermed bidra til å redusere de asymmetriske relasjonene 
mellom de tre partene (Schwencke, 2007). 


3 Flyktighet: Forskerne stilte spørsmål om hvordan myndiggjørendre 
prosesser hos de ansatte i moderne bedrifter kunne gjøre det mulig 

å forstå og håndtere flyktighet i et forbedret psykisk arbeidsmiljø. I 
aksjonsforskningsdelen av forskningsprosjektet ble det understreket at 
myndiggjørende prosesser hos deltakerne kunne bidra til å utdype kunn- 
skapene om flyktighet både for konkrete, lokale og strukturelle endringer 
(Nielsen et al., 2010). 

Jeg tolker begrunnelsene for bruk av myndiggjørende prosesser i disse 
tre aksjonsforskningsprosjektene slik at forskerne mener at de ansat- 
tes/studentenes egne kunnskaper om sin arbeids-/studiesituasjon i en 
demokratisk prosess er av avgjørende betydning. Det gjelder både at de 
kan være drivkraft for å forbedre den lokale situasjonen gjennom det 
konkrete endringsarbeidet, og for å utvikle mer allmenn kunnskap om 
strukturelle forhold. Forskernes forforståelse bygger på at lokal kunnskap 
er fundamentet for å skape en samfunnsmessig strukturell endringspro- 
sess (Nielsen, 2004). Gjennom å utvikle egne myndiggjørende prosesser 
ville deltakerne også være drivkraft i å videreføre de igangsatte endrings- 
prosessene gjennom «Permant verksted», som tidligere nevnt, som en av 
de viktige utfordringene ved Fremtidsverkstedet og aksjonsforsknings- 
prosjektet som helhet (Jungk & Miillert, 1984). 


Hvordan gjennomføre myndiggjørende 
samarbeidsformer i et aksjonsforskningsprosjekt? 

I dette spørsmålet er det særlig om to aspekter som er interessante. For 
det første gjelder det bruken av Fremtidsverkstedet og dets rolle i aksjons- 
forskningsprosessene (Jungk & Millert, 1984; Negt, 1981). For det andre 
handler det om hvordan utvikle «et felles tredje» (Husted & Tofteng, 
2006; Skjervheim, 1957), som kan bidra til å bygge ned den asymmetriske 
relasjonen mellom forskerne og deltakerne, og dermed se hverandre som 
likeverdige subjekter (bl.a. Negt, 1981; Schwencke, 2006, 2017). 


I I Stopp Stress-prosjektet startet forskerne med å rette oppmerksom- 
heten mot å utvikle «det felles tredje», en felles problemstilling og mål for 
prosjektet, og å etablere et demokratisk forskningsprosjekt som et sosialt 
eksperiment for å redusere stress gjennom en grunnleggende diskusjon 
i oppfølgingsgruppen. Deretter rettet forskerne søkelyset mot metodisk 

tilrettelegging og design for dialog og deltakelse i forskningsprossessen. 
Elementer av Fremtidsverkstedets fasestruktur og prinsipper (Jungk 
& Millert, 1984) ble brukt underveis i prosjektprosessen for å få frem 
spenningsforholdet mellom de stressfremmende arbeidsforholdene slik 
de fremsto i dag, utformet i et kritisk perspektiv, og de muligheter for 
forbedringer som ligger i det som et utopisk perspektiv. Fasestrukturen 
ble synliggjort ved at deltakerne i det første året i prosjektet ble oppfor- 
dret til å undersøke, beskrive og forstå hva som faktisk skapte opplevelser 
av stress, inspirert av kritikkfasen. Denne fasen fungerte som en kritisk 
kommentar til det danske eldreomsorgssystemet, som i stor grad ble sagt 
å være en styringslogikk med økte krav til dokumentasjon av tid og res- 
sursforbruk, hyppige omstillingsprosesser og økt bruk av standardiserte 
kvalitetsmålinger. Det neste året i prosjektperioden ble det åpnet for å 
diskutere og formulere en annen ønsket vei mot utvikling av bærekraftig 
eldreomsorg, der det ble lagt vekt på deltakelse og omtanke som utgangs- 
punkt for utvikling, læring og forandring i organisasjon og arbeidsliv, 
inspirert av utopifasen i Fremtidsverkstedet (Husted & Tofteng, 2013). 
Etablering av delprosjektgrupper der ansatte og deres ledere ikke skulle 
være i samme delprosjektgruppe, førte til at deltakerne i stor grad fikk 
styre seg selv innenfor det felles målet. Det var en måte å styrke demo- 
kratiske prosesser og dermed redusere asymmetrien i relasjonene mellom 
deltakerne og forskerne på (Husted & Tofteng, 2013). 


2 Bedre Dialog-prosjektet. Innledningsvis ble det lagt vekt på å disku- 
tere prinsippene for å gjennomføre en demokratiserende prosjektprosess. 
Dette var forskerens intensjon som studentene ble invitert til å være med 
på. Det «felles tredje» var et premiss fra starten, der studentenes bachelor- 
prosjekter fungerte som den felles gjenstanden som gruppedeltakerne 
samarbeidet om, og som forskeren ble en del av for å følge opp studentenes 
ønsker og ideer som de utviklet i Fremtidsverkstedet. Dette var en forut- 
setning for at aksjonsforskningsprosjektet ikke skulle gå på bekostning 
av studentenes gjennomføring av eksamensprosjektet og den ordinære 
studiefremdriften. Den formelle dialogen mellom studentene og arbeids- 
livet ved oppdragsgiver ble utfordret ved å legge til rette for å utvikle og 
gjøre erfaringer med at reelle dialoger mellom de tre partene i prosjektet, 

studentene, høgskolen og bedriftene, skulle preges av gjensidighet, tillit, 
respekt og anerkjennelse. Forskerens ytterligere mål var å allmenngjøre 
kunnskapene som kom frem i prosjektet, for å forstå hvordan universi- 
tetet kunne bidra til å forbedre studentenes dialog med oppdragsgiver. 
Disse kunnskapsutviklingsprosessene ble studentene involvert i gjennom 
dialoger i oppfølgingsmøter (Schwencke, 2007). 


3 Flyktighetsprosjektet. Aksjonsforskerne valgte å gjennomføre Frem- 
tidsverksteder med de to ulike deltakergruppene, lastebilsjåførene og 
pleiemedhjelperne. Begrunnelsen deres var at de gjennomprøvde prinsip- 
pene og fasestrukturen for Fremtidsverkstedet ville sikre den demokra- 
tiske intensjonen og samtidig utgjøre en læringssituasjon. Et viktig trekk 
ved Fremtidsverkstedet, mente aksjonsforskerne, var å legge til rette for 
myndiggjørende prosesser, særlig på to måter. For det første ville delta- 
kerne ta eierskap til fremtidsutkastene sine og unngå at forskerne legger 
ordene i munnen pa dem, som er et viktig poeng hos Jungk og Miillert 
(1984). For det andre ble det tydelig uttrykt at vektlegging av en demo- 
kratisk dialogform, både som en forskningsmetode og en arbeidsform, 
vil kunne bidra til at den enkelte kunne gjøre nye erfaringer med demo- 
kratiske arbeidsmetoder og frirom, og dermed bidra til å utvikle egne 
myndiggjørende prosesser (Nielsen et al., 2010). 

Alle prosjektene gjennomførte Fremtidsverksteder eller elementer 
av det, som et ledd i å utvikle de demokratiske samarbeidsprosessene. 
Det understrekes at det var viktig å bruke Fremtidsverkstedets tydelige 
prinsipper for demokratiserende prosesser for å bygge frirom, det kol- 
lektive rommet. Dette, mente forskerne, kunne gi deltakerne mulighet til 
å gjøre nye erfaringer og gjennom fasestrukturen å utforske spennings- 
forholdet mellom de kritiske og utopiske perspektivene og utvikle sosial 
fantasi, som Negt (1991), Aagaard Nielsen (Nielsen, 2004), Steen Nielsen 
(Nielsen, 1997) og andre legger vekt på. Søkelyset rettes innover for at del- 
takerne skal oppdage sine egne intensjoner og sette ord på erfaringer og 
konfrontere dette med sin egen hverdag og legge planer for hvordan disse 
konkrete mulighetene kan integreres. Prosessene i Fremtidsverkstedet vil 
kunne bidra til lokale endringer. Ved hjelp av utopiske perspektiver på 
arbeidet med den konkret arbeidssituasjonen kunne deltakerne kjenne 

på mulige strategier som går ut over de eksisterende strukturer og ram- 
mer og dermed videreutvikle egne myndiggjørende prosesser og bidra til 
lokale endringer (Schwencke, 2007, 2017). 


Hva ble resultater av de myndiggjørende prosessene? 


De tre eksempelprosjektene fremviser ulike sider ved resultatene. Noen 
retter oppmerksomheten særlig mot individuelle endringer og lokale del- 
resultater, mens andre er opptatt av langsiktige virkninger for ytre struk- 
turer, for aksjonsforskningen og for forskersamfunnet. 


I Stopp Stress-prosjektet: Noen av delprosjektgruppene greide å gjen- 
nomføre endringer i de stressede forholdene på arbeidsplassen. Blant 
annet i delprosjektet Lucky Log klarte deltakerne å avdekke og for- 
andre det lokale stoppeklokkesystemet. På denne måten lyktes de i å 
stoppe det mest belastende stresset på sin egen arbeidsplass. Gjennom 
analysene oppdaget de at det som synes å være umiddelbart umulig å 
påvirke, noen ganger kan løses opp og endres. Ikke alle delprosjektene 
lyktes i å oppnå de ønskede resultatene. Likevel uttrykte de ansatte på 
tvers av alle delprosjektene at de greide å forbedre dialogen og samar- 
beidet i hele distriktet, samt å synliggjøre og legitimere problemer som 
kan forårsake stress. «Nå kjenner vi metoden» — var svaret på hvordan 
fremtidens problemer kunne løses. Deltakerne tok i bruk den metodiske 
oppfordringen om demokratiske og deltakende prosesser i prosjektet. På 
denne bakgrunn har prosjektets frirom gitt en bestemt type læring som 
påvirkes ved at hverdagens erfaringer brytes opp, omstruktureres, beri- 
kes og inngår i nye sammenhenger i form av myndiggjørende og sosiale 
læringsprosesser. Det ble imidlertid oppsummert at det å stoppe stress i 
eldreomsorgen generelt, krever mer omfattende reguleringer og forand- 
ringer i strukturene i arbeidsmarkedet enn hva ansatte, ledelse og for- 
skere i dette prosjektet hadde innflytelse på. Likevel oppsummerte Stopp 
Stress-prosjektet at det ikke var noe vesentlig de kunne ha gjort annerle- 
des. De hadde til en viss grad lyktes i å avdekke de strukturelle vanske- 
lighetene for de ansatte og i avsløre hvordan den frosne virkeligheten så 
ut (Husted & Tofteng, 2013). 

2 Bedre Dialog-prosjektet: Studentene oppsummerte at Fremtidsverk- 
stedet og de andre verkstedene fungerte til å legge til rette for å gjøre 
erfaringer med demokratiske prosesser for å styrke seg selv som subjekt 
og bli drivkraft i utviklingen av sitt eget bachelorprosjekt. I starten av 
prosjektet forholdt studentene seg til oppdragsgiverne som ytre fast defi- 
nerte og upåvirkelige strukturer ut fra den tradisjonelle studentrollen. 
Men gjennom refleksjon over erfaringer med utviklingen av arbeidspro- 
sessene i prosjektet ble det etter hvert avdekket muligheter til å påvirke 
de ytre strukturene og relasjonene til oppdragsgiverne. De to prosjekt- 
gruppene hadde svært ulike erfaringer med sine oppdragsgivere. Hos 
den ene studentgruppen fremsto oppdragsgiveren som en som åpent 
forkastet den tradisjonelle oppfatningen av studentrollen og forventet at 
studentene skulle bidra som selvstendige partnere og subjekter i reelle 
dialoger. For denne gruppen bidro den utopiske horisonten i Fremtids- 
verkstedet til at de greide å utnytte det handlingsrommet som oppdrags- 
giveren åpnet for i deres oppdragsprosjekt. De kom opp med alternativer 
til oppdragsgivers faglige innspill og utviklet seg til likeverdige faglige 
partnere. Mens den andre studentgruppen opplevde at det ble forventet at 
de skulle akseptere rammene som oppdragsgiveren bestemte, og at de fra 
starten av «ble satt som tilskuere til sitt eget prosjekt». Studentene i denne 
gruppen opplevde imidlertid etter hvert at opplevelsen av frirom som ble 
utløst i Fremtidsverkstedet, ble et viktig bidrag til å snu det fastlåste for- 
holdet til oppdragsgiveren. De ble konfrontert med egne utopier på nytt 
etter noen uker ved at forskeren ble «advokat» for deres tidligere utopiske 
perspektiver fra Fremtidsverkstedet (Jungk & Millert, 1984; Schwencke, 
2007). Denne konfrontasjonen mellom fantasien om å være drivkraft i 
prosjektet og opplevelsen av en underordnet rolle i virkeligheten kom 
som et «sjokk» for studentene. De oppdaget hvordan de hadde levd seg 
inn i den tradisjonelle studentrollen uten å selv være drivkraften i å legge 
en utviklingsstrategi i ønsket retning. Opplevelsen av å bli konfrontert 
med seg selv og sine egne ønsker bidro til undring, refleksjoner og etter 
hvert endringsprosesser i det praktiske arbeidet. Studentene så arbeidet 
sitt på nye måter, de måtte snu, og de tok nye initiativer i bachelorpro- 
sjektet og førte det godt i land slik de ønsket. Ut over i prosjektperioden 
reflekterte studentene aktiv over de undervisnings- og læringsprosessene 

som høgskolen legger opp til, og de ble aktive i diskusjonen om nye struk- 
turer og for å utvikle allmenn kunnskap om prinsipper og organisering 
av studentprosjekter ved høgskolen (Schwencke, 2007). 


3 Flyktighetsprosjektet: Det ble særlig lagt vekt på å få frem sammen- 
hengene mellom individuell myndiggjøring og samfunnsperspektivet. Det 
kom frem hvordan de umiddelbare erfaringer i de demokratiske samar- 
beidsprosessene i Fremtidsverkstedet kunne brukes til reflektert erfaring i 
dagliglivet utenfor verkstedet. Deltakerne kunne bruke frirommet i verk- 
stedet til å utvikle felles refleksjoner omkring faglighet i forhold til vur- 
dering av kvalitet i arbeidet. Frirommet ble en aksjonsforskningsmetode 
som bidro til å utvikle nye kunnskaper både om det flyktige arbeidslivet og 
veier ut av det. Dessuten viste det seg å være en metode som åpnet delta- 
kernes oppfatning av at slike frirom kan bidra til at de kan de fungere som 
ansatte uten ledelsens dagsorden. Deltakerne opplevde også myndiggjø- 
ring i selve treningen med å formidle og fremlegge egen arbeidssituasjon 
overfor hverandre og den andre gruppen. De to faggruppene utviklet også 
evne og ferdigheter til å plassere sitt eget fagområde inn i en samfunns- 
messig ramme. De speilte hverandre og seg selv inn i et annet arbeidsom- 
råde. Dette ga dypere innsikt i arbeidsmiljøproblemer, deres utvikling og 
potensielle løsninger, og de uttrykte at de opplevde å gjenvinne respekten i 
offentlig sektor. Dessuten kom det frem at forskerne og deltakerne sammen 
utviklet en kritisk vinkling på den flyktige og fleksible produksjonen. For- 
skersubjektiviteten og forskningsfeltets teorier ble på den måten tydelig til 
stede i resultatene (Nielsen et al., 2010). 

Resultatene i de tre eksempelprosjektene ble svært ulike. Siden de 
hadde ulike hensikter med prosjektene sine, kan det tyde på at alle opp- 
nådde noe av det de ønsket både på det individuelle nivået og på det kol- 
lektive, og både med lokale forbedringsprosesser og med å utvikle noe 
allmenn kunnskap. Det kan virke som at de i alle forskningsprosjektene 
greide å lage et felles tema i Fremtidsverkstedet som deltakerne gjorde 
til sitt eget, og systematisk kunne holde fast ved den særegne regelstruk- 
turen. Det som vel kan reises til diskusjon, er i hvilken grad det i pro- 
sjektene ble gjennomført så grundige myndiggjørende prosesser, både 
individuelt og som kollektive strukturer, at det gode endringsarbeidet 

kunne viderefores lokalt, og at det kunne utvikles strukturelle endrings- 
prosesser i samfunnet for ovrig. Dette er en av de store utfordringene 
bade i gjennomføring av Fremtidsverkstedene og i aksjonsforskning for 
øvrig, som tidligere nevnt i denne artikkelen. 


Avslutning 


Hensikten med denne artikkelen har vært å utdype og drøfte innholdet i 
myndiggjøringsbegrepet og den betydningen begrepet har i de demokra- 
tiske prosessene når man skal forske med deltakerne i aksjonsforskning. 
Artikkelen har prøvd å gi noen nye perspektiver på myndiggjøringsbe- 
grepet i lys av Kritisk utopisk aksjonsforskning, CUAR, belyst gjennom 
tre eksempelprosjekter. Innledningsvis ble det stilt tre spørsmål: Hva vi 
legger i myndiggjøring? Hvorfor er myndiggjøringsbegrepet interessant 
for aksjonsforskningen? Hvilke utfordringer har aksjonsforskere når de 
vil bidra til å utvikle myndiggjørende prosesser hos deltakerne? 


Hva legger vi i myndiggjøring? Det er tydelig at ingen av eksempelprosjek- 
tene bruker myndiggjøringsbegrepet som et statisk begrep, i betydningen 
«bemyndigelse». Det virker som om forskerne systematisk legger til rette 
for og ønsker at deltakerne gjennom sine egne myndiggjørende proses- 
ser kan utvikle subjektiviteten sin, og dermed bruke sine erfaringer og 
refleksjoner til å bli drivkrefter i kunnskapsutviklingen i prosjektene. 
Diskusjonen om innholdet i empowerment må føres videre, fordi begre- 
pet rommer stor bredde og mange mulige tolkninger. Særlig innenfor 
aksjonsforskning er det viktig å forholde seg til begrepet for å tydeliggjøre 
selve forskningsprosessen, hva vi legger i å forske med, og hvilke konse- 
kvenser dette har for forskerrollen. 


Hvorfor er myndiggjøringsbegrepet viktig og interessant for aksjons- 
forskningen? I alle prosjektene begrunnes myndiggjøringsprosessene 
med at deltakernes ekspertise gjennom deres konkrete og lokale erfarin- 
ger fra arbeidssituasjonen og hverdagslivet kan bli grunnlaget for både 
kunnskapsutviklingen og for de lokale forbedringsmulighetene. Eksem- 
pelprosjektene tydeliggjorde at myndiggjøringsbegrepet og -prosessen 

åpnet for å utvikle «en felles horisont» med samarbeidspartnerne og der- 
med muligheter for alternativ til at forskeren blir satt i en posisjon med 
«fordobling av virkeligheten» ved å se verden gjennom en annens øyne. 
Utviklingen av en slik felles horisont kan bidra til en kunnskapsutvikling 
som skjer i samarbeid med ulike yrkesgrupper, der forskeren bidrar med 
sin særegne fag- og forskerkompetanse, som en av flere kompetanser. 
Aksjonsforskningen kan dermed bidra til å utvide forskningsbegrepet 
slik at forskeren ikke lenger har enerett på det som kan kalles forskning. 


Hvilke utfordringer har aksjonsforskere når de vil bidra til å utvikle 
myndiggjørende prosesser hos deltakerne? Gjennomgangen av eksem- 
pelprosjektene viser flere utfordringer for aksjonsforskeren. Nedenfor 
oppsummeres noen av dem. 

Utviklingen av et bredt «felles tredje» som alle deltakerne kunne skrive 
seg inn i, og som rommet de ulike interessene og sidene ved det felles 
aksjonsforskningsprosjektet, ble vist stor oppmerksomhet i oppstarten av 
de tre eksempelprosjektene. I forlengelsen av et felles objekt for prosjektet 
ble det også en utfordring å formulere et felles tema for Fremtidsverk- 
stedet slik at deltakerne kunne gjøre det til sitt eget, og dermed åpne for 
myndiggjørende prosesser gjennom frirommet. 

For å styrke de demokratiske prosessene kom det også frem at det i 
oppstarten ble lagt vekt på at deltakerne fikk en aktiv og styrende rolle i 
prosjektet slik at de kunne ta eierskap til forskningsprosessen. I fellesskap 
med forskerne systematiserte og konkretiserte de den uferdige prosjekt- 
planen. Dessuten ligger en utfordring i å gjøre praktiske tiltak for konkret 
gjennomføring, tid, ressurser og oppfølging slik at aksjonsforskningspro- 
sjektet i sin helhet kunne oppleves som meningsfullt for deltakerne. 

En annen utfordring var utviklingen av en tydelig demokratisk forsker- 
rolle. Det ble understreket at det var viktig at forskeren måtte klargjøre sin 
forforståelse og sitt teoretiske og metodiske ståsted. Som en del av forfor- 
ståelsen måtte forskeren klargjøre i praksis hvordan hun skulle forholde seg 
til deltakerne. Relasjonen skulle baseres på «øyenhøyde», i motsetning til 
en innebygd hierarkisk relasjon, som det ble uttalt i de danske prosjektene. 

Interessenøytralitet fra forskerens side ble en utfordring i Bedre Dia- 
log-prosjektet, der forskeren var intern. Det ble etter hvert nødvendig å 

avklare rollekonflikten som oppsto mellom forskerrollen og rollen som 
veileder av bacheloroppgaven. Veilederrollen var uunngåelig knyttet til å 
representere institusjonens strukturer og ville i siste instans være bundet 
til å fungere evaluerende og medvirke til å gi studentene karakterer på 
bacheloroppgaven. Forskeren gikk etter hvert formelt ut av veilederrol- 
len og fungerte bare som oppfølgende forsker og fikk dermed en tilnær- 
met interessenøytral posisjon. For studentene ble denne rolleendringen 
avklarende og bidro til å åpne frirommet i forskningssituasjonen. 

Tilrettelegging for evaluering av forskningsprosjektet og analyse- 
prosessen i fellesskap skapte også utfordringer. Det ble lagt stor vekt 
på transparens, synlighet i prosessen, detaljerte prosessbeskrivelser og 
tydelige analyser underveis. Forskerne måtte skape rom for at deltakerne 
skulle få distanse til problemstillingen og den konkrete prosessen for at 
de sammen etter hvert kunne rette oppmerksomheten mot å analysere de 
allmenne perspektivene i kunnskapsutviklingen. 

På bakgrunn av erfaringer fra eksempelprosjektene er det viktig å trekke 
frem at for at «forske med»-perspektivet i aksjonsforskningsprosjektet skal 
bli reelt demokratisk, meningsfullt og myndiggjørende for alle deltakerne, 
er det avgjørende at forskeren tenker igjennom og vurderer sitt eget ståsted 
og verdigrunnlag. Den normative forskerrollen er krevende fordi man blir 
konfrontert med sine egne myndiggjøringsprosesser som forsker når man 
ønsker å bidra til å etablere et reelt frirom for deltakerne og dermed deres 
egne myndiggjørende prosesser. Det systematiske arbeidet med forskerrol- 
len og forskningsprosessen gir muligheter til å bruke lokal kunnskap og 
ekspertise til å utvikle ny allmenn kunnskap og bygge valid og relevant 
forskning. Brukt på denne måten kan empowermentbegrepet være et rele- 
vant og meningsfullt verktøy i aksjonsforskningen. 

Abstract: The article discusses how dialogue is understood and used in selected 
action research literature, based on an investigation of published research inter- 
nationally. It also draws on the authors’ own experiences from action research in 
Norway, in particular projects investigating interreligious dialogue and relations- 
hips in schools and local communities. The aim is partly to describe and analyse 
how dialogue as a concept is understood and used in action research, and partly to 
discuss how this analysis can inform future action research. We find that in action 
research, dialogue is used both to express features of collaborative relations and as 
a theoretical concept with an analytical function. This makes it possible to describe 
an interface between action research and dialogical practice which is illustrated by a 
model with two crossing axes. One axis illustrates a continuum from the procedural 
to the substantial, from an emphasis on rules for ‘doing’ to emphasis on content and 
ways of ‘knowing. The other axis illustrates a continuum from individual ability 
and participation to collective commitment. Together these two crossing axes form 
a matrix that can be used for analysing the use and signinficance of ‘dialogue’ as a 
concept in action research. The authors argue that the concept of dialogue seems 
to be widely used in action research and to express basic values and concerns of 
this research, but that increased reflection and deliberation about the content of the 
concept and it use could contribute to more clarity regarding the implications of 
such values and concerns. 

Innledning 


I denne artikkelen tar vi opp bruken av dialog som begrep, hvilke feno- 
mener det viser til, og diskuterer hvilken funksjon det kan ha i aksjons- 
forskning. Bakgrunnen er dels at vi har gjennomført flere forsknings- og 
utviklingsprosjekter hvor dialog har vært sentralt, og dels at vi har sett 
nærmere på bruken av dialogbegrepet i aksjonsforskningens viten- 
skapsteori. I det følgende undersøker vi hvordan dialog og dialogbegrepet 
er tatt i bruk i utvalgt aksjonsforskning de seneste årene. Vår antakelse 
er at denne utforskningen skal lede oss nærmere en forståelse av hva 
slags relasjoner vi finner mellom aktørene i denne typen forskning og av 
ledende verdier i aksjonsforskning. 

Våre erfaringer fra aksjonsforskningsprosjekter vi har vært involvert 
i de siste 10—15 år, er at de har sprunget ut av nettverk som eksisterte før 
aksjonsforskningen ble iverksatt. Det har vært ulike typer samarbeid 
mellom forsknings- og praksismiljøer, slik som studentpraksis i lærer- 
utdanning, etter- og videreutdanningstilbud i den aktuelle sektor eller 
oppdrags- og følgeforskning, men også forskningsprosjekter uten direkte 
kobling til praksisutvikling. Etter hvert bidro selve aksjonsforskningen 
til en selvforsterkende nettverksbygging med ulike ringvirkninger. En 
side ved dette er de kontaktnett som oppstod mellom personer i ulike 
posisjoner: forskere, skoleeiere, skoleledere og lærere. Et eksempel er når 
forskere samarbeider med lærere på en skole hvor man også har studen- 
ter i praksis. Praksisapparatet gir da muligheter for kontakt med skole- 
eier, skoleledelse og lærere. Slik «kontakt» kan få en særskilt kvalitet fordi 
man oppfatter seg å ha felles verdier, visjoner eller ideer og gode mel- 
lommenneskelige relasjoner. Vi kan tale om kontaktnett av to typer, som 
overlapper i større eller mindre grad. Det ene er knyttet til formelle eller 
strukturelle forbindelser mellom våre arbeidsplasser og bestemte yrkes- 
relaterte oppgaver. Det andre handler om personrelasjoner, nærmere 
bestemt erfaring med at man arbeider godt sammen, og at man har noen 
viktige felles verdier og visjoner. Vi og andre har flere ganger spontant 
formulert dette som at vi har en «god dialog». 

Vår aksjonsforskning har altså sprunget ut av personbaserte nettverk 
der aktører på ulike arbeidsplasser har sett muligheter for samarbeid 
med forskere om utvikling av egen praksis. Denne type nettverk har 

bestått av både formelle og uformelle relasjoner, og vi kan derfor si at de 
verken har klare grenser eller noe klart sentrum. Når disse nettverkene 
har dannet utgangspunkt for aksjonsforskningsprosjekter, er det ikke 
et bestemt mønster for hvem som har tatt initiativet, det er heller behov 
som har vært utgangspunkt. Det kan være en skole med et utviklings- 
prosjekt som har tatt kontakt med forskningsmiljøet, eller det kan være 
forskerne som har fått en idé om et prosjekt de vil søke midler til, og 
som derfor har tatt kontakt med praksisfeltet. Noen konkrete prosjekter 
vi har vært engasjert i de senere år, som omhandler dialog, inspirerte 
oss til å utforske bruk og funksjon av dialog som begrep og fenomen i 
aksjonsforskning. 

I det følgende vil vi først presentere en analyse av hvordan dialogbegre- 
pet brukes i etablert aksjonsforskningslitteratur. Deretter vil vi beskrive 
noen aksjonsforskningsprosjekter vi selv har gjennomført hvor dialog 
har stått sentralt og vært en del av tematikken. Vi viser hvordan disse 
«dialog-prosjektene» kan være med på å informere om et skille mellom 
undersøkelse av dialogaktiviteter og utforskning av dialog som teore- 
tisk begrep som vi mener å kunne se som et mønster. Gjennom å klar- 
gjøre dette skillet kan vi bidra til refleksjonen over sentrale aspekter ved 
aksjonsforskning. Dette tar vi med oss inn i den avsluttende diskusjon av 
dialogens plass innenfor aksjonsforskningens teori og metodologi. Vår 
metode er dermed å drive teoriutvikling gjennom refleksjon over egen 
forskningspraksis sett i lys av etablert kunnskap. Forskningsspørsmålet 
er: Hvordan blir dialog forstått og brukt i utvalgt aksjonsforskning? 


Aksjonsforskning og dialogperspektiver fra 
forskningslitteraturen 
I aksjonsforskningslitteraturen er det ikke uvanlig å møte dialogbegrepet 


når forskere ønsker å understreke likeverd og demokratisk kommunika- 
sjon, slik vi kan finne det f.eks. i introduksjonen til en velkjent håndbok: 


... action research [...] calls for engagement with people in collaborative rela- 
tionships, opening new ‘communicative spaces'in which dialogue and develop- 


ment can flourish. (Reason & Bradbury, 2008, s. 3) 

En rekke andre artikler i den samme handboka bruker ogsa dialogbegre- 
pet, oftest med vekt pa den likeverdige samtalen mellom aktorene. Det 
er særlig tydelig i den innflytelsesrike litteraturen om dialogkonferanser, 
som har vært brukt både innenfor utdanningsfeltet og i arbeidslivet mer 
generelt. Her handler dialog om å sikre trygge kommunikative rom der 
profesjonsutøvere som deltar i utviklingsprosjekter, kan tegne et felles 
kart over situasjonen og belyse felles utfordringer ut fra ulike synsvinkler. 
Vekten er på likeverdig kommunikasjon og samhandling, tydelig knyt- 
tet til demokratiske prosedyrer i prosessen. Det legges her ikke vekt på 
personlige relasjoner eller eksistensielle spørsmål (Gustavsen, Hansson & 
Qvale, 2008, s. 70). 

For å sikre oss et mer representativt bilde av aksjonsforskeres bruk av 
dialogbegrepet har vi gjort et søk på begrepet «dialogue» i tidsskriftet Edu- 
cational Action Research Journal (EARJ), noe som har gitt i alt 600 treff. Vi 
har ikke gått gjennom hele dette materialet, men begrenset vår gjennom- 
gang til de 15 artiklene som har dialog som et nøkkelord og/eller har det i 
tittelen.' Stikkprøver i de øvrige artiklene tyder på at begrepet der primært 
brukes positivt eller nøytralt om kommunikasjon i et empirisk felt, uten at 
det gis et distinkt begrepsmessig innhold. Vi har imidlertid ikke vært opp- 
tatt av språkbruk som sådan, men av begrepsforståelsen slik den utvikles 
og anvendes eksplisitt eller implisitt i de tekstene der dette er tema, og der- 
for er det de 15 utvalgte artiklene som vi presenterer en analyse av nedenfor. 

De 15 artiklene som vektlegger dialog mer eksplisitt, gir et samlet inn- 
trykk av at når aksjonsforskere benytter dialogbegrepet aktivt, så handler 
det også om å aktivere positive konnotasjoner som begrepet gir, og som 
allerede er antydet. Dialog brukes på en måte som gir assosiasjoner til 
demokrati og likeverd og en form for kommunikasjon og samhandling der 
grupper eller individer nærmer seg en felles tematikk med gjensidig respekt 
for og anerkjennelse av hverandres ulike utgangspunkt. Dialogbegrepet 


1 Søk foretatt 05.10.2019 gjennom tidsskriftets forlagsside (https://www.tandfonline.com/toc/ 
reac2o/current). Følgende artikler ble funnet med «dialogue» som «keyword» eller i «title»: 
Ahmad, Gjøtterud & Krogh, 2016; Helskog, 2014, 2015a, 2015b; Kuntz, Presnall, Priola, Tilford & 
Ward, 2013; Luby, 2014; Lund, Rotvold, Skrøvset, Stjernstrøm & Tiller, 2010; Moustakim, 2007; 
Postholm, 2009; Rönnerman, Salo, Furu, Lund, Olin & Jakhelln, 2016; Salter, Douglas & Kember, 
2017; Sanderse, 2016; Seeley, McAteer, Osorio Sånchez & Kenfield, 2019; Thoresen & Norbye, 
2019; Tragoulia & Strogilos, 2013; Weiler, 2001; Wood, McAteer & Whitehead, 2019. 

konnoterer videre til bevissthet om ikke å ta i bruk makt for å dominere 
samtalen og samhandlingen for å få satt sin vilje igjennom eller for å få 
sin forståelse akseptert som den gjeldende. Av dette følger gjerne også at 
man vil legge til rette for en spørrende eller undersøkende samtaleform der 
partene i samtalen er mer rettet mot og åpne for den/de andres erfaringer, 
forståelser og motivasjoner enn å fremme sine egne tilsvarende. Dette kan 
kalles dialogbegrepets grunnleggende og allmenne verdiinnhold. 

Vekt på åpen samtale finner vi blant annet i deler av det nordiske 
aksjonsforskningsmiljøet, slik som i en oversiktsartikkel fra «The Nordic 
Network for Action Research» (Rönnerman et al., 2016). Her under- 
strekes det at dialog forstås som spesifikke prosedyrer for å delta i fel- 
les kunnskapsproduksjon (Rönnerman et al., 2016, s. 49). Selv om dette 
sies tydeligst i forbindelse med beskrivelsen av dialogkonferanser, så 
gjennomsyres også artikkelen for øvrig av et deliberativt dialogbegrep 
(Rönnerman et al., 2016, s. 51). Noe tilsvarende kan spores i en rapport 
fra et nystartet «global assembly for knowledge democracy», der aksjons- 
forskere ville undersøke hva slags prosesser som foregikk (Seeley et al., 
2019). Dialog betyr her likeverdig og demokratisk samtale, inkludert en 
bevissthet om de maktforhold som kan true med å velte dette. Det samme 
idealet er diskutert i Wood et al. (2019), hvor tematikken dreier seg om 
aksjonsforskning og kunnskapsdemokrati på et globalt nivå, og der det 
legges vekt på betydningen av ulike stemmer, intersubjektivitet og kritisk 
undersøkelse av «status quo» (Wood et al., 2019, s. 13-14). 

Mens de tidligere nevnte dialogkonferansene i større eller mindre grad 
har vært knyttet til organisasjonsutvikling (se også Lund i denne boka, 
kap. 4), finnes det andre artikler i EARJ som har tatt med seg dialogbe- 
grepet inn i klasserommet. Gordon Wells taler om dialogisk utforskning 
(«dialogic inquiry») som en didaktisk tilnærming i undervisningsfag. 
Han gjør bruk av Dewey, Vygotski og Bakhtin i synet på undervisning og 
læring og understreker at aksjonsforskningen er dialogisk idet det etable- 
res en samarbeidende relasjon mellom forskere og lærere som resulterer i 
utviklende studier av klasseromspraksis og annet pedagogisk utviklings- 
arbeid (Wells, 1999, 2009). Vi finner dermed at dialogisk utforskning 
her er presentert som et ideal både for (fag)didaktikk (undervisning og 
læring) og aksjonsforskning. 

Sanderse (2016) presenterer et prosjekt knyttet til «character educa- 
tion» og hans bidrag viser hvordan «aristotelisk dialog» i aksjonsfors- 
kningen ligger i neerheten av de deliberative idealer vi ovenfor har pekt 
pa i litteraturen om dialogkonferanser. Samtidig er det moralfilosofiske 
aspektet mer sentralt i omtalen av “aristotelisk aksjonsforskning” som en 
utvikling av lereres praktiske klokskap. Gjennom dialogiske fellesskap 
reflekteres det over det moralske grunnlaget for lereres handlingsvalg 
og om hvordan overordnede verdier kan omsettes til praktisk handling 
(Sanderse, 2016, s. 456). 

Selve dialogbegrepet som sadan blir ikke eksplisitt definert, men det 
pekes pa at deltakerne i de etablerte dialogiske fellesskapene forte profe- 
sjonsbaserte samtaler inspirert av filosofi-med-barn-tradisjonen (s. 454). 
Her er det mange likheter med tenkning i andre deler av utdannings- 
forskningen hvor det ikke behøver å være tale om aksjonsforskning og 
profesjonsfellesskap, men der dialog er knyttet til den gode klasserom- 
samtalen. Idealet er at elever og lærer sammen tar opp etiske, filosofiske 
og politiske temaer som antas å kunne berøre deltakerne personlig, og der 
en anerkjennende og likeverdig samtaleform, og trening i å stå i respekt- 
full meningsbryting og akseptert uenighet, er sentralt. 

I norsk sammenheng har denne måten å tenke klasseromsinterak- 
sjon på røtter i den såkalte «dialogpedagogikk», som blant andre Lars 
Løvlie utviklet med grunnlag i pedagogisk filosofi fra en kontinental 
danningstradisjon og med vekt på diskursetiske perspektiver (Løvlie, 
1984). Dialogpedagogikken har i de senere år blitt direkte forbundet med 
aksjonsforskning av Guro Hansen Helskog, som har utviklet en bestemt 
metode («dialogos») for gjennomføring av strukturerte dialoger der blant 
annet filosofisk samtale og dialog mellom religioner og livssyn inngår, 
og tre av hennes artikler inngår i vårt materiale fra EARJ (Helskog, 2014, 
2015a, 2015b).” 

I materialet finnes også dialog brukt som betegnelse på en bestemt 
form for intervensjon fra forskersiden, nemlig et utviklingsprosjekt med 
fokus på inkludering (Tragoulia & Strogilos, 2013). Dialogbegrepets rolle 
er her å bidra til en innholdsmessig forståelse og en dekonstruksjon av 


2 Interesserte henvises også til Stokke & Helskog, 2014. 

verdier knyttet til utdanning. Det er bestemte filosofiske oppfatninger om 
dialog og sokratiske idealer som ligger til grunn, slik at dialog kan være 
et redskap for å bidra til at deltakerne kommer til en felles forståelse av 
midler og mål. Gjennom dialogen dekonstrueres tidligere praksiser og 
oppfatninger om inkludering og samarbeid (Tragoulia & Strogilos, 2013, 
s. 497). Denne typen prosess blir beskrevet som “dialektisk” fordi den får 
frem motstand og stimulerer til selvrefleksjon. Forskerne hevder derfor at 
dette kan lede til positiv endring gjennom at dialektikkene åpner for mer 
rettferdige pedagogiske praksiser, som åpner for å kunne dekontrueres, 
slik at dette bidrar til endring og utvikling av bedre livskvalitet, både for 
praktikere og barna (Tragoulia & Strogilos, 2013, s. 503). 

Aksjonsforskere vi møter i artiklene fra EARJ, knytter også dialog 
til bestemte ferdigheter som kan beskrives og utvikles, slik Luby (2014) 
gjør. Her rapporteres fra et utviklingsprosjekt hvor man ønsker at elev- 
ene tilegner seg dialogferdigheter både når det gjelder å bygge positivt 
(men ikke ukritisk) på hva andre sier, men enda mer ved å gå kritisk- 
konstruktivt i møte med andres ideer gjennom en utforskende sam- 
tale (Luby, 2014, s. 58). I artikkelen pekes det på hvordan slike generelle 
ferdigheter kan utvikles gjennom interreligiøs dialog i religionsundervis- 
ningen og at de samme ferdigheter er viktige for å gjennomføre en positiv 
interreligiøs dialog. 

Også Salter et al. (2017) har satt søkelys på utvikling av bestemte 
ferdigheter, men bruken av dialogbegrepet er likevel mer teknisk eller 
instrumentell i den sammenligning som gjøres av ansikt-til-ansikt-kom- 
munikasjon med online-kommunikasjon i et praksisutviklingsprosjekt. 
Her er begrepet «critical reflective dialogue» brukt både i artikkelens tit- 
tel, abstract og nøkkelord (Salter et al., 2017, s. 790), noe som var grunn- 
lag for at den ble innlemmet i vår undersøkelse. Imidlertid brukes ikke 
begrepet dialog en eneste gang i selve artikkelen, der er det istedet tale 
om ulike former for «discussion». Dermed problematiserer de ikke for- 
ståelsen av dialog, men bruker begrepet først og fremst som en (teknisk) 
betegnelse på den mest kvalifiserte form for diskusjon, ut fra visse krite- 
rier (deltakelse, refleksivitet, kritikk, dybde). 

I de varianter av dialogisk utforskning som hittil er nevnt, handler det 
mye om hvordan den åpne og likeverdige samtalen (dialogen) mellom 

deltakere innebeerer dypere lering og/eller mulighet for praksisutvikling. 
Videre peker disse aksjonsforskerne pa en indre sammenheng mellom 
denne typen dialog og aksjonsforskningens metodologiske idealer. Dia- 
logen mellom aksjonsforskeren og praktikeren ses som analog med dia- 
logen mellom deltakere og det de arbeider med å utvikle. 

Også i artikkelen av Weiler (2001) finner vi en lignende forståelse av 
dialog, der det transformative sikte står sentralt. Det er tale om «a process 
to deeper understandings, increased dialogue and more meaningful 
actions» (Weiler, 2001, s. 414). I dette prosjektet, som omfattet studenters 
introduksjon til forskningsarbeider som del av deres yrkeslærerutdan- 
ning, var det viktigste å få til en bred endringsprosess i stab og blant stu- 
denter. Aksjonsforskning som forskningsmetode stod sentralt, og dialog 
blir sett som starten på et paradigmeskifte i synet på forskning (Weiler, 
2001, $. 415): Dialog forstås som en måte å håndtere ulike posisjoner og 
perspektiver på, og det legges vekt på at de spenninger dette innebærer, 
er en positiv sak som øker sjansen for vekst (Weiler, 2001, s. 430). Den 
viktigste spenning eller dikotomi som de peker på, går mellom å følge 
prosedyrer og å være innovativ. 

Det samme perspektivet finnes hos Thoresen og Nordbye (2019), som 
har beskrevet hvordan reflekterende skriving kombinert med etter- 
følgende dialog innenfor jordmorutdanning inngikk i et aksjonsfors- 
kningsprosjekt (Thoresen & Norbye, 2019). Poenget deres er særlig at 
dialog mellom studenter og mellom studenter og lærere anses å styrke 
felles læring og å bidra til positiv endring. Det relasjonelle ved dialogen 
understrekes med henvisning til McNiff, og koblingen mellom tekstska- 
ping og dialog knyttes til Bakhtins dialogiske teori. Det pekes også på at 
skriving øker sjansen for den produktive «indre dialog» hos deltakerne, 
og her trekkes det veksler på Hannah Arendt, som beskriver tenkning 
nettopp som en indre dialog (Thoresen & Norbye, 2019, s. 12). Slik blir 
dialog både en undervisnings- og læringsmetode, samtidig som denne er 
begrunnet i omfattende teoretiske referanser. På den måten kombinerer 
Thoresen og Nordbye konkret praksisutvikling med å bidra til teoriut- 
vikling i aksjonsforskningen. 

De utvalgte artiklene fra EARJ gir til sammen et ganske broket bilde 
når man undersøker aksjonforskeres bruk av dialogbegrepet, samtidig 

som de konvergerer ved å forstå begrepet positivt, verdiladet og knyttet til 
selve aksjonsforskningens grunnleggende idealer. Begrepet fremstår til 
dels som en bro mellom den filosofisk-verdimessige vitenskapsteoretiske 
basis og den verdibaserte praksisutvikling som skjer i feltet. 

I stedet for å umiddelbart gå videre med analysen av funnene fra denne 
gjennomgangen av et representativt utvalg aksjonsforskningslitteratur, 
vil vi i det følgende først beskrive et knippe egne forskningsprosjekter 
hvor dialogbegrepet og dialogiske fremgangsmåter har stått sentralt. 
Målet vårt med dette er å se et slikt gjenmøte med eget forskningsar- 
beid i sammenheng med akjonsforskningslitteraturens begrepsbruk. Vi 
vil først presentere prosjektene kort og deretter ta for oss hovedtrekk ved 
hvordan dialog ble drøftet teoretisk og metodologisk og operasjonalisert 
metodisk og undervisningsmessig. Til slutt vil vi analysere og diskutere 
det samlede bildet og på bakgrunn av det foreslå en modell som visuali- 
serer begrepsarkitekturen. 


Egne erfaringer fra dialogorienterte prosjekter 


Vi har selv vært engasjert i flere prosjekter som har hatt til felles at de 
kretser omkring begrepet og fenomenet dialog, nærmere bestemt dialog 
mellom mennesker med ulik religiøs og livssynsmessig bakgrunn. Disse 
prosjektene har det til felles med den omtalte aksjonsforskningen ovenfor 
at de opererer med et verdiladet dialogbegrep som sentralt i utvikling 
av menneskelige relasjoner. Et tidlig prosjekt satte søkelys på religions- 
undervisning som bidrag til dialog i mangfoldige europeiske samfunn 
(Skeie, 2009b). Et annet internasjonalt forskningsprosjekt var «Religion 
and Dialogue in Modern Societies (ReDi)» (2014-2018), som så nærmere 
på interreligiøse relasjoner og dialog i forskjellige urbane kontekster i 
Tyskland, Norge, Sverige og England. Det overordnede forskningsspørs- 
målet i ReDi-prosjektet var å undersøke hvilket potensial slike dialoger 
har for å redusere konfliktnivået i plurale samfunn. Vi deltok i en del 
av prosjektet som fokuserte på det som ble kalt «dialogisk praksis», og 
der forskningen bestod i empiriske studier av begrepsbruk og praksis i 
miljøer og organisasjoner i de ulike landene som var engasjert i interreli- 
giøse dialogaktiviteter (Ipgrave, 2019; Ipgrave & Lippe, 2018). I det norske 

delprosjektet lå vekten på ulike former for interreligiøs dialog slik de 
fremstod i offentligheten (Husebø & Johannessen, 2018; Johannessen & 
Husebø, 2019a, 2019b). Her kom vi tett på de dialogorienterte aktivitetene 
som informantene var engasjert i, og som ofte handlet om å myndiggjøre 
marginaliserte grupper, bekjempe rasisme og fremmedfrykt, bygge gode 
relasjoner i lokalmiljøet etc. 

I Oslo fant vi typiske eksempler på dialogformer knyttet til aktivistdi- 
alog, eksistensiell dialog og nødvendig dialog (Leirvik, 2001, 2004). Disse 
ble gjennom vår forskning komplettert med hybride former som vi ana- 
lyserte frem, og som pekte på et kontinuum fra «side-by-side dialogues», 
kjennetegnet ved å forsøke å finne en løsning av felles praktiske konflik- 
ter, kriser eller problemer, og til «face-to-face-dialogues», kjennetegnet 
ved åpenhet for personlige, eksistensielle møter (Husebø & Johannessen, 
2018). Jo mer offisiell, organisasjons- og myndighetsstyrt dialogvirksom- 
heten var, jo mer sosialt harmoniserende var målsettingen. 

Dialogene ble sett som nødvendige for å lære å leve i et samfunn preget 
av tros- og livssynsmangfold. I denne type dialoger var det gjerne leder- 
nivået i menigheter og andre sivilsamfunnsorganisasjoner som deltok, 
og tematikken som dialogen skulle omhandle, var knyttet til nytte på 
samfunnsnivå. Her oppstod vennskap på tvers av tros- og livssynsposi- 
sjoner, og sosiale nettverk ble etablert, samtidig som nye dialoger og ulike 
prosjekter med mål om å stabilisere og harmonisere mangfoldsbyen Oslo 
ble utviklet. 

Analysen av dialogaktivitet i Oslo pekte også i retning av dialoger som 
var mindre styrt ovenfra, fra et kommunalt eller organisatorisk nivå. 
Denne type dialoger hadde et mer individuelt aktivistpreg med deltakelse 
fra «grasrota», de hadde gjerne et mer spontant preg og innebar et større 
mangfold, også med tanke på hva de handlet om. Her stod spørsmålet 
om å bli kjent med hverandres tradisjoner mindre sentralt, og dialogene 
handlet heller om å bli kjent med hverandre «face-to-face» (Husebø & 
Johannessen, 2018). Dette var en type dialoger som gjerne unge mennes- 
ker engasjerte seg i og viste interesse for. Her fikk det eksistensielle og 


3 Se: https://www.oslo.kommune.no/politikk-og-administrasjon/prosjekter/oxlo-oslo-extra-large- 
en-by-for-alle/#gref (nedlastet 15.12.2019). 


90 


DIALOG SOM BEGREP OG PRAKTISK TILNÆRMING I AKSJONSFORSKNING 


det spirituelle mer plass, og de valgte selv å kalle det de holdt på med for 
apolitisk. Selv om de mente det var viktig å møtes på tvers av tros- og 
livssynsgrenser, ville de ikke legitimere sine dialoger i dette. De ønsket 
å møte hverandre på et nært og subjektivt plan. Ungdommene betraktet 
det å kunne delta i slike eksistensielle dialoger som en naturlig del av et 
urbant liv. På samme tid betraktet de evnen til å delta i denne type dia- 
loger som del av en urban kommunikativ ferdighet som både ble oppøvd 
og styrket gjennom deltakelse i dialogsammenheng. Det å inneha denne 
type ferdighet analyserte vi frem som en del av unges sosiale kapital. 
De som evnet å inngå i denne type aktiviteter på funksjonelle og sosialt 
aksepterte måter, og som var aktive, opparbeidet seg sosial status og fikk 
stadig styrket sine ferdigheter i å bevege seg mellom ulike miljøer og med 
funksjon som brobyggere på tvers av ulike miljøer. De ble premissgivende 
for dialognettverkene og sentrale for å holde dem ved like (Johannessen 
& Husebø, 2019a). 

Gjennom feltarbeidet i Oslo, hvor dialogene ble gjennomført, ble vi 
oppmerksomme på hva som var tema, og hvordan de var organisert. Det 
viste seg å være sammenheng mellom dette og hvem som deltok. Dialoger 
initiert ovenfra ville med større sannsynlighet finne sted i Oslo sentrum 
og gjerne i sentrale lokaler som Rådhuset, Litteraturhuset og Bethania. 
Denne type lokasjoner kan sies å ha en ekskluderende effekt på grasrota 
i den enkelte organisasjon eller menighet, selv om grasrota i denne type 
dialoger gjerne ble etterlyst. De mer spontane og «face-to-face»-pregede 
dialogene foregikk ute i lokalsamfunnene og bydelene. Disse ble også 
gjerne «flyttet rundt på», kanskje nettopp for å markere at når noen er 
på «hjemmebane», vil andre nødvendigvis være på «bortebane». I jakten 
på nøytrale og inkluderende dialogarenaer viste det seg å handle om mer 
enn bare nøytalitet med hensyn til tro- eller livssynsståsted (Husebø & 
Johannessen, 2019). 

I dybdeintervjuer med informanter vi møtte i tilknytning til et byar- 
rangement på Grønlands torg (Religionenes dag), beskrev disse også 
hvordan det å forholde seg til tros- og livssynsmangfold, og delta i ulike 
eksistensielle dialogsituasjoner, var en naturlig del av deres byliv. Hver- 
dagsdialogene de var en del av, knyttet seg til familie, venner, naboer, 
skolekamerater og arbeidkollegaer. Om de var villige til å gå inn i slike 

dialoger, var imidlertid avhengig av om de opplevde a ha tilstrekkelig til 
felles med dialogpartner(ne). For noen pekte likhet da i tros- og livssyns- 
retning, mens andre vektla likhet ien mer grunnleggende verdisammen- 
heng (Husebø & Johannessen, 2018). En fellesnevner som gjaldt pa tvers av 
informantene, var at allmennmenneskelige trekk som imøtekommenhet, 
toleranse, fordomsfrihet, evne til å vekke tillit og vilje til å dele eksistensi- 
elle tanker ble vektlagt. De ble fremhevet som mellommenneskelige kom- 
petanser som var viktige for å delta i dialog og inngå i urbant hverdagsliv. 

I tillegg til denne feltforskningen arbeidet vi også med skolerela- 
tert aksjonsforskning. Som del av ReDi-prosjektet ble vi engasjert i et 
utviklingsprosjekt med klare islett av aksjonsforskning i en videregående 
skole. Det var snakk om å utvikle ny undervisning i fagene religion og 
etikk og historie og filosofi, med vekt på dialog. Forskerne tok med seg 
kunnskap om praksiser og forståelsesmåter fra dialogfeltet i sivilsamfun- 
net inn i en videregående utdanningskontekst. Vår forskningsinteresse 
var, i forlengelse av problemstillingene fra ReDi-prosjektet, å undersøke 
hvordan den dialog mellom mennesker med ulik religion og livssyn som 
foregår i samfunnet for øvrig, kan aktualiseres i skolen. Videre stilte vi 
spørsmålet om tros- og livssynsdialoger i klasserommet fremstår som 
like eller forskjellige fra andre slike samtaler. Her var vi både interes- 
sert i hvordan elevene posisjonerte seg i dialoger igangsatt i de to fagene, 
hvordan de snakket om og forstod tros- og livssynsdialog, og hvordan de 
opplevde hverandre som dialogpartnere. Endelig var vi nysgjerrig på om 
dialogaktivitetene produserte noe «nytt» i relasjoner mellom elevene og i 
deres forhold til stoffet, eller om det var slik at det primært var dem som 
hadde et positivt forhold til dialog, som fikk noe ut av det hele. 

I prosjektet ble dialog som faglig tema (stoff) og som praksis i under- 
visningen (arbeidsmåte) beskrevet og diskutert i et samarbeid mellom 
forskere og lærere. Lærerne hadde selv en rekke ideer og perspektiver 
som de tok med inn i diskusjonen. I gjennomføringen av forskningspro- 
sjektet ble den vanlige arbeidsformen at lærerne og forskerne sammen 
planla forskningsdesignet og dataproduksjonen på det overordnede 
nivået (informasjonsmøter og informasjon på elevenes læringsplattform, 
valg av spørsmålsstillinger til nettbaserte spørreundersøkelser, metoder 
og tidspunkt for annen dataproduksjon, spesielle intervensjoner som 

dialogkafé, analyse og fremskriving av funn m.m.), mens forskerne nor- 
malt stod teknisk ansvarlig for dataproduksjon og innledende analyser, 
og lærerne for selve undervisningen i de aktive periodene. 

Prosjektet ble gjennomført skoleåret 2016-2017 og er dokumentert 
og diskutert av lærere og forskere i fellesskap (Husebø, Skeie, Allaico & 
Bjørnevik, 2019). Sammen planla, gjennomførte og dokumentere vi dialo- 
giske praksiser i lærernes egen undervisning for senere å analysere disse, 
utvikle ny kunnskap og formidle denne overfor elevene selv, på konfe- 
ranser og i publikasjoner. Det å la elevene bli kjent med våre foreløpige 
analyser av hva de selv som informanter hadde bidratt med, var viktig 
med tanke på validering av analysene våre, samtidig som de ga oss et 
nytt lag med empirisk materiale for videre forskningsmessig bearbeiding. 
Elevenes kommentarer på våre innledende analyser ga oss en mulighet til 
å gi dem innblikk i hvordan utdanningsforskning kan foregå. 

Det er ikke rom for å gå mer inn i resultatene fra prosjektet her, bort- 
sett fra det som er relevant for videre drøfting av dialog i aksjonsfors- 
kning. I prosjektet som helhet ble dialog som didaktisk tilnærming og 
arbeidsmåte omtalt som dialogisk praksis. Lærerne opererte med et sam- 
mensatt dialogbegrep som omfattet dialog som et planleggingsredskap 
i diskusjoner dem imellom og med forskerne, som inkluderte både ver- 
dimessige, strategiske og operative elementer, og som ble vektlagt i ulik 
grad i de undervisningsoppleggene elevene deltok i. Med andre ord var 
dialog i bruk på flere nivå. For det første kunne det observeres på et over- 
ordnet, teoretisk og verdimessig plan, der lærerne og forskerne var på 
samme linje i målsettingene for prosjektet, men ikke gjorde noe organi- 
sert forsøk på å dokumentere enigheten ut over malene i seg selv. Ellers 
kom dette frem som del av de mange samtalene om gjennomføring. Vi vil 
derfor si at dialogen som fant sted i det praksisfellesskapet som ble kon- 
stituert, kan betegnes som en «innforstått nettverksrelasjon» av samme 
type som har kjennetegnet de samarbeidsrelasjoner vi har hatt i andre 
aksjonsforskningsprosjekter. Dersom vi skal rekonstruere elementer i 
dette, vil vi peke på det felles verdigrunnlaget knyttet til prosjektets mål 
og innhold, men også omkring danning og utdanning i noe bredere for- 
stand. Videre dreier det seg om en praktisert respekt for våre ulike roller 
og utgangspunkter som forskere og praktikere, og som gjør at drøfting 

av planer, innhold og gjennomforing skjer gradvis og med bruk av aktiv 
lytting. Dialog i dette prosjektet handlet også om utføringsnivået, der 
dialog fungerte som betegnelse på visse operative redskap som ble tatt i 
bruk for å få til ønskede faglige læringsprosesser i elevgruppen. Selv om 
vi skiller mellom dialog som verdi og som didaktisk virkemiddel her, er 
det imidlertid en forutsetning at det er en forbindelse mellom de to, som 
gjør at virkemiddelet preges av de samme verdier som ligger til grunn for 
aksjonsforskningsprosjektet som helhet. Slik danner det en bro til den 
avsluttende diskusjonen om dialog i aksjonsforskningsteorien. 


Diskusjon 


I gjennomgangen av aksjonsforskningspublikasjoner fra EARJ som ble 
presentert i artikkelens første del, fant vi ulike tyngdepunkt i bruken av 
dialogbegrepet. En tydelig posisjon kan kalles prosedural. Den legger 
vekten på det som handler om å organisere og legge til rette for likever- 
dig deltakelse, om å bruke det gode argument, vise vilje til å lytte og å 
stille kritiske spørsmål som del av det å gjennomføre forskning i tråd 
med aksjonsforskningstradisjonen. I dialogkonferansetradisjonen har vi 
sett at dette gjerne blir forsøkt løst gjennom måter å organisere dialogene 
på, hvor «communicative spaces» etableres og hvor de enkelte aktørgrup- 
pene gis betingelser for å bidra med sin kompetanse på området og lære 
av hverandre (Gustavsen et al., 2008). Den samme bruken kan også spo- 
res i andre bidrag der dialogbegrepet i prosedural forstand brukes til å 
betegne organiseringen av bestemte former for deltakelse og samhand- 
ling (Seeley et al., 2019; Wood et al., 2019). 

Denne prosedurale posisjonen i synet på dialog kan kontrasteres med 
andre studier som legger vekt på det substansielle, der det er det kvalitative 
innholdet i dialogbegrepet og dets analytiske potensial som står sentralt. 
Her er det hva dialogen handler om og hva den kan gi av ny kunnskap, en 
først og fremst er opptatt av. I denne substansielle posisjonen ser aksjons- 
forskerne nærmere på dialogen i seg selv, hvordan begrepet og begreps- 
forståelsen kom til å påvirke kommunikasjonen som foregikk underveis, 
og hva dialogen innebar av refleksjon. Hvilke forståelser av verden gir 
deltakerne i dialogen uttrykk for gjennom sin måte å være sammen på, og 

hvilke trekk kjennetegner det resultat dialogen fører frem til? I publika- 
sjonene vi presenterte innledningsvis, finner vi at aksjonsforskning som 
tar seg inn i klasserommet, er opptatt av dette. Gordon Wells’ etablerte 
begrep dialogisk utforskning («dialogic inquiry») er knyttet til det sub- 
stansielle og den analytiske kvaliteten som undervisning og fag kan dra 
nytte av ved å utforske fagstoff dialogisk (Wells, 1999, 2009). I den samme 
gruppen vil vi også plassere Helskogs arbeid med dialogiske klasseroms- 
samtaler, med vekt på bestemte kvalitative, innholdsmessige kjennetegn 
(Helskog, 2014, 2015a, 2015b). 

Vi vil på bakgrunn av dette argumentere for en akse i forståelsen av 
dialog som strekker seg langs et kontinuum fra det prosedurale til det 
substansielle. Imidlertid finner vi at ikke alle bidragene fra EAR] fanges 
inn av denne ene aksen. Vi mener også å kunne spore en annen og krys- 
sende akse i det samme materialet og som strekker seg fra det individuelt 
orienterte til det kollektive. Artiklene til Luby (2014) og Salter et al. (2017) 
illustrerer dette når de er opptatt av dialogiske ferdigheter hos den enkelte 
elev i de klasserommene de undersøker. Det samme gjelder Sanderses 
(2016) vekt på «character education», men da hos lærere, og Thoresen og 
Nordbye (2019), som peker på den indre dialog hos deltakterne. Dette 
peker i retning av dialog forstått som en individuell ferdighet, mens arti- 
klene om dialogkonferanser og utviklingspespektivene til Tragoulia og 
Strogilos (2013) har et mye mer kollektivt tyngdepunkt, der hovedsaken 
er at en større eller mindre gruppe samler seg om dialogisk virksomhet. 

Til sammen får vi dermed en modell med to kryssende akser; en 
vertikal som strekker seg fra det prosedurale til det innholdsmessige 
og en horisontal som strekker seg fra det individuelle til det kollektive. 
De to aksene danner dessuten en matrise med fire ulike «rom» der det 
går an å plassere inn enkeltbidrag fra aksjonsforskning i ulike posi- 
sjoner i disse rommene, avhengig av hvordan de profilerer sin bruk av 
dialogbegrepet. Vi kan kalle dette en form for begrepsarkitektur som 
er til hjelp for å fange inn hvordan dialogbegrepet fungerer i bestemte 
vitenskapelige publikasjoner og praksiser. En slik innplassering er ikke 
tenkt først og fremst som en endelig kategorisering, men som en hjelp 
til ytterligere refleksjon over sentrale verdier og relasjoner i prosjektene 
som omtales. 

Det prosedurale — Dialog som 
aksjonsforskningspraksis 


Det individuelle Det kollektive 

| 
Dialog som Dialog som 
individuelle ferdigheter kollektive prosesser 


Det substansielle — Dialog som 
fenomen og kunnskapsfelt 


Figur 1 Modell for posisjonering av dialog i aksjonsforskning 


Vi har ovenfor i figur 1 pekt på et kontinuum som strekker seg fra det 
prosedurale til det substansielle — fra å gjøre til å vite. Nar man i aksjons- 
forskning bruker dialogbegrepet til 4 betegne og kvalifiserere den typen 
samtale og samhandling som foregar i grupper, og legger vekt pa bestemte 
regler og metoder for slik praksisutvikling, så kan forståelsen av dialog 
plasseres i øvre høyre kvadrant i matrisen. Derfor vil vi plassere dialog- 
konferansetenkningen her, som et redskap for å organisere dialoger som 
bestemte kollektive prosesser, med vekt på kollektiv læring og kompetan- 
seheving. Samtidig krever den kollektive endringen også at det foregår 
individuell læring, og ulike prosjekter kan dermed variere når det gjelder 
hvor langt til venstre eller høyre på den horisontale aksen de befinner 
seg. I tillegg vil dialogkonferansene også handle om noe substansielt, en 
spesifikk faglig tematikk som i større eller mindre grad vil være infor- 
mert av dialogbegrepet og den dypere mening som ligger i dette. På den 
måten kan en bestemt bruk av dialogkonferansen kunne plasseres ulike 
steder langs kontinuumet fra det prosedurale (øverst) til det substansielle 
(nederst). Dette kan også endre seg underveis som følge av konferansens 
tema og dens faser fra den innledende til en mer moden, utforskende og 
til en avsluttende konkluderende fase. 

I den foregående presentasjonen av egne aksjonsforskningspro- 
sjekter handlet det for det første om dialog som forskningsobjekt (det 


96 


DIALOG SOM BEGREP OG PRAKTISK TILNÆRMING I AKSJONSFORSKNING 


etnografiske prosjektet om lokal religions- og livssynsdialog og dialog- 
virksomhet i Oslo) og dialog som del av aksjonsforskning (det didaktisk 
orienterte aksjonsforskningsprosjektet i videregående skole). Med bak- 
grunn i dette doble perspektivet på dialog ble vi interessert i å utforske 
temaet nærmere, og gjennom vår egen refleksjon har vi søkt å finne et 
grunnlag for å identifisere nærmere grensesnittet mellom aksjonsfors- 
kning (som dialog) og dialogisk praksis (dialogvirksomhet). Gjennom å 
bruke modellen ovenfor vil vi vise hvordan dette kan kaste lys over en 
forskningspraksis. 

Vår forskning på dialogaktivitet i Oslo viste at slike dialogkollektiver, 
som også dialogkonferansene må sies å utgjøre, sjelden er helt frie for 
prosesser som kan prege dialogene med former for maktposisjonering og 
assymmetri. Organisatoriske forhold som hvem som inviterer til dialog, 
hvor dialogene finner sted, og når de finner sted, påvirker hvem som har 
best betingelser for å delta — det vi ovenfor kalte «hjemmebane» og «bor- 
tebane». Også beslutningen om hva dialogene skulle handle om, kunne 
gi noen av aktørene bedre forutsetninger for å delta enn andre (Husebø 
& Johannessen, 2018, 2019; Johannessen & Husebø, 2019a, 2019b). I vårt 
materiale var det spesielt de organisatoriske og «nødvendige» dialogene 
vi deltok i under vårt feltarbeid i Oslo, som vektla det prosedurale. Disse 
var gjerne initiert av offisielle organisasjoner eller myndigheter og hand- 
let om å sikre dialogprosesser som i seg selv ble ansett som stabiliserende 
og samfunnsbevarende. De hadde som målsetting å øke deltakernes og 
deres organisasjoners evne til å leve «side-by-side». Dialogen hadde sine 
bestemte regler for gjennomføring, og temaene var gitt på forhånd. Hen- 
sikten med dialogene var å berede grunnen for sosial sameksistens, og å 
vise til de kollektive forpliktelser dialogpartnerne hadde i så måte. Denne 
type dialoger vil kunne plasseres i øvre høyre del av matrisen. 

I klasseromsforskningen sammen med lærere og elever i videregående 
skole viste det seg å være flere forståelser av dialog i virksomhet. Delvis hang 
dette sammen med at begrepet både var i bruk som undervisningstema, 
som referanse i utformingen av undervisningsmetodene og i tilretteleg- 
gingen av samhandlingen mellom elever og lærere og mellom forskere og 
lærere. Didaktiske redskaper som dialogkaféen og dialog om religion og 
livssyn i større og små grupper av elever hadde klare prosedurale trekk. 

Pa den annen side kan den ulike bruken av og de faglige perspektivene pa 
dialog i de to lererteamene og fagene som vi samarbeidet med, ses som 
eksempel pa det substansielle. Det viste seg lettere 4 inkludere bestemte 
dialogisk orienterte aksjoner og utforske faglig innhold ved bruk av dialog- 
begrepet i religion og etikk-faget, enn i historie og filosofi-faget. En grunn 
var at fagets kunnskapsinnhold ogsa inkluderte dialog mellom religion og 
livssyn som tema. Det kan også ha hatt å gjøre med lærernes forutsetninger 
eller med ulike faglige/fagdidaktiske tradisjoner. For øvrig var det i historie 
og filosofi et viktig funn at elevene lyktes godt i å tilegne seg ulike forstå- 
elser av dialog på det teoretiske plan og i å anvende disse til analyse av en 
mediesamtale om religioners plass i offentligheten. Når de imidlertid fikk 
i oppgave å samtale om en tematikk som var aktuell og kontroversiell på 
deres egen skole, nemlig skolegudstjeneste, lyktes de langt dårligere med 
å ta ulike teoretiske perspektiver i bruk. I alle fall ble dialogbegrepet for- 
stått ulikt innad i fagkollegiet på skolen knyttet til de to fagene, og betin- 
gelsene for å bruke dialogiske tilnærmingsmåter i fagene ble også vurdert 
ulikt. Dermed fikk også aksjonsforskningspraksisen i samarbeidet ulik 
karakter og ga ulikt utbytte for både lærere, forskere og elever. Historie 
og filosofi-lærerne mente at et kritisk dialogbegrep preget av Foucault sin 
tenkning passet bedre i dette faget enn et mer harmoniserende begrep i 
Habermas-tradisjonen. Samtidig ble denne distinksjonen mellom ulike 
begrepsforståelser tatt inn i klasserommet og tatt i bruk gjennom didak- 
tiske utprøvinger med elevene. Dette er et eksempel på hvordan dialoger og 
dialogbegrepet vil måtte forstås og tas i bruk på ulike måter gitt bestemte 
hensikter, og der et pedagogiske utbytte av å ta i bruk og operasjonalisere 
et dialogbegrep vil avhenge av om dette gjøres på den bestemte kontekstens 
egne premisser. Hvordan dialogbegrepet ble tatt i bruk i både historie og 
filosofi-faget og i religion og etikk-faget, er samtidig en form for opplæring 
av elevene til å bli samfunnsborgere som kjenner til de kollektive forplik- 
telser et samfunn er bygd på. I tillegg til de prosedurale trekk i forståelsen 
og bruken som vi pekte på ovenfor, kan man derfor si at vekten på elevenes 
danning og å øve opp individuelle ferdigheter tilsier at noe av dialogbru- 
ken i dette prosjektet plasseres lenger nede og til venstre i matrisen. Samti- 
dig vil vektleggingen av å oppøve felles forståelse hos elevene kunne peke 
mer mot høyre i nedre venstre «rom». 

I vårt etnografiske arbeid i Oslo var det særlig i de mer spontane og 
aktivistiske dialogene vi fant interesse for det substansielle. Dette ble i 
vårt feltarbeid representert ved ungdommers apolitisk motiverte dialoger 
(Husebø & Johannessen, 2018). Her var det å komme i kontakt med ung- 
dommer med bakgrunn i andre religioner og livssyn og deres eksistensi- 
elle forståelser og spirituelle opplevelser som det ble vist størst interesse 
for. Dialogene ble bevisst organisert i små grupper på 4-5 personer som 
representerte ulike bakgrunner slik at deltakerne kunne møtes på tvers av 
tros- og livssynsgrenser. Målet med de dialogiske praksisformene som ble 
planlagt og gjennomført her, var ikke det prosedurale i betydning bevisst 
målrettet praksis og som forutsetter at man evner å samarbeide «side-by- 
side», men snarere gjennom dialogen «face-to-face» å forstå andre bedre 
og på samme tid seg selv. Disse ungdommene beskrev at økt forståelse var 
det forventede resultatet og det virkelig meningsgivende ved dialogakti- 
viteten. Her ble dialogen brukt for å bli kjent med egen og andres tros- og 
livssynsforståelse, men det var også dialoger som bar preg av individu- 
ell læring og utvikling av sosial kapital for et urbant samfunn preget av 
tros-og livssynsmangfold. 

Dersom vi tar utgangspunkt i den venstre enden av den horisontale 
aksen, og kontinuumet som strekker seg fra å se på dialog som rettet mot 
det individuelle til et begrep der kollektiv forpliktelse vektlegges, ser vi 
at disse ungdommene var mest opptatt av det eksistensielle utbyttet av å 
delta i dialoger. De var tydelige på at de ikke ville la deres mer aktivistiske 
dialog (Leirvik, 2001, 2004) bli satt inn i et politisk og samfunnsorientert 
perspektiv. I stedet lå vekten i den individuelle enden av kontinuumet og 
på hvordan man som individ berøres av og berører den andre i en dialo- 
gisk relasjon. 

Det betyr ikke at de etnografiske studiene var uten spor av kollektive 
forpliktelser i forståelsen av dialog. Våre etnografiske studier fra Oslo 
tyder på at evne til dialog oppfattes som en type kompetanse som det for- 
ventes at mennesker i en urban mangfoldsvirkelighet har, og som oppø- 
ves nettopp gjennom å delta aktivt i situasjoner der dialog finner sted. 
I slike situasjoner blir man vurdert ut fra bestemte personlige kvaliteter 
og kommunikative ferdigheter, og dette får betydning for om man opp- 
fattes som en hensiktsmessig dialogpartner eller ikke. Det handler om å 

vise tillit, noe som gir grunnlag for andre til å velge å dele egne oppfat- 
ninger. Våre studier viste at det å kjenne seg lik andre og nær andre, og 
slik oppleve dialogen som meningsfull, handlet om at en kjenner igjen 
dialogiske kvaliteter som en selv verdsetter og opplever må være til stede 
(Husebø & Johannessen, 2018). Dialog i denne betydningen er mer pro- 
seduralt forstått og har som både mål og middel å ta unge mennesker 
inn i dialoger slik at de evner å inngå i kollektiv og samfunnsbevarende 
aktivitet (Husebø & Johannessen, 2018). 

I vår aksjonsforskning i videregående skole handlet utbyttet av å delta 
i dialogisk virksomhet først og fremst om elevenes faglige læring. De dia- 
logiske øvelsene som foregikk i og utenfor klasserommet, handlet også 
om at elevene ble kjent med andres og egne eksistensielle refleksjoner 
(Husebø et al., 2019). Elevene la vekt på at det var betydningsfullt for deres 
individuelle utvikling og læring at undervisningen foregikk dialogbasert. 
Samtidig ga de uttrykk for at det å delta i tros- og livssynsdialoger i form 
av dialogkaféer, ulike dialogøvelser og utforskende dialoger i og utenfor 
skolen ga dem gode betingelser for å lære om hvordan ulike former for 
posisjonering i dialogsammenheng kom til uttrykk i valg av språklige 
strategier. 

Det dialogbaserte forskningsdesignet viste seg å ha potensial til å bygge 
bro mellom skole og lokalsamfunn, blant annet i form av interpersonlige 
møter mellom elever og religiøse ledere som gjorde undervisningen i reli- 
gion og etikk mer relevant for elevene. De ble satt i «autentiske» dialog- 
situasjoner der de oppfattet at de tilegnet seg kunnskaper og ferdigheter 
som var kontekstualisert utenfor skolens rammer, noe som har vært pekt 
på som en viktig kulturkompetanse (Johannessen, 2015). 

Når det gjelder kontinuumet mellom individuell deltakelse og kollek- 
tiv forpliktelse, har vi allerede antydet at både elevene i det skolerelaterte 
prosjektet og de unge dialogaktivistene i Oslo tydelig la størst vekt på 
det første, individuelle aspektet. I samarbeidet mellom forskere og lærere, 
derimot, fant vi mer av den kollektive forpliktelsen og vekt på utbytte 
knyttet til dette. Vi fant at en slik kollektivt orientert dialogpraksis inn- 
byr til en åpenhet og fleksibilitet i forskningsprosessen som gjør det 
mulig å fange opp nye forståelser gjennom dialogene, som i neste omgang 
er mulige å bygge inn i nye systematiske utprøvinger i praksisfeltet. Som 

også andre har vist, åpner dialogisk orientert aksjonsforskning opp for en 
måte å samarbeide med praksisfeltet på som er slik at lærere og forskere 
får tilgang til, får delta i og kan utvikle hverandres forståelser og praksi- 
ser (Tragoulia & Strogilos, 2013). 

I vårt eksempel fra videregående skole fikk vi som forskere ta del i 
lærernes klasseromspraksis sammen med elevene og dermed komme tett 
på utprøving av ulike didaktiske dialogaktiviteter. Dette ga oss ny situert 
kunnskap fra denne konteksten, samtidig som erfaringene var relevante 
også for høyere utdanning (Husebø & Johannessen, 2010). Lærerne og 
elevene fikk anledning til å delta aktivt i utdanningsforskningen som 
foregikk. Lærerne var med på å planlegge dataproduksjon, gjennom- 
føre dataanalyser og delta i vitenskapelige skriveprosesser (Husebø et al., 
2019). Elevene fikk være noe mer enn bare informanter, blant annet ved at 
de ved to anledninger fikk presentert foreløpige analyser sammen med en 
forskningsmetodisk redegjørelse for hvordan vi hadde jobbet frem dette. 
Elevene fikk anledning til å diskutere og kommentere metoder og forelø- 
pige funn. Disse kommentarene ble samlet inn som nye empiriske data. 

Det å være skrivende sammen med lærere i skolen er noe vi har vært 
opptatt av også i andre aksjonsforskningsprosjekter (Skeie, 2009a, 2009b, 
2010). Det å etablere et skrivende fellesskap åpner dialogiske skriverom 
med potensial til å koble praksisutvikling og teoriutvikling for alle del- 
takerne. Her taler vi om kollektive skrive- og responsforpliktelser og et 
gjensidig utbytte som dialogorientert aksjonsforskning gjerne er opptatt 
av (Tragoulia & Strogilos, 2013). Rönnerman et al. (2016) er også inne på 
dette når det tales om at demokratiske dialoger har kraft til å å generere 
felles kunnskap gjennom bred deltakelse som involverer alle deltakernes 
stemmer. Disse stemmene kan også ytre seg i skriftlig form og kan få 
frem en kobling mellom det prosedurale og det kollektivt forpliktende 
ved dialog. 

Dialogisk orientert aksjonsforskning har gjerne målsettinger om å 
skape forandring og forbedring av hele den konteksten forskningen fore- 
går i. Gjennom dialogene settes potensielle endringsprosesser for et større 
fellesskap i gang, med mål om mer meningsgivende praksiser også for 
aktører som ikke nødvendigvis deltok selv i aksjonsforskningsprosjektet. 
For vårt prosjekt i videregående skole innebar denne type forpliktelse at 

andre lærere og elever kunne benytte seg av de utprøvinger og kunn- 
skaper som er delt internt på skolen, gjennom deltakelse på konferanser 
lokalt, nasjonalt og internasjonalt og i forskningspublikasjoner. 

Vi var innledningsvis inne på at de nettverk som er etablert gjennom 
egen aksjonsforskning, på mange måter har levd sitt eget liv. De har vært 
reaktivert i nye former og med andre aktører som deltakere. Nettverkene 
har båret i seg kimen til nye utviklings- og forskningsprosjekter. Noen 
ganger har det vært praksisfeltet, forstått som skoleeiere, skoleledere eller 
bestemte lærere i skolefeltet, som har initiert nye omdreininger, mens 
andre ganger har det vært oss forskere ved universitetet som har reenga- 
sjert disse. Målsettingen ved den neste prosessen eller prosjektet har vært 
gjenkjennelig, nemlig det å utvikle praksisfeltet til det beste for dem som 
lever og virker i det, og å generere ny kunnskap om hvordan dette har 
foregått og henger sammen. 


Konklusjon 


Vi har i denne artikkelen diskutert den bruk og funksjon begrepet og 
fenomenet dialog har og kan ha i aksjonsforskningssammenhenger. 
Artikkelen kretser rundt dialog som nøkkelbegrep, og det er denne krets- 
ingen vi har forsøkt å fange inn gjennom to typer kontinuum langs to 
akser som krysser hverandre og danner en matrise med fire felt. Aksenes 
kontinuum går fra det prosedurale til det substansielle og fra det indi- 
viduelle til det kollektive. Plasseringen av empirisk materiale og doku- 
mentasjon av egne erfaringer i de ulike felt i denne matrisen vil avhenge 
av hvor nær bruken er det prosedurale eller substansielle langs den ene 
aksen og det individuelle eller kollektive langs den andre. Vårt poeng har 
ikke vært å diskutere definisjonen av dialog innenfor aksjonsforskning 
med sikte på å å komme frem til en konklusjon, men å utvikle et teore- 
tisk og begrepsmessig arbeidsredskap som gjør det mulig å fange inn ulik 
bruk og ulik forståelse av dialog slik disse forefinnes i aksjonsforskning. 
Vi oppfatter dialog i aksjonsforskning som noe mer og annet enn en 
definitorisk størrelse, nemlig mer som et redskap forskere tar i bruk, eller 
en «aktør» som vi dels bruker, men som også til dels «bruker» oss. For- 
slaget vårt med å presentere dette i matrisen kan forhåpentlig fungere 

som et hjelpemiddel til å fange inn dette og utvikle diskusjonen om 
dialog og andre sentrale verdibegreper i aksjonsforskning videre. Vi 
vi hevde at dialog i aksjonsforskningssammenheng kan ses som bærer 
av grunnleggende verdier og anliggender («concerns») som gjensidig 
utbytte, forpliktelse og deltakelse, blant aktørene som deltar i denne type 
forskningsnettverk, og at dialog som begrep og fenomen tar med seg 
visse «krefter» inn i aksjonsforskningsprosessen som peker i retning av 
myndiggjøring, frigjøring og selvstendiggjøring for individ og fellesskap. 
Basert på den analysen som er presentert her, kan videre forskning drøfte 
de krefter og verdier som er i virksomhet i aksjonsforskning. 

Abstract: The purpose of this chapter is to examine dialogue conference as a space 
for collective school improvement. The article employs the theory of action rese- 
arch in general and the methodology of dialogue conferences in particular as lenses 
to explore and discuss challenges in using dialogue conferences as tools for school 
improvement. Two examples from different action research studies using dialogue 
conference show different ways of doing the conferences with the aim of improving 
educational practices. Findings from these studies suggest that we need to find new 
ways to handle the representative problem in action research projects in networks. 
That is when we use groups from schools as participants in action research studies 
as opposed to full participation. Findings also show there might be challenges for 
schools to export ideas from the dialogue conference to the practice in classrooms. 
This problem relates to a possible distance between the discursive arena and educa- 
tional practice. The article also concludes that we need to use different kinds of dia- 
logue conferences, depending on what intentions and aims for school improvement 
we are looking for. 


Keywords: action research, dialogue conference, networks, school development 


Dialogtraditionen er saledes aktionsforskningens 
mainstream. Det er den tradition, som i stigende 
grad erstatter diskussioner om sandhed og 
autencitet i vitensskabelsen med diskussioner om 
robusthed og utbredelsesevne. 

— Aagard Nielsen (2004, s. 540) 


Sitering av denne artikkelen: Lund, T. (2020). Dialogkonferansen - arena for kollektiv utvikling i skolen. 
I S. Gjøtterud, H. Hiim, D. Husebø & L. H. Jensen (Red.), Aksjonsforskning i Norge, volum 2: 
Grunnlagstenkning, forskerroller og bidrag til endring i ulike kontekster (Kap. 4, s. 107—132). Oslo: Cappelen 
Damm Akademisk. https://doi.org/10.23865/noasp.121.ch4 

Lisens: CC-BY 4.0. 


107 


KAPITTEL 4 


Bakgrunn 


Fokus i denne artikkelen er hvordan dialogkonferanser kan bidra til 
kunnskapsutvikling og reformer i utdanningssektoren. Oppmerksomhe- 
ten er på den ene siden særlig rettet mot representativitet, det vil si hvem 
som deltar på konferansene, og på den andre siden mot forholdet mellom 
dialogkonferansen som diskursiv arena og handlinger i praksis, det vil si 
den utøvende arena. Begge disse områdene er sentrale når vi diskuterer 
dialogkonferanser som relevante grep i aksjonsforskning. Dialogkon- 
feranser ble utviklet som spesifikk metode i norsk og svensk arbeids- 
livsforskning på slutten av 1980-tallet og har senere vært brukt i ulike 
aksjonsforskningsprosjekt i industri og helse- og utdanningsprogram. 
Gjennom langvarig utprøving i industriell produksjon og gjennom andre 
former for arbeidslivsforskning ble metoden anerkjent innenfor prag- 
matisk og deltakende aksjonsforskning i Skandinavia. Et hovedpoeng 
med dialogkonferanser har vært å samle praktikere og forskere omkring 
utfordringer som virksomheter har, og å utvikle og foreslå forbedrin- 
ger. I artikkelen peker jeg på at måten dialogkonferanser brukes, må ta 
utgangspunkt i den konteksten en er i og de problemstillinger en arbeider 
med. Mot slutten drøftes noen særlige utfordringer som ble observert i to 
ulike prosjekter der dialogkonferanser ble anvendt. 

En dialogkonferanse er en utviklingsarena hvor det skjer organiserte 
dialoger. Dialogkonferanser arrangeres der en har til hensikt å skape 
forbedringer i en virksomhet gjennom brei medvirkning fra de ansatte. 
Siden tidlig 2000-tallet har jeg arbeidet med dialogkonferanser for- 
trinnsvis i samarbeid med enkeltskoler eller flere skoler i kommuner og 
regioner. Mitt utgangspunkt var aksjonslæring, en variant av aksjons- 
forskning som er rettet mot at praktikere selv eller sammen med forskere 
skal utvikle ny praksis i sin virksomhet. Aksjonslæring er en metode for å 
engasjere lærere og skoleledere i deres arbeid for å utvikle skolen sammen 
med eksterne parter, og sees på som en variant av selvstudier eller profe- 
sjonsforskning innen aksjonsforskning (Eikeland, 2017). Typisk for denne 
varianten er at den avgrenser virksomheten til deler av en skole eller hele 
skolen. I overgangen mot 2000-tallet fattet jeg interesse for artikler og 
annet materiale utviklet ved Arbeidsforskningsinstituttet (AFI) i Oslo. 
Her kom jeg over aksjonsforskning som fokuserte på hvordan man kan 

engasjere flere virksomheter i en region sammen i nettverk for å drive 
utvikling gjennom bruk av dialogkonferanser og nettverk. Mitt første 
forsøk på denne type aksjonsforskning skjedde i PILOT'-prosjektet, et 
aksjonsforskningsprosjekt som inviterte skoler til å utvikle nye praksi- 
ser med bruk av IKT i undervisningen. Prosjektet viste gode erfaringer i 
å drive utviklingsarbeid med flere skoler i nettverk der dialogkonferan- 
ser ble anvendt som utviklingsarena. I løpet av dette prosjektet og senere 
FOU-arbeid har jeg utviklet og arbeidet videre med en modell som bygger 
på disse erfaringene, med særlig vekt på grunnideene i dialogkonferanse 
om medvirkning, utvikling og spredning. Modellen har vært kjernen 
i mitt forsknings- og utviklingsarbeid i samarbeid med skoler de siste 
femten årene. I hovedsak har det vært organisert som lærende nettverk i 
regioner med et varierende antall skoler med. 

Dialogkonferanser var også et sentralt virkemiddel i forskningspro- 
sjektet Et lag rundt eleven (2017-2020). Prosjektet var et randomisert 
forskningsprosjekt,* og ble gjennomført i fire kommuner med i alt 36 
skoler som deltakere. Prosjektet hadde til hensikt å fremme flerfaglig 
samarbeid i laget rundt eleven for å få til et forbedret klassemiljø og for 
å få til mer oppmerksomhet om et større fokus på forebyggende tiltak. 
Laget rundt eleven besto av i hovedsak av PPT, skolehelsetjenesten, sko- 
lepsykolog og barnevern, men også andre profesjoner som hadde betyd- 
ning for elevers oppvekst. Prosjektets formål var å teste ut en måte å lede, 
organisere og gjennomføre dette samarbeidet på. Dette ble omtalt som 
LOG-modellen> Forskningsarbeidet skjedde i form av effektstudier og 
kvalitative studier av prosessen underveis. Utviklingsdelen i prosjektet 
ble utført gjennom bruk av dialogkonferanser. Hvert år ble det arran- 
gert dialogkonferanser på tiltaksskolene. Hensikten med konferansene 


1 PILOT = Prosjekt Innovasjon, Læring, Organisasjon og Teknologi ble gjennomført i perioden 
2000-2004 som et aksjonsforskningsprosjekt i ni fylker, ledet av ITU (IT i utdanning, Universi- 
tetet i Oslo. Formålet var å utvikle bruk av IKT i undervisning og læring. Rapporten «Nord-nor- 
ske Piloter flyr best sammen» (ITU, 2004) er et resultat av dette prosjektet. I rapporten beskrives 
hvordan dialogkonferanser ble brukt som utviklingsarena 

2 I prosjektet er det både tiltaksskoler og kontrollskoler i samme kommune, fordelt ut fra lodd- 
trekning. 

3 LOG = Ledelse, Organisering og Gjennomføring. Prosjektet har som mål å bygge på allerede 
eksisterende strukturer, men å tydeliggjøre ansvar og forpliktelser for gjennomføring av tiltak 
for å sikre bedre flerfaglighet. 

var å utvikle gode tiltak gjennom å sikre brei medvirkning fra skolens 
ansatte og de andre profesjonene. På dialogkonferansene ble det utviklet 
nye ideer til forbedringsarbeid i det tverrfaglige arbeidet, det ble gjen- 
nomført diskusjoner om erfaringer underveis, og i tillegg ble det tatt opp 
forslag til tiltak som burde bli en del av den daglige drift. I tillegg ble det 
avviklet dialogkonferanser på skoleeiernivå. Disse samlet ledere for alle 
de flerprofesjonelle partene samt styringsgruppene på skolene. 

Disse to eksemplene på bruk av dialogkonferanser omtales mer utfyl- 
lende senere i artikkelen lenger bak og er utgangspunkt for diskusjon om 
utfordringer og muligheter som ligger i bruk av dialogkonferanser i ulike 
kontekster og med ulike problemstillinger. 


Dialogkonferansens aktualitet i utvikling 
i skolen og barnehagen 


Utvikling av dialogkonferanser preges av hvilke kontekster de anvendes 
i, og dermed også av hvordan de lokalt utformes. Ut fra dette påvirkes de 
også av pågående forsknings- og utviklingsarbeid i aktuelle og relevante 
kontekster. Samfunnets behov for utvikling og forbedring av kvaliteten 
i skoler og barnehager uttrykkes gjennom nasjonale reformer. De senere 
årene har reformene vært utløst av eksterne påpekninger av manglende 
kvalitet, blant annet gjennom OECD-, PISA- og TIMMS-undersøkelser. 
I tillegg har nasjonale evalueringer (nasjonale prøver, elevundersøkelser 
m.m.) utløst nye reformbehov. De siste er Fagfornyelsen (2020) i skolen og 
ny rammeplan i barnehagen (2017). Et kjennetegn på disse reformene er 
at mye av ansvaret for gjennomføring og iverksetting av tiltak overføres 
til det lokale nivå. Spørsmålet om hvordan dette skal foregå, er også et 
lokalt ansvar. Det er samtidig iverksatt ulike ordninger som skal støtte 
opp om det lokale utviklingsarbeidet fra nasjonalt hold. For skolen er 
det programmet Desentralisert kompetanseutvikling (Dekom) og for 
barnehagen Regionalt utviklingsprogram (Rekom) som gjelder. Som 
betegnelsene uttrykker, flyttes ansvar for lokal utvikling til lokalt nivå. 
I begge programmene forventes det at en får til et godt samarbeid mel- 
lom UH-sektoren og kommuner og fylkeskommuner. I samarbeidet skal 
det utvikles både innholds- og prosesselementer som er behovsrettet fra 

skoler og barnehager, og som UH-sektoren skal bistå med. Økonomiske 
midler tilføres dette samarbeidet fra nasjonalt nivå. 

De pågående reformene i skole og barnehage kjennetegnes av det skal 
være ut godt samarbeid mellom UH-sektoren og kommuner og fylkes- 
kommuner. Man trenger arenaer som gir gode samspillsmuligheter og 
ivaretar kunnskapstradisjoner hos begge partene. Dialogkonferanser 
kan være en slik arena. Spørsmålet er også hvordan man klarer å sikre 
brei medvirkning for å øke muligheten til å diskutere og realisere refor- 
menes intensjoner. Det trengs metoder og prosesser som ivaretar disse 
perspektivene. For UH-sektoren gir dette også muligheter til å utvikle 
forsknings- og utviklingsprogram med aksjonsforskning og dialogkon- 
feranser som utgangspunkt. 


Aksjonsforskning og dialogkonferanser 


I samfunnsvitenskapelig forskning er aksjonsforskning sett på som en av 
de mest anvendte strategier når forskning linkes direkte til forandrings- 
og utviklingsprosesser (Gustavsen, 1996). Samtidig har aksjonsforskning 
hatt et anstrengt forhold til tradisjonelle samfunnsvitenskaper først og 
fremst grunnet i forskernes involvering i det praktiske utviklingsarbei- 
det, dernest mangel på anerkjente vitenskapelig produksjoner. Historisk 
sett er aksjonsforskning i norsk kontekst sett på som en forandring fra 
ekspertdrevet forandring til brukerstyrt forandring (Gustavsen, 2013). 
Utgangspunktet er reformer i arbeidslivet og forskningens rolle i den 
sammenheng. 

Denne artikkelen handler ikke om ulike former for aksjonsforskning. 
Til det er feltet for omfattende og aksjonsforskernes praksiser for varierte. 
Men for å ramme inn de sider ved aksjonsforskning som jeg mener er 
relevante for denne teksten og spesifikt for de to eksemplene som kom- 
mer senere, har jeg valgt å bruke Morten Levin (2017) sine prinsipper! på 
hva som bør kjennetegne en aksjonsforskningspraksis. Levins prinsipper 


4 Levin påpeker at disse kriteriene er sterkt inspirert av pragmatisk filosofi. For egen del vil jeg 
tilføye at de to eksemplene og ideene bak disse inspirasjonene kommer fra demokrati- og dia- 
logtradisjonen som blant annet Bjørn Gustavsen (2001) var eksponent for. 

ligger også nært opp til min egen forståelse og praksis nar det gjelder 
bruk av aksjonsforskning. 


e Problemeierne må sammen med forskerne inngå i et felles 
forsknings- og læringsfellesskap. 

e Forskningen, eller kunnskapsutviklingen, må bidra til å skape 
konkrete løsninger på aktuelle problemer. Å finne en løsning som 
virker (dvs. løser det aktuelle problemet), er det mest krevende tro- 
verdighetskriterium i AF. Noe tilsvarende krav til «troverdighet» 
finnes ikke i konvensjonell samfunnsforskning. 

e Utvikling og implementering (prosess og konkrete løsninger) gir 
grunnlag for vitenskapelig strukturering og analyse. 

e Aksjonsforskning er en syklisk prosess av konkret eksperimente- 
ring og læring. 

e Aksjonsforskning er i sin natur kontekstbundet. 

(Levin, 2017, s. 35) 


Disse kriteriene innrammer aksjonsforskning som forskningsaktivi- 
tet, men Levin peker på at spennvidden i ulike former for aksjonsfors- 
kning er positiv, og mener at debatten om hva som er rette tilnærming 
til aksjonsforskning ikke er relevant. Det viktigste er ifølge Levin (ibid.) 
at den posisjonen man velger, er uttrykt og kan begrunnes i et konsis- 
tent forhold til den ontologiske og epistemologiske posisjonen man tar. 
Gustavsen (2008) hevder på den annen side at når tema som epistemologi 
og ontologi blir utgangspunktet, så er det premisser for å diskutere 
aksjonsforskningens praksis. Han mener at dette fører debatten om ulike 
aksjonsforskningstradisjoner på et blindspor og inn i den tradisjonelle 
årsaksforklaringen, fra teori til praksis. Gustavsen peker videre på at 
uansett teori så må aksjonsforskning forstås ut fra at den har til hensikt å 
tre inn i samfunnet og forandre det fra innsiden, det vil si hos praktikere 
(Gustavsen, 2008, s. 422). Han viser til at Lewin-inspirerte felteksperi- 
menter har foregått i Norge siden 1960-tallet, og at teoretiske perspektiver 
rundt disse har forandret seg flere ganger. Eikeland (2012) er inne på noe 
av det samme når han peker på at valg av aksjonsforskningsform vil være 
avhengig av den konteksten (f.eks. arbeidsorganisasjonen) en skal drive 

aksjonsforskning i. Dette er også mitt utgangspunkt for presentasjon av 
dialogkonferansene i lærende nettverk og Et lag rundt eleven, som kom- 
mer lenger bak i teksten. 

Med ulike varianter av aksjonsforskning følger også metodiske vari- 
asjoner slik eksemplene i denne teksten uttrykker. Disse må på samme 
måte forankres og begrunnes ut fra metodologiske posisjoner. Aagard 
Nielsen (2004) peker på at dialogtradisjonen er den mest fremgangsrike 
varianten innenfor aksjonsforskning, og begrunner det med at den ret- 
ter seg mot forskjellige interessegrupper i samfunnet og i mindre grad 
inntar en samfunnskritisk posisjon. En annen tradisjon, kritisk aksjons- 
forskning, lider under mangel på ønsker om mer radikale endringer i vår 
nordiske kontekst og har problem med å finne metoder som forsøker å 
stille opp alternativer til eksisterende samfunnsstrukturer. Det gjør det 
vanskeligere å utvikle denne tradisjonen i Skandinavia. 


Dialogkonferansens metodologiske 
utgangspunkt 

Denne artikkelen konsentrerer seg om dialogkonferansen som metodo- 
logisk variant i aksjonsforskning. Den plasserer seg innenfor en skan- 
dinavisk tradisjon med aksjonsforskning som tar utgangspunkt i et 
arbeidspolitisk perspektiv, fortrinnsvis ut fra ideen om å demokratisere 
arbeidsorganisasjonen. I denne delen har jeg valgt å bruke Aagard Niel- 
sen (2004) sin analyse av de epistemologiske, ontologiske og metodolo- 
giske forutsetninger spesifikt knyttet til den skandinaviske tradisjonen. 
Han viser hvordan samarbeidsforsøkene på tidlig 1970-tallet, som var et 
forskningsmessig design om løpende samarbeid om utviklingsprosesser 
mellom forskere og ansatte i industrikonsern, brøytet vei for det som 
senere omtales som «participative design» eller PAR (participative action 
research tradisjonen). Selv om eksperimentet ble omtalt som vellykket, 
fikk selve ideen om mer selvstyrende grupper i arbeidsorganisasjonen 
og forskernes initierte samarbeid med deltakerne ingen stor utbredelse. 
Likevel var dette en viktig del av veien mot en mer konsensusorientert 
metodologi, det som betegnes som dialogtradisjonen. Utgangspunktet 
ble å skape metoder og prosedyrer som kunne styrke dialogen i arbeidsliv 

og lokalsamfunn. Forskernes rolle forandres til å dokumentere prosedy- 
renes egnethet til å bringe sosial forandring og utvikling. Det betyr også 
at man forlater det eksperimentelle element og arven fra Kurt Lewin og 
leter etter metoder som først og fremst er praksis- og utviklingsorien- 
terte, og som inkluderer deltakerne. Det er samtidig et forsøk på å knytte 
forskning- og utviklingsprosesser sammen, og å utvikle former for reflek- 
sivitet til denne prosessen. I denne sammenheng løftes ideer om ulike 
konferansetyper inn og prøves ut. Aagard Nielsen oppsummerer denne 
perioden med at aksjonsforskerne ble mindre interessert i å vurdere om 
forandringene som ble skapt, innebar et forbedret arbeidsliv. En var mer 
opptatt av å lede prosesser og rapportere om metodene. Antagelsen var at 
metodene i seg selv og medvirkning fra de ansatte ville gi et bedre resultat 
(Aagaard Nielsen, 2004, 8. 535). 

Det ontologiske perspektiv i denne sammenheng tar utgangspunkt i 
hvordan man oppfatter mellommenneskelige relasjoner. Her er referan- 
sen også tilbake til Kurt Lewin og gruppepsykologiske eksperimenter. 
Lewin viste at det ikke finnes lovmessigheter i hvordan mennesker opp- 
fører seg i grupper, men i den grad gruppens kontekst er demokratisk, 
så vil gruppedynamikken preges av myndighet, ansvar og diversitet. Ut 
fra dette sluttet Lewin at dette også måtte prege forskningsprosessen og 
at forskning i seg selv er en viktig samfunnsfaktor som skal utstråle en 
demokratisk ånd. 

Aagard Nielsen oppsummerer aksjonsforskningens ontologi på linje 
med hermeneutikkens menneskesyn (meningsskaping og forståelse), 
men med et sterkere handlingsbegrep som mulighet til bemyndigelse i 
sosiale sammenhenger. Utgangspunktet er at mennesket befinner seg i 
fastlagte sosiale strukturer som hemmer deres mulighet til å forstå og ha 
innsikt i utviklingsprosesser de er underlagt. Aksjonsforskere har som 
sin oppgave å bevege seg inn i dette terrenget og skape en motaksjon til 
reifikasjon’, dvs. å gjøre mennesker mer sosialt myndig i forhold til deres 
arbeid og hverdagsliv. Denne praktikerinvolveringen fra forskernes side 


5  Reifikasjon som egentlig betyr tingliggjøring, og som denne sammenheng forstås som at tra- 
disjonell forskning kun vil gi gjengivelser eller avstøpninger av en virkelighet. Dette som en 
motsetning til for eksempel dialogtradisjonen i aksjonsforskning der en alltid søker forandring 
og forbedring gjennom dialoger. 

mente Habermas (1984) bør begrenses til diskursetikk og til deltakelse i 
språkspillet. Det betyr at forskeren skal nøye seg med å utvikle og enga- 
sjere seg i reglene for samtalene og de kommunikative handlingene, ikke 
handlingene i seg selv. Habermas mente at kombinasjonen av å engasjere 
seg i både handlingene (endring av praksis) og i hvordan samtalene om 
handlingene skal foregå, ikke lar seg forene. For mye oppmerksomhet 
rundt det første skaper mindre oppmerksom rundt det siste, hvordan 
selve språkhandlingene skal foregå. 

Et kritisk spørsmål som reiser seg, er om det er mulig å skille forske- 
rens rolle fra dialogens prosedyrer til dialogenes innhold. Ifølge Aagard 
Nielsen (2004, s. 526) er det et sentralt spørsmål om aksjonsforskeren 
skal innsnevre sitt arbeid til dette diskursive spørsmål, og om fellesska- 
pet mellom aksjonsforskeren og deltakerne skal rekke utover dette. Ifølge 
Aagaard Nielsen er 


Aktionsforskerens særlige roller at skabe grundbetingelser for, at de forand- 
ringer, der involverer mange forskellige aktører, også bliver til igennem sam- 
arbejde og åben eksperimenterende dialog. Således har forskeren stadig en 
specifik rolle som professionel forvalter og udvikler av kundskapsudviklende 


arenaer. (Aagard Nielsen, 2004 s. 531) 


Den videre diskusjonen om dialogkonferanser bygger nettopp på denne 
premissen, det er gjennom samtaler med andre at man kan se hvilke 
forandringsmuligheter som oppstår. Og det er forskernes rolle å lage en 
regi på disse samtalene gjennom å underlegge samtalene bestemte vilkår 
(Gustavsen, 2001). 

Et kjennetegn ved dialogtradisjonen er at den gir opp det eksperimen- 
telle element og heller vender seg mot å skape metoder og prosedyrer 
som styrker dialogelementet i arbeidsliv og lokalsamfunn. Aagard- 
Nielsen hevder at denne form for aksjonsforskning har klare likhets- 
trekk med Habermas sin diskursetikk, men at den skandinaviske 
tradisjonen er langt mer pragmatisk orientert i sin iscenesettelse av 
dialogenes normative innretting. Pålshaugen (1998) beskriver således 
dialogkonferansen som en metodologi som former dialoger om virk- 
somhetens utvikling, og som kontinuerlig reorganiserer de lokale dis- 
kursene. De metodologiske antagelser vil dermed dreie seg om nye og 

forandrede sosiale diskurser om innovative utviklingsprosesser som 
virkemiddel for 4 implementere og spre innovasjoner (Aagard Nielsen, 
2004, S. 534). Han oppsummerer senere ars tradisjoner (blant annet dia- 
logtradisjonen) som en utvikling som forlater det sosiale eksperiment 
og har erstattet det med å refleksivt knytte forsknings- og forandrings- 
prosesser tettere sammen. En følge av dette er at man i mindre grad 
er opptatt av å finne frem til nye sannheter, men heller skape robust 
utvikling med mangfoldet av lokale aktører i den lokale kontekst gjen- 
nom å inndra deres kunnskaper og interesser. Dette betyr ifølge Aagard 
Nielsen at forandringer synes dømt til pragmatikk og komplekse for- 
handlinger om små endringer i mindre omgivelser. 


Dialogkonferansens utvikling 


I denne delen oppsummeres noen av hovedargumentene for bruk av 
dialogkonferanser slik de ble utviklet på 1980-tallet og utover på 1990- 
tallet. Hovedkilden er AFI-rapport nr. 1/1991: Dialogkonferanser. Teori 
og praksis i utvikling av det psykososiale arbeidsmiljøet (Ebeltoft, 1992.) 
I den gjøres analyser av fremveksten av dialogkonferansen basert på 
hvordan den utvikles av forskere ved AFI og deres gjennomførte aksjons- 
forskningsprosjekter. Det er også den første AFI-publikasjonen* som tok 
i bruk ordet dialogkonferanser. 

Betegnelsen dialogkonferanse oppstod ifølge Øyvind Palshaugen’ 
i 1990 som resultat av at det eksisterte flere betegnelser på organiserte 
konferanser som hadde som målsetting å involvere ansatte i utviklings- 
arbeid, blant annet betegnelser som startkonferanser, søkekonferan- 
ser, nettverkskonferanser og bedriftskonferanser. Det som skilte disse 
typer konferanser fra de fleste andre konferanser, var nettopp bruken 
av organiserte dialoger. Dialogkonferanser ble dermed introdusert som 
ny betegnelse. Ebeltoft (1992) beskriver den metodologiske utviklingen 
av aksjonsforskning ved AFI som en historisk utvikling av metoder som 


6 Publikasjoner i regi av Arbeidsforskningsinstituttet, Oslo. 
7 En samtale med Pålshaugen høsten 2019. 

kom til å kjennetegne AFIs virksomhet fra 1970-årene og til langt utover 
2000-tallet. De første forsøk i regi var søkekonferanser (begrep impor- 
tert fra Australia), som hadde til hensikt å mobilisere en breiere med- 
virkning på utforming av nye og mer autonome løsninger i organisering 
av arbeidslivet. Målet med søkekonferansene var å få deltakerne engasjert 
i felles oppgaver og at alle får muligheter til å utnytte sine kunnskaper og 
erfaringer (Eikeland, 2012). Søkekonferansenes utgangspunkt var å lage 
et opplegg som beskrev en ønskverdig fremtid for en gitt gruppe deltakere 
med utgangspunkt i nåtiden i en virksomhet. Rent praktisk handlet det 
om å først skue tilbake for å se hvilke betingelser som bidro til den nåvæ- 
rende situasjon, for deretter å «søke» seg mot hva man tror vil skje i tiden 
fremover. Jobbseminarene hadde utgangspunkt i sosio-teknisk teori hvor 
målsettingen var å optimalisere bedriftens tekniske system med dens 
sosiale system (Ebeltoft, 1992, s. 5). I jobbseminarene arbeidet ulike repre- 
sentanter fra bedriftene i grupper med analyser av jobbutformingen til 
enkelte arbeidstakere med sikte på å forbedre disse. Ebeltoft (ibid.) hevder 
at det er disse to tradisjonene som etter hvert dannet grunnlaget for det 
som senere ble kalt dialogkonferanser. Mens søkekonferansene tenderte 
til å være et sted hvor man fikk frem et felles bilde av den virkeligheten 
man befant seg i og ønsket å påvirke, så la jobbseminarene opp til pro- 
blemløsning ved å fremme tiltak som ga den enkelte en bedre jobb- og 
læringssituasjon. 

AFI rapport 1/1991 gir et innblikk i den historiske bakgrunnen og de 
teoretiske forutsetninger som ligger til grunn for dialogkonferansene. 
Språket har en selvfølgelig plass i dialogkonferansen. Språket er utled- 
ninger av tanker og kunnskap, taus eller eksplisitt. Språket knyttes også 
til handlinger, og gjennom språket utledes også tanker om handlinger. 
I dialogkonferansene struktureres språket slik at alle deltakerne får en 
mulighet til å uttrykke meninger om sine og andres handlinger. 

I rapporten er det særlig lagt vekt på å få frem ulike perspektiver på 
dialogkonferanser etter inspirasjoner fra Habermas, Argyris, Pålshaugen 
og Gustavsen i denne rapporten. Felles for disse i Ebeltofts fremstilling 
at de vektlegger språkets betydning og hvordan språkets funksjon kan 
utnyttes i en deltakerorientert forskning. Det er særlig tre områder som 
vektlegges her og som knyttes an til dialogkonferansen. 

I. Betydningen av å skape en arena der frie ytringer om den praktiske 
virkelighet kan utøves. 

2. Forståelsen av at kunnskapsutvikling skjer gjennom at ny kunn- 
skap overtar for annen kunnskap gjennom språklige handlinger 
som baserer seg på refleksjon over praktiske handlinger. 

3. Den enkelte deltaker i en virksomhet besitter partiell kunnskap 
om virksomheten og at meningsutvekslinger kan bidra til et bedre 
helhetsbilde. 


Habermas (1984) opererer med begrepet livsverden, og det er ifølge Haber- 
mas i livsverdenen en kan finne ideelle språksituasjoner. I livsverdenen 
finnes det frie og informerte valg som er en nødvendig forutsetning for 
at gyldigheten av utsagn skal godtas i et undersøkende fellesskap. Ideelle 
språksituasjoner vil ifølge Habermas ikke finne sted innenfor arbeidslivet 
(f.eks. skolen) fordi samordningen av menneskelig handling der vil pre- 
ges av disiplin, taktikk og strategiske ytringer. 

Habermas peker på to muligheter som ligger i en dialogkonferanse av 
typen vi snakker om, og som har til hensikt å bidra til å løse utfordringer 
en har i for eksempel en skole eller andre samfunnsinstitusjoner: 


1. For det det første at språket har i seg en innebygget enighetsska- 
pende kraft som danner grunnlaget for det sosiale fellesskapet. Det 
betyr, gitt de rette betingelsene, at en vil kunne komme frem til 
hvordan en skal uttrykke og forstå de utfordringer og muligheter 
som ligger i problembeskrivelsen. Og en vil kunne komme frem til 
hvilke tiltak som kan bidra til å realisere disse. 

2. At den enkelte deltaker er fri til å uttrykke seg, at de ikke av tak- 
tiske eller strategiske grunner forvrenger sin tale. 


Spørsmålet handler dermed om hvordan en legger til rette for at dette kan 
skje på konferansene. 

Chris Argyris (1978) er opptatt av å frigjøre folk gjennom økt selver- 
kjennelse. Han er også opptatt av språkets betydning, men først og fremst 
hvordan en kan bevisstgjøre seg selv i forhold til hva som skiller en stra- 
tegisk ytring fra en sannhetssøkende ytring. Argyris legger vekt på å se 


118 


DIALOGKONFERANSEN ~ ARENA FOR KOLLEKTIV UTVIKLING I SKOLEN 


sammenhenger mellom den praktiske verdenen og vitenskapen. Hans 
utgangspunkt er at vitenskapen deles inn i paradigmer, der nye sann- 
heter og overbevisninger fører til endringer i paradigmer. Paradigmer 
defineres som grupperinger og fellesskap som deler et teoretisk perspek- 
tiv. Slike grupperinger finnes også i den praktiske hverdag, i yrker og på 
arbeidsplasser. For begge disse gruppene er antagelsene man bygger sin 
forståelse på, en kombinasjon av aksepterte standarder (for eksempel hva 
god ledelse og undervisning er) som varer helt til en finner andre måter 
å vurdere de samme standarder (hva god ledelse og undervisning er). 
Debatter om dette skiller seg i normer og teorier som alle har akseptert 
på forhånd, og iebatter som trer i funksjon når en begynner å tvile på de 
samme teorier og normer. 

De fire omtale teoretikerne i rapporten er ifølge Ebeltoft opptatt av språ- 
ket som det sammenbindende element, som formidler av virkelighetsopp- 
fatninger, og derfor også som fundament for språklige konstruksjoner i 
for eksempel ledelse og undervisning. Språk og begrep er samlende for 
assosiasjoner omkring egenskaper til begrepet. På en arbeidsplass skapes 
assosiasjoner til nettopp det som kan tillegges språket noe. Og kjennskap 
til sin egen arbeidsplass innebærer en økt mulighet til å forutsi, handle og 
forstå det som ligger i språket. Denne formen for ulikheter er dialogens 
produktive substans (Ebeltoft, 1992). Poenget er å skape et helhetsbilde 
av de ulike oppfatninger som finnes om hva god ledelse og undervisning 
er, samtidig som man skaper en meningsutveksling om hvilke forståelser 
som ligger bak og hvilke tiltak som synes hensiktsmessig for å skape god 
ledelse og undervisning i en skole. 

Ifølge Pålshaugen (1986) besitter den enkelte arbeidstaker en viss 
kunnskap om den arbeidsplassen han eller hun er på, men kan samtidig 
bare ha en delvis kunnskap om det feltet som utvikles. Dette illustreres 
i eksemplet fra forskningsprosjektet et lag rundt eleven, som omtales 
senere. Prosjektet har som ambisjon å fortette samarbeidet mellom ulike 
profesjoner som omgir barn og unge i oppveksten. En viktig forutsetning 
for dette er nettopp at den enkelte profesjon har avgrenset forståelse av 
hvilke utfordringer barn og unge kan stå i. Ved å legge til rette for sam- 
taler mellom disse profesjonene kan et skarpere og mer helhetlig bilde 
omkring utfordringene tre frem. 

Eikeland (2012) deler synet om at dialogkonferanser ble til som et 
resultat av ønsker om breiere medvirkning av representanter fra de 
ansatte i utforming og utvikling av prosesser som skal lede til nye design 
av arbeidsorganisatoriske løsninger. Disse fikk betegnelsen participa- 
tive design. Fra 1985 til 1988 ble denne tenkingen om brei medvirkning 
videreutviklet, med begreper som «dialoger» og «arbeidserfaring» som 
prinsipper. Tidlig i 1988 munnet dette arbeidet ut i det som senere omta- 
les som dialogkonferanser (Eikeland, 2013, s. 141). Eikeland er samtidig 
tydelig på at et viktig anliggende i denne sammenheng var å finne tid eller 
frirom som kunne utnyttes til dialogiske fora som igjen skulle sikre en 
form for «metakompetanse» i å drive endrings-, utviklings- og lærings- 
arbeid (Eikeland, 2017, s. 141). Meningen var å bygge opp en mer robust 
utviklingsorganisasjon. Utviklingen endte også i et begrepsmessig skille 
mellom arbeidsorganisering og utviklingsorganisering, eller det vi også 
kan omtale som drift og utvikling, hvor det henholdsvis er snakk om 
primære pågående arbeidsoppgaver i hverdagen (undervisning, helse, 
produksjon) på den ene siden og utviklings- og forbedringsoppgaver på 
den andre siden. Utviklingen av et «participative design» og dialogkon- 
feranseformen betydde også behov for å organisere tid for utviklingsar- 
beid. Tid som ligger utenfor handlinger, er nødvendig for å reflektere og 
bearbeide praktisk erfaring språklig og intellektuelt gjennom dialoger. 

Arven fra Platon og Aristoteles, de som er dialogbegrepets opphav 
(Eikeland,2008), fremhever betydningen av å skaffe dette frirommet. 
Skholé, ordet som i alle europeiske språk ble til «skole», i stedet for didak- 
tisk undervisning og læring, betyr opprinnelig avlastet tid, fri fra nødven- 
dig arbeid på gården eller andre steder. Denne forståelsen av dialogen, der 
tid og sted var viktig for etablering av begrepet «utviklingsorganisasjon» 
i 1987, var en viktig premiss for det videre arbeidet. Dette begrepet er mer 
eller mindre synonymt med utviklingsgrupper som brukes i eksemplet 
Lærende nettverk nedenfor i artikkele. Og tid og sted er fortsatt helt sen- 
trale områder i planlegging og gjennomføring av dialogkonferanser, slik 
vi skal se i de to eksemplene. Eikeland (2016) beskriver utviklingen av 
dialogkonferanser som en konsekvens av at etablering av refleksjonsfel- 
lesskap i arbeids- eller praksisfellesskaper også er avgjørende for å institu- 
sjonalisere blant annet tradisjonen deltakende aksjonsforskning. 

Gustavsen (2008) viser hvordan arbeidsplassforskningen som la til 
rette for brei medvirkning, endret seg fra 1970-tallet til 1990-tallet. 
I den tidlige fasen var en opptatt av enkeltorganisasjoner og utviklin- 
gen av disse. Dette forandret seg mot slutten av 1990-tallet og mani- 
festerte seg i Enterprise Development 2000, et program som satte 
søkelys på nettverk og samarbeid mellom ulike arbeidsplasser. I til- 
legg endret spredningstenkingen seg fra ideer som kom fra teori, til 
ideer som vokste ut av nye praksiser på den enkelte arbeidsplass. Ut fra 
dette endret også aksjonsforskning seg fra å fokusere på enkeltorgani- 
sasjoner/arbeidsplasser til å initiere økende antall nettverksrelasjoner 
gjennom ekspansjon av allerede eksisterende nettverk til etablering av 
nye nettverk. Dermed endret også fokus hos forskerne seg til å koor- 
dinere på kryss av arbeidsplasser mer enn å fokusere på den enkelte 
arbeidsplass. 


Again, the dialogue conferences became a core element but now organized for 
network building purposes and with representatives from a number of different 


organizations participating each time. (Gustavsen, 2008, s. 429) 


Utgangspunktet er fortsatt spørsmålet om brei medvirkning og hvordan 
det på en best mulig måte kunne la seg gjøre. Fra å ha flyttet blikket på 
de enkelte konferansene så man heller nå mer på hva som skjedde mel- 
lom konferansene, det vil si i virksomheten. I diskusjonen om effekter 
av nettverksarbeid og bruk av dialogkonferanser vil dette bli tatt opp 
senere i denne artikkelen som et kritisk element for utviklingsarbeid i 
slike organiseringer. Et annet element som Gustavsen også trekker frem 
som en erfaring fra programmet Enterprise Development 2000, er betyd- 
ningen av å klargjøre og få en forståelse av hva dialoger er. Erfaringene fra 
programmet var at det forelå flere ulike forståelser av hva dialoger som 
praksis var. 

Eikeland (2012) tar opp ulike sider ved dialogen, med ambisjon, ut fra 
et Aristotelisk perspektiv, å tydeliggjøre hva som skiller en dialog fra en 
annen type diskursiv eller dialektisk praksis. Eikelands klargjøring av 
dialogbegrepet kan bidra til å tydeliggjøre hva som er ambisjoner med 
dialogkonferanser, slik aksjonsforskeren har til hensikt. Det har også til 
hensikt å opplyse om vesentlige sider ved ulike typer aksjonsforskning, 

blant annet «participative design» som ambisjon. Et utgangspunkt er at 
dialoger ikke er en samtale mellom to personer. Ifølge Eikeland er dia- 
logen «... en måte å tenke eller samtale kritisk på gjennom talen og orde- 
nes meningsinnhold. Dialogen er utforskende og utprøvende uten gitte 
standpunkter, eller valg, «rett lære», eller bestemte konklusjoner å forsvare, 
med utgangspunkt i praktisk, personlig livserfaring, øvelse og utprøving» 
(Eikeland, 2012, s. 156). Dette perspektivet på dialogenes innhold og form 
kommer vi tilbake til i eksemplene som følger. 


To eksempler på bruk av dialogkonferanser 
i utviklingsarbeid 


Nedenfor presenteres to eksempler på bruk av dialogkonferanser. Hen- 
sikten med konferansene har vært har vært å sikre god forankring og 
medvirkning i utforming av tiltak i lokal skoleutvikling. Det første 
eksemplet er hentet fra et lærende nettverk og har i tillegg oppmerksom- 
het mot å at dialogkonferanser skal være en arena for spredning av ideer 
mellom skolene som deltar i nettverket. Det andre eksemplet, Et lag rundt 
eleven, fokuserer mest på dialogkonferansens mulighet for utvikling av 
og refleksjon over tiltak mellom ulike profesjoner som skal samarbeide 
for å gi elever gode læringssituasjoner. 


Dialogkonferansen i lærende nettverk 

Tidligere i teksten antydet jeg, med utgangspunkt i Levins poeng, at det 
finnes mange varianter av aksjonsforskning, at det også må finnes flere 
former for bruk av dialogkonferanser i aksjonsforskning. Hovedtanken 
med å anvende dialogkonferanser i lærende nettverk var å stimulere til 
en felles innsats blant kommunens skoler for å utvikle og fremme lokal 
praksis ut fra signaler i nasjonale skolereformer. Eksemplet her er tydeli- 
gere beskrevet i (Lund, 2008, 2011) hvor dialogkonferansen som metode 
er forankret i en pragmatisk og demokratisk tradisjon, men også inspirert 
av kritisk teori. Nettverk mellom skoler, her omtalt som lærende nettverk, 
designes ut fra ideen om at man trenger gode kommunikative arenaer 
og prosedyrer for å bygge effektive utviklingsorganisasjoner (lærende 

nettverk). I neste omgang skal nettverket være støtte for utvikling av 
lokale prosesser på den enkelte skole og med mulighet for å skape lokale 
strukturer for bærekraftig skoleutvikling over tid (Engelstad, 1996, s. 89). 
Nettverket i dette eksemplet består av utviklingsgrupper med lærere og 
ledere fra 13 skoler i en kommune. Utviklingsgruppene er utvalgte lærere 
og rektor fra hver skole. Prosjektets hovedide var å utvikle god motiva- 
sjon, mestring og muligheter for elevene i kommunen. De ytre påvirk- 
ninger kom gjennom deltakelse i nasjonale reformer som Vurdering for 
læring og Ungdomstrinn i utvikling. 

Prosjektet ble innledet med møte med skoleeier og rektorene fra de 
13 skolene. Her ble dialogkonferansen og grunnmodellen for nettverket 
diskutert, med særlig vekt på dialogkonferansens mulighet til å bidra 
til lokal skoleutvikling, samtidig som en inngikk i et partnerskap med 
andre skoler. To måneder senere ble prosjektet lagt frem for mellom- 
lederne fra alle skolene etterfulgt av drøftinger i grupper om hvordan 
skolene skulle forstå og handle innenfor nettverksmodellen. Deretter 
ble skissen for prosjektet laget med antall konferanser og krav til mel- 
lomarbeid mellom konferansene. Skissen ble utformet i samarbeid med 
kommunens referansegruppe for prosjektet. Gruppen bestod av sko- 
leeier, tre skoleledere, tillitsvalgte og to forskere. Til sammen ble det 
avviklet 12 todagers konferanser i løpet av de neste to og et halvt årene 
ledet av undertegnede og en kollega sammen med en referansegruppe. 
Referansegruppen samarbeidet med forskeren om planlegging og eva- 
luering av hver av konferansene. I tillegg til planleggingsmøter mellom 
hver konferanse ble det avholdt evalueringsmøte mellom dag én og dag 
to på konferansene for å sikre at innhold og gjennomføring av konferan- 
sene var i tråd med intensjonene. Til sammen sikret dette at den genera- 
tive planleggingen fikk gode vilkår. Innholdet i hver dialogkonferanse 
ble konstruert på bakgrunn av erfaringer fra den forrige og med mål- 
settingen for prosjektet i sikte. Men grunnstrukturen og prinsippene i 
konferansene ble de samme. 

Denne formen for dialogkonferanse bygger på representativitet, som 
innebærer at et utvalg lærere og skolens leder deltar på dialogkonferan- 
sen. Representativitet er på den ene siden en praktisk ordning, siden det 
er problematisk å ta alle lærerne ut av skolen samtidig. På den andre siden 

gir det anledning til å bygge et omfattende nettverk mellom skolene via 
dialogkonferansene. Deltakerne ble samlet fire ganger i året på todagers 
dialogkonferanse. 

Nettverket bygger videre på ideen om dialogkonferansen som en arena 
for utvikling av tiltak, refleksjoner over utførte handlinger og muligheter 
for spredning av ideer gjennom strukturerte dialoger. Koblingen mel- 
lom det lokale utviklingsarbeidet og dialogkonferansen utfordrer forhol- 
det mellom den utøvende praksis og den diskursive praksis. Det vil si 
handlinger i praksis og samtaler om disse handlingene på konferansene. 
Antagelsen er at dersom det er svak sammenheng mellom disse arenaene, 
vil det lokale utviklingsarbeidet ha svake forutsetninger for å lykkes, og 
dialogkonferansen mister legitimitet som utviklingsarena. Det er derfor 
nødvendig å se nærmere på hvordan dialogkonferansene designes for å 
a) støtte opp om det lokale utviklingsarbeidet og b) gi mulighet for spred- 
ning av pågående ideer i nettverket. 

Dialogkonferansen i nettverket er bygd opp med fire ulike arenaer som 
skal bidra til å realisere de to poengene over: 


Teoretiske perspektiver. Relevant teori presenteres i den hensikt å 
belyse praksis og for å begrepsmessig utvikle gode samtaler om hand- 
lingene i etterkant (plenum). 

Praksisperspektiver. Eksempler fra pågående relevant praksis presen- 
teres av deltakerne og kommenteres av forsamlingen i det offentlige 
rom. Hensikten er både å belyse nye og lokale praksiser og å la disse 
være gjenstand for kritiske undersøkelser av deltakerne (plenum). 
Dialoger om praksis. Gjennom minst tre samtaler granskes lokale 
praksiser, styrt av samtaleregler som bygger på den demokratiske dia- 
log. Hensikten er å løfte frem så mange nye tiltak som mulig for å bidra 
til gjennomstrømming av nye ideer i nettverket (grupper på tvers av 
skoler). 

Refleksjon over pågående utviklingsarbeid og planlegging av nye 
tiltak. Mens de tre foregående områder bidrar med teori og praksis 
utenfor den enkelte skole, er denne delen fremtidsrettet og handlings- 
rettet mot hva som eventuelt kan videreutvikles på egen skole gjennom 
utvikling av nye tiltak (grupper fra den enkelte skole). 

Dialogkonferansen er videre bygd opp etter prinsipper om å variere 
plenum og grupper og å variere gruppesammensetninger. De to første 
områdene gjennomføres i plenum, og de to siste foregår i grupper. I del 
tre (dialoger om praksis) er det heterogene grupper hvor deltakere fra 
ulike virksomheter diskuterer erfaringer fra sine virksomheter. Hensik- 
ten er å utveksle ideer som mulig inspirasjonskilde til nye tiltak på den 
enkelte skole. I den siste delen er det homogene grupper, dvs. deltakere 
fra samme virksomhet. Hensikten er at de som skal utføre nye tiltak, må 
planlegge disse sammen. 

Denne formen for dialogkonferanse, hvor læring og inspirasjoner kan 
forstås fra mange kanter, avhenger av at deltakerne utvikler et gjensidig 
tillitsforhold til hverandre. Det er grunnlaget for at man har interesse for 
og vilje til å utveksle ideer gjennom samtaler som er regulert ut fra demo- 
kratiske ideer, og som sikrer brei medvirkning og mulighet til å delta i 
samtalene med sin praksis. 


Dialogkonferansen i forskningsprosjektet 
Et lag rundt eleven 


Prosjektet Et lag rundt eleven har til hensikt å fremme det flerfaglige 
samarbeidet i «laget rundt eleven» for å få til et forbedret klassemiljø og 
for å få til et større oppmerksomhet om forebyggende tiltak rundt elevene 
i skolen. Bruk av dialogkonferanser i dette prosjektet hadde som formål 
å sikre brei medvirkning fra alle aktørene som var involvert i prosjektet. 
I «laget rundt eleven» er for eksempel PPT, skolehelsetjenesten, skolepsy- 
kolog og barnevern med. Hovedmålet i LOG-modellen har vært å skape 
et bedre faglig samarbeid mellom de ulike profesjonene i kommunen og 
på skolen, og øke kontakten mellom lærere og fagpersonene i ressursteam 
i den hensikt å bedre læringsmiljø og læringsutbytte. 

Prosjektet er en RCT-studie (Random Control Trial) og har vært ret- 
tet mot mellomtrinnet på innsatsskolene. Fire kommuner har deltatt, og 
halvparten av skolen har vært trukket ut som tiltaksskoler og får økte 
ressurser og oppmerksomhet for å iverksette ideene i prosjektet. Den 
andre halvparten av skolene i kommunene fungerte som kontrollskoler. 
I forskningsarbeidet i Et lag rundt eleven har forskerne evaluert effekter 

av hovedtiltaket, som har veert a bedre det flerfaglige samarbeidet i sko- 
len. Tiltaket kalt LOG-modellen ble i veiledningsmalen for prosjektet 
beskrevet som hvordan skoleeier og skoleledere leder og organiserer 
utviklingsarbeidet i skolen. Prosjektets formål har vært å teste ut en 
omfattende metodikk i måte å lede, organisere og gjennomføre dette 
samarbeidet på. 

I organisering av prosjektet ble personalet og de andre profesjonene 
involvert i utviklingsarbeidet gjennom dialogbasert medvirkning på 
dialogkonferanser. Hvert år i prosjektet (vår 2017-vår 2020) ble dialog- 
konferanser organisert på både på kommunenivå og på skolenivå, der 
deltakerne deltok i samtaler om hvilke tiltak de ønsker å sette i verk på 
skolene. I tillegg har det vært kontinuerlige evalueringer av pågående til- 
tak. Deltakere på dialogkonferansene på skolene var skolelederne, lærerne 
og representanter fra andre profesjoner som helsesykepleiere, PPT, bar- 
nevern og fysioterapeuter, varierende fra kommune til kommune. 

Dialogkonferansene var således et viktig bidrag for å sikre brei med- 
virkning fra alle som hadde tilknytning til barns oppvekst og skolegang 
i de aktuelle skolene. Deltakerne ble delt inn i grupper og tiltakene som 
ble foreslått i grupper, ble kort tid etter gjennomgått i en styringsgruppe 
bestående av skolens ledelse og representanter fra de andre profesjonene. 
Arbeidsformen var en veksling mellom dialog og utprøving av nye prak- 
siser, på samme måte som det er skissert i lærende nettverk tidligere. 

I Et lag rundt eleven ble det avviklet dialogkonferanser en gang i året 
på alle deltaksskoler, der deltakerne på de enkelte skoler jobbet med å 
utvikle tiltak for å fremme det flerfaglige samarbeidet i relasjon til de 
problemene som lærer e opplevde i klassene. Deltakerne på disse konfe- 
ransene var lærere, representanter for PPT, helsesykepleiere, skolepsyko- 
log og skolenes ledelse. Dialogkonferansene i prosjektet varte i maks fire 
timer. De ble bygd opp om tre eller fire spørsmål som skulle sikre at del- 
takerne brakte inn forslag til utviklingstiltak de ønsket at skolen skulle 
sette i gang. Etter hvert som skolene satte i gang tiltak, ble også dialog- 
konferansene brukt til å evaluere disse før eventuelt nye tiltak ble satt på 
dagsordenen. Nedenfor er et eksempel på et opplegg for en dialogkonfe- 
ranse i prosjektet. Rektor ledet gjennomføring av dialogkonferansen etter 
veiledning for forskningsgruppens medlemmer. 

ili Hva mener dere er de største utfordringene i elevmiljøet i dag? Homogene grupper 


2. Hva må til for å få til et godt flerprofesjonelt samarbeid rundt Heterogene grupper. 


disse utfordringene? Referat i plenum 
3. Hva er det i dagens praksis som fungerer godt? Hvorfor mener Heterogene grupper 
du/dere at det fungerer godt? Referat i plenum 


4. Hvilke utviklingstiltak i vår praksis mener dere at vi som skole — Arbeidsplassgrupper 
og eksterne instanser bør foreta for best mulig å bidra til at 
dette prosjektet lykkes på vår skole? 


Hvert spørsmål ble besvart i mindre tverrfaglige grupper i løpet av 
30 minutter. Det ble satt av 10 minutter til korte referater i plenum slik at 
alle skulle kjenne til hva som ble diskutert i de ulike gruppene. Referatene 
ble levert inn og bearbeidet av styringsgruppen, som foretok det endelig 
valg av hvilke tiltak som skolen skulle satse på. Styringsgruppen besto av 
rektor, leder av trinnteam samt medlemmer av det flerfaglige laget rundt 


eleven. 


Diskusjon 


Diskusjonen tar i hovedsak for seg to kritiske områder. Det første er for- 
holdet mellom representativitet og full deltakelse på dialogkonferansene. 
Det andre er forholdet mellom den utøvende praksis og den diskursive 
praksis. Det siste er et kjerneelement i forståelse av hva en dialogkonfe- 
ranse er, og hvilken betydning den kan ha for utvikling av nye praksiser 
i en skole. Innledningsvis vil jeg peke på at de to eksemplene rammes 
inn av alle de fem kriteriene for hva som bør kjennetegne en aksjonsfors- 
kningspraksis, hos Levin (2017) tidligere i teksten. Det innebærer også at 
de overnevnte områder er relevante å diskutere som del av dialogtradisjo- 
nen i aksjonsforskning. 

Eksemplet lærende nettverk er bygd opp rundtrinsippet om repre- 
sentativitet. På den ene siden har organiseringen av lærende nettverk 
gitt mulighet for brei deltakelse gjennom at alle skoler i kommunen har 
vært representert på dialogkonferansene og dermed tatt del i den regi- 
onale utvikling av nye praksiser og diskursen rundt dette. Lærerne og 
lederne i disse gruppene (kalt utviklingsgrupper) har også tatt del i en 

omfattende kompetanseutvikling pa dialogkonferansene. Det betyr at 
det i den enkelte skole befinner seg kompetanse utviklet gjennom delta- 
kelse i nettverket. Det sentrale spørsmålet er hvordan denne kompetan- 
sen omsettes i skolen, det vil si hvordan kunnskaper og ideer får en mulig 
innreisemulighet til resten av kollegiet og blir en del av skolens samlede 
utvikling. Erfaringer fra nettverket kan deles inn i to hovedfunn. Det ene 
er at noen skoler i større grad enn andre har hatt, og har fortsatt, kapasitet 
til å ta inn nye ideer og foredle disse gjennom hensiktsmessige strukturer 
for spredning. Disse profitterer i større grad på deltakelse i dialogkonfe- 
ransene og nettverket enn de skoler som ikke har samme kapasitet. Det 
innebar at skoler med stor forbedringskapasitet hadde bedre utbytte enn 
skoler med mindre forbedringskapasitet i nettverket. Denne observasjo- 
nen er viktig med tanke på nye organiseringer av nettverk mellom skoler 
og hvordan en må tilrettelegge slik at nettverk av denne type ikke bidrar 
til ytterligere avstand mellom skolers forbedringskapasitet. 

Det andre funnet er at spredningshastigheten, altså i hvor stor fart nye 
ideer hentet fra dialogkonferansene ble omsatt inn i skolene, ikke ble slik 
som forskerne trodde. I en undersøkelse gjort underveis i lærende nett- 
verk ble en klar over at ideer som reiste fra dialogkonferansen til sko- 
lene, var innom langt flere omstendelige prosesser enn forventet. Det ga 
ny innsikt i hvordan lærere mottok nye ideer, og hvordan de eventuelt 
arbeidet disse inn i sin praksis (Moksnes Furu & Lund, 2014). Begge disse 
funnene gir grunn for refleksjon over hvordan dialogkonferanser har 
innvirkning på den lokale skoleutvikling, og må tas i betraktning om 
og når dialogkonferanser anvendes som diskursivt grep i skoleutvikling. 

I prosjektet Et lag rundt eleven bruker vi betegnelsen full deltakelse, 
siden alle skolens ansatte og flere fra de andre profesjonene deltok på dia- 
logkonferansene. Denne formen for brei deltakelse har som ambisjon å 
sikre en langt sterkere involvering og dermed også bedre mulighet for 
overføring fra dialogkonferansen til skolens praksis enn i eksemplet oven- 
for. Spørsmålene som reises på dialogkonferansene (se tabellen ovenfor), 
er tett knyttet til erfaringene som er gjort og som danner bakgrunnen 
for nye tiltak. I tillegg var deltakelse fra de andre profesjonene viktig for 
å sikre at det flerfaglige perspektivet ble med i tiltakene. Erfaringene var 
at styringsgruppene utviklet tiltak som i stor grad ble gjennomført. Men 

siden dialogkonferansene var en sentral arena for å utvikle forslag til til- 
tak, var det avgjørende at PPT, helsesykepleier, barnevern og andre var til 
stede og fikk en plass i disse samtalene. Det skjedde nødvendigvis ikke. 
På flere konferanser var det marginalt oppmøte av andre profesjoner, noe 
som betydde at tiltakene fikk en sterk skolefaglig profil. Brei deltakelse i 
denne sammenheng kan derfor modifiseres til å gjelde skolens ansatte 
med delvis innflytelse fra de flerfaglige. Men i og med at tiltakene også 
behandles i en styringsgruppe og i et ressursteam i etterkant, så økte 
muligheten for innflytelse fra de andre profesjonene. Men dette er sam- 
tidig en påminning om betydningen av å se sammenhengen mellom den 
diskursive og den utøvende praksis når vi anvender dialogkonferanser 
som utviklingsarena for nye tiltak. 

I de to eksemplene er dialogkonferanser brukt ut fra ulike premisser 
og hensikter. I lærende nettverk er det utvikling i kommunen som er det 
sentrale. Det kan, som vi tok opp tidligere, resultere i langt mindre gjen- 
nomslag på den enkelte skole og større variasjoner i utbyttet av å delta 
på dialogkonferansene. I Et lag rundt eleven er søkelyset satt på enkelt- 
skolen og det flerprofesjonelle perspektivet. Skolenes tiltak ble i stor grad 
gjennomført, men de hadde en sterk skolefaglig slagside. Samtidig viser 
det seg at skolens oppbygging av ulike fora, som ressursteam og styrings- 
gruppe, forsterket den flerfaglige oppmerksomheten. 

Dialogkonferansen skal altså ivareta den lokale praksis og ta utgangs- 
punkt i deltakernes erfaringer som grunnlag for å utvikle og forbedre nye 
praksiser. Dette er den diskursive arenaens utgangspunkt. Men hvis det er 
lite sammenfall mellom den diskursive og den utøvende arena, utspiller 
dialogkonferansen sin rolle i utviklingsarbeid og dermed som metodiske 
grep i aksjonsforskning. Et poeng her er å vektlegg kvaliteten på den dis- 
kursive praksisen og hvordan den søker å ivareta den utøvende praksis. 
I eksemplet lærende nettverk er denne sammenhengen tydelig uttrykt 
gjennom at lokale praksiser presenteres og diskuteres i plenum etter hvert 
som de utvikles. Og det er lokale praksiser som er utgangspunkt for dia- 
logene som føres på tvers av skoler. Disse samtalene reguleres ut fra det 
som Gustavsen (2001) omtaler som «discoursive rules», det vil si regler 
om hvordan samtaler skal gjennomføres. En av disse reglene er at delta- 
kernes praksis skal være utgangspunktet. Og for at samtalene skal foregå 

i dialogens and, brukes nettopp disse reglene som instrukser for samta- 
lene i lærende nettverk. Observasjoner har vist at dette har vært nyttig 
for å sikre at samtalen blir en profesjonell samtale om de utviklingstiltak 
som skolene arbeider med. Det sikrer også at mulighetene for spredning 
av nye ideer øker, ettersom praksisene blir tydeligere når samtalereglene 
følges. Det betyr at god diskursiv praksis er en forutsetning for utvikling 
og spredning av utøvende praksis i slike nettverk. Samtidig er den diskur- 
sive praksis avhengig av tillit mellom deltakerne. Men den tilliten utvi- 
kles også gjennom samme praksis dersom dialogens prinsipper følges, jf. 
Gustavsen ovenfor. En observasjon fra eksterne observatører i lærende 
nettverk ga innspill på at tillitsforholdet mellom deltakerne var til stede. 
Poenget er da at tillit er en forutsetning for at den diskursive praksis og 
den utøvende praksis har en gjensidighet. 


Avsluttende kommentar 


Utgangspunktet i denne artikkelen er hvordan deltakelse i dialogkon- 
feranser kan bidra til kunnskapsutvikling og nyskapinger i skolen. 
Gjennom to eksempler har jeg belyst hvordan vi har brukt dialogkon- 
feransene for å sikre medvirkning og dermed innflytelse fra deltakerne. 
De to eksemplene viser at det nødvendigvis ikke er en spesiell form for 
dialogkonferanse som gjelder. Det finnes variasjoner, og disse er viktige. 
I tillegg vil slike utprøvinger også gi grunnlag for en videre diskusjon om 
dialogkonferansens utforming og betydning i metodologiske diskusjo- 
ner i aksjonsforskning, men også i den praktiske anvendelsen i utvikling 
av skolens praksis. Men dialogkonferansens utvikling vil avhenge av to 
premisser som er tatt opp i artikkelen. For det første at det er en grunn- 
leggende forståelse av hva som kjennetegner gode dialoger knyttet til 
utvikling av praksis. Deretter at det skapes en sterk sammenheng mellom 
konferansene og den praktiske virkelighet i klasserommet. 

Eksemplene er samtidig et uttrykk for hvordan utviklingen av dialog- 
konferanser har flyttet seg fra enkeltorganisasjoner til nettverk og samar- 
beid mellom flere skoler. Som igjen åpner for hvordan man for eksempel i 
større grad vektlegger betydningen av å spre ideer om nye praksiser gjen- 
nom gode dialoger. 

Videre er det viktig å poengtere aksjonsforskningens dreining fra 
ekspertstyring til brukerstyring og til utvikling av dialogkonferansene 
som en konsekvens av det. Det gir oss tilgang til et redskap som kan 
sikre at lærere og ledere alene eller sammen med forskere skaper en bedre 
skole. Det er også en viktig side ved aksjonsforskning som forskningsak- 
tivitet; å bidra til at hensiktsmessige metoder kommer praktikere til gode. 
Erfaringer fra de to eksemplene tilsier at dialogkonferanser vil være et 
hensiktsmessig verktøy i arbeid med Fagfornyelsen, siden man i stor grad 
legger vekt på den lokale utforming av nye praksiser gjennom styrket 
samarbeid i skolen og mellom skoler, jf. overordnet del, som trer i kraft 
fra høsten 2020. Og at en betoner et sterkere samarbeid mellom ulike 
profesjoner i den nye læreplanen. 

Aktivitetsteori som tenkeredskap 
i aksjonsforskning 


Thomas Eri og Marit Aas 
OlsoMet - storbyuniversitetet 


Abstract: In this chapter we present and discuss how cultural-historical activity the- 
ory (CHAT) can inform and contribute to action research. The discussion is based 
on a study of how principles in activity theory are translated and applied by parti- 
cipants in a PhD course on action research at Oslo Metropolitan University. Key 
findings show that when participants use activity theory as a thinking tool in their 
action research projects, they identify systemic contradictions which in turn contri- 
bute to increased understanding of what potentially hinders and promotes change 
and development in their projects. 


Keywords: action research, contradiction, cultural-historical activity theory, 
expansive learning, intervention research 


Innledning 


I dette kapitlet presenterer og diskuterer vi hvordan kulturhistorisk 
aktivitetsteori (heretter kun benevnt som aktivitetsteori) (Engeström, 
1987/2015; Roth & Lee, 2007) kan fungere som tenkeredskap i aksjons- 
forskningsprosjekter. Nærmere bestemt så undersøker vi hvordan intro- 
duksjon av sentrale prinsipper i aktivitetsteori blir oppfattet og anvendt 
av deltagere pa et doktorgradskurs om aksjonsforskning ved OsloMet - 
storbyuniversitetet. Det empiriske materialet er hentet fra deltakernes 
muntlige eksamen der de viser hvordan aktivitetsteori fungerer som 

Grunnlagstenkning, forskerroller og bidrag til endring i ulike kontekster (Kap. 5, s. 133-161). Oslo: Cappelen 
Damm Akademisk. https://doi.org/10.23865/noasp.121.ch5 

tenkeredskap i egne aksjonsforskningsprosjekter. Et sentralt funn er at 
nar deltagerne tar i bruk aktivitetsteori, avdekkes systemiske motset- 
ninger. Deltagerne uttrykker at aktivitetsteorien bidrar til økt forståelse 
rundt hva som potensielt hindrer og fremmer endring og utvikling i eget 
prosjekt. 

Vi redegjør først for sentrale teoretiske perspektiver og prinsipper i 
aktivitetsteori. Så sammenligner vi kort Engeströms (2001) ekspansive 
læringssirkel og Carr og Kemmis (1986) sin aksjonsforskningssirkel for 
å peke på likheter og forskjeller mellom den teoretiske forankringen 
av aktivitetsteori og aksjonsforskning. Deretter presenterer vi hvordan 
deltagere på et doktorgradskurs i aksjonsforskning har anvendt aktivi- 
tetsteori i sine prosjekter. Med utgangspunkt i denne empirien drøfter 
vi hvordan aktivitetsteori kan bidra til økt forståelse for utfordringer og 
utviklingsmuligheter som oppstår i aksjonsforskningsprosjekter. 


Sentrale perspektiver og prinsipper 
i aktivitetsteori 


Aktivitetsteorien har utviklet seg frem til i dag med utgangspunkt i blant 
andre Vygotsky (1978) og Leontiev (1978), og er i stadig utvikling. Aktivi- 
tetsteori tar i likhet med aksjonsforskning utgangspunkt i at for å forstå 
praksis må vi observere hva mennesker gjør, individuelt og sammen med 
andre. Aktivitetsteorien er ambisiøs i den forstand at den søker å forstå 
sammenhenger og motsetninger mellom sosiale og materielle strukturer 
og individuelle og kollektive handlinger (Engeström & Sannino, 2010). 
En aktivitetsteoretisk analyse vil derfor kombinere psykologiske, sosiolo- 
giske, historiske og materielle nivåer. I en nordisk sammenheng har Yrjö 
Engeström (1987/2015, 2001) vært ledende i utviklingen av aktivitetsteori 
siden slutten av 80-tallet. 


Aktivitetssystemet 


Engeström er kjent for å ha utviklet og visualisert Leontievs forståelse av 
kollektive og målrettede organiserte aktiviteter i det som benevnes som 
aktivitetssystemet (fig. 1). 

Redskaper 


Subjekt ZN Objekt ===> Resultat 


Regler Fellesskap Arbeidsfordeling/roller 


Figur 1 Aktivitetssystemet (Engeström, 1987/2015) 


Et aktivitetssystem, for eksempel en skole, et sykehus eller en restaurant, 
består av seks hovedkomponenter som påvirker hverandre dialektisk: 
subjekt, redskaper, objekt, arbeidsfordeling, fellesskap og regler. Forand- 
ring i én komponent påvirker en eller flere av de andre komponentene og 
skaper ofte observerbare spenninger og motsetninger. 

En aktivitetsteoretisk analyse undersøker og fortolker alltid individers 
handlinger i lys av ett eller flere aktivitetssystem som handlingene utføres 
innenfor og eventuelt på tvers av (Engeström, 2001). Interaksjon mellom 
aktivitetssystemer, for eksempel gjennom tverrprofesjonelt samarbeid, 
kjennetegnes ofte av ulike motiver, subjektposisjoner og diskurser som 
møtes. Denne «flerstemtheten» skaper naturlig nok spenninger og mot- 
setninger innenfor og mellom aktivitetssystemene og kan best forstås i 
lys av systemenes historiske utvikling. 


Systemiske motsetninger 

Aktivitetsteorien tar utgangspunkt i at motsetninger oppstår som 
følge av asymmetriske maktrelasjoner i en sosial virkelighet. En måte 
å utforske hvordan makt og kontroll utøves og distribueres innenfor 
den sosial virkeligheten, er å studere manifestasjoner på motsetninger 
i konkrete endringsprosesser og spore disse motsetningenes kulturelle 

og historiske utvikling (Engeström & Sannino, 2011; Ilyenkov, 1977; 
Wilde, 1991). A anerkjenne motsetninger er det samme som a innse 
at det finnes en mulighet for at vi ofte moter pa symptomer mer enn 
underliggende arsaker, og at vi trenger 4 identifisere og analysere hva 
som virkelig skjer under et slor av «mystiske» hendelser pa overflaten 
(Harvey, 2014). Underliggende arsaker knyttet til historisk akkumulerte 
systemiske motsetninger innenfor og mellom aktivitetssystemer er ofte 
skjult for oss hvis vi bare skraper i overflaten. I et aksjonsforsknings- 
prosjekt hviler det kanskje noen historiske motsetninger i objektet (det 
vi prover a utvikle), men kanskje ikke i vare forestillinger om objektet. 
Slik kan vi forklare hvordan vare forestillinger om et objekt ofte ikke er 
seg bevisst objektets indre motsetninger. 

Et viktig poeng er at vi ikke kan observere systemiske motsetninger 
direkte. Det vi derimot kan observere, er spenninger i form av konflikter 
og dilemmaer som oppstar i dialoger og i kollektive handlinger. Disse 
spenningene kan være manifestasjoner pa historisk akkumulerte mot- 
setninger, men ikke nødvendigvis (Engeström & Sannino, 2011). Spen- 
ninger kan for eksempel være knyttet til interpersonlige forhold som 
ikke har noe med systemer å gjøre. I en aktivitetsteoretisk analyse er vi 
imidlertid interessert i spenninger som kan knyttes til systemiske mot- 
setninger. Eksempelvis vil en lærer oppleve et dilemma hvis hun erfarer 
at det først og fremst er støttende tilbakemeldinger uten bruk av karak- 
terer som fremmer elevenes innsats, samtidig som hun er forpliktet på 
å gi karakterer som hun erfarer har motsatt og negativ effekt på enkelte 
elevers innsats. Dette dilemmaet kan knyttes til en motsetning mellom 
utdanningens mål om å stimulere engasjement for fag på den ene siden og 
krav om å sortere og rangere elevprestasjoner på den andre. Denne mot- 
setningen kan muligens observeres indirekte i lærerens undervisnings- 
praksis eller i måter læreren artikulerer dette dilemmaet i samtale med 
andre. Vi vil ikke gå nærmere inn på det metodiske her, men henviser til 
Engeström og Sannino (2011), som har utviklet et analytisk rammeverk 
for å identifisere og analysere konflikter og dilemmaer som diskursive 
manifestasjoner av systemiske motsetninger. 

Systemiske motsetninger er ikke artikulert kun i aktivitetsteori, men 
er også beskrevet i mer tradisjonell aksjonsforskningslitteratur. Winter 

(1989) skriver at bade den sosiale verden og var individuelle bevissthet er 
ien kontinuerlig endringsprosess strukturert som en serie av motsetnin- 
ger. Vi er produkter av en sosial verden som i det store og hele er bygget 
opp av motsetninger. Folgelig er var bevissthet ogsa bygget opp som et 
sett av motsetninger. Vi innehar imidlertid potensiell handlekraft til a 
lose opp motsetninger som vi opplever og fortolker som problematiske. 
Derfor reproduseres ikke alltid den sosiale konteksten, men forandres av 
kreative og endringsvillige individer. 

Ut fra hva vi har beskrevet ovenfor, vil vi definere aktivitetsteoriens 
forstaelse av motsetninger pa folgende mate: Motsetninger er dialek- 
tiske og samtidig systemiske fordi de eksisterer pa flere nivaer innenfor 
og mellom aktivitetssystemer pa samme tid. Med flere nivaer menes at 
systemiske motsetninger manifesterer seg i menneskers bevissthet og 
kognisjon, i diskurs og handlinger, og i institusjonaliserte virksomheters 
sosiale, @konomiske og politiske strukturer. Systemiske motsetninger 
pavirker individer og fellesskap i tillegg til samfunnet og dets institu- 
sjoner som helhet. Systemiske motsetninger er knyttet til de historisk 
utviklede kulturelle redskapene som strukturerer og medierer var per- 
sepsjon, vare emosjoner og var tenkning. 


Ekspansiv læring og motsetninger som kilder 
til endring og utvikling 
Aktivitetsteorien forklarer transformasjon innenfor og mellom akti- 
vitetssystemer som et resultat av ekspansiv læring der motsetninger er 
potensielle hovedkilder til endring og utvikling (Engeström & Sannino, 
2010). Gjennom formative intervensjoner (Engeström, 2011; Eri, 2013; 
Postholm & Smith, 2017) arbeider forskere og praktikere med å identifi- 
sere og analysere motsetninger som skaper spenninger innenfor og mel- 
lom de aktivitetssystemene de er en del av. Motsetningene blir dermed 
viktige drivhjul for en ekspansiv læringsprosess som innebærer endrede 
lokale løsninger og modeller for praksis (fig. 2). 

Innenfor et aktivitetsteoretisk og dialektisk begrepsapparat vil man si 
at ekspansiv læring og utvikling innebærer en bevegelse som går fra det 
abstrakte til det konkrete (Ilyenkov, 1982). Nye konkrete innovasjoner 

7. KONSOLIDERING AV NY 


PRAKSIS 
Kvartiære J ee 


motsetninger 
6. REFLEKSJON RUNDT Pad 1. STILLE SPØRSMÅL 
PROSESSEN Primere rd 
motsetninger 
Tertiære I 
motsetninger 2. HISTORISK OG 
EMPIRISK ANALYSE 
5. IMPLEMENTERING på 
AV NY MODELL Sekundære 
motsetninger 


3. UTFORMING AV NY 
MODELL FOR PRAKSIS 


4. VURDERING OG 
UTPRØVING AV NY MODELL 


Figur 2 Den ekspansive læringssirkelen (Engeström & Sannino, 2010) 


oppstår gjerne først som en abstrakt idé som gjerne avfeies som utopisk, 
men som senere utvikles til et konkret artefakt. Eksempelvis ble idéen 
om internettet i sin fødsel av mange oppfattet som en «døgnflue». På 
samme vis, men på lokalt nivå, vil nye modeller for praksis gjerne opp- 
stå først som en abstrakt idé som deretter gjennom utprøving og model- 
lering i virkelighetens verden gradvis tar form som konkret praksis. 
Den ekspansive læringssirkelen tar utgangspunkt i at praktikere og/ 
eller forskere stiller spørsmål ved deler av sin praksis (fase 1). La oss ta 
et eksempel: En gruppe med forskere og lærere observerer at kun halv- 
parten av elevene i en klasse deltar aktivt når læreren inviterer til dis- 
kusjon i klassen. De blir enige om at dette må de gjøre noe med. Neste 
steg vil da være å gå videre til en dypere empirisk og historisk analyse, 
undersøke nærmere de faktiske forholdene, og i tillegg se tilbake på tid- 
ligere praksis (fase 2). Analysen kan ta utgangspunkt i spørsmål som for 
eksempel: Hvordan har diskusjoner i klassen vært tidligere på vår skole? 
Hvilke variasjoner finnes? Hvordan fremstår klasseromsamtalene i dag? 
Denne kritiske granskingen av fortidig og nåtidig praksis har som mål å 
klargjøre hvilke motsetninger som er innvevd i praksisen, og derigjen- 
nom hva som potensielt kan gjøres for å forbedre situasjonen. I fase 3 og 

4 blir konturene av en ny eller forbedret modell for praksis utviklet og 
provd ut. I vart eksempel vil det antakeligvis ligge noen muligheter for en 
forbedret modell knyttet til hvordan læreren organiserer faglige samtaler 
i klasserommet. Erfaringene som gjøres med den nye modellen, skaper 
dermed grunnlag for å vurdere hvordan den fungerer i aktivitetssystemet 
som helhet. I utprøvingsfasen er det naturlig at det oppstår nye konflikter 
og dilemmaer underveis. Den ekspansive læringssirkelen må derfor ses 
på som en idealtypisk sekvens av en transformasjonsprosess. Prosessen 
vil i virkeligheten hoppe frem og tilbake mellom fasene, og det vil opp- 
stå mini-sykluser av utprøving - refleksjon - endring innenfor hver av 
fasene. Den sjuende fasen i den ekspansive sirkelen er en eventuell kon- 
solidering av ny praksis. Hvis prosessen kommer dit, kan vi snakke om 
at den nye modellen er blitt stabilisert og innvevd i skolen over tid og har 
ført til varige endringer (Aas, 2013). 

I denne artikkelen viser vi hvordan aktivitetsteorien kan være et 
tenkeredskap i en tidlig fase av et aksjonsforskningsprosjekt, nærmere 
bestemt i fase 1, 2 og 3 i den ekspansive læringssirkelen. Figur 2 viser også 
fire nivåer av motsetninger som potensielt kan identifiseres på ulike sta- 
dier i en ekspansiv læringsprosess (Engeström, 1987/2015, s. 66-73). Pri- 
meere og sekundære motsetninger identifiseres i fasene 1, 2 og 3. Tertiære 
motsetninger identifiseres i fasene 5 og 6, mens kvartiære motsetninger 
identifiseres i fase 7. I det følgende gå vi nærmere inn på hver av disse fire 
nivåene av motsetninger. 

Ut fra Engeströms ekspansive læringssirkel vil første og andre fase være 
rettet mot å stille spørsmål for deretter å gjøre en empirisk og historisk 
analyse. I disse fasene er det ofte mulig å identifisere primære motsetninger 
som er historisk akkumulert innenfor og/eller mellom aktivitetssystemer. 
For eksempel kan utdanning som danning og samtidig som en resul- 
tatstyrt virksomhet være en gjenkjennbar primær motsetning som lærere 
snakker om som en spenning i sin yrkesutøvelse. Lærere forteller at press 
om å levere gode elevprestasjoner på standardiserte tester preger under- 
visningens innhold og arbeidsmåter, og går på bekostning av mer dan- 
ningsfremmende undervisning i fellesskapet. En slik uttalt spenning kan 
knyttes til en primær motsetning mellom standardisering av utdanningens 

innhold mot et globalt konkurranseutsatt arbeidsliv pa den ene siden og 
formalsparagrafens danningsmandat pa den andre siden. Denne primære 
motsetningen har alltid eksistert innenfor utdanning som virksomhet i 
moderne kapitalistiske samfunn og virker inn pa alle komponentene i et 
aktivitetssystem, eksempelvis pa hvilke pedagogiske redskaper som tas i 
bruk, hvordan objektet (undervisning) for skolens virksomhet forstås og 
realiseres, og hvilken rolle lærerne får i skolens arbeidsfordeling (fig. 3). 


1 


Redskaper 


Subjekt 


Regler Fellesskap Arbeids- 
fordeling 
1 


Figur 3 Primær motsetning innenfor tre av aktivitetssystemets komponenter 


Fordi primære motsetninger har utviklet seg historisk, vil de ofte kunne 
identifiseres innenfor og mellom aktivitetssystemer i en fase der det stil- 
les spørsmål rundt tidligere og nåtidig praksis, altså i en oppstartsfase av 
et aksjonsforskningsprosjekt. I de fire praksisfortellingene vi presenterer 
senere, viser vi hvordan deltagere på et doktorgradskurs i aksjonsfors- 
kning brukte aktivitetssystemet for å identifisere mulige motsetninger i 
oppstartsfasen av eget prosjekt. 

I figur 4 nedenfor er de fire nivåene av motsetninger grafisk fremstilt 
i det som benevnes som tredje generasjons aktivitetsteori (Engeström, 

2001), der to eller flere aktivitetssystemer befinner seg i en samarbeidssi- 
tuasjon, her eksemplifisert ved samarbeid mellom skole og folkebibliotek. 
Sekundære motsetninger oppstår potensielt når arbeidet med nye løsnin- 
ger eller modeller er i gang. Et eksempel på hvordan en sekundær mot- 
setning oppstår, kan være hvis en ny modell for praksis krever at lærere 
planlegger undervisning i samarbeid med bibliotekarer (nytt pedagogisk 
redskap), samtidig som den gamle arbeidsfordelingen ikke er tilrettelagt 
mot et slikt utvidet samarbeid. Da oppstår det en sekundær motsetning 
mellom nye pedagogiske redskaper og den gamle arbeidsfordelingen 
(nr. 2 i fig. 4). 


Læremiddelprodusenter 


aktivitetsobjekt Redskaper 
a 
PÅ ~ Subjekt 


hå Subjekt 
Lærerutdanning 


poro Fellesskap C Arbeids — — Fellesskap Regler 
KE) fordeling 
uitdsnringsmyndigheter [ Skole | Bibliotek 


Figur 4 Samarbeid mellom skole og bibliotek fremstilt i lys av tredje generasjons aktivitetsteori. 
Modifisert fra Engeström (2001) 


Potensielt delt 


> 


En tertiær motsetning beskriver spenninger som oppstår nar en ny 
modell for praksis blir implementert for å erstatte eller endre en eta- 
blert og dominant form for praksis. Eksempelvis, hvis en prototype for 
samarbeidspraksis mellom lærere og bibliotekarer utviklet i bibliotek- 
sektoren blir implementert direkte inn i en norsk skolekontekst (nr. 3 
i fig. 4). Kværtiære motsetninger kan oppstå når eksterne virksomheter 
påvirker en eller flere komponenter i et gitt aktivitetssystem i en retning 
som hindrer konsolidering av lokalt utviklet praksis i systemet. Lære- 
middelprodusenter påvirker eksempelvis hvilke læremidler som inn- 
føres og brukes i skolen (4a i fig. 4), lærerutdanning påvirker hvordan 


nyutdannede lærere forstår, planlegger og gjennomfører undervisning 

(4b), og utdanningsmyndigheter påvirker rammer og regler for skolens 
virksomhet (4c). Slike maktstrukturer kan skape motsetninger mellom 
lokale initiativ og rammer for praksis som pålegges aktivitetssystemene 
utenfra. 

Det er grunn til å advare mot å tenke for instrumentelt og boksta- 
velig rundt Engeströms inndeling av motsetninger i fire nivåer, spe- 
sielt med tanke på aktivitetsteoriens dialektiske kjerne. Ut fra våre 
erfaringer med å identifisere og analysere motsetninger i aksjonsfors- 
kning opplever vi at de fire nivåene gjerne er innvevd i hverandre og 
kan identifiseres innenfor alle fasene i en ekspansiv læringsprosess 
(se for eksempel Eri, 2018; Aas, 2009, 2017). Dermed kan Engeströms 
ekspansive modell fort oppfattes som lukket, instrumentell og lineær 
fremfor som en åpen, dialektisk og sirkulær frem-og-tilbake-bevegelse 
slik endringsprosesser ofte erfares i virkeligheten. Vi vil understreke 
at Engeströms fire teoretiske nivåer av motsetninger først og fremst 
må forstås heuristisk og billedlig, altså som et redskap for å tenke 
teoretisk komplekst rundt sammenhenger mellom struktur og hand- 
lingsnivåer, ikke nødvendigvis som representasjoner av virkeligheten. 
Til hjelp for slik tenkning har Engeström (2007) utviklet en motset- 
ningsmatrise som kan brukes sammen med aktivitetstrianglene for 
å analysere sammenhenger mellom opplevde hindringer, potensial 
og systemiske motsetninger i aksjonsforskningsprosjekter. I motset- 
ningsmatrisen nedenfor (Tabell 1) har vi satt inn tenkte momenter fra 
eksempelet i fig. 4. 


Tabell 1 Motsetningsmatrise. Modifisert fra Engeström (2007) 


Utvidet Planleggingsverktøy Lærere er Utvikle Lese for å lære 
pedagogisk utviklet av ikke vant til litteraturbasert og å prestere vs. 
samarbeid folkebiblioteket å planlegge undervisning frivillig lesing for 
mellom for å initiere sammen med som kan bidra lesingens skyld 
folkebibliotekarer, samarbeid med folkebibliotekarer i større grad til , 
ss Ais . Literacy som 
skolebibliotekarer lærere om utvikling a leseengasjement ~~ ° 
; Folkebibliotekarer individuell 
og lærere av litteraturbasert festar blant elevene ferdigh 
undervisning som pro esjon | ar fe ighet vs. 
i skoler og bibliotek et annet PN På iteracy som 
lesing enn lærere sosial praksis 

Flere av våre informanter fra doktorgradskurset brukte motsetningsma- 
trisen aktivt i sine forsøk på å se sammenhenger mellom erfarte hind- 
ringer og systemiske motsetninger i eget aksjonsforskningsprosjekt. Det 
kommer vi tilbake til når vi presenterer funnene. 


En sammenligning av ekspansiv læring 
og aksjonsforskningssirkelen 


Aas (2014) sammenligner fasene i Carr og Kemmis (1986) sin aksjons- 
forskningssirkel («plan, act, observe and reflect») og Engeströms (2001) 
ekspansive læringssirkel. Felles for begge modellene er relasjonene mel- 
lom planlegging (eller spørsmål), handling (eller utforming og imple- 
mentering av en ny modell), observasjon (eller empirisk analyse) og 
refleksjon. Edwards (2000) argumenterer for at det på makronivå er klare 
likheter mellom aksjonsforskning og aktivitetsteori. Begge forsknings- 
tilnærmingene fokuserer på kollektiv handling og kapasitetsbygging, 
deltakende refleksiv og kritisk praksis, forventninger om en dialektisk 
bevegelse mellom systemnivåer og handlingsnivåer, og et samarbeidende 
og demokratisk fundament for de transformasjoner som finner sted. Carr 
og Kemmis sine forventninger om utvikling av en deltakende praksis 
er at den er refleksiv og kritisk, noe som kan gjenkjennes i Engeströms 
(2001) forventninger om en dialektisk bevegelse mellom aktivitetsnivået 
og handlingsnivået. Det samarbeidende og demokratiske fundamentet 
for endringer er tydelig i aksjonsforskning når praktikere forsøker å for- 
bedre sin praksis, sin forståelse av praksis og selve rammene rundt selve 
praksissituasjonen (Carr & Kemmis, 1986). 

Som motsetningsmatrisen i tabell 1 ovenfor viser, vil planlagte inter- 
vensjoner med en aktivitetsteoretisk forankring basere seg på en mer 
systematisk tilnærming enn den episodiske tilnærmingen vi finner i 
mye aksjonsforskning. I en aktivitetsteoretisk tilnærming vil analyse av 
nåværende og tidligere praksis danne et nødvendig grunnlag for å forstå 
og tilnærme seg utvikling av potensielle nye eller forbedrede modeller for 
fremtidig praksis (Darwin, 2011). Den historiske og empiriske analysen 
sammen skaper muligheter for å avdekke systemiske motsetninger (som 
manifesteres som spenninger, konflikter eller dilemmaer i diskurs og/ 

eller handling). Med dette som utgangspunkt argumenterer Aas (2014) 
for at den ekspansive metodologien i aktivitetsteori kan veere et komple- 
mentært tenkeredskap i aksjonsforskning. 

I det folgende vil vi beskrive var studie av hvordan sentrale prinsipper 
i aktivitetsteori blir oppfattet og anvendt av fire deltagere pa et doktor- 
gradskurs om aksjonsforskning ved OsloMet - storbyuniversitetet. 


Kontekst for studien 


OsloMet - storbyuniversitetet har gjennom flere år tilbudt doktor- 
gradskurs om aksjonsforskning på 10 studiepoeng. Innholdet har 
omfattet en introduksjon av sentrale historiske, filosofiske og metodiske 
prinsipper i aksjonsforskning. Studentene har vært doktorgradskandi- 
dater og universitetsansatte fra hele landet som har arbeidet med eller 
har tenkt å arbeide med aksjonsforskning. Høsten 2018 ble det bestemt 
å utvide kursinnholdet til å omfatte sentrale perspektiver og prinsip- 
per i aktivitetsteori. Bakgrunnen for denne endringen var at det i flere 
forskningsmiljøer i Norge, også ved OsloMet, så vel som internasjonalt 
har vært en økende interesse for å koble aksjonsforskning og aktivi- 
tetsteori (f.eks. Aas, 2014; Collins, 2011; Eri & Pihl, 2017; Langemeyer, 
2011; Somekh & Nissen, 2011; Wells, 2011). Våren 2019 arrangerte Oslo- 
Met derfor to kurs i aksjonsforskning: Aksjonsforskning 1 og Aksjons- 
forskning 2 (begge på 5 studiepoeng). Kursene omfattet presentasjon 
og drøfting av sentrale epistemologiske og metodologiske spørsmål i 
aksjonsforskning og aktivitetsteori. Pensumet var hentet fra sentral 
internasjonal og nasjonal litteratur som reflekterte ulike perspektiver 
på aksjonsforskning, ulike forskningsdesign og metodologier knyttet 
til utdanningsforskning (f.eks. Carr & Kemmis, 1986; Eikeland, 2012; 
Elliot, 1991; Hiim, 2010) og internasjonal og nasjonal litteratur om akti- 
vitetsteori, med søkelys på systemiske motsetninger knyttet til ledelse, 
tverrprofesjonelt samarbeid og endringer i utdanningsystemer (f.eks. 
Aas & Brandmo, 2018; Engeström, 2001, 2011; Eri & Pihl, 2017; Roth & 
Lee, 2007). Eksamensformene var muntlig eksamen for kurs 1 og skri- 
ving av essay for kurs 2. I dette kapitlet er de empiriske dataene hentet 
fra muntlig eksamen i kurs 1. 

Eksamensoppgaven var som følger: 


Gjennomføring: 

30 minutter pr. deltager. 15 minutter forberedt presentasjon. Hjelpe- 
midler for presentasjonen kan være flip-over, tavle eller digitalt pre- 
sentasjonsverktøy som powerpoint, prezi o.l. Hvis du bruker digital 
presentasjon så må den være lagret på en minnepinne som tas med 
på eksamen. Etter presentasjonen deltar kandidaten i en 15 minutters 
samtale med eksaminator. 


15 minutter forberedt presentasjon: 

1. Presentere noen utvalgte hovedtrekk i aksjonsforskning og 
noen utvalgte hovedtrekk i aktivitetsteori. Utvalget kan gjøres 
på bakgrunn av de perspektivene du vurderer som relevante i 
eget prosjekt. 

2. Presentere et tenkt eller reelt aksjonsforskningsprosjekt som 
minimum skal inneholde tema, forskningsspørsmål/problem- 
stillinger, og refleksjon rundt hva som skal utvikles, og hvor- 
dan forske på det som skal utvikles. 


15 minutters samtale med eksaminator: 
Samtalen vil ta utgangspunkt i presentasjonen og drøfte ulike teore- 
tiske, metodiske, analytiske og etiske utfordringer knyttet til prosjektet. 


Vurderingskriterier: 
Kandidaten: 
e bruker relevant fagstoff fra pensum og undervisning i presen- 
tasjonen og i samtalen 
e presenterer idéer, tanker, hindringer og potensial som kan opp- 
stå i eget prosjekt 
e deltar aktivt i samtale med eksaminator 


Metode 


Det var i alt 11 deltagere (doktorgradskandidater og universitetsansatte) 
som gikk opp til muntlig eksamen i kurs 1. Av disse har vi valgt ut 

tre doktorgradskandidater og en universitetsansatt som alle arbeidet 
med aksjonsforskning i sine prosjekter. Noen var i designfasen, mens 
andre var i gang med 4 samle inn data. De fire kandidatene var knyt- 
tet til ulike profesjonsutdanninger, og deres prosjekter var rettet mot a 
utvikle praksis i barnehagen, i grunnskolen og i sykepleierutdannin- 
gen. Intensjonene med å gjøre et utvalg som representerte en varia- 
sjon i profesjonstilhørighet og forskningsinnretning, var å undersøke 
om og eventuelt på hvilken måte deltakernes ulike bakgrunner ville 
påvirke anvendelsen av aktivitetsteori. Datamaterialet består av kan- 
didatenes powerpoint-filer som kandidatene brukte i sin presentasjon 
under eksamen, notater vi som sensorer skrev under presentasjonene, 
og våre notater fra samtalene med kandidatene i etterkant av presen- 
tasjonen. I samtalene stilte vi samtlige kandidater spørsmålet om og 
på hvilken måte aktivitetsteori hadde bidratt til å opplyse deres egne 
aksjonsforskningsprosjekter. 

Denne studien har likhetstrekk med det Carr og Kemmis (1986) 
beskriver som teknisk aksjonsforskning, fordi vi undersøker hvordan 
ett spesielt studiedesign påvirker kandidatenes læring. I dette tilfellet 
studerer vi hvordan undervisning om aksjonsforskning og aktivitetste- 
ori i et doktorgradskurs kan påvirke studentens kunnskapsutvikling, 
og om dette reflekteres i kandidatenes presentasjoner og diskusjoner 
under en muntlig eksamen. I analysearbeidet startet vi med å lese gjen- 
nom alle studentpresentasjonene for å lete etter sentrale aktivitetsteo- 
retiske begreper som var toneangivende i undervisningen på kurset, for 
eksempel: ekspansiv læring, historisk og empirisk analyse, motstand, 
spenninger, systemiske motsetninger og aktivitetssystem. Ut fra denne 
første gjennomlesingen fant vi at spenninger og systemiske motsetnin- 
ger var gjennomgående i alle presentasjonene. Dernest valgte vi å gjøre 
en dypere gransking knyttet til de fire utvalgte kandidatenes presenta- 
sjoner for å avdekke likheter og forskjeller med tanke på å forstå mer av 
kandidatenes læring. 

Forskning som fokuserer på praktisk viten i hverdagslige situasjoner, 
der forskerne er et produkt av de samme praksiser de studerer, i dette 
tilfellet utvikling av et doktorgradsprogram, kan betegnes som phro- 
netisk forskning (Aas, 2009; Hermansen, 2001). Studien kan betegnes 

som en intervensjonsstudie der universitetslerere legger til rette for 
at deltakerne skal videreutvikle egne aksjonsforskningsprosjekter ved 
å anvende verktøy hentet fra aktivitetsteori. Et sentralt poeng i bade 
aksjonsforskning og intervensjonsstudier er forskerens rolle. Forske- 
ren eller «innsideren» har en privilegert posisjon og antas derfor å ha 
kunnskap som ikke andre har (Kvernbekk, 2005, s. 18). Innsiderideen 
handler om å forstå handlinger eller hendelser innenfra. Ifølge Carr og 
Kemmis (1986) er det ikke mulig å nå en adekvat forståelse av praksis 
uten referanse til praktikernes intensjoner og selvforståelse. Likevel er 
det reist flere spørsmål ved insiderposisjonen, for eksempel om det fra 
denne posisjonen faktisk er mulig å sette seg inn i andre menneskers 
situasjon. Relatert til den aktuelle studien kan det med andre ord stil- 
les spørsmål ved hvor mye presentasjoner fremført ved en eksamen 
kan fortelle oss som forskere (med en forforståelse om aktivitetsteori) 
hva kandidatene faktisk har lært. Flere forhold kan ha påvirket våre 
analyser, ikke minst at deltakernes presentasjoner på eksamen danner 
bakgrunn for konstruksjon av en «fortelling». Forskning som frem- 
stilles i en narrativ form, har en begynnelse, en midtdel og en slutt. 
Et kritisk aspekt ved den narrative formen er at den konstrueres i 
ettertid (Kvernbekk, 2005). Konstruksjoner som foregår i ettertid, har 
i seg muligheten for at hendelser beskrives ved hjelp av senere hen- 
delser, og at tidligere hendelser derfor kan få status som årsak (Aas, 
2009). Relatert til vår studie kan det bety at vårt ønske om å lete etter 
eksempler der deltakerne anvender aktivitetsteori, kan forklares med 
ulike elementer fra kursdesignet. Ved å anvende aktivitetsteori intro- 
duseres imidlertid noen spesifikke analyseverktøy, hvilket igjen fører 
til at den empiriske analysen fundamenteres mer på teoretiske per- 
spektiver enn på den narrative fortellingen vi kjenner fra phronetisk 
forskning. 

Inspirert av abduktiv analyse (Tavory & Timmermans, 2014) har vårt 
teoretiske utgangspunkt for denne studien vært at aktivitetsteori kan 
være et nyttig tenkeredskap i aksjonsforskning. Dette er et etablert pre- 
miss innebygget i aktivitetsteoriens heuristiske og dialektiske kjerne - 
nærmere bestemt at problemløsing og utvikling i praksis kan bevege 
seg fra teoretiske og abstrakte idéer til det konkrete. Vi har altså vekslet 

mellom en deduktiv og en induktiv tilnærming der vi har beveget oss fra 
et teoretisk utgangspunkt til empiri, og deretter til justering av teori ut 
fra funn i empirien. Nærmere bestemt har vi studert deltagernes eksa- 
mensbesvarelser ved at vi først har lett etter «spor» av aktivitetsteori 
(for eksempel hvordan deltagerne har identifisert og analysert motset- 
ninger). Deretter har vi studert hvordan deltagerne gjennom praktiske 
eksempler fra eget prosjekt har anvendt det de har oppfattet er sentrale 
prinsipper i aktivitetsteori. Videre har vi gjennom deres begrunnelser 
og refleksjoner fått utvidet kunnskap om hvordan ideen om systemiske 
motsetninger kan forstås innenfor en utdanningsvitenskapelig kontekst, 
og hvordan aktivitetsteori kan fungere som et heuristisk tenkeredskap 
for aksjonsforskere. 
Dette vil vi vise i den videre presentasjonen av funnene. 


Presentasjon av funn 


Vi velger å presentere funnene i form av en praksisfortelling for hver av 
de fire kandidatenes eksamenspresentasjoner. Kandidatene har fått føl- 
gende fiktive navn: Anne, Einar, Nanna og Kari. I praksisfortellingene 
gis en kort presentasjon av tema for kandidatens doktorgradsprosjekt, og 
dernest eksempler på hvordan de tenker å bruke aktivitetsteori i utvik- 
ling av prosjektene. Temaene som presenteres, er følgende: (a) Forumte- 
ater i KRLE - et aksjonsforskningsprosjekt, (b) Samarbeid om utvikling 
av barnehagelæreres profesjonskunnskap i lydlandskaper, (c) Kritisk 
tenkning i fagfornyelsen rundt et kompetanseutviklingsprosjekt i lys av 
aksjonsforskning og aktivitetsteori og (d) Transisjonsprogram for kro- 
nisk langtidssyk ungdom. I etterkant av den muntlige eksamenen fikk 
de fire studentene tilsendt utkast til presentasjon av deres praksisfortel- 
ling med mulighet for å gi tilbakemeldinger og eventuelle korreksjoner. 
Denne deltakersjekkingen (Postholm, 2009) bidro til noen mindre juste- 
ringer av praksisfortellingene. Praksisfortellingene etterfølges av en kort 
analyse av hvordan studentene argumenterer for at aktivitetsteori opply- 
ser deres aksjonsforskningsprosjekter. Analysen bygger på studentenes 
presentasjoner og loggnotater fra samtalen vi hadde med dem på muntlig 
eksamen. 

Forumteater i KRLE - et aksjonsforskningsprosjekt 


Anne er stipendiat pa grunnskolelererutdanningen og arbeider 
med et doktorgradsprosjekt der hun anvender aksjonsforskning for 
å utvikle elever og læreres verdier, holdninger, kunnskap, forståelse 
og ferdigheter som er nødvendig for å forstå, respektere og sam- 
handle med folk som er forskjellig fra en selv. Mer konkret så ønsker 
hun å undersøke på hvilken måte Forumteater kan bidra til utvik- 
ling av det hun betegner som interkulturell kompetanse i mangfol- 
dige KRLE-klasserom. Forumteater er en metode der man spiller ut 
en scene som inneholder element av undertrykkelse eller elevutsagn 
som «Alle muslimer er som IS». Publikum inviteres til å gripe inn og 
spille ut andre løsninger. Aksjonsforskningsprosjektet er inspirert av 
pedagogisk designforskning, som kjennetegnes ved at man utvikler, 
prøver ut og evaluerer undervisningsopplegg i den hensikt å forbedre 
undervisningen. Prosessen består av gjentakende sykluser i utvalgte 
KRLE-klasserom der forskeren og aktørene skal identifisere behov og 
utfordringer, utvikle opplegg for å imøtekomme behov, implementere 
opplegg og refleksjonsmøter. Under eksamen viser Anne en grafisk 
fremstilling av aktivitetssystemet for å undersøke hvilke spenninger 
eller systemiske motsetninger som kan ligge i eget prosjekt. I arbei- 
det med objektet ser hun at det ligger en motsetning mellom det å 
fremme interkulturell kompetanse blant elevene i KRLE-klasserom- 
mene og lærernes kompetanse. Forumteater representerer en artefakt 
forskerne og lærerne bruker for å utvikle objektet i aktiviteten; inter- 
kulturell kompetanse. Det innebærer at lærerne trenger både kom- 
petanseutvikling for å forstå hva som ligger i begrepet interkulturell 
kompetanse, og opplæring i å gjennomføre intervensjonen med For- 
umteater. Gjennom arbeid med å anvende aktivitetssystemet i analyse 
av eget prosjekt finner Anne eksempler på flere systemiske motsetnin- 
ger, for eksempel i skolens styringsdokumenter; mellom faglig læring 
og danning og mellom utdanningsmyndighetene styringssignal og 
lærerutdanningsinstitusjonenes samfunnsmandat. Ifølge Anne kan 
aktivitetsteori brukes til å strukturere tenkningen omkring prosjektet 


i forkant og underveis og i den teoretiske analysen i etterkant. 

Ettersom Anne var i gang med sitt doktorgradsprosjekt, hadde hun alle- 
rede reflektert over mulige hindringer hun ville kunne møte gjennom 
det intervenerende forskningsdesignet. I kurset ble hun i likhet med de 
andre deltakerne utfordret til å studere hindringene mer i detalj gjen- 
nom anvendelse av en justert utgave av Engeströms motsetningsmatrise 
(Aas, 2009, s. 161). Intensjonen med motsetningsmatrisen er å avdekke 
hvordan enhver ny idé og verktøyet som skal anvendes (artefaktet) for 
å gjennomføre ideen, representerer et potensial, men også en hindring. 
I spenningen mellom potensialet og hindringen finnes den systemiske 
motsetningen. Gjennom det pedagogiske forskningsdesignet fortalte 
Anne at hun i den første fasen, der behov og utfordringer skal identifi- 
seres, hadde oppdaget flere utfordringer, blant annet hvordan hun skulle 
samarbeide med de aktuelle KRLE-lærerne i utvikling og gjennomføring 
av de planlagte intervensjonene. I utgangspunktet så hun for seg en for- 
skerrolle der hun skulle fungere som en «sokratisk fødselshjelper», men 
gjennom bruk av motsetningsmatrisen så hun at en tydelig hindringsfak- 
tor var lærernes manglende kompetanse i å gjennomføre et forumteater. 
Det førte til at det pedagogiske redskapet i studien (forumteater) ble et 
midlertidig objekt, og at Anne så at hennes rolle i arbeidet med det mid- 
lertidige objektet ble en opplæringsrolle, der hun måtte agere som en mer 
instruerende aksjonsforsker. 


Kritisk tenkning i fagfornyelsen rundt et kompetanseutviklingsprosjekt 
i lys av aksjonsforskning og aktivitetsteori 


Einar er i designfasen av sitt aksjonsforskningsprosjekt. Som uni- 
versitetsansatt er han del av den nasjonale kompetanseutviklingen 
knyttet til fagfornyelsen gjennom desentralisert ordning, der han 
blant annet har ansvar for to storsamlinger om kritisk tenkning for 
21 kommuner i Akershus (500 deltagere). Ansatte fra UH-sektoren 
skal hjelpe skolene i deres arbeid med læreplanfornyelsen gjennom 
bruk av aksjonsforskningsmetoder der skolene identifiserer lokale 
behov og utarbeider opplegg som skal prøves ut. I det begynnende 
arbeidet har Einar erfart at det oppstår mange spenninger når nasjo- 
nale myndigheters strategi møter praktikerne på regionalt og lokalt 

niva. Som en hjelp i dette arbeidet onsker Einar 4 undersoke hvordan 
det kan legges til rette for kritisk tenkning i forbindelse med innfo- 
ring av nytt lereplanverk. Under eksamen presenterer han derfor en 
teoretisk analyse som kan vere et forarbeid til et mulig aksjonsfors- 
kningsprosjekt han onsker a planlegge og gjennomfore lokalt pa en 
av skolene som deltar i desentralisert kompetanseutvikling. Her vil 
han ogsa reflektere over hvordan prosjektet kan bli informert av akti- 
vitetsteori. I den teoretiske analysen viser han hvordan lereplanen er 
forankret i historiske og filosofiske teorier og i kunnskap om læring. 
Videre drøfter han kompetansebegrepet slik det fremkommer i for- 
muleringene i de nasjonale dokumentene, og de utfordringer som lig- 
ger i å operasjonalisere kompetansebegrepet i elevenes undervisning. 
Han bruker den didaktiske relasjonsmodellen til Handal og Lauvås 
(1983) som illustrasjon. Sentralt i den teoretiske gjennomgangen er en 
analyse av de systemiske motsetningene han ser i møtet mellom de 
to virksomhetssystemene han vil studere: den nasjonale læreplanfor- 
nyelsen og den lokale læreplanutviklingen (desentralisert ordning). 
Det omfatter motsetninger som for eksempel oppstår i møtet mellom 
et «smalt» og «bredt» kompetansebegrep, når nye fagplaner møter 
didaktikk og mellom skolens styringsprinsipper og lærernes arbeids- 
forhold. Ifølge Einar er den primære motsetningen mellom danning 
og nytteverdi. 


Einar viste gjennom sin deltakelse på kurset og i eksamen at han hadde en 
sterk interesse for de klassiske utdanningsfilosofene, og hans forforståelse 
var preget av hvordan skolen kan ivareta sitt danningsmandat. I arbeidet 
med den nye læreplanimplementeringen var danningsperspektivet sen- 
tralt også når han skulle legge til rette for at lærere skulle utvikle sin egen 
og elevenes kritiske tenkning. Analysen av de to virksomhetssystemene 
som illustrerte det nasjonale nivået og det lokale nivået i utdanningssek- 
toren, klargjorde ifølge han selv betydningen av å analysere hva som kan 
skje når nasjonale formuleringer om kompetansebegrep og kritisk tenk- 
ning skal brytes ned til praktisk undervisningspraksis. Fra å være mest 
opptatt av den teoretiske diskusjonen om hva begrepene betyr sett i lys av 

utdanningsfilosofene, medførte analysen av møtet mellom de to virksom- 
hetssystemene en utvidet kunnskap om at begrepsdiskusjoner er viktig, 
men ikke tilstrekkelig i implementeringsarbeid. Einar fremhevet to sen- 
trale punkter i aktivitetsteori som ga han en ny erkjennelse. For det før- 
ste, at det å avdekke systemiske motsetninger kan skape større forståelse 
for hvilke utfordringer som kan oppstå i for eksempel implementering av 
en læreplan. Dernest, betydningen av å gjøre historiske analyser før en 
starter et endringsarbeid, noe som korresponderte med hans interesse 
for historisk utdanningsfilosofi. I det planlagte aksjonsprosjektet var det 
særlige disse to læringspunktene han ville ta med seg, både i forsknings- 
designet og i analysearbeidet. 


Samarbeid om utvikling av barnehagelæreres profesjonskunnskap i 
lydlandskaper 


Nanna er førskolelærer, dramapedagog og stipendiat på barnehage- 
lærerutdanningen. Hennes kompetanse og interesse har hun tatt med 
seg inn i doktorgradsprosjektet, der hun ønsker å undersøke hvilken 
profesjonskunnskap som kan utvikles i samhandling med barn i lyd- 
landskaper. I en vignett illustrerer hun hva hun mener med lydland- 
skaper: «Klirringene av kopper og tallerkener som stables når meg 
inne fra kjøkkenet. Oppvaskmaskinen settes på. Først et kraftig dunk 
og «splæsj», så en jevn dur. En radio står på et eller annet sted. Stem- 
mer fra garderoben på naboavdelingene, dører som åpnes og lukkes». 
Nanna er opptatt å finne ut mer om hva som konstruerer lydlandska- 
per i hverdagslivet i barnehagen, og hvordan lyd kan være til stede i 
skapende samhandling mellom barn og voksen. I arbeidet så langt har 
hun laget et forskningsdesign bygget på intervensjoner og observasjo- 
ner i lydlandskapet i utvalgte barnehager gjennom fire faser. Hun vil 
anvende et refleksjonsverktøy inspirert av «art based research» (ABR). 
I løpet av kurset arbeider Nanna med en revisjon av sitt forskningsde- 
sign inspirert av aktivitetsteori. Eksamenspresentasjonen viser at hun 
har latt seg inspirere av fasene i den ekspansive sirkelen til Engeström 
(2001) i en justert utgave av prosjektets fremdriftsplan. Der legger 
hun vekt på betydningen av å sikre et refleksjonsarbeid bygget på 

historiske og empiriske analyser. I tillegg presenterer og drofter hun 
møtet mellom de ulike virksomhetssystemene i prosjektet, definert 
ved analyseenhetene, som er observasjoner og refleksjonsmøter i fire 
barnehager og refleksjonsmøter mellom to og to barnehager. Ut fra 
analysen ser hun eksempler på flere systemiske motsetninger. Hun 
peker på mulige spenninger som kan oppstå mellom henne som for- 
sker og barnehagelærerne, og som kan være knyttet til ulike kulturer 
mellom barnehagelærerutdanningen og praksisfeltet i barnehagen, 
mellom ulik kunnskap om lydlandskap og i siste instans motsetnin- 
ger knyttet til synet på lek og læring. En bevissthet om denne type 
motsetninger gjør at Nanna erkjenner at hennes forskerrolle også må 
omfatte en veilederrolle. I tillegg ser hun behovet for å gjøre en for- 
håndsanalyse fordi hun trenger å få en oversikt over kompleksiteten i 
praksisfeltet for å se lydlandskaper i en større sammenheng. 


Nanna lot seg inspirere av aktivitetsteori som et teoretisk rammeverk for å 
forstå systemisk utvikling. Gjennom arbeid med litteraturen gjorde hun på 
eget initiativ en systemisk analyse bygget på aktivitetssystemet med tanke 
på å forstå hvordan hennes «lille» lyd- og kompetanseprosjekt var del av 
en større kontekst. Resultatet av dette grundige arbeidet presenterte hun 
under eksamen. Det at hun hadde kommet langt i sin systemiske analyse, 
førte til grundige og innsiktsfulle refleksjoner i diskusjon på eksamen om 
for eksempel hvilke konflikter og dilemmaer som kan oppstå knyttet til 
forskerrollen når det gjøres aksjonsforskning preget av intervensjoner. For 
eksempel vil motsetninger i denne aktivitetens subjekt omfatte både for- 
skeren (som skal lede refleksjonssamtalene) og barnehagelærerne, hvilket 
kan innebære spenninger knyttet til roller og kompetanse. Forskeren har 
i dette tilfellet ekspertise i tematikken som skal studeres, lydlandskap, og 
er i tillegg bærer av barnehagelærerutdanningens historie og kultur, mens 
barnehagelærerne på sin side har kunnskap om konteksten for egne bar- 
nehager og kunnskap om barna som skal være deltagere i prosjektet. Ifølge 
Nanna førte den teoretiske systemiske analysen til at hun så aksjonsfors- 
kningsprosjektet sitt som del av noe mer enn det relasjonelle perspektivet 
hun hadde ved inngangen til aksjonsforskningsprosjektet. 

Transisjonsprogram for kronisk langtidssyk ungdom 


Kari er sykepleier og stipendiat ved sykepleierutdanningen. Hennes 
forskningsprosjekt er knyttet til et transisjonsprogram for langtids- 
syk ungdom som skal implementeres ved et sykehus i Østlands- 
området. Ideen bak transisjonsprogrammet er å gi ungdom med 
langvarige helseproblemer individuelt tilpasset informasjon for at de 
selv kan ta økt ansvar for egen helse. Via et aksjonsforskningsdesign 
vil Kari studere hva en økt ansvarliggjøring kan bety for de aktuelle 
ungdommene, og hvordan det er oppnådd. Under eksamen fortel- 
ler hun hvordan aktivitetsteorien har skapt interesse for å studere 
mulige motsetninger som kan oppstå i eget prosjekt. Ved anvendelse 
av motsetningsmatrise etter Engeström (Aas, 2009) avdekker hun at 
potensialet i transisjonsprogrammet er at det gjennom en mer hel- 
hetlig tilnærming til den unge pasienten kan gi økt livskvalitet, min- 
dre komplikasjoner og økt kompetanse. Mulige hindringer kan være 
at programmet vil være tidkrevende og kreve økt kompetanse hos 
sykehusansatte. Hun konkluderer med at implementeringen vil møte 
en systemisk motsetning mellom ny og gammel praksis som igjen er 
historisk og kulturelt bestemt av forståelsen av begrepet helse, synet 
på effektivitet versus tid til samtaler og kulturen på barneavdelingen. 
Ved bruk av aktivitetssystemet viser hun at motsetninger potensielt 
kan oppstå i møtet mellom helsepersonell og ungdom, mellom bar- 
neavdeling og voksenavdeling, mellom sykehuset og regionalt helse- 
foretak. Analysen av systemiske motsetninger skaper flere spørsmål 
for Kari knyttet til sin egen forskerrolle. Er det nok å være en insider? 
Hvordan kan hun fange opp og forstå de ulike aktørenes synspunk- 


ter i en større sammenheng? 


Karis arbeid med analyse av de systemiske motsetningene i eget aksjons- 
forskningsprosjekt tydeliggjør for henne hvordan implementering av sen- 
trale programmer, i dette tilfellet initiert av det regionale helseforetaket, 
vil skape utfordringer på flere nivårer. Under eksamen reflekterer hun 
for eksempel over at transisjonsprogrammet forutsetter at helsepersonell 
og ungdom skal konstruere et felles objekt om ansvarliggjøring for egen 

helse, og at artefakten er informasjon. Det betyr at objektet oppstår i møte 
mellom to aktivitetssystemer; ett for helsepersonellet og ett for ungdom, 
og at disse igjen er påvirket av sine egne regler, fellesskap og arbeidsde- 
ling. Analysen av de systemiske motsetningene avdekker i tillegg hvordan 
informasjonen vil være influert av den historiske og kulturelle forforstå- 
elsen av hva slags kunnskap helsepersonellet tror undommene trenger, og 
hva ungdommene selv oppfatter at de trenger. Når Kari gjennom arbeidet 
med motsetningsmatrisen synliggjør at mangel på tid til informasjon kan 
være en mulig hindringsfaktor i implementeringsarbeidet, blir hun som 
forsker oppmerksom på hvordan artefakten kan få status som et midler- 
tidig objekt. De systemiske motsetningene illustrerer også hvordan det 
lille lokale aksjonsforskningsprosjektet er del av og blir påvirket av en 
større samfunnskontekst, her definert ved sykeshuset og det regionale 
helseforetaket. 


Diskusjon 


Med utgangspunkt i empiriske data hentet fra muntlig eksamen i et 
doktorgradskurs om aksjonsforskning og aktivitetsteori ser vi at de fire 
utvalgte deltagerne har vist hvordan aktivitetsteori kan opplyse egne 
aksjonsforskningsprosjekter. Hovedfunnet er at samtlige studenter har 
latt seg inspirere til å bruke aktivitetssystemet grafisk i analyser av mot- 
setninger i eget prosjekt, mens noen i tillegg har latt seg inspirere av 
Engeströms (2001) modell for ekspansiv læring og en modifisert utgave 
av Engeströms motsetningsmatrise (se tabell 1). 

Funnene må ses i lys av to sentrale kontekstvariabler. For det første ble 
deltagerne bedt om å presentere noen utvalgte hovedtrekk i aksjonsfors- 
kning og aktivitetsteori og å anvende disse for å belyse eget aksjonsfors- 
kningsprosjekt. For det andre ble poenget om at systemiske og dialektiske 
motsetninger er innvevd i de historisk utviklede kulturelle filtrene som 
strukturerer og virker inn på oss som individer og samfunn, vektlagt 
i kursets introduksjon om aktivtetsteori. Det er derfor kanskje ikke så 
overraskende at gjennom øvelsen med å avdekke systemiske motsetnin- 
ger ved anvendelse av aktivitetsteori uttrykker alle deltagere at de har 
fått utvidet forståelse av egne forskningsprosjekter, særlig når det gjelder 

oppmerksomhet mot potensielle systemiske motsetninger i eget datama- 
teriale. Dette ble også understreket i samtalene mellom deltagere og sen- 
sorer under eksamen. 

Aktivitetsteoriens styrke er at den gir et teoretisk rammeverk for å 
forstå menneskelige handlinger i sammenheng med kollektiv aktivi- 
tet innenfor og mellom aktivitetssystemer som har sine spesifikke og 
innebygde motiver, objekter, regler, arbeidsdeling og redskaper. Selv 
om alle våre deltagere hadde startet sine aksjonsforskningsprosjekter ut 
fra de klassiske sirkulære modellene med fasene «plan, act, observe and 
reflect» (Carr & Kemmis, 1986), opplevde de at aktivitetssystemet og den 
ekspansive sirkelen kan være tenkeredskaper innenfor alle de fire fasene 
i tradisjonell aksjonsforskning. Med andre ord erfarte kursdeltagerne at 
aktivitetsteori kan bidra til å opplyse aksjonsforskning utover det kri- 
tisk-teoretiske, som Carr og Kemmis er opptatt av. 

Vi ser også at alle de fire deltagerne inntar en kritisk nysgjerrig- 
het knyttet til potensielle systemiske motsetninger som oppstår når 
en mål- og resultatorientert logikk får en dominant posisjon i utdan- 
ningsinstitusjoner. Hverken sykepleieutdanning eller lærerutdanning er 
i utgangspunktet utviklet for å generere resultater i et konkurranseutsatt 
markedssystem. Andre kjente historiske og systemiske motsetninger som 
utdanningsinstitusjoner står i, og som ble berørt i deltagernes presenta- 
sjoner, var: motsetningen mellom individualisme på den ene siden og 
fellesskap på den andre siden, motsetningen mellom utdanning som for- 
valter av teoretisk kunnskap på den ene siden og praktiske ferdigheter på 
den andre, og motsetningen mellom anerkjennelse av kulturelt mangfold 
på den ene siden og behovet for et enhetlig lim av verdier og praksiser på 
den andre. 

Mye kan tyde på at teori om systemiske motsetninger ikke tidligere 
hadde vært sentralt i studentenes planlegging av eget aksjonsforsknings- 
prosjekt. Slik de selv beskrev planleggingsarbeidet, var deres hovedopp- 
merksomhet rettet mot å etablere en felles forståelse med aktørene de 
skulle samarbeide med i sine aksjonsforskningsprosjekter. Det besto først 
og fremst av å skape en struktur og en logistikk for hvordan de kunne ini- 
tiere utvikling og læring i organisasjonen der forskningen skulle foregå. 
Studentene, som var i gjennomføringsfasen av sitt prosjekt, rapporterte 

riktignok om at samarbeidet med aktorene ikke bare var lett. De fortalte 
om ulike oppfatninger av aktiviteter som skulle proves ut, og om sta- 
dige justeringer av fremdriftsplanen. Studentene anvendte begreper som 
«uenigheter», «konflikter» og «motstand» for å beskrive hvilke utfor- 
dringer de forventet eller hadde opplevd i arbeidet med sine aksjonsfors- 
kningsprosjekter. Gjennom introduksjon av aktivitetsteoretiske begreper 
i doktorgradskurset uttrykte studentene at begrepene ga dem en ny og 
utvidet forståelse av hva som potensielt kan oppstå av hindringer, men 
også hvor potensialet for utvikling ligger. Fra å forstå opplevd motstand 
som et individuelt anliggende bidro det aktivitetsteoretiske rammever- 
ket til forståelse for hvordan manifiserte dilemmaer og konflikter som 
avdekkes på mikronivået, potensielt er manifestasjoner av systemiske 
motsetninger som gjenfinnes på makronivå innenfor og mellom institu- 
sjoner (Aas, 2009). 

Som tidligere beskrevet tilbyr aktivitetsteorien teoretiske redskap for å 
analysere hvordan aktivitet innenfor og mellom lokale aktivitetssystemer 
er innvevd i et nettverk av ulike overordnede virksomheter som politikk, 
utdanning, arbeid og markedet - virksomheter med sine respektive og 
ofte motsetningsfylte motiver, ideologier, diskurser og objekter. Aktivi- 
tetsteorien binder sammen empiriske og historiske analyser som dermed 
bidrar til å synliggjøre asymmetriske maktforhold. Forståelse for hvordan 
motsetninger ofte er knyttet til slike maktforhold, kan utgjøre viktige og 
nødvendige utgangspunkt for endring og utvikling i aksjonsforsknings- 
prosjekter. Våre funn støtter dermed opp under tidligere forskning som 
har sett på synergieffekter av å koble aksjonsforskning og aktivitetsteori 
(for eksempel Aas, 2014; Eri, 2018; Somekh & Nissen, 2011). 


Konklusjon 


Med bakgrunn i denne studien konkluderer vi med at aktivitetsteori med 
sin systematiske tilnærming til både historisk og empirisk analyse av sys- 
temiske motsetninger og sammenhenger mellom makro- og mikronivåer 
bidrar med kunnskap til den mer episodisk-analytiske tilnærmingen 
som er tydelig i mye aksjonsforskning. Tatt i betraktning de begrensnin- 
ger som ligger i studien, har vi sett at ph.d.-studenter som arbeider med 

aksjonsforskning, kan ha stor nytte av 4 anvende aktivitetsteori som ten- 
keredskap bade i sitt planleggings-, gjennomførings- og analysearbeid. 
Studentene gir uttrykk for at aktivitetsteorien hjelper dem med 4 forsta 
sammenhenger mellom materielle strukturer og individuelle og kol- 
lektive handlinger, hvordan virksomheter har utviklet seg historisk, og 
hvordan aktører innenfor ulike virksomheter er bærere av til dels mot- 
setningsfylte og institusjonaliserte motiver, objekter og mål. Aktivitetste- 
orien kan brukes på mange områder, men er etter vårt syn særlig aktuell 
i forsknings- og utviklingsprosjekter der ulike aktører innenfor og på 
tvers av institusjoner og profesjoner skal endre og utvikle noe sammen. 
Da oppstår det gjerne spenninger og motsetninger som må identifiseres, 
forstås og håndteres. Vi vil argumentere for at kurs i aksjonsforskning 
bør inkludere litteratur om aktivitetsteori. Samtidig er det behov for flere 
studier som ser på aktivitetsteoriens verdi som tenkeredskap og analyse- 
verktøy i ulike former for aksjonsforskning. 

Abstract: The purpose of the article is to contribute to the discussion about the rela- 
tionship between action research with qualitative data and generalization. Working 
towards this purpose, we look into two other elements of research design. These two 
are research questions and case study as a research strategy. We apply theoretical 
concepts about different types of action research, different types of case study and 
different types of generalization in qualitative research. We also derive various for- 
mulations of constructive research questions. By experimenting with compilations 
of the theoretical concepts and the various formulations of constructive research 
questions, we promote a possible mindset about how different types of action rese- 
arch can justify ambition or not ambition of generalization. 


Keywords: action research, constructive research questions, case studies, 
generalization 


Innledning og forskningsspørsmål 


Innenfor samfunnsforskning er generalisering et omdiskutert begrep 
som er gjenstand for uenighet og debatt (Nadim, 2015, s. 129). Lenge har 

det veert diskutert hvorvidt generalisering i kvalitativ forskning er mulig, 
og i så tilfelle hvordan det skal gjøres (Tjora, 2017, s. 1). Payne og Williams 
(2005 i Nadim, 2015, s. 130) har i en kartleggingsstudie av hvordan kvali- 
tative forskere generaliserer resultatene sine, funnet at i alle de empiriske 
artiklene de har gjennomgått, generaliserer forskerne sine funn, men at 
nesten ingen av forskerne diskuterer grunnlaget for sine generaliserende 
påstander. Payne og Williams (2005 i Nadim, 2015, s. 130) «konkluderer 
med at kvalitative forskere ofte ser ut til å produsere generaliseringer ube- 
visst». Det er dermed en mangel på uttalt refleksjon rundt temaet genera- 
lisering blant de som utfører empirisk kvalitativ forskning (Nadim, 2015, 
s. 130). Det er grunn til å anta at genraliseringsproblematikken i kvalitativ 
samfunnsforskning også gjelder aksjonsforskning. 

Aksjonsforskning er en forskningsstrategi som kan anvende både 
kvalitative og kvantitative data (Levin, 2017, s. 27). I denne artikkelen 
retter vi søkelyset mot den delen av akjonsforskning som anvender 
kvalitative data. Aksjonsforskning som bygger på kvalitative data, tar 
ofte utgangspunkt i et enkelt tilfelle, eller få tilfeller, og kan da forstås 
som casestudier. 

Til å belyse generaliseringsproblematikken i kvalitativ forskning, og 
i denne forbindelse aksjonsforskning, retter vi oppmerksomheten mot 
ulike typer casestudier og ulike måter å formulere forskningsspørsmål 
på. Vi ser da på subjektets form i forskningsspørsmål, og hvordan dette 
legger føringer for hvorvidt forskere har ambisjon eller ikke ambisjon 
om å generalisere. Nadim (2015, s. 144) viser at det er forskjell i å bruke 
bestemt og ubestemt form når forskere oppsummerer funn. Hun forkla- 
rer at: «Når vi skriver "kvinnene med høyere utdanning mener/gjor/ ..., gir 
vi inntrykk av å referere til de faktiske kvinnene vi har studert, men skriver 


vi kvinner med høyere utdanning ..., gir vi inntrykk av, kanskje uten at 


det er intensjonen, å referere til hele populasjonen av kvinner» (vår under- 
streking). Altså vil forskeren gjennom hvorvidt subjektet er i entall eller 
flertall, uttrykke om hun eller han ønsker å si noe om et spesifikt tilfelle 
eller om en gruppe av tilfeller. 

Ut fra ovenstående spør vi: Hvordan kan forskningsspørsmål i aksjons- 
forskning som casestudie formuleres etter hvorvidt forsker har ambisjon 
om generalisering eller ikke? Vi har ikke som formål å skulle resonnere 

oss fram til en fasit om sammenheng mellom aksjonsforskning, case- 
studie, forskningsspørsmål og generalisering. Vår ambisjon er begrenset 
til å eksperimentere mot en måte å tenke generalisering på i aksjonsforsk- 
ning. Vi disponerer artikkelen som en trakt: 


Generalisering i kvalitativ forskning 


Generalisering i aksjonsforskning 


Forskningsspørsmål i aksjonsforskning 


Aksjonsforskning som 
casestudier 


Sammenhenger mellom 
forskningsspørsmål, 
aksjonsforskning, casestudier 
og generalisering 


Kan praktisk 
aksjonsforskning likevel 
produsere generaliseringer? 


Figur 1 Artikkelens oppbygning 


Først, som figuren viser, diskuteres hvordan generalisering kan anvendes 
i kvalitative studier. Deretter, i traktas andre ledd, diskuteres dette videre, 
men da med aksjonsforskning i fokus. Dernest ser vi på hvordan formu- 
lering av forskningsspørsmål i aksjonsforskning får betydning for ambi- 
sjon om generalisering eller ikke. I det fjerde leddet i trakta kobler vi ulike 
typer aksjonsforskning med ulike typer casestudier, for å berede grunnen 
for nyansene mellom aksjonsforskning med og uten ambisjon om gene- 
ralisering. I traktas femte ledd gjør vi en syntese av de tre foregående led- 
dene - og viser noen mulige sammenhenger mellom ulike formuleringer 
av konstruktive forskningsspørsmål, ulike typer aksjonsforskning, ulike 
typer casestudier og ulike typer generalisering i kvalitativ forskning. I 
spissen av trakta ser vi på praktisk aksjonsforskning - som i utgangs- 
punktet ikke har ambisjon om generalisering - og diskuterer hvorvidt 
det likevel er mulig å generalisere også i denne typen aksjonsforskning. 

Generalisering i kvalitativ forskning 


I kvalitativ forskning erstattes i flere tilfeller begrepet generalisering med 
begrepene overforbarhet eller gyldighet. Ifølge Tjora (2017, s. 1) er det 
imidlertid visse ulemper med 4 anvende begrepet overforbarhet isteden- 
for generalisering. Han peker pa at generaliserbarhet er godt etablert som 
en kvalitetsindikator for forskning som sådan, og at begrepet overforbar- 
het innebærer en innsnevring av hva slags form for generalisering man 
kan tenke seg i kvalitative studier. Det løser heller ingen problemer å bare 
gå bort fra ordet generalisering (Tjora, 2017, s. 1). Vi mener begrepet gyl- 
dighet også er problematisk ved at motpolen «ugyldig» kan være uegnet 
som begrep når en skal vurdere hvorvidt funn fra én kontekst kan anven- 
des i andre kontekster. Dersom funn fra én kontekst ikke kan bidra til å 
belyse andre kontekster, vil det ikke nødvendigvis være hensiktsmessig å 
betegne disse funnene som ugyldig. 

Vi oppfatter begrepet ekstern validitet: som et mer reelt alternativ til 
både begrepene overførbarhet og gyldighet. Ifølge Thagaard (2013, s. 205) 
dreier ekstern validitet seg om i hvilken grad forståelsen som utvikles 
innenfor én studie, også kan være gyldig i andre sammenhenger. Samme 
forklaring av begrepet finner vi hos Merriam (1988, s. 183), som skriver at 
ekstern validitet handler om i hvilken grad resultatet fra en viss under- 
søkelse er anvendelig i andre situasjoner enn den undersøktes situasjon. 
Det vil si hvorvidt resultatene fra en undersøkelse er generaliserbare 
(Merriam, 1988, s. 183). 

Når det gjelder casestudier, har den amerikanske forskeren Robert K. 
Yin (2007, s. 28, 52) forklart at mens statistisk generalisering er karak- 
teristisk i kvantitativ forskning (f.eks. survey), blir analytisk generalise- 
ring ofte benyttet i kvalitativ forskning (f.eks. casestudier). Ved survey vil 


1 Begrepet validitet går ofte i par med begrepet reliabilitet. Intern reliabilitet kan i kvalitativ 
forskning forstås som at data har kvalitet på en slik måte at det ikke har oppstått misforståelser 
mellom forsker og informant, at informanten har tid og trygghet nok til å si hva han eller hun 
har på hjertet, etc. Dette kan for eksempel ivaretas gjennom membercheck. Ofte brukes det i 
kvalitativ forskning andre ord for intern reliabilitet, blant annet pålitelighet og troverdighet. Selv 
om slike kvaliteter er innfridd i en studie, betyr dette ikke at studiens generalitet øker. Derfor er 
begrepene pålitelighet og troverdighet ikke indikatorer på grad av generalitet. 

et tilfeldig og representativt utvalg av en populasjon kunne gi statistisk 
generalisering. En casestudie er derimot ikke generaliserbar i forhold 
til populasjoner, men i forhold til teoretiske hypoteser. I en casestudie 
kan det dermed være en ambisjon å utvikle og generalisere teorier gjen- 
nom teoretisk generalisering, ikke å beskrive frekvenser gjennom statis- 
tisk generalisering (Yin, 2007, s. 27-28). Dette er i tråd med Gummesson 
(2004, s. 126), som hevder at i casestudier kan man generalisere til teori. 
Man genererer da ny og forbedret teori som hele tiden bidrar til økt for- 
ståelse. Gjennom teoretisk utvelgelse velger man den case som virker å 
være mest givende, for så å fortsette med å utforske flere caser som kan 
gi motsigende eller kompletterende informasjon, eventuelt helt til den 
seneste casen ikke ser ut til å gi noe vesentlig tilskudd av informasjon. 
Generalisering i forhold til en slik framgangsmåte kalles teorigenerering 
(Gummesson, 2004, s. 126). Vi forstår begrepene teoretisk generalisering 
og analytisk generalisering som synonyme. 

Om man legger til grunn et krav om generalisering for all forskning, 
hevder Tjora (2017, s. 2) at det er tre hovedgrupper av strategier som er 
relevante for kvalitativ samfunnsforskning. Disse er naturalistisk gene- 
ralisering, moderat generalisering og konseptuell generalisering. Ved 
naturalistisk generalisering har forskeren til hensikt å presentere tykke 
og detaljerte beskrivelser av det som er studert, slik at leseren selv kan 
vurdere hvorvidt funnene har relevans for egen kontekst (Stake & Trum- 
bull, 1982 i Tjora, 2017, s. 2). I moderat generalisering beskriver forskeren 
systematisk hvilke situasjoner (tider, steder, kontekster og andre varia- 
sjoner) den aktuelle studien kan være relevant for (Payne & Williams, 
2005 i Tjora, 2017, 8. 2). Moderat generalisering minner på mange måter 
om analytisk generalisering (Tjora, 2017, s. 2-4). Den tredje formen for 
generalisering i kvalitativ forskning beskriver Tjora (2017, s. 2) som kon- 
septuell generalisering, som innebærer utvikling av konsepter, typologier 
eller teorier som vil ha relevans for andre tilfeller (caser) enn den (eller 
dem) som er studert. 

Kvalitative studier er ofte designet som casestudier. Den danske pro- 
fessor og samfunnsforsker Bent Flyvbjerg (2009, s. 81-82) formulerer fem 
vanlige misforståelser i forhold som angår casestudie som forskningsstra- 
tegi. En av misforståelsene er at man ikke kan generalisere på grunnlag av 

et individuelt tilfelle. En annen misforståelse er at det ofte er vanskelig å 
formulere generelle påstander og teorier på grunnlag av spesifikke case- 
studier. Dersom vi legger Flyvbjerg til grunn, er det mulig å generalisere 
ut fra casestudier i kvalitativ forskning. Det er da relevant å spørre om 
det er mulig å generalisere ut fra kvalitative studier som er designet som 
aksjonsforskning. 

Flyvbjerg (2009, s. 90-94, 98) argumenterer for hvordan en case kan 
gi kunnskap til andre caser gjennom å være et godt eksempel, basert 
på informasjonsorientert utvalg. Å generalisere gjennom «det gode 
eksemplets makt» synes derfor synonymt med analytisk generalise- 
ring og teoretisk generalisering, mens informasjonsorientert utvalg 
synes å være synonymt med strategisk utvalg. I et strategisk utvalg har 
deltakerne egenskaper og kvalifikasjoner som er strategiske i forhold 
til forskningsspørsmål og studiens teoretiske perspektiver (Thagaard, 
2013, 8. 60). 

Tiller (2006, s. 68) viser som eksempel på analytisk generalisering til 
Cato Wadels klassiker Now, Whose Fault is That? fra 1973 (ny utgave på 
norsk 2011). Wadel følger bare én person, canadieren George, og hans 
opplevelser av å være arbeidsløs. I ettertid viste studien å ha generalise- 
ringsverdi langt utover den regionen og det landet den ble utført i, fordi 
Georges opplevelse av arbeidsløshet gjaldt langt på vei alle arbeidsløse 
(Tiller, 2006, s. 68). Et annet eksempel er sosiologen Sverre Lysgaards 
(2001, først utgitt 1971) klassiker Arbeiderkollektivet. Studien handler 
om en enkelt bedrift i Moss på 1950-tallet, men har bidrag av generell 
interesse i sosiologi og samfunn. Studien har bidratt med generalise- 
rende svar om systembetingende konflikter mellom underordnede og 
overordnede i bedrifter, som «kollektivteori» (Kalleberg, 2001, s. 9, 35). 
Arbeiderkollektivet som studie er av forskeren bevisst styrt av ønsket 
om å generalisere. Studien viste at arbeideres adferd i bedriften i stor 
grad var bestemt av normer utviklet av arbeidere imellom (Andersen, 
2013, S. 74, 80-81). 

På bakgrunn av det som er sagt ovenfor om casestudier som kvalitativ 
forskning og generalisering, kan man spørre om analytisk generalisering 
og strategisk utvalg også er aktuelt i aksjonsforskning. Og om naturalis- 
tisk generalisering er aktuelt i aksjonsforskning. 

Generalisering i aksjonsforskning 


Det finnes mange typer aksjonsforskning. I arbeidet med å resonnere oss 
fram til svar på forskningsspørsmålet anvender vi oss av et utvalg begre- 
per fra teoretisk litteratur om aksjonsforskning. Begrepene vi anvender, 
er: forskende partnerskap (Tiller, 2006), teknisk aksjonsforskning, prak- 
tisk aksjonsforskning og frigjørende aksjonsforskning (Carr & Kemmis, 
1986; Kemmis, 2009) samt intervenerende opplegg (Kalleberg, 1992). Vi 
kunne ha anvendt andre begreper fra litteratur om aksjonsforskning, 
men utvalget av begreper er basert på at vi vurderer disse begrepene som 
internt valide (relevante for forskningsspørsmålet), og at de ofte er refe- 
rert til i aksjonsforskningsstudier, noe som tyder på at begrepene har høy 
reliabilitet (egner seg til å beskrive virkeligheten). Vår forståelse av begre- 
pene er følgende: 

Forskende partnerskap” består av praktikere som aksjonslærer og forsk- 
ere som aksjonsforsker (Tiller, 2006). Forskende partnerskap er en type 
samarbeid mellom praktikere og forsker, men er ikke synonymt med 
samarbeid. Forskende partnerskap forutsetter at praktikere og forsker 
har tilnærmet likt eierforhold til og innflytelse over definering av pro- 
blem og valg av tiltak. At praktikere gir forsker tilgang og tillit til å forske 
i deres felt, muliggjør et godt aksjonsforskningsprosjekt, men ikke nød- 
vendigvis som et forskende partnerskap. 

I boken Becoming Critical plasserer Carr og Kemmis (1986) aksjons- 
forskning vitenskapelig innenfor tre ulike retninger: teknisk, praktisk 
og frigjørende aksjonsforskning. I teknisk aksjonsforskning definerer 
forskeren prosjektets retning og problemstilling, og hovedinteressen er 
knyttet til teoriutvikling snarere enn til utvikling av praktikernes egen 
praksis. Aktørenes grad av kritisk selvrefleksjon er svak eller fraværende 
i forhold til prosjektet/utviklingsarbeidet. Likevel er praktikerne aktive 
deltakere (Carr & Kemmis, 1986, s. 202-207). Vi forstår det som at dette 
er en type aksjonsforskning med formål om å generalisere, som ikke er 
basert på forskende partnerskap, og at praktikerne dermed ikke primært 


2 Forskende partnerskap kan forstås som synonymt med begrepene «participatory action 
research» og «collaborative action research» i engelskspråklig litteratur. 

skal drive med aksjonslering’. Praktikerne kan likevel lære av prosjektet. 
Denne kilden fra 1986 er av forholdsvis eldre dato, men forfatterne selv 
har anvendt begrepene senere. Blant annet i Kemmis (2009, s. 469), som 
skriver at i teknisk aksjonsforskning er det et enveisforhold mellom del- 
takende forsker og de andre involverte. 

I praktisk aksjonsforskning er det et tettere samarbeid mellom fors- 
ker og praktikere. Forskeren gir en handsrekning til praktikernes egne 
arbeid med formulering av problemstilling, definering av prosjekt, plan- 
legging av strategi, og i forhold til refleksjon over endringer som resultat 
av aksjonen. Forskeren oppmuntrer praktikerne til refleksiv virksomhet 
(Carr & Kemmis, 1986, s. 202-207). Vi forstår det slik at dersom forske- 
ren dokumenterer dette arbeidet og publiserer resultatet vitenskapelig, er 
praktisk aksjonsforskning synonymt med forskende partnerskap, og at fors- 
kerens lojalitet her knyttes til det lokale problemet og ikke generalisering. 
Kemmis (2009, s. 470) forklarer at i praktisk aksjonsforskning er det et 
gjensidig forhold mellom deltakende forsker og de andre som er involvert 
i og pavirket av forbedringsarbeidet. 

Skillet mellom teknisk aksjonsforskning og praktisk aksjonsforskning 
kan eksemplifiseres av prosjekter utfort av Nordiska natverket for akti- 
onsforskning (NNAF). De svenske forskerne Rönnerman og Olin (2014) 
har sammen med en gruppe lærere utviklet konseptet forskningssirkler. 
Ideen ble initiert fra grasrota gjennom et likestilt forhold mellom forskere 
og praktikere, i den hensikt å forbedre praksis, og kan således katego- 
riseres under praktisk aksjonsforskning. De finske forskerne Forsman, 
Karlberg-Granlund, Pörn, Salo og Aspfors (2014) arbeidet sammen med 
praktikere på fem skoler med å implementere «Site-Based Professional 
Development». Ideen er initiert av de finske utdanningsmyndighetene, 


3 Både aksjonsforskning og aksjonslæring er konstruktive opplegg. Forskjellen klargjøres av Tiller 
(2006, s. 50). Han foreslår at aksjonsforskningsbegrepet reserveres til forskernes domene, altså 
det forskerne bedriver ved høgskoler og universiteter, mens aksjonslæring knyttes til læreres og 
skolelederes «forskende» aktivitet (Tiller, 2006, s. 50). I motsetning til aksjonsforskning krever 
ikke aksjonslæring vitenskapelig produksjon, men krever likevel en vitenskapsinspirert fram- 
gangsmåte (Revans, 1984). Forskende partnerskap består av praktikere som bedriver aksjonslæ- 
ring og forskere som utfører aksjonsforskning (Tiller, 2006). 

og ikke «grasrota». Således har prosjektet slagside til teknisk aksjons- 
forskning. En slik top-down-strategi er også karakteristisk for initiering 
av ideen «Vurdering for læring» i Norge. De norske forskerne Furu og 
Lund (2014) kombinerer den nasjonale top-down-initierte ideen med 
bottom-up-strategi og lokal involvering gjennom skoler i nettverk. Der- 
med får det norske eksemplet preg av både praktisk aksjonsforskning og 
teknisk aksjonsforskning. 

I frigjørende aksjonsforskning har praktikere primært regien, og 
skal helst selv ha ansvaret for prosjektet og å utvikle arbeidet. Ekstern 
forsker er her en moderator som bidrar for eksempel til å etablere 
refleksjonsgrupper på skolen, men må trekke seg ut så snart gruppen 
fungerer (Carr & Kemmis, 1986, s. 202-207). Ekstern forsker far her 
nærmest en slags konsulentrolle, og vitenskapelige kriterier innfris ikke 
(Bjørnsrud, 2005, s. 40). Dermed er frigjørende aksjonsforskning en 
strategi med aksjonslæring av praktikere støttet av en forsker som kon- 
sulent. Hovedforskjellen mellom frigjørende aksjonsforskning og prak- 
tisk aksjonsforskning er altså at det bare er i sistnevnte at forskeren 
produserer vitenskap. 

Vimå imidlertid her stoppe opp i forhold til spørsmålet om hva aksjons- 
forskning egentlig er. Vi har forholdt oss til at i aksjonsforskning er det 
forskere som bedriver vitenskapelig aktivitet. Carr og Kemmis (1986) 
resonnerer imidlertid med at aksjonsforskningens formål er at den skal 
munne ut i frigjørende aksjonsforskning, der praktikerne er selvhulpne i 
å drive forbedringsarbeid, uten en vitenskapelig forsker som partner, men 
ev. som konsulent. Hva som er aksjonsforskningens formål, er det ikke en 
klar enighet om i litteraturen. Vi støtter oss til Bjørnsrud (2005) og Tiller 
(2006), som forstår frigjørende aksjonsforskning som aksjonslæring, der 
det ikke settes krav til vitenskapeliggjøring, men krav til vitenskapelige 
framgangsmåter. Vi oppfatter at forskerens rolle i frigjørende aksjons- 
forskning ikke er å forske, men å være konsulent. Dette kan assosieres 
med det Kalleberg (1992, s. 1) omtaler som profesjonell metode, og enkelte 
vil hevde at slik virksomhet ikke er vitenskap i det hele tatt, men heller 
sosialarbeid, politikk eller konsulentvirksomhet. 

20 år senere reflekterte Carr og Kemmis (2005) hva i boken fra 1986 
som ville overlevd og ikke, i en revidert utgave. De skriver blant annet: 

[...] but in the years since the book’s publication, the assumption that teachers 
should exercise autonomous professional judgement has been profoundly un- 
dermined, first by the accountability movement of the 1980s and, secondly, by 
the massive re-regulation and hyper-rationalisation of schooling in the 1990s. 


(Carr & Kemmis, 2005, s. 350) 


Ifølge sitatet forstår vi det slik at forfatterne selv mener at betingel- 
sene for frigjørende aksjonsforskning (inspirert av Stenhouses ideer 
om «læreren som forsker» fra 1975) ikke hadde like gode vilkår i 2005 
som i 1986. 

Kalleberg (1992, s. 2) identifiserer aksjonsforskning som en type inter- 
venerende, konstruktiv samfunnsforskning, og anvender i den forbin- 
delse begrepet intervenerende opplegg. Vi forstår intervenerende opplegg 
dit hen at det kan designes som både praktisk aksjonsforskning og teknisk 
aksjonsforskning. Imidlertid mener vi at intervenerende opplegg ikke er 
frigjørende aksjonsforskning, i og med at det i frigjørende aksjonsfors- 
kning ikke stilles krav til produksjon av vitenskap, jf. Kallebergs beteg- 
nelse profesjonell metode. 

Til å ytterligere klargjøre skillet mellom praktisk aksjonsforskning og 
teknisk aksjonsforskning anvender vi eksempler fra professor Tom Tiller 
sin forskning. Et av disse er Lofot-prosjektet, som hovedsakelig kan plas- 
seres under teknisk aksjonsforskning. Forfatterne skriver: 


Formålet med prosjektet er å fremme utviklinga av en grunnskole hvor det mer 
bevisst og systematisk enn det som er vanlig i dag, blir tatt hensyn til og ut- 
gangspunkt i lokale forhold, til det nære og kjente miljø, til den verden som er 
umiddelbart viktig så vel for skolelever som for voksne i miljøet. (Høgmo, Tiller 
& Solstad, 1981, s. 13) 


Sju skoler i Lofoten deltok i prosjektet, men det framgår her at for- 
skerne har ambisjon om å endre og forbedre grunnskoler generelt, 
og det gis et analytisk bidrag til læreplanforskningen (Høgmo et al., 
1981, S. 223-226). Lofot-prosjektet fikk betydning for mønsterplanen 
for grunnskolen av 1987, M87. Altså var det i prosjektet en ambisjon 
om generalisering, og funnene ble anvendt i andre kontekster. Riktig- 
nok fikk noen av deltakerne på skolene sterkt eierforhold til prosjektet, 

noe som kjennetegner praktisk aksjonsforskning. Forskerne forteller 
at Våg skole la ned mye arbeid i utvikling av en lokalorientert skole, 
bla. fordi prosjektet ble sett som en ressurs for stedet og for ungdom- 
mens «utdanning» til lokale, mulighetsrike yrker. Ved Vær skole var 
det motsatt. Der ble det mobilisert mot ideen, med bakgrunn i at lokal- 
befolkningen så det som mer verdifullt for ungdommen å «utdannes» 
for videre karrieremuligheter, ikke for usikre lokale næringer. Dermed 
kom utviklingsarbeidet aldri i gang ved Vær skole, men det ga likevel 
forskerne nyttig kunnskap til prosjektets problemstilling (fritt etter 
Høgmo et al., 1981, s. 154-191). 

Et annet prosjekt, som i motsetning til eksemplet over er mer rein- 
heklet praktisk aksjonsforskning, er etter vår tolkning et prosjekt i 
Helsingborg kommune i Sverige. Kommunen søkte etter en ny pedago- 
gikk som matchet kommunens visjon om god skole. I Tromsø befant det 
seg en forskergruppe som interesserte seg for ny pedagogikk. Det ble eta- 
blert et forskende partnerskap, der strategien for aktørene i Helsingborg 
var aksjonslæring (Hedén, Jakhelln, Svenningsson & Tiller, 2009, s. 7). 
Det er lokale aktører som initierer prosjektet. Forskere inviteres inn, og 
det lokale problem er prosjektets primære anliggende. 

Som det framgår av dette hovedavsnittet, er det i teknisk aksjonsfors- 
kning ambisjon om å generalisere. I praktisk aksjonsforskning har for- 
skeren i utgangspunktet ikke ambisjon om å generalisere, men vi skal 
komme tilbake til og diskutere om dette likevel er mulig. 


Forskningsspørsmål i aksjonsforskning 


I dette hovedansittet skal vi vise at formulering av forskningsspørs- 
mål har betydning for hvorvidt forskeren har ambisjon eller ikke om å 
generalisere. 

Et likhetstrekk for aksjonsforskningstudier er at forskningspørsmå- 
lene er konstruktive, altså spørsmål som fokuserer på forbedringspoten- 
sialet og forsøker å finne en løsning på aktuelle samfunnsutfordringer 
(Kalleberg, 1992, s. 33). Imidlertid kan aksjonsforskningsopplegg være 
ulike, ut fra hvordan konstruktive forskningsspørsmål formuleres. I det 

følgende skal vi søke innsikt i hvordan nyansert i forskningsspørsmål kan 
legge føringer for valg av type aksjonsforskning. 

Hva er et konstruktivt forskningsspørsmål? Kalleberg (1992, s. 31-32) 
svarer på dette. I konstruktive forskningsopplegg (aksjonsforskning) spør 
forskeren hva et sett aktører kan og bør gjøre for å omforme en gitt sosial 
realitet til en bedre sosial realitet. Dette skiller seg fra konstaterende 
forskningsopplegg, der forskeren spør om hvordan og hvorfor noe er som 
det er, eller eventuelt kanskje kommer til å bli. I en tredje type forsknings- 
opplegg, vurderende opplegg, spør forskeren om hvilken verdi en sosial 
realitet har. Ut fra Kallebergs redegjørelse kan det utledes en mal for kon- 
struktive forskningsopplegg: Hva kan og bør et sett aktører gjøre for å 
omforme en gitt sosial realitet til en bedre sosial realitet? Kalleberg (1992, 
s. 33) forklarer at et konstruktivt forskningsspørsmål innebærer argu- 
mentasjon for at det finnes a) realistiske, b) ønskverdige alternativer til 
den bestående situasjonen, og at det c) finnes måter å endre situasjonen 
på som er verdt omstillingskostnadene. 

I det følgende eksperimenterer vi med nyanser i ulike formuleringer 
av konstruktive forskningsspørsmål, og gjør en analyse av hvilke førin- 
ger ulike spørsmålsformuleringer kan ha for ambisjon om generalisering 
eller ikke. Vi ser på følgende nyanser som har betydning for forsknings- 
opplegget: i) hvem som er subjektet i forskningspørsmålet (hvem som 
gjør noe med formål om å forbedre), f.eks en skole, en lærer eller en elev, 
ii) om subjekt er generelt eller spesifikt — altså om subjektet er i entall eller 
flertall, og iii) om formuleringen ev. har indirekte objekt (hvem noe blir 
gjort for — f.eks at lærer er subjekt og elev indirekte objekt). At vi velger å 
fokusere på disse tre nyansene, begrunner vi på følgende måte: 


i) Subjektet i forskningssporsmalet er avgjørende for å definere hvem 
som skal gjøre forbedringsarbeidet. 

ii) Om subjektet er generelt eller spesifikt: Om subjekt er i entall eller 
flertall, er avgjørende for om studien dreier seg om kun en enhet 
eller en populasjon, og gir dermed føringer for om forskeren har 


4  Nyanse betyr i denne sammenhengen en svært liten forskjell, men likevel en betydningsfull 
detalj. 

ambisjoner om å generalisere eller ikke. «Hva kan og bør skoler 
i Norge gjøre for å utvikle ...» er et eksempel på forskningspørs- 
mål med generelt subjekt. «Hva kan og bør Fløya skole gjøre for 
å utvikle ...» er et eksempel på forskningspørsmål med spesifikt 
subjekt. 

iii) Om forskningsspørsmålet har et indirekte objekt, er formålet at sub- 
jektet skal forbedre situasjon til indirekte objekt. Om forsknings- 
spørsmålet ikke har indirekte objekt, er formålet at subjektet skal 
forbedre sin egen situasjon. Dette dreier seg for eksempel om hvor- 
vidt et lærerteam har et prosjekt med formål om å utvikle seg selv 
eller utvikle sine elever. «Hva kan og bør skoler i Norge gjøre for å 
styrke undomsskolelevers relasjonelle forståelse i matematikk?» er et 
eksempel der ungdomsskoleelever er indirekte objekt. 


For å vise ulike nyanser i formulering av konstruktive forskningsspørs- 
mål tar vi utgangspunkt i fire eksempler: 


Eksempel 1: Hva kan og bør lærere i Norge gjøre for å styrke elevers rela- 


sjonelle forståelse av matematikk gjennom arbeid med ulike 


strategier i multiplikasjon? 


Eksempel 2: Hva kan og bør elever i Norge gjøre for å styrke sin relasjonelle 
forståelse av matematikk gjennom arbeid med ulike strategier i 


multiplikasjon? 


Vi karakteriserer «et sett aktører» som spørsmålets subjekt (den som utfø- 
rer handlingen) i Kallebergs (1992) «mal» for konstruktive forsknings- 
spørsmål. Eksempel 1 har et generelt subjekt, lærere i Norge, og et 
indirekte objekt (hvem noe blir gjort for), nemlig elever i Norge. Eksempel 
2 har derimot elever i Norge som subjekt, og har ikke indirekte objekt. Vi 
behøver imidlertid to eksempler til for å skille mellom generelt subjekt 
(eksempel 1 og 2) og spesifikt subjekt (eksempel 3 og 4). 


Eksempel 3: Hva kan og bør lærere ved Isa skole gjøre for å styrke elevers re- 


lasjonelle forståelse av matematikk gjennom arbeid med ulike 


strategier i multiplikasjon? 

Eksempel 4: Hva kan og bor elever i 5A ved Isa skole gjøre for å styrke sin 


relasjonelle forståelse av matematikk gjennom arbeid med uli- 


ke strategier i multiplikasjon? 


Forskjellene er følgende: Eksempel 1 og 2 har generelt subjekt (lærere og 
elever i Norge). Det signaliserer at forskeren ikke primært er opptatt av å 
utvikle den case aksjonsforskningen foregår i, men å anvende den aktu- 
elle casen til å generalisere til en gruppe av lignende tilfeller (alle lærere og 
elever i Norge), altså forutsetter det teknisk aksjonsforskning. 

Eksempel 3 og 4 har spesifikt subjekt (som er lærere og elever på en 
bestemt skole). Det signaliserer at forskeren primært er opptatt av å for- 
bedre den aktuelle casen, og ikke i utgangspunktet har ambisjon om å 
generalisere. Praktisk aksjonsforskning og frigjørende aksjonsforskning 
er da aktuelt, men ikke teknisk aksjonsforskning. 

Eksemplene 1-4 har ulike kombinasjoner av lærere og elever som sub- 
jekt, og om det dreier seg om spesifikke lærere og elever eller lærere og 
elever generelt. Samme kombinasjoner kan følgelig anvendes mellom 
andre valg av subjekt, f.eks. mellom rektor og lærere. Eksempel 1-4 blir 
da slik: 


Eksempel 1: Hva kan og bør rektorer gjøre for å endre læreres vurderings- 


praksis fra å i hovedsak dreie seg om summativ vurdering til 


også å dreie seg om formativ vurdering? 


Eksempel 2: Hva kan og bør lærere gjøre for å endre sin vurderingspraksis 


fra å i hovedsak dreie seg om summativ vurdering til også å 


dreie seg om formativ vurdering? 


Eksempel 3: Hva kan og bør rektor ved Belle skole gjøre for å endre læreres 
vurderingspraksis fra å i hovedsak dreie seg om summativ vur- 


dering til også å dreie seg om formativ vurdering? 


Eksempel 4: Hva kan og bør lærere ved Belle skole gjøre for å endre sin vur- 
deringspraksis fra å i hovedsak dreie seg om summativ vurde- 


ring til også å dreie seg om formativ vurdering? 


I tabell 2 nedenfor har vi oppsummert ulikheter og likheter i spørsmålsfor- 
muleringer i de fire eksemplene, for å vise hvordan forskningsspørsmålet 

endres etter hvorvidt forskeren i utgangspunktet har ambisjon om gene- 
ralisering eller ikke. 


Tabell 1 Ulikheter og likheter i forskningsspørsmål, eksempel 1-4 


Eksempel 1 Rektorer generelt Lærere generelt Ja Teknisk 


Eksempel 2 Lærere generelt - Ja Teknisk 
Eksempel 3 Rektor ved Belle skole Lærere ved Nei Praktisk eller 
Belle skole frigjørende 
Eksempel 4 Lærere ved Belle skole - Nei Praktisk eller 
frigjørende 


Forskningsspørsmål 1 og 2 styrer mot ambisjon om generalisering, fordi 
forskeren da ønsker å si noe generelt om en gruppe av tilfeller (rektorer og 
lærere på skoler flest). Forskningsspørsmål 3 og 4 styrer mot å ikke gene- 
ralisere, fordi forskeren er kun opptatt av et tilfelle (Belle skole). 

Dette hovedavsnittet har handlet om forskningsspørsmål i aksjons- 
forskning. Vi går videre med å se på hvordan forskningsspørsmålene 
legger føringer for type aksjonsforskning, type casestudie, type generali- 
sering samt forskende partnerskap eller ikke. 


Aksjonsforskning som casestudier 


I dette hovedavsnittet viderefører vi de fire eksemplene på ulike 
forskningssporsmal. Vi henter også tilbake begrepet casestudier’, som vi 
innledningsvis viste kan produsere generaliseringer. Imidlertid er det i 
noen typer casestudier ambisjon om å generalisere, mens i andre typer 
er generalisering ikke et formål. Vi kobler i det følgende slike ulike typer 
casestudier til henholdsvis praktisk aksjonsforskning og teknisk aksjons- 
forskning, for å belyse disse to aksjonsforskningstypene ytterligere i for- 
hold til spørsmålet om generalisering. 


5 Casestudie er ikke en metode, men en forskningsstrategi, som skiller seg fra forskningsstrate- 
giene eksperiment og survey. I en casestudie kan det anvendes ulike metoder for innsamling 
av data, som f.eks. intervju, observasjon, spørreskjema, empirisk materiale fra dokumenter etc. 
(Ramian, 2007, $. 20, 23, 185-186; Yin, 2007, S. 22, 25, 32). 

Det kan skilles mellom fire ulike typer casestudier: ateoretisk-, teo- 
retisk fortolkende-, eksplorative/teorigenererende- og hypoteseprovende 
casestudier (Andersen, 2013). 


Tabell 2 Fire typer casestudie (etter Andersen, 2013, s. 28) 


Gitt populasjon Ateoretisk Teorigenerering [eksplorativt] 


Teoretisk univers Teoretisk fortolkende —Teoriutvikling [hypotesepravende] 


Hypoteseprøvende casestudier synes ikke å være relevante i og med at fal- 
sifisering/verifisering ikke er aksjonsforskningens natur. I a-teoretiske 
casestudier er forskeren opptatt av kun ett tilfelle. Populasjonen består 
av kun den ene, og det er dermed ikke aktuelt å generalisere. Det finnes 
lite eller ingen kunnskap om det aktuelle fenomenet fra før, og forske- 
ren beskriver denne ene casen gjennom en historie (fritt etter Andersen, 
2013). Mye av feltarbeidertradisjonen innen urban sosiologi faller inn 
under denne kategorien, der forskere reflekterer dyp forståelse av det sys- 
tem som de har gått inn i og blitt en del av (Andersen, 2013, s. 63). Slike 
casestudier kan være aktuell i aksjonsforskning, men antakeligvis ikke 
ofte. Dersom en a-teoretisk casestudie skal være aktuell som aksjons- 
forskning, må det finnes et lokalt problem som det samtidig eksisterer 
lite generell kunnskap om. Derimot mener vi at definisjonene av både 
teoretisk fortolkende casestudie og eksplorative casestudie kan bidra til 
å belyse formål med henholdsvis praktisk aksjonsforskning og teknisk 
aksjonsforskning. 

I teoretisk fortolkende casestudie er forskeren, i likhet med i ateoretisk 
casestudie, opptatt av kun ett tilfelle. Imidlertid finnes det i teoretisk for- 
tolkende casestudie relativt mye kunnskap om det aktuelle fenomenet fra 
før. Det finnes mye teori om gruppen av tilfeller som det aktuelle tilfellet 
tilfører. Forskeren anvender derfor etablert teori til å belyse den aktuelle 
casen. Denne typen casestudie bidrar vanligvis ikke til å utvikle teoretisk 
innsikt videre, men bruker hverdagsforståelse eller begreper og teoretiske 
sammenhenger til å oppsummere eller strukturere et empirisk materiale. 
Hensikten er å anvende eksisterende generaliseringer til å kaste lys over 
noe spesifikt (Andersen, 2013, s. 28, 70-74). Teoretisk fortolkende studier 

har liten vitenskapelig verdi i og med at de ikke er generaliserbare og i 
liten grad bidrar til utvikling av generell teori. Likevel kan slike studier 
være viktige som anvendt vitenskap, da hensikten med utvikling og eta- 
blering av teori nettopp er å gjøre fortolkende studier mulige (Lijphardt, 
1971, S. 692)°. I og med at kun det aktuelle tilfelle/case er interessant i slike 
studier, er generalisering uaktuelt. Studier som analyserer læreplaner, 
kan anses som eksempler på teoretisk fortolkende casestudier. Dette ved 
at en læreplan belyses som unikt tilfelle ved bruk av etablerte teorier, uten 
tilsynelatende ambisjon om generalisering til andre læreplanreformer, 
som f.eks. i Andreassen (2016), der målsettingen er: «Å utvikle ny kunn- 
skap om hvordan lokalt læreplanarbeid med LKo6 kan og bør utføres.» 

Aksjonsforskningsstudier som er teoretisk fortolkende casestudier, vil 
kunne være praktisk aksjonsforskning ved at man ikke har ambisjon om 
å generalisere, men anvender eksisterende generaliseringer til å løse et 
lokalt problem. 

Et annet eksempel på en teoretisk fortolkende casestudie som prak- 
tisk aksjonsforskning er Tresselt, Andreassen og Lund (2018), der en av 
oss er forfatter. Studiens forskningsspørsmål er: «Hvordan kan et lærer- 
team endre møtepraksis fra å i hovedsak handle om logistikk til å handle 
mer om læring?» En teamleder for norsklærere ved en skole ønsket å 
endre innholdet på teammøtene - et ønske som ble delt av teammed- 
lemmene. Formålet er da å løse det lokale problemet, ikke å generalisere. 
Vi ser i ettertid at subjektet i forskningsspørsmålet dermed reelt ikke er 
«lærerteam» generelt, men det spesifikke lærerteamet på «Bygde skole». 
Teamlederen, som også tok rollen som forsker, hadde en intensjon om å 
etablere et forskende partnerskap med lærerne i teamet, og designet stu- 
dien som praktisk aksjonsforskning. Denne studien kan plasseres som en 
teoretisk fortolkende casestudie fordi en case, «et lokalt problem eiet av 
lærerteam norsk på Bygde skole», belyses gjennom etablerte teorier om 
kollektiv læring. 

I arbeidet med å løse det lokale problem så etter hvert forskerne likevel 
at funnene for studien kunne ha allmenn betydning utover det aktuelle 
lærerteamet på Bygde skole. Selv om en studie i utgangspunktet setter 


6 Oversettelse hentet fra Shakar (2009, s. 26). 

sokelys pa det lokale problemet, og ikke har ambisjon om generalisering, 
kan studien likevel vise seg a oppfylle potensialet for generalisering. Dette 
kommer vi tilbake til senere i artikkelen. 

I eksplorative casestudier er forskeren opptatt av en gruppe tilfeller og 
anvender ett tilfelle som eksempel for hele gruppen. Populasjonen bestar 
av mange. I denne typen casestudier finnes det lite eller ingen kunnskap 
om det aktuelle fenomenet fra før, i likhet med i a-teoretiske casestudier. 
Ved å studere ett tilfelle av gruppen ønsker forskeren å generere teori 
og hypoteser om hele gruppen av tilfeller (fritt etter Andersen, 2013). 
Eksplorative casestudier vil kunne bidra til å utvikle relevante hypoteser 
og proporsjoner for videre forskning (Yin, 2007, s. 22). Slike studier har 
karakter av jakt på teoretiske mønstre som ikke på en tilfredsstillende 
måte kan fanges opp i eksisterende teori (Andersen, 2013, s. 28). Aksjons- 
forskningsstudier som er eksplorative casestudier, vil kunne være tek- 
nisk aksjonsforskning ved at man har ambisjon om å generalisere. Et 
eksempel på en eksplorativ casestudie som teknisk aksjonsforskning er 
en studie signert den ene av oss forfatterne. Bjørndal (2012) spør: «Hvor- 
dan kan lærere praktisere filosofiske samtalegrupper på ungdomstrinnet 
slik at elevenes digitale dømmekraft rundt Internettbruk stimuleres?» 
Av den konstruktive spørsmålsformuleringen framgår det at lærere på 
ungdomstrinnet er subjektet — altså et generelt subjekt. Det framgår også 
et indirekte objekt, nemlig ungdomsskoleelever generelt. Prosjektets for- 
mål var å utvikle et undervisningsopplegg designet for ungdomstrinnet 
i norsk skole (Bjørndal, 2012, s. 1-2), noe som speiler en generaliserings- 
ambisjon, i tråd med eksplorativ casestudie. Lærerne i utvalget hadde 
ikke definert noe lokalt problem, men man kan likevel tenke seg at de 
gjennom å bidra til forskerens prosjekt også så anledningen til å øke 
egen kompetanse. Prosjektet var dermed forsker-initiert og kan plasseres 
under teknisk aksjonsforskning. Studien har også kjennetegn av å være 
en eksplorativ casestudie, selv om dette begrepet ikke ble anvendt til å 
beskrive designet. Oppsummerende kan vi anvende modellen for de fire 
typer casestudie slik: 


7 Bjørndal (2012) har også fire delspørsmål, men disse er ikke relevante i denne sammenhengen. 

Tabell 3 Fire typer casestudie kombinert med to typer aksjonsforskning 


Gitt populasjon A-teoretisk Teorigenerering [eksplorativt] 


Teoretisk univers Teoretisk fortolkende Teoriutvikling [hypoteseprøvende 


Teknisk aksjonsforskning 


Vi kan dermed belyse praktisk aksjonsforskning og teknisk aksjonsfors- 
kning gjennom å koble disse til henholdsvis teoretisk fortolkende case- 
studie og eksplorativ casestudie. 


Mulige sammenhenger mellom 
forskningsspørsmål, aksjonsforskning, 
casestudier og generalisering 


Mens artikkelens to første hovedavsnitt ga bakgrunn for noe av pro- 
blematikken omkring generalisering i kvalitativ forskning, har vi i de 
tre siste hovedavsnittene eksperimentert med mulige tenkemåter til å 
begrunne sammenhenger mellom forskningsspørsmål i aksjonsfors- 
kning og generalisering. Disse eksperimenteringene kan systematiseres 
i følgende modell: 


Tabell 4 Forholdet mellom forskningsspørsmål og generalisering i aksjonsforskning 


1. Hva kan og bør lærere Lærere Teknisk Nei Eksplorativ Analytisk 
i Norge gjøre for å styrke generelt. 
elevers relasjonelle (Elever 
forståelse i matematikk generelt er 
gjennom arbeid med ulike indirekte 
strategier i multiplikasjon? objekt) 
2. Hva kan og bør elever Elever Teknisk Nei Eksplorativ Analytisk 
i Norge gjøre for å generelt. 
styrke sin relasjonelle 
forståelse i matematikk 
gjennom arbeid med 
ulike strategier i 
multiplikasjon? 
(Continued) 

Tabell 4 (Continued) 


3. Hva kan og bør lærere Lærere ved Praktisk Ja. Teoretisk Ikke en 
ved Isa skole gjøre for å en spesifikk Forutsetter  fortolkende ambisjon. Ev. 
styrke elevers relasjonelle skole. at lærere (og naturalistisk 
forståelse i matematikk (Elever ved elever) har 
gjennom arbeid med ulike en spesifikk eierforhold. 
strategier i multiplikasjon? skole er 

indirekte 

objekt). 
4. Hva kan og bør elever Elever ved Praktisk Ja med Teoretisk Ikke en 
i 5A Isa skole gjøre for en spesifikk elever. fortolkende ambisjon. Ev. 
å styrke sin relasjonelle skole. Forutsetter naturalistisk 
forståelse i matematikk eierforhold. 


gjennom arbeid med ulike 
strategier i multiplikasjon? 


I tabell 4 ser vi at eksplorative casestudie, som interesserer seg for en 
gruppe av tilfeller, men bruker et eller få tilfeller som grunnlag for 
generalisering, er aktuell for forskningsspørsmålseksempel 1 og 2, fordi 
i disse eksemplene er subjektet generelt (rektorer generelt og lærere 
generelt). 

Teoretiske fortolkende casestudie, som kun interesserer seg for ett 
tilfelle, er aktuell for forskningsspørsmålseksempel 3 og 4, fordi i disse 
eksemplene er subjektet spesifikt (rektor ved en bestemt skole eller lærere 
ved en bestemt skole). 

Forskningspørsmåleksempel 1 og 2 har generelt subjekt og er dermed 
opptatt av å generalisere. Det sentrale her er altså teoriutvikling, noe som 
kjennetegner teknisk aksjonsforskning. I teknisk aksjonsforskning er 
forskeren ikke opptatt av å løse et lokalt problem, selv om arbeid med et 
lokalt problem kan være en del av datainnsamlingen. En bonus av teknisk 
aksjonsforskning kan likevel være at et lokalt problemet løses. 

Forskningsspørsmål 3 og 4 har spesifikt subjekt og dermed ikke opp- 
tatt av å generalisere, men av å løse det lokale problemet, noe som kjen- 
netegner praktisk aksjonsforskning. 

Analytisk generalisering er et formål i eksplorative casestudier, og der- 
med aktuelt for forskningsspørsmålseksempel 1 og 2, men ikke 3 og 4. 
Imidlertid kan naturalistisk generalisering anvendes i eksempel 3 og 4, 
som kan plasseres som teoretisk fortolkende casestudie. 

Med forskningsspørsmål 1 og 2 gis det dårlige kår for forskende part- 
nerskap, fordi forskerens fokus er teoriutvikling - ikke praktikernes 
lokale problem/utviklingsambisjon. Forskningsspørsmål 3 og 4, derimot, 
legger til rette for forskende partnerskap fordi det er praktikerne selv som 
er subjekt i forskningsspørsmålet, med bakgrunn i at det er et lokalt pro- 
blem som er i søkelyset. 

I dette hovedavsnittet har vi eksperimentert oss fram til mulige sam- 
menhenger mellom type aksjonsforskning, type casestudie, formulering 
av forskningsspørsmål og generalisering. I teknisk aksjonsforskning er 
analytisk generalisering et formål, mens praktisk aksjonsforskning ikke 
har generalisering som kjennetegn. Vi skal likevel i det følgende disku- 
tere muligheter for at praktisk aksjonsforskning likevel kan produsere 
generaliseringer. 


Kan praktisk aksjonsforskning likevel 
produsere generaliseringer? 


Stake og Trumbull (1982 i Tjora, 2013, s. 208-212) anvender begrepet natu- 
ralistisk generalisering. Tjora (2013, s. 211) hevder at i forskning som skal 
legge til rette for naturalistisk generalisering, må case og kontekst være 
langt mer detaljert enn det man vil finne i en vitenskapelig artikkel. Han 
nevner som eksempel at lange antropologiske monografier, med tykke 
beskrivelser, kan være en form for tekst hvor nettopp detaljerte miljøbe- 
skrivelser gjør det mulig for leseren å vurdere om noe av analysen kan 
være relevant for andre situasjoner. 

Situert generalisering kan langt på vei betraktes som synonymt med 
naturalistisk generalisering. Simons, Kushner, Jones og James (2003, 
s. 358-359) forklarer at i situert generalisering overlates det til leseren av 
forskningsrapporten å vurdere hvorvidt funnene fra den casen som stu- 
dien er gjort i, kan anvendes i andre kontekster. I både naturalistisk og 
situert generalisering er det leseren som generaliserer, ikke forskeren. 
Dette skiller seg fra analytisk generalisering. 

Forskjellen mellom på den ene siden analytisk generalisering og på den 
andre siden naturalistisk/situert generalisering kan kort oppsummeres 
slik: 

e I analytisk generalisering anvendes kunnskap om ett eller fa tilfel- 
ler til å representere kunnskap om en gruppe av tilfeller, definert av 
forskeren. Analytisk generalisering er aktuelt i teknisk aksjonsfors- 
kning - der formålet er å generalisere. 

e I naturalistisk generalisering anvendes kunnskap fra ett eller få til- 
feller i ett annet tilfelle, definert av leseren. Naturalistisk generalise- 
ring er aktuelt i praktisk aksjonsforskning - der formålet ikke er å 
generalisere, men å løse et lokalt problem. 


Når forskningen har som formål å løse et lokalt problem, er genera- 
lisering i utgangspunktet ikke et tema. Tjora (2013, s. 208) forklarer 
som eksempel at dersom forskeren har som oppdrag å studere om- 
organiseringen av en bedrift eller sosiale problemer i et nærmiljø, er det 
sannsynlig at oppdragsgiver ikke er opptatt av andre forhold enn den 
aktuelle case. Ut fra dette trekker vi at naturalistisk generalisering ikke 
bare avhenger av om at leseren ser sammenhenger mellom case og egen 
kontekst, men at forskeren legger til rette for at dette skal være mulig 
for leseren. 

Det vil si at når utgangspunktet for forskningen er et lokalt pro- 
blem (som i praktisk aksjonsforskning), kan naturalistisk generalise- 
ring være aktuelt, men ikke en selvfølge. Et spørsmål blir likevel: Når 
utgangspunktet er et lokalt problem - er det da mulig å tenke seg en 
kombinasjon av praktisk aksjonsforskning og analytisk generalisering? 
Vi eksperimenterer: La oss si at en forsker, i etterkant av et praktisk 
aksjonsforskningsprosjekt, ser at arbeidet med det lokale problemet kan 
representere funn som er aktuelle for andre kontekster. Forskeren opp- 
dager gjennom teori og tidligere forskning at løsningen av problemet i 
det aktuelle case kan anvendes i andre tilfeller. Forskeren utleder der- 
etter hvilken gruppe av tilfeller som casen synes å kunne representere. 
Den aktuelle case er da ikke strategisk valgt, den er valgt på bakgrunn 
av et lokalt problem basert på lokale aktørers initiativ. Likevel kan casen 
i ettertid gis «status» som et strategisk utvalg, og dermed anvendes i 
analytisk generalisering. Vi eksperimenterer med å utvikle en modell 
for ulike «veivalg» om sammenhenger mellom aksjonsforskning og 
generalisering: 

A: Ett tilfelle som ‘ nla i 
strategisk utvalg — Analytisk generalisering —> Gruppe av tilfeller 


(som i teknisk 
aksjonsforskning) 


S z er med ——> Ikke ambisjon om 
ee paren generalisering 
et, Evt. naturalistisk generalisering ————— | Ett annet tilfelle 


aksjonsforskning) 


(forutsetter tykke beskrivelser) 


Figur 2 Utvikling av en modell for generaliseringsformer i aksjonsforskning 


Variant A i figuren vil sortere under teknisk aksjonsforskning, mens 
variant B er relevant for praktisk aksjonsforskning. I tillegg kan en 
tenke seg en variant C, som har utgangspunkt som praktisk aksjons- 
forskning, men som likevel utvikles til et prosjekt med generaliserings- 
potensial, ved at kunnskap om arbeid med det lokale problem gjennom 
analytisk generalisering kan bidra til arbeid med løsning for en gruppe 
av tilfeller. 


Oppsummering og tilbake til 
forskningsspørsmålet 


Vi viste innledningsvis til en studie av Payne og Williams (2005 i Nadim, 
2015, S. 130) som «konkluderer med at kvalitative forskere ofte ser ut til 
å produsere generaliseringer ubevisst». Formålet med denne artikkelen 
er å bidra med innspill i diskusjonen om forholdet mellom aksjonsfors- 
kning med kvalitative data og generalisering. Vi spurte: Hvordan kan 
forskningsspørsmål i aksjonsforskning som casestudie formuleres etter 
hvorvidt forsker har ambisjon om generalisering eller ikke? Vi svarer i to 
punkter, og understreker samtidig at disse på ingen måte kan betrak- 
tes som endelige svar, men har mer karakter av å være eksperimentering 
med relevante teoretiske begreper. 

- Dersom subjektet i forskningsspørsmålet er spesifikt (f.eks Vik 


skole eller lærerteam på Fjord skole), har forskeren enten ikke 
ambisjon om å generalisere (som i praktisk aksjonsforskning), eller 
har ambisjon om at leseren selv kan vurdere om studiens funn kan 
anvendes i egen kontekst. En slik måte å anvende funn på, sett fra 
leserens perspektiv, kalles situert generalisering eller naturalistisk 
generalisering. 

Dersom subjektet derimot er generelt (f.eks skoler i Norge, eller en 
gruppe av lærerteam i Norge) har forskeren ambisjoner om å gene- 
ralisere (som i teknisk aksjonsforskning). Det vil da dreie seg om 
analytisk generalisering dersom aksjonsforskningen er basert på 
kvalitative data. 


Disse to punktene er bidrag til mulig tankesett for å begrunne sammen- 


henger mellom forskningsspørsmål i aksjonsforskning og generalisering. 


Dette tankesettet er imidlertid begrenset ved at vi kun har anvendt et 


utvalg av begreper fra litteratur om aksjonsforskning og casestudier. 


Begrepene vi har anvendt, og bygget våre resonementer på, er vår forstå- 


else av begrepene teknisk aksjonsforskning, praktisk aksjonsforskning, 


eksplorativ casestudie og teoretisk fortolkende casestudie: 

forskeren gjør følgelig et strategisk utvalg. I eksplorativ casestudie 
har forskeren ambisjon om analytisk generalisering, som synes å 
være tilnærmet synonymt med teoretisk generelisering, moderat 
generalisering og «eksemplets makt». 

Praktisk aksjonsforskning vil kunne utføres som teoretisk fortol- 
kende casestudier. I teoretisk fortolkende casestudier har ikke for- 
skeren ambisjon om generalisering, men anvender eksisterende 
generaliseringer for å belyse den aktuelle case, uavhengig om det 
dreier seg om aksjonsforskning eller ikke. Om vi knytter praktisk 
aksjonsforskning til teoretisk fortolkende casestudie, kan det dreie 
seg om å anvende eksisterende generaliseringer til å løse det lokale 
problem. 

- I praktisk aksjonsforskning er ikke utvalget strategisk, fordi det tas 
utgangspunkt i et lokalt problem, ikke i et utvalg med potensial til 
å si noe om flere tilfeller enn utvalget selv. Dermed har forskeren 
i utgangspunktet ikke ambisjon om å generalisere, men forskeren 
kan legge til rette for at leserne selv gjør naturalistisk generalise- 
ring. Praktisk aksjonsforskning kan likevel gi analytisk generali- 
sering, når forskeren i ettertid ser at utvalget som eier det lokale 
problem, samtidig innfrir kriterier for et strategisk utvalg, og/eller 
at teori og tidligere forskning anvendes i utledning mot analytisk 
generalisering. 


Dersom vi, eller andre, hadde anvendt andre begreper fra litteratur om 
aksjonsforskning og casestudier, ville man kanskje funnet andre mulig- 
heter for å tenke sammenhenger mellom forskningsspørsmål, aksjons- 
forskning, casestudier og generalisering. 

Abstract: The following text attempts, without pretending completeness, to analyze 
approaches to action research based on where and how they position themselves soci- 
ally, on how they work, and on their actual basic distinctions. The result is a tentative 
typology presented roughly historically, which cuts through the many labels typical of 
current action research. Different approaches are useful, each for different purposes. 
Still, most circle consciously or subconsciously around some form of “practice” which 
works as a standard of measurement or quality criterion. The conclusion is that there 
is a certain sine qua non in the field of action research, i.e. a form “toward which, ways 
of doing things tend to evolve from a wide variety of starting points”. 


Keywords: action research, action research history, applied social research, applied 
social research, collaborative research, field experiments, immanent critique, practi- 
tioner research, praxis, value orientation 


Innledning 


De siste tiarene har det kommet flere versjoner av «Handbook of Action 
Research» (Reason & Bradbury, 2001; 2008; Noffke & Somekh, 2009; 
Bradbury, 2015) og til og med en «Encyclopedia of Action Research» 
(Brydon-Miller & Coghlan, 2014). Kemmis (1994) hevdet i orienterings- 
artikkelen om «action research» i International Encyclopedia of Educa- 
tion Research and Studies at aksjonsforskning «has become something of 
a worldwide movement». I 2020 er denne bevegelsen sa stor bade blant 
profesjons- og organisasjonsforskere og blant tilsvarende praktikere at 


Sitering av denne artikkelen: Eikeland, O. (2020). Aksjonsforskning - ansats til en historisk systematikk. 
I S. Gjøtterud, H. Hiim, D. Husebø & L. H. Jensen (Red.), Aksjonsforskning i Norge, volum 2: 
Grunnlagstenkning, forskerroller og bidrag til endring i ulike kontekster (Kap. 7, s. 191-223). Oslo: Cappelen 
Damm Akademisk. https://doi.org/10.23865/noasp.121.ch7 

Lisens: CC-BY 4.0. 

«empiriske» forskere på disse feltene kan kritiseres for ikke å registrere 
bevegelsen som «empirisk fenomen». Likevel mangler helhetlige, sam- 
lende og systematiske historiske oversikter som tar aksjonsforskning opp i 
sin fulle bredde som fenomen og praksis: dvs. aksjonsforskningens tema- 
tiske og metodologiske variasjon, dens sosiale, kulturelle og geografiske 
utbredelse, dens historie og forhistorie, filosofiske dybde og validitet, dens 
relevans, nytte, hensiktsmessighet og begrensninger for forskjellige formål 
og kontekster. McKernan (1996) leverer likevel en interessant oversikt som 
følger aksjonsforskningen innen organisasjonsstudier, lokalsamfunnsut- 
vikling og utdanningsforskning fra tidlig i det 20. århundret. 

Heller ikke denne teksten leverer noen dekkende historisk eller syste- 
matisk oversikt eller et samlet bilde av aksjonsforskningens utvikling i 
noe enkeltland. Fremstillingen er argumentativ og prinsipiell og bygger 
på omtrent 35 års deltakelse og erfaring fra feltet. Referansene illustre- 
rer hovedsakelig prinsipielle poenger. Artikkelen tar imidlertid et skritt 
i retning av en slags typologi. Uten pretensjon om fullstendig dekkende 
eller gjensidig utelukkende kategorier, forsøker teksten å sortere typer av 
tilnærminger med en selvoppfatning som «aksjonsforskning» eller lik- 
nende, og å behandle dem i en noenlunde historisk rekkefølge. Artik- 
kelformatet tillater likevel bare sjablongmessige trekk. Teksten antyder 
en analyse av metodisk praksis som grunnlag for en sortering: Hvilke 
«grep» og distinksjoner benyttes; hvordan, hvor og hvorfor posisjonerer 
de seg i et sosialt landskap? 


Aksjonsforskning som fenomen 


Ankommer man som novise, møter man først aksjonsforskning som 
fenomen, dvs. som «tilsynekomst» (appearance). Man møter merkelapper 
(labels) oppfunnet av merkelappenes forsvarere. Merkelappene er imidlertid 
mange, som: «kritisk utopisk», «collaborative», «cooperative», «participa- 
tory», «kritisk-dialogisk», «sokratisk-fenomenologisk», «demokratisk-di- 
alogisk», «didaktisk», «sosial-konstruksjonistisk» eller «practitioner». For 
utenfra-kommende blir dette lett overveldende og forvirrende, hvis man 
ikke som nybegynner sosialiseres «dogmatisk» inn i én bestemt lokal måte 
- «vår måte» — å gjøre det på. Bildet kompliseres også av at beslektede 

tilnærmingsmåter som f.eks. «action science» (Argyris et al., 1985), «develop- 
mental work research» (Engeström, 2005), «filosofisk praksis» (Achenbach, 
1984; Marinoff, 2001; Raabe, 2001), «design research» (Collins et al., 2004), 
«intervention research» (Fraser, 2009; Rothman & Thomas, 1994), «engaged 
research» (Mikesell et al., 2013), «improvement science» (Bryk et al., 2010), 
«autoetnografi» (Jones, 2013), «interaktiv forskning» (Svensson et al., 2007) 
og «kvasi-eksperimentell forskning» (Cook & Campbell, 1979) avviser fami- 
lienavnet «aksjonsforskning». Aksjonsforskningens praksisorientering har 
dessuten mange historiske og filosofiske forgjengere og aner hos Aristoteles, 
Montaigne, Vico, Hegel, Marx, Dewey, moderne eksperimentalisme, feno- 
menologi, hermeneutikk og eksistensialisme og andre. 

Merkelappene fungerer som erklæringer, posisjoneringer og grense- 
markeringer. De tiltrekker eller frastøter både hverandre og uten- 
forstående. Innholdsmessig er de imidlertid vanskelig å skille. Bak 
merkelappene overlapper innholdet. Samtidig snakkes det forskjellige 
sosiolekter eller «skoliolekter». De opererer med forskjellige referanser i 
forskjellige kontekster - utdanning, organisasjon, privat, offentlig, pro- 
fesjon, lokalsamfunn, kollektiv eller individuell tilnærming o.a. med 
forskjellige nasjonale, politiske, institusjonelle o.l. forutsetninger og 
føringer - som tas for gitt uten tydelig artikulering. Forskjellige merke- 
lapper skjuler likheter. Merkelappene representerer verken en «gjensidig 
utelukkende» eller «fullstendig dekkende» kategorisering. Samtidig fin- 
nes det forskjeller som heller ikke følger merkelappene, men som sjelden 
tematiseres. Slik fremstår «aksjonsforskning» som fenomen som et kalei- 
doskopisk mangfold for noen, et «kakeidoskopisk» kaos for andre. 

Mangfoldet av merkelapper, metoder og historiske aner skaper imid- 
lertid et fragmenterings- og sekterismeproblem. Det bidrar til å svekke 
aksjonsforskningen som helhet, tatt i betraktning dens status som 
«marginalisert» tilnærming, ifølge Cunningham (1993, s. 3f.) som et 
samfunnsvitenskapelig og metodologisk hittebarn (orphan) uten klar 
institusjonell plassering.' Behovet er stort for en aksjonsforskningsintern, 


1 Betydningen av institusjonell forankring og organisatorisk tilrettelegging er undervurdert. Blant 
Aristoteles lögos-former har 1a) retorikken, 2a) didaktikken, 3a) deduktivismen og 4a) deindtés 
(cleverness, smartness) alle slik forankring i hhv. 1b) politikk, rettsvesen og moderne «borgerlige 
offentlighet», 2b) moderne skolesystemer, 3b) moderne forskning og vitenskap og 4b) moderne 

kritisk-dialogisk «Auseinandersetzung» og gadamersk «horisontsam- 
mensmelting» som kan relatere variantene til hverandre.* Jeg vil imid- 
lertid først forsøke å komme på baksiden av merkelappene gjennom en 
kortfattet, delvis historisk, delvis systematisk analyse. 

Jeg diskuterer likevel ikke merkelapper, men presenterer prinsipielle 
varianter for å oppklare forskjeller som skjuler seg usystematisk bak 
fellesbetegnelsen «aksjonsforskning». I noenlunde historisk rekkefølge 
behandles: 1) omplassering av eksperiment, 2) «feedback» av forsknings- 
resultater, 3) forskningsekspertise i «folkets tjeneste», 4) forskere og 
forskning nyttig for praktikere, 5) samarbeid mellom forskere og prakti- 
kere i utviklingsarbeid, 6) mot-kulturell praktikerforskning eller innen- 
fra-forskning og 7) immanent kritikk. Heller ikke disse utgjør gjensidig 
utelukkende eller fullstendig dekkende former. Det som møter oss, er 
overlappende avskygninger, glidende overganger og blandinger. Praksis- 
formene er imidlertid forskjellige. Det samme er validitetsutfordringene 
tilknyttet praksisformene. Derfor er sortering viktig. 


Fellestrekk ved aksjonsforskning 


Til tross for forskjeller i oppfatninger og erklæringer om aksjonsforskning 
går noe igjen. Alle er opptatt av avstanden mellom «teori» og «praksis» 
og søker en mer anvendbar, praksisrelevant forskning. Bekymringen 
over «verdensfjern» og «fremmedgjørende» teori har aksjonsforskningen 
imidlertid felles med behavioristisk forskning (Lattal & Laipple, 2003; 
Marr, 2003). Det gjentas ofte at aksjonsforskning skal bidra til forbedret 
praksis og forbedret teori (Rapaport, 1970). Likevel er aksjonsforsknin- 
gen primært opptatt av at kunnskapsproduksjon eller «teorianvendelse» 


økonomisk teori og praktisk økonomisme. Den viktigste lögos-formen, nemlig 5a) kritisk dialog, 
har imidlertid aldri hatt en institusjonell plassering, selv om det lå impulser og potensial i urkris- 
tendommens og gnostisismens oppdagelse av «veien» (hé hodös). Urkirken kunne ha organisert 
en mot-offentlighet, men maktet ikke å motstå den allmenne «oikifiseringen» av antikkens sam- 
funn under utviklingen av keiserdømmet (fra prinsipat til dominat, fra pölis til oikos tou theou). 
5a) mangler fortsatt institusjonell plassering (Eikeland, 1997, 2008a, 2018a). 

2 «Auseinandersetzung» står uoversatt. «Confrontation» eller «debatt» er misvisende. Ordet betyr 
et møte hvor man sammen analyserer hverandres ståsteder, verken stanging eller slåssing. «Kri- 
tisk-analytisk dialog» nærmer seg. 

er «nyttig» for handling, gjennomføring, endring, forbedring, utvikling, 
læring o.l. Teoribevissthet og -bidrag er sjeldne. Konsekvensen er en 
overvekt av prosjektfortellinger fra feltet. 

Aksjonsforskere flest henviser til en forsknings- eller læreprosess med 
gjentakende faser som veksler mellom handling og refleksjon, gjerne 
omtalt som en «læringsspiral» eller «læringssyklus» (Jensen & Eikeland, 
2020). Hva «praksis», «nytte», «endring», «utvikling», «erfaring», «teori» 
o.l. betyr, samt varierende antall og innhold i forskjellige spiralfaser, dis- 
kuteres og sammenliknes imidlertid sjelden. 

Følgende fyndord tilskrives Kurt Lewin (Marrow, 1969): «in order to 
understand it, you have to change it». Fyndordet legitimerer en «norma- 
tiv» styring av aksjonsforskningen, dvs. intervensjon og forandring av 
omgivelser og studieobjekter (mennesker, organisasjoner, samfunn) for å 
fremme antatt utbredte «verdier», allment eller i bestemte grupper, eller 
som forskerne selv forfekter (jf. 2.1.3). Hvilke typer endring man fremmer, 
diskuteres sjelden (Eikeland, 2018b). Aksjonsforskere flest identifiserer 
seg ikke med den naturvitenskapelige eksperimentalismens tekniske-ra- 
sjonelle mål om «prediction and control». Fyndordet minner likevel om 
hva eksperimentalismens «far», Francis Bacon (1960) hevdet på 1600-tal- 
let (Eikeland 2007, 2018b). Skal man forstå hva aksjonsforskning er som 
praksis, må man imidlertid bakenfor fenomener, fyndord og merkelapper 
og studere aksjonsforskning, dvs. de forskjellige merkelapp- og fenomen- 
produsentene innenfra. 


Aksjonsforskning i praksis. Historiske 
varianter - flere bølger eller faser 


Aksjonsforskningens historie kan deles i faser (Eikeland, 2006). 
Den første (3.1) startet mot slutten av 1930- eller begynnelsen av 1940- 
tallet i USA. Den ebbet ut i løpet av første halvdel av 1960-tallet. Etter (3.2) 
en mellomperiode (1960-1975) vokste den siste (3.3) frem lokalt, ukoordi- 
nert og parallelt «nedenfra» i en rekke land og kontekster på alle konti- 
nenter fra omkring midten av 1970-tallet. Den vokser fortsatt i 2020. Det 
er likheter, men også forskjeller. Første fase videreførte en optimistisk 
tiltro til «mainstream» forskning og til eksperimentet som en progressiv 

historisk kraft. Den siste sprang ut av en motkulturell, sivilisasjons- og 
vitenskapskritisk holdning utbredt pa 1970-tallet hvor det vitenskapelige 
etablissement med dets reduksjonisme og tekniske formålsrasjonalitet 
ble en del av problemet. Blant formene nevnt ovenfor tilhører 1, 2 og 3 
første fase, 4 og 5 er overgangsformer, 6 og 7 tilhører andre fase. 


Første aksjonsforskningsbølge - 1940-19602 


Betegnelsen «action research» oppsto sannsynligvis i John Colliers (1945) 
prosjekt fra 1933 i «The U.S. Indian Administration». Vanligvis får Kurt 
Lewin (1946) æren. Lewin kom som eksperimentell — intervenerende — 
psykolog til USA på 1930-tallet som flyktning fra Nazi-Tyskland. Han 
oppfattet «aksjonsforskning» primært som bruk av vitenskapelige meto- 
der og resultater i løsningen av samfunnsmessige problemer. Spørsmålet 
var hvordan forskning og kunnskap kunne anvendes direkte i løsnin- 
gen av sosiale problemer, særlig minoritetsgruppers utfordringer, men 
også metodologiske utfordringer angående såkalt «ekstern validitet» av 
eksperimentell laboratorieforskning. Colliers variant var mindre ekspe- 
riment-påvirket, men mer medvirkningsbasert i forskningsprosessene 
og kunnskapsutviklingen enn Lewins opprinnelige «social engineering». 
Colliers tilnærming videreføres i Coreys (1953) «teacher research», som 
bygger eksplisitt på John Dewey. Både Lewin og Dewey hadde tro på 
«eksperimentering» eller «forsøk» - en bearbeidet form for prøving og 
feiling - omplassert fra avstengte laboratorier til hverdagsliv i lokalsam- 
funn og familier, på arbeidsplasser og skoler, som metode for forbedring, 
læring og demokratisering. 

Lewin skrev om «felteksperimenter». Det gjorde også de norske 
samarbeidsforsøkene fra midten av 1960-tallet, veiledet av forskere fra 
Arbeidsforskningsinstituttet (AFI) i Oslo og Institutt for industriell mil- 
jøforskning (IFIM) i Trondheim. Blant Lewins lærdommer er nettopp: 
«For å forstå det må du forandre det». Passiv-reseptiv avstandsobserva- 
sjon uten å påvirke, intervenere eller endre - en avstand samfunnsfors- 
kningens hovedstrøm har anstrengt seg for å opprettholde - er for det 


3 Lippitt (1949), Corey (1953), Shumsky (1958), Whyte & Hamilton (1964), Marrow (1964) eksem- 
plifiserer første bølge. 

første umulig, men også utilstrekkelig for å forstå den studerte gjenstan- 
den. Lewins «funn» var bl.a. at medvirkning og demokratisk lederskap 
bidrar til bedre integrasjon. Han skilte imidlertid ikke «action research» 
fra «social engineering» eller «praxis» fra «teknikk». Tilsvarende man- 
gel preger en av det 20. århundrets betydelige samfunnsvitenskapelige 
«eksperiment-metodologer» - Don Campbell - i dag frontfigur for såkalt 
«evidens-basert praksis». Campbell (1978) selv skrev om det han kalte the 
experimenting society, «committed to action research, to action as rese- 
arch rather than research as a postponement of action», samtidig med at 
han i tråd med Popper (1957) og en enkel «effektuerende» kausalitets- 
forestilling» (causa efficiens) søkte en «sosial teknologi» for å bedrive 
«piecemeal social engineering». Aksjonsforskningens første fase inneholdt 
tilløp til overskridelse av en arbeidsdelt institusjonalisering av samfunns- 
forskning (Eikeland, 2006b, 2009). Likevel mangler grunnleggende og 
kritiske kunnskapsteoretiske og metodologiske diskusjoner.* Siden har 
aksjonsforskningen båret med seg disse manglende avklaringene som 
indre spenninger (Eikeland, 2018b). 

For den første bølgen var imidlertid ikke «aksjonsforskning» en egen 
tilnærming på siden av eller i opposisjon til konvensjonell forskning, slik 
den ble senere. Lewins krets i spissen for aksjonsforskningen på 1940-tal- 
let var samtidig forfattere av en innflytelsesrik «mainstream»-metodebok, 
nemlig SPSSI’s «Research Methods in Social Relations» (Jahoda, Deutsch 
& Cook, 1951). Tilbakeblikket fra 1981-utgaven klargjør utgangspunktet: 


Current concerns for applications and social problems emanate from one of 
the founders of SPSSI, Kurt Lewin. Interested in the major social issues of his 
time, Lewin translated his concerns into research on such topics as intergroup 
conflict, worker productivity, and leadership. He saw these projects as "action 
research”, combinations of experiments and applications. Lewin felt this resear- 


ch could benefit society, and advance scientific knowledge as well.° 


4 Jfr. Chein, Cook & Harding (1948a, 1948b) for interessante ansatser. 

Society for the Psychological Study of Social Issues. 

6 Kidder (1981: V). Forsteutgavens bidragsytere tilhørte Lewins miljø: Marie Jahoda, Morton Deut- 
sch, Stuart W. Cook, Isidor Chein, Leon Festinger, Claire Selltiz, Margot Haas Wormser og William 
Foote Whyte, som fornyet sin aksjonsforskningsinteresse på 1980 og -90-tallet. Kfr. Whyte & Ha- 


wn 


milton (1994, S. 150-158, 313-318), Marrow (1964, 1969), Lewin (1973). 

Lewin døde i 1947, men aksjonsforskningsinteressen ble videreført pa 
Tavistock-instituttet i England bl.a. av Eric Trist, Fred Emery og Philip G. 
Herbst. I USA ebbet fasen ut i lopet av 1960-tallet, men ble viderefort i eva- 
lueringsforskning, organisasjonsutviklingsarbeid og sensitivitetstrening 
gjennom National Training Laboratories. Sanford (1970) betrakter den 
gryende evalueringsforskningen som en transformert videreforing av 
den foregående aksjonsforskningen. 

Aksjonsforskningen oppfattet seg altså opprinnelig som en sømløs 
videreutvikling av eksperimentell psykologi og konvensjonell samfunns- 
forskning for å finne løsninger på samfunnsmessige og metodologiske 
problemer. Dens forskningsmetodiske praksis utfordret grensene for 
konvensjonell samfunnsforskning. Men ambisjonen var neppe å utvikle 
en annerledes metodologi og kunnskapsteori eller en eksplisitt problema- 
tisering av samfunnsforskningens arbeidsdelte institusjonalisering. De 
tidlige aksjonsforskerne ville «nå ut» til samfunnsmessige hverdagskon- 
tekster, som lokalsamfunn, arbeidsplasser, skoler og familier. Men også i 
denne første bølgen fantes forskjeller. 


Omplassering av eksperiment fra laboratorier til felt 
Den viktigste formen var omplasseringen av eksperimentet fra laboratori- 
enes beskyttede og kontrollerte miljø. Laboratorieforskningens «eksterne 
validitet», dvs. resultatenes overførbarhet - gyldighet og anvendbarhet - til 
hverdagen fra laboratoriene, var en allmenn utfordring, spesielt for sam- 
funnsforskningen. Laboratorieresultater kan ikke uten videre anvendes, 
både pga. «eksperimenteffekter» og fordi påvirkningsfaktorene — de uav- 
hengige variablene — i hverdagen er langt flere, historisk-langsiktige, insti- 
tusjonelt og kulturelt forskjellige, tids- og stedsavhengige, uoversiktlige, 
gjensidig påvirket av hverandre, umulige å isolere og derfor ukontrollerbare 
både prinsipielt og praktisk. Forskningsobjektene, dvs. de studerte men- 
neskene, kunne også påvirke resultatene og bli påvirket av ikke-intenderte 
bivirkninger. Eksperimentering med organisasjoner, grupper eller lokal- 
samfunn er derfor praktisk, men også etisk vanskelig. Aksjonsforsknin- 
gens eksperimentomplassering ble derfor kritisert (Cunningham, 1993). 
Hovedstrømmen av samfunnsforskning har siden forlatt eksperimen- 
tet og forsøkt å bevare den avstanden til studiegjenstanden den betrakter 

som nødvendig for uhildet og kritisk forskning. Sosialantropologien 
har forsøkt å eliminere effektene av sin feltdeltakelse og å unngå å «go 
native». Lewins tidlige feltforsøk forsøkte å reprodusere laboratorienes 
faktorkontroll, senere videreutviklet til «kvasi-eksperimentell design» 
(Cook & Campbell, 1979). Etisk understreket hovedstrømmen betyd- 
ningen av anonymisering og studieobjektenes «informerte samtykke» 
(Eikeland 2006b; 2008b). Aksjonsforskningen beveget seg imidlertid i en 
annen retning ved å invitere studieobjektene til deltakelse i tolkningen av 
forskningsresultatene (French, 1985; French & Bell, 1990, s. 25; Benne et 
al., 1975, s. 1-6; Lippitt, 1949) og utfordret dermed den institusjonaliserte 
avstand og arbeidsdeling mellom forskere og utforskede. 

Når studieobjektene blir «studenter» og «forskere» gjennom opphe- 
velse av avstand og arbeidsdeling, transformeres imidlertid kunnskap 
tendensielt fra å være teoretisk om andre (othering) (theörésis) og om 
hvordan disse «andre» kan påvirkes og manipuleres teknisk (tékhné) 
gjennom «prediction and control», til å bli kollegial, felles og delt prak- 
tisk kunnskap (Eikeland, 1997; 2008a) (praxis og theöria). Slik sprengte 
omplasseringen av eksperimentet uforvarende de metodologiske og 
institusjonelle rammene for moderne samfunnsforskning. Dagens 
aksjonsforskning omtaler likevel ofte sin aktivitet som «intervensjoner» 
eller «forsøk» uten at de prinsipielle aspekter og utfordringer ved dette 
drøftes. 


Feedback av forskningsresultater 

En annen type tidlig aksjonsforskning var såkalt «survey-feedback- 
research» (French, 1985; French & Bell, 1990). Tilbakemeldingen gjaldt 
særlig resultatene av spørreundersøkelser, men like gjerne observasjo- 
ner o.a. Forskerne sto for forskningsarbeidet, dvs. datainnsamling og 
-analyse, men resultatene ble meldt tilbake til de utforskede for disku- 
sjon og bruk. På 1940- og 50-tallet var dette uvanlig og ble betraktet med 
mistenksomhet pga. manglende distanse mellom forskere og utforskede. 
I denne typen feedback-research ble imidlertid de utforskede ikke med i 
utforming av spørsmål eller tolkning av «data». Feedback research bar da 
heller ikke med seg like radikale indre spenninger. I våre dager arbeider 
mange, særlig konsulenter, med «feedback research». 

Den første bølgen utfordret altså ikke eksplisitt de konvensjonelle 
forskningsmetodene og deres validitet. Den oppfattet forskningen pri- 
mært som «anvendt forskning» hvor arbeidsdelingen mellom forsker og 
utforsket ble opprettholdt, og forskningens metoder eller resultater ble 
anvendt for praktiske formål. I den neste formen blir likevel grunnlaget 
for betegnelsen «anvendt forskning» mer eksplisitt. 


Verdi-basert forskning - bruk av forskningsresultater 

og -metoder 

Utfordringer og forskningsspørsmål på 1960- og tidlig 1970-tallet ble 
gjerne stilt på en «webersk» måte, basert på et skille mellom nøytrale 
«fakta» og «midler» på den ene siden og «verdier» og «mål» på den andre 
(Weber, 1904). Forskningsmetoder ble som tekniske instrumenter, betrak- 
tet som nøytrale, fakta-produserende midler hinsides uenighet om verdier 
eller mål. Mål og verdier betraktes som «subjektive preferanser», fakta 
og tekniske midler som «objektive» og «nøytrale». Modellen går tilbake 
til David Humes pregning av fornuftsbegrepet som «teknisk fornuft» 
(Hume, 1739-40, s. 413-418, 457-459). Baritz (1960) tydeliggjorde hvor- 
dan tenkemåten legitimerte at hovedstrømmen av samfunnsforskning 
opererte som «servants of power». Ingen forskning er i denne modellen 
nøytral, selv om metodenes faktaproduserende nøytralitet ikke utfordres. 
Forskning er uunngåelig verdistyrt og politisk uten at forskningsmetodene 
problematiseres, fordi forskjellige verdier og mål bare slår inn i valg av 
forskningsspørsmål, dvs. hvilke gruppeperspektiver spørsmålene oppstår 
for og hvilke samfunnsinteresser spørsmålene er viktige for. Når forsknin- 
gens hovedstrøm tjente maktens, etablissementets, pengenes og kapitalens 
interesser, så kunne aksjonsforskning 0.1. med samme faglige legitimitet 
operere som «motekspertise» og tjene «svake», marginaliserte grupper, 
underpriviligerte, «folket», «arbeiderklassen» o.1. ved å sette «politisk kor- 
rekte» forskningsspørsmål på agendaen og bruke forskning som middel 
i politisk aktivisme. Innflytelsesrike skandinaviske aksjonsforsknings- 
prosjekter på 1960- og 70-tallet oppfattet seg selv på denne måten (Aubert, 
1970, 1973; Løchen, 1970, 1973; Mathisen, 1973). Brox (1990) og Spjelkavik 
(1995) gjør tenkningen eksplisitt. Metoder og resultater anvendes her 
for praktiske og politiske mål, ikke teoretiske. Sammen med det nevnte 

lewinske fyndord har de weberske skillene bidratt til å begrunne en klar 
verdiorientering. Verdiorienteringen forblir likevel ekstern og dermed vil- 
kårlig i forhold til fagligheten siden aksjonsforskningen i prinsippet like 
legitimt kan tjene kapitalinteresser eller folkelige interesser, demokrati 
eller fascisme. 

Den weberske tilnærmingsmåten reiste få spørsmål om validiteten til 
hovedstrømmens metoder. Den forble metodologisk naiv ved å kritisere 
konvensjonell forskning for politisk og moralsk «feil anvendelse» av nøy- 
trale instrumenter og teknikker. Innenfor disse rammene finner likevel 
begrepet «anvendt forskning» sin klareste form. Metodene, dvs. kravene til 
«data», observasjon, arbeidsdeling og i mindre grad eksperiment, behol- 
der samme nøytralt-tekniske status, mens forskernes siktemål og verdier 
kan velges fritt og er forskjellige. Denne oppfatningen av aksjonsforskning 
som «anvendt forskning» er ennå utbredt. Da Maus og Roll-Hansen (1985, 
s. 34-37) diskuterte aksjonsforskningen i Norge fra 60-tallet frem til 1985, 
konkluderte de at «de to begrepene» aksjonsforskning og anvendt forskning 
«faller i det vesentlige sammen». Innenfor en webersk horisont består der- 
for det Løchen (1970) kalte «sosiologens dilemma», som en prinsipielt ufor- 
sonlig tautrekking mellom en verdi- og formål-sfære på den ene siden og 
en fakta og teknikk-sfære på den andre hvor enten «aksjonen» eller «kunn- 
skapen» prioriteres. Metoder og fakta berøres egentlig ikke. Forsones kan 
imidlertid sfærene bare gjennom en annerledes tenkemåte hvor de weber- 
ske skillene oppheves og de iboende verdiene i forskjellige forskningsme- 
toder synliggjøres. I aksjonsforskningens siste fase har nettopp den 
tekniske fornuft som begrunner de weberske skillene, blitt problematisert 
gjennom kritikk av forskningsmetodene selv samt en problematisering 
av samfunnsforskningens institusjonalisering og kunnskapsformer. De 
forskningsmetodiske teknikkene, kunnskapsforståelsen og forskningens 
institusjonalisering viser seg å ikke være nøytrale og objektive. 


Overganger fra første til andre bølge 
(1960-1975) 


Det foreligger intet vannskille verken metodologisk eller i tid mellom 
aksjonsforskningens første og siste fase. De forskjellige formene eksisterer 

bade parallelt og sammenblandet under forskjellige merkelapper med 
mange blandingsformer. 


Forskere og forskning nyttig for praktikere 
Utfordringene som har drevet aksjonsforskningen fremover, er all- 
menne og anerkjente. Det gjelder forskningens avstandsbetraktninger i 
«elfenbenstårn» isolert fra hverdagslivet og medfølgende problemer med 
relevans og anvendelighet (operasjonalisering). Likeledes eksperimen- 
talismens etisk og praktisk problematiske krav om at forståelse krever 
forandring, selv om hovedstrømmen av samfunnsforskning har «gitt 
opp» felteksperimentet som praktisk og etisk problematisk. Dessuten 
gjelder det tesen om at all forskning er verdibasert. Årtier med «posi- 
tivismekritikk» fra fenomenologer, hermeneutikere, ny-marxister, femi- 
nister, post-modernister o.a. har i tillegg grunnleggende problematisert 
forhold som både den opprinnelige eksperimentorienterte aksjonsfors- 
kningen og den verdi-orienterte legitimeringsstrategien lot ligge, nemlig 
begreper som «fakta» og «data», vitenskapens overlegenhetspretensjoner 
og avgrensningen i forhold til andre kunnskapsformer, forskningens 
arbeidsdelte institusjonalisering m.m. (Eikeland, 1985, 1995, 2007). 
Kompleksiteten i utfordringene er bakgrunn for en utbredt, «pragma- 
tisk», men dermed også nokså likegyldig, holdning overfor strenge krav 
til forskning. De «politisk korrekte» handlingene og nytten for praktikere 
har i stedet fått prioritet. Gustavsen (1986, s. 152f.; 1988, s. 234f.) legiti- 
merte en tilsidesettelse av grunnlagsdiskusjonen ved å påpeke at selv om 
aksjonsforskningen mangler validitet, så er tilstanden ikke bedre for den 
konvensjonelle «mainstream»-forskningen. Ifølge dette argumentet kan 
man ikke stille strengere krav til aksjonsforskning enn til konvensjonell 
forskning. Aksjonsforskningens fordel er at den i det minste er relevant 
for praktikere, og utvikler teori på demokratisk vis. 


Samarbeid og samskaping mellom forskere og praktikere 

Mathisen (1989) studerte et utvalg institutter i den norske instituttsekto- 
ren. Gjennomgangen bidro til å tydeliggjøre forskjellene mellom «anvendt 
forskning» og «aksjonsforskning». AFIs instituttmodell for samarbeid 
mellom forskning og arbeidsliv — forkastet av norske politikere i løpet 

av 1990-tallet — ble her fremhevet som modell for instituttsektoren under 
betegnelsen «problemløsningsfellesskap» mellom forskning og praksis. 
AFIs «modell» har røtter til den første bølgen bl.a. gjennom personkon- 
takter fra slutten av 1950-årene. Samtidig er AFIs aksjonsforskning en 
del av den siste bølgen med særtrekk diskutert i Eikeland (1995, 1998a, 
2006a, 2017). AFIs prosjekter arbeidet fra midten av 1960-årene for å 
utvikle organisasjonsformer som tillater økt medvirkning og mulighet 
for læring i det daglige arbeidet. Tilnærmingen har utviklet seg fra felt- 
forsøk i 1960-årene basert på forskernes teorier og modeller for med- 
virkning gjennom delvis selvstyrte grupper i arbeidsorganisasjoner, til 
i økende grad å basere seg på «stakeholders» medvirkning og etter hvert 
på bred medvirkning fra alle (typer) ansatte, gjerne hele avdelinger eller 
mindre bedrifter, gjennom dialogkonferanser i utviklingen av modeller 
og teorier, basert på praktikeres arbeidserfaringer. Modellen er basert på 
samarbeid, men fortsatt på en arbeidsdeling mellom forskere og feltdelta- 
kere. Modellen stammer fra Thorsruds (1976) tanker om teamarbeid mel- 
lom forskjellige yrkesgrupper i «problemløsnings-fellesskap» basert på 
«komplementaritet» mellom forskere og praktikere (Pålshaugen, 2009). 
I Sverige har enkelte gjort en tilsvarende arbeidsdeling mer eksplisitt i 
såkalt «interaktiv forskning» (Svensson et al., 2007). Arbeidsdelingen lig- 
ger også til grunn for Greenwood og Levins (1998) «co-operative action 
research», hvor «co-creation» betegner samarbeidet mellom forskere og 
praktikere. Dagens «samskaping» viderefører dette, men ofte med liten 
eksplisitt forbindelse til eller anerkjennelse av formens opprinnelse. 

En grunnmodell basert på samarbeid mellom forskere og praktikere 
er med andre ord utbredt og er hensiktsmessig for mange formål. Likevel 
kan en «essensialisering» av samarbeidsmodellen hemme forståelsen av 
aksjonsforskningens radikalt kritiske, kunnskapsteoretiske, metodolo- 
giske og institusjonelle potensial. En fastholdelse av skillet mellom fakta 
og verdier stenger også for overskridende videreutvikling av aksjons- 
forskningen. Tanken om samarbeid mellom forskere og praktikere byg- 
ger på en forestilling om radikalt forskjellige kunnskapskilder i hhv. de 
konvensjonelle forskningsmetodenes empiri og praktisk erfaring. Denne 
forestillingen kommer imidlertid til kort under et nytt kunnskapsforvalt- 
ningsregime (Eikeland, 1998a), når det gjelder forståelse og mestring av 

samfunnsmessige endringer hvor nettopp de nevnte skillene og arbeids- 
delingene utfordres. 


Siste bølge - fra motkultur og separat alternativ 
til immanent kritikk” (1975 ->) 


Den siste aksjonsforskningsbølgen har vokst frem uten klar kontinu- 
itet med de første. Likevel er skillene mellom bølgene ikke klare i tid 
eller metode. I hverdagen blandes tenkemåtene og praksisformene som 
i en bricolage (Eikeland, 2013). Til omkring 1960 dominerte tanken 
om omplassering av eksperimentet fra laboratorium til felt aksjons- 
forskernes selvforståelse. Fra 1960 dominerte skillet mellom subjektive 
verdier på den ene siden og objektive, nøytrale og fakta-produserende 
forskningsmetoder på den andre, noe som legitimerte at «forskningen» 
kunne tjene forskjellige interesser og verdier. Fra midt på 1970-tallet siger 
positivismekritikkens innsikter inn.* Diskusjoner om kvantitative, kva- 
litative og historiske metoder i samfunnsforskningen, samt forholdet til 
naturvitenskapelige metoder, løp gjennom det meste av det 20. århundret. 
Gjennom fenomenologisk (Heidegger), ny-marxistisk (Lukacs, Hork- 
heimer, Marcuse, Adorno, Habermas, Negt), hermeneutisk (Gadamer), 
feministisk (Reinharz, 1979, 1992), post-moderne (Lyotard, 1979), kul- 
tur-relativistisk (Winch, 1958), «post-kolonialistisk» (Fanon, 1967; Said, 
1978) og andre kritikkformer inspirert av Wittgenstein (1953), Polanyi 
(1958) og Feyerabend (1975, 1978, 1987) ble naturvitenskapelige metoder 


7 Eksempler fra denne fasen: Altrichter et al. (1998), Argyris et al. (1985), Atweh et al. (1998), Brooks & 
Watkins (1994), Carr & Kemmis (1986), Eikeland (2001), Elliott (1976, 1978, 1987, 1991), Greenwood 
& Levin (1998), Gustavsen (1990), Heron (1996), Juna & Kral (1996), Kemmis & McTaggart (1988), 
Lomax (1996), McLean et al. (1995), McNiff (1988), McTaggart (1997), Mills (2000), Noffke & 
Stevenson (1995), O'Hanlon (1996), Oja & Smulyan (1989), Pålshaugen (1991), Rahman (1993), 
Reason (1988), Reason & Bradbury (2001, 2008), Bradbury (2015), Stringer (1996), Toulmin & 
Gustavsen (1996), Whyte (1991), Winter (1987, 1989), Zuber-Skerritt (1991, 1992, 1996). 

8 Ikke minst i Tyskland. Jf. f.eks. Cremer (1975), Cremer et al. (1978), Diessenbacher & Miller 
(1977), Eichner & Schmidt (1974), Fiedler & Hörmann (1978), Haag et al. (1972), Horn (1979), 
Hron et al. (1979), Kappler (1979), Karl (1977), Kriger et al. (1975), Moser (1974, 1976, 19774, 
1977b), Rathmayr (1976), Sievers (1978), Zedler & Moser (1983). Den tyske diskusjonen om ak- 
sjonsforskning ser likevel ut til å ha dødd ut uten å ha preget dagens engelsk-språklige og skan- 
dinaviske utvikling. 

problematisert som fordomsfulle, utilstrekkelige, unødvendige og mis- 
visende for menneskevitenskapene. Kritikken preget aksjonsforskningen 
som vokste frem nedenfra i et allment radikalisert miljø i både indus- 
trialiserte og tredje verden-land, som mot-kulturelle, anti-imperialistiske 
og til dels vitenskapskritiske initiativer preget av «barfot-forskningens» 
oppfordring: «Grav der du står!» (Lindqvist, 1978). Frem til førsteutgaven 
av Handbook of Action Research (Reason & Bradbury, 2001) levde mange 
slike lokale aksjonsforskningsinitiativer parallelle liv ikke bare i forhold 
til konvensjonell forskning, men også overfor hverandre. 

Positivismekritikken angrep ikke bare «anvendelse» og «verdi- 
orientering» av empirisk forskning. Metoder og kunnskapsformer ble kri- 
tisert som teknisk-teoretisk avstandsforskning med validitetsproblemer, 
ute etter «prediction and control» av «de andre» (othering). Metodene er 
ikke nøytrale og objektivitetssikrende. Såkalte «fakta» og «data» er teoriav- 
hengige, teoriimpregnerte, perspektivavhengige samt historie, språk- og 
kulturavhengige. Kritikken rettet seg også mot forskningens arbeids- 
delte institusjonalisering (Eikeland, 1985, 1995, 1998a, 2007). Kritisk teori, 
kulturrelativisering og 80-tallets «post-modernistiske» angrep på «store 
fortellinger» og allmenne sannheter åpnet dermed for kunnskapsutvik- 
ling «nedenfra» basert på lokal tradisjonskunnskap, på taus, praktisk, del- 
taker- og vanebasert, intuitiv, innfødt kunnskap og kompetanse. Personlig 
og taus «erfaringskunnskap» fremsto med dette ironisk og paradoksalt, 
som uformidlet alternativ ved siden av erfaringsvitenskapenes «empiri» 
uten å bli integrert i repertoaret av «empiriske» metoder. 

På denne bakgrunn endres også selvforståelse og praksis blant aksjons- 
forskere, fra 60- og 70-tallets alternative «verdiorientering» av konven- 
sjonelle metoder, via uformidlet, alternativ kunnskapsutvikling eller 
«co-creation», fil artikulering, omforming, utvikling og distingvering 
innenfra lokale praksisformer av individuelle og kollektive vaner og uva- 
ner, til ferdigheter, kyndigheter og kompetanser. Kritikken er ikke lenger 
bare moralsk og politisk. Aksjonsforskning er mer enn konvensjonelle 
metoder brukt for andre, presumptivt «riktigere» etisk-politiske formål. 
Den bærer i seg et radikalt transformasjonspotensial for overgang fra en 
modernistisk og post-modernistisk samfunnsmessig posisjonering til 
noe annet (Eikeland, 1998a). 

Det mest radikale filosofisk, metodologisk og institusjonelt er tanken 
om at samfunnsforskning ikke nodvendigvis har «de andre» som stu- 
dieobjekt, fortolket og forklart gjennom teorier hentet utenfra de studertes 
erfaringer og virkelighet. Den konvensjonelle drakampen mellom kvan- 
titative og kvalitative metoder er irrelevant og avsporende for aksjons- 
forskningens problemstillinger. Begge er basert pa en arbeidsdeling hvor 
utenforstaende forskere studerer «de andre». Aksjonsforskerne forsker 
imidlertid na i okende grad «pa seg selv» individuelt, og kollektivt pa et 
«vi/oss» som kollegium innenfra profesjonelle, organisatoriske og andre 
praksisformer. De bryter med grunnleggende, modernistiske forestillin- 
ger om hva forskning skal være. Den motkulturelle aksjonsforskningen 
samler i stedet folk til deling gjennom åpen, kritisk dialog omkring egen 
praktisk erfaring fra arbeidsliv eller andre lokale arenaer og fellesskap. 
Det dreier seg nå verken om prediction eller control, verken om observa- 
sjon og forklaring av eller manipulasjon og intervensjon i andres sosiale 
realiteter, men om analyse, tydeliggjøring, artikulering, utvikling og for- 
bedring av egne. Den erfaringsbaserte, skjelnende dialogen blant «inn- 
fødte» kolleger er den nye aksjonsforskningens metode for å studere og 
utvikle «måter-å-gjøre-ting-på» i smått og stort. Folk i forskerstillinger 
kan delta som «fasilitatorer» i en åpen prosess hvor opplevelser og prak- 
tiske erfaringer analyseres, og mønstre oppdages og artikuleres, men skil- 
let mellom forsker og utforsket er i ferd med å bli opphevet.? 


Aksjonsforskning som parallell motkultur? 

Felteksperimenteringens og verdiorienteringens uavklarte forhold til 
konvensjonell forskning reiste utfordringer rundt kunnskapsforståelse og 
forskningsmetoder, men brøt ikke eksplisitt med den institusjonaliserte 
forskningens sosiale plassering og arbeidsdeling. 70-tallets fremvok- 
sende «alternative» aksjonsforskning plasserte seg imidlertid utenfor 
den institusjonaliserte forskningen som separate parallelltradisjoner, 
«diskurser» eller «paradigmer» med særegne målsettinger, arbeidsmåter, 


9 Eikeland (2006a, 2012a, 2017) om AFI-tradisjonens utvikling fra forskerdesign til praktisk erfa- 
ringsdesign. Praktikerforskningen vektlegger peer groups og communities of inquiry som medium 
for kunnskapsutvikling, beslektet med analyser av kommunikasjonsfellesskap som forutsetning for 
etikk og saklighet hos Apel (1973), Øfsti (1975) og Habermas (1981). Jf. Eikeland (1997, 2008). 

kvalitetskriterier og utfordringer. Inspirert f.eks. av Freire (1974), Sten- 
house (1975) og Reason og Rowan (1981) søkte den å utvikle kunnskap og 
innsikt innenfra profesjonelle fellesskap eller hverdagslige (indigenous) 
praksisformer som den konvensjonelle forskningen studerer utenfra. 
Alternativforskningen var praktisk og «erfaringsbasert» snarere enn 
«empirisk», slik dette skillet har etablert seg senere. Forsterket gjennom 
metodekritikken av konvensjonell forskning etablerte den alternativten- 
kende aksjonsforskningen seg som avvisende og uformidlet. For mange 
fremsto den som sekterisk. 


Praktikerforskning 

Fra begynnelsen av 1990-tallet fikk alternativ-formene, i takt med økte 
krav til «akademisering», fotfeste innenfor forskjellige profesjonsutdan- 
nelser av lærere, sykepleiere, sosionomer, ingeniører o.a. som «practitio- 
ner research» for forbedring av profesjonell praksis, og som «indigenous 
research» innenfor en gryende bevisstgjøringsbevegelse blant urfolk. 
Praktikere innenfra forskjellige kulturer, profesjoner og yrker utforsker, 
artikulerer og utvikler praksis - måter-å-gjøre-ting-på - på egen hånd.” 
Alternativismen bærer imidlertid med seg noen feller. Uten grundig gjen- 
nomtenkning av egen kunnskapsforståelse og eget kunnskapsgrunnlag 
blir den lett «ny-konvensjonell», sekterisk eller «uvitenskapelig». De 
konvensjonelle forskningsmetodene er nødvendige støttedisipliner. 
Men praktiker-forskningen blir ny-konvensjonell når den ikke makter 
å artikulere sitt alternative, praksisbaserte kunnskapsgrunnlag tilstrek- 
kelig, basert på en kritisk gjennomtenkning av utilstrekkelighetene i de 
konvensjonelle forskningsmetodene. I stedet henfaller man til det kon- 
vensjonelle. For hva er «erfaringskunnskap», og hvordan artikuleres 
kompetanse og innsikt innenfra praksis? Hva er erfaringskunnskapens 
forhold til konvensjonelle forskningsmetoder og «empiri»? Utfordringe- 
nes kompleksitet fører lett til at man «slapper av» på kravene til «viten- 
skapelighet». Akademiseringspresset medfører at man «glemmer» den 
filosofiske og metodologiske kritikken og tyr ukritisk til konvensjonelle 
«empiriske metoder» som utspørring, observasjon eller eksperiment. 


10 Jfr. f.eks. Hiim (2010), Denzin et al. (2008). 

Utfordringen er imidlertid hvordan praktikere i profesjoner, yrker og 
organisasjoner kan nyttiggjore seg sin opparbeidede, arelange praktiske 
erfaring forskningsmessig pa metodologisk legitime mater. Utfordringen 
for bade forskning og utdanning er: Hvordan integreres og valideres prak- 
tisk erfaringskunnskap i repertoaret av empiriske forskningsmetoder og i 
den formelt kvalifiserende utdanningen? 

Alternativ-tenkningen lever i en pragmatisk selvmotsigelse: Fra 
1980-tallet til i dag har «post-modernismen» åpnet for et inkluderende 
mangfold og aspektpluralisme. Post-modernismens motstandere, forfek- 
terne av «allmenne sannheter» og «store fortellinger», er imidlertid ute- 
stengt fra mangfoldet. Slik gjør post-modernismen seg selv til den eneste 
akseptable, allmenne sannhet og store fortelling fordi: Alle «sannheter», 
overalt og til alle tider, er lokalt og sosialt konstruert. Dét er den nye store 
fortelling og universelle sannhet. Men med hvilken rett? Tilsvarende 
påberoper den alternative aksjonsforskningen seg dialog som universell 
metode. Unntatt og utestengt fra dialogen er imidlertid den konvensjo- 
nelle forskningens og undervisningens deduktive, didaktiske, formelle, 
hierarkiske, kvantitative, dataistiske og eksternalistiske metoder. Slik 
bygger aksjonsforskningen ikke lenger en kritisk mot-offentlighet, men 
avgrenser og utdefinerer seg som det Negt og Kluge (1974) beskrev som 
«leiroffentlighet». Leiroffentligheter er alternative, men like avstengte, 
dogmatiske og «identitetssikrende» som det man er imot. Seier eller 
tap blir eneste måte å møtes på, ikke verken «Auseinandersetzung» eller 
«horisontsammensmelting». Mot-offentlighetens metode er imidlertid 
usekterisk, dialogisk og immanent kritisk. 


Aksjonsforskning som mot-offentlighet 

og immanent kritikk 

Den tidlige aksjonsforskningen videreførte en moderne vitenskaps- 
forståelse naivt og ukritisk. Forskjellene var utydelige. Etableringen av 
aksjonsforskning som «alternativ», dvs. som parallelt «paradigme» eller 
«diskurs», med interne og «inkommensurable» vurderingskriterier, ble 
nødvendig for å tydeliggjøre seg selv som noe for seg selv. Å fortsette som 
identitetskonstaterende og annerledessikrende «leiroffentlighet» uten 
kritisk dialog med krav og diskusjoner konvensjonell samfunnsforskning 

qua hegemonisk diskurs stiller til og fører med seg selv om seg selv, er 
likevel en svakhet. Å «velge» verdier eller inkommensurable forsknings- 
paradigmer - vi har våre verdier, andre har sine — er ikke en løsning på 
kompliserte normative, metodologiske og kunnskapsteoretiske spørs- 
mål. Det svekker til slutt det man vil forsvare. Det skaper «merkelapp- 
mylder», unødvendige motsetninger samt brudd som stenger den histo- 
riske utsikten. Det åpner for en vilkårlighet hvor helt andre ting enn sak- 
lig og faglig validitet avgjør kamper om «leirhegemoni». 

Hva gjenstår så som studieobjekt når det ikke lenger er det, den eller 
de andre som eksternaliserte gjenstander? For en aksjonsforskning hvis 
mål ikke er teknisk-teoretisk «prediction and control», dukker et nytt 
«indre objekt» frem innenfra praktikerforskningen, nemlig «måter-å- 
gjøre-ting-på» i smått og stort, felles standarder for et «vi» som kolle- 
gialt fellesskap (praxis). I stedet for «prediction and control» søker man 
sammen dybde- og kontekstforståelse samt utvikling av individuelle og 
kollektive evner og virksomhet «nedenfra-og-opp» med utgangspunkt i 
egenerfaring med bestemte praktiske, institusjonelle, kulturelle og his- 
toriske sammenhenger." Konsistent, situasjonstilpasset praksis fungerer 
som målestokk og «attraktor» innenfra. Den metodologiske «forsknings- 
fronten» for både aksjonsforskning og konvensjonell samfunnsforskning 
ligger her (Eikeland, 2006a, 2008a, 2008b). Flere begreper er sentrale 
for veien videre, i første rekke «immanent kritikk», «mot-offentlighet» 
og «historiske grunnbegreper» (Brunner et al., 1979-2004). Likeledes 
overskridelsen av den reelt eksisterende aksjonsforskningens «prosjekt- 
makeri» gjennom integreringen av aksjonslæring, aksjonsforskning og 
reflekterende praksis i permanente former for organisasjonslæring.” 

Bokstavelig betyr «immanent kritikk» «iboende skjelning innenfra». 
Begrepets historie går fra Frankfurterskolens kritiske teori på 1930- og 
40-tallet til Marx og Hegel i det 19. århundret. «Forhistorien» går imidler- 
tid videre til Platon og Aristoteles på 300-tallet f.Kr.” Immanent kritikk 


11 Foregrepet i begrepet «sosiologisk fantasi» hos Mills (1959) og Negt (1971). 

12 Jfr. Schön, 1983 ,1987; Eikeland & Berg, 1997; Eikeland, 2012a for konkretisering. 

13 Se Eikeland (1985, 1998a, 2001, 2006a). Se Antonio (1981), Sabia (2010), Vaki (2005), Stahl (2013a, 
2013b, 20130), Finlayson (2014), Jaeggi (2015), Browne (2008), Särkelä (2018) om en ny interesse 
for immanent kritikk i Tyskland. 

er ikke en teknikk plassert utenfor sitt studieobjekt som kan anvendes 
pa andre posisjoner eller praksisformer utenfra. Den er enhver posisjons 
sakliggjorende, indre dynamikk (endring, bevegelse, utvikling) og arbei- 
der dialogisk og dialektisk innenfra praksisformer. Hegel skriver (1971, 
bind 18, s. 303): 


»Das ist die nåhere Bestimmung der objektiven Dialektik. In dieser Dialektik 
sehen wir die einfachen Gedanken nicht mehr sich fiir sich festsetzen, sondern 


erstarkt, den Krieg in Feindes Land spielen” 


Dette definerer den objektive (gjenstandsiboende) dialektikken. Den dreier seg 
ikke om a konstatere hver enkelt tanke for seg, men om 4 styrke seg ved a fore 


krig i fiendeland. (oversettelse, OE) 


Dialektikken er en «dekonstruerende» geriljakrig med ord og argumenter 
bak «fiendens» linjer — in Feindes Land. Den består ikke i positiv og oppbyg- 
gelig påståelighet, avgrensning og konstatering av et eget dogmatisk-teore- 
tisk «festningsverk» som alternativ identitet eller posisjon ved siden av eller 
opp mot andre, «sich fiir sich festgesetzt als Gesetz». Parallelle, alternative 
posisjoner er verken dialogiske eller dialektiske, selv med slike merkelap- 
per. Den immanente kritikken er en praxis som tydeliggjør, utfolder og 
utvikler iboende «attraktorer» som målestokker, standarder, potensial og 
tendenser i en hvilken som helst modus vivendi; livsstil, virksomhet, posi- 
sjon, perspektiv, skoledannelse, tenkemåte, diskurs eller paradigme - indre 
motsetninger, motsigelser, mangler, spenninger, ufullkommenheter og 
utilstrekkeligheter er drivkrefter — til de transformeres og nye mønstre og 
måter-å-gjøre-ting-på trer frem som kan bli artikulert innenfra de gamle. 
Denne skjelnende virksomheten er innbegrepet av hva det vil si å 
være kritisk dialogisk eller ”dialektisk”. Det er en distingverende meto- 
disk ferdighet og praksis som må utføres konkret innenfra et avgrenset 
og konkret kunnskaps- eller kompetanseområde, praktisk, skriftlig eller 
muntlig. Den angriper ikke bestemte virksomheter utenfra for at de burde 
vært noe annet enn de forsøker å være, men kritiserer ved å vise at virk- 
somheten ikke er på høyde med seg selv og sitt begrep, for at den ikke lever 
opp til det den utgir seg for og ikke holder hva den lover, for pragmatiske 
selvmotsigelser og for at den ikke kjenner sine egne forutsetninger og 

derfor ikke ser og forstår hva den selv faktisk gjør. Derfor må en imma- 
nent kritikk tas alvorlig. Dens særpreg som skjelnende forsvinner så snart 
den formuleres positivt, konstaterende, dogmatisk og allment-abstrakt 
som egen «identitær» posisjon. Derfor er hermeneutiske begreper som 
«forståelseshorisont» og «horisontsammensmeltning» mer treffende enn 
f.eks. «paradigmer» og «diskurser». De siste antyder en umulig, entydig- 
gjørende og overførbar innramming. Horisonter er identiske bare for 
mennesker som står stille på samme sted. Horisonter glir over i hver- 
andre og kan deles, selv uten fullkommen sammensmelting. En forstå- 
elseshorisont etablert innenfra aksjonsforskningen kan ikke avgrenses 
skarpt fra posisjoners horisonter. En horisont er intet «inkommensura- 
belt paradigme» i Kuhns forstand (1970). 

Hegel fortsetter mer kritisk-dialogisk: 


»Die andere Dialektik ist aber die immanente Betrachtung des Gegenstandes: 
er wird för sich genommen, ohne Voraussetzung, Idee, Sollen, nicht nach åus- 
serlichen Verhåltnissen, Gesetzen, Griinden. Man setzt sich ganz in die Sache 
hinein, betrachtet den Gegenstand an ihm selbst und nimmt ihn nach den Be- 
stimmungen, die er hat. In dieser Betrachtung zeigt er sich dann selbst auf, dass 


er entgegengesetzte Bestimmungen enthält, sich also aufhebt.“ 


Den andre dialektikken er imidlertid den indre oppfatningen av gjenstanden. 
Man griper saken for seg, uten fordommer, ideer, krav; ikke i hht. eksterne for- 
hold, lover, grunner. Man setter seg grundig inn i saken, betrakter den i seg selv 
og i henhold til dens egne bestemmelser. I denne tilnærmingen viser saken selv 


at den er motsetningsfull og opphever seg selv. (oversettelse OE) 


Når Hegel her skriver om «die Sache» — saken — ma det tolkes i lys av det 
greske pragma som iboende standard for praxis’. «Sich ganz in die Sache 
hineinsetzen», dvs. å sette seg grundig inn i saken betyr å etablere saken 
i seg selv - i egen kropp, sjel og tanke - gjennom øvelse og tilegnelse 
av en «pragmatisk» eller «sakslik» kyndighet. I Aristoteles" tenkning 
er pragma ingen utvendig ting, men en perfeksjonert virksomhets form 


14 Avsnittet krever en viss forståelse av Hegels aristoteliske bakgrunn. Jf. Eikeland 1997 og 2008a, 
s. 186-193. 

(enérgeia). Sak og saklighet erverves forst gjennom praxis eller askésis 
(øvelse) som praktisk erfaring eller empeiria. Immanent kritikk foregår 
innenfra praksis som utvikling og ervervelse av slik empeiria; praktisk 
ekspertkompetanse og -kunnskap. I et landskap av parallelle, alternative 
skoledannelser, paradigmer og diskurser virker immanent kritikk som en 
skole- eller paradigmeoppløsende og -opphevende, erfaringsutviklende, 
dialogisk mot-offentlighet «bak fiendens linjer», dvs. innenfra en hvilken 
som helst «leiroffentlighet». Når dens virksomhet vikles ut, kommer dens 
indre spenninger, utilstrekkeligheter og selvmotsigelse til overflaten. 
Den transformeres og opphever seg selv (sich also aufhebt). 

Aksjonsforskningens siste praktikerforskningsfase står selv, som den 
immanente kritikken, midt i erfaringsdannelseskonteksten innenfra 
praksis, neddykket i konkrete praksisformer og i kyndig, skjelnende, 
utviklende og «forbedrende» beskjeftigelse med disse. Sosialantropolo- 
giens formanende «don’t go native» er snudd på hodet. Lewins fyndord 
«in order to understand it, you have to change it» gjelder, men nyan- 
sert som i Eikeland (2018b). Man må «be or become a native» uten at 
avstandsforskningens metoder - uhildet observasjon, utspørring og 
eksperimentering - dermed forkastes. Alle er alltid allerede innfødte. 
Praktikerforskningen forholder seg underbevisst til immanent kritikk 
som sin indre regulative ide, attraktor og kvalitetsstandard, dvs. som sin 
pragma i praxis. Immanent kritikk er praxis-forskning. 

Immanent kritikk deler derfor forste-fase-aksjonsforskningens for- 
pliktelse til 4 starte innenfra konvensjonell forskning og til a fore en kri- 
tisk dialog med hvem som helst ikke bare om, men som veien fremover. 
Forskningsdisiplinenes kjerne er deres «metodelærer», dvs. den akkumu- 
lerte performative kompetanse og kunnskap forskerne besitter om hvor- 
dan ting gjøres kompetent eller inkompetent; virksomhetenes hva, hvorfor 
og hvordan. Metodelæren er forskningens «måter-å-gjøre-ting-på», dens 
profesjons- og yrkeskunnskap. Den kan og må studeres som immanent 
kritisk praktikerforskning.” Gjennom metodelærens metoder overskri- 


15 Eikeland (1985, 1995, 1998b, 2006a, 2017). Alvesson og Sköldberg (2017) oppsummerer sam- 
funnsforskningens metodeutfordringer, men ser ingen transformasjon. De forblir utveisløse i 
komplikasjonenes labyrint uten å nevne aksjonsforskning og immanent kritikk. Abduksjon er 
utilstrekkelig som utvei. 

der og opphever den konvensjonelle forskningen seg selv som avgren- 
set og annerledes enn annen praktisk kompetanse (leiroffentlighet). Den 
viser seg som profesjonskunnskap (Eikeland, 1997, 2013). Derfor kan den 
immanente kritikken ikke forbli innenfor modernismens metodologiske 
og institusjonelle grenser, nedarvet fra en naturvitenskapelig kunn- 
skaps- og forskningsmodell. Den immanente kritikkens gjenstander kan 
ikke reduseres til utvendige «ting». Den deler likevel eksperiment- eller 
utprøvingsorienteringen i hverdagslige sosiale sammenhenger med prak- 
tikere som fagfeller i «utvidede» forsker-fellesskap (Eikeland, 2018a). Den 
deler også målet med de senere aksjonsforskningsfasene om å utvikle 
«indigenous» praktikerkunnskap og -kompetanse nedenfra og innenfra 
praktisk erfaring, samt målet om bred medvirkning i forsknings- eller 
kunnskapsutviklingen, men uten å bekrefte den identitære separatismens 
leiroffentlighetsdannelser verken innenfor eller i opposisjon til kon- 
vensjonell forskning. Immanent kritikk bevarer og forsvarer ikke kul- 
turdannelser som hindrer dens kritisk-utviklende og transformerende 
virksomhet. 

Forskningen har alltid analysert seg selv i en ars inveniendi (induk- 
sjon) og en ars disserendi (deduksjon). Om den metodologiske refleksjon 
utvides til å gjelde psykiske, sosiale, etiske, institusjonelle, organisato- 
riske, politiske, økonomiske og andre forhold som gjør seg gjeldende, og 
må hensyntas og mestres i gjennomføring, utvikling og forbedring av 
forskning, så oppheves også metodelæren som utvendig, innholdsløs og 
teknisk «metadisiplin» uten substansiell (empirisk eller teoretisk) kunn- 
skap og kompetanse. En opphevet metodelære transformeres til en ars 
liberationis og ars vivendi; en frigjorings- og livskunst."® 


Sammenfatning 


Kapittelet analyserer tilnærminger til aksjonsforskning for å antyde en 
form for typologi - 1) omplassering av eksperiment, 2) «feedback» av 


16 Aksjonsforskning som immanent kritikk arbeider med begreper som har formet tenkning og 
samfunnspraksis gjennom århundrer som historiske grunnbegreper eller eksistensialer. De vir- 
ker innenfra realhistorien, ikke som modeller og teorier påført av et adskilt forskerfellesskap. 
Eikeland, 1997, 1998b, 2008a, 2016a, 2016b. 

forskningsresultater, 3) forskningsekspertise i «folkets tjeneste», 4) for- 
skere og forskning nyttig for praktikere, 5) samarbeid mellom forskere og 
praktikere i utviklingsarbeid, 6) mot-kulturell praktikerforskning eller 
innenfra-forskning og 7) immanent kritikk - som gjennomskuer dagens 
merkelapp-tendens. Teksten er en grovt sett historisk gjennomgang med 
en indre logikk hvor synliggjoringen av utilstrekkeligheter i de forskjel- 
lige aksjonsforskningstypene bringer frem nye grep og begreper som 
har gjort seg underbevisst og underforstatt gjeldende hele tiden. Teksten 
avrundes med «immanent kritikk» som aksjonsforskningens sentrale, 
iboende malestokk og virksomhetsform som «attraktor». Immanent kri- 
tikk utgjor den «indre logikk» i overgangene mellom formene og sam- 
tidig den «endelige» formen. Artikkelen forsøker pa den måten å være i 
overensstemmelse med sin egen konklusjon. 

Forskning i egen 
undervisningspraksis i høyere 
utdanning 


Sigrid Gjøtterud 
Norges miljø- og biovitenskapelige universitet 


Abstract: According to Regulations concerning appointment and promotion to 
teaching and research posts in universities and university colleges, teachers are requ- 
ired to equalize their educational and research scholarship. Pursuant to this regu- 
lation, the report "Quality Culture in Higher Education” (KD, 2016) requests that 
teachers research their teaching practice in order to create communities where edu- 
cational and teaching questions are discussed. Action research offers methodologies 
and strategies for such research in our daily educational practice. There are multiple 
branches within the family of action research used as foundations for researching 
one’s own practice. In this article I present a selection, discuss similarities and point 
out some differences. At the end I discuss the potential I believe such research holds 
for teaching in higher education. 


Keywords: first person action research, higher education, teaching quality, univer- 
sity teachers 


Bakgrunn og innledning 


I stortingsmeldingen «Kultur for kvalitet i hoyere utdanning» (KD, 2016) 
blir det fremhevet at mange akademikere ikke snakker om undervisnin- 
gen sin. Idet jeg skrev denne setningen, fikk jeg telefon fra en kollega pa 
universitetet som sa at «det er ingen som snakker om fagdidaktikk hos 
oss». Dersom Korthagen (2001) har rett i at lærere fortsetter å undervise 

slik de selv har blitt undervist, sa kan vi anta at det ogsa stemmer for 
lerere i hoyere utdanning. Forskningen snakker vi om, mens undervis- 
ningen i stor grad er et ikke-tema innen mange fagdisipliner. Utdan- 
ningsvirksomheten skulle være en like naturlig del av samtalen mellom 
kolleger og i fagfellesskap som forskningen (KD, 2016, s. 70). Høyskoler 
og universiteter må derfor stimulere interessen for å utvikle og forske i 
egen undervisning. Kravet om at institusjonene skal stimulere interessen 
for å øke den utdanningsfaglige kompetansen, er lovfestet i forskrift om 
ansettelse og opprykk, der det står at alle utdanningsinstitusjoner skal 
utvikle kriterier for ansattes «utdanningsfaglige kompetanse og hvordan 
denne skal dokumenteres». 

Fra høsten 2019 skulle alle universiteter og høgskoler ha utviklet støt- 
testrukturer som stimulerer til økt oppmerksomhet rundt utvikling av 
undervisning og dokumentasjon av utviklingen.* Ansatte som søker opp- 
rykk til førstekompetanse eller professorkompetanse, skal dokumentere 
og reflektere over sin undervisningspraksis og utvikle sin undervisnings- 
filosofi. Pedagogisk merittering, som innebærer at ansatte kan søke om 
merittering ved å dokumentere sin utdanningsfilosofi og kvalitetsutvik- 
ling og endring i undervisningspraksis over tid, er et annet tiltak for å 
stimulere til økt innsats og synliggjøring av god undervisning (KD, 2016). 
Hvordan kan så undervisningen utvikles? Hvordan kan undervisnings- 
kompetanse, og utviklingen av den over tid, dokumenteres? Dette er 
spørsmål jeg vil gi innspill til ved å utforske noen beslektede forsknings- 
tilnærminger som kan gi rammer for slik utvikling og dokumentasjon. 

I denne artikkelen vil jeg belyse tre sentrale aksjonsforskningstradi- 
sjoner for forskning i egen praksis: førstepersons aksjonsforskning, pro- 
fesjonsforskning eller praktikerforskning (Practitioner Action Research) 
og levende teori (Living Theory). Alle tre tradisjonene legger vekt på 
systematisk undersøkelse av yrkesutøverens egen praksis, i den hensikt 
både å utvikle praksis, yrkesutøverens kompetanse og kunnskap om og 
for fagfeltet. I denne artikkelen er det utvikling av undervisningsprak- 
sis, undervisningskompetanse og kunnskap om undervisning i høyere 


1 https://lovdata.no/dokument/SF/forskrift/2006-02-09-129 
2 https://lovdata.no/dokument/SF/forskrift/2006-02-09-129 

utdanning som står i fokus, men forskningstradisjonene kan anvendes 
innen et bredt spekter av yrker og praksisfelt. I tillegg til de tre formene 
for aksjonsforskning har jeg valgt å belyse selv-studier (self-studies), som 
har mange trekk til felles med, og av mange oppfattes som en form for, 
aksjonsforskning. Flere universiteter og høyskoler har tatt i bruk pedago- 
giske mapper som rammeverk for arbeidet med utvikling av utdannings- 
faglig kompetanse> På engelsk brukes begrepet ‘portfolio’. Pedagogiske 
mapper blir ikke nødvendigvis oppfattet som (aksjons)forskning, men 
en forskningstilnærming blir betegnet som «Portfolio Inquiry» (Lyons 
& Freidus, 2004). Portfolio Inquiry, som jeg har oversatt til undersø- 
kende mappe, kan sees som en form for selv-studie. Jeg har valgt å inklu- 
dere undersøkende mappe, fordi denne innfallsvinkelen er mye brukt. 
Hensikten med artikkelen er å belyse og drøfte forskjellige begreper og 
innfallsvinkler de ulike tradisjonene bidrar med for universitets- og høy- 
skolelærere (heretter kalt universitetslærere) som ønsker å dokumentere 
og forske i sin undervisningspraksis. 

Det å forske i egen undervisnings- og lærerpraksis har lange tradisjo- 
ner innen lærerutdanning (Zeichner, 2001). Ikke alle akademikere vil ha 
like stor interesse av å forske i sin undervisningspraksis, det er ikke deres 
fagfelt. Kravet om at alle universitetslærere må kunne dokumentere sin 
læringsfilosofi og vise hvordan de utvikler undervisningen sin, fordrer 
likevel en forskende innstilling til undervisning og læring. Ulike former 
for forskning i egen praksis kan bidra med strukturer som kan være til 
hjelp når en skal dokumentere undervisningspraksis, og ikke minst når 
en skal vise hvordan den er utviklet over tid. Spørsmålet artikkelen søker 
å gi noen svar på, er: Hvordan kan universitetslærere utvikle og doku- 
mentere utdanningsfaglig kompetanse gjennom forskning i sin under- 
visningspraksis, og hvilke muligheter og begrensninger innebærer slik 
forskning? 

En undervisningspraksis eksisterer aldri i et vakuum, den er alltid i 
samspill med studenter og kolleger, påvirket av fagtradisjonen, institusjo- 
nen og kulturen undervisningen er tilknyttet. Det legges derfor vekt på at 


3 Marit Allern, pedagogiske mapper: https://www.idunn.no/uniped/2011/03/scholarship of 
teaching and learning sotl i norge pedago 

institusjonene for høyere utdanning bygger opp stottestrukturer som gjør 
at universitets- og høgskolelærere kan møtes for å dele erfaringer, inspi- 
rere hverandre og forske i undervisningspraksis sammen. Slik kan grup- 
per innen samme fag eller på tvers av fagfelt i fellesskap bygge kunnskap 
om didaktikk i høyere utdanning. Det er et hovedpoeng i «Kvalitetsmel- 
dingen» (KD, 2016) at det er i fagmiljøene vi kan utvikle kvalitetskulturer 
der interessen for å forbedre undervisning og utdanning kan vokse frem. 
Som Eikeland (2017, s. 155) skriver: «Ledig tid er nødvendig for å reflektere 
og bearbeide praktisk erfaring språklig og intellektuelt gjennom dialog». 
Aksjonsforskning i egen praksis dreier seg om å bearbeide praktisk erfa- 
ring gjennom dialog, både den indre dialogen og i dialog med kolleger. 
På denne måten kan også fagmiljøene utvikle teori om undervisning i 
sine spesifikke fagfelt. Forskningens hensikt innebærer da både heving av 
den enkelte universitetslærers utdanningsfaglige kompetanse, utvikling 
av kollektive utdanningspraksiser samt utvikling av profesjonsfaglig og 
didaktisk teori innenfor de ulike fagfeltene. 

I arbeidet med denne artikkelen har jeg søkt i de fem siste årene av tids- 
skriftet Uniped for å få innblikk i hva som har skjedd så langt i arbeidet 
med å fremme oppmerksomheten på forskernes undervisningsrolle. Det 
diskuterer jeg kort i neste seksjon. For å svare på spørsmålet om hva som 
særpreger ulike tilnærminger til aksjonsforskning i egen praksis, har jeg 
primært tatt utgangspunkt i de tre håndbøkene i aksjonsforskning fra Sage 
(Bradbury, 2015; Reason & Bradbury, 2001, 2008) og The Sage Encyclope- 
dia of Action Research (Coghlan & Brydon-Miller, 2014a, 2014b), samt 
International Handbook of Self-Study of Teaching and Teacher Education 
Practice (Loughran, Hamilton, LaBoskey & Russell, 2004). Min egen erfa- 
ring som forsker i egen praksis i faglige fellesskap danner bakteppe for 
min interesse for feltet (Gjøtterud, 2009, 2011; Gjøtterud & Ahmad, 2018; 
Gjøtterud, Strangstadstuen & Krogh, 2017). 


Kvalitetsutvikling i høyere utdanning - hva kan 
det innebære? 


Hva er kvalitativt god undervisning? Dette er et spørsmål alle undervi- 
sere som ønsker å utvikle seg som lærere, må ta stilling til. Det innebærer 


228 


FORSKNING | EGEN UNDERVISNINGSPRAKSIS | HOYERE UTDANNING 


a undersoke var epistemologiske forstaelse, hva vi mener kunnskap er 
og hvordan kunnskap skapes, var oppfatning av (god) undervisning 
(LaBoskey, 2004). 

Kvalitetsutvikling av undervisning skjer pa flere nivaer, bade politisk, 
administrativt, systemisk, i fagmiljøer og i den enkelte lærer. I denne 
artikkelen legger jeg vekt på den kvalitetsutviklingen som kan skje i sek- 
toren når den enkelte underviser undersøker sin undervisningspraksis 
for å kunne forstå den bedre og dermed kunne forbedre den, og samtidig 
drøfter og deler kunnskapsutviklingen med kolleger. Det innebærer en 
forståelse av at teori kan utvikles fra praksis. Det ligger også en sosio- 
kulturell forståelse til grunn (Såljö, 2014). En sosiokulturell forståelses- 
ramme legger til grunn at vi utvikler oss i relasjon til kolleger, studenter, 
fagmiljø og fag, derfor skjer den individuelle utviklingen i et fellesskap, 
samtidig kan den individuelle utviklingen påvirke fagmiljøene og bidra 
til organisasjons- og institusjonsutvikling. 

I tillegg til å undersøke den epistemologiske forståelsen er det et grunn- 
leggende spørsmål hva vi oppfatter som etiske og politiske verdier knyttet 
til utdanning (LaBoskey, 2004). For å gi ett eksempel på hva slike verdier 
kan være, vil jeg sitere Korthagen og Verkuyl (2002), som skriver at: 


one of the central aims of education is ... to ensure that students of every race, 
social class, sex and age are aware of, and give shape to, their own inner potenti- 
al, strength, talents, value, and dignity, whereby others, including teachers, can 


provide support and guidance. (s. 44) 


Sitatet viser et sentralt verdimessig aspekt ved utdanning og undervis- 
ning. Behari-Leak (2017), på sin side, peker på verdier og krefter på sys- 
temnivå som kan gjøre det vanskelig å fremme verdier som utjevning og 
sosial rettferdighet: 


In a climate marked by efficiency, accountability and quality agendas, the social 


justice purpose of higher education is easily compromised. (s. 485) 


I spennet mellom slike motstridende verdier utfører vi våre daglige utdan- 
ningsfaglige oppgaver, og er mer eller mindre bevisst de dilemmaene vi 
står i. I kravet om å vektlegge akademikeres pedagogiske kompetanse, 
ligger en fordring om å rette oppmerksomheten mot slike dilemmaer i 

arbeidet med 4 utvikle en pedagogisk filosofi. En personlig pedagogisk 
filosofi bygger pa egne verdier som ma spille sammen med verdier uttrykt 
i styringsdokumenter bade pa institusjonsniva, pa nasjonalt og interna- 
sjonalt nivå. I forskning i egen praksis kan vi stille spørsmål ved våre 
verdier, undersøke hvordan verdiene kommer til uttrykk i samspill med 
kolleger og studenter, og hvordan vi forholder oss til styringsdokumen- 
ter på ulike nivåer. Undersøkelsene kan bidra til økt bevissthet som gir 
grunnlag for endring. Aksjonsforskningens hensikt er nettopp endring 
av undervisningspraksis, forståelse av praksisen og de forholdene prak- 
sisen er situert i og som former den (Kemmis, 2009). Slik kan aksjons- 
forskning være en innfallsvinkel til å utvikle et bevisst verdimessig og 
teoretisk fundament for undervisningen, og bidra til utviklingen av en 
personlig pedagogisk filosofi. I tillegg til å utvikle identitet som forskere 
kan vi da også utvikle identitet som undervisere, som universitetslærere 
innen vårt fag- og forskningsfelt. 

Kvalitetsutvikling er en prosess, der endringer og forbedringer tar 
tid, men tiden er ingen garanti for at det skjer forbedringer. Merle- 
au-Ponty understreker at mennesket er situert i bestemte kontekster, 
og at menneskelig handling er preget av tidligere sosiale, kulturelle og 
kroppslige erfaringer (Crossley, 2001). Det at vi er så forankret i våre 
erfaringer, støtter antakelsen om at den enkelte i stor grad viderefører 
undervisningsformer vi selv har erfart som elever og studenter. Hanssen, 
Husebø og Moen (2017) bekrefter dette ved å si at den vanlige forståelsen 
av universitetslærerens rolle som foreleser synes så naturlig at den sjelden 
diskuteres. Hva må til for at vi skal ønske å diskutere og utfordre denne 
rollen, og tenke nytt med hensyn til undervisning i høyere utdanning? 
Endringer krever bevisst arbeid. Merleau-Ponty påpeker at mennesket, 
gitt at det er situert, også har evnen til å overskride tidligere erfaringer 
i ethvert møte med verden. Vi kjennetegnes av situert frihet, som inne- 
bærer at vi kan velge forandring. Også kritisk teori fremhever at vi aktivt 
kan være med og påvirke og forme vår virkelighet. Det er oppløftende, 
og endringer er nødvendige. En vanlig oppfatning er at dagens studen- 
ter ikke er klare for universitetet, mens realiteten snarere er at univer- 
sitetene ikke er klare for studentene (Graff, 2003 i McNiff, 2017, s. 58). 
Hvordan skal vi bli mer klare for studentene? Hiim (2003) understreker 


230 


FORSKNING | EGEN UNDERVISNINGSPRAKSIS | HOYERE UTDANNING 


at forklaringer og forståelse som kan skape ønskede forandringer innen 
utdanning, må bygge på erfaringer fra feltet selv, i dette tilfellet fra uni- 
versitetslærerne selv. 

Lærerutdannere har lang tradisjon for å forske i sin undervisnings- 
praksis (Lunenberg, Korthagen & Zwart, 2011). De må ha et dobbelt blikk 
på undervisning, fordi de også skal sette studentene i stand til å undervise. 
Dette er ikke nødvendigvis tilfelle innen andre disipliner. Likevel antar 
jeg at det kan være verdt å skjele til hvilken kunnskap som er utviklet i 
lærerutdanningsfeltet. En studie blant lærerutdannere som forsket i sin 
praksis, viste at de utviklet sin profesjonelle læreridentitet særlig gjen- 
nom tre prosesser (Lunenberg et al., 2011). For det første bidro pedagogisk 
litteratur med begreper som utdypet deres forståelse av praksis, og hjalp 
dem å begrunne den. For det andre utviklet de et forskende perspektiv på 
virksomheten, de ble bevisst sin egen utvikling og det motiverte dem til 
å fortsette utviklingen i det faglige fellesskapet. Erfaringen av hvordan de 
påvirket og ble påvirket av hverandre, var bevisstgjørende. For det tredje 
begynte de å skape kunnskap selv, kunnskap de brukte for å endre prak- 
sis og som kunne berike lærerutdanningsfeltet. Tilsvarende resultater 
fant Øhra og Tholin (2018), som undersøkte universitetslæreres utbytte 
av kurs i UH-pedagogikk. Universitetslærerne fikk styrket identitet som 
undervisere gjennom at de fikk tilgang til relevante begreper og teorier, 
og at de var deltakere i et faglig fellesskap knyttet til undervisning. For- 
fatterne bruker begrepet selverkjennelse om den prosessen deltakerne 
beskriver. En studie av tekster, «Min undervisningsfilosofi», fremhever 
særlig betydningen av å utforske egne holdninger, og reflektere over pre- 
missene for undervisningspraksisen, som grunnlag for å skape endringer 
(Sandvoll, Dørum & Solberg, 2017). 

Forskning tyder på at det å undersøke og forske i sin praksis i et fag- 
lig fellesskap bidrar til heving av utdanningskvaliteten (Lycke & Handal, 
2018). Men spørsmålet om hva utdanningskvalitet er, er under debatt. 
Med New Public Management-logikken er det et økende press om å 
vise målbare resultater både innen forskning og undervisning (Hanssen 
et al., 2017; Solbrekke & Fremstad, 2018). Effektivisering er et mål, 
samtidig som behovet for relevans av utdanningen er stort (Stensaker, 
2018). Carr og Kemmis skiller mellom teknisk, praktisk og frigjørende 

aksjonsforskning (Carr & Kemmis, 1986; Kemmis, 2001, 2006, 2009). 
Teknisk aksjonsforskning er orientert mot endringer som forer til forbe- 
dring av resultater, storre effektivitet i utdanningen, implementering av 
statlig gitte planer osv. Praktisk aksjonsforskning kan ha samme mal som 
teknisk aksjonsforskning, men i tillegg er hensikten at praktikeren skal 
få økt bevissthet om begrunnelser for sine valg og dermed økt innsikt 
og forståelse, som igjen bidrar til klokere praksis. Frigjørende eller kri- 
tisk aksjonsforskning har i tillegg som mål at praktikere skal kritisere de 
sosiale og utdanningsmessige forholdene praksisen er en del av (Kemmis, 
2001). Aksjonsforskning i egen praksis kan ha elementer av alle disse tre 
formene. Vi kan ikke komme utenom spørsmålene om effektivisering, 
slik tekniske aksjonsforskning er rettet mot. Men utvikling av utdan- 
ningskvalitet handler, som Solbrekke og Fermstad (2018) drøfter, om å 
finne en balanse mellom regnskapsplikten (accountabililty) og det fag- 
lige og moralske ansvaret. Derfor kan både teknisk, praktisk og kritisk 
aksjonsforskning bidra til kvalitetsutvikling av høyere utdanning, men 
diskusjoner om balansen synes sentrale. 

I denne artikkelen er poenget å drøfte hvordan ulike former for 
aksjonsforskning i egen praksis kan gi retning til kravet om at universi- 
tetene og høyskolene skal ha «en vesentlig høyere investering i forskning 
på og utvikling av egen utdanning og undervisningspraksis» (KD, 2016, 
S. 25). 


Forskning i egen praksis - ulike tradisjoner 

og begreper 

Det a undersoke seg selv som den som kan noe (the knower), er ikke et 
nytt fenomen. Men det var forst pa 1970-tallet interessen for forskning 
i egen undervisningspraksis vokste frem gjennom lærer-som-forsker- 
bevegelsen i England (Elliott, 1991) og en tilsvarende utvikling blant 
lærere og lærerutdannere i USA på 1980-tallet (Zeichner, 2001). 

Jeg forstår aksjonsforskning som en tilnærming til forskning, der 
mange metoder kan tas i bruk, en innstilling til praksis. I aksjons- 
forskning går handling og forskning hånd i hånd. De forskjellige for- 
mene for aksjonsforskning i egen praksis, som de fleste former for 

aksjonsforskning, innebærer en grunnleggende struktur av planlegging, 
gjennomføring, oppmerksomhet rundt effekten av handlingene/gjen- 
nomføringen og refleksjoner knyttet til sammenhengen mellom plan, 
gjennomføring og effekt eller påvirkning både på omgivelsene og en selv 
(Kemmis & McTaggart, 2005). En annen fellesnevner er erkjennelsen av 
at all praksis foregår i en sammenheng, derfor vil forskning i egen prak- 
sis alltid forholde seg til kolleger og studenter/brukere og strukturelle og 
sosiale systemer der praksisen foregår. Den profesjonelle praksisen byg- 
ger på teoretisk kunnskap, derfor er det avgjørende at forskningen skjer i 
dialog med både praktiske og teoretiske «omgivelser». 

Data i slik forskning fremkommer ved å dokumentere prosessene av 
planlegging, gjennomføring og refleksjon. Dokumenterte samtaler og 
møter, intervjuer, refleksjonslogger, studentoppgaver, undervisnings- 
planer og analyser av styrende dokumenter er eksempler på datakil- 
der. Et sentralt poeng i dokumentasjon og formidling av forskningen 
er å inkludere ulike stemmer (Winter & Burroughs, 1989), for eksempel 
er studentenes stemme viktig når en universitetslærer undersøker sin 
undervisningspraksis. 

I det følgende vil jeg gjøre rede for noen hovedtrekk innen følgende 
tradisjoner for forskning i egen praksis: førstepersons aksjonsforskning, 
praktikerforskning, levende teori-aksjonsforskning, selv-studie-tradisjo- 
nen og undersøkende mappe. 


Førstepersons aksjonsforskning 


Førstepersons aksjonsforskning er et begrep som brukes av Torbert 
(2001). Som i all forskning i egen praksis er man både subjekt og instru- 
ment i forskningen. Innfallsvinkelen innebærer å undersøke/utforske 
sine egne handlinger, og rette bevisst oppmerksomhet mot intensjonene 
bak handlingene, strategiene en tar i bruk, atferden i situasjonene og hvil- 
ken respons/påvirkning en kan legge merke til både i en selv og andre. 
Oppmerksomhetstrening står sentralt. Vi må evne å være oppmerk- 
somme på hva vi gjør i situasjonen, og vi må analysere i etterkant om 
handlingene var i tråd med intensjonene. Videre må vi finne metoder til 
å få tilgang til den responsen som kommer fra andre i situasjonen. I noen 

tilfeller er responsen umiddelbart synlig, mens den i andre sammenhen- 
ger kan være usynlig for oss. Oppmerksomheten rettes bade utover og 
innover, for å bevisstgjøre intensjonene vi har, og avdekke vår egen og 
andres respons på situasjonen. Torbert og Taylor (2008) sier at det å for- 
holde seg ikke-dømmende og bevisst til dissonante erfaringer er en nøkkel 
til utvikling, både personlig og organisasjonsmessig. Oppmerksomheten 
rettes altså mot motsetninger i erfaringene. 

Forskningen har potensial for transformativ læring (Coghlan & Bry- 
don-Miller, 2014a). Hva må til for at erfaringen skal danne grunnlag for 
transformasjon? For det første er det en forutsetning at vi evner å være til 
stede i øyeblikket, det Heron og Reason (2008) kaller radikal tilstedevæ- 
relse. Det er nødvendig for å være i stand til å fange opp hva sansene for- 
teller oss. For det andre kreves det at vi setter ord på praksisen, for oss selv 
i skriftlig form, og i dialog med andre. Tause aspekter ved kunnskapen 
kan bli bevisstgjort, og skriving og dialog gir en distanse til erfaringen 
som er nødvendig for å kunne stille kritiske spørsmål ved den. Distansen 
gjør det mulig å avsløre antakelser og det Gadamer og Schanning (2010) 
kaller fordommer, som hindrer oss i å oppdage nye spor. Bevisstheten om 
handlingene og reaksjonene økes, og gjør det mulig å vurdere om de er 
hensiktsmessige, ønskelige og i tråd med våre verdier. 

Judy Marshall (1999) skriver om førstepersonsforskning som «Living 
life as Inquiry». 


By living life as inquiry, I mean a range of beliefs, strategies and ways of be- 
having which encourage me to treat little as fixed, finished, clear-cut. Rather I 
have an image of living continually in process, adjusting, seeing what emerges, 
bringing things into question. (...) It involves seeking to maintain curiosity, 
through inner and outer arcs of attention, about what is happening and what 
part I am playing in creating and sustaining patterns of action, interaction and 


non-action. (s. 156-157) 


Marshall legger vekt pa at utforskningen kan knyttes til ethvert aspekt 
ved hvordan vi lever og utforer var praksis, og at det gjelder 4 bevare og 
utvikle nysgjerrigheten og evnen til a stille sporsmal. 

Førstepersons aksjonsforskning innebærer altså en systematisk nys- 
gjerrighet, oppmerksomhet og analyse av handlinger, intensjonene bak 

handlingene og effekten av dem bade pa en selv og pa andre. Det krever 
radikal tilstedeværelse og samtidig en form for distanse vi kan skape ved 
å sette ord på praksis for andre. Undersøkelse av motstridende erfaringer 
danner grunnlag for endringer. 


Praktikerforskning 

Grunnlaget for praktikerforskning er oppfattelsen av at praktikere gjen- 
nom det daglige arbeidet utøver og utvikler kunnskap som er av verdi 
for praksisfeltet. Utgangsspørsmålet for forskningen er: «Hvordan kan 
jeg forbedre det jeg gjør?» Praktikere kan på en systematisk måte doku- 
mentere, forklare og eventuelt søke å forbedre praksisen sin. Ved å gjøre 
den dokumenterte praksisen, forklaringene på hva en gjør og hvorfor, til- 
gjengelig, kan andre lære av det. Slik kan den enkeltes forskning bidra til 
et utvidet teoretisk fundament for en bestemt type praksis, for eksempel 
universitetslæreres undervisningspraksis. 

McNiff (2017) legger vekt på at aksjonsforskning er verdibasert. I det 
daglige arbeidet drives og inspireres vi av verdiene våre, men hvor bevis- 
ste er vi på de verdiene vi bringer inn i arbeidet, i samarbeidet? Hvordan 
dis/harmonerer egne verdier med kollegers verdier, med styrende verdier 
for virksomheten som ligger i lovverk, styringsdokumenter og universi- 
tetenes systemer? Hvordan møter vi andres verdier som er forskjellige fra 
våre? McNiff (2017) fremholder at aksjonsforskning er moralsk forplik- 
tende, er fundert på verdier som demokrati og likeverd, og at aksjonsfors- 
kning er dialogisk, inkluderende og relasjonell (s. 39). 

McNiff (2016, 2017) gir innspill til hvordan den grunnleggende 
forskningsstrategien, plan, gjennomføring og refleksjon, kan konkre- 
tiseres. Første steg er å identifisere hva forskningen skal dreie seg om, 
og å begrunne valget. Deretter setter man mål for forskningen og for- 
mulerer forskningsspørsmål, som grunnlag for å utforme forsknings- 
designet/-planen. Neste fase er utprøving/gjennomføring. Alle fasene 
dokumenteres, dokumentasjonen utgjør forskningens data. Videre peker 
McNiff på nødvendigheten av å formulere kriterier og standarder arbeidet 
kan bedømmes etter. Hva må til for at jeg kan si at praksis har blitt for- 
bedret? Når verdiene/standardene er klargjort, kan arbeidet bedømmes 

ut fra i hvilken grad det er i trad med de verdiene en har forpliktet seg 
pa. Pa bakgrunn av kriterier og standarder skjer analyse og tolkning av 
data. Ut fra analysen springer forelopige funn, som danner grunnlag for 
å komme med påstander om ny kunnskap, og ny kunnskap kobles til tid- 
ligere kunnskap. Funn og påstander legges frem for kritikk og validering 
fra kolleger eller fagfeller. I forskningens siste faser dreier det seg om å 
forklare viktigheten av forskningen, utvikle teori, spre funnene, evaluere 
funnene og gjøre nødvendige endringer i praksis. I praksis vil fasene gå 
mer over i hverandre, likevel finner jeg at denne oversikten tydeliggjør en 
systematikk som er nødvendig i all forskning. 

Hva slags teori kan utvikles fra (den enkeltes) praksis? Det er ikke sik- 
ker påstandskunnskap, men snarere en dynamisk kunnskap som vil være 
i endring i takt med endringer i oss selv og omgivelsene. Det finnes ikke 
en beste måte å undervise studenter på i høyere utdanning. Derimot fin- 
nes et mangfold av innfallsvinkler til å engasjere studentene. Når under- 
visningsmåtene blir dokumentert, offentliggjort og utsatt for diskusjon 
og kritikk, kan det endre undervisningen slik at forelesningen kan miste 
status som norm. Teori for undervisning i høyere utdanning, innen de 
ulike fagområdene, kan utvikles av enkeltlærere i samspill med kolleger 
og studenter, teoriutviklingen er en samarbeidende prosess. Den enkeltes 
bidrag er av avgjørende betydning, men ikke tilstrekkelig. Den må inngå 
i et faglig og kollegialt fellesskap. 


Levende teori-aksjonsforskning 

En annen gren av førstepersons aksjonsforskning er levende teori- 

aksjonsforskning, som primært har blitt utviklet av Jack Whitehead 

(1989), og i en periode sammen med McNiff (Whitehead & McNiff, 2006). 
Whitehead (2008) definerer levende teori slik: 


A living theory is an explanation produced by an individual for their educatio- 
nal influence in their own learning, in the learning of others and in the learning 


in the social formation in which they live and work. (s. 104) 


Levende utdanningsteori (living educational theory) er altså en per- 
sons forklaring på hvordan de selv påvirker egen og andres læring, samt 

hvordan de pavirker de sosiale strukturene de lever og arbeider innen- 
for. Den personlige kunnskapen er, sier Whitehead og McNiff (2006): «... 
the nature of which practitioners come to understand as they work with 
their practice and create their own theories of education» (s. 24). Den per- 
sonlige utdanningsteorien kan forstas som det Lauvas og Handal (2000) 
kaller en praktisk yrkesteori. En slik teori bygger pa egne erfaringer fra 
undervisningspraksis sammen med andres erfaringer og etablert teori 
om undervisning og læring som bidrar til å begrunne, støtte og utvikle 
egen praksis. Den levende teorien er personlig, og derfor, mener Whi- 
tehead, er det også bare den enkelte som kan forandre sin egen prak- 
sis. Spørsmålet som grunnleggende danner utgangspunkt for levende 
teori-aksjonsforskning er derfor som for praktikerforskning: «how can I 
improve my practice/what I do?>(W hitehead, 1989; Whitehead & McNiff, 
2006). Samtidig anerkjenner retningen betydningen av at en praksis 
tilhører et fellesskap der vi påvirker og blir påvirket. Kritikk utenfra er 
dessuten nødvendig for å validere forskningsresultatene. 

Som i praktikerforskning er det et grunnleggende poeng å klargjøre sine 
verdier og synliggjøre hvordan en etterlever dem. Levende motsetninger 
(living contradictions) kaller Whitehead (1989) det når vi handler i strid 
med våre verdier. Systematiske undersøkelser av egen praksis åpner mulig- 
hetene for å avdekke når praksis og verdier ikke er samstemte, en bevissthet 
som kan bevege oss til å handle mer i tråd med verdiene, noe som kan bidra 
til endret praksis. Dette samstemmer med Torbert og Taylors (2008) poeng 
om å se etter motsetninger i erfaringene, og at det nettopp er motsetnin- 
gene som kan sette oss på sporet av ønskede endringer i praksis. 

Whitehead slutter seg til den grunnleggende forskningsstrategien i 
aksjonsforskning, samtidig legger han vekt på at «[o]ne of the distingu- 
ishing characteristics of Living Theory Research is that the individual 
researcher generates their own living-theory methodology in the course 
of their inquiry and production of their own living-educational-theory» 
(Whitehead, 2018, s. 157). Det å finne måter å undersøke og utvikle seg og 
sin praksis på inngår som ledd i forskningen og utgjør en viktig side av 
dokumentasjonen. 

Et sentralt begrep hos Whitehead (Whitehead & McNiff 2006) er det 
han kaller livsbekreftende energi (life-affirming energy). Han skriver at 

begrunnelsen for hans praksis ligger i opplevelsen av en livsbekreftende 
energi, kombinert med bevissthet om verdier. Han hevder at energien har 
stor utdanningsmessig verdi fordi den er et uttrykk for bade et faglig og et 
mellommenneskelig engasjement. Heron og Reason (2008) bruker begre- 
pet «living energy», og sier at evnen til å føle seg engasjert i øyeblikket og 
i relasjonen er kvintessensen i livets natur. Det er denne evnen til å føle 
som utgjør livsenergien. Energien utgjør en kvalitet, en kunnskapsform, 
som det er vanskelig å uttrykke i ord, og som ikke har vært anerkjent 
som akademisk kunnskap. Fordi tekst ikke kan yte denne formen for 
integrert kunnskap rettferdighet, er Whitehead en ivrig talsmann for å 
ta i bruk multimedia som dokumentasjonsform. Gjennom video kan et 
større register av iboende kunnskap (embodied knowledge) representeres. 
Videoopptak kan hjelpe oss å forstå hva den livsbekreftende energien er, 
og innvirkningen den har i utdanningssammenheng (Whitehead, 2008). 
Whitehead (i Stringer, Dick & Whitehead, 2019) mener denne formen for 
aksjonsforskning bærer i seg håpet om «flourishing of humanity», der- 
som forskningen bringes inn i et samarbeidende nettverk. 

Levende teori-aksjonsforskning legger altså vekt på at den enkelte 
gjennom å bli seg bevisst sine verdier og ved å undersøke hvilke uttrykk 
verdiene får i praksis, samt avdekke når praksis ikke samstemmer med 
verdiene, kan bidra til utvikling av praksis. Livsbekreftende energi, 
utdannerens faglige og menneskelige engasjement, sees som en kunn- 
skapsform, som har en sentral utdanningsmessig verdi. Begrunnelsene 
og forklaringene for praksis utgjør det Whitehead kaller utdannerenes 
levende teori. 


Selv-studier i praksis 

Studier der det profesjonelle individet står i sentrum, kalles ifølge Herr 
og Anderson (2014) for self-study aksjonsforskning, eller autobiografisk 
forskning. Det er det personlige og profesjonelle selv som står i sentrum 
for forskningen. Selv-studie-begrepet er nært knyttet til lærerutdanning 
og er en tradisjon som vokste frem i USA på 1990-tallet, og stadig vokser. 
I noen miljøer har det vært viktig å poengtere et skille mellom aksjons- 
forskning og selv-studier. I The Sage Encyclopedia of Action Research er 

ikke begrepet self-study oppfort, heller ikke finnes begrepet i ordlisten 
til The Wiley Handbook of Action Research (Mertler, 2019), mens andre, 
som Herr og Anderson, ser pa self-study som en form for aksjonsfors- 
kning. Nar LaBoskey (2004) skriver om det teoretiske grunnlaget for self- 
study, skriver hun om aksjonsforskning som en metode i self-study, mens 
hun tidligere har skrevet et kapittel med overskriften Cross-institutional 
Action Research: A Collaborative Selfstudy (LaBoskey, Davies-Samway 
& Garcia, 1998). 

Mitt anliggende er ikke å ga inn i debatten. Uansett ståsted er det epis- 
temologiske grunnlaget for tradisjonene langt på vei sammenfallende, 
da begge har til hensikt å forbedre praksis, og utvikle teori fra erfarin- 
ger i praksisfeltet. Loughran (2004) skriver at «the use of the term self- 
study is used in relation to teaching and researching practice in order to 
better understand: oneself; teaching; learning; and, the development of 
knowledge about these» (s. 9). Hensikten er å forbedre undervisnings- 
praksisen for å maksimere læringsutbyttet for studentene. Målet er ikke 
bare forbedring av den enkeltes praksis, men også av den institusjonelle 
konteksten (LaBoskey, 2004). 

Som tidligere nevnt står lærerutdannere i en særstilling, fordi deres 
undervisningspraksis er modell for lærerstudentene, dermed blir under- 
visningsformen også undervisningens innhold. Dette gjelder ikke i 
samme grad om en underviser i fysikk eller landskapsplanlegging. På den 
annen side, når undervisning i høyere utdanning nå er satt på dagsorde- 
nen, er det nettopp forskning knyttet til en selv som underviser, under- 
visning og læring og kunnskap om disse innen de forskjellige fagmiljøene 
vi trenger. Spørsmål forskningen ofte tar utgangspunkt i, som sammen- 
faller med utgangsspørsmålet for praktikerforskning og levende teori-ak- 
sjonsforskning, er ifølge LaBoskey (2004) «how do I live my values more 
fully?» og «how do I improve my practice?» Likeverd og sosial rettferdig- 
het er kjerneverdier i forskningen. En hensikt er å avdekke uhensiktsmes- 
sige oppfatninger og praksiser som preger undervisningen, slik at vi kan 
unngå å videreføre en praksis som ikke gagner mangfoldet av studenter. 
Forskningen genereres fra og er veiledet av forskerens moralske, etiske 
og politiske oppfatninger, verdier og agendaer, fordi undervisningen pre- 
ges av de samme oppfatningene og verdiene. Når forskningen dreier seg 

om hvordan en som lerer underviser og relaterer seg til studentene, er 
hele mennesket involvert, med kropp, folelser og tanker. Mens andre for- 
mer for forskning i egen praksis snakker om «jeg» eller «I» i forskningen, 
brukes «selv» som begrep i selv-studier. Feldman, Paugh og Mills (2004) 
skriver at «what distinguishes self-study as a form of practitioner rese- 
arch is its focus on the self» (s. 949). Forfatterne knytter selv-studet til 
eksistensialisme og fremholder at en nøkkel til å forstå den eksistensielle 
tilnærmingen er ideen om at undervisning «is a way of being» (s. 972). 
Det betyr at når vi endrer måter å undervise på, forandres vi også selv 
som lærere. Forbedring av praksis handler om å forbedre oss som lærere 
og som mennesker. Kunnskapen om hvem vi er som undervisere, kan 
sette oss i stand til å gjøre villede endringer, som har studentenes beste 
som intensjon. 

Også innen selv-studie-tradisjonen kan forskningsspørsmål springe ut 
av dilemmaer vi møter, oppdagelser av det Whitehead kaller «living con- 
tradictions», spenninger og skuffelser vi opplever i undervisningen. «We 
are to find ways to maintain the complexity, include more voices, detect 
bias, and disrupt our own ways of knowing», skriver LaBoskey (2004, 
s. 824). Hun legger vekt på at skjellsettende opplevelser kan skape frukt- 
bare refleksjoner og diskusjoner. Slike opplevelser dreier seg ofte om 
situasjoner vi ikke har mestret å gjennomføre i tråd med intensjoner og 
verdier. Hver studie gir et bidrag til å forstå undervisningspraksisens 
kompleksitet og dilemmaer. Fordi hvert bidrag er unikt og derfor begren- 
set, kan kunnskap om undervisning bare bli utviklet i lærergrupper der 
mangfold, ikke minst tidligere marginaliserte stemmer, spiller sammen. 
I møte med det som er forskjellig, er det lettere å avdekke egne oppfatnin- 
ger og fordommer som preger undervisningspraksisen, derfor er mang- 
foldet avgjørende. 

Selv-studielitteraturen peker på en rekke metodiske tilnærminger i 
forskningen. (Se for eksempel Tidwell, Heston & Fitzgerald, 2009.) Jeg 
skal kort nevne noen metoder. Først og fremst er undervisningspraksisen 
grunnlaget for den metodiske inngangen, derfor står det å dokumentere 
den sentralt. Det å skrive fortellinger fra praksis kan være utgangspunkt 
både for egen refleksjon og for deling og felles refleksjoner. Autobiogra- 
fier og personlige historier kan danne grunnlag for analyser som kan 

avdekke hvordan vaner og oppfatninger har blitt til. Selv-studier dreier 
seg om å reflektere kritisk over sin praksis, være bevisst på hva man lærer 
av å stille spørsmålene, og sette innsikten ut i praksis. Like viktig som hva 
en selv lærer som underviser, er det da hva studentene lærer og hvordan 
endringene påvirker dem. Loggskriving, kommunikasjon med studen- 
ter via e-læringsplattformer, studentoppgaver og kommentarer på opp- 
gavene kan være aktuelle datakilder. Samtaler med kolleger og studenter 
om undervisningen, også kalt Dialogic communities (LaBoskey, 2004), 
der kritisk refleksjon og dialog står i sentrum, er en sentral metode for å 
utvikle kunnskap om egen undervisning og enhetens undervisning. 

Følgende utsagn fra Pinnegar (1998) oppsummerer hva self-study- 
forskere gjør: 


Observe their settings carefully, systematically collect data to represent and 
capture the observations they are making, study research from other methodo- 
logies for insights into their current practice, thoughtfully consider their own 
backgrounds and contribution to this setting, and reflect on any combination of 
these avenues in their attempts to understand. They utilize their study to repre- 
sent for others what they have come to understand in their own practice and ul- 


timately to perfect and improve the quality of their own practice setting. (s. 33) 


Selv-studie-tradisjonen er særlig knyttet til lærerutdanneres forskning 
i egen praksis. Som for de andre formene for forskning i egen praksis 
jeg har belyst, er hensikten med forskningen utvikling av lærerens kom- 
petanse, utvikling av lærerens praksis og dermed kvalitetsutvikling av 
undervisning og fagfeltets teori om undervisning. I tillegg legges det vekt 
på det eksistensielle grunnlaget, at det å være lærer er å være, derfor kan 
forskningen også bidra til identitetsutvikling som lærer, og her betyr det 
utvikling av identitet som universitetslærer. 


Pedagogisk mappe som undersøkende mappe 

Den siste inngangen til forskning i egen praksis jeg skal belyse, er under- 
søkende mappe. Portfolio er et kjent fenomen for eksempel fra krea- 
tive yrker, der det er vanlig å samle sentrale arbeider i en mappe, som 
brukes for å presentere uttrykk og kompetanse. Mappestrukturen ble 

innført i lærerutdanningen i USA på 1980-tallet da skolereformatorer 
innså at dersom skolereformer skulle få ønsket effekt, måtte det dedikerte 
lærere til. Portfolios/mapper ble innført som et verktøy for å evaluere og 
utvikle undervisning (Lyons & Freidus, 2004). Pedagogisk mappe er ikke 
karakterisert som aksjonsforskning, og trenger heller ikke å innebære 
forskning. På den annen side har pedagogisk mappe til hensikt å bidra til 
utvikling av kompetanse og praksis. 

På Uit sin nettside for UniPed finnes følgende definisjon på en peda- 
gogisk mappe: 


En pedagogisk mappe er en organisert dokumentasjon av en lærers profesjo- 
nelle utvikling og oppnådde kompetanse. Her skal den enkeltes undervisnings- 
kompetanse dokumenteres med vekt på hva som er gjort, hvordan man har 
utøvd sine undervisningsoppgaver, begrunnelser for egen utøvelse, samt hvilke 


resultat man har oppnådd.* 


Mappen skal inneholde en oversikt over hva en har gjort, forklaringer 
på hvordan undervisningen er gjennomført, og begrunnelser for praksi- 
sen. I begrunnelsene ligger refleksjoner over praksis, knyttet til teori fra 
utdanningsfeltet. Det å sette opp en oversikt over hva en har gjort, kan 
i seg selv være bevisstgjørende, men bidrar ikke nødvendigvis til kvali- 
tetsutvikling. På den annen side kan dokumentasjon av tidligere under- 
visningsoppgaver danne grunnlag for refleksjon over hvilken lærdom de 
forskjellige oppgavene og periodene har gitt. Slik kan refleksjonen bidra 
til å bevisstgjøre og synliggjøre endringer over tid, og antagelig også bidra 
til at en ser nye muligheter for fremtidige oppgaver (Schön, 1983). 
Poenget med den pedagogiske mappen er ikke bare å vise en lærers 
profesjonelle ståsted, men å vise til en utvikling. I tillegg til å være et red- 
skap for dokumentasjon blir mappen også betegnet som et «verktøy for 
utvikling av kompetanse om undervisning og læring»>. Hvilke krav stilles 
til mappen for at den skal kunne bidra til slik utvikling? Lyons og Freidus 
(2004) har drøftet det de kaller en reflekterende portofolio-prosess 


4 — https://result.uit.no/uniped/pedagogisk-mappe/ 
5 — https://result.uit.no/uniped/pedagogisk-mappe/ 

(reflective portfolio inquiry process), en innfallsvinkel de anser som en 
form for selv-studie, som jeg har oversatt til undersokende mappe. 


Portfolio inquiry is, we believe, particularly useful in that it provides a stru- 
ctured yet highly accessible process that simultaneously can be both a mode 
of inquiry and a means of documenting and representing knowledge. It can 
document investigations into practice, make public that knowledge, and open 
it to scrutiny so that a community of researchers and practitioners can engage 


in its use and/or in rigorous dialogue about its validity. (s. 1074) 


Forfatterne peker her pa tre sentrale forhold. For det forste at det dreier 
seg om å utforske sin praksis, noe som indikerer systematisk arbeid som 
ofte vil omfatte planlegging, gjennomføring og refleksjon over undervis- 
ning, som i aksjonsforskning. Dernest at mappen gir en struktur som er 
egnet til å offentliggjøre den kunnskapen som blir utviklet i praksis, noe 
som igjen åpner opp for samtale og debatt slik at kunnskapsutviklingen 
ikke blir privat, men utvikles i det faglige fellesskapet. Og ikke minst er 
mappestrukturen forholdsvis enkel, en lavterskelinngang til å undersøke 
og utvikle praksis. 

Det er mange måter å bygge opp en mappe på, men ofte vil mappen 
bestå av en introduksjon hvor personen presenterer seg, en redegjø- 
relse for undervisningsfilosofien etterfulgt av forskjellige dokumenter 
(for eksempel loggnotater, emneevalueringer, opplegg for undervisning, 
emne- eller studieplaner). Hvert dokument eller innlegg følges av begrun- 
nelse for valg (rasjonale) og en refleksjon. Mappen konkluderer med en 
avsluttende helhetlig refleksjon. Kunnskapsutviklingen bygger på kon- 
krete erfaringer og refleksjoner over erfaringer, og danner det Heron og 
Reason (2008) betegner som erfaringskunnen (experiential knowing). 
Begrepet knowing eller kunnen indikerer at kunnskapen er i bevegelse. 
En slik bevegelig erfaringskunnen kan være flyktig og krevende å sette 
ord på. For at den skal bli bevisst og kunne deles, må den dokumenteres 
gjennom det de kaller presentasjonskunnen (presentational knowing). 
Den pedagogiske mappen kan fungere som en slik presentasjonskunnen. 
Presentasjonen er ofte i form av tekst, og særlig kan fortellingen hjelpe 
oss å fange det essensielle ved en situasjon (Bruner & Aukrust, 1997). 
Digitale mapper er blitt vanlige og det gir også mulighet for multimodale 

representasjoner. Kunnskapen som utvikles, kaller Heron og Reason 
pastandskunnskap (propositional knowing) eller teori. Denne teorien 
belyser og forklarer erfaringskunnen som ifølge Heron og Reason blir 
practical knowing, praktisk kunnen. Gjennom sykluser av å erfare, repre- 
sentere erfaringskunnskapen og forklare den kan vi skape kunnskap som 
gir oss bevisste begrunnelser for undervisningspraksisen, praxis. 

En pedagogisk mappe kan altså danne ramme om dokumentasjonen 
av, og systematisk utvikling av, praksis. Lyons og Freidus (2004) ser på 
den reflekterende mappen som en form for selv-studie. Om mapper ikke 
er aksjonsforskning, vil jeg likevel hevde at denne formen for selvstudie 
kan være en metode og kan bidra med en struktur for dokumentasjon i 
de forskjellige formene for forskning i egen praksis. 


Kunnskapsutvikling innenfra 


Primært vil jeg diskutere det jeg oppfatter at de forskjellige formene for 
forskning i egen praksis har til felles, fordi likhetene synes mest slående. 
Men først litt om forskjellene. Selv om mappe i noe litteratur blir opp- 
fattet som en forskningsmetode, kan mappe først og fremst sees på som 
en måte å dokumentere praksis og utvikling av praksis. Førstepersons- 
forskning, levende teori aksjonsforskning og selv-studier fremhever alle 
betydningen av å rette oppmerksomhet både mot indre og ytre prosesser 
for å finne veier til endret praksis og utvikling av teori fra og for prak- 
sis. Både i selv-studier og i levende teori er det eksistensielle selvet sen- 
tralt, og selv om praktikerforskning også vektlegger at den er verdibasert, 
synes den i større grad å legge vekt på praksis enn individet. Whitehead 
(Whitehead & McNiff, 2006) skriver dessuten om den levende energien 
som et uttrykk for faglig og menneskelig engasjement og innlemmer 
energien i de utdanningsmessige relasjonene som en kunnskapsform. 
Oppmerksomhet på hvordan vi retter energien og hvordan vi selv blir 
påvirket av energien i de utdanningsmessige relasjonene, kan gi innsikt i 
hvordan vi påvirker andres læring, og gi grunnlag for endring i møtene. 

Tankegangen innen alle disse formene for aksjonsforskning kan føres 
tilbake til Deweys pragmatiske filosofi og hans tanker om hvordan vi 
lærer av erfaring gjennom handling og kritisk refleksjon (Dewey, 1938). 

Videre bygger de forskningsmessige tilnærmingene på den epistemolo- 
giske forståelsen at praktikere besitter verdifull kunnskap som gjennom 
systematisk undersøkelse og analyse kan bidra til å skape teori fra praksis 
som er nyttig for praksisfeltet. Den som vet og kan, kan ikke skilles fra 
kunnskapen - «the knower» og «the known» er ett. 

Eikeland (2017) skriver om «profesjonsforskning» eller «praktikerfors- 
kning», der «profesjons- eller organisasjonspraktikere, eller overhodet 
antropologiens «innfødte», utfører forskningsoppgaver som ledd i utvik- 
ling og forbedring av egen praksis» (s. 143). Praktikeren er innfødt, eller 
«native», isin praksis. Praktikerens kunnskap er iboende. Eikeland skriver 
videre om praxis-forskning som bygger på «kunnskaperens egne akku- 
mulerte praktiske erfaringer gjennom en dialogisk-refleksiv og analytisk 
artikulasjon samt refleksiv «reifisering» av praksisformer som grunn- 
lag for begrepsutvikling og grunnlag for teoriutvikling» (s. 143-144). 
Evnen til å utøve refleksiv-kritikk kan utvikles gjennom å forske i egen 
undervisningspraksis. Det innebærer å stille spørsmål ved vaner og dag- 
lig praksis, se etter motsetninger og selvmotsigelser i praksisen, se etter 
mønstre i våre erfaringer og slik analytisk sette ord på praksisen. Spørs- 
målene kan bidra til å opplyse den kunnskapen som er taus, slik at den 
blir eksplisitt, og spørsmålene er en inngang til å skape begrunnelser for 
handlinger og meninger. Prosessene danner grunnlag for begreps- og 
teoriutvikling fra praksis. 

Nettopp det forholdet at «the knower» og «the known» ikke kan skil- 
les, at forskeren er innfødt, er en kritikk som rettes mot forskning i egen 
praksis. Eikeland (2017) fremholder på den annen side at det for Aristo- 
teles var umulig å være vitenskapelig uten å «være innfødt, dvs. grundig 
innøvet og innviet i den praksis som studeres» (s. 145). Det er interes- 
sant og er et uttrykk for verdien av den iboende kunnskapen. Faren for at 
forskningen blir navlebeskuende, er likevel absolutt til stede. Samtidig er 
det innenfra den immanente kritikken springer. Hvordan blir vi i stand 
til å være kritiske innenfra? Som nevnt tidligere er det nødvendig å skape 
avstand til det som er iboende, gjennom skriftliggjøring av erfaringene 
og refleksjonene, gjennom å dele med andre og utsette erfaringer og tan- 
ker for kritikk utenfra, fra det offentlige, faglige fellesskapet. Betydnin- 
gen av å skape refleksjonsfellesskap i arbeids- og praksisfellesskap blir 

ogsa fremhevet av Eikeland (ibid.), og er i trad med intensjonene i stor- 
tingsmeldingen «Kultur for kvalitet i hoyere utdanning» (KD, 2016). 
Bade praktikerforskning, levende teori aksjonsforskning og selv-studier 
legger stor vekt pa praktikerens verdier. Nar vi blir oss verdiene bevisste, 
kan vi holde oss selv ansvarlige i forhold til dem og strebe etter 4 leve mest 
mulig i trad med dem. Det å gjøre verdiene eksplisitte og vurdere hvordan 
vi lever eller ikke lever i tråd med dem, er én side av den immanente kritik- 
ken, slik jeg ser det. Verdiene utgjør standarder vi kan bruke for å vurdere 
praksisen. Vi kan avsløre handlemåter som ikke er i tråd med våre ver- 
dier, det Whitehead betegner som levende motsetninger. I spennet mellom 
intensjoner og ikke adekvate handlemåter kan vi finne veier til endringer. 


Universitetslærere og forskning i 
undervisningspraksis - muligheter og 
begrensninger - avsluttende refleksjoner 


Forskning i egen undervisningspraksis vil alltid foregå i spennet mellom 
krav ovenfra og indre driv. Kravet om at universitetslærere skal legge 
større vekt på utviklingen av undervisningen, er en dytt i retning av at 
flere forskere også skal utvikle identitet som undervisere. Det er fremde- 
les slik at universiteter verdsetter faktisk kunnskap høyere enn praktisk 
erfaringskunnskap (McNiff, 2017). Og det har ifølge Stensaker (2018) vært 
vanskelig å få gjennomslag for å legitimere undervisning som forsknings- 
felt på lik linje med den faglige forskningen. I tillegg til tidsmangel og 
stadig økende krav om å vise til målbare resultater kan det være til hinder 
for å forske i undervisningspraksis. 

Hva må til for at forskning i undervisningspraksis skal prioriteres? 
For det første finnes det nå altså et krav som legitimerer slik forskning. 
Dessuten synes det nødvendig at forskningen trekker på både tekniske, 
praktiske og frigjørende aspekter, for å møte kravet om økt effektivitet 
og målbare resultater på den ene siden, og på den andre siden behovet 
for relevans for en mangfoldig studentgruppe i et samfunn i rask end- 
ring (Solbrekke & Fremstad, 2018). Universiteter og høyskoler har fått 
en mer mangeartet studentgruppe, og må utvikle undervisningen slik at 
den ikke bare treffer de som i utgangspunktet er mest motiverte (Biggs 

& Tang, 2011). Vi trenger begreper og teorier om undervisning i høyere 
utdanning for å heve utdanningskvaliteten. 

Det synes å være en nøkkel at forskningen tilhører det faglige fellesska- 
pet, slik at den enkeltes forskning bidrar til utvikling av fagdidaktikk og 
solide fellesskap, der utdanningsfaglige verdidebatter settes på dagsorde- 
nen. Hiim skriver (i McNiff, 2017, s. 61): «If we want pupils and students 
to become educated as socially independent and responsible individu- 
als, we need independent and socially responsible teachers», og Marga- 
reth Meredith skriver (i McNiff, 2017, s. 59): «It seems implausible to me 
to expect students to transform themselves and challenge their thinking 
and practices if I am not continuously going through the same process and 
seeking to transform my own thinking and practices, with personal and 
social intent». Vi er rollemodeller for studentene. Min erfaring er at når jeg 
har oppmerksomheten rettet mot å forbedre min egen praksis, blir samti- 
dig oppmerksomheten rettet mot studentene og de mulighetene jeg og vi 
sammen skaper for deres læreprosesser der målet er å bidra til uavhengige 
og sosialt ansvarlige samfunnsborgere. Det skaper et livsnødvendig håp om 
at vi kan påvirke de sosiale forholdene vi er en del av. Skal utdanningene 
bidra til bevissthet om handledyktighet mot et mer bærekraftig samfunn, 
er det avgjørende at vi tror på og utvikler kunnskap om hvordan vi kan 
påvirke, og jeg slutter meg til Bob Dick (2011), som skriver: 


It is a turbulent world, and as far as I can tell the turbulence seems likely to 
persist. There is a need for people who engage directly with that world and seek 
to understand and change it. That makes action research an apposite research 


approach. (s. 135) 


Ikke alle universitetslærere skal forske i sin undervisningspraksis, men 
ulike former for forskning i egen praksis tilbyr strukturer for de som 
ønsker det, og forskningen kan bidra til at undervisningen blir mer rele- 
vant for et samfunn som trenger håp og kunnskap for endring. 

Læreren, kunstneren og forskeren 
i aksjonsforskning 


Sølvi Thuv 


Nord universitet 


Abstract: Action research is the overriding approach in this article, where the 
artist, the teacher and the researcher form a trinity in the art of using the rhi- 
zome; A/r/tography. Here, action research and the practice of critical philosophy 
are central. The research approach to a/r/t/ography shows steps into a research 
field in development, the art-based research field ABER. The form of the article 
is organized based on five periods, where reflections on my teaching skills are 
examined. In autoethnographic positioning as a teacher in action research and 
the artist’s approach, I changed perspectives on previous work. This contributed to 
the derivation of a working method and research approach in teacher education, 
rhizomic praxis. 


Keywords: action research, A/r/tography, connoisseurship, teacher skills, rhizomic 
praxis 


Innledning 


Denne artikkelen om aksjonsforskning beskriver hvordan jeg utviklet 
og forsket pa mine lerererfaringer i organiserte samtaler i lererutdan- 
ningen i lys av kunstbasert tilnærming. Jeg satte meg inn i nye begreper 
innenfor «the art-based research field, ABER» (Chanmann-Tylor, 2008, 
s. 6; Eisner, 1991). A/R/T-ografi er en retning innen kunstbasert forskning 
og kritisk filosofi som på en kreativ måte beskriver forskningens innhold, 


Sitering av denne artikkelen: Thuv, S. (2020). Læreren, kunstneren og forskeren i aksjonsforskning. 
I S. Gjøtterud, H. Hiim, D. Husebø & L. H. Jensen (Red.), Aksjonsforskning i Norge, volum 2: 
Grunnlagstenkning, forskerroller og bidrag til endring i ulike kontekster (Kap. 9, s. 253-280). Oslo: Cappelen 
Damm Akademisk. https://doi.org/10.23865/noasp.121.cho 

form og resultat som veksling mellom 4 posisjonere seg som kunstner 
(A), forsker (R) og lærer (T), en relativt ny forskningstilnærming (Sinner, 
Leggo, Irwin, Gouzouasis & Grauer, 2006). Med utgangspunkt i denne 
tilnærmingen har jeg forsket i egen praksis i lærerutdanning. Jeg var 
opptatt av hvordan jeg kunne bruke begreper fra kunstbasert tenkning 
til å utvikle ferdigheter i en bestemt form for praksisrefleksjon som jeg 
utviklet sammen med studenter, rhizomisk praxis. Praksisrefleksjon i 
subjektposisjon var bakgrunnen for min utvikling av aksjonsforskning 
som en undervisningsform. Aksjonsforskning (R) ut fra læreren (T) og 
kunstnerens (A) posisjon bidro til å tenke nytt. 

Østern (2017) viser til at internasjonalt har det de seneste tiårene vært 
en eksplosiv utvikling innenfor forskning med kunsten, som på engelsk 
har mange navn og varianter; bl.a. artistic research, arts-based research, 
practice-led research, art as research, performative research og A/R/T- 
ography, også beskrevet som a/r/tography. Å forske med kunsten (Østern, 
2017) kan forstås som meningssøkende prosesser der en aktivt tar i bruk 
ulike kunstformspråk. Dette er utdypet av Tumyr og Halle ved Universi- 
tetet i Stavanger (Vist, 2016) og av forskere i barnehager som en hybrid av 
ulike forskningsformer. Østern (2017) påpeker i «Å forske med kunsten 
som metodologisk praksis med aesthesis som mandat» at i loven om uni- 
versiteter og høgskoler har kunstnerisk utviklingsarbeid vært sidestilt 
med forskning siden 1995. 

Som nybegynner i A/R/T-ografi flyttet jeg blikket fra et innenfra- 
perspektiv på begreper og dokumentasjonsformer i ABER til et uten- 
fraperspektiv på egen tidligere forskning sammen med medforskere, 
rhizomiske relasjoner. Slike forskningspartnerskap beskriver jeg som 
metode for å presentere resultater innen aksjonsforskningen. Jeg valgte 
aksjonsforskning som forskningstilnærming. Aksjonsforskning sam- 
menfalt med mitt tidligere arbeid med praksisrefleksjon. Aksjonsfors- 
kning tar sikte på å skape sammenheng mellom kunnskap og handling, 
mellom teori og praksis, ut fra ønsket om at vitenskapen skal bidra til å 
løse praktiske spørsmål på en mer direkte måte (McNiff & Whitehead, 
2006). Aksjonsforskning var en kjerne i A/R/T-ografi. Derfor ble denne 
tilnærmingen valgt som framgangsmåte i forskning på egne ferdigheter 
som lærer. 

Tilnærmingen kan beskrives som autoetnografiske posisjoneringer og 
prosesser. Formen på artikkelen er preget av min autoetnografiske posi- 
sjonering (Johansen, 2017) over fem tidsperioder, der refleksjon over egne 
lærerferdigheter undersøkes. Autoetnografiske prosesser i forskning er 
der «Forskerens egne erfaringer, fortellinger, opplevelser og observasjo- 
ner er sentrale og anerkjente deler av det empiriske materialet» (Leming, 
2009, S. 41), og beskrives som en del av selve forskningsfokuset. Metode- 
teoriens perspektiv er å forstå menneskers konkretisering og personlige 
erfaringer gjennom livet, og har vært en anerkjent datakilde innenfor 
samfunnsfag og i sosialantropologi (Johansen, 2017). Som valid metode 
i vitenskapelig arbeid vil følgende være med og avklare metodebruken 
(Johansen, 2000): Den er historisk, i nåtid, narrativ, fenomenologisk og 
beskriver livshistorier. 

Å møte krav om endringer i lærerutdanning, undervisning og forskning 
sammen med kolleger og studenter, der den lærende var subjekt i prak- 
sisrefleksjon, løste jeg ved å videreutvikle modifiserte flerstegsfokusgrup- 
peintervju til arbeidsmåten: å overveie praksis.' Der er intensjonen å bygge 
broer mellom teoribasert kunnskap, personlig kulturell kunnskap og 
undervisningserfaringer hvor målet er kunnskapskonstruksjon. Denne 
arbeidsmåten videreutviklet jeg både som en undervisningsform og som 
et lærings- og forskningsrom i utdanning. Arbeidsmåten var ment å møte 
behov for forskning i utdanning. Behovet for forskning i utdanning ble 
på nytt aktualisert i lærerutdanningen i Norge (NOU 2014:7). I de nye 
rammeplanene for den femårige grunnskolelærerutdanningen (Kunn- 
skapsdepartementet, 2016) er en FoU-oppgave erstattet av den tidligere 
bacheloroppgaven. Videre utfordres utdanningen med tanke på nivåhe- 
ving av pedagogikk og praksis. Veiledet og vurdert praksis er endret til 
110 dager. 

FoU, forskning og veiledet og vurdert praksis var refleksjonsgrunnla- 
get da jeg i 2018 vendte blikket mot kunstfaget og kunstneren i A/R/T- 
ografi. Gjennom kunstneren og aksjonsforskeren belyses tilbakeblikkene 
på fem tidsperioder og metarefleksjonene i lærerarbeid, som utdyper 
overveid praksis til kunnskapskonstruksjon. Hensikten var å beskrive og 


1 Se side 275: Å overveie praksis 

forstå reformendringer og hvordan disse påvirket mine lærerferdigheter. 
Teori, metode, resultat og drøfting er derfor vevd sammen i beskrivelser 
av fem tidsperioder og i ulike rom. Hver tidsperiode har frambrakt for 
meg nye ferdigheter og retninger til en ny arbeidsmåte, utledet som rhi- 
zomisk praxis. I denne forståelsen plasserer jeg tilnærmingen til A i A/R/ 
T-ografi der ulike filosofier og praksiser møtes i kunnskapskonstruksjon 
og forskning i egen praksis som lærer. 

På bakgrunn av dette undersøkes: Hvordan kan A i A/R/T-ografi hjelpe 
meg til å utvikle mine ferdigheter som lærer? 


Å forske i egen praksis 


Mine første erfaringer som nyutdannet lærer fra 1973, ved en forsøksskole, 
var knyttet til utvikling av nye nasjonale grunnkurs i den integrerte vide- 
regående skolen. Jeg erfarte raskt at jeg hadde behov for kunnskapstil- 
tak for å utvikle mine ferdigheter som lærer. Tett oppfulgt av Rådet for 
videregående opplæring (RVO) og en faglig engasjert inspektør og men- 
tor kom erkjennelsen av behovet for å reflektere over og undersøke egne 
ferdigheter som lærer. Dette har vært min drivkraft, spesielt med tanke 
på utvikling av arbeidsformer, etisk praksis og utforming av planverk. 

Refleksjoner over utvikling av egne ferdigheter og etisk praksis er her 
utgangspunkt for en autoetnografisk posisjonering (Johansen, 2017). 
Metodeteorien i autoetnografisk aksjonsforskning som tilnærming er 
hvordan personlige erfaringer kan konkretiseres for å beskrive og for- 
stå arbeidet som lærer og krav i planverk. Som valid metodetilnærming 
i vitenskapelig arbeid (Johansen, 2000) har jeg valgt en form for auto- 
etnografisk metode der jeg beskriver fem perioder i eget arbeid. Her er 
undring, egen kunnskapsutvikling og søken etter utvikling i kompetan- 
seutvikling og arbeidsmåter vektlagt. De fire tidlige periodene er histo- 
riske. Periode 5, fra 2018 til 2020, er nåtidig. Jeg forteller og reflekterer 
over hvordan jeg fra periode 4 til periode 5 trår inn i et for meg nytt 
forskningsfelt, det kunstbaserte, som uttrykker mitt endrede syn på de 
fire tidlige betydningsfulle perioder. I tilbakeblikk fra nåtid beskriver jeg 
hvordan jeg i lys av kunstbaserte ferdigheter og begrep endret perspektiv 
på mine ferdigheter som lærer. 

Empirien er organisert fra fem historiske perioder, i en form for nar- 
rativer. De beskriver hva jeg har gjort og hvordan jeg har stilt spørsmål 
ved de tradisjonelle arbeidsformene, og samtidig vært påvirket av krav 
om endringer i arbeidsmåter i den videregående skolen og universitetet, 
der det stilles krav om forskningsbaserte arbeidsmåter. Sammen med 
kollegaer og studenter har oppmerksomheten dreid fra FoU til aksjons- 
forskning i egen praksis. Narrativene tar også utgangspunkt i mine og 
studentenes sanseopplevelser og erfaringer, som jeg identifiserer sammen 
med studentene. Denne identifiseringen påvirker min måte å møte 
erfaringer og motivasjon til kunnskapsutvikling. Å møte studentene 
i metarefleksjon har vært drivkraft i min motivasjon for å utvikle egne 
ferdigheter som lærer. Disse ferdighetene har studentene verdsatt, og 
oppmuntret meg til å dokumentere ferdigheter der lærere undrer seg og 
forsker i egen praksis i gapet mellom det som ureflektert gjennomføres, 
og det overveide, som læreren er seg bevisst, og som er filosofisk fundert 
og gjennomført. 

Første steg i forskningsarbeidet har vært å se tilbake på egne erfaringer 
i betydningsfulle tidsperioder kjennetegnet av ulike tiltak og handlinger, 
aksjoner i følgende perioder: 


e Fra 1990 til 1992, i periode 1, ble jeg leder i seksjon for helse- og mil- 
jøfag, samtidig deltok jeg i studiet nordisk yrkespedagogisk FoU og 
ledet et kompetanse- og utviklingsprosjekt med lærere i den videre- 
gående skolen med utgangspunkt i lærende sirkler. 

e Periode 2 omhandler tiden fra 1998 til 2005, der undervisnin- 
gen i lærerutdanningen ble basert på resultater fra periode 1, der 
overveielser i praksis ble utviklet til mappevurdering i emnene 
heimkunnskap og mat og helse som en forskningsbasert veiledet 
undervisningsform. 

e I periode 3, 2006-2008, videreførte jeg erfaringene til arbeidsmå- 
ten matmøtet i emnet matpedagogikk innen det nye årstudiet mat, 
ernæring og helse, der de lærende overveier, reflekterer over, evalu- 
erer og forsker i egen kunnskapskonstruksjon. 


2 (Schwab, 1983, 1969). 

e I periode 4, fra 2008 til 2017, videreførte jeg erfaringene i praksis- 
undervisning. For å imøtekomme krav om forskning i studentenes 
praksiser videreutviklet jeg modifiserte flerstegsfokusgruppein- 
tervju over seks trinn som omfattet metarefleksjon i trinn fem og 
seks, hvor de lærende bidro i undervisningen som deltakere og 
observatører. 

e Tilnærmingen til kunstneren (A) i A/R/T-ografi i periode 5 skjer i 
et postkvalitativt rom. Et rom for nye begynnelser, der ulike filoso- 
fier og praksiser møtes for forskning i egen praksis. 


Aksjonsforskeren i egen praksis 


Aksjonsforskning (McNiff & Whitehead, 2006) dreier seg om sammen- 
henger mellom handling og kunnskap, mellom praksis og teori, ut fra 
ønsket om at vitenskapen kan bidra til å løse praktiske spørsmål på en 
mer direkte måte. 

I denne artikkelen har jeg valgt aksjonsforskning med en autoet- 
nografisk tilnærming der jeg har søkelys på egen praksis — utvikling 
i egen praksis, i aktivitet, handling og samhandling i undervisning 
gjennom praksismøter. For å forske i praksis i periode 3 ble en form for 
fokusgrupper datainnsamlingsmetode. Begrepet fokusgruppe kommer 
fra ideen om at grupper er samlet i en kollektiv aktivitet (Duggleby, 
2005, S. 832) og anvendes i aksjonsforskning. Deretter utviklet jeg dette 
til å omhandle modifiserte flerstegsfokusgruppeintervjuer, for sammen 
med studentene å forske i deres praksis. Jeg erfarte at for å forske i 
grupper er det en fordel at gruppedynamikken flyter lett. Når gruppe- 
dynamikken flyter lett (Kitzinger, 2005 s. 299), vil deltakerne arbeide 
ved siden av hverandre og bringe forskeren i nye og ofte uventede ret- 
ninger. I det åpne kommunikative rommet utviklet mine ferdigheter 
seg i veksling mellom ferdigheter som moderator, fasilitator og veileder 
i samhandling med studentene. Jeg videreutviklet organiseringen av 
gruppen og organiserte observatørene i den ytre sirkelen for å gjøre 
notater fra tema som ble løftet fram, som berørte studentene, og om 
hvordan kommunikative handlinger og innspill fra gruppemedlem- 
mene fordelte seg. 

Etter gjennomført ABER-kurs i 5. periode endret jeg forskningsvei 
fra det å forske i praksis, til å forske i det praktiserte i praksis, det jeg 
selv hadde praktisert over 4 perioder som lærer. Dette sammenholdt jeg 
med 11 erfarte handlinger fra forskerkurset i ABER. I refleksjoner over 
forskeren som møtte kunstneren, ble sentrale begreper for å beskrive 
den forskningsbaserte undervisningen nå rhizom, rhizomiske relasjo- 
ner, subjektivering og undervisningskunst. Begrepene gav ny innsikt 
og nye ferdigheter for å beskrive forskningstrinnene fra praksis til det 
praktiserte. Schwab (Reid, 1991) beskrev praksis? med referanse til en 
utdanning som er grunnlagt i tradisjon og karakter. Det praktiserte‘ 
er filosofisk fundert, og innebærer å ta moralske valg. Prosessen fra 
praksis til det praktiserte kalte han overveielse.’ Det innebærer også å 
stille spørsmål i utdanning. Å stille spørsmål kan ses på som kommu- 
nikative ferdigheter. Det å erfare kunstnerferdigheter gjorde meg opp- 
merksom på kompleksiteten i hvilke ferdigheter som kan ha mening 
i kommunikative ferdigheter i A/R/T-ograpy, og dermed på hvordan 
og hvorfor kunstneren kan hjelpe læreren i undervisning og i egen 
kunnskapsutvikling. 


Kunstbasert pedagogisk forskning; A/R/T-ografi, 
2017-2020 


Kunstbasert pedagogisk forskning erfarte jeg å være av primærlitterær 
karakter, for eksempel noveller og litterære essays, men også teater og 
poesi. Dokumentert som vignetter (Stake, 2010) kan disse være nyttige 
for forskeren og leseren når de forteller korte historier, en snipp, en liten 
del av tiden som bidrag til erfaringskunnskap og som bringer liv til 
eller svarer på sentrale spørsmål i forskning for å illustrere kompleksi- 
tet (Stake, 2010, s. 17). Forskningsrapportene fra ABER begynte med en 
spesiell metodologisk linse til og på narrative undersøkelser, og kreativ 
sakprosa for å forske på komplekse levde opplevelser på innovative måter 


3 Practice. 
4 The Practical. 
5 Deliberation. 

(Sinner et al., 2006). Dette var interessant i egen undervisning og arbeids- 
krav i periode 2-4, der studentene ble oppfordret til å fortelle historier fra 
praksis som hadde berørt dem, og i periode 1, der jeg også brukte kunst 
som illustrasjon i forskningsrapporten. 

På samme måte som kunstbaserte utredninger ikke kan styres av for- 
håndsinnstilte regler, ble erfaringene at det var utfordrende å utvikle 
vurderingskriterier i det praktiskestetiske fagområdet. Studiet bestod 
både av naturfaglige og praktiskestetiske innholdselementer. Hvor- 
dan fagområdet skulle innplasseres i en vitenskapsteoretisk og faglig 
plattform, ble utfordrende. Bekrivelsene om A/R/T-ography fra 2006 
sammenfalt med året da det nye årsstudiet i mat og helse tok form. I 
perspektiv av praktisk kunstbasert aksjonsforskning, gav følgende tekst 
mening for utformingen av studiet i 2006. Sitatet under viser identite- 
tene kunstner, lærer og forsker, og «writing», det å skrive tydeliggjør 
hvordan det å stille seg undrende og spørrende til eget arbeid med faget 
og denne artikkelen nærmet seg innholdselementene i metodologien i 
A/R/T-ografi: 


A/r/tography is an arts and education practice-based research methodology 
dedicated to acts of inquiry through the arts and writing. The name itself exem- 
plifies these features by setting art and graphy, and the identities of artist, re- 
searcher, and teacher (a/r/t), in contiguous relations. (Irwin, Beer, Springgay, 


Grauer, Xiong & Bickel, 2006, s. 70) 


Metodikken i A/R/T-ografi forutsetter at en er villig til å arbeide utenfor 
de konvensjonelle metodologiske grensene (Sinner et al., 2006). I 2006 tok 
det nye pensumet i et nytt årsstudium for lærerutdanning form ved Høg- 
skolen i Hedmark, og dette pensumet lå utenfor konvensjonelle grenser. 
Det var ingen nasjonal rammeplan som samsvarte med Kunnskapsløftets 
pensum i det praktisk-estetiske faget mat og helse i grunnskolen. I det nye 
lærerutdanningsemnet utviklet vi læringsutbyttebekrivelser og arbeids- 
måter som kan relateres til det å være kunstner, lærer og aksjonsforsker. 
Å løfte fram kunstneren bidro til å videreutvikle ferdigheter for forskning 
i kommunikative handlinger forstått som aksjoner i overveielser. Disse 
beskrivelsene ble omformet til fem autoetnografiske former for narrativer 
om det praktiserte. 

Det praktiserte, periode 1 til 4 
Periode 1: Yrkespedagogisk FOU-arbeid, 1990-92 


I 1990-92 deltok jeg i et nordisk utdanningsprogram i yrkespedagogisk 
utviklingsarbeid. Disse to studieårene ble jeg oppmerksom på kraften i 
forskning i samhandling, på lærende sirkler i selvrefleksjon og på hvor- 
dan dette bidro til utvikling av lærerferdigheter sammen med kollegaer. 
I samråd med kollegaer organiserte vi oss i team for lærende fellesskap, i 
lærende sirkler. Jeg fikk aksept for å anvende obligatorisk tid i lærermøtet 
for å høre om praksis i teamene, og om kollegaers videreutdanning relatert 
til yrkespedagogisk utviklingsarbeid og andre kompetanseutviklingstil- 
tak i Reform 94. Målet med fornyelsen var selvrefleksjon og kompetan- 
seutvikling til nye læreplaner. Planverket inneholdt læringsmål, der den 
lærende, eleven, ble subjekt i eget læringsarbeid, og arbeidsmåtene var 
elevaktive (Thuv, 1992). Deltakende observasjon, referat fra avdelingsmø- 
tene og veiledning, samt litteraturstudier, bidro til refleksjons- og dataun- 
derlag til begrepene skolekultur og handlingskompetanse, kollegabasert 
veiledning og skoleutvikling. 

Ulike bilder ble presentert i rapporten for å beskrive dette (Thuv, 1992). 
Ett slikt bilde var «baller gjennom rom». Intensjonen var å vise og visua- 
lisere hvordan utspill og innspill i utviklingsprosesser i samhandling like 
gjerne kan fare forbi i luftrommet, som at deltakerne valgte å fange bal- 
lene. Et annet bilde, «mann, mennesket gjennom rom», viste billedgjorte 
metaforer* på hvordan forskning i endringsprosesser og selvrefleksjons- 
prosesser kunne beskrives som «skanning i en elektronisk port på en fly- 
plass». Begrepet handlingskompetanse ble sentralt i forskning i et utvidet 
pedagogisk handlingsrom i seksjonen for husstell, som FOU i praksis. 
Her reflekterte jeg over forholdet mellom forskning (F) og utvikling (U), 
og dermed innholdet i forsknings- og utviklingsprosessen. Fortellinger 
fra observasjoner ble til empiri i studiet i nordisk yrkespedagogisk FOU. 
Disse beskriver handlingene, undringene og valgene i aksjonene i arbei- 
det på avdelingen og i klassene. Tekst og bilder visualiserte en kunstners 
dokumentasjon av framstillingene som aksjonsforsker og lærer. 


6 Parsons (2007) beskriver kunst og metaforer, kropp og sjel. 

Periode 2: Forskning i lærerutdanning og praksis, 
1999-2005 


I lærerutdanningen erfarte og opplevde jeg at aksjonsforskning i organi- 
serte samtaler bidro til utvikling av studentenes ferdigheter. Dette opp- 
muntret meg til å dokumentere de refleksive samtalene med videoopptak. 
Organisert som oppsummering fra praktiske leksjoner i heimkunnskap 
og i en-til-en-intervju og gruppeintervju sier studenter at det viktigste de 
erfarte i lærerutdanningen, var gjennom praksis og de refleksive samta- 
lene. Organisert i grupper på fire var hensikten å skrive refleksjonsnotater 
fra faktisk gjennomført undervisning. 

I spørsmål og undring som omhandlet planlegging, gjennomføring 
og vurdering av undervisningen, ble gruppeveiledning vektlagt. Inten- 
sjon var å stille seg undrende og spørrende til egen og gruppens erfa- 
ring; å være subjekt i egen lærerutvikling. Studentene ble oppmuntret til 
å beskrive arbeidet i organiserte samtaler om praksis på kjøkkenet, og 
etter-refleksjon over praksis i skolen. Refleksjonene ble videodokumen- 
tert. Jeg reflekterte over hvordan organisere praksisrefleksjon og hvor- 
dan forske i studentenes praksis til forskjell fra å forske på studentenes 
praksis. Dette ble en viktig erfaring for meg. I de innledende fasene i 
arbeidsmåten var studentene ute etter å få fasitsvar på praksiserfaringene 
sine. For å myke opp denne statiske tilnærmingen inviterte jeg til kurs 
for studentene i ulike veiledningstradisjoner, der også jeg deltok, og slik 
videreutviklet jeg mine veiledningsferdigheter sammen med studentene. 
Samtidig ble undervisningen i praksisperiodene mer åpne og mindre sta- 
tiske. Denne tilnærmingen som jeg videreutviklet i periode 2 til 4, kan 
ifølge Johansson (2016), med tenkning fra Deluze og Guatri, beskrives 
som postkvalitative forskningsmetoder. 


Periode 3: Aksjonsforskning og matpedagogikk, 
2006-2008 


En kollega og jeg utviklet et nytt årskurs ut fra grunnskolens nye læreplan. 
Lærerutdanningsfaget inneholdt arbeidskrav der målet var at studentene 
skulle beskrive og forske i matrelaterte emner. Studentene ble subjekt i 
egen kunnskapskonstruksjon. Emnet matpedagogikk var et nasjonalt og 

internasjonalt nybrottsarbeid i 2006-2007. I eksamensoppgaven skulle 
studentene synligjøre hvordan elementer fra pedagogikk møtte matrela- 
terte emner. Studentene planla og gjennomførte teknikker i matrelaterte 
emner i arbeidsmåten overveielse og i pedagogisk refleksjon, som viste 
utvikling av lærerferdigheter. 

Parallelt dette studieåret gjennomførte jeg kurset evaluering i vel- 
ferdsarbeid med vekt på aksjonsforskning. Jeg ble interessert i og opptatt 
av arbeidsmåten modifiserte flerstegsfokusgruppeintervju, og hvor- 
dan dette påvirket lærerarbeidet. Hummelvolls (2008) forskning i den 
lærende organisasjon gav inspirasjon til videreutvikling av overveiel- 
ser i gruppeintervju. Søkelyset var på mine funksjoner i organisering 
av grupper, i veiledning og som fasilitator og moderator i overveielse. 
De daglige situasjonene studentene opplevde i praksis, erfarte jeg kunne 
belyses ut fra de andre deltakernes opplevelser og videre evalueres på 
ulike måter. Jeg ble fasinert av Reasons (1998) utvikling av fokusgrupper, 
der han la vekt på å høre involverte parters opplevelse av ulike situasjoner. 
Hummelvolls (2008) videreutvikling av flerstegs fokusgruppeintervju, 
til i utdanningsforskning, hadde relevans og overføringsverdi til arbeid 
med kunnskapsutvikling i tema mat og helse. Hummelvoll beskrev 
utvikling av empiri sammen med masterstudenter i praksis. Denne 
modifiserte arbeidsmåten, ble relevant for mitt arbeid i forskningsbasert 
undervisning. 

Jeg utfordret meg selv ved å organisere studentene slik at både de og jeg 
var deltakere og observatører. Jeg var bevisst deltaker og bevisst observa- 
tør i arbeidet der studentene fortalte om hendelser i praksis som hadde 
berørt dem. Min observasjon ble rettet mot min trening i å åpne opp for 
fordomsfrie samtaler om innholdet i fortellingene, gjennom hvordan jeg 
stilte spørsmålene. Jeg åpnet også for å praktisere overveielse i grupper. 
Gjennom overveielse anvendt i egne praksisfortellinger så studentene 
sammenhenger mellom pedagogikk og det praktiserte i egen undervis- 
ning. I periode 3 og 4 videreutviklet jeg mine ferdigheter i å stille åpne 
spørsmål til studentene, og også i hvordan jeg oppmuntret studentene til 
mangfold i innholdselementene ved at de selv valgte episoder som hadde 
berørt dem. Jeg endret metoden slik at samhandlingspartene skiftet mel- 
lom å være deltakere og observatører. I min praksis la jeg vekt på filosof 

fra demokratisk danning, der studentene veksler mellom eget og andres 
perspektiv i metarefleksjon over praksis. Vekt pa motene mellom peda- 
gogikkens ulike former, og kompleksiteten i begrepene mat, matkultur, 
matforbruk samt ernæring, ble utviklet. 


Periode 4: Aksjonsforskning i pedagogisk praksis, 
2008-2016 


I 2008 begynte jeg som lærer i faget pedagogikk i lærerutdanningen. 
Dette gav meg muligheter til å videreutvikle min pedagogiske praksis og 
forskning sammen med studentene i pedagogikkundervisningen, i vide- 
reutdanning i veiledning for lærere og i bedriftspedagogikk. Jeg videre- 
utviklet en studentaktiv arbeidsmåte som jeg anvendte både i temaene 
lærende organisasjon, praksisforberedelse, veiledning i praksisperioder 
og oppsummering av praksis. Jeg videreutviklet det praktiserte i modi- 
fisert flerstegsfokusgruppeintervju. Det praktiserte er her hvordan jeg ut 
fra overveid forståelse videreutviklet, organiserte og åpnet kommunika- 
tive rom sammen med studentene. Samhandling i tid og rom ble en ny 
retning som jeg videreutviklet som forskning i det praktiserte. 

Ifølge Habermas (1986) åpnes et kommunikativt rom mellom men- 
nesker i kommunikativ handling (Kemmis & McTaggart, 2007). John 
Dewey viser til tid som forståelse av rom, altså en romlig forståelse av tid 
(Sæverot, 2011). Levinas viser hvordan tiden fullbyrdes gjennom ansvaret 
for den andre. Ansvaret for den andre fortolker jeg her som det Sæverot 
beskriver som etisk tid. 

Slik jeg fortolker Biestas (2009, s. 57) beskrivelse av innsikt, sammen- 
faller dette i noen grad med det Levinas beskriver som den andres rom. 
Det er individets opprinnelige væren i verden, som er en væren i verden 
med andre i det intersubjektive rom, som rommer ansvarlighetens rom, 
det etiske rom. Dette ble for meg en ny retning i forståelsen av arbeidet i 
det intersubjektive rom, her, der studenters subjektive fortellinger møtte 
de andres observasjoner. I dette etiske rommet, i ansvarlighetens rom, ble 
det praktiserte i undervisning undersøkt. Forståelsen av tid som en romlig 
dimensjon i etisk overveielse ble den andre nye retningen i beskrivelsen 
av det kommunikative rommet som ble organisert for praksisrefleksjon. 

I videreutviklingen i arbeidsmåten i modifisert flerstegsfokusgruppein- 
tervju forsket jeg også på hvordan jeg utviklet min funksjon og oppgaver 
som veileder, moderator og fasilitator for å få arbeidet i fokusgruppen 
til å flyte lett, der jeg organiserte studentene i veksling mellom å være 
subjekt, deltakere og observatører i etiske fenomener i deres fortellinger. 
Det å være oppmerksom på å stille seg spørrende og etisk undrende ble 
nå satt mer i fokus. Fra erfaring kjente jeg selv på den utfordringen det 
var å stille spørsmål ut fra fagtekst og bringe fram undring i møte med 
Kemmis i Tromsø i 2013. Jeg kjente på motet jeg måtte mobilisere for å 
stå fram og være i undring foran erfarne forskere og ukjente medstuden- 
ter. Kraft måtte mobiliseres for å uttrykke undring over Jack Whiteheads 
(2014) åpenhet, sårbarhet og styrke i 2016, da vi snakket om hans arbeid 
med å få anerkjennelse i akademia for forskning i eget arbeid. Dette tok 
jeg med meg i videreutviklingen av undervisningsopplegg og egne ferdig- 
heter, som faglig støtte og legitimitet til det å fortsette å videreutvikle 
arbeidsmåter sammen med studentene for å forske i eget arbeid, og stille 
seg åpen og undrende til eget og andres arbeid. 

Dette gav meg kraft til videre å oppfordre studentene til å være subjekt 
i egen praksis og refleksjon i det rommet de opplevde som sitt autonome 
rom i undervisning. Jeg erfarte at arbeidsmåten var et eksemplarisk rom 
i undervisningen der søkelyset var på hva studentene beskrev som moti- 
vasjon i egne fortellinger. De følte at tilnærmingen ble virkelighetsnær på 
den måten at det berørte dem. Når studentene var til stede i fortellingene 
på en slik måte, opphørte tid og rom. 

Jeg endret undervisningen på bakgrunn av hva studentene sa i 
klasserommet, samt det jeg selv erfarte, så og hørte på videoopptak, 
både i eget kroppsspråk og i studentenes fortellinger. Gjennom at jeg 
i undervisningen hadde større oppmerksomhet på det som hadde 
berørt dem, og skapte mening for dem i praksis, ble studentene ble mer 
aktive, spørrende og undrende. Det som berørte dem i deres erfarin- 
ger førte til at studentene overveide egen aktivitet på campus, i prak- 
sis, i refleksjonsnotater på muntlig eksamen og i bachelor-besvarelser. 
I alle disse fire periodene har jeg prøvd å utvikle mine ferdigheter 
i egen overveielse, og kunnskapskonstruksjon. Jeg er også lærende 
samhandlingspartner. 

Periode 5: Kunstbaserte tilnærminger til 
ABER 2018-2020 


I periode 5, fra januar 2017-2018, var jeg engasjert som lærer i emnet mat 
og helse i allmennlærerutdanningen, barnehagelærerutdanningen og i 
videreutdanning for lærere. I barnehagelærerutdanningen var emnet en 
integrert del av utdanningen både på campus og i praksis. På nyåret 2018 
skrev jeg om praksisrefleksjon i barnehagelærerutdanningen. En kollega 
leste teksten min om der studentene satt i to sirkler, som deltakere og 
observatører i samtaler om fortellinger fra praksis. Hun bekreftet at dette 
var A/R/T-ografi fra ABER. Jeg ble overrasket, og sendte søknad om opp- 
tak til forskningskurset ABER. Der oppdaget jeg at kunstbasert pedago- 
gisk forskning utfyller et rom mellom det subjektive og det objektive i 
forskningstradisjoner, styrt av vitenskapelige tilnærminger og tradisjo- 
ner for kunstnerisk praksis (Stake, 2010). 

Kunstbaserte ferdigheter er sammensatte. Jeg lærte å velge metaforer 
til en vignett om en forskningsprosess. 


Vignett 

En kunstbasert forskningsprosess. Gjennom å plukke frukt og mat fra et 
bord skulle vi som gruppe «spille», visualisere og fortelle om et framtidig 
forskningsprosjekt. En enkelt valgt ananas bestemte vi skulle visualisere 
metaforen «Moder Jord», med vulkaner — et symbol på den stadig pågå- 
ende «brennende» interessen i et prosjekt. En pære på pinne belyste ideen 
om luftskip over landskapet, i nye forskningsfelt. Luftskipet løftes av den 
oppvarmede gassen fra en brennende flamme. Flammen symboliserte 
det nødvendige personlige engasjementet, og brennende ild som holder 
prosjekter i live. Sitrusbåter visualiserte forskningsdeltakerne. Modne 
blåbær med antioksidanter forestilte vi oss kunne være metaforisk første- 
hjelp for forskningsdeltakerne i de kommende og pågående prosessene. 
Plommer forvandlet til svisker anså vi å være nyttig niste i fremtidige 
kunstbaserte forskningsprosesser. Gruppen oversatte og transformerte 
observasjoner i matematikkundervisning til en kunstbasert forestilling 
på engelsk. Den skulle vises for et publikum, gruppemedlemmer eller i 
biblioteket ved universitet. (Utarbeidet logg fra feltarbeid, 2018) 

Å styrke denne profesjonelle metaforiske handlingen med å visualisere 
kunstbaserte forskningsprosesser der frukter var metaforene, var både 
en objektiv og en sterk følelsesmessig subjektiv aktivitet i egen praksis. 

Å bli utfordret i å skrive poesi, rytmiske forkortede øyeblikksbilder 
om forestillingene koreografert fra feltarbeidet i matematikk, ble en sterk 
opplevelse som fanget meg emosjonelt. Jeg lærte å utforske og ta i bruk 
praktisk dans, stiliserte bevegelser og scenekunst komponert og inspirert 
av kunstnere på kurset. Videreutvikling av pedagogisk kritikk (Barone 
& Eisner, 2006) passet inn i mine intensjoner om å stille seg undrende i 
filosofiske valg i lys av kunstbaserte utredninger. Disse kan ikke styres av 
forhåndsinnstilte regler, og kan ikke bedømmes etter forhåndsbestemte 
kriterier. At kunstbasert utredning ikke kan bedømmes i henhold til for- 
håndsbestemte kriterier, gjenkjente jeg. Reglene og kategoriene i bedøm- 
mingen er delvis «... det arbeidet i seg selv ser etter» (Sinner et al., 2006, s. 
392). Jeg kjente på at dette hadde interessant overføringsverdi i evaluering 
av kvalitative sanseoppgaver og forskning i studiet mat og kultur, der stu- 
dentene smakte, luktet, tok bilder av og skrev om mat i emnet matkultur. 
Jeg fikk bekreftet at arbeidsmåten i kunstbaserte uttrykk skaper utfor- 
dringer med tanke på utforming og vurderingskriterier. 

Det jeg lærte under planleggingen, utviklingen og gjennomføringen av 
forestillingen og tilbakemeldingene på forestillingen om empirien i feltar- 
beidet i matematikk, planla jeg nå som grunnlag for et vitenskapelig essay 
om kunstneren og begreper fra i A/R/T-ografi, og en artikkel om aksjons- 
forskning. Jeg ville utdype og lære mer om hvordan kunstneren kan være 
en av tre identiteter, en av «tre propeller på en drivaksel» i A/R/T-ografi 
som viser nye perspektiv i vekslinger mellom kunstner, lærer og aksjons- 
forsker i undervisning. Jeg valgte å skrive om mine opplevelser som nybe- 
gynner i ABER, der nye ferdigheter og nye begrep endret min forståelse 
av tidligere arbeid og mulige valg og fortolkninger i en forskningsbasert 
lærerutdanning. Veksling mellom forståelser som kunstner, lærer og 
forsker ble synligjort for meg. Vekten på tankegods, filosofi og mening i 
arbeidsmåter, arbeidskrav, vurderingsformer og forskning påvirket min 
utvikling av ferdigheter som lærer, og derigjennom tok arbeidet som 
lærer nye retninger. Finley (2003) og Irwin & Springgay (2008) påpeker 
at det skjer utvikling av nye forskningsformer i akademia, blant annet i 

hvordan a soke mening. Mening i kunnskapsutvikling som konstrueres 
i møtet mellom det å være kunstner, lærer og aksjonsforsker, erfarte jeg 
kan bidra til fruktbare og svært meningsfylte prosesser i egenutvikling i 
en forskningsbasert lærerutdanning. Jeg underet meg hvordan jeg kunne 
begrepsfeste min kunnskapsutvikling. 


Tilbakeblikk - Hvordan kan A i A/R/T/-ografi 
hjelpe meg til å utvikle ferdigheter som lærer? 


Tilbakeblikket på de fire periodene som er beskrevet ovenfor, viser hvor- 
dan jeg har arbeidet for å utvikle mine lærerferdigheter, og ferdigheter 
som forsker. I den femte perioden oppdaget jeg begreper fra kunstbasert 
pedagogisk forskning som skapte ny motivasjon, undersøkelsestrang og 
nye spørsmål. Ved hjelp av begrepene subjektivering, rhizom og rhizo- 
miske relasjoner, samt connoisseurship, vil jeg diskutere min utvikling 
som lærer, forsker og kunstner. 

Det botaniske begrepet rhizom, som betyr jordstokk, rotstengel, rot, 
med forgreninger, anvendes i denne sammenhengen som et tankebilde. 
Rhizom er en begrepsmetafor for filosofi i praksis, som reflekterer et åpent 
og sårbart sted. Egne erfaringer og forståelser bekreftes og sprenges, for 
så å bekreftes i muntlig-skriftlige bilder og fortellinger opplevd og fortalt 
subjektivt som du og jeg. Rhizom kan handle om overveielser i rommet 
mellom teori, og teori som anvendt praksis. Det gjelder om å bli subjekt 
i eget liv, der fortellingene og filosofi i praksis konstruerer ferdigheter 
til å kommunisere med de andre som subjekt. Jeg undret meg over for- 
hold som: Hvorfor, når og hvordan bruke metaforer i undervisning? Når 
og hvorfor bruke vignetter og fortellinger, og når og hvordan omskape, 
transformere små snutter av fortellinger til små iscenesatte fortellinger, 
og anvende bilder og musikk i undervisning? Dette skapte fornyet und- 
ring. Og, ... hvordan skulle jeg utvikle ferdigheter for å oppmuntre de 
studerende til på et trygt sted, og i trygge omgivelser å fortelle personlige 
historier fra praksis? Historier tidvis sammenfiltret som i en personlig 
børstet billedvev (Irwin, 2008). 

Egen sårbarhet kom tydelig fram i refleksjoner i egen praksis som 
lærer og lærerutdanner i disse fire periodene. I det å vise fram historiene, 

i tilbakeblikk, kjente jeg på det å være i prosesser på vei fra ureflektert til 
reflektert praksis som lærer, kunstner og aksjonsforsker. Å vise fram pro- 
sessene og beskrive dem som egne krav til lærerferdigheter ved nye refor- 
mer, og til kollegaer, erfarte jeg både som vanskelige og utfordrende da jeg 
var nyutdannet, men også i de fem periodene jeg beskriver om undervis- 
ning i videregående opplæring i periode 1, og i universitets- og høgskole- 
sektoren i periode 2-4. Erkjennelsen av kjernen i forskjeller mellom det å 
arbeide som lærer, og distinksjonen ved det å ta bevisste filosofiske valg, 
å være lærer, i undervisning, var ikke enkelt å handtere som nyutdannet. 
Miljøet på den første arbeidsplassen min skapte likevel motivasjon til å 
arbeide med å utvikle ferdigheter i å være lærer. I planarbeid som omfat- 
tet innholdselementer, arbeidsmåter, vurderinger og eksamensformer, 
var min motivasjon for å stille spørsmål til hvordan utvikle innholdse- 
lementer som samstemte med årstidene, og med elevenes interesseområ- 
der, stor. Videre reflekterte og undret jeg meg over arbeidsmåter som falt 
sammen med elvenes interesseområder, og eksamensformer som sam- 
stemte med det kollegiet praktiserte i planutviklingen. 

Jeg erfarte fort at innholdselementer og arbeidsmåter som skapte 
mening for elevene, også skapte mening for meg. Å skape mening i 
undervisning ble derfor et mønster i mitt arbeid som lærer i alle de fire 
periodene. Mening er overordnet tema i periode 1, og det er da snakk 
om mening for to parter: læreren, som trenger hjelp til å utvikle ferdig- 
heter som lærer, og den lærende, eleven, som skal utvikle sine ferdigheter. 
Min hovedutfordring knyttet til utvikling av ferdigheter som lærer, leder 
og student i yrkespedagogisk utviklingsarbeid var å bidra til organise- 
ring av læreprosesser i kollegiet. I periode 1 prøvde jeg å finne ut av hva 
som motiverte kollegiet i arbeidet med undervisning, og hvordan orga- 
nisere kollegiet, og hva som motiverte meg og kollegaene til å utvikle 
lærerferdigheter til Reform 94. Med Reform 94 ble planverket erstattet 
av tidligere planverk, som altså er mer tradisjonell med lærerstyring i 
undervisning. Stadige endringer fra 1990-tallet, i planverk i skolen og i 
universitets- og lærerutdanningen, satte den lærende mer i fokus: eleven, 
studenten, læreren i etterutdanning og meg selv som subjekt endring. 
Dette har skapt ulike utfordringer og undringer rundt utvikling av rele- 
vante lærerferdigheter. 

Subjektivering 

Det subjektive fremheves i liberal utdanning. Subjektivering som filoso- 
fisk begrep (Iftode, 2013) er ingrediens i et rhizom. Subjektivering som 
omhandler å konstruere individet, er et kjennetegn ved kritisk teori, og 
vesentlig ingrediens i kunst, ABER og A/R/T-ografi i periode 5, og ble 
interessant å anvende i drøftinger eller overlegninger over utvikling av 
egne lærerferdigheter i periode 1-4. Foucault vurderte prosessen med 
subjektivering til å ha en ontologisk” fremtredende rolle i begrepet sub- 
jekt (Iftode, 2013). Subjektivering refererer til danning eller konstruksjon 
av individet som subjekt, her med vekt på utvikling av egne og samhand- 
lingsparters undervisningsferdigheter som følge av utdanningspolitiske 
krav i dokumenter, og planverk for grunnskolen, den videregående sko- 
len og universitets- og høgskolesektoren. Subjektivering preger refleksjo- 
nen over mine ferdigheter som lærer i periodene 1-4, og trer fram som et 
mønster i utvikling av arbeidsmåter, vurderingsformer og eksamen. 


e Periode 1 kjennetegnes av mine refleksjoner over de nye lærings- 
målene i planverket, der lærende i den videregående skolen kunne 
fortolkes som subjekt i læringshandlinger, og arbeidsmåtene kunne 
fortolkes som elevaktive og problembaserte. Mine refleksjoner over 
begrepene skolekultur og handlingskompetanse gjenspeilet det 
subjektive som fremheves i liberal utdanning, og subjektiviteten i 
en kultur. 

e Periode 2 i lærerutdanningen kjennetegnes av videreføring av inten- 
sjonen om å stille seg undrende; å være subjekt i egen lærerutvik- 
ling, nå i lærerutdanning. Til dette sier studentene at det viktigste de 
erfarte i lærerutdanningen, var gjennom praksis og arbeidsmåten i de 
refleksive samtalene å være spørrende til egen og gruppens erfaring. 

e Periode 3 kjennetegnes ved at jeg utviklet mine lærerferdigheter, 
som begynnende aksjonsforsker i velferdsarbeid med vekt på det 
subjektive i aksjonsforskning. Søkelyset var her satt på undring og 
motivasjon i grupper i aksjonsforskning der funksjon som veileder, 


7 — Filosofisk. 

fasilitator og moderator i overveielse skapte undring. Jeg utfordret 
meg selv ved å organisere studentene slik at både de og jeg var del- 
takere og observatører, og bevisste deltakere og observatører i und- 
ring, der studentene fortalte om, og forsket i, hendelser i praksis 
som hadde berørt dem. Ferdighetene mine i å stille åpne spørsmål, 
og hvordan oppmuntre studentene til mangfold i innholdselemen- 
tene ble videreutviklet. Ved at studentene selv valgte episoder som 
hadde berørt dem, utviklet jeg ferdigheter som bidro til at studen- 
tene ble subjekt i egen kunnskapskonstruksjon. 

e Periode 4 kjennetegnes av at jeg videreutviklet mine ferdigheter som 
lærer og aksjonsforsker. Det praktiserte som lærer er her hvordan 
jeg ut fra filosofisk fundert forståelse videreutviklet, organiserte og 
åpnet kommunikative rom sammen med studenter. Samhandling i 
tid og rom ble en ny retning som jeg videreutviklet til ferdigheter, i 
det praktiserte, det verdibaserte i aksjonsforskning. Individets opp- 
rinnelige væren i verden, som er en væren i verden med andre i det 
intersubjektive rom, det etiske rom, ansvarlighetens rom, ble for meg 
nye retninger til å utvikle ferdigheter i undring der studentenes sub- 
jektive fortellinger møtte deltakernes observasjoner i rhizom. 


Rhizom 


Begrepet rhizom tolker jeg som et mellomrom eller fristed, som er åpent 
og sårbart for deltakernes overveielse, eller en fristilling til å belyse subjek- 
tivitet og prosesser som omhandler det å trene seg i subjektivitet. I samråd 
med kolleger organiserte vi oss i team for lærende fellesskap, i periode 1. 
Gjennom studiet i yrkespedagogisk FOU skjerpet jeg oppmerksomheten 
på utviklingen av mine lærerferdigheter og oppdaget hvordan lærende 
sirkler kan bidra til å utvikle kompetanse og ferdigheter i et arbeidsfelt. 
Ved å anvende begrepet rhizom, som tankemodell, ble jeg oppmerksom 
på kraften i forskning i samhandling, på lærende sirkler i selvrefleksjon, 
og på hvordan dette bidro til utvikling av lærerferdigheter sammen med 
kollegaer. Målet med fornyelsen var selvrefleksjon og kompetanseutvikling 
til nye læreplaner. Begrepet handlingskompetanse ble sentralt i forskning 
i et utvidet pedagogisk handlingsrom i seksjonen for husstell, som FOU i 

praksis.* Her reflekterte jeg over forholdet mellom forskning (F) og utvik- 
ling (U), og dermed innholdet i forsknings- og utviklingsprosessen. Jeg 
utviklet mine ferdigheter som lærer, men også mine ferdigheter i å undre 
seg over forholdet mellom forskning (F) og utvikling (U). 


e  Periode2kan også karakteriseres som utvikling av rhizomisk praksis 
som lærer og forsker. De refleksive samtalene som var dokumentert 
med videoopptak, gav mulighet til aksjonsforskning i refleksjoner i 
oppsummering fra daglig praksis. Til meg som lærer sier studenter 
at det viktigste de erfarte i lærerutdanningen, var gjennom praksis 
og de refleksive samtalene. Som lærer lærte dette meg at ferdigheten 
i å organisere oppsummering fra leksjoner i heimkunnskap erfarte 
studentene som noe av det viktigste i lærerutdanningen. Mappe- 
vurdering i periode 2 kan også forstås som refleksjon i rhizom, en 
rhizomisk praksis. Videre: Aksjonsforskning i organiserte samtaler 
er det jeg beskriver som rhizomisk praksis.? 

e I periode 3 utvikler jeg mine ferdigheter som lærer ved å utforme 
årsstudiet i mat og helsefag, der emnet matpedagogikk er å se på 
som rhizom, og matkultur inneholder arbeidskrav der: Studentenes 
beskrivelser og forskning i matrelaterte emner anses som rhizomisk 
praksis, ved at studentene er subjekter i egen kunnskapskonstruksjon. 

e Periode 4 kan beskrives som utvikling av ferdigheter i å praktisere 
rhizom. Å organisere, og åpne kommunikative rom rundt overveielse, 
sammen med studenter, er å se på som ferdighet i å praktisere rhizom 


I ABER er rhizom et begrep og praksis for filosofi (Sumara & Carson, 1997). 
Begrepet rhizom, som A/R/T-ografi bygger på, gjør A/R/T/-ografi kritisk 
og radikal. Det er en ny måte å transformere ideen om teori som et abstrakt 
system for å praktisere filosofi; filosofisk praksis. Begynnelsen i rhizomisk 
praktisering i periode 5 var å visualisere hver opplevelse beskrevet i feltno- 
tatene fra uken på kurset. Presentert sammenvevd og sammenkoblet ses 
mine erfaringer i metoden overveielser'* som kroppslige opplevelser, som 


8  Seside 261. 
9 Side 262. 
10 (Schwab, 1983). 

framvekst av jordstengler av og i rhizom. Her beskrives praksis i rhizom 
transformert til tre former for fortellinger, transaktive bilder utdypet fra 
feltnotatene og erfart som en begynnende rhizomisk praxis, et rom for nye 
begynnelser. I periode 4 skjer det endringer: Samhandling i tid og rom ble 
en ny retning som jeg videreutviklet som forskning i det praktiserte. 

Det praktiserte henviser til filosofisk og verdimessig begrunnet prak- 
sis som lærere utøver, der rhizomiske relasjoner får strømme og sam- 
handle fritt i rhizom. Måten å forstå rhizom på kan ligne på det som i 
den dansk versjon av beskrives av Biesta (2009) som det mundante rom, 
som et rom for nye begynnelser. Nye begynnelser i rhizom ble anvendt 
som perspektiv og metode for å undersøke hva jeg undret meg over og 
la vekt på i rommet der fenomener i undervisning kan få nye begyn- 
nelser. Intensjonen var ikke bare å bidra til nye begynnelser i studen- 
ters demokratiske danning, men like mye å bidra i studentenes praksis 
med tanke på innsikt i og videreutvikling av egen undervisningsprak- 
sis. Som metafor betyr nettopp rhizom en jordstengel som ligger i eller 
under jordskorpen med anlegg til å sette stengler, skudd og røtter til 
nye planter. 


Rhizomiske relasjoner 


e Gjennom to år i periode 1 ble jeg oppmerksom på kraften i forskning 
i samhandling, og på hvordan dette bidro til utvikling av lærer- 
ferdigheter sammen med kollegaer. Ferdigheter i å undersøke prak- 
sisen i rhizomiske relasjoner innebærer at deltakerne er innforståtte 
med og lar ideene flyte fritt i overveielser. 

e Periode 2: Fagplanen beskriver studentenes organisering i grupper 
på fire studenter. Gruppen var videre organisert i samhandling med 
tre andre grupper der samtaler om arbeidsoppgavene på slutten av 
arbeidsøkten var gjenstand for etterefleksjon, i rhizomiske relasjo- 
ner. Dette ble videodokumentert. Her utviklet jeg mine ferdigheter 
som lærer. 

e Periode 3 preges også av arbeid med utvikling av ferdigheter i rhi- 
zomiske relasjoner. Jeg utviklet ferdigheter som veileder, fasilitator 
og moderator i overveielse med rhizomiske relasjoner. 

e Periode 4 preges av videreutvikling av rhizomiske relasjoner der spør- 
rende og etisk undring i kommunikative handlinger ble videreutvi- 
klet. De likeverdige og gjensidige relasjonene mellom deltakerne er 
rhizomiske relasjoner i subjektivering i rommet for nye begynnelser. 


Connoisseurship 


Ferdigheter som kunstner i aksjonsforskning er et mønster i de fire 
omtalte periodene. Sammen med forståelsen av connoisseurship, som 
Eisner (1991) beskriver som en metafor for vinsmakerens inngående 
kjennskap til vin, anvendes rhizom her som tankegods og organisering 
i samtaler, metasamtaler og meta-metasamtaler; handling som sam- 
let danner det begrep som nå er omskrevet til å dreie seg om kunsten å 
forske i samhandling i lærerutdanning, også forstått som lærerkunst. I 
denne bruken er rhizom et uttrykk for likeverdige samtaler, som doku- 
mentert på en kreativ måte kan danne dataunderlag for aksjonsforskning 


i lærerkunst, connoisseurship. 


e Periode 1 — bilder 

Ulike bilder ble presentert i rapporten for å beskrive utviklingsar- 
beidet. Ett slikt bilde var «baller gjennom rom»". Her viste jeg en 
kunstners ferdigheter i å synliggjøre og visualisere hvordan utspill 
og innspill i utviklingsprosesser i samhandling like gjerne kan 
fare forbi i luftrommet som at deltakerne valgte å fange ballene. Et 
annet bilde, «mann, mennesket gjennom rom», viste billedgjorte 
metaforer” på hvordan forskning i endringsprosesser og selvre- 
fleksjonsprosesser kunne beskrives som «skanning i en elektro- 
nisk port på en flyplass». Tekst og bilder visualiserte en kunstners 
dokumentasjon av framstillingene som aksjonsforsker og lærer. 
Som kunstner i utdanning, en kjenner, connoisseur (Eisner, 2008, 
s. 63) i en kreativ prosess, ble bilde én skapt. Ikke å forstå som et 
maleri eller en tegning, men et muntlig-skriftlig bilde. 


11 Seside 261. 
12 Parsons (2007) beskriver kunst og metaforer, kropp og sjel. 

e Periode 2 kjennetegnes ved at studentene skrev refleksjonsnotater som 
viste til kreative arbeidsmåter og løsninger på forholdet mellom inn- 
holdselementer og arbeidsmåter i lærerutdanningen i mat og helse. 

e Periode 3 kjennetegnes av den kreative utviklingen av lærer- 
utdanningsemnet matpedagogikk, som inkluderer innholdsele- 
menter, og kreative arbeidsmåter for å klargjøre forholdet mellom 
pedagogiske tilnærminger og faglig innhold. 

e Periode 4 preges av tverrfaglig tilnærming til kreative studentak- 
tive læringsmåter i allmennlærer- og barnehagelærerutdanningen, 
der jeg videreutviklet mine ferdigheter som lærer, kunstner og 
aksjonsforsker. 

e Periode 5. Begrepene fra A var perspektiver, metoder og resultater til nye 
forståelser av hvorfor og hvordan A/R/T-ografi gav mening og utviklet 
mine ferdigheter som lærer. Kunnskapskonstruksjon om praksis 
skjedde gjennom refleksjon, og gjennom metarefleksjon mellom rhi- 
zomiske relasjoner i modifiserte flerstegsintervju i aksjonsforskning. 


Metodikken jeg utviklet rundt overveielser, kan beskrives som følgende: 


Å overveie praksis. 

Organisert i to parallelle sirkler samarbeidet studentene og jeg i faglige 
læringsfelt. Målet var å koble teoribasert kunnskap til personlig kultu- 
rell kunnskap, og å sammenholde disse med undervisningserfaringer. 
Sammenkoblingene var ment å skape nye begynnelser for å forbedre 
undervisningsferdigheter for studentene i egen praksis. I arbeidet ble 
«ruten fra praksis til det praktiske» studert. Det omhandlet å føle, obser- 
vere, forske og utvikle mat- og kulturfag, og ulike pedagogiske disipli- 
ner der lærertenkning og praksis var tema. Ideer om lærertenkning fikk 
studentene i skole og barnehage til å snu seg til subjektivering i obser- 
vasjoner fra en bevisst praksis, og dermed bevissthet i praksis ved filo- 
sofiske overveielser. Metoden var hverken induktiv eller deduktiv, den 
var eklektisk (Schwab, 1969). Denne eklektiske praksisen med å overveie 
begrunnes her filosofisk. Ideen var å stille seg spørrende (Dewey, 1929), 
der studentene og jeg undret oss sammen. Denne eklektiske praksisen i 


undervisning, utviklet i 6 trinn, kalte jeg: å overveie praksis. 

Connoisseurship forstås her som å være lærer i overveielser i eklektisk 
praksis. I denne forståelsen ble modifiserte trinn i aksjonsforskningen 
utviklet. Den gikk via metarefleksjon over fire perioder der A fra A/R/T- 
ografi har hjulpet meg å utvikle mitt connoisseurship; min filosofiske 
praktisering og utvikling av forståelse av veien fra praksis til det prakti- 
serte, og dermed mine ferdigheter som lærer. 


Rhizomisk praxis 


Erfaringene og resultatene fra forskerkurset ABER ble anvendt for å 
undersøke og forske på egen undervisningspraksis. Dette utledet jeg 
til rhizomisk praxis. Begrepet utledet jeg fra forståelsen av det Schwab 
(1983, 1969) beskriver som «the Practical». Dette forstås som det prakti- 
serte i undervisning, altså verdibasert undervisning på veien fra praksis i 
undervisning til det praktiserte som jeg beskriver som rhizomisk praxis. 
«Utdanningens vidunderlige risiko» og rom for nye begynnelser (Biesta, 
2014), forstår jeg som subjektiv kunnskapskonstruksjon, her i rommet 
mellom identitetene aksjonsforsker, lærer og kunstner. 

Jeg har undersøkt mine ferdigheter der rhizom (Irwin, 2008) forstås 
som filosofisk praksis i eget arbeid. Rhizomiske relasjoner og connois- 
seurship (Eisner, 2008) forstås som en kunst i rom for nye begynnelser 
(Biesta, 2014). I denne forståelsen plasserte jeg tilnærmingen til A i A/R/ 
T-ografi i det jeg beskriver som et postkvalitaivt rom for nye begynnel- 
ser. Her møter ulike filosofier og praksiser de lærende i grunnlaget for 
kunnskapskonstruksjon og mine ferdigheter som aksjonsforsker i egen 
praksis. Min utledning av begrepet rhizomisk praxis, skjer som ledd i 
utvikling av metodologi og ferdigheter som lærer i 5 tidsperioder. 

Først ble handlingene på ABER-kurset beskrevet. Jeg erfarte og undret 
meg i 11 handlinger fra kunstnerens autoetnografiske posisjon, der jeg ble 
kjent med begreper fra kunsten. 

Jeg så at kunstnerens tilnærming i A/R/T-ografi kan hjelpe meg til å 
forbedre ferdigheter som lærer. Ved å omdefinere og endre egen forståelse 
av sjangre i tekster og dokumentasjon, tilføres egen aksjonsforskning nye 
perspektiver som uttrykker hvordan og hvorfor lærerferdigheter utvi- 
kles. Relasjonen mellom begrepene praksis og det praktiserte plasseres 

i ansvarlighetens rom, i skjæringspunktene mellom det subjektive i Sch- 
wabs utlegninger om overveielser som møter Deluzes og Guatris filosofi i 
rhizom og rhizomiske relasjoner. ... og Eisners utlegning om ferdigheter 
i connoisseurship, samt Barones utlegninger om kunstneren. Dette kan 
forstås som kvantesprang i utvikling av lærerferdigheter i treenighet mel- 
lom kunstner, lærer og aksjonsforsker som ferdigheter i connoisseurship. 
Slike ferdigheter omhandler subjektivering i studentenes undervisnings- 
kunnskap. Å forske i ferdigheter for å utvikle undervisning og kunnskap 
i lys av posthumanistisk filosofi og postkvalitative tilnærminger, kan 
omfatte connoisseurship som utgangspunkt for nye begynnelser i sam- 
handling mellom kunstneren, læreren og forskeren. 

A/R/T-ografi er et komplekst begrep som viser til arbeidsmåter som 
kan bidra til utvikling av ferdigheter som lærer og i forskning; connois- 
seurship (Eisner, 2008, s. 63) i lærerutdanningen. Connoisseurship som 
kunnskap om kunsten og ferdigheter i kunsten, angår innholdselementer 
i emnet pedagogikk og i det praktiskestetiske faget mat og helse. Det kan 
forstås på flere måter. Her omhandler det kunsten og ferdigheter ana- 
lysert og drøftet fra fem utvalgte perioder i mitt arbeid for å forske på 
utvikling av mine ferdigheter som lærer og lærerutdanner. Denne sub- 
jektive tilnærmingen vil i aksjonsforskning kunne ha overføringsverdi 
til ulike områder i lærerutdanning, og er dermed en interessant måte å 
arbeide på som lærer, forsker og kunstner i egen kunnskapsutvikling. 
Jeg har forsket i egen praksis i lys av det som nå beskrives som rhizo- 
misk praxis. Begrepet ble utledet av begrepene rhizom og the Practical 
(det praktiserte), altså endepunkt på veien fra praksis til det praktiserte. 
Det gjelder filosofisk og verdimessig begrunnet lærerarbeid, der rhizo- 
miske relasjoner strømmer fritt i rhizom. Deltakerne lærer av hverandres 
praksis i ansvarlighetens rom. Denne måten å forstå rhizom på ligner det 
som Biesta (2009) i den danske versjonen beskriver som det mundante” 
rommet. Deluze (Irwin et al., 2006) anvendte rhizom som beskrivelse av 
fenomenenes tilblivelse og deltakernes overveielser. Dette har jeg brukt 
for å beskrive en nybegynners vei inn i et forskningsfelt under utvik- 
ling, i A/R/T-ografi der oppmerksomheten min var om A, Artist, og om 


13 Mundant (Skjervheim, 1996). 

hvordan ferdigheter innen kunst og begreper fra kunstbasert forskning 
kan bidra til å utvikle ferdigheter som lærer. 

Drama og teater som tilnærming 
i aksjonsforskning - å øve på 
framtida 


Anne Eriksen og Tove Leming 
UiT Norges arktiske universitet 


Abstract: In this chapter, we ask how drama and theatre can be a useful approach 
to action research processes. We focus on interventions, using teacher education 
as an arena for development. The empirical point of view is based on several rese- 
arch and developmental projects over years, together with two examples from recent 
developmental work. Our theoretical framework is based on theories of learning 
and transformation, as well as various perspectives on action research. The conne- 
ction and similarities between drama and theatre and action research, will also be 
discussed in this chapter. 


Keywords: role-play, image theatre, future scenarios, research partnership 


Innledning 


Det er mange likhetstrekk mellom aksjonsforskning og drama/teater 
(Eriksen, 2009; O’ Toole, 2006). Aksjonsforskning er framoverrettet i sin 
natur, og hele tida pa jakt etter forbedringer (Tiller, 2017). Disse kvalite- 
tene gjelder også mange uttrykksformer innen teater (Boal, 1985; Engel- 
stad, 2001). I begge felt kreves engasjement, innlevelse og tilstedeværelse. 
Dette er bakgrunnen for dette kapittelet hvor vi diskuterer drama og 


Sitering av denne artikkelen: Eriksen, A. & Leming, T. (2020). Drama og teater som tilnærming 
i aksjonsforskning - å øve på framtida. I S. Gjøtterud, H. Hiim, D. Husebø & L. H. Jensen (Red.), 
Aksjonsforskning i Norge, volum 2: Grunnlagstenkning, forskerroller og bidrag til endring i ulike kontekster 
(Kap. 10, s. 281-301). Oslo: Cappelen Damm Akademisk. https://doi.org/10.23865/noasp.121.ch10 

Lisens: CC-BY 4.0. 

teater som tilnærming i aksjonsforskningen. Vi fokuserer på fiksjonens 
muligheter og fortrinn når det gjelder utprøving av realistiske situasjoner 
i yrkeslivet, og hvordan deltagelse i dramatiske spill kan bidra til utvik- 
ling og forbedringer av studentenes læringsrom og utdanningsforskernes 
undervisningspraksis. 

Vi baserer diskusjonen på våre erfaringer med dramafaglige lærings- 
aktiviteter i flere forsknings- og utviklingsprosjekter. Disse er primært 
knyttet til utdanning av lærere og utvikling av læreridentitet, hvor et av 
målene er endringer forstått som bedre innsikt i hva lærerrollen inne- 
bærer. En gjennomgående diskusjon i norske lærerutdanninger handler 
om integrasjonen mellom teori og praksis, og hvordan denne sammen- 
hengen her kan forbedres. Hiim (2017) diskuterer mangelen på profesjons- 
relevans og indre sammenheng i utdanningen, og argumenterer for at 
lærerutdanningene bør struktureres rundt autentiske utfordringer som 
studentene vil møte på både i praksis og som ferdige lærere. Dette er et 
viktig perspektiv, og det å tai bruk ulike typer dramatiske spill for å skape 
slike utfordringer kan være et viktig supplement og forberedelse til den 
læringen studentene får i praksis. I prosjektene intervenerer vi i situasjo- 
ner, der studentene må prøve ut ulike perspektiver. Denne intervenerende 
prosessen er gjenkjennbar i aksjonsforskningen. 

Vi vil innledningsvis presentere vår plassering innenfor aksjonsfors- 
kning, med søkelys på fremtidsverksted og bruk av begrepet utopisk 
aksjonsforskning (Kalleberg, 1992; Schwencke, 2017), samt aksjonsforsk- 
eren som del av et forskende partnerskap (Tiller, 2006, 2017). Forskning 
og utdanning handler i stor grad om demokrati og medvirkning. Dette 
får dermed også betydning for forskerens rolle i et forskende partner- 
skap. Som forsker, lærer og veileder må vi arbeide for at frirommet blir 
størst mulig for studentene, slik at de ikke knytter slike aktiviteter til for 
eksempel vurderinger. Vi berører også det emosjonelle og etiske aspektet 
ved dette og fokuserer så på bildeteater og rollespill og hvordan disse tea- 
termetodene kan være tilnærminger i aksjonsforskningssammenheng. 
Læringsprosesser i et aksjonsforskningsprosjekt kan betraktes som en 
transformasjon, som igjen fører til endring av praksis. Denne endringen 
foregår i en relasjonell, emosjonell og samfunnsbetinget kontekst (Illeris, 
2012; Mezirow, 2006). Vi presenterer deretter vår tidligere forskning på 

området og funn som danner grunnlaget for dette kapittelet. Til slutt dis- 
kuterer vi to eksempler hvor vi bruker bildeteater og rollespill for å øve på 
framtida og for å forestille seg hva det innebærer å være lærer i konkrete 
situasjoner. 


Lærere og studenter som forskende partnerskap 


Aksjonsforskning som forskningsparadigme vil generelt medføre aktive 
roller i forskningsprosessen fra både deltager og forsker. I den klassiske 
aksjonsforskningstilnærmingen har forskeren i utgangspunktet inn- 
flytelse og delaktighet i både valg av problemstilling og igangsetting av 
endringer for å få til utvikling. Innenfor PR (Participative Research) gis 
forskeren enda mer rom, delvis drevet av ideologisk forankring og tan- 
ker om aksjonsforskning som bevisstgjørende og frigjørende prosesser 
(Fals Borda, 2001; Freire, 1970/2006). I sin artikkel om aksjonsforsknin- 
gens epistemologiske og metodiske utfordringer viser Levin (2017) noe 
av bredden i aksjonsforskningstilnærmingen når det gjelder omfanget på 
forskerens deltagelse. En fellesnevner er at forskeren i aksjonsforsknings- 
prosjekter vanligvis forsker sammen med, og ikke på, deltagerne. Delta- 
ger og forsker kan sammen utgjøre et forskende partnerskap, og denne 
relasjonen er et viktig element i aksjonsforskningsideologien. Aksjons- 
forskning er i sin natur en demokratisk tilnærming. Å være aksjons- 
forsker innebærer, slik vi velger å se det, å dele noen grunnleggende 
perspektiver på demokratiske verdier og forpliktelser som dreier seg om 
medvirkning. Dette er også et viktig premiss for oss som underviser i 
høyere utdanning; vi arbeider tett sammen med studenter med det for- 
mål å øke deres læringsutbytte, og å styrke deres faglige og personlige 
utvikling. Som lærerutdannere og forskere inngår vi i en relasjon hvor 
studentene er i en aksjonslæringsprosess, forstått som perspektivbrytnin- 
ger og perspektivmøter og som kontinuerlige og systematiske lærings- og 
refleksjonsprosesser (Tiller, 2006, 2017). Vi lærere er ansvarlig for denne 
prosessen; vi legger til rette for slike perspektivbrytninger og perspektiv- 
møter gjennom bruk av metoder fra drama- og teaterfaget, for å belyse 
viktige profesjonsutfordringer som ligger i lærerrollen. Aksjonslæring 
foregår gjennom grundige og kritiske refleksjoner i større fellesskap, med 

det formal 4 forbedre praksis. Aksjonsleringens syklus dreier seg om 
plan, aksjon, observasjon og refleksjon, noe vi viser seinere i konkrete 
eksempler. 

Som forskere pa egen undervisning har vi som lerere ogsa et aksjons- 
forskningsblikk på samme prosess. Målet vårt er ved hjelp av vitenska- 
pelige metoder å forbedre egen undervisning, og vi gjør dette gjennom 
aksjoner og deretter ved systematisering av innsamlet empiri. En viten- 
skapelig tilnærming innebærer også krav om dokumentasjon, validitet 
og publisering. I dette partnerskapet, som består av lærerutdannere og 
lærerstudenter, ligger det også noen metodiske og etiske utfordringer. 
En av disse handler om medvirkning. Vi nevnte ovenfor at aksjonsfors- 
kning (og aksjonslæring) er demokratisk i sin natur. Medvirkning og 
demokratisk deltagelse er også grunnleggende premisser på alle nivå 
i norsk utdanning, noe som medfører et ansvar hvor vi må gi studen- 
ter muligheter til å delta som likeverdige deltagere. Dette kan være et 
dilemma når vi bruker læringsaktiviteter som er planlagt med et høyt 
detaljnivå. Hvor er medvirkningsaspektet i dette når studentene må 
forholde seg til ferdige rollekort og instruksjoner i et rollespill? I hvor 
stor grad skal de kunne delta i selve planleggingen av spillene? Ofte 
har vi som lærere klare formål med rollespillet, og ideer om hvordan 
vi skal komme dit, basert på egen erfaring og kompetanse. Det ligger 
også oppgaver i vårt mandat som lærerutdannere. Vi kan ha behov for 
å tilbakeholde informasjon om selve gjennomføringen av rollespillet, 
for å oppnå mest mulig autentiske situasjoner. For oss vil det viktig- 
ste være at studentene medvirker i refleksjonene og diskusjonene som 
foregår omkring spillene, både før, under og etter. Selv om oppleggene 
er utviklet av oss lærere, er vår erfaring at valg av situasjoner som spil- 
lene handler om, gjerne er knyttet til temaer som studentene ønsker å 
utforske videre. 

En utfordring ligger i det asymmetriske forholdet i relasjonen lærer- 
student. Vi skal som lærere også bidra til vurdering av studentene, og 
studentene ønsker etter all sannsynlighet å bli sett på en positiv måte av 
oss. Dette kan legge føringer på samarbeidet, og målet må være at det 
frirommet studentene har, ikke begrenses av de ulike rollene vi innehar 
i partnerskapet. 

En annen faktor som kan spille inn, både metodisk og etisk, er at det 
for noen studenter er vanskelig å arbeide med dramatiske spill, som for 
eksempel rollespill. Det kan gi negative assosiasjoner, og kanskje til og 
med reservasjon når det gjelder å delta. Dette kan ha mange årsaker som 
er umulig å ha oversikt over, men det er viktig at vi som igangsettere 
av slike aktiviteter tar hensyn til dette og viser respekt for våre medfor- 
skende studenter. Hvis vi ikke gjør det, kan en slik situasjon gi studentene 
en følelse av avmakt i en relasjon hvor læreren «karaktersetter» innsatsen 
til studenten. Vårt mål er myndiggjøring av studentene, ikke tilbaketrek- 
king. Å bruke drama- og teaterfaglige metoder i form av rollespill og bil- 
deteater kan skape engasjement og innlevelse. For de fleste studentene 
fungerer dette bra, men i noen tilfeller får vi det ikke til. Med bakgrunn 
i disse utfordringene vurderer vi at de forskende partnerskapene som 
utgjøres av lærerutdannere og lærerstudenter, kan ha noe ulike målset- 
tinger og begrensninger, men har felles søkelys på forbedring av praksis, 
enten det dreier seg om bedre læring eller dokumentert forskning. 


Utopi og framtidsverksted - å øve på framtida 


I vår tilnærming til forskning stiller vi konstruktive forskningsspørsmål, 
og vi bruker Kallebergs tre typer av forskningsdesign som håndterer slike 
spørsmål (Kalleberg, 1992). Det dreier seg om et intervenerende, et varier- 
ende og et utopisk opplegg. Mens det intervenerende opplegget omhand- 
ler hvordan forskeren selv griper inn i det feltet som skal forskes på, er det 
å lære av de ulike variasjonene som finnes rundt et fenomen, og å bruke 
erfaringene på en ny situasjon sentralt i det varierende opplegget. Men 
særlig interessant for våre prosjekter er ideen om det utopiske oppleg- 
get, om imaginasjon. I et utopisk opplegg forestiller man seg en forbedret 
situasjon, og en del av prosessen omhandler hvordan man kan bevege 
seg mot denne situasjonen. Dette opplegget har dermed en handlings- 
dimensjon; deltagerne blir utfordret til å tenke: Hvordan kommer vi dit? 
Hva må til? 

En tilnærming innenfor aksjonsforskning som vi inspireres av, er frem- 
tidsverksted (Schwencke, 2017; Tofteng & Husted, 2011). I fremtidsverk- 
stedet vektlegger man skapelsen av frirom, noe som gir en mulighet til å 

styrke det som kalles sosial fantasi. Her skal deltagerne kunne forestille 
seg losninger som er uavhengige av maktstrukturer og kritikk i rommet. 
De skal tenke fritt og uavhengig over hvordan man kan lose utfordringer, 
og diskutere og prove ut alternative handlingsmater. Dette er en arbeids- 
form som er forankret i kritisk teori, hvor refleksjon og kritisk tenkning 
om hvordan undertrykkende strukturer virker, star sentralt. Innenfor 
tradisjonen Critical Utopian Action Research er handlingsdimensjonen 
tydelig, og mer demokratiske strukturer proves ut og reflekteres over, 
gjennom f.eks. bruk av fremtidsverksteder. Schwencke (2017) viser i sin 
forskning om yrkespedagogisk utviklingsarbeid et eksempel pa hvordan 
et fremtidsverksted kan organiseres i et forlop som gar i tre ulike faser. 
De grunnleggende spørsmål som stilles deltagerne (studentene) i kritikk- 
fasen, omhandler hvordan man ser verden rundt seg, hva er utfordringene? 
Deretter går man inn i en utopisk fase, hvor man forestiller seg hvordan 
verden skal se ut. I denne fasen er frirommet viktig (Schwencke, 2017, 
s. 368). Den siste fasen omhandler realisering; hva skal til for at verden 
skal bli som vi ønsker? Denne tilnærmingen samsvarer med vår tenkning 
om å bruke fiksjon som verktøy for å forberede seg på realistiske situasjo- 
ner i et framtidig yrkesliv, eller sagt på en annen måte; å øve på framtida. 


Engasjement og innlevelse - emosjoner 
som fellesnevner 


For å være i stand til å gå inn i prosesser som beskrevet ovenfor kreves 
engasjement, empati og innlevelse. Med andre ord må den emosjonelle 
dimensjonen i forskningen være til stede og anerkjent som en faktor som 
har betydning. På samme måte som emosjoner spiller en rolle i drama og 
teater, er de viktige i aksjonsforskning. Starrin (2009) viser i sitt arbeid 
rundt emosjonenes plass i forskning og utdanning at måten vi som for- 
skere ivaretar den emosjonelle dimensjonen i forskningsarbeidet, har 
betydning for de resultatene vi får. Igangsetting av aksjoner gjøres ikke i 
et vakuum, det gjøres i en kontekst med aktører som også uttrykker glede, 
irritasjon, engasjement, lettelse, frustrasjon, sinne osv. En aksjon utvikles 
og igangsettes av forskere som også påvirkes av emosjoner, noe som kan 
ha betydning for resultatet (Jakhelln, Leming & Tiller, 2009). Det samme 

gjelder det å gå inn i drama- og teaterforløp; hvordan resultatet ser ut til 
slutt, vil også avhenge av de enkeltes aktører emosjonelle utgangspunkt 
(Eriksen & Leming, 2007; Eriksen, 2009). At anerkjennelse av emosjo- 
nenes betydning utelates, gir et ufullstendig bilde når det gjelder å forstå 
læringsprosesser (Illeris, 2012, 2013). Mye tyder på at dette også er tilfelle 
når det gjelder å forstå prosesser innenfor forskning (Jakhelln, Leming & 
Tiller, 2009). 


Drama og teater - aksjonsforskning 


Aksjonsforskning er ofte brukt i drama og teaterforskning (Eriksen, 
2009; Mienczakowski & Morgan, 2001). Fels uttrykker det å utforske 
gjennom drama på denne måten: «Engaging in performative inquiry 
through improvisational performances such as role drama invites par- 
ticipants and researcher to explore environments, issues, concerns, acti- 
ons, in role through embodied play and reflection» (Fels, 2011, s. 341). 
Rasmussen (2012) fremhever koblingen mellom aksjonsforskning og 
kunstbasert forskning, da man i begge tilfeller søker å formgi en idé eller 
endre et fenomen eller en del av virkeligheten gjennom aktiv utforsk- 
ning (Rasmussen, 2012, s. 29). Ifølge O”Toole (2006) kan en av grunnene 
til at aksjonsforskning brukes i drama og teater, være at vi gjennom 
fiksjonen kan utforske hvordan verden kunne vært om ting var anner- 
ledes, og at drama og teater viser oss en alternativ virkelighet i stedet for 
bare å speile den reelle virkeligheten. Dette samsvarer med Kallebergs 
(1992) tanker om det utopiske opplegget, og med fremtidsverksted som 
aksjonsforskningstilnærming. 

Det finnes flere eksempler på hvordan tilnærminger fra drama- og 
teaterfeltet inngår i aksjonsforskning. Guhathakurta (2011) viser fra sine 
erfaringer i Bangladesh hvordan bildeteater og interaktivt teater er en 
tilnærming for at deltagerne i et utviklingsprosjekt skal få større grad 
av medbestemmelse i prosessen. Tofteng og Husted (2011) viser også til 
anvendelsen av drama og teater i to konkrete prosjekter med arbeidsle- 
dige i Danmark. Her brukes teaterbasert aksjonsforskning til å løfte frem 
og tydeliggjøre kunnskaper, erfaringer og visjoner som de arbeidsledige 
innehar, men som ikke kommer fram i andre sammenhenger. Disse 

erfaringene og visjonene blir iscenesatt og spilt ut av profesjonelle skue- 
spillere, og som publikum til forestillingene ser de arbeidsledige seg og 
sin posisjon i et annerledes perspektiv enn for. Conrad (2004) anvender 
forumteater i et forskningsprosjekt om og med risikoutsatt ungdom, og 
Quinlan (2010) bruker deltagende teater med helsepersonell med sokelys 
pa mobbing pa arbeidsplassen. Et annet eksempel er arbeidet til Paulsen 
og Andersen (2018), der de ser pa sammenhengen mellom dramafaglig 
undervisningsmetode og en proaktiv klasseledelse. 


Bildeteater og rollespill i aksjonsforskning 


Bildeteater og rollespill er to eksempler pa hvordan drama og teater kan 
være en tilnærming i aksjonsforskning. Bildeteater er en visuell teater- 
form som fokuserer på kroppen som kommunikasjonsredskap. Delta- 
gerne former stillbilder med seg selv som figurer i bildene, og illustrerer 
sin forståelse og tolkning av et tema, en situasjon eller et problem. Det 
inngår minimalt med ord i arbeidet med bildeteater, og man kommer 
raskt inn til kjernen i et tema. Det å uttrykke essensen av en handling 
i en tekst med et kroppslig, billedlig uttrykk gir en annen fordypning 
enn tradisjonell samtale, og bildene kan fungere som et alternativ og/ 
eller supplement til et verbalt uttrykk eller en verbal diskusjon (Engel- 
stad, 2001). Stillbildene blir bearbeidet og fordypet på ulike vis. Den 
brasilianske teaterregissøren og -pedagogen Augusto Boal har utviklet 
mange forskjellige bildeteaterteknikker (Boal, 1992). En av dem går ut på 
å forandre det han kaller undertrykkelsesbilde til idealbilde, for på den 
måten å visualisere hvordan man kan endre en uønsket situasjon til en 
ideell situasjon. En annen bildeteaterteknikk handler om å forsterke et 
undertrykkelsesbilde ved å legge til bevegelse, rytme eller tankemonolo- 
ger til karakterene i det. På denne måten kan man få en idé om årsa- 
ker til eller følelsene forbundet med et fenomen eller en situasjon. Boal 
trekker frem at å anvende teatermetoder på denne måten produserer en 
ny form for forståelse ved å hjelpe subjektet til å føle og til å forstå, ikke 
bare gjennom intellektet, men også gjennom sansene (Boal, 1985, 1992). 
Å skape aktivt engasjement og få publikum til å delta som aktører er en 
hovedintensjon i alle av Boals teaterformer. Temaene og situasjonene må 

derfor være aktuelle og engasjerende, slik at tilskuerne kan identifisere 
seg med situasjonene og personene som fremstilles i spillene, uten at de 
trenger selv å ha opplevd de situasjonene som vises. Identifikasjon er en 
forutsetning for å kunne overføre erfaringene fra spillenes fiksjon til den 
reelle virkeligheten (Boal, 1985). Tanken er at det som prøves ut i eksem- 
pelvis bildeteater, skal gi deltagerne en opplevelse av at man selv kan gjøre 
noe for å få til forandring. Boal var opptatt av at teater ikke skal under- 
holde, men også bidra til at mennesker blir klar over at de må forme sin 
egen framtid. Som han selv har uttrykt det på et kurs avholdt i Oslo, hvor 
en av forfatterne deltok: «We will never have a perfect society, but we 
can have a better one. We can't just wait for it to happen, but we have to 
make it happen.» Hans mål var å gi publikum kraft til å aksjonere ved 
å velge relevante temaer og teaterformer som ville oppmuntre dem til å 
delta aktivt i spillene. Boals teorier er nært beslektet med Paulo Freires 
kritiske pedagogikk. Freire forbindes gjerne med begrepet empowerment, 
som nettopp handler om å myndiggjøre mennesker og å gi dem kraft til 
å forme sine egne liv (Freire, 1970/2006), og Boals teatermetoder er kon- 
krete eksempler på hvordan man kan trene på dette. For å få til en endret 
handling kreves det at man forandrer sin innsikt og sine holdninger, noe 
som Mezirow (2006) beskriver som en transformasjon av meningsper- 
spektiver og meningsskjemaer. I våre konkrete eksempler med bildeteater 
handler det om en endret forståelse både av årsakene til en uønsket situa- 
sjon og av hva som skal til for å forandre den. 

Rollespill er en samlebetegnelse for mange ulike typer spill, der del- 
tagerne agerer i rolle som andre enn seg selv. I skuespill er hensikten at 
de som spiller roller, viser noe for et publikum, mens i rollespill er de 
som spiller rollene og deres opplevelser og erfaringer i spillet, i fokus. 
I undervisningssammenheng er rollespill som regel improvisasjon, uten 
noe ferdigskrevet manus og der deltagerne spiller en rolle i en tenkt, 
men sannsynlig situasjon, og der hensikten er å få forståelse og ferdig- 
heter innenfor et tema (Gaarder, 2003). Å delta i rollespill krever ikke 
skuespillerferdigheter, men deltagerne må kunne identifisere seg med en 
karakters meninger og holdninger og kunne «step into an imaginative 
world» (O’ Toole & Haseman, 1986, s. 3). I rollespill må de bruke sine følel- 
ser og forestillingsevne for å forstå en rolle, og ved å forsøke å forstå en 

fiktiv karakters valg og handlinger kan man også oppnå forståelse for 
ens egne handlingsmuligheter i lignende situasjoner i det virkelige livet 
(Courtney, 1988). Slik kan det å bruke rollespill også forstås som en måte 
å øve seg på framtida. 

Hvordan kan vi studere det som skjer i studentetens økte bevissthet om 
lærerrollen? En mulighet vil være å se på dette i lys av teorier om transfor- 
mativ læring. En viktig premiss for å forstå læring er å akseptere at våre 
studenter ikke er «tomme bokser», slik også Freire i sin tid beskrev det, 
men har egne reflekterte erfaringer (Freire, 1970/2006). Denne erkjen- 
nelsen var viktig for Mezirow, som med utgangspunkt i erfaring med 
voksnes læring var opptatt av det transformative elementet i læring. Dette 
innebærer en antagelse om at den lærende vil skape mening i læringspro- 
sessene gjennom de erfaringer hun allerede har, og læring handler om å 
gjøre den lærende bevisst på de referanserammene som eksisterer. Refe- 
ranserammer er strukturer av kultur og språk, de begrenser og former 
vår oppfattelse, tankemønster og emosjoner. De innehar to dimensjoner, 
hvor den ene, habit of mind, er meningsperspektiver som er de overord- 
nede rammer for hvordan vi danner vår mening. Disse blir til igjennom 
vår oppvekst, og bestemmer, på både bevisste og ubevisste måter, våre 
oppfattelser, forståelse og innstilling til fenomen generelt. 

Den andre dimensjonen, point of view, også kalt meningsskjemaer, 
omhandler hvilke konkrete holdninger, ideer, verdier og atferd vi har, 
basert på våre meningsperspektiver (Illeris, 2012; Mezirow, 2006). I en 
læringsprosess hvor man erfarer at ny innsikt og kunnskap ikke stem- 
mer overens med ens opprinnelige referanseramme, vil kritisk refleksjon 
bidra til å skape transformative prosesser. I en slik prosess er det å vur- 
dere og bli bevisst, samt å reflektere kritisk over egne meningsperspekti- 
ver, en viktig del. 

Mye tyder på at transformativ læring også kan bidra inn i forståelse av 
prosesser i lærerutdanningene generelt, noe Hatlevik viser i sin review- 
artikkel (Hatlevik, 2018). Hun refererer til flere empiriske studier hvor 
transformative læringsaktiviteter blir brukt, og viser også at dette kan 
bidra til å fremme kritisk refleksjon rundt egen og andres profesjonsutø- 
velse. Et av de kompetanselementene hun trekker fram, er forståelsen av 
skolens oppgave og lærerens rolle. 

For våre studenter er framtida knyttet til det å møte et nytt yrke, og til 
å utvikle sin identitet som lærer. Vårt ønske er at denne prosessen skal 
starte tidlig i utdanningsforløpet, og at de allerede første studieår kan få 
øve seg på denne rollen. 


Drama og teater i aksjonslæring og 
aksjonsforskning - våre eksempler 


Forskningsspørsmålet vårt må sees på bakgrunn av tidligere FoU-arbeid 
gjennomført med egne studenter. Vi har brukt forskjellige former for spill 
i ulike kontekster. Vi presenterer her noen av FoU-arbeidene vi har gjen- 
nomført, hvor vi har brukt teknikker og metoder fra drama- og teaterfa- 
get for å igangsette refleksjon og endring. 

I et av våre arbeid undersøkte vi hvordan kan man bygge bro mellom 
teori og praksis i lærerutdanningen ved bruk av ulike typer rollespill. 
I arbeidet til Eriksen, Larsen og Leming (2015) viser vi til tre forskjellige 
undervisningsopplegg i ulike fag der studentene fikk øve seg på framtidige 
utfordringer i læreryrket. Ett av rollespillene var arrangert som et møte 
mellom representanter fra skolen og et foreldrepar. Bakgrunnen for spillet 
var ulik oppfatning om barneoppdragelse, med utgangspunkt i ulike kul- 
turelle ståsteder. I rollespillet hadde studentene roller som rektor, lærer, far 
og mor, som ble reflektert over i plenum og diskutert i etterkant. I et annet 
opplegg øvde de seg på utfordrende elevsamtaler. Her skulle de ta perspek- 
tiver både til elev og lærer for å forstå dynamikken i en slik samtale. Det 
tredje var et forumteaterspill om å være klasseleder i en utfordrende klasse. 
I forumteater vises et spill for publikum der hovedpersonen opplever en 
eller annen form for nederlag. Spillet gjentas, og publikum får gripe inn og 
bytte ut hovedpersonen for å prøve å oppnå en annen slutt enn den opp- 
rinnelige. På denne måten fikk studentene (publikum) mulighet til å prøve 
ut en klasseleders alternative handlinger og reflektere over dette underveis. 
Våre funn i dette prosjektet er at studenters engasjement øker, og at forum- 
teater og ulike former for rollespill kan brukes til å minske gapet mellom 
teori og praksis i lærerutdanningen (Eriksen, Larsen & Leming, 2015). 

I et prosjekt fokuserte vi på bruk av bildeteater for å utvide studentenes 
forståelse av det å være fattig (Eriksen & Leming, 2007). Studentene fikk i 

oppgave å lage stillbilder ut fra konkrete situasjoner der noen befant seg i en 
avmaktsposisjon, eksempelvis flyktninger på flukt fra krig. De utviklet der- 
etter nye bilder for å visualisere hvordan man kan endre en uønsket situa- 
sjon til en ideell situasjon (Eriksen & Leming, 2007). Bildene ble så fordypet 
ved at det ble lagt til tankemonologer og bevegelse til karakterene for å fylle 
bildene med mer informasjon. En av oppgavene de fikk var å endre under- 
trykkelsesbildet til et idealbilde de fleste kunne enes om. Hvordan starter en 
endring, hva er den første og de neste bevegelsene som må gjøres for å få til 
det ønskede bildet? Den personen som befant seg i avmaktsposisjonen, tok 
det første initiativet til forandring. Endring av uønskede situasjoner skjer 
også i virkeligheten på denne måten, da undertrykkerne aldri selv vil gi 
opp undertrykkingen (Boal, 1985; Eriksen & Leming, 2007). 

Vi har også utforsket hvordan forumteater kan være en aksjonsforsk- 
ningsstrategi, og sammenlignet fasene i en deltagende aksjonsforsk- 
ningsprosess med fasene i forumteater. I artikkelen til Eriksen (2009) er 
det eksempler på hvordan forumteater har inngått i aksjonsforskning, og 
diskusjonen omhandler flere ideer til hvordan forumteater kan bidra i 
lærings- og endringsprosesser i skole og lærerutdanning. 

Utgangspunktet for arbeidet av Leming (2016) er å forstå lærings- 
prosessen i bruk av rollespill. Som et eksempel brukes et konkret rolle- 
spill arrangert i lærerutdanningens samfunnsfag innenfor temaet familie, 
seksualitet og samliv. Studentene utviklet og organiserte selv ulike rol- 
lespill som de brukte som grunnlag for refleksjon og diskusjon. Denne 
prosessen ble så diskutert av Leming (2016) i lys av Illeris tre dimensjoner 
om læring, samt Mezirows perspektiver om transformativ læring (Illeris, 
2012; Mezirow, 2006). Gjennomføringen av rollespillet var en aksjon/ 
intervensjon, som la grunnlag for endring og utvikling i veien fram mot 
å bli en god lærer som kan beherske ulike situasjoner. I det følgende vil vi 
utdype og diskutere to eksempler av nyere dato, der vi har brukt bildeteater 
og rollespill i en aksjonslærings- og aksjonsforskningssammenheng. 


Eksempel 1: Bildeteater 


Læringslyst og læringsbehov er sentrale stikkord når lærerstudenter star- 
ter sin utdanning ved UiT. De deltar i et oppstartprosjekt over en ukes tid 

der det sentrale er at de skal bli bevisste på hvorfor de ønsker å bli lærere, 
hva slags lærere de ønsker å bli, og hva som skal til for å bli slike lærere. 

Her vil vi beskrive og diskutere en workshop om og i formidling fra 
dette prosjektet. Workshopen bestod av flere aktiviteter og små rollespill 
samt bildeteater, som vi brukte for å visualisere og diskutere utfordringer 
med hensyn til å formidle noe til en klasse. 

Målet var å bevisstgjøre studentene på utfordringene med å formidle til 
en klasse, og hva som skal til for å lykkes med å kommunisere med elevene 
og få til en god formidling. Når vi valgte å bruke bildeteater, er det fordi vi 
i likhet med Boal (1985) mener at teater kan være et redskap for å utforske 
det å sette i gang en transformasjonsprosess, og at studentenes erfaringer 
fra dette kan overføres til det virkelige livet, når de skal lede en klasse. 

Workshopen ble gjennomført for alle studentene i grupper på ca. 30. 
Vi anvendte en enkel variant av bildeteater i undervisningsopplegget, og 
studentgruppene ble delt opp i mindre grupper som arbeidet parallelt 
med oppgaven, som lød slik: 


Dere skal lage et stillbilde som viser en situasjon der en lærer prøver å 
formidle noe til elevene, men ikke lykkes. Dere skal selv forestille lærer og 
elever. Hvordan ser dette bildet ut? 


«Uoppmerksom lærer og uinteresserte elever» Fra en av workshopene høsten 2017. 


1 Deter innhentet tillatelse for bruk av fotografi. 

Etter at alle gruppene hadde laget sine bilder, fikk de denne oppgaven: 


Lag et nytt frysebilde med den samme læreren og de samme elevene, men 
nå skal bildet være slik dere ønsker at det skal være. 


«En engasjert lærer som kommuniserer med elevene» Bilde fra workshop 2017.2 


I alle gruppene kom studentene raskt til enighet om typiske situasjoner der 
læreren ikke lykkes i å formidle til elevene. De fant også i fellesskap fram til 
illustrasjoner i form av stillbilder av hvordan en ideell formidlingssituasjon 
ville være. Ideelt sett skulle vi ha arbeidet visuelt med transformasjonen fra 
undertrykkelsesbilde til idealbilde, der gruppene måtte vise konkret hvem 
som må ta initiativet til endring, og på hvilken måte det skulle skje for å 
oppnå en ønsket situasjon. I Boals teaterformer er den undertrykte i fokus. 
Selv om læreren har den formelle makten i klasserommet, kan disiplinut- 
fordringer gi en følelse av maktesløshet og opplevelse av å miste kontroll 
over situasjonen. Begrepet den undertrykte forstås i dette eksempelet som 
læreren som mislykkes, og bildeteatersekvensen eksemplifiserer hvordan 
en endring kun kan komme i stand om den som befinner seg i en slik 
avmaktsposisjon, selv tar grep og initiativ til endring. Av tidshensyn måtte 


2 Det er innhentet tillatelse for bruk av fotografi. 

vi forenkle denne fasen i arbeidet, og vi ba gruppene vise bildene til hver- 
andre og observere hva som var forskjellen på første og andre bilde samt 
diskutere hva som skal til for å oppnå det ideelle bildet. 

Fremtidsverkstedet gir en mulighet til å forestille seg alternativer 
til virkeligheten (Schwenke, 2017). Bildeteater kan brukes for bevisst- 
gjøring av hvordan oppnå en endret virkelighet. Boal (2006, s. 46) har 
uttrykt det slik: «We must develop our capacity not only to hear, but 
also to see ... The creation of Images of the world as we want it to be, 
is the best way to penetrate the future.» Det arbeidet vi har gjort, for 
eksempel med bildeteater i oppstartsprosjektet, kan studeres gjennom 
å vise til de tre fasene i fremtidsverkstedet; kritikkfasen, den utopiske 
fasen og realiseringsfasen. 


1. Kritikkfasen: I denne fasen identifiserte vi sammen med studen- 
tene en utfordrende og realistisk situasjon fra læreryrket. Gruppene 
formet et stillbilde av en situasjon der en lærer ikke lyktes i å for- 
midle noe til elevene. 

2. Utopifasen: Ut fra spørsmål om hvordan man så for seg en ideell 
formidlingssituasjon, laget studentene et idealbilde. 

3. Realiseringsfasen: Gruppene med studenter viste hverandre sine 
to bilder (undertrykkelsesbildet og idealbildet), og diskuterte hva 
som skulle til for å oppnå endringen fra første til andre bilde. Til- 
bakemeldingene fra studentene tydet på at arbeidet med bildetea- 
ter gjorde dem enda mer bevisste på betydningen av klasselederens 
kommunikasjons- og formidlingskompetanse. 


Eksempel 2: Rollespill om demokrati og 
medborgerskap 


Våre lærerstudenter møter i sitt første studieår det tverrfaglige temaet 
«Demokrati og Medborgerskap» (Kunnskapsdepartementet, 2017). Hva 
vil disse begrepene bety for dem som lærere i framtidas skole? De fleste 
av studentene har liten eller ingen erfaring med læreryrket, utenom egne 
eleverfaringer. En viktig jobb er å skape en idé og en refleksjon om hvor- 
dan disse begrepene influerer dem som lærere. 

Vi viser her til et eksempel hvor vi valgte rollespill som et av elementene i 
en workshop, og alle studentene på første året grunnskolelærerutdanningen 
deltok. Studentene ble delt inn i grupper på åtte, som satt ved hvert sitt 
bord. Rollespillet omfattet en felles introduksjon til spillets scenario. 

Følgende case ble utdelt: 


Dere er et lærerteam som underviser på 6. trinn på skolen. Elevene på 
6. trinn skal ha et tverrfaglig temaarbeid om natur og miljø der de skal 
arbeide i grupper. Elevene har selv ønsket å sette sammen gruppene, og har 
meldt inn sine ønsker til kontaktlæreren. Dere skal nå diskutere hvordan 
gruppene skal setts sammen. 


Studentene fikk utdelt individuelle rollekort som beskrev biografi og 
holdninger de skulle inneha i spillet som lærere i et team-møte på en 
skole. Rollekarakterene var ulike og representerte forskjellig holdnin- 
ger til temaet. For eksempel var en av lærerne opptatt av lærerne skulle 
bestemme gruppesammensetningen, en annen lærer foreslår at grup- 
pene settes sammen på bakgrunn av loddtrekning. Alle rollekarakterene 
hadde informasjon om sin rolle som ikke var synlig for andre, og noen av 
dem hadde også sine skjulte agendaer som påvirket spillet. Et eksempel 
på dette fra kontaktlærerens rollekort er: «I dag har du det travelt, for du 
har en avtale med en venn (men det sier du ikke i møtet), så du prøver 
å få møtet raskt overstått. Du foreslår etter hvert at de som ingen vil ha 
på gruppa kan danne en egen gruppe». Et annet eksempel fra et av rol- 
lekortene er: «Du liker ikke gruppearbeidsformen, og mener at elevene 
får mer ut av å jobbe individuelt». Studentene fikk instruksjoner om å 
forsvare sine rollefigurers holdninger, selv om disse ikke var i samsvar 
med personenes egne holdninger. Ved hvert bord hadde to studenter opp- 
gaver som observatører. Disse fikk i oppdrag å observere engasjementet 
og samspillet mellom deltagerne, og hvordan innholdet kom frem under- 
veis i rollespillet. Rollespillet varte i 20-30 minutter. Det ble etterfulgt av 
en diskusjon med følgende tema: Dilemmaet i en demokratisk praksis i 
skolen: hvor mye medbestemmelse skal elevene ha? Dette rollespillet var 
en del av en større workshop om demokrati og medborgerskap, som for 
øvrig bestod av en blanding av foredrag og diskusjon i grupper innenfor 

og på tvers av fag om hva demokrati og medborgerskap kunne bety i og 
mellom fag. Vi erfarte at mange av studentene så demokratibegrepet i et 
nytt lys etter at vi hadde brukt både rollespill og kritisk refleksjon i dia- 
loggrupper. De erkjente at begrepet ville bety noe for dem i lærerrollen i 
framtida, og denne øvingen på framtida ble oppfattet som meningsfull. 


Diskusjon og oppsummering 


Innledningsvis fokuserte vi på hvordan drama og teater kan være en til- 
nærming i aksjonsforskningen. Som vi har vist i tidligere forskningsar- 
beid, har studentene ervervet seg erfaringer som kan bidra til handlinger 
eller aksjoner i en fremtidig yrkesutøvelse. Gjennom forumteater, bildetea- 
ter og rollespill har de utforsket mulige handlingsalternativer og reflektert 
over disse, og intensjonen vår er at denne erfaringen skal kunne overføres 
til lignende situasjoner i det virkelige liv. Dette dreier seg om at studen- 
tene møter lignende utfordringer selv som lærer, men det kan også være at 
selve erfaringen ved å endre en situasjon i fiksjonen kan overføres til andre 
utfordrende situasjoner der det kreves at man mobiliserer kraft og mot, 
empowerment, til å foreta forandringer. Etter workshopen med bildeteater 
og formidling gjennomførte vi en muntlig oppsummering i plenum om 
hva som skal til for å lykkes i å formidle noe til en klasse: «være engasjert 
og velge noe kreativt i undervisningen», «planlegge undervisningen godt», 
«se på dem du prater med», «øk stemmen og vær tydelig» og «vær moti- 
vert» er eksempler som ble trukket fram i en av gruppene. 

Observasjoner og skriftlige og muntlige tilbakemeldinger fra work- 
shopen om demokrati og medborgerskap viste at vi hadde klart å få stu- 
dentene til å forestille seg fremtida og å øve på den, slik målsettingen vår 
var. De hadde refleksjoner om skolens rolle når det gjelder kritisk tenkning, 
med tilbakemeldinger som f.eks. «skape borgere som evner å tenke kri- 
tisk og stille spørsmål ved autoriteter» og «kritiske, reflekterte og selvten- 
kende individer». De viste også forståelse for hvordan fagene hadde ansvar: 
«demokrati og medborgerskap er relevant for ALLE fag i skolen» og «man 
kan knytte demokrati til flere fag i skolen, ikke bare i samfunnsfag». 

Diskusjonene blant studentene og tilbakemeldingene fra dem viser at 
de tenker annerledes om hva demokrati innebærer, enn de gjorde før, og 

at vi dermed har igangsatt en transformativ læringsprosess. Vårt prosjekt 
kan beskrives som et utopisk opplegg (Kalleberg, 1992), der studentene 
som medforskere ved hjelp av fiktive situasjoner ser for seg hvordan de 
skal møte utfordrende situasjoner i læreryrket. Fiksjonen utgjør et frirom, 
der sosial fantasi brukes i en utforskning uten å være bundet av struk- 
turer og normer. Slik vil man kunne prøve ut alternativer uten å måtte 
tenke på konflikter eller andre uheldige konsekvenser av handlingene, 
slik man er nødt til å gjøre i det virkelige livet. 

Vi har gjennom eksempler vist hvordan vi ved bruk av arbeids- og 
uttrykksformer fra drama og teater kan igangsette en aksjon, en inter- 
vensjon, som kan skape en endringsprosess som bidrar til myndiggjø- 
ring, transformasjon og nye perspektiver for studentene (Boal, 1985; 
Freire, 1970/2006). Vi arbeider med imaginære situasjoner; situasjoner 
der intervensjonen skaper en forestilling om noe som skjer. Når vi gjen- 
nomfører dette med studentene, fokuserer vi på flere elementer, blant 
annet: Hvorfor skjer det? Hva slags prosesser ligger bak? Hvordan kan vi 
endre på prosessen og få et annet utfall enn det opprinnelige? Grunnlaget 
for å tenke løsninger og handlingsmuligheter ligger i det å skape en situ- 
asjon hvor man spiller ut en rolle, enten i form av å lage stillbilder eller i 
form av rollespill med mer eller mindre definerte rollekarakterer. Det er 
handlingen man gjør i form av å spille en rolle, som skaper selve interven- 
sjonen. Det som følger etter handlingen, er demokratiske dialoger i form 
av refleksjon og systematiske diskusjoner: hva skjedde her, hvorfor ble det 
slik, og hvordan kunne vi ha gjort det annerledes for å få et annet resultat. 

Det er også noen andre etiske sider ved denne formen for aksjons- 
forskning som er viktig å være oppmerksom på. Å bruke metoder fra 
drama- og teaterfaget, som rollespill og bildeteater, skaper engasjement 
og innlevelse. For de fleste studentene fungerer dette bra, men i noen til- 
feller kan innlevelsen også assosieres med negative erfaringer. Ikke alle 
studenter liker å involveres i for eksempel rollespill, noe vi som lærere og 
forskere må akseptere. 

Vi har i dette kapittelet sett på drama og teater som tilnærming i 
aksjonsforskning. Gjennom å diskutere våre tidligere forskningsresul- 
tater, samt vise til to konkrete eksempler med bildeteater og rollespill 
som aksjon, har vi belyst dette. Det er mange fellestrekk; aksjonen kan 

defineres som igangsetting av en endringsprosess i studentenes forstå- 
else av profesjonsidentiteten, og bruk av drama og teater åpner opp for 
engasjement og innlevelse. Dette kan skape en annerledes læringsprosess, 
hvor det transformative aspektet ved læring blir styrket. 

Hvorfor trenger man å øve på framtida? Riktig yrkesvalg er viktig for et 
godt liv. Evnen til kommunikasjon og samhandling er nødvendige kvalifi- 
kasjoner å ha for en fremtidig lærer, og derfor må en legge vekt på å utvikle 
dette inn tidlig i studiet. Forbedring, utvikling og endring er sentrale begre- 
per her. Gjennom aksjonsforskningen gir disse begrepene oss som forskere 
verktøy til å studere de helhetlige transformative prosesser som vi har ini- 
tiert. Drama og teater har mange likhetstrekk med aksjonsforskningens 
natur, og kan derfor være en viktig tilnærming i forskningsprosessen. 

Studentsentrert undervisning 

i lærerutdanning. «Nar alle er 
engasjert og har lest, blir det fort 
en spennende diskusjon.» 


Astrid Unhjem og Eli Moksnes Furu 
UiT Norges arktiske universitet 


Abstract: In this chapter, we present a self-study project (Zeichner, 2007) about 
student-centered education for student teachers. The aim was to explore in what 
way student-centered education might increase students’ engagement and lear- 
ning in adapted education. We used social-cultural theory and a dialogical fra- 
mework (Dysthe, 1996) both as the basis for planning education and analysis of 
the data. We built up the education for the students as a "learning-pattern” of 
different kinds of dialogue. As method, we employed a questionnaire, which the 
students filled in at the end of the project. We found many examples of how indi- 
vidual reading and listening on the one hand, and collective writing and group 
discussion on the other hand interacted with each other and thereby increased 
student learning and engagement. However, a challenge was to involve students 
more actively in planning their own learning process to increase both learning 
and democratic participation. Our common planning, teaching and research 
made it possible for us to both develop our teaching and develop new knowledge 
about student-centered education. 


Keywords: student-centered education, teacher education, self-study, action 
research 

Innledning 


I denne artikkelen presenterer vi et aksjonsforskningsprosjekt der vi har 
gjennomfort en selvstudie av undervisning om tilpasset opplering som 
utforsker læringspotensialet i studentsentrerte undervisningsformer. 
Gjennom et kollegialt samarbeid ønsket vi å utvikle vår egen undervis- 
ning for å få til større engasjement og læringsutbytte hos lærerstudentene. 
Vi underviser i pedagogikk i lærerutdanning på henholdsvis master i 
grunnskolelærerutdanning trinn 1-7 (førsteforfatter) og lektorutdanning 
trinn 8-13 (andreforfatter). På begge lærerutdanningene er temaet «til- 
passet opplæring» sentralt (UiT, 2018a, 2018b). Begrepet «tilpasset opp- 
læring» er et skolepolitisk begrep som har endret seg i takt med politiske 
styringssignal. I dag er de nasjonale styringsdokumentene konsentrert 
om å definere tilpasset opplæring som inkludering av individet i felles- 
skap. Fortsatt oppleves begrepet som uklart og vanskelig for dem som 
skal praktisere det i skolen (Bachmann & Haug, 2006; Jenssen & Lillejord, 
2009). En nordisk undersøkelse (Bjarnadöttir, Brekke & Nielsen, 2008) 
viser at lærerstudenter ser på tilpasset opplæring som problematisk og 
utfordrende. Vi bestemte oss derfor for å samarbeide om å utvikle under- 
visningen innenfor dette temaet med vekt på studentsentrerte lærings- 
former. Formålet var å utvikle en kunnskapsbase bygd på læring om 
tilpasset opplæring og casemetodikk som skulle danne utgangspunkt for 
å språksette, analysere og reflektere i fellesskap over relevante problem- 
stillinger. Undervisningsopplegget ble gjennomført første gang høsten 
2017 ved begge studieretningene. På bakgrunn av tilbakemeldingene fra 
studentene og egne refleksjoner omarbeidet vi opplegget og gjennomførte 
det på nytt høsten 2018. Denne artikkelen bygger på data fra gjennomfø- 
ringen høsten 2018. 

I takt med at stadig flere tar høyere utdanning, har søkelyset på kvali- 
tet i undervisningen ved universiteter og høyskoler økt. I Meld. St. nr. 16 
(2016-2017), Kultur for læring i høyere utdanning (Kunnskapsdepartemen- 
tet, 2017), argumenteres det for at forelesningen i større grad bør erstattes av 
eller kombineres med studentaktive læringsformer, der studentene blir mer 
aktive deltakere i egen læring. Det forventes at fagmiljøene i større grad 
legger til rette for at studentene har en aktiv rolle, og at man reflekterer over 


hvilke undervisningsformer studentene lærer mest av. 

Generelt har det skjedd en utvikling i undervisningskulturen innen- 
for høyere utdanning i Norge de siste 20 årene, i retning av større vari- 
asjon i undervisningsmetoder og mer samarbeid omkring undervisning 
innenfor fagmiljøene (Amundsen & Haakstad, 2018). Likevel domine- 
res høyere utdanning fortsatt av tradisjonelle undervisningsformer, der 
lærersentrert undervisning i form av forelesninger og seminarer er mer 
brukt enn studentaktive arbeidsformer. En årsak til dette kan være at 
infrastrukturen ved institusjonene i stor grad er innrettet på lærerstyrte 
aktiviteter. Knapphet på tidsressurser til undervisning oppgis også som 
en begrensende faktor med tanke på studiekvalitet (Amundsen, Damen, 
Haakstad & Karlsen, 2017). Det er fortsatt stort behov for forskning ret- 
tet mot hvordan ulike pedagogiske tilnærmingsmåter støtter studentenes 
læringsutbytte innenfor høyere utdanning i Norge (Damsa et al., 2015). 

Undervisningsopplegget som studien bygger på, hadde dialogbaserte 
arbeidsformer og samarbeid i fokus. Med utgangspunkt i sosiokulturelt 
læringssyn (Såljö, 2016) var vi opptatt av å engasjere studentene i under- 
visningsaktivitetene ved at de i større grad fikk språksette kunnskapen 
gjennom lesing, skriving, lytting og samtale. Vi planla undervisning som 
besto av veksling mellom individuelle og kollektive aktiviteter, et lærings- 
mønster (Dysthe, 2001b, s. 53) der ulike former for indre og ytre dialoger 
sto sentralt. Vi var spesielt opptatt av hvordan studentene opplevde enga- 
sjement og læringsutbytte gjennom denne formen for undervisning. Vi 
har derfor formulert følgende problemstilling: 


På hvilken måte kan studentsentrert undervisning styrke lærerstudentenes 
engasjement og læringsutbytte i læringsprosessen? 


Vårt kollegiale samarbeid kan beskrives som en selvstudie. Fra 1990-årene 
er det vokst frem en økende aksept av aksjonsforskning som strategi for selv- 
studier, særlig blant lærerutdannere. Selvstudieforskningen ble sett på som 
en av de mest betydningsfulle retningene innen lærerutdanningsforskning 
(Zeichner, 2001). Selvstudier kombinerer utvikling av undervisningskva- 
litet og forskning. Gjennom selvstudier kan læreren ta mer kontroll over 
egen utviklingsprosess (Zeichner, 2007). Det er et mål at lærerutdanneres 
kritiske forskning på egen undervisningspraksis også skal bidra til å styrke 
lærerutdanningen generelt (Smith, 2016). 

Kollegasamarbeid i aksjonsforskning gir gode muligheter for å reflek- 
tere over og videreutvikle egen undervisningspraksis (Postholm & Smith, 
2017; Ulvik & Kriger, 2012; Ulvik & Smith, 2016). Denne formen for 
samarbeid og er også et nyttig verktøy for å synliggjøre utfordringene 
man møter i undervisningen og prøve ut nye strategier for å møte dem. 
Ifølge Loughran (2010) la denne typen studier i begynnelsen vekten på 
den enkeltes kritiske forskning på egen undervisning. I dag er søkelyset 
mer vendt mot å skape kollektiv kunnskap, der den profesjonelle samta- 
len står sentralt. Hovedhensikten med vår studie var både å videreutvikle 
egen praksis og å skape ny kunnskap som kan brukes av andre lærer- 
utdannere. En viktig del av å utvikle en felles kompetanse var at vi gjorde 
både planlegging, gjennomføring, datainnsamling og refleksjon over 
undervisningen sammen, og etablerte derved en form for praksisfelles- 
skap. Et slikt fellesskap kjennetegnes av felles virksomhet, felles repertoar 
og gjensidig engasjement (Wenger, 2004, 8. 91). 

Mye av litteraturen om aksjonsforskning har frigjøring og myndiggjø- 
ring gjennom deltakelse som ideal (Carr & Kemmis, 1986; Furu, 2007; 
Tiller, 1999). Tiller (1999, s. 47) trekker linjer fra Carr og Kemmis (1986) 
sitt begrep «frigjørende aksjonsforskning» i sin forståelse av aksjonsfors- 
kning, selv om han heller vil anvende begrepet «konstruktiv pedagogikk» 
(Kalleberg, 1992) istedenfor «kritisk pedagogikk». I et aksjonsforsknings- 
perspektiv er studentenes deltakelse og myndiggjøring et sentralt tema 
(Tiller, 1999). Vi forsøkte å ivareta dette ved å legge vekt på åpne opp- 
gaver som inviterte til dialogbaserte samtaler. Vi la også til rette for at 
studentene leverte inn spørsmål som de ønsket svar på i den påfølgende 
forelesningen. Innenfor aksjonsforskning i utdanning er man opptatt av 
at endringer skjer på tre områder: lærerens praksis, forståelsen av praksis 
og rammene som omgir praksis (Kemmis, 2009). De ytre rammene for 
våre planer om endring av praksis var bestemt av emneplaner, timepla- 
ner, gruppestørrelser og timeressurser som var lagt på forhånd. Sammen- 
hengen mellom rammene og endring av undervisningspraksis kommer 
vi tilbake til i drøftingen. 

Artikkelen er bygd opp ved at vi først avklarer begrepet studentsen- 
trert undervisning og redegjør for forskning innenfor dette feltet. Det 
læringsteoretiske utgangspunktet for undervisningsopplegget og analysen 

er Vygotsky sine begreper om sosiokulturell teori (Salj6, 2016) og Dysthes 
utvidede dialogbegrep (Dysthe, 1996) og kobles til aksjonsforskningsbe- 
grepene deltakelse og myndiggjoring (Tiller, 1999). Vi beskriver deretter 
selve undervisningsopplegget, for vi presenterer forskningsmetoden og 
analysearbeidet. Til slutt drofter vi vare hovedfunn med utgangspunkt i 
problemstillingen. 


Studentsentrert undervisning 


Studentaktive leringsformer som begrep har røtter i forskning som 
omhandler studentenes læring i Sverige (Marton & Såljö, 1976) og 
sammenfallende forskning i Storbritannia og Australia (Biggs, 1979). 
Forskning pa undervisning i hoyere utdanning beskriver ofte to hoved- 
kategorier: studentsentrert og lærersentrert tilnærming til undervisning 
(Postareff & Lindblom-Ylånne, 2008). Studentsentrert tilnærming setter 
søkelyset på studentenes læringsprosess og ser undervisning som støtte 
til studentenes læringsprosess og omfatter flere ulike pedagogiske grep 
som kan være vanskelig å skille fra hverandre: problembasert, caseba- 
sert, prosjektbasert og undersøkelsesbasert læring. Dette representerer 
en åpen tilnærming og innebærer mer selvstendig arbeid med kunnskap 
(Damsa et al., 2015). Lærersentrert tilnærming representerer en måte å 
undervise på der studentene betraktes som mer eller mindre passive mot- 
takere av informasjon (Postareff & Lindblom-Ylånne, 2008). 

I NOKUT sine utredninger og Meld.st. 16 (2016-2017) brukes i hoved- 
sak begrepet studentaktiv læring som motsats til det som gjerne beteg- 
nes som tradisjonelle og lærersentrerte metoder (Amundsen et al., 2017; 
Kunnskapsdepartementet, 2017). Et sentralt aspekt ved studentaktiv 
læring er at studentene først og fremst lærer gjennom egen aktivitet ved 
å delta i individuell og kollektiv læringsvirksomhet, der man diskuterer, 
presenterer og gir tilbakemeldinger til hverandre (Lauvås, 2006). I en 
NIFU-rapport om kvalitet i høyere utdanning (Damsa et al., 2015) brukes 
begrepet studentsentrert undervisning. Det argumenteres for at denne 
typen undervisning kan bidra til å styrke bredden i studentenes kompe- 
tanse ved at de lærer å samarbeide og blir mer motivert. Ifølge Aliusta og 
Ozer (2017) forutsetter studentsentrerte arbeidsformer at studentene også 

skal fa større ansvar for egen læring. Eierskapet til læring deles mellom 
lærere og studenter, og rollene må endres fra tradisjonell lærer-studen- 
trolle. Dette medfører at læreren må trå til side og la studentene ta mer av 
ledelsen i sin egen læringsprosess. Slik vi ser det, forutsetter studentsen- 
trert undervisning mer gjennomgripende tilnærminger enn studentaktive 
metoder, fordi studentene i større grad involveres i hele undervisnings- 
prosessen med vekt på læring gjennom samarbeid. Det læringsteoretiske 
utgangspunktet er likevel felles for studentaktiv og studentsentrert under- 
visning. Kunnskap betraktes som sosialt konstruert gjennom en prosess 
der man ønsker å støtte studentene i å utvikle sin egen oppfatning og 
forståelse (Sadler, 2012). Vi ønsket å legge opp til en undervisningsprosess 
der studentene i tillegg til å være aktive også ble mer involvert i hele opp- 
legget. Vi har derfor valgt å bruke begrepet studentsentrert undervisning 
i vår studie, fordi denne pedagogiske tilnærmingen etter vår oppfatning 
er mer gjennomgripende og forutsetter at studentene tar større ansvar. 
Forskning viser at studentsentrerte arbeidsformer kan gi gode resulta- 
ter (Biggs, 1999; 2011). Kvaliteten på studentenes læringsutbytte øker når 
undervisningen endres i retning av mer studentsentrerte tilnærminger 
(Gibbs & Coffey, 2004; Uiboleht, Karm & Postareff, 2018). Denne formen 
for undervisning forutsetter at læreren varierer undervisningen ut fra 
hvilke tilnærmingsmåter som passer best for den aktuelle læringsopp- 
gaven. Dette gjør studentsentrert undervisning til en kompleks prosess 
med mange potensielle utfordringer (Sadler, 2012). Lærerens kompe- 
tanse er en viktig forutsetning for å kunne undervise studentsentrert. I 
en studie av nyutdannede lærere i høyere utdanning fant Sadler (2012) 
at studentsentrert undervisning var krevende for læreren med tanke på 
organisering og innhold. Studentenes forkunnskaper ble ansett som en 
begrensende faktor. Siden studentsentrering kunne gjøre undervisningen 
mer uforutsigbar, var også lærerens egne forkunnskaper ofte avgjørende 
for i hvilken grad de våget å involvere studentene. I Sadler sin studie 
beskrev lærerne også hvordan de forsøkte å balansere ulike tilnærmings- 
måter. Samtidig så det ut til at denne blandingen av metoder ofte manglet 
en klar struktur og målsetting for undervisningen, og at lærerne hadde 
utfordringer med å velge undervisningsmetoder som passet for det spe- 
sifikke formålet med undervisningen. Ifølge Sadler (2012) er en viktig 

forutsetning at man som lærer er bevisst pa det læringsteoretiske grunn- 
laget for metoden. 

I Norge har det så langt vært lite forskning på ulike pedagogiske inn- 
fallsvinkler innenfor høyere utdanning (Damsa et al., 2015). I de senere 
årene er det imidlertid igangsatt noen prosjekter som setter søkelyset 
på dette temaet. Eksempel på studentsentrerte prosjekter er problem- 
basert læring i medisinerutdanning (Lycke, Grøttum & Strømsø, 2006) 
og et problembasert prosjekt ved lektorutdanningen ved Universitetet 
i Oslo (Damsa & Nerland, 2014). Damsa et al. (2015) konkluderer med 
at studentsentrerte undervisningsmetoder bør få større oppmerksom- 
het i norsk utdanningsforskning, spesielt med tanke hvordan dette kan 
gjennomføres i praksis, og hvilke utfordringer som knytter seg til denne 
undervisningsformen. 

I et prosjekt med studentaktive metoder i pedagogikkfaget som Thor- 
sen (2012) gjennomførte, fant hun ut at læringsaktivitetene som var knyt- 
tet til språklig samhandling mellom studentene, bidro til engasjement 
og interesse hos studentene. Thorsen mener at bruk av case kan være en 
nyttig innfallsvinkel. Thorsen (2012) viser til Shulman (1992), som løfter 
frem at casemetoden er en åpen arbeidsform som ikke fordrer det rette 
svaret, men inviterer til mange løsninger. Når studentene får drøfte ulike 
handlingsalternativer, øker språklige samhandlinger. Dette kan bidra til 
økt engasjement og interesse. 

Forskning på lærerutdanningen i Norge har vært preget av et innen- 
fra-perspektiv der man har studert egen institusjon, egne studenter 
og kollegaer. Derved har den kritiske distansen fått liten plass (Haug, 
2010). Haug (2013) peker på at man ikke har klart å etablere en kollek- 
tiv lærerutdanningskultur i Norge som man er avhengig av for å utvikle 
lærerutdanningen. En viktig forutsetning for å utvikle en felles læreut- 
danningskultur på egen institusjon er økt kollegasamarbeid. Vår studie 
ser vi på som et bidrag i den retningen. 

Lærerutdannere står i en særstilling i høyere utdanning. Det forventes 
at lærerne skal være gode rollemodeller gjennom sin egen undervisning 
(Ulvik & Smith, 2016). Forfatterne presiserer at lærerne må kunne koble 
teoretiske begreper til egen undervisning for å modellere hvordan praksis 
og teori henger sammen. I den norske delen av en større internasjonal 

studie relatert til lærerutdanneres utvikling, kommer det blant annet 
frem at lærerne primært har et ønske om å utvikle seg som forskere. Like- 
vel har de også et ønske om å utvikle seg som lærerutdannere, men denne 
rollen må de stort sett utvikle på egen hånd eller ved å lære av hverandre 
(Ulvik & Smith, 2018). Forfatterne foreslår, på linje med Haug (2010), at 
lærerutdannerrollen bør videreutvikles gjennom ulike former for kolle- 
gasamarbeid der lærere kan undervise sammen og observere hverandre. 


Læringsteoretisk utgangspunkt 


Det overordnede læringssynet for studien tar utgangspunkt i et sosio- 
kulturelt og konstruktivistisk syn på læring som noe som konstrueres 
gjennom samhandling. For alle som er opptatt av læring, er det selvsagt 
at læring både har en individuell og en sosial side, og at disse er avhen- 
gige av hverandre. Gjennom forskning på den individuelle kognitive 
læringsprosessen har vi fått vi god innsikt i individets mentale prosesser. 
Piaget var opptatt av at kunnskap oppstår gjennom menneskelige akti- 
viteter og konstrueres av et individ når omgivelsene bearbeides (Såljö, 
2016). Dette perspektivet mangler imidlertid vektlegging av det sosiale 
fellesskapet som læringen skjer i. Sosiokulturelt perspektiv bygger også 
på et konstruktivistisk syn på læring, men legger vekt på at kunnskap blir 
konstruert gjennom samhandling, og ikke primært gjennom individu- 
elle læringsprosesser (Dysthe, 2001b). Derfor blir samarbeid og interak- 
sjon sentralt for læring. I samhandlingen spiller språket en sentral rolle. 
Det er gjennom å snakke, lytte, skrive og lese at læring skjer, og språket 
betraktes som det viktigste læringsredskapet (Såljö, 2016). Til forskjell fra 
Piaget mente Vygotsky at vi lærer ved å få del i kunnskaper og erfaringer 
som gjøres tilgjengelig for oss via andre mennesker med mer kompetanse 
innenfor et bestemt område. Gjennom samspill og samhandling blir vi 
delaktig i andres kunnskap og erfaringer (Såljö, 2016). 

Salomon og Perkins (1998, s. 18) er opptatt av at individuelle og sosi- 
ale aspekter av læring ikke må sees atskilt, men i en sammenheng: 
«Individual and social aspects of learning (...) can interact over time 
to strengthen one another in what might be called a reciprocal spiral of 
relationship». Når deltakerne trer inn i en sosial situasjon, lærer de ikke 

bare om emnet, men ogsa hvordan man formidler i en slik situasjon. Pa 
samme mate endrer gruppa seg ved at de lærer av deltakernes samspill. 
Slik skjer det en gjensidig læring gjennom en samhandling mellom både 
individuell og kollektiv form for læring. Å delta i en slik form for læring 
mener Salomon og Perkins (1998) involverer studentene i ulike former for 
samarbeid, som å lære å lære av andre, å lære å lære med andre, å lære å 
medvirke til andres læring, og å lære å bidra til kollektiv læring. De kon- 
kluderer med at den enkeltes bidrag til kollektiv læring er like nyttig for 
den enkelte som for fellesskapet. 

Dysthe (2001b, s. 53) bruker begrepet læringsmønster når læreren 
legger til rette for å koble sammen ulike former for dialogiske samar- 
beidssekvenser med individuelt arbeid som involverer læring. Hun 
argumenterer for at individuell læring og sosial læring kan både kom- 
plementere hverandre og forsterke hverandre, og at slike læringsmønstre 
kan være eksempler på det som Salomon og Perkins (1998) omtaler som 
en gjensidig forsterkende læringsspiral. En slik måte å utvikle dialogisk 
samarbeid på, der man støtter og oppmuntrer hverandre til å ytre seg, 
kan bidra til å utvikle deltakelse og myndiggjøring, noe som er sentralt 
innen aksjonsforskning (Furu, 2007; Tiller, 1999). 

Ifølge (Dysthe, 2001a) er språket det viktigste læringsredskapet. Sett 
fra et sosiokulturelt perspektiv er språk og kommunikasjon sentralt i 
alle læringsprosesser. Derfor er det viktig å legge til rette for situasjoner 
der gode læringsdialoger kan finne sted. Dysthe (1996) løfter frem sym- 
metriske grupper som er satt sammen av deltakere på samme nivå som 
gode læringsarenaer. Der er ingen er eksperter og alle stiller likt, selv om 
kunnskap og forståelse kan være ulik. I slike grupper er selve læringsdia- 
logen sentral i konstruering av individuell og kollektiv kunnskap. 

I dagligtalen er det mest vanlig å bruke dialog om ansikt til ansikt-sam- 
talen mellom to eller flere mennesker. Dysthe (1996) bruker dialog i en 
utvidet betydning, som blant annet omfatter 1) dialog mellom personer 
og tekster og 2) dialog mellom personer. Dialog omfatter både muntlig og 
skriftlig kommunikasjon. Dialog mellom tekst og person betyr at teksten 
står i sentrum, enten personen lytter til en forelesning eller leser en tekst. 
I begge tilfeller er det snakk om en indre dialog. Dialog mellom personer 
handler om en ytre dialog som skjer ansikt til ansikt mellom personer, eks. 

i et gruppearbeid. Skriving kan inngå i en slik dialog, som først og fremst 
er muntlig. Når gruppa skal lage en eller annen form for presentasjon, kan 
den være et utgangspunkt for samtaler mens de arbeider med fremlegget. 
Et utvidet dialogbegrep omfatter altså både indre og ytre dialog. Den indre 
dialogen går for seg i individet, mens den ytre dialogen involverer mennes- 
ker som er til stede der og da. En slik tilnærming til læring betyr at man ser 
både indre og ytre dialog som nødvendig for læring. 

I vårt undervisningsopplegg besto de individuelle prosessene av to 
former for indre dialoger: 1) dialog mellom leser og skriftlig tekst, som 
besto av lesing av pensumtekst som forberedelse til kollektive aktivite- 
ter, og 2) dialog mellom leser og muntlig tekst som besto av lytting til 
forelesning og til medstudentenes presentasjoner. De kollektive proses- 
sene besto av ulike ytre dialoger som foregikk både gjennom samtaler 
og skriving når studentene arbeidet med ulike gruppeoppgaver og drøf- 
tet hverandres presentasjoner. Et viktig poeng var å se sammenhengen 
mellom indre og ytre læringsdialoger, slik at de ulike læringsaktivitetene 
bygde på hverandre i et læringsmønster. Dysthe (1996) fremhever at for 
at kommunikasjon mellom dialogpartnerne skal fungere, trenger de en 
felles referanseramme, og derfor er det av stor betydning at studentene 
forbereder seg. Et sentralt poeng i prosessene er at studentene er avhen- 
gige av hverandre for å få et godt læringsutbytte. En viktig forutsetning 
for at dette skal kunne skje, er at den enkelte student har et aktivt forhold 
til sin egen læring, både i form av individuelle forberedelser og gjennom 
å delta aktivt og konstruktivt i gruppearbeidet. 


Undervisningsopplegget 


Undervisningsopplegget ble gjennomført i to ulike klasser høsten 2018. 
Opplegget ble utviklet som et læringsmønster slik dette beskrives av 
Dysthe (2001b), med veksling mellom individuelle og kollektive lærings- 
aktiviteter. Vi la vekt på en åpen tilnærming (Damsa et al., 2015) der de 
ulike undervisningsaktivitetene innebar selvstendig arbeid, samarbeid 
og diskusjon. Undervisningen gikk over to dager med mellomarbeid. 
Den første dagen tok vi for oss tilpasset opplæring som begrep. Den andre 
dagen dreide seg om tilpasset opplæring i praksis, knyttet til caser. De 

ulike undervisningsaktivitetene var fordelt med tanke pa å danne et 
mønster av indre og ytre dialoger, som vist i tabellen nedenfor: 


Tabell 1 Oversikt over undervisningsopplegg 


Dag Indre dialoger Ytre dialoger 


Forberedelse 


* skriftlig informasjon om opplegget 
utdelt 

* forberede seg ved å lese tre tekster 
om TPO 


Dag 1 Introduksjon av tema 


ie Gruppearbeid 1 - tilpasset opplering som begrep 


* Tankekart om TPO 
s Gallery Walk 
* Oppsummering 
o Hva har vi lært? 
o Hva vil vi vite mer om? 


Avslutning 


* Oppsummering i plenum 
* Oppstart casebasert gruppearbeid 2 


Mellomarbeid 


* Lesebestilling og leseavtaler på 
gruppa om ulike caser fra praksis 


Dag 2 | Forelesning om TPO 


At Gruppearbeid 2 - tilpasset opplæring i praksis 


* Videre arbeid med gruppearbeid 2 
* Forberede casepresentasjon 


Lytte til presentasjoner av gruppearbeid | Presentasjoner av gruppearbeid i plenum 


* Respons fra medstudenter og forelesere 


Individuell oppsummering Oppsummering i plenum 


Selve undervisningsopplegget kan beskrives slik: 

Som forberedelse fikk studentene muntlig og skriftlig informasjon om 
innholdet i opplegget og de læringsteoretiske begrunnelsene for dette. De 
fikk en lesebestilling med tre ulike tekster om sentrale begreper i tilpasset 
opplæring som de skulle lese på forhånd. 

Den første dagen (dag 1) inneholdt mange ulike former for gruppear- 
beid (gruppearbeid 1). Første økt startet med at de skulle lage et tanke- 
kart om hva de forsto med begrepet tilpasset opplæring. Etter at de hadde 

jobbet med tankekartet i ca. 20 minutter, fikk hver gruppe utdelt en av 
de sentrale verdiene; inkludering, verdsetting, relevans, erfaring, med- 
bestemmelse, variasjon og sammenheng (Hastein & Werner, 2014), som 
de skulle inkludere i tankekartet. Tankekartene ble hengt opp pa veggen 
i slutten av første okt. Etter pausen gjennomførte vi Gallery Walk; to av 
studentene fra hver gruppe ble stående ved egen plakat for å presentere 
den, mens de andre fordelte seg for å høre på de andres presentasjoner 
og stille spørsmål. Hver presentasjon med spørsmål varte ca. 5 min, før 
studentene rullerte til nye plakater. Til slutt samlet studentene seg i de 
opprinnelige gruppene. De oppsummerte hva de hadde lært, og skrev 
1-3 spørsmål de ønsket svar på i den kommende forelesningen. Gallery 
Walk kan defineres som en studentsentrert arbeidsform som fremmer 
aktiv deltakelse gjennom å skrive og samtale for å utvikle sentrale fag- 
lige begreper. Denne arbeidsformen oppmuntrer til åpne diskusjoner 
mellom studentene når de går fra stasjon til stasjon (Chin, Khor & Teh, 
2015; Salas, Fitchett & Mercado, 2013). Som avslutning av dagen oppsum- 
merte vii plenum. Studentene brukte de siste 20 minuttene til oppstart på 
gruppearbeid 2, der de skulle drøfte TPO relatert til spesifikke caser som 
fokuserte på tilpasset opplæring for ulike elevgrupper. 

Den andre dagen (dag 2) startet med en forelesning om tilpasset opp- 
læring. Denne tok utgangspunkt i studentenes tankekart og spørsmål fra 
forrige økt og sentral litteratur. Etter forelesningen fikk gruppene en time 
til å jobbe videre med gruppearbeid 2, den casebaserte gruppeoppgaven. 
Dette skulle munne ut i et skriftlig dokument og en muntlig presenta- 
sjon for resten av klassen. Siste økt ble brukt til presentasjoner av gruppe- 
arbeid med spørsmål og respons fra de andre gruppene. Avslutningsvis 
fylte studentene ut et spørreskjema der de reflekterte over egen innsats og 
læring (grunnlaget for vår empiriske undersøkelse), før vi oppsummerte 


i plenum. 


Metode for datainnsamling og analyse 


Spørreskjemaet som ble utfylt mot slutten av opplegget, dannet det vik- 
tigste datagrunnlaget for studien. Skjemaet hadde relativt åpne spørs- 
mål der søkelyset var rettet mot studentenes engasjement og læring. Alle 

studentene ga skriftlig samtykke til at svarene kunne brukes i forskning. 
Til sammen fikk vi inn 72 skjema. Svarskjemaene ble kodet med A + tall 
for studentene i grunnskolelærerutdanningen trinn 1-7 og E + tall for 
studentene pa lektorutdanningen trinn 8-13. I tillegg skrev vi begge log- 
ger fra undervisningsaktivitetene. 

Vi valgte en temabasert analytisk tilnærming til dataene vi samlet inn, 
der analyseprosessen preges av at man veksler mellom å utforske sam- 
menhenger mellom meningsinnhold i empirien og teoretiske innfallsvin- 
kler (Thagaard, 2013, s. 181). Analysen vår startet med at vi begge gikk 
grundig gjennom spørreskjemaene og diskuterte om vi så noen hoved- 
mønster. Deretter ble alle svarene lagt inn i NVivo for videre bearbei- 
ding. Selve analysefasen foregikk ved at vi vekslet mellom det empiriske 
utgangspunktet, som var studentenes opplevelse av de ulike læringsak- 
tivitetene og læringsteoretiske innfallsvinkler. I denne prosessen valgte 
vi også å trekke inn noen eksempler fra loggene vi hadde skrevet under- 
veis. Prosessen resulterte i at vi valgte å bruke Dysthe (1996) sine utvidete 
dialogbegreper som grunnlag for tre hovedkategorier: indre dialog, ytre 
dialog og læringsmønster. 


Funn 
Indre dialog 


Den indre dialogen handler om den dialogen som foregår mellom den 
enkelte studenten og skriftlige tekster (lesing) eller mellom den enkelt 
student og forelesninger og presentasjoner (lytting). Nedenfor presente- 
res funnene i to underkategorier; indre dialog mens man leser og indre 
dialog mens man lytter. 

En forutsetning for indre dialog mens man leser er at studentene jobber 
aktivt med å forstå teksten. Hovedinntrykket er at mange av studentene 
hadde lest på forhånd ut fra lesebestillingen til begge dagene. De skrev 
blant annet: «jeg hadde lest og forberedt meg til øktene» (A22) og «jeg 
har brukt mye tid på å pløye meg gjennom relevant litteratur» (E12). I 
materialet kom det frem at en mindre gruppe ikke hadde lest, og her fikk 
vi utsagn som «hadde ikke bøkene» (A13) og «stor lesebestilling» (E27). 
En student skriver: «jeg var nesten den eneste som hadde lest pensum, 

men jeg fikk godt læringsutbytte av å formidle egen kunnskap». Over 90 % 
av studentene var likevel fornøyd med sin arbeidsinnsats, og halvparten 
uttrykte spesifikt at de hadde forberedt seg gjennom lesing av fagtekster. 

Ofte kan det være en utfordring å få lærerstudenter til å forberede seg 
til undervisningen (Fosse & Hovdenak, 2014). I lys av dette er det interes- 
sant å spørre seg hvorfor så stor del av våre studenter virket fornøyd med 
egen innsats. Vi observerte også at mange studenter hadde med seg nota- 
ter fra sine forberedelser som de brukte aktivt i gruppediskusjonen. En 
forklaring kan være den tydelige skriftlige lesebestillingen som også sa 
noe om når og hvordan dette skulle brukes. Det kan blant annet ha ført til 
at de følte en større forpliktelse overfor gruppa si. Det at så mange hadde 
forberedt seg, var et viktig bidrag til å utvikle en felles referanseramme, 
som er en forutsetning for å utvikle gode dialoger (Dysthe, 1996). 

Indre dialog mens man lytter relateres til forelesning og studentpresen- 
tasjoner. Forelesningen tok utgangspunkt i spørsmålene som ble samlet 
inn etter første undervisningsdag og fagstoffet studentene hadde på pen- 
sum. En stor gruppe av spørsmålene handlet om hvordan TPO kunne 
realiseres i praksis. I tillegg var studentene opptatt av forholdet mellom 
formuleringsarena og realiseringsarena samt en dypere forståelse av 
begrepet TPO. Med utgangspunkt i spørsmålene ble forelesningen sup- 
plert med videocase som illustrerte ulike former for tilpasset opplæring. 
Over 80 % av studentene rapporterte at de hadde hatt godt læringsutbytte 
av forelesningen. Hovedgrunnen var at de syntes de fikk svar på mange 
av spørsmålene de hadde stilt, samt en bekreftelse og utdypende repeti- 
sjon av stoffet de hadde tilegnet seg. Forelesningen er ofte blitt kritisert 
for et læringssyn som handler om overføring av læring, og som gir svar 
på spørsmål som ikke er blitt stilt, og blir derfor betraktet som en lite 
effektiv undervisningsform (Nordkvelle, 2007). Vi tror at det som bidro 
til positivt læringsutbytte av forelesningen, var at studentene både hadde 
jobbet med egen forforståelse og stilt spørsmål som forelesningen skulle 
svare på. På den måten kan man si at foreleser og studentene delte et mid- 
lertidig felles forståelsesrom (Rommetveit, 1974). 

Studentene hadde fått i oppdrag å drøfte tilpasset undervisning rela- 
tert til ulike caser de hadde fått utdelt. Mer enn 75 % av studentene syn- 
tes de hadde fått godt utbytte av å lytte til andres presentasjoner. Det de 

særlig trakk frem som positivt, var å høre løsningsforslag på ulike typer 
caser samt å høre andres synspunkter på både sin egen og andres case. På 
denne måten bidro undervisningsopplegget til en bedre kobling mellom 
teori og praksis, som ofte etterlyses i lærerutdanningen (Fosse & Hov- 
denak, 2014). 


Ytre dialog 


Undervisningsopplegget inneholdt flere typer ytre dialoger på gruppe- 
basis. Under arbeid med tankekart (dag 1) foregikk det en aktiv dialog 
mellom gruppedeltakerne. Tankekartet var utgangspunkt for presenta- 
sjonsformen Gallery Walk. Her var dialogen preget av at studentene veks- 
let mellom å presentere og svare på spørsmål, og å gå rundt og lytte og 
stille spørsmål til andre gruppers presentasjoner. Under drøfting av case 
(dag 2) foregikk dialogen igjen i de faste gruppene, denne gangen relatert 
til praksis. Så godt som alle studentene skrev at de hadde positivt lærings- 
utbytte av de ulike arbeidsformene. Dette ble begrunnet på ulike måter. 
Vi har valgt å beskrive det innenfor to underkategorier: samarbeidsklima 
og språksetting av kunnskap. 

Når det gjelder samarbeidsklima, hadde nesten alle studentene (89 %) 
opplevd samarbeidet i gruppene som positivt. Begrunnelsen for dette var 
blant annet at alle hadde hjulpet og støttet hverandre, og at de hadde hatt 
et inkluderende klima med vekt på at alle var med og forsto det som ble 
drøftet. Det ble også lagt vekt på at alle bidro i dialogene med innspill 
til gode diskusjoner. De få som hadde negative opplevelser, nevnte blant 
annet at de ikke ble inkludert fordi noen dominerte. Noen var også frus- 
trerte over mangel på struktur og at en del medstudenter var nokså pas- 
sive. Studentsentrerte arbeidsformer forutsetter at studenter samarbeider 
og tar felles ansvar (Aliusta & Ozer, 2017). I vår studie ser det ut til at en 
stor del av studentene praktiserte ferdigheter som bidro til at samarbeidet 
fungerte. 

Målsettingen med de ulike samarbeidsoppgavene var at studentene 
skulle språksette kunnskap om TPO flere ganger og på mange ulike måter 
både individuelt og kollektivt. Det var interessant å se at det mange 
av studentene løfter frem som spesielt verdifullt, er ulike former for 

spraksetting: «man lerer a ordlegge seg, bruke fagbegreper for a forklare 
og begrunne» (A6), og «det var et veldig bra læringsutbytte, det var en 
form for stillasbygging der vi lærte gjennom samtale» (E2). Det som stu- 
dentene trekker frem som mest lærerikt, er å lytte til de andre sine inn- 
spill, som et bidrag til en dialog som de selv også deltar i: «Det er et utrolig 
bra utbytte når du hører andre formulere seg og du selv kan formulere 
deg om dette emnet» (E31). Ifølge Salomon og Perkins (1998) er et viktig 
formål med studentsentrerte arbeidsformer at studentene lærer av andre. 
I slike symmetriske grupper (Dysthe, 1996) der studentene er på samme 
utdanningsnivå, ser det ut til at det ble skapt rom for utvikling av gode 
læringsdialoger. Det kan virke som om de fungerte som stillasbyggere for 
hverandre i utviklingen av egen forståelse av fagbegreper. 

Den språksettingsaktiviteten som ble vurdert som mest læringsrik, 
var Gallery Walk, som innbar flere runder med ulike former for språk- 
setting (snakke, lytte, spørre, svare). Studentene ga ulike begrunnelser 
for å denne aktiviteten var spesielt lærerik. Noen trakk frem repetisjon 
som viktig: «Veldig lærerikt fordi man måtte gjenta det man presenterer 
så mange ganger» (As). Variasjon i gruppepresentasjoner var også nyt- 
tig for læring: «Jeg lærte mye nytt. Det var fokus på forskjellige ting fra 
gruppe til gruppe, god dybdelæring» (E8). Noen kobler læringsutbytte til 
en sammenheng mellom de ulike språklige aktivitetene: «Det var veldig 
nyttig å sette ord på kunnskapen, svare på spørsmål og høre på hva de 
andre hadde funnet ut» (A3). En annen interessant tilbakemelding var at 
denne formen for presentasjon ble opplevd som mindre stressende enn 
når man står foran en full klasse: «Gallery Walk var en tryggere form for 
muntlig presentasjon med mye respons» (A6). «Det var lærerikt og lettere 
å presentere på denne måten. Vi var på samme ”nivå” som publikum, og 
det var lettere å diskutere med alle» (E6). Vi observerte at studentene var 
veldig engasjerte og deltok aktivt i både presentasjon og diskusjon. Ifølge 
sosiokulturell teori blir kunnskap konstruert gjennom språklig interak- 
sjon i sosialt fellesskap (Såljö, 2016). I Gallery Walk foregår diskusjonen i 
symmetriske grupper (Dysthe, 1996) der studentene opererer på et like- 
verdig, horisontalt nivå (Salas et al., 2013), som gjør at det er lettere både 
å presentere et stoff og stille spørsmål til medstudenter. Chin et al. (2015) 
fremhever at Gallery Walk styrker studentenes mulighet til å uttrykke 

seg og bidra med ideer med lite kontroll fra lererens side. Vi tenker at 
Gallery Walk er en arbeidsform som fremmer sprak og sosial samhand- 
ling, og som bidrar til at studentenes egne faglige resonnement utvikles 
og uttrykkes. Imidlertid var det reserverte tilbakemeldinger fra noen stu- 
denter: «Jeg syns det ble en del gjentagelser og lite utnyttelse av tiden nar 
vi matte hore og se forklaring av samme begrep tre ganger» (E7). Dette 
viser at Gallery Walk kan ha begrensninger når det gjelder å gå i dybden 
av begrepene. 


Læringsmønster 


I vår presentasjon av undervisningsopplegget viste vi studentene en modell 
som illustrerte læringsmønsteret (Dysthe, 2001b) i opplæringen, der stu- 
dentene skulle veksle mellom individuelle og ulike kollektive arbeidsmåter. 
I spørreundersøkelsen har vi ikke spurt direkte om dette læringsmønste- 
ret, men mer om studentenes engasjement og læringsutbytte i forhold den 
enkelte aktivitet og opplegget som helhet. Likevel har vi fått utsagn som 
viser refleksjoner over hvordan kobling av ulike aktiviteter har bidratt til 
konstruksjon av ny kunnskap. Studentene løfter frem ulike koblinger av 
arbeidsmetoder som noe av det mest lærerike. Mens noen kobler sammen 
aktiviteter som handler om indre og ytre dialoger, er det andre som kobler 
sammen ulike former for ytre dialoger. Vi fikk også noen få negative respon- 
ser på læringsmønsteret. De tre kategoriene beskrives nærmere nedenfor. 

Når det gjelder utsagn som kobler mellom indre og ytre dialog, finner 
vi følgende eksempler: 


Lesebestilling og gruppearbeid (E21) 

Presentasjon av teori med eksemplifiserende video fra praksis og gruppearbeid 
(E11) 

Forelesning og caseoppgaver i grupper (E12) 

Diskusjon og forelesning (E32) 

Gruppearbeid, diskusjon og lytte til presentasjon (E31) 


Disse utsagnene er eksempler på det som Salomon og Perkins (1998) 
beskriver som en gjensidig forsterkende læringsspiral, og at individuell 
og sosial læring kompletterer og forsterker hverandre (Dysthe, 2001b). En 

viktig forutsetning for at de ytre dialogene skal fungere, er at studentene 
har hatt gode indre leringsdialoger gjennom egen lesing og lytting til 
forelesning. Av studentenes svar ser vi at flere opplever de ulike lerings- 
prosessene som gjensidig forsterkende. 

En viktig del av læringsmønsteret var også å legge til rette for kobling 
mellom ulike ytre dialoger som bygde på hverandre. Selv om de indre dia- 
logene ikke blir nevnt her, er de likevel en implisitt del av læringsmønste- 
ret, fordi de ytre dialogene bygde på de indre og motsatt. Av materialet ser 
vi at studentene ser ulike kombinasjoner av ytre dialoger som lærerike: 


Diskusjon på gruppe og presentasjon på GW (A8) 
Forberedelse til presentasjon og GW (A10) 
Tankekart og arbeid med GW (E44) 

GW og gruppearbeid med case om praksis (E5) 


Forskning viser at studentene først og fremst lærer gjennom egen akti- 
vitet ved å delta i ulike former for kollektiv læringsvirksomhet (Lauvås, 
2006). Vi så at studentene lærte på ulike måter. Ved at vi lot dem prøve 
varierte gruppebaserte arbeidsmåter så vi at de løftet frem helt ulike kob- 
linger som hadde vært lærerike for dem. Vi konkluderer med at det er 
viktig både med variasjon og sammenheng mellom ytre dialoger. 

Vi fikk også noen negative responser på læringsmønsteret. Ikke alle 
trivdes med at det skulle foregå så mange ulike aktiviteter i undervis- 
ningen om TPO. Noen få løftet frem at det ble mye logistikk og for lite 
tid til å gjennomføre aktivitetene. «Det burde vært mindre logistikk. For 
stort fokus på å bli ferdig innen tidsfristen gikk utover læringsutbyttet» 
(E10). Vi har tidligere poengtert at læringsutbytte er knyttet til den språk- 
lige interaksjonen mellom studentene. Nettopp derfor er det interessant 
at noen studenter mener at de hadde trengt bedre tid. «Læringsutbyttet 
ligger i stor grad i diskusjoner og samtaler, og bedre tid på hvert opp- 
legg ville hjulpet» (E10). Ytre rammer la begrensninger på hvor mye tid vi 
kunne sette av til gruppeaktivitetene, og dermed også på læringsutbyttet 
for noen av studentene. 

En annen reaksjon som vi merket oss, var at selv om opplegget la vekt på 
studentaktivitet, så syntes noen studenter at organiseringen var for lærer- 
styrt, og at de ikke fikk velge fremgangsmåte selv. Studentene skrev blant 

annet «det er ikke tilpasset opplering at vi MA lage tankekart» (E32), 
og «med TPO som tema var det overraskende lite tilpasning i undervis- 
ningsopplegget» (E12). Med utgangspunkt i definisjonen pa studentsen- 
trert undervisning, der nettopp det at studentene skal gis storre ansvar 
for undervisningsprosessen (Aliusta & Ozer, 2017) er sentralt, ser vi at 
noen studenter opplever at de ble for lite involvert. En åpen tilnærming 
som studentsentrert undervisning kan resultere i at noen studentgrup- 
per har større utbytte enn andre. Noen studenter har større behov for at 
lærerne følger opp studentenes læringsprosesser og bidrar til å organisere 
samarbeidet mellom studentene (Damsa et al., 2015). Støttestrukturene vi 
hadde lagt opp til, ser ut til å ha blitt for trange for noen av studentene. 


Avsluttende drøfting 


Hensikten med dette aksjonsforskningsprosjektet var å styrke studentenes 
engasjement og læringsutbytte gjennom en læringsprosess preget av sam- 
arbeid, dialog og språksetting av kunnskap. For oss som lærerutdannere 
var det også en målsetting å utvikle egen undervisning. I den oppsumme- 
rende diskusjonen vil vi se spesielt på følgende to tema: læringsmønsterets 
betydning for studentenes læringsutbytte og engasjement, og erfaringene 
vi som lærerutdannere gjorde oss med dette opplegget. 

Det vi ser på som svært interessant, er at studentene uttrykker at de 
har hatt stort læringsutbytte av opplegget som helhet. Vi tenker at et 
læringsmønster bygd opp av varierte aktiviteter som alle krevde språk- 
setting av kunnskap, har bidratt til dette. Læringsmønsteret besto også 
av en tett kobling mellom indre og ytre dialoger som gjorde at det ble en 
god sammenheng mellom de ulike aktivitetene. En sentral forutsetning 
for at de ytre dialogene skulle fungere, var at studentene hadde forbe- 
redt seg godt, noe vi fant at svært mange av dem hadde. Ifølge Salomon 
og Perkins (1998) forutsetter kollektiv læring at studentene lærer å lære 
av hverandre og samtidig lærer å medvirke til andres læring. I studen- 
tenes uttalelser ser vi spor av begge deler. Denne formen for kollektiv 
læring kan være et bidrag til at studenter utvikler evnen til å uttrykke 
seg og myndiggjøres, noe som står sentralt i aksjonsforskning (Furu, 
2007; Tiller, 1999). 

Selv om vi opplevde godt engasjement bade i individuelle og kollektive 
læringsaktiviteter, nådde vi ikke alle studentene. Vi vil argumentere for 
at det ligger et potensial i å bevisstgjøre studentene på sammenhengen 
mellom egne forberedelser med indre dialog og deltakelse i gruppearbei- 
denes ytre dialoger. Den enkeltes bidrag til kollektiv læring er like nyttig 
for den enkelte som for fellesskapet (Salomon & Perkins, 1998). Dersom 
vi hadde vært enda tydeligere på det læringsteoretiske grunnlaget for vår 
undervisning, slik Sadler (2012) argumenterer for, kunne vi kanskje ha 
inspirert enda flere studenter til å møte godt forberedt. 

Den delen av læringsmønsteret som ble fremhevet som mest lærerik, 
var Gallery Walk. Sammenlignet med mer tradisjonelle presentasjons- 
former foran hele klassen har Gallery Walk flere språklige aktiviteter der 
studentenes egne dialoger kom mer i fokus. Denne formen for dialoger 
viste seg å være viktig for læringsutbyttet. Et annet poeng er at lærerens 
rolle ble mindre fremtredende. Sammenlignet med klassepresentasjoner 
hadde vi mindre kontroll. Aliusta og Özer (2017) fremhever at det må til 
en rolleendring for å utvikle mer studentsentrert undervisning, og for 
mange lærere kan det være en utfordring å gi fra seg kontrollen, slik det 
er nødvendig å gjøre for eksempel i Gallery Walk. Vår erfaring med å gi 
fra oss noe av kontrollen var at de aller fleste tok ansvar. 

Når vi reflekterer kritisk over opplegget, er det særlig ett punkt fra 
studentenes tilbakemeldinger vi vil trekke frem. Noen studenter syn- 
tes de ble for lite involvert i planlegging og medbestemmelse underveis. 
I et aksjonsforskningsperspektiv er nettopp deltakelse og myndiggjøring 
et sentralt anliggende (Tiller, 1999). For å ivareta dette hadde vi lagt opp 
til varierte aktiviteter som gruppesamtaler, Gallery Walk, spørsmål til 
forelesningen og drøfting av caser. Tilbakemeldingene på disse aktivite- 
tene var som tidligere nevnt overveiende positive, og vi så at studentene 
lærte på ulike måter gjennom et variert undervisningsopplegg. Likevel 
var det noen studenter som syntes det var lite rom for innflytelse slik at 
de selv kunne tilpasse undervisningen. Vi ser at vi kunne ha møtt dette 
gjennom å involvere dem mer i planleggingen og satt av tid underveis til 
refleksjon om opplegget sammen med studentene. Rammefaktorer som 
gruppestørrelse og tid gjorde imidlertid at vi hadde en stram logistikk for 
organisering og gjennomføring, som var vanskelig å justere. Derfor ble 

opplegget mindre studentsentrert enn vi hadde tenkt, selv om det innebar 
høy grad av studentaktivitet. Amundsen et al. (2017) poengterer nettopp 
at infrastruktur og begrenset tidsressurs kan være en utfordring med 
tanke studiekvalitet. 

En målsetting med denne studien var å utvikle egen undervisnings- 
praksis gjennom kollegasamarbeid i aksjonsforskning. For å utvikle seg 
til profesjonelle lærerutdannere må man gjøre systematiske undersøkel- 
ser av egen undervisning (Smith, 2016). Kollegasamarbeidet vårt omfattet 
både planlegging av undervisning, refleksjoner underveis og planlegging 
og gjennomføring av forskningsdelen. Dette samarbeidet har vært helt 
avgjørende for gjennomføringen av selvstudien. Lærerens kompetanse 
er en viktig forutsetning for å kunne undervise studentsentrert (Sadler, 
2012). Som pedagogikklærere hadde vi bred teoretisk og praktisk kompe- 
tanse i henholdsvis tilpasset opplæring og aksjonsforskning. Vi opplevde 
at vi lærte mye av hverandre underveis. Samarbeidet bidro til å utvikle 
vår egen didaktiske og faglige kompetanse. Aksjonsforskningsprosjektet 
fulgte fasene i Carr og Kemmis sin refleksjonsspiral som består av plan- 
legging - gjennomføring - observasjon og refleksjon (Carr & Kemmis, 
1986). Det at vi gjennomførte denne prosessen til sammen fire ganger 
over to år, ga oss mulighet til å videreutvikle undervisningsopplegget og 
legge til rette for systematisk datainnsamling. Som tidligere nevnt viser 
undersøkelser at lærerutdannere er mest opptatt av å utvikle seg som for- 
skere (Ulvik & Smith, 2018). Vi ser at det å forske på egen undervisning 
kan bidra til å utvikle både egen forskning og egen undervisning, og at 
kollegasamarbeid er en viktig forutsetning. 

En relevant videreutvikling av dette aksjonsforskningsprosjektet vil 
være å involvere studentene i større grad i planlegging, gjennomføring 
og evaluering. Dette vil ytterligere styrke studentenes stemmer og demo- 
kratiske involvering, noe som kan bidra til økt engasjement og lærings- 
utbytte. Gjennom denne selvstudien har vi endret vår undervisning 
om tilpasset opplæring i retning av å bli mer studentsentrert og fått ny 
forståelse av vår egen praksis. Når det gjelder rammer for praksis, som 
Kemmis (2009) også er opptatt av, har vi erfart at disse er med på å legge 
stramme betingelser for den undervisningen vi ønsket å få til. Det er vik- 
tig at lærerutdannere har et handlingsrom når undervisning skal utvikles 

(Ulvik, Riese & Roness, 2016). Vi ser at rammevilkarene for lererutdan- 
ningen fortsatt er en utfordring man ma jobbe opp mot. 

Praxis-forskning - iboende i det 
20. arhundrets filosofiske og 
metodologiske utvikling 


Olav Eikeland 


OsloMet - storbyuniversitetet 


Abstract: This chapter follows some main currents in philosophical and methodo- 
logical developments, mainly through the 20th century. These developments ema- 
nate from a critical renewal of central aspects of Aristotelian philosophy, justifying 
but also requiring a praxis-based and immanently critical form of action research, 
and a reconfiguration of the organizational and institutional relations between rese- 
arch, practice and learning. 


Keywords: action research, epistemology, immanent critique, methodology, praxis 


Innledning 


Kapitlet viderefører tenkningen fra «Aksjonsforskning - ansats til en his- 
torisk systematikk», som fremhevet praxis-basert praktikerforskning og 
immanent kritikk som «attraktorer» i et mangfoldig aksjonsforsknings- 
felt. I dette kapitlet følger jeg noen hovedlinjer gjennom det 20. århun- 
drets filosofi og samfunnsvitenskapelige metodelære som munner ut i 
en kritisk re-aktualisering av aristotelisk filosofi som immanent-kritisk 
praktikerforskning. 

Kapitlets fokus er faginternt. Utviklingen har imidlertid både interne 
grunner og historisk-samfunnsmessige årsaker (Eikeland, 2009). Prak- 
sisforankring av kunnskapsutvikling og læring behøver ikke være verken 


Sitering av denne artikkelen: Eikeland, O. (2020). Praxis-forskning - iboende i det 20. århundrets filosofiske 
og metodologiske utvikling. I S. Gjøtterud, H. Hiim, D. Husebø & L. H. Jensen (Red.), Aksjonsforskning i 
Norge, volum 2: Grunnlagstenkning, forskerroller og bidrag til endring i ulike kontekster (Kap. 12, s. 329-360). 
Oslo: Cappelen Damm Akademisk. https://doi.org/10.23865/noasp.121.ch12 

Lisens: CC-BY 4.0. 

patvunget som oppfolging av nytte- eller relevanskrav fra tilfeldige poli- 
tiske vedtak, et knefall for kortsiktig arbeids- og næringslivsstyring av 
forskning og utdanning utenfra eller kun produkt av langsiktige histo- 
riske samfunnsendringer. Praksisdreiningen følger av tenkemåter innen- 
fra fri og autonom grunnforskning i «menneskefagene» for å styrke 
kvalitet og validitet; en transformasjon som også krever institusjonelle og 
organisatoriske endringer." Modernistisk byråkrati, kateterundervisning 
og arbeidsdelt empirisk samfunnsforskning utgjør ikke universelt gyl- 
dige, historiske endestasjoner. En forsvarlig tilnærming mellom «teori» 
og «praksis» stiller interne krav til faglighet, men også til omorganisering 
for læring i arbeids- og samfunnsliv; en rekonfigurering av institusjonelle 
relasjoner. Praxis-forskning kan ikke kategoriseres verken som grunn- 
eller anvendt forskning, men impliserer en «ny samfunnsmodell»; andre 
relasjoner og organisasjonsformer.* For menneskefagene er nyanserte 
faginterne begrunnelser viktige i møtet med krav utenfra. 

Utviklingen har foregått innenfra både «kontinental» og «analytisk» 
filosofi, og dessuten innenfra den samfunnsvitenskapelige metodelæren. 
Den utgjør en hovedstrøm i det 20. århundret. Praxis-forskning står, 
sammen med beslektede områder som mesterlæring, praktisk erfarings- 
læring, organisasjonslæring, symbiotisk læring og livslang læring, på 
skuldrene til en bred, kunnskapsteoretisk og metodologisk menneske- 
faglig tendens (Eikeland, 2012). Plasshensyn krever imidlertid forbigåelse 
av mange bidrag og utdypninger. Kapitlet følger kontinental filosofi og 
forskningsmetodologi. Konklusjonene blir begrunnet gjennom fremstil- 
lingen. Artikkelformatet gjør likevel enkelte uttalelser påstandspreget. 
Jeg skriver imidlertid ikke faghistorie, men følger noen «røde tråder» for 
å forstå hvorfor praxis-forankring presser seg frem innenfra profesjons- 
utdanning og -forskning, men også innenfra teoretiske samfunnsfag 
og -disipliner. Utviklingsretningen kan - mutatis mutandis - sammen- 
liknes med tidlig-moderne utvikling av eksperimentet som grunnlag for 
naturforskning. 


1 «Menneskefag» star for humaniora, samfunnsforskning og profesjonsdisipliner. 
2 Se Eikeland (1985, 1995, 1998a, 2006, 2007, 2009). 

Faglige utviklingslinjer 

Først et eksempel fra metodelæren. Alvesson og Sköldberg (2017) opp- 
summerer utviklingen i samfunnsforskningen gjennom siste halvdel av 
det 20. århundret som har innebåret fremvekst av et repertoar av kva- 
litative forskningsmetoder. Oppsummeringen mangler likevel en utvei 
fra det som til slutt fremstår som en labyrint av utfordringer, krav og 
hensyn som i praksis er vanskelige å etterleve. Vanskelighetene skyldes 
ikke minst at både fremstillingen og metodene forblir innrammet av en 
institusjonalisert arbeidsdeling mellom forskere og utforskede - mellom 
«knower» og «known» - som ikke er selvsagt. Den kunnskapsteoretiske 
og metodologiske utviklingen utfordrer arbeidsdelingen og munner 
ut i institusjonskritiske omorganiseringskrav. Likevel problematiseres 
ikke arbeidsdelingen slik aksjonsforskning og praktikerforskning gjør. 
Aksjonsforskningsdiskursene mangler. Forslag om abduksjon, «groun- 
ded theory» og utvikling av kvalitative forskningsmetoder forblir derfor 
utilstrekkelige. 

Utviklingslinjene åpenbarer behov for radikale omlegginger, men like- 
vel ikke for en ukritisk tilsidesettelse av «normale» samfunnsvitenskape- 
lige forskningsmetoder (observasjon, utspørring, forsøk, skriftlige kilder). 
For menneskefagene er slike metoder utilstrekkelige, men ikke forkas- 
telige, ubrukelige eller irrelevante. Det er likevel ironisk at til tross for 
samfunnsforskningens status som en moderne «erfaringsvitenskap» med 
et mangfold av «empiriske metoder» så er ikke praktikernes — dvs. sosi- 
alantropologiens «innfødte» — kritiske utvikling av hverdagslig, praktisk 
akkumulert erfaring anerkjent eller utviklet som del av repertoaret. Det 
ville nemlig medføre problematisering og opphevelse av arbeidsdelingen. 
Tabuet «don't go native» må brytes. Utviklingslinjene bidrar til en inte- 
grerende anerkjennelse hvor kritisk utvikling av praktisk hverdagserfa- 
ring danner grunnlag for gyldig (valid) og pålitelig (reliable) teoretisk og 
praktisk innsikt og kompetanse. Dette endrer status, rolle og betydning 
for «normale» metoder. Fra å være garantister for «vitenskapelighet» i 
menneskefagene omdannes de til supplerende støttedisipliner innenfor 
en praxis-basert forståelseshorisont. 

Den naturvitenskapelige revolusjon fra 1600-tallets Europa har selv- 
sagt innebåret fremskritt som også dagens menneskefag er preget og 

nyter godt av. Alle fag- og fagpolitiske diskusjoner gjennom hundrear 
har mattet forholde seg til revolusjonen, enten stottende eller kritisk 
avvisende til muligheten for å utvikle også menneskefagene gjennom 
«naturvitenskapelige metoder», som både forsvarere og motstandere 
ennå ofte identifiserer som særlig «vitenskapelige». Engelskens uttrykk 
«scientific» innebærer nærmest entydig naturvitenskapelige metoder. 
Kritikk oppfattes derfor som anti-vitenskapelig, som hos Feyerabend 
(1975, 1988). Tyskens «Wissenschaft» omfatter mer og spenner videre. Det 
20. århundrets diskusjoner omhandler gyldighetsområdet for moder- 
nitetens overleverte, «vitenskapelige» metoder, dvs. hvorvidt de er til- 
strekkelige eller utilstrekkelige, nødvendige eller unødvendige, passende 
eller upassende, grunnleggende eller supplerende for forståelsen av oss 
selv som mennesker. «Bør menneskefagene kalles vitenskapelige?» er et 
åpent spørsmål. Sporene fra pregningen videreføres uansett underbe- 
visst som doxa i arbeidsdelte, institusjonaliserte organisasjonsmønstre, 
praksisformer og metoder samt i overleverte forestillinger, terminologi 
og begreper i for-forståelsen av «forskning», «metoder», «teori», «empiri», 
«data». Disse og andre språk-begrepslige «nisser på lasset» blir fortsatt 
underforstått og tatt for gitt i konvensjonelle, institusjonaliserte diskur- 
ser. Det er imidlertid nesten oversett hvordan selve institusjonaliseringen 
av menneskefagene som arbeidsdelte, som samfunnsfagene mellom for- 
skere og utforskede, bidrar til å skape en labyrint av tilsynelatende uløse- 
lige kunnskapsteoretiske og metodologiske, men også etiske og politiske, 
utfordringer. 

Med utgangspunkt i følgende relativt ukontroversielle karakteristikk 
av overleverte «vitenskapelige» grunnantakelser omhandler fremstil- 
lingen derfor ikke bare påpekninger av hvordan naturvitenskapelige 
metoder er utilstrekkelige for menneskefagene, men hvordan natur- 
vitenskapenes former preger en menneskefaglighet som a) ikke selv 
problematiserer en institusjonalisert arbeidsdeling som hemmer den 
fra å «komme til seg selv», b) ikke anerkjenner hverdagserfaringenes 
betydning for kunnskapens kvalitet og validitet, og c) ikke bevisst 
peker ut over arbeidsdelingens rammer. Fortolkende, kvalitativ sam- 
funnsforskning innenfor arbeidsdelte institusjonelle rammer er også 
utilstrekkelig. 

Den vestlige modernitetens dominerende 
vitenskapsoppfatning 


Mange prinsipper som bør beholdes og forsvares, er underforstått i 
moderne forskning. Det gjelder krav til erfaringsforankring, til kritisk 
utprøving og etterprøving av metoder og teorier, til tilsvarende undersø- 
kende tenkning, saklighet, argumentativ holdbarhet, falsifiserbarhet og 
udogmatisk åpenhet for ny erfaring, til evne og vilje til å revidere og for- 
bedre resultater, innsikt og forståelse. Det gjelder også kravene til viten- 
skap som et fellesprosjekt gjennom åpen anerkjennelse og videreføring av 
andres forskningsbidrag i kritisk dialog, til åpen deling av resultater og 
innsikter og til full ytrings- og tankefrihet som forutsetning for alt dette 
innenfor en åpen, interessert, nysgjerrig og lærende grunnholdning. 
Disse kravene er imidlertid ikke spesifikt naturvitenskapelige, men del 
av en intellektuell og faglig-vitenskapelig allmenning eller offentlighet. De 
er avgjørende for arbeidsdelte forskere i separate forskningsinstitusjoner, 
men også for personlig og kulturell frihet, autonomi, læring samt utvik- 
ling av kompetanse og samarbeid i enhver hverdagspraksis. 

Det er derfor viktig å skille mellom allmenne, overordnede felles- 
prinsipper for en saklig-vitenskapelig grunnholdning på den ene siden 
og områdespesifikke, substansielle oppfatninger, metoder, prinsipper 
og formkrav til kunnskap på den andre. Disse kan variere mellom gjen- 
standsområder, over forskjellige historiske epoker og blant forskjellige 
kulturer, selv om de første står fast. Skillet har imidlertid vært uklart i 
diskusjoner om det moderne, vitenskapelige prosjektet. Selv uten full 
enighet om skillelinjene vil et prinsipielt skille mellom «scientific» som 
«wissenschaftlich» på den ene siden og «scientistisk» på den andre være 
hensiktsmessig. Wissenschaft dreier seg om fellesprinsippene sammen 
med område-tilpassede særprinsipper, mens scientismen er tilbøyelig til 
å overføre områdespesifikke prinsipper til felter hvor de ikke passer, slik 
moderne vitenskap startet med et scientistisk forsøk på å allmenngjøre 
prinsipper spesifikke for teknikk og naturvitenskap. 

Moderne europeisk naturvitenskap vokste frem fra renessansens 
håndverk og ingeniørkunst gjennom kombinasjonen av matematikk med 
systematisk utprøving og direkte, perseptuell observasjon med gjennom- 
slag i astronomi, fysikk og kjemi i løpet av 1600-tallet. Mot dette har det 

fra begynnelsen vært reist kritikk og krav om nyanseringer, til å begynne 
med mest fra faglig og politisk konservative tradisjonalister. Likevel har 
kravet vært utbredt fra 1650 til i dag om at kvalitet på alle kunnskapsom- 
råder bør måles, vurderes og sikres relativt endimensjonalt etter samme, 
naturvitenskapelige målestokk, dvs. kunnskap som sanne, velbegrun- 
nede påstander, kvantifiserte og matematiserte, basert på etterprøvbare 
observasjoner som presise «data» i kontrollerte eksperimenter. Til tross 
for betydelige utfordringer i overføring og anvendelse på felter uten- 
for astronomi og fysikk ble kravene i det 20. århundret tydeliggjort og 
skjerpet gjennom «the-unity-of-science» eller det «enhetsvitenskapelige» 
prosjekt. 

Sett fra enhetsvitenskapens perspektiv fremstår kunnskapsformer og 
-områder som ikke baseres på enhetsvitenskapens metoder eller resul- 
tater, som midlertidige, utilstrekkelige og upresise og derfor mindre 
troverdige. Det enhetsvitenskapelige prosjektet rettet seg eksplisitt mot 
tradisjonell, praktisk, taus, vanebasert, følelsesbasert, intuitiv, skjønns- 
basert og etter hvert mot såkalt erfaringsbasert kunnskap. Ambisjonen 
var å erstatte ikke-vitenskapelige former som dogmatiske, fordomsfulle, 
overtroiske, ukritiske, kulturrelative, u-testede, tilfeldige og anekdotiske, 
subjektive, omtrentlige o.l., til forskjell fra vitenskapens generelle, presise, 
fordomsfrie, data-baserte, etterprøvbare, objektive og saklige kunnskap: 
noe alle må anerkjenne uavhengig av kulturelle og historiske forskjeller. 
Prosjektet har vært programmatisk reduksjonistisk. Alle gyldighets- 
-pretensjoner og -dimensjoner (sant-falsk, godt-ondt o.1.) (unntatt viten- 
skapens egne) har blitt forsøkt forklart kultur- og kunnskapssosiologisk 
eller psykologisk og dermed relativisert.* Sosiologien har blitt forsøkt 
redusert til psykologi (metodologisk individualisme), psykologi til fysio- 
logi og biologi, biologi til kjemi og fysikk, mens fysikken i tråd med en 
materialistisk-metafysisk forhåndstro leter etter håndfaste, isolerbare, 
materielle og udelelige minstedeler eller «atomer» som kombinerbare 
byggesteiner for alt «over» i kunnskapspyramiden. Vitenskapelig teori og 


3 JÉ. https://plato.stanford.edu/entries/scientific-unity/#UnitReduLogiEmpi 
4 Postmodernismen er reduksjonistisk, men ved å relativisere også vitenskapens gyldighets- 
pretensjoner relativiserer den samtidig seg selv. 

argumentasjon skulle være «deduktiv» i tråd med en formal rasjonalitet 
med krav til kvantifisering og matematiske formuleringer. 

Vitenskapens tidlige suksess — it works - anvendt på den ytre natur, 
har medført krav om «eksternalisering» av alle studieobjekter, dvs. at 
vitenskapelige studiegjenstander må være avgrensbare i tid og rom som 
eksterne, gjenstandsmessige eller objektive og dermed allment tilgjen- 
gelige, sammenliknbare og målbare, ikke bare subjektivt, introspektivt 
tilgjengelige. Kravet har medført en utfordring til vitenskapeliggjøring 
av menneskefagene gjennom «operasjonalisering» med en medfølgende 
«indikatorforskning» for å gjøre studieobjekter som organisasjoner, 
makt, atferd, kultur, samfunn, psyke, læring, kompetanse og hverdags- 
lige begreper som vennskap, kjærlighet, sorg, omsorg osv. enkle å obser- 
vere og måle som fysiske gjenstander, fenomener og egenskaper. For å bli 
objektiv i denne forstand eliminerte behavioristisk psykologi sin særegne 
studiegjenstand, «sjelen» eller «psyken», i første del av det 20. århundret. 
Gjenstanden ble i stedet eksternt observerbar atferd og påvirkning av 
denne. 

Skal man operasjonalisere indikatorer på makt, læring, kompetanse 
o.l., ma man imidlertid identifisere, sammenlikne og vurdere indikato- 
rers gyldighet. Den før-vitenskapelige forståelsen en slik vitenskap vil 
erstatte, må derfor allerede være til stede og anvendes. Det er dessuten 
avgjørende hvorvidt «objektiv» tolkes som objektifisert gjennom utven- 
diggjøring eller som saksadekvat. Er mennesker og menneskelige stu- 
diegjenstander kun utvendige «ting» og egenskaper? Spørsmålene er om 
en slik objektivering av alt menneskelig kan produsere saksadekvat eller 
sakslik menneskekunnskap, eller om den gjør vold på saken? 

For menneskefagene har dette, og kritikken av hverdagslig, tradisjo- 
nell, vanebasert o.l. kunnskap, resultert i krav om forskningsmetoder 
som spesialiserte teknikker, utvendige overfor og annerledes enn fore- 
liggende hverdagslige måter å erverve seg kunnskap på. De studerte qua 
studieobjekter har prinsipielt og logisk nok måttet være eksternaliserte 
«andre», upåvirket og prinsipielt atskilt fra forskerne, som på sin side 
skulle være teoretisk og empirisk upåvirket av de studertes tradisjonelle 
kategorier. Jo fjernere jo bedre, ifølge 1930-tallets Arne Næss (1936). Dette 
har resultert i strenge krav til forståelsen av oss selv som mennesker om å 

ikke «go native», holde såkalt «kritisk avstand» og sørge for å ikke påvirke 
studieobjektenes «naturlighet», samt forbud mot å studere seg selv både 
individuelt og kollektivt. 

Få forfekter imidlertid i dag «enhetsvitenskapen» som prosjekt. Kvante- 
fysikk og relativitetsteori virker fjerne fra erfaring med hverdagslig-mate- 
riell tinglighet. Virkelighetens byggeklosser som separerbare minstedeler 
lar vente på seg. Likevel gjør arven fra vitenskapsrevolusjonen seg gjeldende 
i rådende forestillinger om hva vitenskapelighet overhodet betyr. Presset i 
retning av at alle felter skal underlegges vitenskapelige forskningsmetoder, 
merkes ennå f.eks. i kravene til evidensbasert praksis på alle områder, hvor 
praktisk erfaring underkjennes eksplisitt, og i krav om at all undervisning 
ved universiteter og høyskoler skal være basert på «alminnelig aksepterte» 
forskningsmetoder (observasjon, utspørring, dokumentstudier og forsøk). 
Det 20. århundrets filosofiske og faglige diskusjoner peker imidlertid ut 
over slike doxisk-overleverte før-forståelser på feltet. 


Overskridelsen av tradert vitenskapsfilosofi og 
metodologi som ramme 


Enhetsvitenskapens krav til menneskefagene er kontroversielle. Fortsatt 
arbeidsdelte kvalitative forskningsmetoder løser ikke problemene. Det 
20. århundrets filosofiske diskusjoner har tatt overleverte naturvitenska- 
pelige metoder og resultater som utgangspunkt, f.eks. i den logiske posi- 
tivismens og «unity-of-science»-bevegelsens vitenskapsfilosofi, videreført 
men også dekonstruert innenfra analytisk filosofi gjennom Wittgensteins 
(1953) innflytelse og utviklingen fra logisk positivisme, via Popper (1959) 
og Kuhn (1970) til Feyerabend (1975, 1988). En bred «eksistensialistisk» 
motbevegelse har samtidig satt vitenskapeligheten til side og tatt bredden 
i den erfarte og opplevde menneskelige praksis og tilværelse som utgangs- 
punkt (Eikeland, 1995). Eksistensialismen har betvilt de naturvitenska- 
pelige metodenes relevans og egnethet, samt den vitenskapsbekreftende 
filosofiens universalistiske og ekspansive pretensjoner. Eksistensialismen 
har likevel gått utenom, ikke dekonstruerende gjennom den naturvi- 
tenskapelig inspirerte vitenskapsfilosofien og vitenskapens institusjon- 
alisering. Den har representert et alternativ. 

Utviklingslinjene viser hvordan en slik vitenskap ikke kan være uni- 
verselt grunnleggende, nøytral, objektiv osv., fordi den alltid allerede er 
innspunnet i før-vitenskapelige virksomhetsformer, kunnskaps- og kom- 
petanseformer som forutsetninger. En vitenskapsfilosofisk og en eksis- 
tensialistisk retning som alternative veier, hvor enten den ene eller andre 
velges, kan derfor neppe opprettholdes i en «post-arbeidsdelt» samfunns- 
forskning. De blander seg på ukontrollerte og uoversiktlige måter. 


Utviklingen i kunnskapsforståelse 


I menneskefagene har kunnskapsteoretiske og metodologiske endringer 
ført med seg en overgang fra å understreke nødvendigheten av et 
forskningsståsted utenfra til nødvendigheten av et deltakerperspektiv 
innenfra de studerte praksisformene, i Norge ikke minst gjennom Hans 
Skjervheim fra omkring 1960 (1996). Skjervheim påpekte den overleverte, 
moderne vitenskapens utilstrekkelighet og hvorfor den er utenkelig som 
grunnlag for menneskefagene selv om den kan være nyttig. 

Forsvarerne av 1600-tallets naturvitenskapelige revolusjon, opplys- 
ningsfilosofene og den politiske revolusjonen i 1700-tallets Frankrike 
kritiserte Europas «gamle regimer». Motstanden mot naturvitenskapens 
og rasjonalismens ekspansjonisme kom derfor mest fra forsvarerne av 
de gamle regimene, politisk og faglig (Burke, 1790). I siste halvdel av 
1800-tallet ble imidlertid krav om nyansering mellom forskjellige studie- 
eller gjenstandsområder for forskning brakt inn i vitenskapsfilosofien. 
Synspunktene måtte re-etableres overfor og innenfor de fremvoksende, 
nye, objektiverende og hegemoniske vitenskapsinstitusjonene. I Tyskland 
påpekte Dilthey (1989) forskjellen mellom naturvitenskapenes mål om å 
utvikle universelle teoretiske forklaringer på observerte fenomener, og 
historie- og humanvitenskapenes mål om å forstå det de studerte, basert 
på psykologisk innlevelse eller empati. Windelband (1894) fremhevet til- 
svarende naturvitenskapenes nomotetiske forsøk på å etablere allmenne 
naturlover, mens historieforskningens og humanvitenskapenes mål var 
idiografiske; konkrete beskrivelser av særegne og enestående historiske 
begivenheter. Artikulasjonen av menneskefagenes særegenhet som annet 
enn et reaksjonært kulturforsvar for det gamle overfor en fremvoksende 

og ekspansiv rasjonalisme og enhetsvitenskap var viktig mot slutten av 
1800-tallet. 

For amerikansk pragmatisme (C. S. Peirce, W. James, J. Dewey, G. H. 
Mead) var skillet mellom natur- og menneskevitenskapene ikke avgjo- 
rende. Den representerte i stedet en annerledes tilnærming innenfra 
eksperimentalismen. Som Aristoteles, Hume, Hegel og Marx påpekte 
Peirce (1972, s. 117) hvordan utvikling av vaner (habits) fungerte induk- 
tivt som greps- og begrepsdannende. Påvisningen av kontinuiteten mel- 
lom hverdagens vanedannelser og eksperimentet som metode bidro til 
en overskridelse av eksperimentalismens laboratorieinnramming. Særlig 
Deweys ønske om å utvikle en eksperimenterende holdning og praksis 
blant «vanlige mennesker» i lokalsamfunn, skoler og på arbeidsplasser 
bidro til å sprenge utvendighetstenkningen. Det ble en viktig inspira- 
sjonskilde for aksjonsforskning som «teacher research» i USA fra 1950- 
tallet (Corey, 1953) og for bestrebelsene på å utvikle hverdagserfaringer og 
vaner kritisk til ferdighet og kyndighet. 

Husserl regnes som den moderne fenomenologiens grunnlegger. 
Hans tidlige anti-reduksjonistiske erkjennelse av at logikk ikke kan 
reduseres til psykologi (1900-01), danner utgangspunkt for en viktig 
vitenskapskritisk prosess. Hans reintroduksjon av den antikke skepti- 
sismens epokhé som tilsidesettelse av vanetenkning og reduksjonistiske 
vitenskapelige teorier likeså. Anti-reduksjonismen viser hvorfor det 
erkjennelsesytende subjekt er irredusibelt. Det kan ikke bort-tenkes eller 
reduseres til sosiologi, psykologi og biologi. Det er alltid allerede impli- 
sert som Kants transcendentale «jeg» og Descartes' cogito. «Jeget» kan 
ikke fjernes, men heller ikke bevares som en utstrekningsløs, abstrakt, 
historieløs, upåvirket, men gudesikret rasjonalistisk kunnskapskilde. 
Erkjennelsen innebærer anerkjennelse av «semi-autonome» gyldighets- 
dimensjoner som sant-falsk, godt-ondt, vakkert-stygt overfor forsøk 
på å redusere dem til historiske og sosiologiske pregninger, påvirknin- 
ger og forskjeller. En meningsfull tilsidesettelse av vanetenkning og 
teoretiske skylapper forutsetter et semi-autonomt, overskridende og 
erkjennelsesytende subjekt som ikke alltid allerede er fullstendig deter- 
minert av historie, geografi, klasse- og egeninteresser, kultur, sosiologi, 
psykologi, biologi o.l. 

Skeptisk tilsidesettelse av vitenskapelige teorier muliggjør også en 
faglig-tankemessig åpning av den sene Husserls (1936) «livsverden», en 
dimensjon den objektiverende vitenskapen hadde fortrengt, stengt utsik- 
ten til og omgjort til «data-kilde». Livsverden ble tydeliggjort, ikke pri- 
meert som enda et objekt for en utenforstående vitenskap, men som en 
før-vitenskapelig forutsetning for en historisk utviklet og preget viten- 
skap. Altså ikke som et mystisk objekt eller «data» som trenger forklaring, 
men som en alltid allerede muliggjørende del av det forhåndskjente som 
forklarer, i vitenskapen forbeholdt teorier. 

Fenomenologien omgjør Diltheys og Windelbands distinksjon mellom 
historisk-humanistisk og naturvitenskapelig forskning, til en distinksjon 
mellom en nødvendig før-vitenskapelig livs- og erfaringsverden på den 
ene siden og en vitenskapelig tilnærming til verden på den andre. Men 
den siste forutsetter den første, dvs. den første må vise seg som innebåret 
i den siste. En erfaringsbasert, ontologisk distinksjon etableres mellom 
vitenskap og hverdagskompetanse, ikke bare mellom to «metodelærer» 
for forskjellige forskningsområder. Vitenskapen kan ikke overvinne, 
erstatte eller stille seg utenfor livsverdenen, og heller ikke redusere men- 
nesker til studieobjekter, slik «arbeidshypotesen» var i kjølvannet av 
opplysningstidens rasjonalistisk-empiristiske vitenskapstro. Kunnskaps- 
subjekt og kunnskapsobjekt er alltid allerede grunnleggende gjennomsy- 
ret av livsverdenpregninger. 

Konsekvensen av hverdagskompetansens livsverden som primær, 
grunnleggende og uomgjengelig, vitenskapen som sekundær, valgt og 
vilkårlig, beskriver Husserl (1936) som en krise i europeisk vitenskap. 
Vitenskapens selvoppfatning som grunnleggende og altomfattende svik- 
ter. Dens hegemoniske og fundamentalistiske ambisjoner stenger utsik- 
ten både til en mer grunnleggende livsverden og til mennesket som et 
nødvendigvis alltid allerede, kritisk vurderende og erkjennelsesytende 
vesen. Vitenskapen har imidlertid alltid måttet forbeholde seg selv en 
privilegert posisjon (utenfor verden) som autonom og kritisk vurderende, 
mens objektene for en reduksjonistisk menneskevitenskap, nedsunket i 


5 Gjenoppdagelsen av livsverden tilsvarer den sokratiske vending i Platons Faidon (95*-100*). 

verdenen, fraskrives det samme. Slik blir vitenskapen pragmatisk inkon- 
sistent, mystisk og tilslorende. 

Dette er utgangspunktet for Heideggers (1927) begrep om en hverdags- 
lig, primer og grunnleggende bruks- og omgangskompetanses «Zuhan- 
denheit» (ready-to-hand) som alle mestrer som samfunnsmedlemmer.* 
Zuhandenheit hører som eksistensial til det Heidegger omtaler som en 
eksistensialistisk grunnstruktur, alltid allerede tilstrekkelig ervervet før 
vi som naturforskere konstruerer og bruker instrumenter for å studere 
natur og mennesker som objekter i verden. Denne siste, objektiverende 
relasjonen kaller Heidegger «Vorhandenheit», dvs. etablering av en hold- 
ning til gjenstander (som om) man ikke har et bruksforhold til (dem), 
men kun kjenner (dem) gjennom avstandsobservasjoner og manipula- 
sjon. En slik relasjon kan bare være sekundær. Både logisk og tidsmessig 
er vi alle alltid allerede innøvet i og preget av en historisk, institusjonell, 
sosial og psykisk verden før noen av oss blir vitenskapelige. Vi er ikke 
utenfor hvor vitenskapsteorien har forsøkt å plassere forskerne. Vitenska- 
pen trues nok en gang av en reduksjonistisk relativisme både innenfra 
og utenfra. Andre mennesker er kjent som medmennesker lenge før de 
blir studieobjekter eller forskere. Andre mennesker med historie, kultur, 
tanker, handlinger, institusjoner, organisasjoner og kritiske gyldighets- 
vurderinger er også alltid allerede til stede som innfødte fortolkere før 
konvensjonelle, moderne samfunnsforskere — preget av medbrakte egne 
livsverdenforutsetninger - kommer på besøk for å utforske dem. 

Gadamer bygger på Heidegger og understreker hvordan vi i vår pri- 
mere pregning i en historisk og sosialt utformet livsverden i hverdags- 
og forskningspraksis alltid allerede er fortolkende, dvs. hermeneutiske 
(Gadamer, 1975). Vi møter ikke andre mennesker og det psykiske, sosiale, 
historiske, institusjonelle utenfra som fremmede observatører overfor 
«gitte», isolerte utvendige objekter, men først samhandlende innenfra, 
alltid allerede preget innenfor et hele. Som positivist ønsket 1930-tallets 
Arne Næss det umulige, utenkelige og grunnleggende feilaktige for å 
kunne bli «objektiv», nemlig å studere alt som «objekter», besøkende fra 


6 Heideggers uttrykk er vanskelig oversettbare. Direkte oversatt blir de til og med misvisende. 
7 Jf. Giddens (1976) «dobbelt-hermeneutikk» i samfunnsforskningen. 

en annen planet. Hvordan alltid allerede livsverdenspregede forskere kan 
utrenske fordommer og komme seg til en objektivitetssikrende planet 
(eller et «elfenbenstårn»), er imidlertid et uløst problem. Enn så lenge er 
vi dømt til tolkninger innenfra alt historisk, samfunnsmessig og natur- 
gitt som eksistensialer i våre liv. Opplysningstidens forestilling og krav 
om fordomsfrihet fremstår derfor, slik Gadamer hevder, som den største 
fordom. 

Enkelte før-forståelser kan likevel være mer saksadekvate enn andre. 
Kunsten er å utvikle slike, bl.a. gjennom en kritisk skjelnende tolknings- 
spiral innenfra alt menneskelig som skal utforskes. Gadamers livsver- 
den- og språkbaserte hermeneutikk redefinerer dermed også Diltheys 
psykologiske, men fortsatt avstandsbaserte, empatiske forståelse som mål 
for en humanvitenskap. Den hermeneutiske forståelsen er uomgjengelig 
livsverden- og praksisbasert. Den dreier seg om den kritiske erkjennel- 
sesytelsen i å forstå oss selv og andre i sortering av vår egen og andres 
kontekst gjennom å utvikle språket i bruk i forskjellige praktiske sam- 
menhenger og om å nærme seg en felles forståelseshorisont. Horisont- 
sammensmelting blir målet for en hermeneutisk-forstående tilnærming 
snarere enn psykologisk-empatisk innlevelse (Øfsti, 1975). 

Gjennom Frankfurterskolens «kritiske teori» (Horkheimer, Adorno, 
Marcuse, Benjamin, Fromm, Habermas, Negt) fra 1930- til 1970-tallet 
bringes samfunnsvitenskapene for fullt inn i metodediskusjonene. 1960- 
og 1970-tallet var preget av «metodestrid». Horkheimer og Adornos (1947) 
verk om opplysningens dialektikk påpekte pessimistisk hvordan en ned- 
arvet og dominerende, deduktiv, kalkulerende og instrumentell mål- 
middel-rasjonalitet - den eneste fornuft enhetsvitenskapen har anerkjent 
siden Hume, av Weber (1921) betraktet som modernitetens kjerne - 
ekspanderer på alle områder. Som kulturindustri koloniserer den friti- 
den som ledd i en ekspanderende kapitalistisk logikk som reduserer alt 
og alle til midler for grenseløs opphopning av abstrakte, substansløse mål 
på verdier; penger, profitt og økonomisk vekst. Slik ble, ifølge den tidlige 
Habermas (1969), moderne teknikk og vitenskap tilslørende ideologi - en 
falsk fornuftsbevissthet — slik allerede Husserls kriseoppfatning antydet. 

Habermas (1981) og Apel (1973) tok imidlertid et oppgjør med Horkhei- 
mers, Adornos og Webers pessimistiske, instrumentelle fornuftsbegrep. 

Den instrumentelle fornuft kan umulig være total. Avdekkingen av en 
kommunikativ, dialogisk fornuft, alltid allerede iboende i naturlig språk- 
bruk - dvs. et empirisk faktum - revitaliserer diskusjoner om autonomi 
og determinisme. Det erkjennelsesytende subjekt er en logisk nødvendig 
forutsetning for en vitenskap som skal leve opp til sitt begrep som gyl- 
dig kunnskap. Det samme subjektet er imidlertid alltid allerede preget og 
nedsenket i en livsverden som er kompleks, uoversiktlig og historisk, sosi- 
alt og psykisk formet. Livsverdenen som forutsetning er ikke et abstrakt, 
utenforstående og gyldighetssikrende erkjennelsessubjekt. Spørsmålet er 
dermed hvordan vitenskapen kan sikre seg mot relativisme og reduksjon. 
Skal Descartes’ og Kants abstrakte, kroppsløse, transcendentale subjekt 
reddes, må det innpasses, omformes, utvikles og gjenfinnes i en historisk 
drakt innenfor og gjennom «livsverden», som Heideggers «Dasein», ikke 
utenfor. Det dialogiske er et eksistensial. Dette fremstår som problemho- 
risont og utfordring i Apels og Habermas’ filosofi.” 

Frankfurterskolens Hegel- og Marx-inspirerte «kritiske teori» som 
annerledes enn den naturvitenskapelige «tradisjonelle teorien» (Hork- 
heimer, 1937), hvor kravet om «frigjøring» erstatter den tradisjonelle 
teoriens «prediksjon og kontroll», er til syvende og sist uforenelig med 
reduksjonismen, som gjør frigjøring til et meningsløst begrep. Et i det 
minste semi-autonomt, erkjennelsesytende «Da-sein», som kan bli mer 
autonomt og frigjøres, må til. Det er ikke bare et utvendig determinert og 
redusert «So-sein». Subjektet må dannes og bli til for seg selv som auto- 
nomt, gjennom kritisk-dialogisk bearbeidelse av egen pregning gjennom 
hverdagserfaringenes livsverden. Den kritiske teorien krever og inne- 
bærer derfor et annet begrep om erfaring, noe særlig Adorno (1974) og 
Negt og Kluge (1974) har gjort eksplisitt gjennom anknytning til erfa- 
ringsbegrepet hos Hegel og derigjennom Aristoteles. 

Erfaring er for tradisjonell teori og moderne erfaringsvitenskap, «data». 
For at fenomenologiens livsverden ikke skal reduseres til enda et objekt 
for en datainnsamlende vitenskap på besøk utenfra, må vitenskapens 
erfaringsbegrep de- og rekonstrueres. Et ikke-dataistisk erfaringsbegrep 


8 Apel og Habermas gjør den nevnte allmenningen (tå koinå / commons) til del av vår eksistensial- 
struktur. Jf. Eikeland (1997a, 2008). 

må vise sin berettigelse og legges til grunn. Kritisk teori bringer med 
seg en frigjøringsambisjon, hentet fra Marx, presumptivt ved å utgjøre 
den kapitalistiske lønnsarbeiderklassens historiske selvbevissthet. For 
ikke å forfalle til ideologisk dogmatikk må ambisjonen imidlertid bygge 
på «hiin enkeltes» konkrete og praktiske erfaringsutvikling. Den tradi- 
sjonelle teoriens mål om «prediction and control» må foregå utenfra og 
ovenfra. Den kritiske teoriens frigjøring må skje innenfra og nedenfra 
livsverdenen. Plasseres kritisk teori innenfor en fenomenologisk-herme- 
neutisk horisont, ser man hvordan den nødvendigvis starter innenfra 
livsverdenen som immanent kritikk. Kritisk teori er beslektet med den 
fenomenologisk-hermeneutiske kritikk av enhetsvitenskapen som util- 
strekkelig, selvmotsigende og anti-humanistisk dersom reduksjonismen 
og målsettingen om «predicton and control» får hegemoni. 

Den fortolkende samfunnsforskningen har hatt ambisjoner om å pre- 
sentere verden fra et «aktør-perspektiv». Metodologiens komplikasjoner 
viser likevel vanskelighetene i et slikt prosjekt så lenge perspektivet for- 
blir innenfra de dominerende og arbeidsdelte forskningsinstitusjonene 
og -metodene. Kvalitativ forskning kommer ikke fra en fjern planet, men 
insisterer på å komme utenfra. Kritisk teori må komme innenfra praksis. 
Som erfaringsbasert, livsverden-immanent, dialogisk-kritisk skjelning og 
utvikling, dvs. som mer eller mindre kompetente «måter-å-gjøre-ting-på» 
for innfødte, sammen med gjøremåtenes historisk og sosialt utviklede for- 
mer, forutsetninger og implikasjoner som noe å ta hensyn til, er kritisk 
teori å sammenlikne med metoderegler mer enn med naturvitenskapelige, 
«tradisjonelle» teorier om ytre objekter. Ytterligere klargjøring krever vur- 
dering av metodelæren innenfra. Den bærer selvoverskridelsen i seg selv. 


Selvomformende og -overskridende utvikling av 
metodelæren 


Naturvitenskapelige metoder som grunnleggende og overlegne har fått 
betydelige skudd for baugen, ikke minst gjennom Skjervheims (2000) 
kritikk av samfunnsvitenskapene som tilskuervitenskaper* I direkte 


9 Sml. Winchs (1958) Wittgenstein-inspirerte kritikk av en tilskuerbasert samfunnsvitenskap. 


343 


KAPITTEL 12 


inngrep med den «empiriske» sosiologiens og pedagogikkens meto- 
der påpekte han (1996, s. 71ff.) en avgjørende distinksjon mellom 1) en 
objektiverende tilskuervitenskap som registrerer meninger som «fakta» 
eller «data» om intervjuobjekter på linje med andre egenskaper, uten 
vurdering av meningsinnholdets gyldighetsrelasjon til et omtalt saks- 
forhold (sant-falsk, godt-dårlig osv.), og 2) en deltakende praksis hvor 
man sammen forholder seg kritisk vurderende til et omtalt saksforhold. 
Distinksjonen gjennomhuller samfunnsforskningens selvpålagte tabu: 
«dont go native», gjennom kollektiv, kritisk beskjeftigelse med livsver- 
dens grunnleggende betydninger. Meninger er mer enn data og fakta 
som utvendige egenskaper ved «andre» på linje med høyde, vekt og andre 
«empiriske» funn. Ytringer er ikke bare lyder eller streker. Meninger er 
inngangsporter til en annerledes, ikke-dataistisk, empirisk verden, felles 
for innfødte praktikere, men prinsipielt avstengt for utenforstående sam- 
funnsforskere på besøk. 

Når det gjelder vitenskapelige teorier, metoder, fakta og data, er det 
underforstått at forskere kan, skal og må ta andre forskeres meninger 
alvorlig ved kollegialt og kritisk å vurdere gyldighetsdimensjoner som 
sant og falsk, rett og galt, treffende eller ikke i fremstilling og forkla- 
ring av saksforhold. Tilsvarende gjelder for alle «innfødte» seg imellom 
i hverdagen. Enhver forsker er innfødt praktiker med tanke på egen 
forskningsvirksomhet. Alle mennesker er dessuten alltid allerede inn- 
fødte praktikere før de blir hhv. forskere eller forskningsobjekter. En 
«vitenskapelig» holdning til «andre» som studieobjekter forutsetter 
likevel like selvfølgelig at det ikke er legitimt å ta meninger vurderende 
på alvor. Som forsker klandrer eller roser man ikke intervjuobjek- 
tene som kolleger for å ha rett eller ta feil. Kommunikasjon forutsetter 
imidlertid skjelnende, vurderende tolkning og forståelse av ytringer. 
En «vitenskapelig behandling» kolleger og medmennesker imellom 
er derfor praktisk umulig og i grunnen «umenneskelig», siden kom- 
munikasjon prinsipielt umuliggjøres. Ren meningsinnsamling er ikke 
«sjølvrefererande konsistent», som Skjervheim påpekte (f.eks. 1996, 
s. 209). Noen mennesker må tas på alvor, andre skal ikke tas på alvor. 
Forskerne forbeholder seg selv evner «de andre» fraskrives, nemlig å 
være erkjennelsesytende subjekter med en ikke-determinert, autonom, 

kritisk, gyldighetsvurderende drøftingsevne i relasjon til en sak. Å evne 
dette er forskernes definerende kompetanse. Uten kompetansen, ingen 
forskning. Tilsvarende i andre profesjoner, og uten kompetansen, hel- 
ler ingen medmenneskelighet. Men en vitenskapelighet som krever at 
studieobjektene umyndiggjøres og dernest forklares som sosialt, psyko- 
logisk, biologisk, historisk og på andre måter determinerte, er ikke på 
høyde med studieobjektene. Å fraskrive mennesker deres definerende 
evner vilkårlig for å oppnå «vitenskapelighet» kan derfor neppe kalles 
saksadekvat. Vitenskapelighetens objektivitet i betydningen saksade- 
kvat trues nok en gang innenfra og utenfra. Den fremstår som umyn- 
diggjørende uten saklig grunn. 

1970-tallets «positivismedebatt» tok utgangspunkt i Skjervheims kri- 
tikk. Den forfulgte likevel ikke kritikkens praktiske konsekvenser, men 
forsøkte å innlemme den som «teoretisk» innenfor gitte institusjonelle 
forhold og arbeidsdelinger (Eikeland, 1997a). Kvalitative forskningsme- 
toder er resultatet av tiår med internasjonal «metodestrid». Skjervheims 
kritikk er imidlertid for grunnleggende til at fortolkende, arbeidsdelte 
«kvalitative metoder» kan løse utfordringene. Vitenskap som teknikk 
og tilslørende ideologi kan være nyttig for noe og noen. Skjervheims 
kritikk utelukker imidlertid at saksadekvate og konsistente menneske- 
fag kan bygge på et prinsipielt og radikalt skille mellom forsker og 
utforsket. 

Men få samfunnsforskere vedkjenner seg en slik «ekstrem» viten- 
skapelighet. De samtaler naturlig med «innfødte» uten å tenke gjen- 
nom forutsetninger og faglige konsekvenser. Naturvitenskapens spor 
henger imidlertid med i det arbeidsdelte utgangspunktet og formålet 
for meningsinnsamlende intervjuer, spørreskjemaer og liknende meto- 
der. Velmente erklæringer hvor studieobjektene tilskrives autonomi, 
myndighet, frivillighet og frihet o.l., er utilstrekkelige. Behandlingen 
avgjør, forskningspraksis avgjør. Utforming av spørsmål og innsamling 
av meninger krever tolkning og forståelse, men vedkjenner seg ikke en 
kritisk vurdering av meningsinnhold. Intervju er noe annet enn kritisk 
dialog som ikke samler på meninger, men vurderer, utforsker og omfor- 
mer dem kritisk. Hvordan den kvalitative utenfraforskningen invali- 
derer seg selv og produserer labyrinter av inkonsistens-, validitets- og 

reliabilitetsproblemer, viser seg likevel fullt forst nar kritikken frem- 
kommer innenfra gjennom velkjente utfordringer i konvensjonell 
samfunnsforskning. 


Data-problemer 

Moderne erfaringsvitenskap er data-basert. Innsamlede meninger er 
«data». «Data»-betegnelsens legitimitet hviler imidlertid pa muligheten 
for å fjerne det vitenskapen ønsket å erstatte fra eget empirisk grunnlag, 
nemlig tradisjonell, praktisk, taus og vanebasert kunnskap som dogma- 
tisk, fordomsfull, ukritisk, kulturrelativ osv. Det forskerne innhenter, 
kan ikke være fordreid av forskernes fordommer. Data må være frie fra 
Francis Bacons idoler. Forsøket er likevel oppgitt etter den logiske posi- 
tivismens mislykkede forsøk på å skjære vekk slike tilsettinger i såkalte 
observasjons- eller protokollsetninger som «rødt, her, nå». Tolkning og 
bruk av slike setninger forutsetter forskernes kulturspesifikke forståelser 
av at rødt er en farge, steds- og tidsangivelser, faglig kontekst m.m. «Data» 
som forutsetningsløst gitt for et rent speilende forskersinn er kompromit- 
tert, men uttrykket brukes fortsatt med en lånt, men undergravd autori- 
tet fra det opprinnelige begrepet. 

Men er det så nøye? Det er alminnelig erkjent at meninger eller obser- 
vasjoner som «data» er iboende hermeneutisk fordomsfulle gjennom 1) 
teoriavhengighet og 2) teori-impregnerthet. Teoriavhengigheten viser seg 
når data må utvelges. Alle himmellegemer i universet, alle sandkorn, alle 
hårstrå og subatomære partikler, alle meninger osv. er potensielle data. 
De fleste er imidlertid irrelevante. Man må foreta et utvalg. Det krever 
en forhåndsoppfatning eller «teori» om relevans, representativitet o.l. 
Sosiologer overser himmellegemenes posisjoner som irrelevante for men- 
neskers handlinger. Astrologer gjør det ikke. 

Datas fordomsfylde stikker imidlertid dypere. Ikke bare må de sorte- 
res og velges. De kan ikke renskes for kultur, historie osv. Observasjon 
er alltid av noe som noe bestemt. Hva noe oppfattes som, kommer an på 
øynene som ser. I europeisk antikk oppfattet de fleste mennesker lysende 
punkter på himmelen «spontant» som eteriske og guddommelige. Få 
gjør det i dag. Videre vil mennesker uten relevant utdannelse oppfatte 
kjernefysikkens boblekammerbilder som intetsigende, tilfeldige eller 

kunstverk. Data er teori-impregnerte, dvs. gjennomtrukket og -formet 
av historie, måleinstrumenter, kompetanse og laboratoriekontekst som 
kulturspesifikke forutsetninger. Det data persiperes som, indikerer det 
som alltid allerede er implisert og underforstått: livsverdener av kultur, 
historie, kompetanse, bakgrunnskunnskap o.l. 

Forskningsaktiviteten skal prinsipielt ikke påvirke studieobjektene 
ukontrollert, opprinnelig heller ikke anvende de studertes begreper. 
Dette har vist seg vanskelig (jf. Rosenthal, 1966). Forskningens reakti- 
vitet betegner derfor hvordan all forskningsaktivitet påvirker studieob- 
jektene og gjør dem «unaturlige». Alt fra arrangement av eksperiment 
til deltakende observasjon påvirker de utforskede gjennom «Hawt- 
horne-effekter» (Gillespie, 1991). I vår tid er alle grunnleggende påvir- 
ket av vitenskapelighet og forskning som institusjonalisert på bestemte 
måter, av grunnleggende tenkemåter i økonomi og psykologi og av 
hvordan alt formidles gjennom massemedier. Alt kompliserer generali- 
sering, objektivitet o.l. Forholdsregler er anbefalt for å nøytralisere eller 
eliminere forskningens reaktivitet, inkludert forslag til forskere om å 
gå med hvite frakker (Smith, 1981), være «flue på veggen» og forsøk på 
såkalte «unobtrusive measures» (Webb et al., 1966), hvor man stude- 
rer andres levninger som arkeologer eller skriftlige kilder som histori- 
kere. Livsverdenspregninger gjør uansett forestillingen om upåvirkede 
og naturlige mennesker på tvers av og uavhengig av forskjellig kultur, 
historie etc., både som forskere og som utforskede, til en umulighet. 
Vi er verken ren natur eller marsboere, og heller ikke helt reduksjo- 
nistisk determinerte. Vår natur er alltid allerede gyldighetsvurderende 
«i-verden», kulturelt preget og formidlet. 

Samfunnsforskningens studieobjekter er dessuten perseptuelt ikke-ob- 
serverbare. Ingen har sett, hørt, luktet, smakt eller befølt en organisa- 
sjon, en stat, en sjel, medvirkning, kultur, makt, læring e.l. Slike enheter 
kan ikke avgrenses og observeres som fysiske objekter i tid og rom. 
Hvor begynner og slutter de? For persepsjonen finnes ikke samfunn 
som fru Thatcher påpekte. Verken operasjonaliseringer, indikatorer eller 
moderne konstruktivisme løser problemet. På engelsk betyr imidlertid 
«observation» ikke bare sansebasert, perseptuell observasjon utenfra eller 
introspektiv indre observasjon. Man kan også «observe practically» — dvs. 

i-akt-ta — innenfra praksis ved å følge skrevne og uskrevne regler for 
atferd eller oppførsel: måter-å-gjøre-ting-på. Som innfødt kan man være 
god eller dårlig i praktisk i-akt-takelse. Organisasjoner, stater, sjeler, 
medvirkning, kultur, makt, læring og andre slike begreper er praktisk 
observerbare for innfødte hvis virksomhet opprettholder og i-akt-tar dem 
grepsmessig. Det krever imidlertid ikke bare dressur, men tolkning og 
forståelse. Praktisk observasjon er likevel knapt nok anerkjent og enda 
mindre innreflektert som menneskefaglig erfaringsgrunnlag. Den bryter 
med «don't go native»-regelen. 


Forklaringsproblemer for utvendig observasjon 

Det foregaende angar datas kvalitet, det folgende utvendige forklaringer 
som Frankfurterskolens «tradisjonelle teori». Vitenskapsteoriens utvik- 
ling bærer også med seg selv-overskridelse og dekonstruksjon. Stan- 
darden for vitenskapelige forklaringer har veert hypotetisk-deduktive 
systemer av logiske slutninger, hvor sanne observasjoner skal følge som 
konklusjoner fra teoretiske premisser og situasjonsbetingede randbe- 
tingelser. «Data» er observasjoner som trenger forklaring. 

Logisk medfører sanne premisser bare sanne konklusjoner. Falske 
premisser kan likevel medføre begge deler. Sanne konklusjoner kan 
m.a.o. også følge av falske premisser. Av «alle fisker er varmblodige» 
(falsk) og «alle hvaler er fisker» (falsk) følger logisk at «alle hvaler er 
varmblodige» (sant). Byttes «fisker» med en variabel «X», viser uen- 
delig mange både sanne og falske teorier seg som logisk like gyldige 
som forklaringer på sanne observasjoner. X kan være hva som helst. 
Teoretiske forklaringer består dessuten av et uendelig antall tause og 
eksplisitte premisser, dersom man trekker inn alle underforståtte, 
underbevisste og underkommuniserte kultur-, kontekst- og person- 
gitte selvfølgeligheter og randbetingelser — livsverden - som nødvendig 
bakgrunnskunnskap. 

Denne teori-pluralismen begrunner for Næss (1972) en anti-dogma- 
tisk og hypotetisk holdning. Den kan også begrunne en skeptisk eller 
«post-moderne» likegyldighet overfor vitenskapelige teorier. I astrono- 
mihistorien er dette kjent som et instrumentalistisk forklaringsprinsipp 
med navnet «saving the appearances» (Duhem, 1969). Gyldighetskriteriet 

er ikke sanne premisser som beskriver noe virkelig, men at teorien — f.eks. 
i form av at astrolabium eller matematiske likninger - instrumentelt og 
logisk-teknisk kan forutsi bevegelser, endringer og utvikling i innsam- 
lede data. 

Teori-pluralismen danner også grunnlag for Quines (1961) prinsipp, 
«the under-determination of theories by data», og for den logiske induk- 
sjonens ugyldighet. Når et uendelig antall sanne eller falske premisser 
kan forklare data på logisk vis, kan man ikke slutte fra «data» til en sann 
forklaring. Laudan (1981) skiller mellom «plebeiisk» og «aristokratisk» 
induksjon, begge ugyldige logiske slutninger. Plebeiisk induksjon hevder 
f.eks. at siden solen hittil har stått opp i øst, vil den alltid gjøre det. Det er 
feil. Aristokratisk induksjon hevder at f.eks. heliosentriske forklaringer 
kan utledes av observasjonene. Det er også feil. Uendelig mange teorier 
kan forklare data på logisk gyldig vis. Hvordan velger man da «riktig» 
teori, eller hvordan finner man riktig «mellomterm», dvs. X i avsnittet 
over?" 

Poppers (1959) kritikk av logiske positivisme bygger på samme logikk. 
Hypotetisk-deduktive teorier kan ikke bevises som sanne, dvs. verifise- 
res. Usanne teorier kan også fungere. Popper krever i stedet at teorier må 
kunne falsifiseres. Vitenskapelighet krever kriterier for hvordan. «Guds 
vilje» kan f.eks. forklare alle typer hendelser og kan derfor ikke falsifi- 
seres. Hvis funn er uventede, ikke-forutsette og ikke stemmer med hva 
en foreliggende teori tilsier, krever falsifikasjonismen at teorien forkas- 
tes. Men også falsifikasjon har utfordringer (Lakatos & Musgrave, 2008). 
Teorier består av et uendelig antall tause eller uttalte premisser som bak- 
grunnskunnskap. Falsifikasjonismens slutningsregel peker ikke ut hvilke 
som må forkastes, bare at noe er galt i ansamlingen av tause og uttalte 
premisser for deduksjonen fra teori X. 

«Tradisjonell teori» i menneskefagene har mange utfordringer knyttet 
til forsøk på tilpasning til naturvitenskapelige modeller. På tvers av kon- 
troversen mellom kvantitative og kvalitative metoder er «elefanten i rom- 
met» den prinsipielle separasjonen mellom forsker og utforsket. Lewins 


10 «Abduksjon» er ingen logisk slutning, men en vurdering av hvilke blant et uendelige antall 
forklaringspremisser som er rimelige ut fra alt annet vi tror vi vet (livsverden), formålet med 
teorien o.l. 

aksjonsforskningsfyndord «in order to understand it, you have to change 
it» kan spores historisk langt tilbake (Eikeland, 2018), og baserer seg ogsa 
pa skillet mellom forsker og utforsket. Samfunnsforskningens hoved- 
strom har imidlertid fatt beroringsangst etter at den forlot eksperimenta- 
lismen som etisk og praktisk uanvendelig. Som forsker utenfra kommer 
man ikke nærmere enn «deltakende observasjon» (Nielsen, 1996) uten å 
bryte tabuet «don't go native». Overvinner man den splittende arbeids- 
delingen filosofisk, metodologisk og praktisk, kommer man imidlertid 
nærmere. 


Metodelærens metoder som overskridende forbindelsesledd 
mellom forskning og profesjon 

Forskere må ta hverandres oppfatninger og måter å gjøre ting på, vur- 
derende på alvor. Metodelæren diskuterer, begrunner og legitimerer 
gyldighet og pålitelighet for samfunnsforskningens empiriske meto- 
der, dvs. forskernes praksis. Metodene sliter imidlertid med gyldighet 
og pålitelighet. Hammersley og Atkinson (1987) anbefaler at forskerne 
utnytter metodelærens utfordringer som «datakilde». Hvordan diskute- 
res i mindre grad, for metodelæren bygger ikke på anerkjente empiriske 
metoder. Metodelærens metoder er kritisk selvrefleksjon blant prak- 
tiserende forskere omkring metodeutprøvende erfaringer (Eikeland, 
1997a). Metodelæren er forskernes praksis-i-akt-takende yrkes- eller 
profesjonskunnskap. 

Gjennom metodelærens metoder studerer forskerne således ikke 
lenger «de andre», men seg selv, sin praksis, kompetanse og «måter-å- 
gjøre-ting-på» som «innfødte forskere» innenfra forskningspraksis. Her 
er arbeidsdelingen opphevet. «De andre» — både yrker og profesjoner, 
praktikere og innfødte — frarådes samtidig på det sterkeste å gjøre det 
samme. Gjør de det, trues de arbeidsdelte forskernes institusjonaliserte 
privilegier og antatte overlegenhet når det gjelder kritisk vurderings- 
evne. Metodelærens metoder - forskernes selvutforskningsmetoder - 
åpner imidlertid qua praktikerforskning, nye og andre forbindelseslinjer 
mellom forskning, profesjoner og yrker. For metodelærens metoder er 
også profesjonsforskningens metoder for å utvikle praksis og forståelse 
innenfra. 

Antikk dialogfilosofi - reservoar og mottaker" 


De fleste utviklingslinjene ovenfor kan tilbakeføres til Aristoteles. 
Nyanseringen av metodisk tilnærming tilpasset sakens natur er ekspli- 
sitt aristotelisk. Fellesprinsipper for vitenskapelighet var sentrale for 
både Aristoteles og Platon og kobler Aristoteles’ førstefilosofi — feilak- 
tig kalt «metafysikk» - til medborgerlige fellesanliggender (politikk) 
i antikke bystater. Alle bruker fellesprinsippene bevisst eller underbe- 
visst, kompetent eller inkompetent gjennom dagligspråket hvor de gjør 
seg underforstått gjeldende. Praktisk erfaring (empeiria) som grunnlag 
for all kunnskap, læring og kompetanse er aristotelisk. Krav om indi- 
viduelt tilpassede læringsbaner likeså. Den wittgensteinske vending i 
moderne filosofi er innlemmet i den neo-aristoteliske vending (Hacker, 


2007). 


Erfaringsbegrep 

Forskningens erfaringsbegrep er preget av dets «dataistiske» omdefine- 
ring i Englands «Royal Society» på 1600-tallet (Dear, 1985; Bonss, 1982) 
og av sammenblanding med «opplevelse». Erfaring og opplevelse skjel- 
nes ikke i engelsk «experience». Moderne erfaringsbegreper har tanken 
felles om en perseptuell konfrontasjon med enkeltting eller enestående 
situasjoner. Begreper og teorier er generelle. Oppfatningene vanske- 
liggjør forståelsen av overgangene mellom erfaring og begrep. Dagens 
hverdagsforståelse vektlegger imidlertid erfaring som akkumulert gjen- 
nom øvelse og praksis. Eikeland (1997a; 1998b) drøfter hvordan Platons 
og Aristoteles’ erfaringsbegrep - empeiria - stemmer med dagens hver- 
dagsforståelse, når de klassiske tekststedene i Metafysikken og Andre 
Analytikk leses i lys av hvordan ordet brukes generelt. Empeiria er 
ikke reduserbar til persepsjon (aisthésis). Platons «erfaringsskepsis» 
gjelder aisthésis som grunnlag for sikker kunnskap, ikke empeiria 
som allmenn, praktisk grepserfaring man har med seg fra situasjon til 


situasjon. 


11 For kildehenvisninger angående det følgende, jf. Eikeland (1997a, 1998b, 2008, 2017, 2018). 

Det greske erfaringsbegrepet utvikles og utformes nedenfra og opp, 
innenfra livsverden gjennom praktisk øvelse og vanedannelse, ikke uten- 
fra eller ovenfra. Empeiria som innøvethet bygger på kjerneordet peira 
som forsøk, testing eller utprøving. Resultatet er etableringen av vaner, 
evner og ferdigheter, ikke perseptuelle inntrykk som i empirismen. Erfa- 
ringen er som Aristoteles påpeker i Magna Moralia (1190b30) påpeker, 
ekstrahert fra vaners form og kognitive innhold som må finne treffende 
språklige uttrykk. Slik utvikles altså erfaring til epistémé: «Epistémé 
dannes når man griper erfaringen basert på vane». Grep om egne grep 
blir omgrep, «metagrep» og begrep. 

Pragmatismen gjenoppdager vaner som «induktivt grunnlag» for 
underbevisste allmenngrep - empeiria — for de utvikles som evner og 
ferdigheter og bevisstgjøres som begreper. Erfaring og begrep er her ikke 
splittet i det partikulære og det generelle som fort gjør teoretiske begreper 
til overgrep. Slik reetablerer antikkens erfaringsbegrep betydningen av 
praksis for begrepsutvikling og teoriforståelse. Det legger grunnlag for en 
genuint empirisk praktikerforskning og -læring. Men forbudet mot å «go 
native» må brytes. Å være en innøvd «native» er ikke diskvalifiserende, 
men avgjørende slik Aristoteles krever, f.eks. i Politikken (1340b22-26, 
b36-40, 1282a5-7). 

Samfunnsforskningens innsamlede meninger og observasjoner som 
«data» er imidlertid dens eneste akseptable «empiri». Observasjons- og 
intervjudata medbringes fra felt til fortolkning. Besøkende forskere har 
ikke annen legitim empiri å bygge på, mens praktikere har akkumulert 
empeiria som grunnlag for produksjon av data som uttalelser i inter- 
vjuer eller for sin forskerobserverte atferd. For de utforskede er forskernes 
observasjons- eller intervju-data flyktige, frosne situasjons- og kontek- 
stavhengige uttrykk for praktisk akkumulert empeiria som gjerne kan 
uttrykkes og formuleres på andre måter, ses fra andre vinkler og aspek- 
ter, iverksettes på forskjellige måter i nye situasjoner, f.eks. når det ikke 
er forskere til stede (Eikeland, 1985). Andre praktikerformuleringer vil 
imidlertid endre forskernes data. Praktikernes virksomme samfunnser- 
faring forblir en uoppnåelig målestokk for «data», fortolkning og «teori». 
Var det mulig, ville derfor tilgang til empeiria uten «empiriske forskere» 
som mellomledd styrket menneskefagene som Wissenschaft. 

Tabell 1 Aristotelisk gnoseologi: kjennskaps- og kunnskapsformer 


Aisthésis 1. Theörésis = Apödeixis (deduksjon, Tilskuers oppfatning 
(persepsjon) epistémé, demonstrasjon), (observasjon), saklig 
didaktikk forklarende, prediktiv 
modellering 
2. Påthos Lidelse; bli berørt / 
påvirket passivt / 
"lidenskapelig" fra 
utsiden 
Empeiria 3. Khrésis Tékhné (kalkulasjon) Bruke eksterne A 
2 (praktisk objekter som E 
3 | tilegnet og instrumenter uten å S 
= opparbeidet forandre dem a 
= erfaring) — | 4. Poigsis produsere/ skape; g 
z og energeld manipulere eksterne a 
2 (aktivitet/ objekter som A 
$ aktualitet) materiale, forme = 
5 materiale i samsvar å 
oO med tidligere 3 
E utarbeidet plan 8 
= 5. Praxis, Phrönésis («praktisk Gjøren; dyktig utøvelse, z 
S klokskap», særskilt form | praktisk resonnering 
S for overveielse) og etisk overveielse 
E 6. Praxis, Kritisk dialektikk / Øvelse, prøving, 
2 dialog som refleksjon. trening for utvikling 
Ke) Veien fra novise til av kompetanse, 
D ekspert, fra taus til mestring, og innsikt 
E d ; NE 
5 artikulert viten (theöria) 
a 7. Theôria = Kritisk induktiv dialog, Innsikt, forståelse av 
8 epistémé, veien til innsikt (hé former/mønstre 
£ hodös) 
Gnoseologi 


Moderne epistemologi gjør epistémé — «vitenskap» — til målestokk for 
alle kunnskapsformer etter en modell i Platons Theaitetos. Aristote- 
les’ kunnskapsforståelse er imidlertid en nyansert gnoseologi skissert 
i tabellen nedenfor.” Her inngår epistémé som én gnösis- eller kjenn- 
skapsform, hvor dyd eller dyktighet (areté) qua perfeksjonert habitus 


12 Bearbeidet fra Eikeland (1997, 2008). 

eller héxis utgjør en grunnleggende form.” Hos Aristoteles foreligger 
flere gnösis-former, sortert etter deres forskjelligartede relasjoner 
mellom «knower» og «known» og dermed forskjellige mål-middel-re- 
lasjoner, fra en helt atskilt relasjon i teoriformen theörésis, via mellom- 
formene pathos, khrésis og poiésis, hvor mål og midler er forskjellige, 
til praxis og teoriformen theöria, hvor «knower» og «known» er over- 
lappende eller identiske. Moderne metodologi utgjør forskningens 
yrkes- og profesjonskompetanse som habitus og dyd, dvs. kunnskaps- 
genereringens institusjonsinnfelte «måter-å-gjøre-ting-på» som kyn- 
dighet (Eikeland, 2008). Theöria med grammatikk som «paradigme» 
er som empeiria-basert innsikt og forståelse, nært beslektet med kritisk 
teori, mens theörésis utgjør historisk utgangspunkt for den moderne 
vitenskapens forklarende, «tradisjonelle» teoribegrep, eksplisitt lagt til 
grunn for antikk astronomi, en sekundær og anvendt disiplin, ifølge 
Aristoteles. Tabellen inneholder også modernitetens instrumentelle 
fornuftsbegrep som én form (tékhné), men det er verken det eneste eller 
mest sentrale. Både phrönésis som overveielse i tilknytning til etisk og 
politisk praxis og dialogisk-dialektisk fornuft som innsiktsutviklende 
form tilknyttet livsverdens empeiria er ikke-instrumentelle. De uttryk- 
ker og utvikler medborgerlige relasjoner og politiske standarder som 
frihet, likhet og fellesskap. Tabellen inneholder også pathos, khrésis, 
poiésis, praxis, og praxis, som alle fem i moderne, unyansert språk- 
bruk kan omtales som «praksis». Det 20. århundrets diskusjoner har 
vist til livsverden som grunnlag og utgangspunkt for vitenskap. For å 
fastholde og videreutvikle nyansene fra en tenkning hvor skillet mel- 
lom vitenskap og livsverden og mellom vitenskapsteori og eksistensi- 
alisme oppløses, er distinksjoner viktige. Tabellen muliggjør og krever 
en nyansert diskusjon om terminologi og om sammenfall og splittelse 
mellom erkjennelsessubjekt og -objekt; forsker og utforsket. 


13 Alle gnösis-former er for Aristoteles hexeis eller habitiis. Det er også Polanyis (1998) «tacit 
knowing». 

Dialog og andre tenke- og talemåter 

«Dialog» verserer i dag som en samtale- og tenkemåte for kritisk vide- 
reutvikling av livsverdenspraksis samt praktisk innsikt og kompetanse. 
Antikk filosofi, «unnfanget» under det Arendt (1958) kalte «the most tal- 
kative body politic in the history of the world», er også her mer nyansert. 
Aristoteles skjelner mellom talemåter med forskjellige former og formål, 
som 1) retorikk, 2) overveielse eller deliberasjon, 3) didaktikk eller under- 
visningstale, 4) deduksjon og 5) dialog. 

Retorikk (1) dreier seg om overtalelse til handling eller beslutning 
overfor et lyttende, vurderende publikum. Deliberasjon (2) dreier seg 
om kollektiv eller individuell søking, vurdering og overveielse av hen- 
siktsmessige handlingsalternativer som midler for å oppnå etisk-politisk 
goder (phrönésis) eller mer vilkårlige mål (deinötés). Aristoteles anbefa- 
ler phrönésis, eller praktisk klokskap, dvs. analyse av den foreliggende, 
konkrete situasjon for å finne og gjøre det tilpassede rette, for riktig for- 
mål, overfor rett person, på rett måte, til rett tid og sted osv. basert på etisk 
dyktighet. Etikk og politikk aksepterer således ikke manglende presisjon. 
Aristoteles betrakter dyd og phrönésis som mer presise enn misforståtte 
krav om matematisk presisjon, vitenskap og teknikk på menneskefagenes 
områder (Eikeland, 2008, s. 56). 

Didaktikk (3) og deduksjon (4) dreier seg om hhv. (3) instruksjon og 
(4) deduktiv bevisførsel med utgangspunkt i «ferdig-analyserte» kunn- 
skapsområders basic assumptions. Dialog eller dialektikk (5) dreier seg 
om å vise noe gjennom en utforskende tenke- og talemåte som problema- 
tiserer og videreutvikler de samme basic assumptions. For Aristoteles er 
det dialogiske ikke primært anvendelse av formal logikk i samtaler, heller 
ikke beslutningsorientert retorikk eller deliberasjon. Dialogen er hand- 
lings-basert i empeiria, men ikke beslutnings- eller handlings-rettet. Den 
er innsiktsorientert, dvs. kritisk-skjelnende, sorterende, artikulerende og 
definerende med utgangspunkt i øvelses- og handingsbasert erfaring og 
i lokale oppfatninger og språkbruk (éndoxa) blant samtalepartnere eller 
innen en bestemt praksisform. Dialogen søker saklig innsikt og forståelse 
(theöria). Den krever et handlingsavlastet frirom (skholé); det Aristoteles 


14 Jf. Eikeland (1997a, 2008 o.a.) for drøfting, nyansering og utdyping. 

kaller dialogiske samlinger for leering (dialektikai sunodoi), som kan 
skape kritisk, saklighetsdannende distanse innenfra praksis istedenfor 
konvensjonelle forsok pa a skape en utvendig arbeidsdeling og astrono- 
misk separasjon for samme formal. Platonsk-aristotelisk dialog er kritisk 
skjelning og gyldighetsvurdering av foreliggende meninger, pastander, 
forestillinger, tilsynekomster, praksisformer o.l. innenfra. Metodelærens, 
profesjons- og yrkeskunnskapens metoder, dvs. veien ut av objektivis- 
mens tékhné og theörésis, er dialogisk. 


Konklusjon: Metodelærens metoder, 
praktikerforskning og læring 


Scientismens avvikling gjennom filosofiens og metodelærens utvikling 
løfter og synliggjør en aristotelisk horisont. All forskning legitimeres 
gjennom metodelærens metoder, som selv utgjør en erfaringsbasert, kri- 
tisk og reflekterende filosofisk virksomhet for utforskning og utfordring 
av tanke- og praksisformers «basic assumptions». Metodelærens metoder 
er derfor praktikerforskning som arbeider utviklende innenfra forskjel- 
lige virksomhetsformer - målestokk også for herværende tekst. Gjen- 
nom vaner og øvelse videreutvikler metodene «måter-å-gjøre-ting-på» 
til evner og kyndighet på alle livsverdens områder. Dette er således også 
mesterlæring, organisasjonslæring, symbiotisk læring og livslang læring. 
Gjennom praksis- og erfaringsbasert dialog bringes livsverdens «eksisten- 
sialstruktur» og vår egen historiske, institusjonelle, sosiale, psykiske o.l. 
pregning til syne. Slik kan vårt erkjennelsesytende «jeg» eller «Dasein» 
utvikle og befri seg empirisk, ikke fra lokale pregninger og utgangspunk- 
ter, men fra stagnasjon og determinasjon. Dét var også poenget med den 
sokratiske filosofien. 

Verken «normale» forskningsmetoder som observasjon, utspørring og 
forsøk, eller belærende, «skolastisk» kateterundervisning, gjøres ubru- 
kelige av dette. De er nyttige, men må gjennomtenkes, redefineres og 
innplasseres i et begreps- og kunnskapsregime hvor praxis er attraktor. 
Konvensjonelle metoder er ikke grunnleggende garantister for viten- 
skapelighet, men supplerende midler innenfor en artikulert praxis- 
basert lærings- og forskningshorisont. De utgjør derfor ikke grunnlag for 

yrkesmessig, profesjonell, organisatorisk eller politisk praksis. Innenfor 
kjennskapsformer som theörésis og tékhné, med «prediction and control» 
som mål, er læring og forskning, mål og midler, formmessig forskjellige 
og utvendig relatert. Innenfor en praxis-forskningshorisont med frigjø- 
ring som mål er læring og forskning, mål og midler, formmessig beslektet 
og innvendig relatert. Dette gjenoppdages gradvis gjennom reintroduk- 
sjonen av mesterlæringsprinsipper både i den teoretisk-pedagogiske dis- 
kurs (Lave & Wenger, 1991; Dreyfus & Dreyfus, 1986; Nielsen & Kvale, 
1999, 2003; Hiim, 2010) og i praktisk forskerutdanning (UHR, 2010). Det 
gjenstår å trekke ytterligere praktisk-institusjonelle konsekvenser. 

Abstract: This article is based on action research integrated as part of a compe- 
tence development programme provided for colleagues taking on a study pro- 
gramme leader function established at the University in Stavanger 2018-2019. 
Experiences expressed by those who hold the function are investigated in relation 
to what is formulated in the written descriptions of the new educational leadership 
function. Data in the study was collected through mixed methods including notes 
from observations, case-descriptions submitted in the competence programme, 
and document analysis of written experiences. The new study programme lea- 
der function had the same organizational description for all faculties. However, 
our findings indicate that the position was interpreted and experienced in various 
ways in different departments and scientific disciplines, with regards to time given 
to fill the position, as well as the responsibility and job tasks following the posi- 
tion. Our main findings suggest that the study programme leaders experienced a 
set of tensions and dilemmas in their practice. These findings are described and 
discussed in the article. 


Keywords: quality in education, educational leadership, leadership of studypro- 
grams, action research in higher education 

Innledning 


Norske myndigheter har satt et særlig søkelys pa utdanningskvalitet i 
høyere utdanning (UH-sektoren) de seneste årene. Satsingen uttrykkes 
i nye forskrifter", policydokumenter* og direktorater med ansvar for til- 
syn og forvaltning av konkurransearenaer for økt utdanningskvalitet3 
Hovedmålet er at studentene skal få ta del i så gode læringsaktiviteter 
som mulig, og at deres utbytte av studiene styrkes. UH-sektoren forven- 
tes derfor å vie større oppmerksomhet rundt dette i tiden som kommer. 
Men hvordan skal en forhindre at slike kvalitetstiltak ikke oppleves som 
en serie med nye krav og forventninger preget av ledelses- og administra- 
sjonslogikk, der de som skal realisere utdanningskvalitet i praksis, ikke 
føler at de verken har fått bidra med å definere hvordan dette skal forstås, 
eller har fått tid, ressurser, kompetanse eller myndighet til å gjennomføre 
de endringer de blir pålagt? Dette er sentrale problemstillinger som stu- 
dieprogramledere ved Universitetet i Stavanger har pekt på og diskutert i 
den aksjonsforskningsstudien som ligger til grunn for denne artikkelen. 


Teoretiske og empiriske rammer 


I Stortingsmeldingnr. 16 (Kunnskapsdepartementet, 2017) ble betydnin- 
gen av utdanningsfaglig ledelse med vekt på studieprogramnivået vekt- 
lagt. Betegnelsen for denne type studienær faglig ledelse ble definert som 
studieprogramledelse. Ulike former for faglige studieledelsesfunksjoner 
er ikke ukjent for sektoren, og flere betegnelser og organiseringer av 
denne type lederfunksjoner har tidligere vært i bruk (Aamodt et al., 2016; 
Stensaker, Elken & Maassen, 2019). Den studieprogramlederfunksjonen 
som diskuteres i denne artikkelen, er en studieprogram-orientert viten- 
skapelig ledelsesfunksjon som ble opprettet ved Universitetet i Stavanger 
(UiS) i forlengelsen av stortingsmelding nr. 16 (2017). I meldingen står 
det at: 


1 Studietilsynsforskriften — https://lovdata.no/dokument/SF/forskrift/2017-02-07-137 Studiekva- 
litetsforskriften - https://lovdata.no/dokument/SF/forskrift/2018-01-03-6?q=studiekvalitetsfor- 
skriften 

2 — https://www.regjeringen.no/no/dokumenter/meld.-st.-16-20162017/id2536007/ 

3 — https://diku.no og https://www.nokut.no 

God studieprogramledelse er viktig for 4 skape helhet og sammenheng i studie- 
programmene. Studieprogramledelsen har ansvar for å skape gode arenaer for å 
diskutere programmenes utvikling, slik at hele fagmiljøet blir engasjert og føler 


eierskap til studieprogrammet. 


Videre uttrykkes det at Regjeringen forventer at studieprogramledelsen 
får tydelige mandater og tilstrekkelig handlingsrom til å realisere helhet 
og sammenheng i studieprogrammene (Kunnskapsdepartementet, 2017, 
s. 83). 

Flere rapporter og studier har i de senere arene sett pa ledelse av stu- 
dieprogramnivaet. Ved Universitetet i Tromsø - Norges arktiske uni- 
versitet (UiT) har Grepperud, Danielsen og Holen (2018) sett på ulike 
modeller for ledelse av studieprogram. De har drøftet hvordan to vari- 
anter av programstyremodeller og en variant av en studieledermodell gir 
seg utslag i oppgaver, fullmakter, sammensetninger av ressurser og faglig 
ivaretakelse. Aamodt og kolleger (2016) har gjort en analyse av ledere av 
studieprogrammer i høyere utdanning i Norge. Analysen baserer seg på 
en nasjonal undersøkelse blant personer som ivaretok rollen som leder 
av studieprogram, ved både høgskoler og universiteter. Datagrunnlaget 
var et elektronisk spørreskjema som ble sendt ut til 1010 personer ved 33 
institusjoner, og målet var å belyse utdanningsledelse på et «mikronivå». 
Solbrekke og Stensaker (2016) har identifisert flere faktorer som bidrar 
til fragmentering av studieprogrammene, og sett på hvordan en kan sti- 
mulere til felles engasjement for et studieprogramnivå. I den anledning 
har de benyttet erfaringer fra personer med lederansvar på programnivå 
og viser til praktiske eksempler fra Universitetet i Oslo. Stensaker har 
i tillegg, sammen med Elken og Maassen (2019), sett på organiseringen 
av studieprogramledelse. I studien vender forskerne tilbake til datama- 
terialet NIFU samlet inn i tidligere nevnte nasjonale spørreundersøkelse, 
og stiller spørsmål ved hvordan lederrollen er formalisert og forankret 
på studieprogramnivå, hvilke ansvarsområder og oppgaver studiepro- 
gramledere er gitt, og hvordan kvalitetsarbeid samordnes sett fra studie- 
programledernes ståsted. Ved Universitetet i Stavanger har Hoem (2019) 
diskutert spørsmålet om distribuert eller individualistisk utdannings- 
ledelse i sin masteroppgave i organisasjon og ledelse. Gjennom hoved- 
sakelig dybdeintervjuer av studenter og ansatte antyder hans funn at 

utdanningsledelse ved UiS foregar pa flere niva i organisasjonen, og at 
utdanningsledelse like gjerne kan betegnes som spredt, flytende og pavir- 
kelig, som veldefinert og planlagt. 

Gibbs og kolleger understreker i en storre internasjonal undersokelse 
av ledelse i hoyere utdanning betydningen av at utdanningsledelse har en 
lokal forankring (Gibbs, Knapper & Piccinin, 2008). De hevder at utdan- 
ningsledelse er en svært sammensatt prosess, og ma tilpasses og avpasses 
kulturen i de enheter som skal ledes, for å lykkes. Disse funnene støttes 
i en dybdestudie fra Sverige, der forskerne konkluderte med at en kritisk 
faktor for å lykkes med utdanningsledelse var om leder hadde legitimitet 
hos de som underviste i programmene, samt var lydhør og tilpasset den 
kulturen en skulle lede (Mårtensson & Roxås, 2016). 

Måten ledelse av studieprogram utøves og organiseres på, ser ut til å 
være svært forskjellig mellom ulike universitet, og mellom ulike land og 
utdanningskulturer. Tidligere forskning viser ikke at det er en klar sam- 
menheng mellom graden av «suksess» i undervisningen forstått som for- 
mell anerkjennelse av fremragende undervisere, og måten programmene 
ledes på (Gibbs et al., 2008; Johansen, 2020). Det ser ut til at utdanning 
av høy kvalitet kan oppstå innenfor rammer av ulike typer organisering 
og av ulik utdanningsledelse (Gibbs et al., 2008). Et slikt forskningsfunn 
gir indikasjoner på at utdanningsledelse også i en internasjonal sammen- 
heng ofte er uformell og svakt koblet til formelle, organisatoriske planer 
og retningslinjer, og at den er preget av administrativ forvaltning innen- 
for etablerte strukturer. 

I en nylig publisert doktorgradsavhandling fra NTNU diskuterer 
Johansen (2020) hvordan utdanningsledelse tydelig rammes inn og 
påvirkes av rådende utdanningspolitisk ideologi. Hun trekker i denne 
sammenheng frem New Public Management (NPM), en styringsstrategi 
som ifølge hennes funn har klare dysfunksjoner i møte med rasjonalite- 
ten i utdanningssystemet, og som kan fungere som barriere for etable- 
ring av kvalitet i program og emner. En kan hevde at utdanningsledelse 
møter både krav og forventninger ovenfra gjennom press fra rådende 
styringsideologi, og nedenfra gjennom kontekstualitet og tilpasning til 
lokal kultur og praksis for å sikre legitimitet. Det er derfor grunner til å 
forstå utdanningsledelse som karakterisert av å stå i krysspress mellom 

disse ulike krav og hensyn. Dette krysspresset mellom ledelses- og admi- 
nistrativ logikk, som ikke alltid samsvarer med fagprofesjonenes logikk 
og forståelse av hva som er viktig og sentralt, er en kjent problemstilling 
i mange kunnskapsorganisasjoner, for eksempel i sykehussektoren (Reay 
& Hinings, 2009). 

En kan se på innføringen av studieprogramledelse i norsk UH-sektor, 
med et overordnet mål om å styrke utdanningskvalitet i sektoren, som 
en form for toppstyrt planlagt endringsprosess. Planlagte endringer kan 
defineres som bevisste handlinger en organisasjon iverksetter for å imple- 
mentere et mål, med definert begynnelse og sluttpunkt (Burnes, 2005). I 
et slikt perspektiv blir endring sett på som noe ledere er i stand til å plan- 
legge, kontrollere, utføre og implementere. Andre teorier som omhandler 
endringer i organisasjoner, er kritiske til et slikt syn på endring. Ifølge 
kompleksitetsteori, som er et samlebegrep for teorier som beskriver kom- 
plekse systemer, er planlagt endring ikke engang mulig, fordi kompleksi- 
teten innad i organisasjonslivet gjør at endring ikke kan skje på en lineær 
måte. Ifølge kompleksitetsteori kan ikke endring kontrolleres i den for- 
stand at en kan planlegge og kontrollere resultatene av endringsproses- 
sene, uansett hvor smarte og detaljerte planer som ble laget på forhånd. 
Derfor vil det ikke være mulig å lykkes med (topp)styrte og hierarkiske 
endringsforsøk (Burnes, 2005). Hvis det i tillegg råder flere ledende og 
motstridene logikker innad i organisasjonen, som administrativ- og 
ledelseslogikk versus faglig logikk, med ganske forskjellig syn på verdier, 
holdninger og verdenssyn, vil endringsprosesser bli enda mer kompli- 
sert å lykkes med. Spørsmålet blir da i hvilken grad planlagte endringer 
overhodet er mulig i UH-sektoren, og hva som skal til for at endringene 
blir i samsvar med planer og intensjoner (Senior & Swailes, 2010). Andre 
endringsteorier har et mer positivt syn på at en kan lykkes med planlagte 
og styrte endringer, og de gir til og med kokeboklignende oppskrifter på 
hva som skal til for å lykkes med å lede en slik endringsprosess (se for 
eksempel Kotters 8-stegsmodell, 1996). 

På samme måte som det i liten grad har vært tradisjon for å forske 
på egen undervisningspraksis i høyere utdanning i Norge, har heller 
ikke utdanningsinstitusjonene vært særlig oppmerksomme på å for- 
ske på de former for profesjonalisering som er iverksatt for å styrke 

utdanningsvirksomheten i sektoren (Handal, 2016). Det å studere hvor- 
dan praksisfellesskap (Wenger, 1998) på utdanningssiden utvikler praksis 
og profesjonsforståelser, og hvordan vi systematisk kan drive kollektiv 
arbeidsplasslæring i forhold til universitetslærerarbeidet, er imidlertid 
noe det universitetspedagogiske miljøet ved UiS har vært opptatt av over 
lengre tid (Hanssen, Husebø & Moen, 2012, 2017a, 2017b). Denne artik- 
kelen tar for seg både på organisatoriske og systemorienterte perspekti- 
ver, i tillegg til å løfte frem hva studieprogramlederne uttrykker fra sin 
livsverdensposisjon (Habermas, 1999). I tråd med aksjonsforskningstil- 
nærminger (Gjøtterud et al., 2017; Elliot, 2007; Tiller, 2004) er sistnevn- 
tes perspektiver på profesjonsutvikling og profesjonsrettet forskning det 
vi her legger til grunn. Derfor har vi valgt følgende forskningspørsmål: 
Hvilket samsvar finnes mellom erfaringer studieprogramledere utrrykker 
om det å utøve denne funksjonen ved UiS, og de forventninger og krav som 
er innskrevet i funksjonsbeskrivelsene ved institusjonen? 


Metode 


I løpet av høsten 2017 og våren 2018 ble studieprogramlederne ansatt i 
henhold til de nye funksjonsbeskrivelsene. I september 2018 startet UiS 
opp et eget opplæringsprogram for disse, rundt 40 studieprogramledere 
deltok på de tre samlingene som ble gjennomført samme høst, og på tre 
påfølgende samlinger våren 2019. 

Som en del av dette kompetansehevingsprogrammet for nye studiepro- 
gramledere ønsket vi som ledere av dette, og forfattere av denne teksten, 
å involvere aktører som faktisk innehar funksjonen så tett som mulig 
både i kompetansehevingen som pågikk, og den praksisutviklingen som 
dette innebar, men også i potensiell kunnskapsutvikling koblet til dette. 
Et aksjonsforskningsdesign ble derfor utviklet for å ramme inn både 
praksis- og kunnskapsutviklingsprosesser. Målet var å starte både kom- 
petanseheving og forskning i de problemstillinger som studieprogramle- 
derne selv beskrev. Det betyr at vi har vært opptatt av å analysere deres 
beskrivelser av praksis, dele disse med dem og sammen forsøke å påvirke 
de betingelser som har vært gitt for deres praksis og praksisutvikling. 
Med tanke på sistnevnte var målet å invitere studieprogramlederne til 

å bidra til å ta eierskap og påvirke den kompetansehevingen som fore- 
gikk. Med tanke på førstnevnte var målet å validere forfatternes analy- 
ser ved å la studieprogramlederne møte disse underveis som en del av 
kompetansehevingen, og presentere underveisanalyser også overfor sen- 
trale utdanningsledere ved institusjonen (rektorat, dekanat og institutt- 
ledere). Studien var opptatt av sammenhengen mellom formuleringsnivå 
av kvalitetsforbedrende tiltak og et realiseringsnivå av hvilke betingelser 
som er gitt studieprogramlederne for å fremme kvalitet i utdanningene 
de bidrar overfor (Engelsen, 2003), men den har også vært opptatt av å 
påvirke institusjonell policy og praksis, forstått som «changing systems 
from within» (Carr & Kemmis, 2005). 

Vi har derfor a) vurdert de mandater og rammer som er gitt, og har sett 
på hvilken måte studieprogramlederne uttrykker at disse fremmer eller 
hemmer deres praksisutøvelse. I tillegg har vi b) vært opptatt av praksis- 
utvikling, og det å lære seg å utøve rollen, og c) påvirket UiS som organi- 
sasjon innenfra mot endringsprosesser som er forskningsinformert. 

På et institusjonelt formuleringsnivå har UiS definert innholdet i 
funksjonen i nær kobling til policy-dokumenter og forskrifter gitt fra 
nasjonale myndigheter. Studieprogramleder skal «sørge for at det kon- 
tinuerlige arbeidet med kvalitetssikring og kvalitetsutvikling av studiet 
utføres i tråd med gjeldende retningslinjer», «bidra til å sikre helhet og 
sammenheng i studiet, blant annet mellom læringsutbytte, undervis- 
nings- og læringsaktiviteter og prøveformer» og «bidra til god kommuni- 
kasjon og samarbeid rundt emneporteføljen og undervisningen i studiet, 
også der undervisningsaktiviteter går på tvers av avdelinger, institutter og 
fakulteter», ifølge gjeldende mandatbeskrivelser fra 2017 (se appendiks). 

Som en del av den opplæringsprosessen som ble planlagt sammen med 
studieprogramlederne, har de gjennom skriftlige arbeider og bidrag defi- 
nert egne problemstillinger og caser som deres praksisutøvelse preges av, 
og diskutert kvalitetstiltak, løsninger og muligheter. 

Den aksjonsforskningen som ble gjennomført som en del av stu- 
dien, ble knyttet tett opp til de seks «obligatoriske» samlinger som ble 
gjennomført fra høst 2018 til vår 2019 ved UiS. Representanter fra HR- 
avdeling, utdanningsavdeling og det universitetspedagogiske miljøet 
ved UiS hadde ansvaret for samlingene, mens innholdet var preget av de 


367 


KAPITTEL 13 


problemstillinger og diskusjoner som ble loftet opp i hver enkelt samling. 
Typisk ble samlingene gjennomfort som halvdagssamlinger, organisert 
med noen innledende fellesdeler og gruppearbeid hvor studieprogramle- 
derne selv har veert aktive. 

I lys av en tenkning hvor det foregikk bade planlegging og gjennom- 
føring av aksjoner innad i hver samling, men også planlegging og gjen- 
nomføring av aksjoner i den enkelte studieprogramleders egen praksis, 
kan vi med Jensen (2009) og Reason og Bradbury (2009) si at det foregikk 
aksjonsforskningssykluser på flere nivåer og i flere faser samtidig. Ikke 
alle aksjonene var like systematisk gjennomført etter aksjonsforsknings- 
prinsipper, men ting ble prøvd ut i praksis og gjort til gjenstand for deling 
og diskusjon ved kommende samlinger. På et mikronivå kan vi si at det 
ble iverksatt og reflektert rundt aksjoner i samlinger, og mellom samlin- 
ger i forhold til deltakernes egen praksis. På et meso-nivå kan vi si at hver 
enkelt av de seks samlingene ble planlagt, gjennomført, dokumentert og 
analysert, og på et makro-nivå er hele opplæringssyklusen planlagt, gjen- 
nomført, dokumentert og analysert. 

Tenkningen rundt makro-nivået og hele opplæringssyklusen ble beskre- 
vet i første samling høsten 2018. Målet for opplæringen, sett under ett, ble 
beskrevet som å gi studieprogramlederne forståelse for hvordan rollen som 
studieprogramleder kan tolkes og utføres. Et annet overordnet mål var å 
skape nettverk på tvers av fag, disiplin og avdelinger. Deltakerne skulle få 
en arena der de kunne møte andre med samme funksjon og diskutere, lære 
av hverandre og finne løsninger på problemstillinger som dukket opp. 

I tillegg til å beskrive overordnete målsettinger og plan for de seks 
samlingene fokuserte første samling på å gå gjennom mandatbeskrivel- 
ser for studieprogramfunksjonen, slik de var fastlagt på institusjonsnivå. 
Beskrivelsene ble først presentert, deretter diskutert og sett i lys av stu- 
dieprogramledernes erfaringer så langt. Et siste punkt var å løfte frem 
studentperspektivet. I denne sekvensen var det studentene selv som inn- 
ledet til diskusjoner rundt forventninger til funksjonen knyttet til deres 
spesifikke studieprogram. 

I lys av evalueringer og erfaringer fra første samling (første meso- 
syklus), samt tilbakemeldinger fra deltakere gitt mellom samlingene, ble det 
på andre samling, samme høst, fokusert på det å dele erfaringskunnskap 


368 


STUDIEPROGRAMLEDELSE I HØYERE UTDANNING 


mellom deltakerne. Også til denne samlingen hadde deltakerne sendt inn 
problemstillinger og dilemmaer fra sin funksjonsutøvelse, og aksjoner 
de hadde satt ut i praksis. Problemstillingene ble bearbeidet av artikkel- 
forfatterne og fikk form som anonyme, men autentiske caser. De ulike 
casene ble presentert for deltakerne og gjort til gjenstand for gruppearbeid. 
Gruppenes diskusjon og mulige aksjoner ble til slutt drøftet i plenum. 

I den tredje samlingen ble det holdt fast ved det å jobbe med case-opp- 
gaver. Denne gang var det studieprogramlederne selv som utviklet casene 
relatert til egen praksis. På denne måten ble diskusjonene og gruppear- 
beidene i samlingen enda tettere knyttet til den enkeltes praksis, og et 
progresjonselement knyttet til deltakernes evne til å systematisk doku- 
mentere og reflektere rundt sider av egen praksis forsterket. 

I fjerde samling, avholdt vårsemesteret 2019, ble artikkelforfatter- 
nes første preliminære analyser presentert for studieprogramlederne. 
Hvorvidt analysene var gjenkjennelige for den enkelte, var essensen i 
deltakernes respons, og en sammenlignende dialog om hva studiepro- 
gramlederfunksjonen kan sies å innebære på tvers av ulike institutt og 
studieprogram ved UiS, ble igangsatt. 

Femte samling, avholdt vårsemesteret 2019, ble viet et rent faglig inn- 
hold etter tilbakemeldinger fra studieprogramlederne. Inn mot denne 
samlingen var deltakerne tydelige på at de trengte et faglig bidrag som 
kunne gi dem nye teoretiske og begrepsmessige redskaper. Tematikken 
på innlegget som ble gitt, var tredelt. Innlegget handlet for det første 
om forholdet mellom eksamen og vurdering. Deretter dreide det seg om 
sammenhengen mellom læring, undervisning og vurdering, og til slutt 
om alternative vurderingsformer. 

Inn mot sjette og siste samling, avholdt juni 2019, ble førsteutkastet til 
denne artikkelen delt. Det å dele teksten på dette tidspunktet var viktig 
for å motivere deltakerne til å kritisk kommentere de fremstillinger som 
vi forfattere hadde gjort, og for å kvalifisere analysene ytterligere. I til- 
legg var det viktig for oss å kunne modellere hvordan aksjonsforskningen 
hadde foregått, og at den nå var gått inn i en forskningsformidlende fase. 

Et siste metodesteg tilknyttet sjette samling var at vi i forkant av denne 
samlingen hadde bedt studieprogramlederne om å beskrive sitt første år 
i funksjonen. Våre første analyser av disse ble presentert. På samlingen 

fikk ogsa deltakerne anledning til 4 gi en evaluering av de seks samlin- 
gene som na var gjennomfort. 

Brorparten av dataene som er analysert i artikkelen, er samlet inn som 
del av de omtalte samlingene. Flere runder med innlevering av skrift- 
lige case-oppgaver og diskusjoner i plenum i samlingene utgjor hoved- 
delene av datamaterialet. I tillegg har 15 studieprogramledere sendt oss 
en fritekst pa maks 1000 ord om deres forste ar som studieprogramle- 
der, og har evaluert studieprogramoppleringen i et Ringstadbekk-kryss 
(Høsøien & Prytz, 2016). Sistnevnte handler om å beskrive a) hva som har 
vært bra og b) begrunne hvorfor dette var bra, og samtidig beskrive c) 
hva som kunne vært gjort annerledes og gjerne bedre, og d) hvordan det 
i så fall kunne vært gjort. Alt datamaterialet ble samlet i et grupperom 
på Microsoft TEAMS tilgjengelig for artikkelforfatterne. Her har vi først 
gått gjennom dataene hver for oss på jakt etter noen hovedmønstre som 
materialet kunne vise oss. Deretter har vi i møter delt våre individuelle 
tolkninger og diskutert likheter og forskjeller i våre forståelser, samtidig 
som vi i fellesskap har vendt tilbake til de samme dataene. 

Vi har benyttet en induktiv og «grounded» (Glaser & Strauss, 1967; 
Lincoln & Guba, 1985; Strauss & Corbin, 1998) tilnærming til tolknings- 
arbeidet av de dataene som er samlet inn. Først har vi trukket ut og sor- 
tert flere av det vi vil kalle empirinære førsteordens kategorier (Gioia 
etal., 2012), hvor studieprogramlederne viser til essensielle karakteristika 
ved deres funksjonsutøvelse. Dernest har vi samlet flere slike karakte- 
ristika og lagt dem til grunn som utvalgt materiale for mer overordnete 
analytiske andreordens samlekategorier (Gioia et al., 2012). Disse andre- 
ordenskategoriene peker blant annet på ulike spenninger som studiepro- 
gramlederne erfarte. 

Første gang vi delte våre foreløpige analyser og andreordens katego- 
rier, var på fjerde samling for studieprogramlederne (februar 2019). Frem 
til denne samlingen hadde analysene hovedsakelig vært rettet mot caser 
som det hadde vært arbeidet med underveis som del av opplæringen. I 
møte med våre foreløpige analyser uttrykte flere studieprogramledere at 
de fant gjenklang i flere av de dilemma og spenninger som ble løftet frem. 
En samlekategori knyttet til ulike kryssild-sammenhenger ble diskutert 
og utledet videre sammen med dem. 

Tabell 1 Oversikt og eksempler fra dataanalysen 


«All den tid jeg i utgangspunktet hadde en noe annen 
funksjonsbeskrivelse, utviklet det seg nok også andre 
forventninger til hvilke oppgaver jeg skulle gjøre. Så blir 
det interessant å se hvordan ny studieprogramleder 
med ny funksjonsbeskrivelse vil fylle sin rolle, og om det 
blir arbeidsoppgaver som vil ende på andre kollegers 
skrivebord.» 


«Til tross for at vår instituttleder har vært raus 

med allokerte prosenter i arbeidsplanen til 
studieprogramlederjobben, handler utfordringer blant 
annet om at FoU-tiden blir slukt av dette arbeidet.» 


«For vår del mangler vi den profesjonsfaglige 
kompetansen i instituttledelsen, og dermed faller 

mye på meg som studieprogramleder. Det er faglig 
spennende og utfordrende, og gir meg innsikt i mange 
ulike arenaer og forhold ved utdanningen som jeg ellers 
ikke hadde trengt å forholde meg til. For meg, som 
brenner for en god profesjonsutdanning, er dette en 
drivkraft i posisjonen som studieprogramleder.» 


«Etter snart ett år i rollen som studieprogramleder vil 
jeg løfte fram at oppgaven har gitt meg mulighet for 
å delta i et faglig fellesskap sammen med prodekan 
for undervisning, de andre studieprogramlederne 
ved fakultetet og emneansvarlige. I dette faglige 
fellesskapet har det vært mulighet for påvirkning i 
beslutningsprosesser.» 


«Min erfaring er at jeg kan bidra til utvikling av 
studieprogrammet gjennom å ta programmet opp til 
diskusjon, invitere til tematisering av dets struktur, 
emneportefølje og emnenes læringsutbyttebeskrivelser, 
undervisningsaktiviteter og pensum.» 


Muligheter for 
å påvirke viktige 
utdanningsfagli- 
ge prosesser 


Muligheter til å 
skape et faglig 
fellesskap 


Mulighet til å ha 
faglig spennen- 
de oppgaver 


| Andreordens | Aggregerte | 


Spennings- 
forhold mellom 
ulike funskjoner 


Muligheter til 
faglig ledelse/ 
delegert ledelse 


«Da undrer jeg meg samtidig over hvorvidt 
studieprogramleder har et tydelig mandat og 
tilstrekkelig strategisk handlingsrom til å sørge for 
helhet og sammenheng i et studieprogram.» 


«Ansvaret for et studium ligger hos enhetslederen» 
og at mandatet til studieprogramleder er «... å bidra 
til... Dette er et uklart mandat og bør spesifiseres 
(den ene eller andre retning), noe man også påpekte i 
kvalitetsmeldingen (Frølich et al., 2016).» 


«På UiS har man valgt å skille faglig og strategisk ansvar 
og legge ansvaret hos en studieprogramleder og det 
strategiske ansvar hos instituttleder. Hvis det skal kunne 
fungere, krever det at disse to personer arbeider meget 
tett sammen.» 


Usikkerhet i for- 
hold til mandat 
og ansvars-om- 
rådet 


Faglig ansvar 
uten myndighet 


Uklar rollefor- 
ventninger, lite 
rolleklarhet og 
mange rollekon- 
flikter 


Kvantitative krav 
i rollen 


(Continued) 

Tabell 1 (Continued) 


«Studieprogramleder er del av kollegiet og har 

ingen egen myndighet eller autoritet. Det kan føre 

til at de faglig ansatte tar mindre ansvar ("det må 
studieprogramleder gjøre”), men samtidig utfordres de 
valg som studieprogramleder treffer. I den forstand har 
synliggjørelsen og samlingen av studieprogramledelsen 
til en person gjort skade, fordi færre er ansvarliggjort.» 


«Hvem er faglig enhetsleder? I henhold til 
funksjonsbeskrivelsen vår skal ansvaret for et studie 
ligge hos vedkommende, og det er ikke dekan/ 
instituttleder/avdelingsleder? Dette er for meg uklart.» 


«Jeg ser nå at UiS har redusert funksjonstillegget 
for studieprogramleder, slik at én sum skal gjelde 
alle ... Det er stor forskjell på arbeidsbelastning 
for studieprogramledere som leder store 
bachelorutdanninger, og de som leder små 
masterprogrammer.» 


«Med hensyn til funksjonsbeskrivelsen for 
studieprogramledelse er denne svært omfattende med 
tanke på stillingsstørrelse.» 


Tid til å løse 
oppgavene 
som ligger til 
studieprogram- 
lederrollen 


«Hva skjer i situasjoner der instituttleder og 
studieprogramleder tenker ulikt? Når det kolliderer 
mellom en administrativ logikk med fokus på 
ressursbruk og en faglig logikk?» 


«Kanskje er det slik at jeg må argumentere ut 

ifra universitetet sin strategi og styringsbrev fra 
departementet, fordi det er den eneste muligheten jeg 
har til å fremme dette studiet?» 


Ulike verdisyn 
avhengig av 
ståsted, rolle og 
ansvar 


Administrativ/ 
faglig og 
ledelseslogikker 


«Når jeg nå er blitt studieprogramleder, ser jeg at 

jeg skal fungere i et strengere og mer omfattende 
byråkrati. Motivasjonen for stillingen ser ut til å 

være kvalitetskontroll, eller kanskje mer korrekt 
formalitetskontroll. Opplæringsdelen (samlingene) har 

i stor grad handlet om hvorfor stillingen er opprettet 
(som del av universitets strategi for kvalitetsarbeid, 
samt føringer/vedtak gjort i departementet) og 
påpekning av det regelverk og det administrative 
hierarki stillingen er del av. Dette liker jeg ikke, og jeg ser 
ikke hvordan at dette skal kunne forbedre verken kvalitet 
eller kontroll. Systemet bærer preg av å være snytt ut av 
den nye offentlige styringsfilosofien (min oversettelse), 
og den nye studieprogramleder-rollen skal være en 
nøkkelkomponent i dette.» 

Funn 


Analyseskjemaet nedenfor er ikke fullstendig. Det illustrerer hvordan vi 
har analysert oss frem til andreordens tema og aggregerte teoretiske for- 
ståelser. Førsteordens utsagn innebærer også et analytisk nivå, ettersom 
det her er snakk om utdrag av et bestemt datautvalg. De tre dimensjonene 
som fremkommer, holder vi tak i også etter denne skjematiske fremstil- 
lingen av empiri og analyser. Her vil vi utbrodere mer og vise til analyser 
av andre datadeler i tillegg. 

I arbeidet med å se andreordens tema i en større helhetlig aggregert 
sammenheng ønsket vi å bryne analysene med ledere som vil kunne gjøre 
noe med rammefaktorene til studieprogramlederne. I tillegg ønsket vi å 
diskutere potensielle bakenforliggende strukturer med ledere som gjerne 
forholder seg til institusjonen på en mer overordnet måte. For å bringe 
våre analytiske andreordenskategorier til et ledelsesnivå fikk vi anled- 
ning til å presentere våre funn og førsteutkast til artikkelen på det som 
kalles rektors lederforum. Dette forumet involverer omkring 70 ledere 
ved organisasjonen i den formelle lederlinjen. Målsettingen med å gjøre 
dette var å få forankret analysene i praksisvirkeligheten, på et overordnet 
strukturnivå i organisasjonen. Forutenom å validere våre første tolknin- 
ger og funn fikk vi presentert første- og andreordens kategorier overfor 
en ledergruppe med mandater til å påvirke studieprogramledernes ram- 
mer for praksisutøvelse. 

Delingen av våre funn og kategorier på nevnte samlinger har vært et 
viktig metodisk grep for å sikre involvering, dialog og informering av 
egen organisasjon, men det har også vært en anledning der ledere og stu- 
dieprogramlederne har fått mulighet til å gi alternative tolkninger og kri- 
tiske kommentarer til artikkelforfatternes arbeid. De tilbakemeldinger 
vi har fått, har vært avgjørende for de forståelser og kategorier som er 
utledet i analyse og diskusjonsdel. 


Diskusjon av funn 


Våre analyser og funn tilsier at studieprogramlederne ved UiS erfa- 
rer funksjonen som en kryssildsfunksjon mellom flere forhold som ble 

utledet i analysen som aggregerte tredjeordens kategorier. Tre slike tred- 
jeordens kategorier og spenningsforhold er analysert frem og diskuteres 
i det kommende: 


| «skvis» mellom studenter og kolleger, 
instituttleder og emneansvarlige 

Studieprogramlederne uttrykker at de «star i skvis mellom studenter 
og kolleger og mellom instituttleder og emneansvarlige». I case-opp- 
gaver som det er jobbet med i studieprogramledersamlingene, viser 
studieprogramlederne at det gjerne er studenttillitsvalgte som initierer 
en kontakt med dem for a motivere til endringer. Pa vegne av de andre 
studentene kommer de med ting de har innsigelser pa. Det handler 
om koordineringen av innhold, vurderinger, mer interaktive arbeids- 
måter, undervisningsmetoder eller læring i et emne eller i et studie- 
program. Studentene melder også fra om bruken av digitale verktøy 
og ser muligheter i teknologien som de mener i liten grad er utnyttet. 
Direkte klager på enkeltstående faglærere og kolleger kommer også nå 
til studieprogramledernivået. Dette er noe flere uttrykker at de finner 
ubehagelig. De får innsyn i noe som de på mange måter gjerne skulle 
være foruten. 


Det jeg synes har vært ubehagelig, er det å skulle be kolleger om å få tilgang til 
deres evalueringer og møte deres studenter til evalueringsmøte, jf. dialog med 
tillitsvalgte om kvalitet i studiet. (Studieprogramleder fra innleverte skriftlige 


casebeskrivelser) 


Uttalelsen peker på at studieprogramlederne ser kollegenes undervisning 
og studentenes evalueringer som en form for «privatsak», som noe som 
peker på egenskaper og sider ved kollegaens undervisningspraksis som 
hører til en intimsfære vanskelig å trenge inn i, fordi den er følelsesmessig 
ladet (Hanssen et al., 2012). Spørsmål studieprogramlederne stiller seg i 
sine caser, er hvilke muligheter, incentiver eller myndighet de har til å 
håndtere denne type henvendelser. Og hvordan skal de forholde seg til 

sine kolleger nar de har mottatt denne type henvendelser. Flere av casene 
i studien viser at studieprogramlederne finner det komplisert å bære pa 
denne type tilbakemeldinger fra studentene, og at de i møte med sine 
faglige kolleger gjerne blir gitt beskrivelser av studentgruppen som tilsier 
at det i like stor grad er studentene det er «noe i veien med», og som er 
årsaken til at læringsopplegget ikke fungerer optimalt. På mange måter 
blir de ført inn i en lojalitetsproblematikk hvor det ikke er enkelt å finne 
riktig vei for videre utvikling. Denne problematikken ligger også nært 
opp til personalledelse, for eksempel i tilfeller der kolleger ikke har gjort 
jobben sin skikkelig med hensyn til forberedelse av undervisning og opp- 
følging av studentene. Det er ikke studieprogramlederne som har perso- 
nalansvar for de faglærerne som utfordres av studentene til å endre sin 
praksis, og det er heller ikke de som til syvende og sist har det faglige 
ansvaret for utdanningen og undervisningen som studentene er del av. 
Det blir sett på som krevende å utøve den type diplomatoppgaver som 
studieprogramlederne erfarer at de står overfor. 


Kanskje jeg skulle nevne at jeg ser ut til å ha en sekretærfunksjon mer enn en 
lederfunksjon. Om jeg skulle hatt en lederfunksjon, må den være utført etter 
eldgamle kinesiske idealer der ledelse helst skulle utføres på en slik måte at in- 
gen merket det. (Studieprogramleder fra selvrefleksjonsteksten «Mitt første år 


som studieprogramleder») 


Flere studieprogramledere snakker om at deres utøvelse av lederskap 
krever diplomatiske og motivasjonelle evner. De må få med seg andre 
til å ville utvikle studieprogrammene til det beste for studentenes 
læring. Samtidig er studentkontakten noe de vektlegger som positiv i 
seg selv, og som noe som kan brukes instrumentelt for å gi kraft bak 
endringsforslag. 


Av de positive, mer givende erfaringene er møtet med studentene og deres 
erfaringsdeling. Jeg har dialogmøter med dem og har også invitert studente- 
nes tillitsvalgte til vårt lærermøte. Det har vært veldig nyttig. De sitter med 
erfaringene og har kommet med konstruktive tilbakemeldinger for å styr- 
ke kvaliteten i utdanningen. (Studieprogramleder fra innleverte skriftlige 


casebeskrivelser) 


375 


KAPITTEL 13 


Den «skvisen» studieprogramlederne uttrykker at de delvis star i mel- 
lom instutttleder og emneansvarlig, handler blant annet om at studie- 
programlederfunksjonen er uten bestemt myndighet. Dette ser de gjør 
funksjonsutøvelsen uklar og delvis handlingslammet. De uttrykker en 
form for frustrasjon ved å stå «mellom barken og veden», som de uttryk- 
ker det, mellom andre funksjoner som har klare mandatsområder. Denne 
«skvisen» kommer også til uttrykk ved at de overfor sine vitenskapelige 
kolleger beklager det faktum at de «må bringe videre instruksjoner» fra 
instituttleder og ber om forståelse for det blant de emneansvarlige. 

Andre studieprogramledere har funnet seg et handlingsrom mellom 
instituttleder og emneansvarlige. Her har de tatt en tydelig strategisk 
rolle. Dette kan muligens fungere best der instituttleder også reelt har 
gitt rom for stor autonomi når det gjelder utøvelse av faglig ledelse. Da 
har studieprogramleder under slike forhold klart å skape seg en arena 
for å påvirke og utøve uformell ledelse og påvirkning innenfra. Her kan 
studieprogramleder nærmest ha tatt over instituttleders styring, og med 
instituttleder «på laget» tatt en formell lederrolle overfor de andre uni- 
versitetslærerne i programmet. 

En gruppe studieprogramledere uttrykker at de på sitt institutt har 
forankret diskusjoner og avgjørelser/konklusjoner i kollegagruppen. 
Disse uttrykker at de bringer perspektiver og føringer fra instituttleder 
inn i diskusjoner med emneansvarlige og kolleger. De viser til at det er 
mulig å finne en balanse mellom ansvarliggjøring av gruppen i forhold til 
sentrale føringer og å demokratisere de samme prosessene, samt å skape 
eierforhold til diskusjonene. 


Det ukentlige koordineringsmøtet mellom faglig ledelse og administrasjon 
blei arenaen for både oppstart og oppfølging av denne kartlegginga. Sjøl om 
jeg i begynnelsen møtte en del motstand blant de administrativt ansatte (fikk 
spørsmål som «Er det du som trenger dette her?», «Er det for deg vi bru- 
ker tid på dette?» osv., og stemninga kunne være ganske laber), blei dette et 
nyttig arbeid som la et grunnlag for samarbeid. Resultatet er litt detaljerte 
stillingsbeskrivelser, en «hvem-gjor-hva-og-har-ansvar-for-hva-oversikt», 
ikke bare for ledelsen og administrasjonen, men også for faglærere og em- 
neansvarlige. (Studieprogramleder i refleksjonsteksten «Mitt første år som 


studieprogramleder») 

Rolle- og forventningsavklaringer 


Alle emneansvarlige ved UiS har tilgang til studentevalueringer av stu- 
dieemnene og ansvar for å følge disse opp. Det å gjennomføre årlige 
emneevalueringer er en del av kvalitetssystemet ved institusjonen. Stu- 
dieprogramleder har også tilgang til de samme evalueringene av samt- 
lige emner under sitt ansvarsområde. I sine casebeskrivelser stiller de seg 
flere spørsmål om hvordan de best kan sikre og følge opp de tilbakemel- 
dingene som gis av studentene. De lurer også på hva de skal gjøre med 
kolleger som får gjentatte dårlige evalueringer, og hvordan de skal for- 
holde seg til lav svarprosent. 

Den årlige emnerevisjonen sees på som en stor utfordring for de nye 
studieprogramlederne. Problemet de ser, er knyttet til grad av revidering 
av emnebeskrivelsene i lys av emneevalueringene. For hvor mye endring 
er påkrevd, hvis en skal følge de studentevalueringene som kommer inn, 
og hvem er det som sikrer utvikling fra år til år i tråd med disse? Ansvaret, 
slik studieprogramlederne ser det, bør ikke ligge på den enkelte faglærer, 
men er et kollegialt anliggende. 


Vi må finne måter å jobbe med emnerevisjon slik at hver enkelt ikke får styre 
seg selv og gjøre det de alltid har gjort. (Studieprogramleder i innleverte skrift- 


lige casebeskrivelser) 


Studieprogramlederne mener at det å gjøre få eller ingen endringer i et 
emne over tid kan sees som et uttrykk for nedprioritering av undervis- 
ning. Selv om faglig ansatte gjerne er enige i at det er nødvendig med 
et fornyingsbehov av et emne, mener studieprogramledere at det ofte 
skyldes på stor arbeidsbelastning og at denne type administrativ mer- 
belastning vil kunne gå på bekostning av annen faglig virksomhet. Stu- 
dieprogramlederne gir uttrykk for at det kan se ut som om det er et for 
storvektlegging av emnenivået i utdanningene. Den enkelte faglærer eller 
faggruppe som er ansvarlig for enkeltemner innen et studieprogram, har 
en tendens til å legge opp til for omfattende eksamener og obligatoriske 
undervisningsaktiviteter for sitt emneområde. Studieprogramlederne 
etterlyser et mer helhetsorientert perspektiv på program-nivået og er 
bekymret for om den fortsatte vektleggingen av enkeltemner vedlikehol- 
der et fragmentert perspektiv både hos faglærere og studenter. De spør 

seg om hva som skal til for at det er programnivået som gis anledning til 
å definere innhold, arbeids- og vurderingsmåter for studentene. 

Studieprogramlederne problematiserer også forhold som har med tid 
å gjøre, knyttet til sitt arbeid. Det å drive fagutvikling ute på enhetene 
oppfattes som noe som krever en løpende oppfølging av programsam- 
mensetning og emneinnhold. Det krever tilstedeværelse i saken over tid. 
Problemstillinger som løftes frem av studieprogramlederne, går på at det 
er for mange øyeblikksorienterte hendelser som tar bort betingelsene for 
å drive et systematisk og langsiktig utviklingsarbeid. 


Tiden går til ad hoc, og de store linjene og strategi og helhet kommer vi aldri til. 


(Studieprogramleder fra skriftlig innleverte casebeskrivelser) 


Arbeidet kjennetegnes av at uventede saker underveis som krever, ifølge 
studieprogramleder, «at mandatet er ditt ansvar å følge opp, men det blir 
sjeldent satt av tid/ressurser. Så hvordan skal en da prioritere, og unngå at 
en prioriterer ad hoc-saker som til enhver tid brenner, og lar viktige stra- 
tegiske oppgaver ligge?». Faren i et kortidsfokus og ad hoc-preg er, ifølge 
denne studieprogramlederen, at det kan ende opp med at utvikling av 
studieprogrammer og utdanningskvalitet henfaller til en status quo-si- 
tuasjon, der en overholder sentralt gitte frister ved hjelp av minst mulig 
endring av emner og studieprogram. Studieprogramlederne sier at de 
bruker mye tid til praktiske utdanningsorienterte oppgaver, som frister 
for emnerevisjon, timeplanlegging, opptak og lignende. De arrangerer 
heldagsseminarer og planleggingsmøter med alle ansatte, gjennomfører 
studieprogramplanmøter, stiller opp på institusjons- eller studentarran- 
gementer, diskuterer med instituttledelse og lignende. Flere studiepro- 
gramledere viser til en bredde i oppgaver og et forventningstrykk som 
tilsier at funksjonen har et «uriaspreg» over seg. 


Ved instituttet avholdes det ukentlige stabsmøter. Her deltar instituttleder, 
kontorsjef, studiekoordinatorer, praksiskoordinatorer og -leder, eksamensko- 
ordinatorer og studieprogramledere. Møtene ledes av instituttleder, og kon- 
torsjef er sekretær. Formålet med møtene er gjensidig informasjon om det 
som skjer ved instituttet, diskusjoner om hvordan vi kan løse akutte utfor- 
dringer som oppstår underveis, og om mer prinsipielle saker som skal sikre 


at studenter får mest mulig likeverdig behandling. Instituttmøtene planlegges 

ogsa her. (Studieprogramleder fra refleksjonsteksten «Mitt forste ar som 


studieprogramleder») 


Dette sitatet kan tolkes som at det ved enkelte institutt er utviklet sam- 
handlingsarenaer hvor det kontinuerlig drives avklaringer av hvem som 
er tiltenkt 4 gjore hva ut fra den funksjonen de har. Sistnevnte studie- 
programleder beskriver sin funksjon i strategiske- og kvalitetsutviklende 
ordelag, og at det ogsa er det han bruker tiden pa. Han er pa dette grunn- 
laget tilfreds med den sammenhengen mellom funksjonsbeskrivelser og 
egen tidsbruk som forhandles frem ukentlig. 


Studieprogramledelse som faglig virksomhet 


Det a utove faglig virksomhet er knyttet til selvstendighet og autonomi. 
Faglig arbeid knyttet til utdanningsområdet kan oppleves nedprioritert, og 
mange kan oppleve begrenset støtte av et akademisk fellesskap (Hanssen 
et al., 2012). Det å arrangere en slik utdanningsorientert møteplass for en 
faglig stilling i støpeskjeen var et viktig hensyn å ta når UiS planla sin serie 
fagsamlinger for studieprogramledere. 

Samlingene har bekreftet at studieprogramlederne ved UiS er en 
uensartet gruppe som har hatt ulike forventninger, og som opplevde 
behov for denne type møteplass og opplæring. Flere har gitt uttrykk for 
at samlingene i seg selv er tidkrevende i en ellers hektisk hverdag. I til- 
legg er det uttrykt ulik grad av nytte og interesse overfor det innholdet 
som er presentert og delt. Flere studieprogramledere var tydelige på at 
de satte stor pris på å få nye begrepsmessige og teoretiske redskaper til 
videre utøvelse av funksjonen, mens andre så mindre nytte i det faglige 
som ble delt. 

I flere beskrivelser av «Mitt første år som studieprogramleder» vekt- 
legges en menings- og læringsdimensjon som positiv erfaring fra 
funksjonsutøvelsen. 


Oppsummerende har den nye kunnskapen jeg har fått gjennom kurs, konferan- 
ser, møter og samtaler med faglærere og studenter, gitt meg kunnskapsgrunn- 
lag til å sikre og utvikle kvaliteten i mitt studieprogram. (Studieprogramleder i 


refleksjonsteksten «Mitt første år som studieprogramleder») 

Det er flere eksempler pa at studieprogramlederne ser behov for mer fag- 
lig opplæring. Det er imidlertid ikke et ensartet bilde som beskrives av 
hva denne skal inneholde. Erfaringsutveksling, faglig fellesskap, rolleav- 
klaringer og videre faglig utvikling er stikkord flere nevner. Mindre vekt 
på byråkratiske sider ved arbeidet og kontrolldimensjoner nevnes også. 
Knyttet til spørsmål om å begrunne hvorfor noen ting har vært bra ved 
den opplæringen som har foregått, sier én studieprogramleder: 


Å møte andre studieprogramledere fra liknende utdanninger har vært nyttig på 
sjølve samlingene. Det har gitt impulser og bidratt til å gi retning for arbeidet 
og til å utvikle studieprogramlederrollen videre. Det har faktisk også ført til 
at vi har møttes til møter uavhengig av samlingene for å diskutere utfordrin- 
ger knytta til kvalitetsarbeid, EPN (emneplanutvikling på nett) og funksjoner. 
Gruppearbeid med utgangspunkt i case har tvunget oss til å løfte blikket fra det 
vi står i for øyeblikket, og å drøfte og utveksle erfaringer knytta til spesifikke 
tematikker som er/kan være relevante for studieprogramlederjobben. Har bi- 
dratt til å gi overblikk over organisasjonen, hvilke dynamikker som er i spill 
og forventninger som er knyttet til studieprogramlederrollen. (Studieprogram- 
lederbeskrivelse i individuelt Ringstadbekk-kryss) 


Diskusjon 


Forskningsspørsmålet vårt dreier seg om hvilket samsvar som finnes 
mellom de erfaringer studieprogramlederne har fått gjennom å utøve 
denne funksjonen, og de forventninger og krav som er innskrevet i 
funksjonsbeskrivelsene ved UiS. Våre analyser og funn indikerer at 
det er behov for å definere noen grenseoppganger for studieprogramle- 
derfunksjonen. Riktignok er funksjonen ny ved UiS som organisasjon, 
og i så måte har den ikke fått tid til å sette seg helt. Samtidig vil vi 
argumentere for at funksjonen ikke vil finne skikkelig fotfeste i orga- 
nisasjonen på ukoordinerte og privatpraktiserende måter. I så måte er 
det viktig med den type forskningsbasert kunnskap om funksjonsutø- 
velsen som fremsettes i artikkelen, og at denne type kunnskap disku- 
teres i organisasjonen på flere plan. Dette vil kunne oppløse noen av 
dilemmaene og spenningene beskrevet i de kryssildsposisjonene som 

studieprogramlederne uttrykker å stå i. Det å kunne legitimere egen 
praksis i mandatbeskrivelser som er tydelige og tilpasset organisasjo- 
nens ledelseslinjer, er viktig. Studieprogramledernes praksiskunnskap, 
og det realiseringsnivået de representerer, bør gis en slik anledning til å 
informere et formulerings- og policy-nivå (Engelsen, 2003). Slik kan vi 
stimulere til det som i endringsteorier kalles en «bottom-up»-strategi til 
endring og utvikling, og en mindre toppstyrt «top-down»-ledelsespro- 
sess. Spenninger mellom endringer som er styrt fra politisk- eller topp- 
ledelse, versus endringer som kommer fra de som utøver oppgavene i 
praksis, kan sees på som en overordnet problemstilling i kunnskaps- 
organisasjoner generelt, og ved universiteter spesielt (Davenport, 2005; 
Carr & Kemmis, 2005). New Public Management er nærmest som et 
skjellsord å regne blant fagfolk i helsesektoren, og UH-sektoren, med 
sine høyt, utdannede kunnskapsarbeidere, er heller ikke særlig glad i 
det de oppfatter som unødig styring, måling og kontroll fra «toppen». 
Derfor vil ofte toppstyrte endringsinitiativ som kommer, bli sett på med 
mistro, fordi grupper av ansatte ikke deler samme forståelse, verken av 
problemet eller av hva som er løsningen på problemet (Reay & Hinings, 
2009). 

Våre funn viser at det er et sprik i hvordan studieprogramledelses- 
mandatet er beskrevet og forsøkt implementert, og de arbeidsvilkår og 
ressurser studieprogramlederne fikk til å utøve dette mandatet i prak- 
sis. Flere har derfor etterlyst en mer «bottom-up»-endringsstrategi før 
innføringen av studieprogramlederrollen. Denne typen endringsbe- 
skrivelser (på engelsk kalt emergent changes) ser ut til å gi næring til 
ideen om at hvis en bare slipper fri kreativitet og autonomi, så vil det 
generere en rekke lyse ideer og fantastiske nyvinninger nærmest av 
seg selv. Nøkkelen til vellykket organisasjonsendring er ifølge et slikt 
endringsperspektiv å ha oppmerksomhet om, og stole på de kreative 
kapasitetene til menneskene i organisasjonen. Fleksibilitet betyr mulig- 
heten til å reagere raskt, kombinere mennesker på tvers av kategorier og 
skape et klima som oppmuntrer til nye muligheter (Du Gay & Vikkelsøy, 
2017). Problemet er imidlertid at det å fange opp og koordinere organ- 
sisasjonsendringer er i seg selv en kompleks oppgave. Det å realisere en 
fleksibel og nyskapende organisasjon er et så sjeldent mirakel, at ifølge 

Kanter er det «vanskelig å finne noen praktiske eksempler på organisa- 
sjoner som ikke er født på den måten som fullstendig har forvandlet seg 
til å oppnå dette ideal» (Kanter et al., 1992, s. 4). 

Våre funn indikerer uansett at hensiktsmessig studieprogramledelse 
tar sitt utganspunkt i en funksjonsbeskrivelse som er koblet til og revi- 
dert ut fra hvordan studieprogramlederne faktisk erfarer arbeidet. Så 
lenge hensikten med å innføre funksjonen i norsk høyere utdanning har 
vært å forbedre studieprogram- og undervisningskvalitet, må en lytte til 
hva kvalitet i de ulike utdanningskontekstene kan sies å være, og tilpasse 
de funksjoner som skal arbeide med denne til denne konteksten «bot- 
tom-up». Organisatoriske mål og standarder for god kvalitet må defineres 
i dialog med fagmiljøene selv. 

Flere av våre informanter, deriblant ordinære ledere og ikke bare 
studieprogramledere, har kommentert den uklare mandatbeskrivel- 
sen som finnes for studieprogramlederne per i dag. Deres råd er at 
mandatbeskrivelsen bør gjennomgås på ny, samtidig som flere av dem 
understreket betydningen av å måtte gå opp grensene mellom leder- 
funksjonene lokalt på den enkelte enhet. Når det gjelder hvem i praksis 
har ansvar for å gjøre hva, forteller våre informanter at det er store for- 
skjeller fra institutt til institutt hvordan dette utøves i praksis. Hvis en 
ser til endringsledelsesforskning, er det en klar forutsetning for å lykkes 
med implementering av strategiske endringer, noe en kan hevde at å 
innføre studieprogramledelse funksjonen var, at en har klare målset- 
tinger, og at en definerer tydelige milepæler for å nå disse målene, samt 
evaluerer prosessen underveis mot målet (Burnes, 2005). Beskrivelsen 
av studieprogramlederfunksjonen har, ifølge våre informanter, vært 
preget av å være et «one size fits all»-mandat som de opplevde å få tredd 
over seg, i istedenfor noe de hadde fått være med på å påvirke og utvikle 
selv tidligere i prosessen. 

Det å bli gitt ansvar uten myndighet er noe mange av våre studiepro- 
gramledere påpekte som svært utfordrende. Ledelse har ikke alltid blitt 
høyt verdsatt i kunnskapsorganisasjoner. Dermed kan fenomenet som 
Davenport (2005) kaller HSPALTA, oppstå. HSPALTA står for: «hire 
smart people and leave them alone» (Davenport, 2005, s. 39). Hvis en 
organisasjon skal nå sine strategiske mål, er det viktig at ansatte både 

kjenner og anerkjenner disse målene, for at alle skal dra i samme retning. 
Hvis alle kunnskapsarbeidere har sine egne private «strategiske mål» 
med hensyn til studieprogramledelse, vil det oppstå store forskjeller fra 
institutt til institutt, og det vil være vanskelig å nå strategiske mål for 
organisasjonen. Det å bli utsatt for ledelse selv, altså at en gis et mandat 
med føringer og retningslinjer for hvordan organisasjonen vil at en skal 
opptre, uten samtidig å få noen formell styringsrett, er en problematikk 
som studieprogramlederne stadig vendte tilbake til. 


Konklusjon 


Målet for denne studien har vært å informere nåværende og fremtidige 
studieprogramledere om forhold som kan vise seg å være av betydning 
for utøvelse av studieprogramlederfunksjonen. Vi har også vært opptatt 
av å dele funn og kunnskap om forhold som kan tas i betraktning når 
en skal kvalifisere fremtidige studieprogramledere, og profesjonalisere 
utøvelsen av rollen. I tillegg har vi diskutert analyser og funn som kan 
informere UH-sektoren i Norge, og andre som er opptatt av utdan- 
ningsledelse, og problemstillinger ved det å omsette policy til praksis. 
Vi argumenterer at det å etablere nye institusjonelle strukturer og funk- 
sjoner ikke i seg selv er nok, hvis dette ikke følges grundig opp og evalu- 
eres i samsvar med de som skal utøve praksis i hverdagen. Strukturelle 
grep garanterer ikke at de aktører som skal utøve sitt arbeidet innenfor 
nye rammer, vil gjøre det på måter som bygger opp under de hensikter 
som var satt. 

Når det gjelder innføringen av studieprogramfunksjonen, vil det 
være viktig å vedlikeholde et forum for denne gruppen ledere og styrke 
studieprogramlederfellesskapet gjennom at en diskusjon om hva dette 
innebærer, holdes levende. Det er også viktig å sikre at funksjonen har 
en felles stemme inn i organisasjonens arbeid med utdanningskvalitet 
på programnivå. 

Det kan handle om å skape en mer systematisk og forskningsbasert 
tilnærming til en praksisutviklingskultur som en aksjonsforskende til- 
nærming kan tilby. Aksjonsforskningen som er benyttet i denne studien 
koblet til en opplæringssituasjon, kan sees som en potensiell modell for 

en slik praksisutviklingsprosess. Denne vil også kunne innebære utvik- 
ling av ny kunnskap om studieprogramlederfunksjonen. 

Flere av deltakerne i denne studien har i alle fall papekt i sine tilba- 
kemeldinger at erfaringer med deltakelse i oppleringsprogrammet og 
aksjonsforskningen har inspirert til ytterliggere forskning og utvikling 
av egen praksis. 

Appendiks 


Universitetet i Stavanger 
Universitetsdirektøren 
29.10.2017 


Funksjonsbeskrivelse for studieprogramledelse 
Fastsatt av universitetsdirektøren 29.10.2017, på fullmakt fra styret (jf. 
styresak 44/17). 


Bakgrunn 

Alle studieprogrammer skal ha en studieprogramledelse med ansvar for 
løpende koordinering, kvalitetssikring og -utvikling av studiet. Hvem 
som ivaretar ledelsen av det enkelte studium skal være publisert slik at 
studieprogramledelsen er en synlig og tydelig adressat for tilbakemeldin- 
ger fra studenttillitsvalgte og fagmiljø om forhold som angår kvalitet og 
gjennomføring av studiet. 

Ansvaret for et studium ligger hos de faglige enhetslederne, dekan og 
instituttleder, men de daglige, operasjonelle oppgavene kan ivaretas av en 
studieprogramleder for ett eller flere studieprogram ved fakultetet/insti- 
tuttet. Studieprogramleder(e) skal være vitenskapelig ansatt(e), og utpe- 
kes av enhetslederen. En studieprogramleder kan ha ansvar for flere/alle 
studieprogram i en enhet. 

Når enhetslederen oppnevner studieprogramleder, skal denne ha 
mandat - innenfor rammer fastsatt av enhetslederen - til å følge opp 
saker som oppstår underveis i studiet og til å gi råd vedrørende studiets 
kvalitetssikring og kvalitetsutvikling. Enhetslederen sørger for nødven- 
dig administrativ støtte til studieprogramledelsen. 


Funksjonsbeskrivelse 
Studieprogramlederen skal: 


- Sørge for at det kontinuerlige arbeidet med kvalitetssikring og kva- 


litetsutvikling av studiet utføres i tråd med gjeldende retningslinjer 
(studietilsynsforskriften $ 2-3 (3)) 

- Bidra til å sikre helhet og sammenheng i studiet, blant annet mel- 
lom læringsutbytte, undervisnings- og læringsaktiviteter og prøve- 
former (Meld. St. 16 (2016-2017) 3 og 5.2, brev fra KD, 23.06.2017) 

- Bidra til god kommunikasjon og samarbeid rundt emneporteføljen 
og undervisningen i studiet, også der undervisningsaktiviteter går 
på tvers av avdelinger, institutter og fakulteter 

- Bidra til at internasjonalisering og utveksling blir en integrert del av 
studiet (Meld. St. 16 (2016-2017) 3 og 5.2) 

- Bidra til at studieprogrammene gir innsikt i hvordan ny kunn- 
skap utvikles og at fagmiljøenes forskningsvirksomhet integreres i 
undervisningen (Meld. St. 16 (2016-2017) 3) 

- Bidra til å fremme bruk av de mulighetene digitalisering gir til å 
heve kvaliteten i studiet (Meld. St. 16 (2016-2017) 3 og 5.2) 

- Bidra til å fremme tverrfaglighet og samarbeid med arbeidslivet 
(Meld. St. 16 (2016-2017) 3 og 5.2) 

- Bidra til at det legges til rette for at studentene kan ta en aktiv rolle 
i utviklingen av studieprogrammene og i læringsprosessen (studie- 
tilsynsforskriften $ 2—2 (5)) 

- Være tilgjengelig for fagmiljøet og studentenes tillitsvalgte for dia- 
log om forhold som angår kvaliteten i studiet 

- Sørge for at studentene ved programmet har tydelige og synlige 
kontaktpunkter der de kan henvende seg i saker som har betydning 
for kvaliteten i studiet 


Fakultetene kan tillegge ytterligere oppgaver ut over det som inngår i det 
felles mandatet, hvis det faller naturlig til funksjonen ved den enkelte 
enhet, og de ikke allerede er ivaretatt andre steder. 


Funksjonsperiode 
Når det oppnevnes studieprogramleder er funksjonsperioden minimum 2, 
maksimum 4 år. Dekan/institutt-/avdelingsleder fastsetter: 


- Kompetansekrav til funksjonen 
- Funksjonsperioden 
- Hvem som skal ivareta funksjonen, som ledd i arbeidsplanleggingen 

Fremgangsmate ved oppnevning 

Studieprogramlederne rekrutteres internt i enheten blant de fast viten- 
skapelig ansatte. Rekruttering skjer pa bakgrunn av en intern bekjentgjo- 
ring pa nettsider og evt. andre relevante kanaler. Dette sikrer at bade den 
ledige funksjonen og dens innhold er kjent for alle. I bekjentgjoringen 
skal aktuelle interessenter oppfordres til 4 melde sin interesse skriftlig 
overfor dekan/institutt-/avdelingsleder, samt gis en rimelig frist til å gjøre 
dette. 

Dekan/institutt-/avdelingsleder utpeker studieprogramleder(e) på 
grunnlag av en konkret vurdering av de aktuelle interessentenes kvali- 
fikasjoner i forhold til funksjonsbeskrivelsen for studieprogramlederne, 
samt etter samråd med ansattrepresentanten i ansettelsesutvalget. 

Ordningen evalueres i løpet av 2021. 

Faglig og spraklig utvikling 
hos studenter med 

norsk som andresprak i 
Akademisk sprakkafé - 
praktisk medvirkningsbasert 
aksjonsforskning 


Hjørdis Frisnes, Beate Lie Sverre, Marit Gjone Sandsleth, 
Anne Stenhammer og Liv Helene Jensen 
Universitetet i Sørøst-Norge 


Abstract: In this chapter, we present a practical participative action research project. 
The context of this study is the bachelor's program in nursing, which, like other hig- 
her education programs in Norway, has increased the proportion of students from 
different age, linguistic and cultural backgrounds. This is a resource in the univer- 
sities, but on the other hand it is necessary to understand the challenges these stu- 
dents may have with studying in a foreign language. In the article, we have explored 
Norwegian and international research and found a need for new initiatives that can 
strengthen the academic and linguistic development of nursing students with Nor- 
wegian as a second language. Based on socio-cultural learning theory and principles 
of action research in our own organization, the purpose of this chapter is to show 
how students, academic staff and university librarians collaborated through cyclic 
learning and research processes to develop learning activities that can enhance aca- 
demic and linguistic development in students with Norwegian as a second language. 
In the meta-reflections, we found that the combination of linguistic and professi- 
onal learning and collaborative relationships was of significant importance in the 


Sitering av denne artikkelen: Frisnes, H., Sverre, B. L., Sandsleth, M. G., Stenhammer, A. & Jensen, L. H. 
(2020). Faglig og språklig utvikling hos studenter med norsk som andrespråk i Akademisk sprakkafé — 
praktisk medvirkningsbasert aksjonsforskning. I S. Gjøtterud, H. Hiim, D. Husebø & L. H. Jensen (Red.), 
Aksjonsforskning i Norge, volum 2: Grunnlagstenkning, forskerroller og bidrag til endring i ulike kontekster 
(Kap. 14, s. 391-417). Oslo: Cappelen Damm Akademisk. https://doi.org/10.23865/noasp.121.ch14 

Lisens: CC-BY 4.0. 

learning processes. The predictable and cyclical structure of the action research 
approach strengthened the development of practical knowledge. 


Keywords: linguistic and professional development, practical participatory acti- 
on research, nursing students, Norwegian as a second language, second language 
acquisition 


Innledning 


Aksjonsforskning beskrives innen ulike paradigmer. Denne artikke- 
len diskuterer hvordan aktiv deltakelse i praktisk medvirkningsbasert 
aksjonsforskning kan bidra til forbedringer innenfor egen organisasjon 
(her: universitet), og samtidig styrke kompetanse hos studenter, faglig 
ansatte og bibliotekarer, og bidra til vitenskapelig, praktisk kunnskap. 
Tilnærmingen kjennetegnes av intervenerende, samarbeidende, sykliske 
prosesser der kontekst, kvaliteten i relasjoner, lærings- og forskningspro- 
sessen og resultatenes bærekraft er vesentlige rammefaktorer (Coghlan, 
2019). 

Denne studiens kontekst er bachelorutdanningen i sykepleie, som i lik- 
het med annen høyere utdanning i Norge har økt andel studenter med 
ulik alder og språklig og kulturell bakgrunn (Kunnskapsdepartemen- 
tet, 2016'). Språklig og kulturelt mangfold hos studenter og vitenskapelig 
ansatte er en ressurs som kan bidra til økt tverrkulturell forståelse og 
toleranse i høyere utdanning og i velferdssamfunnet for øvrig. Selv om 
språklig og kulturelt mangfold fremheves, kan det å studere på et annet 
språk være svært utfordrende. Forskning viser at studenter med norsk 
som andrespråk (N2-studenter) strever både med muntlige og skriftlige 
oppgaver, tolking av oppgavetekster og systematisering av innhold i egne 
tekster (Jonsmoen & Greek, 2017). Andrespråk defineres her som det 
språket personen lærer etter førstespråket i en kontekst der majoritets- 
befolkningen har det aktuelle språket som morsmål (Monsen & Randen, 
2017). Utfordringer hos studenter med annen språklig bakgrunn er også 
identifisert i internasjonal forskning som medvirkende til at sykepleier- 
studenter ikke gjennomfører studiene til normert tid (Amaro, Abriam- 


1 12019 var om lag 19 prosent av studenter i høyere utdanning innvandrere, https://www.ssb.no/ 
statbank/table/08091/tableViewLayout1/ 

Yago & Yoder, 2006; Salamonson et al., 2011). Det er videre rapportert 
at sykepleierstudenter med manglende norskferdigheter kan risikere 4 
sette pasienters sikkerhet i fare, dersom de for eksempel misoppfatter 
viktig informasjon om pasienten i de kliniske studiene (Sommerfeld & 
Rosenberg, 2019). 

Hensikten med artikkelen er 4 vise hvordan studenter, faglig ansatte 
og universitetsbibliotekarer samarbeidet gjennom sykliske lærings- 
og forskningsprosesser for å utvikle læringsaktiviteter som kan bidra 
til å styrke faglig og språklig utvikling hos studenter med norsk som 
andrespråk. Læringsaktivitetene fikk samlet sett tittelen Akademisk 
språkkafé - ASK. 


Bakgrunn 


I bakgrunnen redegjøres det først for studiens kontekst, bachelorutdan- 
ningen i sykepleie og behovet i egen institusjon for nye tiltak som kan 
styrke faglig og språklig utvikling hos sykepleierstudenter med norsk 
som andrespråk. Dernest presenteres forskning om utfordringer studen- 
ter kan ha ved å studere på et annet språk. Til sist gjøres det kort rede for 
språklærings- og læringsteoretiske perspektiver som ligger til grunn for 
studien, samt tidligere forskning om hvordan tilrettelegge for å studere 
på et annet språk. 


Bachelorutdanningen i sykepleie 

Fra 2019 er bachelorutdanningen i sykepleie regulert av forskrift for nasjo- 
nal retningslinje for sykepleierutdanning (2019), og tidligere rammeplan 
for sykepleierutdanning (Kunnskapsdepartementet, 2008). Utdanningen 
skal kvalifisere studenten til å ivareta pasienters grunnleggende behov, 
fremme helse og utøve sykepleie til pasienter med komplekse og sam- 
mensatte helseutfordringer. Den skal videre bidra til utvikling av gode 
kommunikasjons- og veiledningsferdigheter, kompetanse i kvalitets- og 
forbedringsarbeid, reduksjon av uønskede hendelser samt sikring av 
pasient- og brukermedvirkning (Forskrift om nasjonal retningslinje for 
sykepleierutdanning, 2019, $ 2). I tillegg til å mestre majoritetsspråket i 

dagligtalen og utvikle akademiske begreper og arbeidsformer ma syke- 
pleierstudenter lære å kommunisere tydelig og samhandle med pasi- 
enter, pårørende og helsepersonell (Forskrift om nasjonal retningslinje 
for sykepleierutdanning, 2019). Dette krever gode språkferdigheter både 
muntlig og skriftlig. 

Det er bachelorutdanningen i sykepleie ved Universitetet i Sørøst- 
Norge, institutt for sykepleie og helsevitenskap, campus Drammen, som 
utgjør denne studiens konkrete kontekst. I Drammen kommune var det 
i 2017 29 % innvandrere”, og per i dag har Viken fylke en større andel 
innvandrere enn landet for øvrig’. Antall studenter med norsk som 
andrespråk ved sykepleierutdanningen i Drammen har vært stigende i 
tråd med tiltakende mangfold i regionen. Høsten 2017 var det ikke eta- 
blert spesifikke tiltak for å styrke faglig og språklig utvikling hos bachel- 
orstudentene i sykepleie. Imidlertid erfarte de faglig ansatte at mange 
N2-studenter fikk varsel om fare for ikke å bestå kliniske studier på 
grunn av manglende norskferdigheter. De strevde med å forstå hva som 
ble sagt i forelesningene, og tekstene deres i skriftlige oppgaver og eksa- 
mener var ofte uklare og/eller uforståelige. De faglig ansatte og bibliote- 
karene erfarte på sin side at de manglet relevant veiledningskompetanse 
i møte med N2-studentene. Flere lærere var også bekymret for at dette 
kunne medføre at N2-studenter droppet ut av studiene eller ikke gjen- 
nomførte på normert tid. Manglende studiepoengproduksjon innebærer 
negative økonomiske konsekvenser for både studenter og utdanningsin- 
stitusjonen. Erkjennelsen blant de faglig ansatte av at det manglet hen- 
siktsmessige læringsaktiviteter for N2-studenter, samt de økonomiske 
bekymringene på institusjonelt nivå, bidro til et sterkt ønske om forand- 
ring mot styrket faglig og språklig utvikling hos N2-sykepleierstudenter. 


Utfordringer ved å studere på et annet språk 


I Norge har forskerne Jonsmoen og Greek i lengre tid studert N2-stu- 
denter i høyere utdanning. De hevder at mange N2-studenter har store 


2 — https://www.ssb.no/befolkning/artikler-og-publikasjoner/14-prosent-av-befolkningen-er-inn- 
vandrere 
3 http://khs.fhi.no/webview/ (20,9 % i Viken fylke, 18.2 % i hele landet). 

utfordringer i møte med profesjonsstudienes akademiske krav (Jonsmoen 
& Greek, 2017). Tilsvarende funn rapporteres i internasjonal forskning for 
studenter med engelsk som andrespråk (Crawford & Candlin, 2013; Fuller, 
2013; Guhde, 2003). Jonsmoen og Greek (2017) peker på at det blant annet 
handler om å oppdage og forstå essensen og argumentasjonen i faglige 
tekster, og å gjøre bruk av dette i egen tekstproduksjon. For N2-studenter 
kan det være komplisert å lære seg fagterminologien, fordi det ofte ikke 
finnes en direkte oversettelse av medisinske og sykepleiefaglige uttrykk 
på studentens morsmål. Denne mangelen på direkte oversettelse av ord 
krever at studenten må tyde meningen gjennom kommunikasjon (Fuller, 
2013). 

En oversiktsartikkel viste at mange studenter med annen språklig og 
kulturell bakgrunn opplevde stressende situasjoner i kliniske studier, og 
de hadde behov for ekstra tid (Mikkonen, Elo, Kuivila, Tuomikoski & 
Kääriäinen, 2016). Fuller (2013) hevdet at pasientsikkerheten sto på spill 
der studenter, som i tillegg til å skulle utvikle et bredt og variert ordforråd 
i vanlige samtaler, også møtte mennesker med store helseutfordringer, 
som i tillegg ofte hadde mangelfulle kommunikasjonsferdigheter. 

Sykepleierstudenter med annen språklig og kulturell bakgrunn har 
erfart betydelige utfordringer og hindringer i gjennomføringen av stu- 
diene (Fuller, 2013; Salamonson et al., 2011). Utfordringene er rapportert 
innen alle de språkfaglige områdene: snakking, lytting, lesing og skriving. 
Studentene har vegret seg for å snakke i frykt for å si feil, og de rapporterte 
at kommunikasjon med jevnaldrende, instruktører, personale og pasien- 
ter er vanskelig (Amaro et al., 2006). Sanner og Wilson (2008) hevder at 
disse studentene ofte har hatt behov for mer tid i samtaler for å finne de 
riktige ordene, og mange har opplevd at de er blitt vurdert negativt på 
grunn av dårlig uttale. Studentene har fryktet at lærere og praksisvei- 
ledere har antatt at de har lite kunnskaper ut fra språkvanskene. Man- 
gelen på muntlige språkferdigheter har hemmet studentene fra å delta 
i læringsaktiviteter. Fuller (2013) fant også at å lytte oppmerksomt og å 
følge med på lærers forelesninger eller praksisveileders informasjon var 
vanskelig for studenter med annen språklig og kulturell bakgrunn. Noen 
syntes det var forvirrende når lærere brukte slang, metaforer, ukjente 
begreper og talemåter (Fuller, 2013). 

En profesjonsutdanning som sykepleierutdanningen krever at studen- 
tene leser en betydelig mengde kompleks faglitteratur. Dette kan veere 
vanskelig for studenter med annen spraklig bakgrunn. Amaro et al. 
(2006) fant at disse studentene brukte lengre tid pa a lese faglige tekster, 
og at noen valgte å oversette teksten til primærspråket og tilbake. Ifølge 
Fuller (2013) har studenter med annen språklig bakgrunn ofte vanske- 
ligheter med å forstå krevende oppgaver, og de opplevde å kaste bort tid 
på å lese alt mens de lette etter det som var relevant. Manglende lese- 
ferdigheter var mest skadelig under eksamenene. De brukte tid på å lese 
eksamensspørsmålene, og slet med å forstå intensjonen med spørsmålet 
og informasjonen i ofte lange sammensatte setninger. Skriftlig kommu- 
nikasjon er svært viktig i sykepleie fordi opplysninger om pasienten og 
aktuell helsehjelp blir videreført skriftlig til samarbeidende helseperso- 
nell (Fuller, 2013). Vanskeligheter med å skrive, anvende korrekt gram- 
matikk og inneha tilstrekkelig ordforråd er de viktigste hindringene 
(Fuller, 2013). 


Språklærings- og læringsteoretisk perspektiv 
Det finnes flere språklæringsteorier som legger vekt på ulike sider ved 
språkinnlæringen. Mens man tidligere var opptatt av behavioristisk 
læringsteori, finnes det i dag flere varianter av kognitiv og sosiokulturell 
læringsteori. Kognitive læringsteorier har det til felles at de legger vekt på 
tilegnelse som en kognitiv prosess, mens sosiokulturell læringsteori leg- 
ger vekt på at andrespråklæring skjer gjennom deltakelse i sosiale sam- 
handlingssituasjoner (Kulbrandstad & Ryen, 2018). Aktiv deltakelse og 
medvirkning i læreprosessene og en demokratisk organisering fremheves 
innen sosiokulturell læringsteori (Hiim, 2010). I et sosiokulturelt lærings- 
perspektiv forstås læringsprosessen som syklisk og interaktiv forstand at 
den stadig gjentar seg med et forbedret resultat (Vygotsky, 1978). Lærin- 
gen er dialektisk, og det lærende mennesket er i samspill med andre men- 
nesker og med omgivelsene (Vygotsky, 1978, s. 86). Denne tenkningen om 
læring ligger til grunn for denne studien. 

Læring av andrespråk er et svært komplekst fenomen. Det omfatter 
både innlæring av ordforråd, grammatikk, uttale, rettskriving, men også 

mentale, følelsesmessige og sosiale forhold er involvert i læringsproses- 
sene (Kulbrandstad & Ryen, 2018). Ordforrådet omfatter både de ordene 
personen aktivt bruker, og de han/hun kun forstår. Voksne andrespråk- 
brukeres ordforråd vil også være avhengig av om de har hele eller deler 
av sin skolegang fra Norge. For voksne studenter er det positivt om de 
har et velutviklet morsmål, og at de kanskje allerede har lært flere språk. 
Ordforrådet i morsmålet vil være påvirket av utdanning, interesser og 
arbeidserfaring (Golden, 2018). 

For å forstå hvordan en person lærer et nytt språk, kan man skille mel- 
lom to nivåer. Det første nivået omfatter mellommenneskelig kommuni- 
kasjon i daglige interaksjoner, mens det andre er kognitive akademiske 
språkferdigheter som gjør studentene i stand til å analysere, evaluere 
og fortolke abstrakte begreper. Selv om studentene kan ha gode språk- 
ferdigheter i hverdagen, kan de likevel ha store utfordringer i å kommu- 
nisere både muntlig og skriftlig på et akademisk nivå (Guhde, 2003). 


Tilrettelegging av læringsaktiviteter 


På tross av økende flerspråklighet i det norske samfunnet er det få studier 
som beskriver hvordan læringsaktiviteter kan tilrettelegges for å styrke 
språklig og faglig læringsutbytte hos N2-studenter ved universitet og 
høgskoler (Jonsmoen & Greek, 2017). I det følgende beskrives anbefalin- 
ger fra nasjonal og internasjonal forskningslitteratur om strategier som 
kan anvendes for å lette studentenes språklige utfordringer og gjennom- 
føring av høyere utdanning. 

Anbefalingene omfatter ulike tilnærminger; støttende, språklige og 
undervisning (Fuller, 2013). Studenter med annen språklig og kulturell 
bakgrunn som opplever at de er velkomne og trygge i læringsmiljøet, er 
mer tilbøyelige til å delta i ulike læringsaktiviteter. Det er derfor viktig 
at utdanningsinstitusjonen bidrar med individuell støtte, har en «åpen 
dør» og inviterer studenter til å ta kontakt. Å uttale studentenes navn 
riktig kan være et eksempel på å vise interesse (Fuller, 2013). Føring av 
loggbok med ukjente begreper kan være en hjelp for å utvikle studen- 
tenes ordforråd (Guhde, 2003). Andre anbefaler små grupper med en 
blanding av studenter med majoritetsspråket og studenter med annen 

spraklig og kulturell bakgrunn. I tillegg anbefales planlagte diskusjons- 
sirkler, parvise dialoger eller individuell veiledning med studentmentor 
fra hoyere trinn i utdanningen, som virksomme leringsstrategier for 
spraklig utvikling (Flinn, 2004; Olson, 2012; Sjo, 2012). Studiegrupper 
satt sammen bare av studenter med et annet forstesprak enn majoritets- 
spraket har vist seg 4 veere mindre vellykket (Olson, 2012). Nar de trengte 
a klargjore ukjente begreper, uttale av ord eller grammatikk, hadde 
de behov for hjelp fra personer som mestret majoritetsspraket bedre. 
Mange av anbefalingene som gjelder undervisningen av studenter med 
annen spraklig og kulturell bakgrunn, som tydelig informasjon og hyp- 
pige tilbakemeldinger, gjelder all undervisning (Fuller, 2013). Imidlertid 
kan dette vere ekstra viktig for studenter som har erfaringer fra andre 
utdanningssystemer. Studenter som er vant med utdanning som fordrer 
kun memorering, kan oppleve sykepleierutdanningene i Norden, USA og 
Storbritannia som svært utfordrende, med aktiv deltakelse i gruppear- 
beid, muntlige fremlegg og diskusjoner (Sanner & Wilson, 2008). For å 
redusere faren for diskriminering og rasisme i sykepleierutdanningen 
anbefales paneldiskusjoner, workshops og diskusjoner hvor studenter 
med annen språklig og kulturell bakgrunn kan presentere informasjon 
om sitt lands helsesystemer, utdanning og familiestrukturer (Brown, 
2008; Guhde, 2003). Videoklipp, rollespill og interaktive dataprogram- 
mer anbefales også i undervisningen for å oppøve verbal interaksjon 
og passende respons på majoritetsspråket (Olson, 2012; Rogan & San 
Miguel, 2013). 

På bakgrunn av ønsket om forandring og mangelfull forskning om 
hvordan tilrettelegge læringsaktiviteter for studenter med annen språklig 
og kulturell bakgrunn, og sist, men ikke minst, at medvirkning antas 
å være avgjørende i læringsprosessene, ble det i denne studien valgt et 
praktisk medvirkningsbasert aksjonsforskningsdesign i egen organisa- 
sjon (Coghlan, 2019; Jensen, 2009) 

Foranledningen til prosjektet var at en tredjeårs sykepleierstudent, som 
hadde erfart mange språklige og faglige utfordringer, foreslo for en lærer 
at det ble etablert et fast møtested, gjerne på biblioteket, hvor studenter 
med norsk som andrespråk kunne snakke faglig med lærere og medstu- 
denter. Ettersom studenten foreslo at tiltaket kunne være i biblioteket, tok 

tre faglig ansatte (H.F., B.L.S., L.H.J.) ved bachelorutdanningen i sykepleie 
og to bibliotekarer ved universitetsbiblioteket (M.G.S., A.S.) høsten 2017 
initiativ til å utveksle erfaringer internt ved instituttet. De innhentet også 
erfaringer fra lærere i videregående skole i regionen som har ansvar for 
minoritetsetniske elever, og fra forskere som hadde erfaring med minori- 
tetsetniske studentgrupper. Andre medvirkende deltakere i prosjektet var 
tredjeårs sykepleierstudentassistenter, frivillige medarbeidere med enten 
norskfaglig eller sykepleiefaglig kompetanse og sykepleierstudenter med 
norsk som andrespråk. 

Problemstillingen er: Hvordan kan praktisk medvirkningsbasert 
aksjonsforskning i en Akademisk språkkafe bidra til faglig og språklig 
utvikling hos studenter med norsk som andrespråk? 


Praktisk medvirkningsbasert 
aksjonsforskningsdesign 


Praktisk medvirkningsbasert aksjonsforskning er en demokratisk og 
medvirkningsbasert tilnærming til utvikling av kunnskap (Coghlan, 
2019). Tilnærmingen er intervenerende og kombinerer handling og 
refleksjon, teori og praksis, i jakten på praktiske løsninger på spørsmål 
med presserende bekymring. I denne studien er behovet for endringer i 
egen institusjon og tidligere forskning beskrevet ovenfor. Hensikten med 
studien var å utvikle nye læringsaktiviteter som bidrar til faglig og språk- 
lig utvikling hos studenter med norsk som andrespråk, i et samarbeid 
mellom studenter, faglig ansatte og bibliotekarene. Samtidig var målet å 
skape ny kunnskap ved å anvende demokratiske metoder som inkluderer 
deltakerne i lærings- og forskningsprosessen. 

Da det kan være vanskelig å få øye på små endringer som skjer under- 
veis, er det valgt å anvende et medvirkningsbasert design som er inspirert 
av anerkjente aksjonsforskere. McNiff (2010) beskriver aksjonsforskning 
og profesjonell utvikling, mens Reason og Bradbury (2008) og Coghlan 
(2019) illustrerer et rammeverk for aksjonsforskning med tre nivåer: 
forste-, andre- og tredje-personnivået i aksjonsforskningsstudier. 
Coghlan (2019) peker på de samme nivåene som grunnlag for etiske over- 
veielser ved forskning i egen organisasjon. Første-personoverveielsene 

dreier seg om hvordan forskeren ivaretar grunnleggende verdier i 
aksjonsforskningsprosessen ved a veere oppmerksom pa egne opplevelser, 
vurderinger og slutninger. Overveielser pa andre-personnivaet omfatter 
hvordan forskeren/forskerne samarbeider med andre om felles utfordrin- 
ger ansikt-til-ansikt, i dialoger og i felles handlinger. Det tredje nivaet tar 
sikte pa å anvende de lokale erfaringene som grunnlag for analyse og for- 
tolkninger og rapportere både prosessene og resultatene (Coghlan, 2019; 
Reason & Bradbury, 2008). 

Denne studien omfatter primært andre-personnivået, som innebærer 
medvirkning og samarbeid i planlegging, iverksetting og evaluering av 
læringsaktiviteter innenfor egen organisasjon. Datagenerering og analy- 
ser på dette nivået er basert på transkriberte fokusgruppesamtaler i pro- 
sjektgruppen. Første-personnivået er også aktuelt i denne studien. Dette 
innebærer at alle medvirkende studenter, faglig ansatte og bibliotekarene 
studerer egen praksis og engasjerer seg i lærings- og forskningsproses- 
sene ved deling av erfaringer. Datagenerereing og analyser er basert på 
både transkriberte individuelle intervjuer med N2- studenter og forsker- 
nes logger. 


Forskningsetiske overveielser 


Medvirkning og demokratiske dialoger er grunnleggende verdier i 
aksjonsforskningsprosesser (Coghlan, 2019). Ved forskning i egen orga- 
nisasjon har forskerne flere posisjoner og relasjoner. I dette prosjektet iva- 
retok de faglig ansatte og bibliotekarene både sine ordinære funksjoner i 
organisasjonen og forskerfunksjonen. Å være aksjonsforskere i egen orga- 
nisasjon var en ressurs som ga tilgang til lokale kulturelle meningskoder 
og samarbeidsarenaer, både formelle og uformelle. Imidlertid kan den 
interne forskerfunksjonen gjøre forskeren hjemmeblind, fordi man selv 
er en del av organisasjonen og ikke i tilstrekkelig grad ser de viktige 
spørsmålene som kan bidra til å endre praksis (Schön, 2004). En annen 
utfordring i dobbeltrollen kan være det asymmetriske maktforholdet 
mellom studenter og lærere/veiledere. For å styrke dialogene underveis 
har vi derfor hatt regelmessige oppsummeringer med oppmerksomhet 
på både innholdet, prosessene og samarbeidsrelasjonene i lærings- og 

forskningsprosessene med refleksjon pa refleksjonene i prosjektgruppen. 
Dette har bidratt til aktiv medvirkning fra alle studentassistentene, faglig 
ansatte, bibliotekarene og de frivillige medarbeiderne. 

N2- studentene som deltok i språkkafeen, medvirket også i lærings- og 
forskningsprosessen. Deltakelsen var frivillig, det var ingen påmelding 
og ingen krav knyttet til hvor ofte studentene skulle delta, ei heller om 
de fulgte hele aktiviteten når de kom. Studentassistenter og N2-studenter 
som ønsket å delta i prosjektet, ga skriftlig informert samtykke. 

Utsagn fra N2-studenter som deltok i individuelle intervjuer, vil bli 
presentert uten å omskrive eller å omformulere det sagte. For å unngå 
å sette deltakerne i forlegenhet er sitatene kun markert med kursiv og 
ikke merket med nummer eller fiktive navn. Hensikten er å få frem stu- 
dentenes erfaringer med de ordene, ordforrådet og uttrykksformene som 
ble brukt i samtalene. Alle personidentifiserbare opplysninger er anony- 
misert i henhold til personopplysningsloven (2018). Prosjektet er fremlagt 
og tilrådet gjennomført av Norsk senter for forskningsdata, NSD (ref. nr. 
56922). 


Resultater og diskusjon 


I presentasjonen av studiens resultater vil det først bli gjort rede for 
prosjektets struktur og samarbeidsrelasjoner. Deretter diskuteres hvor- 
dan de sykliske lærings- og forskningsprosessene i praktisk medvir- 
kningsbasert aksjonsforskning bidro til faglig og språklig utvikling hos 
N2-studenter. 


Samarbeidsrelasjoner, struktur og prosess 
Coghlan (2019) papeker betydningen av struktur og tidlig etablering av 
samarbeidsrelasjoner med relevante aktorer. Struktur i dette prosjektet 
dreier seg om organiseringen av samarbeidsrelasjoner i organisasjonen 
og den sykliske datagenereringen, analysene underveis og prosessene i 
selve aksjonen; Akademisk sprakkafe, ASK. 

For å involvere relevante aktører i organisasjonen ble prosjektet struk- 
turert med følgende grupper: 

e styringsgruppe med instituttleder, bibliotekets leder og prosjektle- 
der som godkjente bruk av interne ressurser til prosjektet 

e forskergruppe med tre vitenskapelige lærere fra sykepleierut- 
danningen og to bibliotekarer som tok ansvar for systematisk 
datagenerering, analyser og spredning underveis av kunnskap 
internt i organisasjonen og til eksterne samarbeidspersoner og 
organisasjoner 

e prosjektgruppe, som i tillegg til forskergruppen bestod av studen- 
tassistenter (tredjeårs sykepleierstudenter), sykepleielærere / faglig 
ansatte og frivillige personer/pensjonister med norsklærer-/syke- 
pleiefaglig kompetanse 

e facebookgruppe og et rom på universitetets læringsplattform Canvas 
med informasjon og faglige, studietekniske råd som var tilgjengelig 
for alle deltakerne 

e gruppe med N2-studenter som deltok i Akademisk språkkafé - ASK. 
Fra høsten 2017 til og med høsten 2019 har 71 N2-bachelorstuden- 
ter i sykepleie deltatt i ASK, 15 menn og 56 kvinner. Studentene 
hadde totalt 31 forskjellige morsmål. Antall studenter per gang har 
økt fra i gjennomsnitt 6,5 deltakere høsten 2017 til 8,5 våren 2019 
og 10,8 høsten 2019. 


Sentrale ledere i organisasjonen ble tidlig involvert. Det understøttet 
gjennomføringen av den Akademiske språkkaféen, med ansettelse av 
studentassistenter (5 pr. studieår), involvering av faglig ansatte (6), bibli- 
otekarer (2) og frivillige (5). Tre av de faglig ansatte fikk tildelt FoU- tid 
til planlegging og gjennomføring av aksjonsforskningsprosjektet, mens 
bibliotekarene har deltatt i ordinær tid. 

Deltakerne i prosjektgruppen hadde ulike funksjoner. Studentassisten- 
tene, som i 3. studieår har ledelse og veiledning som sentrale temaer, vekslet 
med de faglig ansatte som prosessledere/fasilitatorer. De bidro også i faglige 
refleksjoner med N2-studentene i samarbeid med de øvrige medarbeiderne. 

Språkkaféen var åpen uten påmelding hver onsdag kl. 14-16. Universi- 
tetsbiblioteket ble valgt som egnet arena, med et åpent område med bord, 
stoler og whiteboard, samt tilgjengelige grupperom. 

Sykliske lærings- og forskningsprosesser 
For a utvikle kunnskap om leringsprosessene (tredje-personnivaet) 
i samarbeid med deltakerne i ASK er datagenereringen og analysene 
i forskningen systematisert med flere metodiske grep, inspirert av 
Coghlan (2019) og Jensen (2009). Planleggingen, gjennomforingen og 
de første analysene ble gjort i tråd med aksjonsforskningens prinsipp 
om medvirkning som en refleksjonsprosess i samarbeid med deltakerne 
(Coghlan, 2019). 

Lærings- og forskningsprosessene er illustrert i figur 1 med en forar- 
beidsfase og deretter sykliske prosesser som bygger på hverandre med 
ulike tidsspenn. 


Forarbeid 1/2 års syklus 1/2 års syklus 1/2 års syklus 


AAR 


OOODÅN! J 
QQ OO GQ000 


Oppsummering Oppsummering Oppsummering Oppsummering 


Figur 1 Lærings- og forskningsprosessene (etter Jensen, 2009) 


Forarbeidsfasen er beskrevet i studiens bakgrunn, med litteraturgjen- 
nomgang og intern og ekstern erfaringsutveksling, samt erkjennelsen av 
behovet for endring i egen organisasjon, som berettiger studien. 


Kjernetrinnene i lærings- og forskningsprosessene 

(innerste spiral) 

Den innerste spiralen i pilen illustrerer kjernetrinnene i lærings- og 
forskningsprosessen: i) forberedelser og planlegging (30 minutter), ii) gjen- 
nomføring av læringsaktiviteter som dialogiske prosesser i ASK (2 timer) 
og sist iii) evaluering og refleksjon (30 minutter). Kjernetrinnene er bygget 
på hverandre uke for uke, og er sykliske. 

Forberedelser og planlegging (30 minutter) 

Kontinuitet i forskningsprosessen ble ivaretatt ved at deltakere fra pro- 
sjektgruppen (to studentassistenter, to faglig ansatte, en bibliotekar, en 
til to frivillige per gang) vekslet pa prosessledelsen etter turnus (innerste 
spiral). Forberedelsene til læringsaktivitetene rettet oppmerksomheten 
mot grunnleggende verdier og premisser i medvirkningsbasert aksjons- 
forskning, faglige spørsmål og praktisk arbeidsfordeling. Dette innebar 
å ha oppmerksomheten rettet mot N2-studentene sine læringsbehov og 
hvilke læringsaktiviteter som kunne være nyttige. Verdien av å «la alle 
stemmer høres», og å stille åpne spørsmål, samt å invitere N2-studentene 
til diskusjon, faglige og språklige refleksjoner, ble vektlagt. I forberedel- 
sene ble det derfor understreket at man skulle unngå å gi svar, men heller 
stimulere til reflekterende spørsmål og dialog. Forskning har vist at både 
sykepleiere og sykepleielærere ofte er for lite oppmerksomme på hvordan 
anvende refleksive spørsmål (Duffy, 2009). 


Læringsaktiviteter som dialogiske prosesser i ASK (2 timer) 

Strukturen i læringsaktivitetene omfatter presentasjon, definering av 
læringsbehov, gruppedialoger med faglige diskusjoner og videreutvikling av 
ordforrådet, samt oppsummering med refleksjon over læringserfaringene. 


Å presentere seg og uttrykke egne læringsbehov 

Prosesslederen startet læringsaktivitetene, der alle presenterte seg med 
navn, tilhørighet (1., 2., 3. studieår) og hjemland. Hensikten med presen- 
tasjonsrunden var både å bli kjent med den enkelte og å inkludere alle 
i fellesskapet. Det ga samtidig studentene mulighet til å uttrykke egne 
læringsbehov. 

Studenter som hadde deltatt i ASK over tid, uttrykte at presentasjons- 
runden var svært nyttig læring: «Jeg har lært å presentere meg, si navnet 
mitt, hva jeg er: sykepleierstudent i 3. studieår. Det har vært veldig nyttig i 
alle praksisperiodene, i møte med pasienter og personalet.» 

Mange var ivrige etter å komme i gang med sine faglige spørsmål: «Jeg 
synes det er veldig flott at det er mange, det er veldig hyggelig, men jeg blir 
litt sånn stressa for hvis du bruker masse tid på at alle skal presentere seg 
selv, ... og så blir det veldig lite tid etterpå.» 

For å ivareta bade behovet for inkludering i fellesskapet og ønsket om 
å bruke tiden mest mulig til faglige samtaler forsøkte prosesslederne 
å lede den innledende delen slik at presentasjonene ivaretok begge 
hensynene. 

Noen var forberedt med konkrete spørsmål: «Jeg har tydelige spørsmål. 
Jeg vil det. Faktisk jeg har ikke så mye tid ... med utdanning og praksis, som 
er veldig tung for meg.» Noen uttrykte at de ikke hadde konkrete spørsmål 
de ville ta opp, men valgte likevel å komme for å lytte og delta i samtalene. 
Flere ønsket å gjennomgå oppgavetekster, som ofte hadde lange setninger 
og var vanskelige å forstå. Det ble uttrykt bekymring og uro over ikke å 
forstå eksamensspørsmål og at språkvanskene kunne medføre at svaret 
ble feil. Andre hadde med seg spørsmål som de ikke hadde kunnet stille 
i forelesninger. 


Jeg skal ikke rekke opp handa i klassen, fordi det blir flaut hvis jeg skal spørre 
om det eller det, fordi det er 100 folk i salen og du skal spørre, unnskyld hva 
betyr det? Men jeg kan ha med et ark med spørsmål, stikkord fra forelesning og 
bare spørre, ja, kan dere forklare meg hva betyr det? Og det er ingen som kikker 
rart på meg ... Du føler ikke at noen er bedre enn de andre. At alle er på samme 


nivå og det er ikke noe galt å stille spørsmål. 


På tross av ulike læringsbehov uttrykte flere studenter at de opplevde seg 
mindre alene i ASK. Én uttrykte at «vi er på samme nivå, der alle er utlen- 
dinger». Å være i et opplevd fellesskap bidro til å tørre å snakke og å stille 
spørsmål. 


Å delta i dialoger 

Etter den innledende runden tok prosesslederen ansvar for å dele del- 
takerne i mindre grupper, etter temaene og læringsbehovene som stu- 
dentene hadde uttrykt. På denne måten medvirket studentene ved å 
bestemme innholdet i videre samtaler. Flere vektla det å snakke norsk. 
«Det handler om mer enn å lære grammatikk ... Bare å oppleve å bruke 
språket. For meg, jeg har lært språket skriftlige, men muntlig har jeg fått 
mye ved å snakke på språkkafe.» Noen N2- studenter snakket lavt og var 
redde for at det de sa var feil. De ble ofte minnet på av andre studenter at 
det å snakke er viktig: «Si det selv om du tror det kan være feil». 

A delta i faglige diskusjoner var uvant for flere av N2-studentene. I til- 
legg til språklige utfordringer hadde flere også en annen utdanningsbak- 
grunn, ofte med mer hierarkiske strukturer, enn majoritetsstudentene. 
Noen knyttet egen tilbakeholdenhet i faglige diskusjoner til tidligere livs- 
erfaringer. En student sa: 


Det er en annen opplevelse enn det jeg er vant til. Jeg har begynt å skjønne nå 
at jeg har vokst opp i et samfunn der når mora mi, eller eldre sier noe, så ferdig! 
Du er ikke enig med dem og du tør ikke si fra. Du kan ikke snakke tilbake. Du 


kan ikke si: hvorfor? 


Studentens selverkjennelse og atmosfæren preget av fellesskap og trygg- 
het i ASK bidro til styrket selvtillit til å kunne delta i de faglige diskusjo- 
nene. En student sa: «I klassen er jeg veldig stille, veldig stille. Jeg har ikke 
selvtillit til å delta i diskusjon. Men når jeg er i språkkafe føler jeg selvtillit 
til å delta, og det øker min selvtillit.» I innledningen av faglige diskusjoner 
ble studentene spurt om det var i orden at man korrigerte det muntlige 
eller skriftlige språket. Flere studenter understreket betydningen av hen- 
synsfulle tilbakemeldinger. «Jeg synes at det for min del er veldig bra at 
dere retter på språket mitt, fordi for meg er det en måte å lære seg språk. 
Dere gjør det på en sånn snill måte og hjelper oss.» 


Å videreutvikle ordforrådet 

Mange studenter rapporterte at de brukte mye tid på selvstudier. De 
strevde med å lese sammensatte norske ord, og med forståelse av syke- 
pleiefaglige begreper, som for eksempel omsorg og ansvar. Det kunne 
av og til føre til misforståelser. En førsteårsstudent hadde for eksempel 
lest om etiske prinsipper og om velgjørenhetsprinsippet. Hun hadde delt 
ordet som velg-jørenhet i motsetning til vel-gjørenhet, der sistnevnte gir en 
annen mening. «Jeg skjønte ingen ting. Jeg kan ikke høre forskjellen». Slik 
studenten leste dette begrepet, med vekt på velg og så jørenhet, ble tek- 
sten uforståelig. Når deltakerne i gruppene arbeidet med viktige begreper 
eller spørsmål fra oppgavetekster, skrev en av N2-studentene ordet/-ene 
på en whiteboard og de øvrige kommenterte aktivt. «Det er ikke meg som 
må kunne alt. Jeg bare skriver litt og spør de andre hva de tenker.» Den 
åpne samtaleformen hvor alle ble stimulert til å delta, bidro til mestring. 

En sa: «Ja, og så noen ganger syns jeg at jeg selv kan være en ressurs, ikke 
sant, for gruppa ... det er ikke sånn at jeg bare tar for meg, jeg kan også gi 
noe.» Opplevelsen av å kunne medvirke til andres læring og gi noe tilbake 
synes med andre ord verdifullt for utviklingen av ordforrådet. 


Å reflektere over egen læring 

I avslutningen var det en felles oppsummering av dagens læringserfa- 
ringer fra smågruppene og mulighet for videre refleksjon. Flere studen- 
ter uttrykte at det var interessant å høre hva de andre deltakerne hadde 
snakket om, og de delte tips fra gruppedialogene. I perioder med stort 
eksamenspress i1. studieår uttrykte flere studenter fortvilelse og stor grad 
av usikkerhet og manglende tro på egen mestring. I refleksjonen ble det 
derfor ofte tatt initiativ til oppmuntring og anerkjennelse av studentenes 
kunnskap, som de hadde vist underveis i gruppesamtalene. Ved oppsum- 
meringen sa en av studentene «Vi er heldige som har denne språkkafeen, 
vi lærer å samarbeide, det er jo viktig i utdanningen og dette gir meg håp.» 
Det ble samtidig understreket at de ikke forventet svar på alle spørsmål. 
De oppfattet at de fikk mulighet til å reflektere. En sa: «Dere gir oss ikke 
svaret, men dere gir oss verktøy for å reflektere og ting som vi må se i for- 
hold til faget, som åpner litt bedre en forståelse av faget, da. Så det synes jeg 
har vært veldig nyttig.» 


Evaluering og refleksjon (30 minutter) 

I den ukentlige prosessevalueringen var oppmerksomheten først og 
fremst rettet mot hva som fungerte bra i ASK, inspirert av anerkjen- 
nende tilnærming (appriciative inquiry) (Ludema & Fry, 2008). Det 
ble lagt særlig vekt på konstruktive tilbakemeldinger til studentassis- 
tentene, ettersom de vekslet med de faglig ansatte i prosessledelsen. Et 
eksempel på dette er hvordan de bidro til aktiv medvirkning ved å gi 
tid til den enkelte N2-student og sørge for at alle fikk snakke. Evalue- 
ringen innebar også kritisk refleksjon rundt hvordan læreren/forskeren 
klarte å holde seg i bakgrunnen og myndiggjøre både studentassistenter 
og N2-studentene. Erkjennelsen var at det kunne være utfordrende og 
nødvendig å finne en passende balanse knyttet til faglige og språklige 
spørsmål. 

Refleksjon på refleksjon (halvårssyklus) (andre spiralen) 

Den andre spiralen illustrerer retrospektive oppsummeringer og reflek- 
sjon på refleksjon. Oppsummeringene ble gjort som kreative prosesser 
i slutten av halvåret sammen med N2-studentene, og dels med alle del- 
takerne i prosjektgruppen. Oppsummeringssamtalene i prosjektgruppen 
ble gjennomført med lydopptak som ble transkribert. Dette styrket pro- 
sjektets kontinuitet og validitet. I tillegg ble det gjort oppsummeringer 
i form av rapporter som beskriver organiseringen, finansiering, samar- 
beidspartnere, bakgrunn for studien, status i datasamlingen, lærings- 
aktivitetene i perioden, samt veien videre. Rapportene tydeliggjør både 
innholdet (aksjonen) og prosessene (lærings- og forskningsprosessene), 
og premissene for utviklingsarbeidet (organisering, ressurser/finansier- 
ing) (Sverre et al., 2019a, 2019b). Delrapportene ble lagt frem og diskutert 
med styringsgruppen og publisert i universitetets skriftserie. Dette styr- 
ket spredning av kunnskap i organisasjonen underveis. 

I første oppsummering kom deltakerne frem til at Akademisk 
språkkafe, med akronymet ASK, var en passende tittel. ASK tydeliggjør 
at dette er et akademisk læringsaktivitetstilbud med vekt på både det 
sykepleiefaglige og språklige. Ordet kafé signaliserer at tilbudet er åpent, 
sosialt og inviterende. N2-studentene bidro også med ideer og bilder til 
plakater, som ble brukt til videre rekruttering, informasjon ved universi- 
tetet og ved utdanningskonferanser. I oppsummeringene ble det lagt vekt 
på at alle stemmer skulle høres, erfaringer deles og på spørsmålene: hva 
har vi lært, hva fungerer, og hva vi kan gjøre mer av. Denne tilnærmin- 
gen er inspirert av verdsettende praksis (appreciative inquiry) (Ludema 
& Fry, 2008). Verdsettende praksis dreier seg om en måte å undersøke 
på, altså en tilnærming. I stedet for å lete etter feil og mangler i oppsum- 
meringene ble det fokusert på styrke; øyeblikk av suksess; opplevelser av 
høydepunkter; historier om håp, mot og positiv endring. 

I 2. og 3. oppsummering ga N2-studentene uttrykk for positive erfa- 
ringer med strukturen, samarbeidet med studentassistentene, de faglig 
ansatte, bibliotekarene og de frivillige i læringsprosessene i ASK. Noen 
ytret samtidig ønske om individuell veiledning i tillegg: «Jeg skjønner jo 
at dere ikke kan hjelpe med alt, ... kanskje det er flere tredjeårsstuden- 
ter som kan ... ha individuelt?». Arbeidsgruppen tok derfor initiativ til 

å undersøke om det kunne finnes interne midler ved universitetet eller 
eksterne tilskudd for å etablere en mentorordning med tredjeårsstuden- 
ter. Etter søknad til Seksjon for studiestøtte ved universitetet ble det tildelt 
midler til individuell mentorstøtte for alle N2-sykepleierstudenter våren 
2019. Tredjeårsstudenter som hadde erfaring med veiledning i ASK, ble 
forespurt om å være mentorer, og fem meldte seg. 30 N2-studenter søkte 
om mentor, og hver fikk tildelt en ramme på fem timer våren 2019. Pro- 
sjektleder for ASK administrerte mentorordningen. Mentorene rappor- 
terte at de færreste utnyttet de tildelte fem timene fullt ut. 

ASK ble planlagt gjennomført etter ordinær undervisningstid. Likevel 
hendte det at undervisning med enkelte eksterne forelesere var satt opp 
på ettermiddagen. Dette gjorde det vanskelig for noen studenter å delta. 
Flere studenter ytret ønske om at dette ble endret. «Etter jul har vi hatt 
veldig mange timer på onsdager. Jeg føler at jeg må ha med meg timene. Så 
da synes jeg det har vært trist, å velge bort å gå på ASK. Og den foreleseren 
i sykdomslære er så flink.» Arbeidsgruppen tok opp studentenes ønsker 
med programansvarlig for bachelorutdanningen i sykepleie. Fra høsten 
2019 er praksis endret, og det planlegges så langt som mulig ikke fore- 
lesninger som kolliderer med tiden for ASK. 

Ønsket om individuell mentorstøtte og at ASK ikke kolliderte med 
ordinær undervisning, er eksempler på hvordan N2-studentene medvir- 
ket i lærings- og forskningsprosessene, og bidro til endringer på institu- 
sjonsnivå. I aksjonsforskning i egen organisasjon kan slike institusjonelle 
rammer være en begrensning. Det er samtidig viktig å utforske hindringer 
i organisasjonen og fremme lokale endringsforslag (Coghlan, 2019). 


Metarefleksjonen (tredje spiralen) 

Den tredje spiralen i figur 1 illustrerer den meta-refleksive analysen, eller 
tredje-personnivået (Reason & Bradbury, 2008). Det er denne metare- 
fleksive prosessen som gjør medvirkningsbasert aksjonsforskningen i 
egen organisasjon til noe mer enn læring gjennom erfaring i hverdagen 
(Coghlan, 2019, s. 13). Materialet til den metarefleksive analysen omfat- 
ter forskernes logger, referater, lydopptak fra prosjektgruppemøter og 
halvårsrapporter. Det ble også gjennomført 16 individuelle, kvalitative 
intervjuer med deltakende N2-studenter, hvor hovedtemaet var: Hva 

fungerte bra for deg i ASK? Metarefleksjonen og analysene kan beskri- 
ves som en abduktiv prosess, frem og tilbake mellom enkelthendelser og 
viktige temaer, lesing av tidligere forskning, teori og refleksjon. I denne 
studien dreier metarefleksjonen seg om hvordan den valgte forsknings- 
strategien bidro til faglig og spraklig utvikling hos studenter med norsk 
som andresprak. Tre sentrale temaer diskuteres: a) betydningen av 
kombinasjon av sprak og fag, b) betydningen av forutsigbar og syklisk 
struktur og c) betydningen av samarbeidende relasjoner i lærings- og 
forskningsprosessene. 


Betydningen av kombinasjon av språk og fag 

N2-studentene fremhevet betydningen av å kombinere språklig utvikling 
og fagsnakk relatert til aktuelle arbeidskrav i teori og praksis, spørsmål 
fra pensum og forberedelser til eksamen. Læringsprosessene har med 
andre ord vært nært forbundet med kravene i profesjonsutdanningen og 
den kulturelle sammenhengen språket og kunnskapen skal anvendes i. 
Målene og intervensjonene i studien har derfor vært rettet mot formålet i 
sykepleierutdanningen (Forskrift om nasjonal retningslinje for sykeplei- 
erutdanning, 2019). Det har vært av stor betydning at studentassistentene 
og de faglige ansatte i prosjektet var kjent med innholdet, både i teoretiske 
emner og arbeidskrav i praksis. Kjennskap til de faglige kravene i utdan- 
ningen skapte rom for faglige dialoger hvor både akademiske begreper og 
daglig norsk som er nyttig i møte med pasienter, ble anvendt. De frivillige 
bidro i tillegg med sin norsk/sykepleierkompetanse. 

I sykepleierutdanningen møter studentene nye, fagspesifikke og aka- 
demiske begreper som kan være vanskelige å forstå dersom de kun har 
dagligdagse ord i sitt ordforråd (Golden, 2018). For å mestre fagrelaterte 
ord må studentene introduseres for tekster, muntlig og skriftlig. De må 
forstå innholdet og hvordan ordene anvendes, for å huske dem (Golden, 
2018). Studentene i denne studien rapporterte at de ofte ikke fikk med seg 
eller forstod hva lærerne sa i forelesningene. Mange klarte ikke å få tak 
i essensen i tekstene. I ASK tok N2-studentene ofte tak i enkeltord, som 
for eksempel demens og kognitiv svikt, og vi søkte sammen etter betyd- 
ningen, eller sammenhengen ordet brukes i. Noen av studentene hadde 
et godt dagligspråk og god grammatikk, mens andre hadde vesentlige 

mangler, bade i hverdagssprak og akademisk sprak. Utviklingen av det 
norske ordforradet vil avhenge av om det brukes i dagliglivet, og om 
det blir sett som en del av deres identitet (Golden, 2018). Flere rappor- 
terte at deltakelsen i Akademisk sprakkafe bidro til økt ordforråd og 
forståelse av det norske språket, samt økt bruk av faglige begreper både 
i kliniske studier og i teoretiske studier. Dette er i overenstemmelse med 
Golden (2018), som understreker at tilretteleggingskulturen som innlæ- 
reren befinner seg i, og praksisen vedkommende møter og selv engasje- 
rer seg i, er særlig betydningsfull. Studier av andrespråklæring bekrefter 
at det er en sammenheng mellom språklig utvikling og den kulturelle 
konteksten språket brukes i. Det rent språklige er med andre ord preget 
av kulturelle konvensjoner og verdier som studenten sosialiseres inn i. 
Sosial samhandling er viktig for å oppøve kommunikasjonskompetanse 
(Svendsen, 2018). Dette kan forstås som en empoweringprosess, der per- 
sonen integrerer språket og uttrykker sin forståelse og meninger. McNiff 
(2014) argumenterer for at slike verdier har potensial til endring som 
kan bli til en ny praksis. 


Betydningen av forutsigbar og syklisk struktur 

Den akademiske språkkafeen er systematisk og forutsigbart strukturert 
og rettet mot studentenes norskspråklige utvikling og sykepleiefaglige 
læringsutbytte. ASK kan med andre ord ikke beskrives som enkeltstå- 
ende læringsaktiviteter, men mer som sykliske prosesser som bygger på 
hverandre, med definering av læringsbehov, språklig og faglig refleksjon 
og refleksjon over egen læringsprosess. 

Flere av studentene rapporterte at regelmessig deltakelse i ASK var 
nyttig i læringsprosessene. Selv om aktiviteten er forutsigbar og har en 
fast struktur, er ASK samtidig et åpent tilbud hvor studentene har kun- 
net få hjelp med det de har hatt behov for. Betydningen av forutsigbar 
og syklisk struktur bidro til systematisk deltakervalidering i forsknings- 
prosessene. Studentene har reflektert rundt egen læringsprosess, både 
i ASK og i deloppsummeringer. De har også delt refleksjoner under- 
veis, med hele prosjektgruppen. Strukturen i forskningstilnærmin- 
gen er følgelig basert på en dobbel prosess, der innholdet i lærings- og 
refleksjonsprosessene valideres regelmessig sammen med deltakerne. 

Deltakervalidering er en styrke både i utforskningen av læringsaktivite- 
tene og i forskningsprosessene. 


Betydningen av samarbeidende relasjoner i lærings- og 
forskningsprosessene 

Den akademiske språkkafeen fungerte som et samarbeidende fellesskap, 
et sted å lære om og av hverandre. Studentene delte ofte erfaringer som 
var gjenkjennelige for de andre, som utfordringer med å tolke oppga- 
vetekster eller krevende praksiserfaringer. Dette bidro til aktiv delta- 
kelse i refleksjoner for å finne løsninger. Erfaringen med betydningen av 
refleksjonsgrupper er i overenstemmelse med tidligere studier, som viser 
at å møtes til refleksjon i grupper er av vesentlig betydning for læring 
og utvikling (Andersson, Danielsson, Hov & Athlin, 2013). De spesielle 
utfordringene i denne studien var at flere N2-studenter i begynnelsen var 
tilbakeholdne med å delta, fordi de var redde for å si noe feil eller å ikke 
uttale ordene riktig. Ved å oppmuntre alle til å ta ordet, og å vektlegge 
positive tilbakemeldinger, ble det lagt til rette for likeverdig deltakelse. 
Likeverdet mellom lærere og studenter, og mellom studenter tidlig og 
sent i utdanningen, var en ny erfaring for noen N2-studenter, som var 
vant med mer hierarkiske utdanningssystemer. 

Likeverd mellom forskere og deltakere er en grunnleggende verdi i 
aksjonsforskning. Medvirkningen i forskningsprosessen innebærer både 
å reflektere over egen praksis og samtidig samarbeide med andre (McNiff, 
2010). I denne forskningen var det derfor av betydning at alle prosessle- 
dere var oppmerksomme på å stille reflekterende spørsmål som kunne 
bidra til at N2-studentene snakket og fant løsninger. 

Samarbeidet i den akademiske språkkafeen har vist seg å ha betydning 
for alle medvirkende; den enkelte student, faglige ansatte, bibliotekarer 
og frivillige. Studentenes aktive medvirkning har hatt særlig betydning 
for språklig og faglig læringsutbytte. Deres medvirkning i utviklingen 
av ASK har bidratt til et eierforhold og et ønske om å formidle erfarin- 
ger blant medstudenter i seminarer på tvers av institutter i universite- 
tet, samt på et regionalt dialogseminar. Denne bemyndigelsesprosessen 
har på den annen side vært utfordrende. De demokratiske strukturene 
i høyere utdanning, med likeverdige relasjoner mellom studenter og 

lærere/bibliotekarer, har utfordret studenter med erfaring fra utdanning 
i land med mer hierarkiske utdanningssystemer. Dette er i overenstem- 
melse med internasjonale forskningsoppsummeringer om studenter med 
annen kulturell og språklig bakgrunn (Mikkonen et al., 2016). Gjennom 
lærings- og forskningsprosessen i ASK har N2-studentene lært bade å 
erkjenne og overkomme hindringene i språklig og faglig utvikling. De 
har også lært å fremme egne synspunkter i samarbeidende relasjoner. 
Medvirkningen innebar at deltakerne var ansvarlige både for seg selv og 
for de andre. Dette er både en individuell (første-personnivå) og kollektiv 
(andre-personnivå) prosess til hverandres beste (Coghlan, 2019). I presen- 
tasjonen av erfaringer fra ASK har vi valgt å gi stemme til N2-studentene. 
På denne måten har vi vist hvordan strukturen, innholdet og prosessene 
i ASK bidrar til å fremme N2-studentenes evne til å snakke norsk og øke 
sitt daglige og akademiske ordforråd. Utvikling av ny praksis er ifølge 
McNiff (2014) noe mer enn handlinger. Utvikling av ASK som en ny 
praksis ved universitetet handler om interaksjoner mellom mennesker i 
komplekse sosiale situasjoner gjennom dialogiske relasjoner. 

I mye av den pedagogiske aksjonsforskningslitteraturen omtales 
forskning der lærere forsker på sin egen profesjonsutøvelse (Hiim, 2010). 
En viktig del av aksjonsforskningen er å ikke bare artikulere utviklings- 
arbeidet, men å reflektere over hva forskerne har lært om seg selv som 
aksjonsforskere gjennom hele prosessen (første-personnivået) (Coghlan, 
2019). McNiff (2014) peker på ulike posisjoner forskerne kan ha i en 
aksjonsstudie. Forskerne i denne studien deltok i utviklingen av lærings- 
aktivitetene, og som fortolkere. Ved forskning i grupper er relasjonene 
til alle medvirkende av vesentlig betydning. Det samme er premissene 
og rammene ved universitetssystemet, som er satt gjennom lover og ret- 
ningslinjer. Aktiv medvirkning fra den enkelte (første-personnivå) og i 
samarbeid med andre (andre-personnivå) har bidratt til utviklingen av 
kunnskap om hvordan universitetet kan legge til rette for språklig og 
faglig læring (tredje-personnivå). Erfaringsdelingen ved universitetet har 
styrket forståelsen for hvilke læringsutfordringer N2-studenter har i høy- 
ere utdanning, og har understreket behovet for ASK. Instituttets og uni- 
versitetsbibliotekets ledere har støttet forskningen og utviklingsarbeidet, 
samt videre drift av tilbudet. 

Avslutning 


Denne studien har vist at kombinasjonen av sprak og fag, samt forutsig- 
bar struktur og medvirkning i leringsprosessene, var viktig for N2-stu- 
dentenes spraklige og faglige utvikling. Like viktig har det veert for de 
faglig ansatte, bibliotekarene og frivillige å få kunnskap om språklige 
og kulturelle hindringer, og om hvordan man kan bidra til ny forstå- 
else og nyttig, praktisk kunnskap gjennom samarbeidende fellesskap. 
Underveis har vi vært opptatt av å tenke gjennom forskerens posisjoner, 
medvirkning og forholdet mellom aksjonslæring og aksjonsforskning. 
Ett viktig spørsmål har vært: Hvem er forskerne i ASK? Er det kun for- 
skergruppen? Eller også alle deltakerne i prosjektgruppen? Og hva da 
med N2- studentene? Er de medforskere, eller dreier deres deltakelse seg 
om aksjonslæring? I aksjonsforskning er det viktig å beskrive hvem det 
er som fremmer læreprosessene som bidrar til forandring. Både N2-stu- 
dentere og de øvrige medforskerne i studien opplevde et eierskap til 
utviklingsarbeidet, som en bemyndigelsesprosess. I aksjonsforsknings- 
litteraturen omtales dette fenomenet som «empowerment», en strategi 
der folk ut fra egen situasjon blir i stand til å definere sine egne utfor- 
dringer og finne løsninger i fellesskap med andre (Hughes, 2008; Reason 
& Bradbury, 2008). Empowermentprosessene innebærer at utviklings- 
arbeidet ikke har en tidsbegrenset levetid, slik som prosjekter har. Pro- 
sessbegrepet viser til at det har skjedd viktige endringer underveis, og at 
kunnskapen er bærekraftig. 

Etter prosjektperioden har Akademisk språkkafe, ASK, blitt etablert 
som et fast tilbud for sykepleierstudenter med norsk som andrespråk ved 
universitetet. 

ALAR som tilnærming for a skape 
økt forståelse hos deltakere for 
forskning og for forståelse for FoU 
i skole og i lærerutdanning 


Annfrid R. Steele 
UIT - Norges arktiske universitet 


Abstract: There is an increased focus in teacher education on research-based teaching 
as a means to develop a more research-based professional knowledge. However, 
research from several Western countries shows that neither school-based nor uni- 
versity-based teachers are familiar with how to integrate research-based knowledge 
in professional teacher practice. This ALAR-study focuses on how a research and 
development project has been carried out in tripartite collaboration between student 
teachers, school-based and university-based teachers. This process initiated mutual 
learning and understanding of research-based knowledge between the participants in 
balanced partnership. The present study shows how ALAR can develop partnerships 
and mutual understanding of research-based knowledge between universities and 
schools, in respect of student teachers’ professional development. 


Keywords: teacher education, partnership, ALAR, research-based knowledge, pro- 
fessional development 


Innledning 


Kapittelet handler om hvordan et forskningsprosjekt har veert gjen- 
nomført i samarbeid med studenter, praksislærer og universitetslærere. 
Hensikten med prosjektet har vært å skape et tettere samarbeid mellom 


Sitering av denne artikkelen: Steele, A. R. (2020). ALAR som tilnærming for å skape økt forståelse hos 
deltakere for forskning og for forståelse for FoU i skole og i lærerutdanning. I S. Gjøtterud, H. Hiim, 
D. Husebø & L. H. Jensen (Red.), Aksjonsforskning i Norge, volum 2: Grunnlagstenkning, forskerroller og 
bidrag til endring i ulike kontekster (Kap. 15, s. 419-436). Oslo: Cappelen Damm Akademisk. https://doi. 

teori- og praksisfeltet for å øke forståelse for forsknings- og utviklings- 
arbeid, FoU, i lærerutdanning. Dobbeltrollen man inntar som forsker og 
praktikere, ligger i aksjonsforskningens natur. Implikasjoner denne dob- 
beltrollen fikk for prosjektet, handlet om at jeg var veileder og deltaker 
på studentenes aksjonslæringsprosjekter. Studentene og praksislærer ble 
deltakere i mitt aksjonsforskningsprosjekt, samtidig som de gjennom- 
førte egne aksjonslæringsprosjekter. 

Prosjektet bygger på min doktorgradsavhandling (Steele, 2018a), og 
kapittelet har som hensikt å utdype den metodologiske tilnærmingen 
som tidligere ikke har vært utdypet i avhandlingen. Teoretisk rammeverk 
er symbolsk interaksjonisme (Blumer, 1969). Det innebærer at jeg vekt- 
legger hvilken forståelse og mening deltakerne selv har av konseptet FoU 
i samspill med den konteksten deltakerne opptrer i. Jeg vil utdype denne 
teorien og måten å fortolke samhandling på i kapittelet. I tillegg vil jeg 
utdype dobbeltrollen som forsker og deltaker i prosjektet og hvordan jeg 
mener ALAR-prosjekter kan være med og skape prosesser for balanserte 
partnerskap mellom teori og praksis i lærerutdanning. 

I dette kapittelet skiller jeg mellom aksjonsforskning og aksjonslæring. 
Det å kombinere disse strategiene velger jeg å plassere under overbyg- 
ningen Action Learning - Action Research, ALAR. Zuber-Skerrit (2001, 
2015) anvender termen for å beskrive slike overlappende prosesser som 
er et integrert konsept for utforskningsprosesser som anvender aksjons- 
læringens prosess og aksjonsforskningens prinsipper (Zuber-Skerrit, 
2009). Med andre ord, det handler om overlapping av aksjonsforskning 
og aksjonslæring (se illustrasjon under): 


En sentral målsetting med aksjonsforskning er å skape felles lærings- og 
refleksjonsprosesser som involverer både forskere og praktikere (McNiff, 

2017). En grunnidé er at disse partene har forskjellig, men komplementær 
kunnskap og kompetanse. Ved å bringe ulike aktører sammen kan man 
bli i stand til å utvikle gode løsninger på konkrete problemer som kan 
prøves ut og vurderes i en syklisk prosess (McNiff, 2017; Payne & Payne, 
2004; Hedström, 2005). Aksjonsforskning er ikke en bestemt metode 
med bestemte metodiske verktøy. Det er en forskningstilnærming der 
forskere og praktikere støtter felles handling og innovasjon, samtidig 
som ny kunnskap blir til (Reason & Bradbury, 2008). 

Revans (1998) beskriver aksjonslæringsprosessen som følgende: En 
ekspert, for eksempel en forsker, som har inngående kompetanse på et 
aktuelt område, velges for å administrere prosessen. Deltakerne identifi- 
serer en utfordring eller et problem, og tiltakene avklares. Deretter setter 
deltakerne i gang prosessen. Etter en avtalt tid møtes hele gruppen igjen 
for å diskutere progresjonen og gangen videre (Pedler, 1991; Revans, 1998). 
Prosessen gjentas deretter til prosjektet ansees som avsluttet (Revans, 
1998, s. 24). Ifølge Tiller (2006) knyttes aksjonslæring i lærerutdanning 
til undervisernes forskende aktivitet, og aksjonsforskning knyttes til for- 
skere. Andreassen (2015) baserer også skillet mellom aksjonsforskning og 
aksjonslæring på at underviserne ikke trenger å publisere, men forholder 
seg ellers til vitenskapelige prosedyrer. 

Kontekst for ALAR-prosjektet var integrert master i grunnsko- 
leutdanninger trinn 1-10 ved universitetet i Tromsø (Universitetet i 
Tromsø, 2017). Mastergradsprogrammene skal være profesjonsret- 
tede og forskningsbaserte lærerutdanninger der studiet avsluttes med 
en masteroppgave. Målsettingen for lærerutdanningene er at teori og 
praksis skal innlemmes sterkere gjennom FoU, gjennom hele utdan- 
ningsprosessen (Universitetet i Tromsø, 2017). Konkret har studien vært 
gjennomført tredje år i utdanningen, hvor studentene gjennomfører et 
større FoU-arbeid med valgt forskningsstrategi, som var aksjonslæring 
(Steele, 2017, 2018b). 

I prosjektet tar jeg utgangspunkt i at læring foregår i prosesser, at 
kunnskap blir produsert og konstruert gjennom aktivitet hos indivi- 
det. Kunnskap oppstår gjennom aktivt engasjement og meningsska- 
ping (Såljö, 2016). Konkret i prosjektet handler det om at studentenes, 
praksislærers og universitetslærers forståelse for FoU internaliseres 


421 


KAPITTEL 15 


i leringsprosesser hvor deltakerne selv deltar. Studentene forstar den 
kontekstuelle sammenhengen med den utforskningen de gjør i prak- 
sisfeltet, i samarbeid med og gjennom veiledning med praksislærer 
og universitetslærer. Problemstillingen som er formulert for dette 
formålet, er som følgende: Hvilken betydning kan ALAR-samarbeid 
mellom student og universitetslærer og praksislærer på lærerstuden- 
ters FoU-oppgaver ha for økt forståelsen for FoU i lærerutdanning 
og skole? 


Forskningsutfordringen i lærerutdanning 


Ifølge universitets- og høgskoleloven skal alle norske universiteter og 
høgskoler tilby høyere utdanning som er «basert på det fremste innen 
forskning, faglig og kunstnerisk utviklingsarbeid og erfaringskunnskap» 
(Universitets- og høgskoleloven, 2007, $ 1-1. Lovens formål). Hensikten 
med FoU i lærerutdanning er å organisere utdanningen slik at man for- 
sikrer seg om at den er kontinuerlig oppdatert, at studentene utvikler en 
forståelse for FoU gjennom forskjellig tilnærminger, og at de får en grunn- 
leggende forståelse gjennom utdanningen som setter studentene i stand 
til å fortsette en kontinuerlig profesjonell oppdatering (Universitets- og 
høgskolerådet (UHR), 2015). 

I lærerutdanning er det et stadig økende søkelys på forskningsbasert 
undervisning. Denne undervisningen skal igjen være med og utvikle 
en sterkere forskningsbasert praksis, uten at dette vil eliminere eller 
gå på bekostning av den erfaringsbaserte kunnskapen. Dette fokuset 
har vært frontet gjennom politiske reformer og stadfestet gjennom 
forskning (Steele, 2018b). Zeichner (2010) poengterer at en viktig fak- 
tor vil være hvordan lærerutdanningen innpasser forskningsaspektet 
i utdanningen, og mener en løsning er partnerskapsmodeller mellom 
lærere og universitetslærer, hvor de samarbeider om studentenes læring 
(Darling-Hammond, 2006b; Bier et al., 2012; Allen, Howells & Radford, 
2013). Samtidig viser også internasjonal forskning at verken praksislæ- 
rere og universitetslærere er familiære med hvordan man skal innpasse 
forskningsbasert kunnskap i skolen (Grossmann mfl., 2008; Zeichner, 
2010). 

A skape møteplasser for læring 


Ideen om partnerskap bygger på det premisset at teori og praksis i profe- 
sjonsutdanninger representerer to kunnskapsfelt, hvor ideelt sett det ene 
ikke står over det andre, men det er en symbiose. De fleste lærerutdan- 
ninger i dag organiserer utdanningsprogrammene i en eller annen vari- 
ant av partnerskap med praksisfeltet hvor studentene får praksiserfaring 
(Zeichner, 2010). Ifølge Zeichner (2010) er det stor forskjell mellom hva 
studentene lærer om et tema i den teoretiske delen av utdanningen, og 
hva de lærer om samme tema i utdanningens praksisperioder (Zeichner, 
2010, S$. 91). Partnerskapsmodeller hvor lærere og praksislærere har delt 
ansvar for studentenes læring, har vært oppløftende for en samlet pro- 
fesjonsutvikling (Allen et al., 2013; Darling-Hammond, 2006a, 2006bb; 
Bier et al., 2012). Ifølge Levine (2006) styrker partnerskap bade skolene 
og lærerutdanningen. Ved å delta i forskningsfellesskap hvor man under- 
søker pedagogiske praksiser og sammen planlegger undervisning og vei- 
ledning, lærer alle deltakerne noe nytt (Levine, 2006; Caprano, Caprano 
& Helfeldt, 2010). 

Mtika mfl. (2014) har gjennomført en litteraturgjennomgang om 
temaet partnerskapsmodeller i lærerutdanning. De finner indikasjoner 
på at disse modellene er ubalanserte. Det er universitetene som har kon- 
troll over kunnskapsoverleveringen, og de fleste samarbeidsaktivitetene 
foregår på campus. Forskerne hevder at i effektive samarbeidende part- 
nerskap ansees det som viktig med fellesdeling og fellesforståelse mellom 
universitetslærere og lærere i praksisfeltet. De foreslår at lærerutdannere 
fra begge feltene må bringes tettere sammen i ikke-hierarkiske autentiske 
partnerskap. Samarbeid om forskning kan være en mulighet for å få dette 
til. Gjennom samarbeidet skapes møteplasser for praksislærer, universi- 
tetslærer og student, og det opplevde skillet mellom skole og universitet 
kan reduseres (Mtika et al., 2014, s. 67; Lillejord & Børte, 2014). 


Tredje rom som metafor for samarbeid 


Teorien om «tredje rom» er kreditert Homi Bhabha, som introduserer 
dette i essaysamlingen The location of culture (1994). For Bhabha handler 

det tredje rom om ideen om å befinne seg mellom kulturer. Denne posi- 
sjonen utpeker han som et mulighetsrom for tverrkulturell innsikt, for 
handling og for forandring. Teorien tar utgangspunkt i at hver og en av 
oss er unike hybrider, som bygger kontinuerlig på talløse diskurser. For 
Bhabha er det ikke et poeng å forestille seg at man kan følge to motstri- 
dige perspektiver og tenke seg at et tredje rom er en møteplass hvor disse 
perspektivene føyer seg til ett. Hybriditet er for Bhabha tredje rom, og 
hybriditet er med på å skape ny forståelse for nye perspektiver (Bhabha 
i intervju med Rutherford, 1990). Bhabhas teoretiske begreper om tredje 
rom og hybriditet er anvendt i et bredt spekter av studier fra Bhabhas eget 
teoretiske utgangspunkt, som er å beskrive samfunnet i en post-kolonial 
setting, til at begrepet er anvendt i idealiserte beskrivelser av partnerskap 
i lærerutdanningssettinger (Lejonberg, Elstad & Hunskaar, 2017; Lillejord 
& Børte, 2014; Klein et al., 2013; Zeichner, 2010). 

Utfordringen handler om hvordan få til partnerskapsmodeller som gir 
rom og aksept for forskjellige perspektiver og som oppleves likeverdig 
for deltakerne. Føringene fra lærerutdanningen for FoU-prosjektene til 
studentene bygget på ideen om at: ved å systematisk prøve ut nye ideer i 
forskende partnerskap med lærerutdannere, for så å skrive om prosessene, 
vil det være med på å integrere praksis og teori på en bedre og mer effek- 
tiv måte (Universitetsskoleprosjektet, 2016). Universitetslæreres rolle er å 
veilede i etterkant av prosjektgjennomføringen, når studentene er tilbake 
på campus. Ambisjonen med ALAR-prosjektet var å utvikle en modell 
for trepartssamarbeid som hadde studentenes prosjekter i fokus, og som 
åpnet opp for enda tettere oppfølging fra både praksislærer og universi- 
tetslærer for gjensidig læring og utvikling. 


Fremgangsmåten for prosjektet 


ALAR er et integrert konsept for utforskningsprosesser som anven- 
der aksjonslæringens prosess og aksjonsforskningens prinsipper 
(Zuber-Skerrit, 2009). Ifølge Zuber-Skerrit utvikler deltakere i ALAR-set- 
tinger systemorienterte, holistiske løsninger på komplekse utfordringer 
i organisasjoner eller i andre sosiale settinger (Zuber-Skerrit, 2001). Det 
teoretiske rammeverket for disse prosessene handler om at deltakere i 

ALAR prosjekter utvikler egne teorier basert på egne aksjoner og data 
som er systematisk samlet, analysert og tolket i dialog med deltakerne 
(Zuber-Skerrit, 2001). Ifølge Zuber-Skerrit (2001) er det ingen fast prose- 
dyre for hvordan ALAR-prosjekter gjennomføres, siden disse prosjektene 
har en kompleksitet og en pragmatisk tilnærming til utfordringer eller 
problemer. Samtidig har denne retningen over tid utviklet en generell 
prosess som kan generaliseres for alle ALAR-prosjekter. Figuren under 
viser til den prosessuelle gangen i ALAR-prosjekter: 


Figur 1 ALAR-prosess oversatt til norsk fra Zuber-Skerrit (2001) 


Utgangspunktet for prosjektet var å kontakte studentene jeg skulle ha 
ansvar for å veilede, for så å drøfte muligheten for en tettere veilednings- 
oppfølging og dermed interesse for å delta i ALAR-prosjektet. Jeg ønsket å 

gå åpent ut med tanke på en demokratisk aksjonsforskningstilnærming, 
samtidig som jeg var bevisst på min dobbeltrolle som veileder og for- 
sker. Om noen av studentene ikke ønsket å delta, men samtidig ville at jeg 
skulle følge dem tettere opp når de var i praksis, var det en selvfølge. Jeg 
var tydelig på at om de deltok eller ikke ønsket å delta, så skulle det ikke 
gå negativt utover deres prosjekt. I møte med praksislærerne var jeg også 
tydelig på at det var frivillig å delta. Deltakerne var tre praksislærere og 
åtte studenter". Prosessene ble utviklet i samarbeid med deltakerne med 
studentenes FoU-interesser i fokus: 


Tabell 1 Viser antall deltaker fordelt på år og grupper 


Gruppe 1 A,B a,b,c 1 
Gruppe 2 Ç d,e 1 
(Gruppe 3) D fg 1 
Gruppe 4 C h, i, j 2 


ALAR-prosjektet 


Dialogseminarer er etablerte fora for tredje år i utdanningen og møte- 
plass for praksislærer, universitetslærer og studenter (Steele & Danielsen, 
2014). Dialogseminarene et forum hvor man veksler mellom innlegg i 
felles forum og mindre gruppeprosesser, ofte på tvers av deltakerne slik 
at det er representanter fra praksislærer, faglærere og studenter i samme 
gruppe. For ALAR-prosjektet var dialogseminarene sentrale, siden det er 
den tydeligste møteplassen for å etablere samarbeid mellom universitet 
og skoler. Det var her vi i de mindre gruppeprosessene la strategi, avtalte 
møter og planla gjennomføring. 

I møtene i dialogseminarene avtalte vi også roller i prosjektet. Stu- 
dentenes aksjonslæringsprosjekter hadde til felles at de omhandlet for- 
skjellige utfordringer i klasseromsettinger med søkelys på lærerrollen. 
Prosessuelt handlet det om å utforske forskjellige tiltak for å forbedre 
egen utførelse. Vi hadde forskjellige oppgaver i prosjektene, men primært 


1 Den fjerde gruppen, gruppe 2 i tabell 1, er skrevet i parentes. Årsaken til det er at dette var en 
gruppe hvor ALAR-prosjektet ikke ble gjennomført, men som brakte inn gode refleksjoner. 

handlet det om deltakende observasjon. Vi brukte båndopptaker både 
under dialogseminarer og i refleksjonssamtalene før og etter gjennomført 
undervisning. Vi førte egne forskerlogger, som for min del var med på å 
skape refleksivitet og en kritisk subjektivitet. Jeg anvendte en form for 
ustrukturert refleksjonslogg gjennom hele prosjektet, der jeg skrev ned 
tanker, følelser, spørsmål og nye ideer (Bjørndal, 2002). 


Studentens autonomi i ALAR-prosjekter 


En risiko med å være deltaker og tett involvert i studentenes FoU-pro- 
sjekter er maktbalansen mellom deltakerne. Siden dette var studentpro- 
sjekter, var det viktig å la studentene ta de avgjørende beslutningene i alle 
ledd av prosjektet. Dette var noe vi diskuterte først på møtene i dialog- 
seminarene og som ble tatt opp til diskusjon gjennom prosjektet. Måten 
vi løste dette på, var gjennom ‘veiledningsdokumentet’. Dette er et doku- 
ment som studentene er kjent med i utdanningen og som brukes for å 
planlegge praksisoppfølging mellom student og universitetslærer. Doku- 
mentet skal inneholde en detaljert plan for undervisningsopplegg basert 
på den didaktiske relasjonsmodellen (Bjørndal & Lieberg, 1978). Vi valgte 
å modifisere dokumentet til de spesifikke prosjektene, og studentene var 
ansvarlige for at det var oppdatert med hva vi hadde snakket sammen om, 
reflektert igjennom og planlagt av nye tiltak mellom hver gang vi møttes. 
Dokumentet ble viktig for oss som deltakere for å hente tilbake tanker 
fra hva vi hadde blitt enige om, og hva studentene hadde konkludert med 
og valgt å ta med seg videre i prosjektet. For studentene ble dokumentet 
viktig for skriveprosessen når de skulle skrive eksamensoppgaven. 


Forskningsetiske hensyn 


Det har vært viktig for meg å behandle materialet slik at skolenes og 
deltakernes integritet har blitt ivaretatt. Selv om ALAR-prosjektet 
ikke kan ansees som spesielt sensitivt, var jeg bevisst på at min delta- 
kelse i gruppene kunne være utfordrende, og jeg valgte å være påpasse- 
lig med å informere om min egen forskning i prosjektet og deltakernes 
rett til å trekke seg fra den delen av prosjektet. Fremstilling av data fra 

dialogseminarene er basert pa studentsitater fra studenter fra bade 1. -7.- 
og 5.-10.-utdanningen, som vil vere to separate utdanningslop. Disse har 
vært kryssanalysert og vil derfor være vanskelig å gjenkjenne. Sitater fra 
dialogseminarene og veiledningsprosjektet har jeg fått skriftlig og/eller 
muntlig samtykke til å publisere. Prosjektet er godkjent fra NSD. 


Analyse og tolkning 


Symbolsk interaksjonistisk analyse innebærer at forskeren reflekterer over 
egne og deltakernes meninger og handlinger. Forskeren går inn for å se 
seg selv og sine handlinger fra deltakerne perspektiv, og blir dermed en 
aktør som reflekterer over seg selv og andre. Forskeren reflekterer også over 
bakgrunnen for, og utviklingen av, den interaksjonen han eller hun inn- 
går i (Jårvinen, 2017, s. 31). Konteksten, og interaksjonen i denne, er i sen- 
trum i symbolsk interaksjonistiske analyser av menneskelige handlinger 
(Mik-Meyer, 2017). Analysene av min egen forskningslogg, opptak av dia- 
logseminarene og fra materialet i skolene ble kodet i flere omganger (Cof- 
fey & Atkinson, 1996). Det vil si at jeg har tatt fra hverandre materialet 
for å finne tematiske områder for materialet som meningsmessig henger 
sammen (Halkier, 2010; Boeije, 2010). Siden datainnsamlingen har foregått 
over flere år, har kodingen også vært gjort i flere stadier og med flere tek- 
nikker. Etter hver runde med koding av materialet har jeg samlet kodene i 
kategorier som gir meningsinnhold for materialet, for så å gjenta prosessen 
med koding og nye kategorier ved senere anledninger (Halkier, 2010). 

En vanlig metode i interaksjonistisk analyse er å søke etter «accounts», 
eller legitimerende forklaringer, oversatt til norsk. Det innebærer å søke 
etter de beskrivelsene deltakerne har om seg selv (Jårvinen, 2005). Scott og 
Lyman (1968) beskriver legitimerende forklaringer som utsagn om være- 
måter eller oppførsel om seg selv eller andre (Scott & Lyman, 1968, s. 46). 
Spesielt var studentenes beskrivelser av aksjonslæring og aksjonsforskning 
og deres beskrivelse av hvordan forskning ble fremstilt i skolen, interessant 
å følge fra oppstart til slutt. Følgende viser et utdrag fra analysen hvor jeg 
har isolert utsagn som jeg tolker som legitimerende forklaringer for hvor- 
dan forskningsfokuset oppleves annerledes for studentene i praksisskolene 
enn det de møter gjennom forelesninger i utdanningen: 

Student1: FOU ... det står for forsknings og utviklingsarbeid, gjør det ikke? Det 
er et ganske skremmende ord ... du vet når du sier du skal gjøre forskning ute 
i skolene ... det er med en gang stempel i panna. Student 2: Jeg er ikke imot 
forskning ... det er ikke det ... men når man kommer ut i skolen og får høre 
nesten at «vi driver ikke på med forskning her, vi driver med læring» ... vi vil 
møte motstand av lærerne. Student 1: De sier «å ja, nå skal dere komme og re- 


volusjonere skolen - vi gir dere 2-3 ar». 


Disse forklaringene støtter opp om det Zeichner (2010) påpeker om at 
studenter opplever at det de lærer i teori- og praksisutdanningen, spri- 
ker. Materialet kan tolkes med at det er et behov for å behov for å finne 
nye samarbeidsformer i lærerutdanning for å styrke integrasjon for FoU, 
som Levines (2006) forskning viser til. Partnerskapsideen er, som innled- 
ningsvis vist til, ikke nytt i lærerutdanning. Utfordringen handler heller 
om hvordan man kan få til gode partnerskapsmodeller som ikke opple- 
ves som ubalanserte (Mtika et al., 2014). Jeg vil videre drøfte muligheten 
ALAR- modellen kan gi for å få til økt forståelse for forskning og mulig- 
het for balanserte partnerskap i lærerutdanning. 


ALAR-prosjektets mulighet for økt 
forskningsforståelse 


ALAR-prosjektet kan tolkes som møter i tredje rom. For Gutiérrez (1995) 
oppstår tredje rom gjennom dialogen, mer konkret det hun beskriver 
som den «ekte dialogen» mellom lærer og elev/student. Den ekte dialogen 
foregår gjerne i kontekster som er utenfor det tradisjonelle klasserommet, 
og i de dialogene som sammenfiltrer studenten og lærerens verdenssyn 
(Gutiérrez et al., 1995, s. 452). Den ekte dialogen er med på å gi studen- 
tene autonome perspektiver og ikke nødvendigvis bare gjengivelser av 
klasserommets prosedyrer (Gutiérrez, 2008, s. 149-152). Utgangspunktet 
for å anvende Bhabhas teori er at jeg anser at ALAR-prosjekter gir økt 
forståelse for sammenhengen mellom teoriundervisning og praksis når 
studentene, praksislærer og universitetslærer er aktive deltakere. 
Studentene fremhevde at det å jobbe i ALAR-prosjektet har gjort at de 
følte seg trygge i med hensyn til selve forskningsprosessen. På spørsmål 

fra meg om deltakelsen i prosjektet hadde veert ekstraarbeid, svarer en av 
studentene: «Nå er fokuset mer på å gjøre god forskning enn å skrive en 
god oppgave ... ikke misforstå meg nå, men vi kan ikke gjemme oss når 
dere er deltakende». Hun utdyper dette med at hun hadde vært bekymret 
i starten av prosjektet for at det ikke skulle gå som forventet: «Du ville jo 
vite ... Jeg var bekymret siden du ville vite hva som egentlig hadde skjedd 
i prosjektet siden du var med og observerte og det ville reflektere karak- 
teren min på oppgaven. Nå skjønner jeg jo at forskning handler også om 
å også vise til hva som ikke fungerte». 

Studenten viser i sitatet til dobbeltrollen min som deltaker og veileder 
i prosjektet. ALAR-prosjekter med studenter krever god relasjonsbyg- 
ging for å trygge samarbeidet og studentene er også uvante med felles 
læringsprosess med veileder. Jeg tolker også dette som en utvidet for- 
ståelse for hva forskning er, når studentene opplever at det å fremstille 
det som ikke gikk som forventet, som en vesentlig del av prosessen. FoU 
er, som allerede nevnt, nytt for studentene. Forskningsetikk, kunnskap 
om metodikk og vitenskapsteori presenteres i forelesninger, og forven- 
tes at studentene ivaretar når de gjennomfører FoU-oppgaver. En kon- 
sekvens kan være at når studentene møter skepsis hos praksislærere til 
forskningsfokuset i lærerutdanningen, så vil forskning, og elementene 
som hører til, ikke oppfattes som relevant eller viktig. Studentene vil ikke 
oppfatte koherens i utdanningen, og målsettingen for studentene blir å 
balansere mellom hva som antas forventet i teoridelen av utdanningen, 
og hva som antas forventet i praksisdelen av utdanningen, heller enn å 
bygge på sammenhengene. 


ALAR-prosjektets mulighet for balanserte 
partnerskap i lærerutdanning 


For praksislærere kan forskning oppleves som fremmedgjørende 
(Grossmann et al., 2008; Zeichner, 2010). James McGuirk, leder for 
Senter for praktisk kunnskap ved Nord universitet i Bodø, hevder at 
«Forskningen er ikke et verktøy for å forstå praksiserfaringen. Heller er 
det praksiserfaringen som er konteksten for å forstå forskningen, og for 
å utvikle evnen til å handle ut fra innsikten på en måte som samtidig 

beholder profesjonenes autonomi» (McGuirk, 2015, s. 43). McGuirk og 
Methi (2015) påpeker at lærere må forstå FoU ut ifra egne erfaringer 
fra praksis, fordi praksisfeltet er så komplekst at konteksten vil være 
avgjørende for å kunne forstå sammenhengen mellom teori og prak- 
sis. Kravet ligger på praktikerne om å anvende den kunnskapen de har. 
Det vil være opp til læreren å tolke den forskningsbaserte kunnskapen 
inn i konteksten. En utfordring for praktikere er at praktisk kunnskap 
ofte er utilgjengelig som eksplisitt kunnskap for praktikeren selv. Det 
er dette som fører til behovet for akademisering av praksis (McGuirk & 
Methi, 2015a, s. 14). Strukturer i praksisfeltet må frem for å synliggjøre 
og legitimere handlingsstrategier og verdier ved å gjøre praktisk kunn- 
skap forskningsbasert og dermed gjennomskuelig (McGuirk, 2015). I 
et av møtene i prosjektet fremhever en praksislærer følgende om det å 
delta i prosjektet: 


Praksislærer 1: Spennende! Jeg tenker at det dere [studenter] og vi holder på 
med nå, er viktig for lærere. Kjempeviktig! Og jeg tenker at mange gjør det 
[henviser til konkret undervisningsopplegg som handlet om elevmedvirkning], 
men mange gjør det også ubevisst. Det er en økende bevissthet om dette i nor- 
ske klasserom. Det er på tur. Det er veldig fint å få vite litt mer om det når man 
gjør det. Mange gjør det [elevmedvirkning] ubevisst og er kjempeflinke uten at 
de egentlig vet det. De vet kanskje ikke engang hva de holder på med, men får 
det til ... Det å ha forsket på dette nå, det er så viktig. 


Videre i samme dialog svarer en av studentene praksislærers utspill: 


Student 2: For det er jo det forskning skal være, det å gi noen puslespillbrikker 
for å bygge på dine bilder og forståelse og fortolkning. 


Sitatet ovenfor kan tolkes som at deltakelse i ALAR-prosjektet har vært 
med på å gi en styrket forståelse av forskning som verktøy hos praksislæ- 
rer. Praksislæreren fremhever viktigheten av å få frem bevisstheten hos 
lærere når det gjelder klasseromspraksiser, og at igjennom deltakelse i 
prosjektet har hun sett viktigheten av det og muligheten for lærere å få 
frem refleksjon gjennom forskning. Dette samsvarer også med det en av 
studentene svarte da jeg stilte spørsmålet om hvordan hun tenkte på det 
å arbeide videre med FOU i yrket som lærer: 

Student 3: Det å være en forskende lærer handler om, som jeg ser det, er faktisk 
det å se på det en selv gjør og prøver å se på mange av de små tingene ... for 
eksempel hvordan du lager mål for undervisningen din. Ved å se på hvordan 
du gjør det, kan du gå i dybden og se hvordan virkning det egentlig har ... Det 
er jo naturlig aksjonslæring i det ... og så da å lære å utvikle seg videre ... Du 


ser hva du har gjort, så prøver du å endre noe og så ser du hvordan det virker. 


Som lærer aksjonslærer du vel hele tiden, men nå tenker jeg mer systematisk om 


det. 


I samme dialog svarer en praksislærer studenten: 

Praksislærer 2: Vi driver nok med mye av dette som du [student] beskri- 
ver uten å kalle det aksjonslæring ... nå er jeg mer bevisst på det. Bevisst- 
gjøring av sammenhengen mellom forskningens metodikk, arbeid med 
å sette seg inn i relevant teori og gjennomføring for så å reflektere over 
nye strategier og tiltak var gjenkjennbart. Både student og praksislærer 
oppfattet aksjonslæring som ‘det en lærer gjør”, og samtidig ble prosessen 
der man systematiserer arbeidet, sett som merverdi. 

Forskning vil ofte være kontekstavhenging, og i den sammenheng 
vil tett samarbeid med praksisfeltet være nødvendig for å kunne gi god 
FoU-kompetanse til studentene i lærerutdanning (McGuirk, 2015). Sam- 
menhengen kommer tydelig frem igjennom praksislæreres tilstedevæ- 
relse i prosjektet og gjennom universitetslæreres tilstedeværelse i praksis, 
fordi man forstår konteksten i hverandres innspill. 


Avsluttende kommentar 


I dette kapittelet har jeg vist til ALAR-prosjekter som har vært gjennom- 
ført i lærerutdanning som har vært med på å gi økt forståelse for FoU hos 
deltakerne. I tillegg har den demokratiske tilnærmingen som ligger natur- 
lig til forskningsstrategien, vært med på å etablere likeverdige partnerskap 
mellom deltakerne. Deltakerne opplevde at prosessen hadde merverdi, og 
så relevans for yrkesutførelsen, noe som kan støtte opp om at ALAR-mo- 
deller kan utvikles videre for å studere koherens mellom teori og praksis 
i lærerutdanning. Aktualiteten for prosjektet ble forsterket gjennom den 
internasjonale rådgivingsgruppen for norsk lærerutdanning. 

I 2016 fikk NOKUT i oppdrag fra Kunnskapsdepartementet å opp- 
rette og drifte en internasjonal rådgivningsgruppe, som skal bidra til 
å utvikle grunnskolelærerutdanningene og på den måten stimulere 
arbeidet med det faglige løftet av nye grunnskolelærerutdanninger på 
masternivå. Etter tre års arbeid leverte de anbefalingene sine i en ny 
rapport som ble publisert i slutten av mai 2020 (Nokut, 2020, Trans- 
forming Norwegian Teacher Education - lansering av sluttrapport fra 
APT). Tilbakemeldingene til norsk lærerutdanning handler blant annet 
om å gi de ressurser og den støtte som lærerutdanningsinstitusjoner 
og skoler trenger for å kunne fungere som genuine likestilte partnere. 
Konkrete forslag er å støtte partnerskap slik at de kan utforme, studere 
og revidere lærerutdanning i pågående sykluser med utredning og for- 
bedring. Rapporten viser også til behovet for å utvikle forskningsbasert 
kompetanse og et behov for at lærerstudenter trenger å utvikle kompe- 
tansen i utforskende, sammenhengende og integrerte læringserfaringer 
som er relevante for undervisningspraksis (Nokut, 2020, Transforming 
Norwegian Teacher Education - lansering av sluttrapport fra APT, 
s. 8-9). 

Nar vi ikke kjenner fremtiden; 
Scenarioer som metode for 
skoleutvikling? 


Morten Brattvoll, Lars Aage Rotvold, og Ase Slettbakk 
UiT Norges arktiske universitet 


Abstract: In this chapter, we focus on how action research can help to improve lear- 
ning in nationally initiated school development processes. The empirical material 
in this study is derived from the implementation of the national project “Ungdom- 
strinn i utvikling” (UiU). Through UiU, we have worked with school development 
in six municipalities, where we have facilitated future stories or scenarios in the 
process of helping schools to reflect on their devlopement. In order to study the 
schools work on improvement, our study illustrates how scenario narratives can 
be used as a method to promote involvement, collective learning and contribute to 
school development. Six different scenario stories based on three different theories 
formed the basis of the participants’ discussion and reflections on the improvement 
work. Each theory forms the basis for a success narrative and a failure narrative 
around the implementation of UiU. The topic of the article is: In what ways can 
scenarios be used as a method for developing schools? We find that use of scenarios 
help both teachers and school leaders thinking outside the box. The scenarios can 
give participants the opportunity to anticipate changes at their own school and in 
this way, create a base for learning. The article focuses on both the teachers involved 
and ourselves as action researchers. 


Keywords: scenarios, school improvement, organizational learning, action research 

Introduksjon 


Det er en kald og tidlig februardag nord i Norge. Utenfor en sliten kommune- 
styresal fylles parkeringsplassen. Travle skolefolk er pa vei inn, og slar seg etter 
hvert ned rundt gruppebordene som for anledningen star strategisk plassert i 
lokalet. Det deles ut varme klemmer og nikkes takk-for-sist. Regionkoordinator 
har sørget for kaffe til de tilreisende, flere har kjørt langt for å komme frem. 
Noe forfall fra enkelte skoler blir meldt til koordinator, en stengt fjellovergang 
er årsaken. Et forskerteam fra UiT har dagen i forveien forflyttet seg fra campus 
og ut i regionen. De to neste arbeidsdagene skal foregå sammen med lærere og 
ledere fra seks kommuner, med mål om å bygge bro mellom teori og praksis for 
å forstå, utvikle og muligens endre noe av skolenes praksis. Arbeidsdagene er 
fordelt på to destinasjoner, første dag sammen med de tre nordligste kommune- 
ne og dag to sammen med tre kommuner lenger sør. Den geografiske delingen 
har sin forklaring i lange avstander, reisetid ville spist opp store deler av dagen 


hvis alle skulle samles under samme tak. 


Hvem kjenner fremtiden? Dette kapitlet kaster lys over muligheter for å 
kunne forutse utfallet av pågående utviklingsprossesser i skolen. Vi ret- 
ter blikket mot hvordan scenarioer som metode brukt i aksjonsforskning 
kan være med og bidra til en mer kollektiv praksis. Formålet med meto- 
den er at den skal støtte opp om en utviklingsprosess med et definert 
innhold hvor alle deltakerne er aktive — ikke tilskuere. I vårt tilfelle er det 
iverksettingen av Ungdomstrinn i utvikling (UiU) som er det empiriske 
grunnlaget og danner rammer for studien. Gjennom UiU har vi arbei- 
det med skoleutvikling i seks kommuner, hvor vi har introdusert frem- 
tidsfortellinger eller scenarioer for å få lærere og skoleledere involvert i 
skolens fremtidshorisont gjennom å reflektere over eget ståsted i lys av 
teoriforankrede scenarioer. Vårt perspektiv på utvikling bygger på orga- 
nisasjonsmedlemmenes individuelle læring gjennom kollektive prosesser 
på egen arbeidsplass (Filstad, 2010; Irgens, 2007). Begrepet organisasjons- 
utvikling sidestiller vi i denne studien med begrepet skoleutvikling, da 
datamaterialet utelukkende omfatter skole. Grunnlagdokumentet' for 


1 https://www.udir.no/globalassets/upload/ungdomstrinnet/rammeverk/ungdomstrinnet_bak- 
grunnsdokument organisasjonslaring vedlegg 6.pdf 

organisasjonslæring og forskningen fra piloten til UiU viser til at skoler 
som arbeider systematisk og aktivt med lokalt utviklingsarbeid, lykkes 
bedre med elevenes læring (Postholm et al., 2013; Utdanningsdirekto- 
ratet, 2013). Skolebasert kompetanseutvikling har vært et strategisk vir- 
kemiddel fra nasjonale myndigheter, og vår ambisjon som forskere og 
utviklingspartnere har vært å realisere forventningen om å bidra til 
skoleutvikling i rollen som eksterne tilbydere og samarbeidspartnere 
(Kunnskapsdepartementet, 2012, s. 13). 

Tidligere studier reflekterer over at skoler i mindre grad enn andre 
virksomheter gir inntrykk av å være lærende organisasjoner, og både i 
kompetanseberetningen fra 2005 og i det norske forskningsprosjektet 
Professional Learning in the Knowledge Society (Pro-learn) kommer 
det til syne et paradoks - at lærere, som er eksperter på elevers læring, 
opplever dårlige vilkår for egen læring (Jensen et al., 2012; Utdan- 
nings- og forskningsdepartementet, 2005). For å motivere og engasjere 
lærere og skoleledere til læring gjennom kollektive prosesser ønsket vi 
å prøve ut scenarioer som metode. Gjennom refleksjoner og reaksjoner 
hos deltakerne som kommer til overflata når seks ulike scenarioer tas 
i bruk, diskuterer vi hvordan disse fungerer for å fremme utvikling i 
skolen. Vi retter blikket både mot de involverte lærerne og skolelederne 
i deres læringsprosesser, samt mot oss selv som aksjonsforskere. Pro- 
blemstillingen er: På hvilke måter kan scenarioer brukes som metode i 
skoleutvikling? 


Bakteppe for vårt prosjekt 


De siste 15 årene har etter- og videreutdanning av lærere og leder fremstått 
som en nøkkel i statlig reformarbeid, og frem mot 2013 har EV U-baserte 
strategier preget kompetanseutvikling i utdanningssektoren (Dehlin & 
Irgens, 2017). Ungdomstrinn i utvikling (2013-2018) føyer seg inn i rekka 
av nasjonale kompetansestrategier. Bekymringene blant forskerne om 
hvorvidt ressursbruken har ført til varige endringer, er likevel gjennom- 
gående (Blossing, Hagen, Nyen & Söderström, 2010; Markussen, Carlsten, 
Selander & Sjaastad, 2015; Postholm et al., 2013). 

Sentralt for satsingen Ungdomstrinn i utvikling var etablering av en 
desentralisert- og skolebasert modell for kompetanseutvikling. Logik- 
ken i modellen bygde pa at skoleeiere, skoleledere og lærere selv skulle 
bidra til å utvikle kunnskap, holdninger og ferdigheter, i sin skole i kom- 
munen. Skoleeier ble ansvarlig for nye utfordringer: Utover ansvaret 
for elevenes læring skulle sektoren ivareta læring for lærere og ledere, 
med et implisitt ansvar for organisatorisk læring. I strategidokumen- 
tene fant vi imidlertid et paradoks; universiteter og høgskoler skulle 
være tilbydere i samarbeidet med kommuner og skoler (Kunnskapsde- 
partementet, 2012, s. 13). Paradokset innebar en ulik forståelse av kunn- 
skapsbegrepet, på en arena hvor teoretisk kunnskap og erfaringsbasert 
kunnskap skulle møte hverandre. Som en følge av dette reflekterte vi 
over følgende: Hvilken kunnskap og kompetanse skulle UH-sektoren 
tilby skolene? 

Begrepsbruken tilbydere kan teoretisk forankres i et strukturperspek- 
tiv for kunnskap i en organisasjon, hvor kompetanseutvikling fungerer 
i tråd med en modell for leveranse (Dehlin & Irgens, 2017). UiU kunne 
forstås som et utviklingsprosjekt som var tilbudsdrevet fra UH-sektoren, 
og tilsvarende etterspørselsesdrevet fra kommuner og skoler. I oppstarts- 
fasen av prosjektet ble vi på denne måten konfrontert med en forståelse 
av kunnskapsbegrepet som på mange måter bryter med med forståelsen 
av kunnskapsutvikling som dynamisk og kontekstuell. Denne alternative 
forståelsen omtales av Dehlin og Irgens (2017) som et praksisperspektiv. 
Kunnskap i et praksisperspektiv forstås som kontekstualisert handling. 
Vårt tilsvar på forventningene om å være tilbydere ble dermed å foreta 
nødvendige refleksjoner over egne forståelser av kunnskapsbegrepet 
før vi kunne inngå i et samarbeid som likeverdige partnere. Prosessene 
i arbeidet med skoleutvikling ble dermed av særlig betydning for hvil- 
ket kunnskapssyn som eventuelt skulle gis forrang. Vår felles forståelse 
av kunnskap i denne aksjonsforskningsstudien er forankret i et prak- 
sisperspektiv (Dehlin & Irgens, 2017), og dette ble også starten på vårt 
aksjonsforskningsprosjekt. 

Scenarioene som vi har tatt i bruk, bygger på tre organisasjonsteore- 
tiske perspetiver, et instrumentelt, et kulturelt og et myteperspektiv. Her 
forsøker vi å komme i inngrep med konteksten, både offentlig politisk 

innramming og det praktiske utviklingsarbeidet som skal drives lokalt. 
Grupper av mennesker som jobber i retning av å sikre kollektive proses- 
ser og felles kompetanse hos organisasjonen, betegnes som profesjonsfel- 
lesskap (Irgens, 2007). Profesjonsfellesskapene tildeles et stort ansvar for 
skolenes utvikling (Kunnskapsdepartementet, 2017). For å motivere og 
engasjere for læring ønsket vi å prøve ut scenarioer som metode i arbei- 
det. Vi hadde en hypotese om at scenarioene kunne bidra til å «lokke 
frem» noen av de utfordringene som skolene opplevde i arbeidet med å 
realisere forventningen til utvikling. 


Forskningsdesign og metodologiske 
betraktninger 


Aksjonsforskningsprosjekter kan betraktes som utviklingsprosjekter 
hvor det vanligvis handler om at en institusjon eller flere inngår i et 
utviklingsarbeid sammen med forskere, og tar sikte på endring. I vårt 
aksjonsforskningsprosjekt er det et skille mellom deltakerne (lærere 
og skoleledere) og vi som forskere fra universitetet. Etableringen av 
forskningsdesign og gjennomføringene av selve forskningen gjennom- 
føres av oss tre forskere. Lærerne og skolelederne inngår i prosjektet i 
et samarbeid rundt utvikling av sitt læringsfellesskap. På den måten 
blir aksjonslæringselementet viktig i vårt prosjekt (Tiller, 2006). Levin 
(2017) argumenterer for at det er fire vilkår som må være innfridd i 
et aksjonsforskningsprosjekt. Disse vilkårene er bred lokal deltakelse, 
kontroll av forutinntatthet, samarbeid mellom flere forskere og systema- 
tiske data om endringsprosessen (2017, s. 35). Prosjektets design bygger 
på Levins fire vilkår for aksjonsforskning. 

Første vilkår fordrer at aktørene som berøreres direkte, tar del i 
prosessen. Det innebærer i praksis at prosessen kjennetegnes av bred 
deltakelse. I prosjektet deltok vi som aksjonsforskere både i introduk- 
sjonen av prosjektet på skolene og i jevnlige møter. Deltakerne i pul- 
jen vår bestod av representanter fra seks kommuner i fylkets nordligste 
region. I dialogkonferansene som ble gjennomført, var kommunene 
representert ved skoleledere og utvalgte lærere fra 13 skoler, til sammen 
rundt 70 deltakere. Forskerteamet hadde i sitt mandat til hensikt å 

forbedre utdanningspraksis og bidra til 4 lose utdanningsproblemer 
(Carr & Kemmis, 1986). Vi baserte vart arbeid pa tilgjengelige analyser 
og tilhørende kommunale planer, og var i tett dialog med en regional 
utviklingsveileder. 

Vilkår to forutsetter samarbeid mellom flere forskere. Vi har vært tre 
forskere fra feltet utdanningsledelse som har samarbeidet tett om forbere- 
delser før møtene med skolene, om gjennomføring av prosessen og etter- 
arbeid. I et samarbeid tett på praksisfeltet oppstår uforutsette situasjoner, 
og improvisasjon blir et relativt vanlig innslag underveis i arbeidet. Det 
oppleves som en styrke å være flere sammen om å drøfte avgjørelser og 
alternative handlingsveier. Vi har diskutert, vært enige og uenige om både 
prosjektets «tilstand» og veien videre. Vårt faglige fellesskap muliggjorde 
støtte til skjønnsmessige avgjørelser (Molander, 2013), og til at avgjørel- 
sene ble tatt på et bredere kunnskapsgrunnlag. Med mange års erfaring 
fra arbeid i akademiske institusjoner erfarer vi at reelt samarbeid mellom 
forskere langt ifra er en selvfølge, selv om intensjonene er aldri så gode. 
For vår del var det viktig med et godt sosialt samarbeidsklima. Samvær 
i bil på langstrakte veier, på hurtigrute, under private båtskysser mellom 
fjord og åpen sjø, i rorbuer, lodger og hoteller mener vi har vært en for- 
utsetning for at prosjektet kunne bli et faglig aksjonsforskningsprosjekt. 
Som et moment i prosessen med egen læring har også debrifing vært vik- 
tig (Firing & Skrøvset, 2020). Underveis har vi reflektert mye over - hva 
skjedde? Det har vært romslighet til å føre til dels heftige diskusjoner, og 
når meninger brynes og brytes kan læring oppstå (Aas, 2013, s. 50). 

Som tredje vilkår forutsetter Levin (2017) at det samles systema- 
tiske data om endringsprosessen. En vanlig posisjonering i konvensjo- 
nell forskning trekker en skillelinje mellom handlingskomponent og 
forskningskomponent i datainnsamlingen (Levin, 2017). I vår aksjons- 
forskningsstudie integreres disse to komponentene begrunnet i måten vi 
intervenerer i praksisfeltet på. Aksjonsforskning innebærer nær kontakt 
mellom oss forskere og deltakerne, og krever refleksjoner over rollen i fel- 
tet (Wadel, 2006). Våre refleksjoner er nedfelt skriftlig i feltlogg, som del 
av datamaterialet. I tillegg har vi valgt å utdype refleksjoner over vår rolle 
som aksjonsforskere. Matrisen i tabell 1 gir en oversikt over innsamlet 
datamateriale og arenaene vi har deltatt på. 

Tabell 1 Oversiktsmatrise for innsamling av datamateriale 


Dialogkonferanse (nord) 
Møtenotater, deltakende observasjon, 
feltlogg, spørreskjema 


Fra kommune A, B og C: 
Skoleeiere, skoleledere og 
utvalgte lærere fra skole 1-6, 
kommunale ressurslærere, 
utviklingsveileder, fagteam 
fra UH 


Rundt 40 deltakere, 


2 møter å I dag 


Dialogkonferanse (sør) 
Møtenotater, deltakende observasjon, 
feltlogg, spørreskjema 


Fra kommune D, E og F: 
Skoleeiere, skoleledere og 
utvalgte lærere fra skole 7-13, 
kommunale ressurslærere, 
utviklingsveileder, fagteam 
fra UH 


Rundt 30 deltakere, 
2 møter å 1 dag 


Skoler Skole 1 25 lærere 
(nord) Skoleledelse 
Beskrivelser av skolens utfordringer, Skole 2 40 lærere 
møtenotater, deltakende observasjon, Skoleledelse 
feltlogg 
Skole 3 10 lærere 
Skoleledelse 
Skole 4 13 lærere 
Skoleledelse 
Skole 5 30 lærere 
Skoleledelse 
Skole 6 3 lærere 
Skoleledelse 
Skoler Skole 7 16 lærere 
(sør) Skoleledelse 
Beskrivelser av skolens utfordringer, Skole 8 14 lærere 
møtenotater, deltakende observasjon, Skoleledelse 
feltlogg Skole 9 10 lærere 
Skoleledelse 
Skole 10 40 lærere 
Skoleledelse 
Skole 11 11 lærere 
Skoleledelse 
Skole 12 16 lærere 
Skoleledelse 
Skole 13 19 lærere 
Skoleledelse 


Dialogmøter 

regionkontakt 

Nasjonale styringsdokumenter, 
kommunale strategier for skolebasert 
kompetanseutvikling, lokale 
milepælsplaner og egne møtenotater 


Regional utviklingsveileder for 
alle seks kommuner 


6 møter å dag 


(*Utviklingsgruppene bestod av et ulikt antall skoleledere og lærere fra hver skole.) 

Vi forsøkte å tolke materialet i lys regionens kontekst for å forstå lokale 
fenomener, med en grunnleggende antakelse om at omgivelsene er slik 
ulike mennesker oppfatter dem (Thagaard, 2009). Vi har også studert 
styringsdokumenter fra UiU i tillegg til lokale milepælsplaner og kom- 
munale strategier for skolebasert kompetanseutvikling. Datainnsamling 
har foregått i tidsrommet august 2016 til desember 2017. Feltsamtaler, 
feltlogg og skriftlig arbeid fra skoleansatte ble systematisert underveis i 
prosessen, og egne observasjoner har kontinuerlig generert nye spørsmål 
og innfallsvinkler i forskningen. 

Det fjerde vilkår som Levin fremhever som viktig i aksjonsfors- 
kningen, er kontroll av forutinntatthet. Hvorvidt forutinntatthet, eller 
fordommer i vid forstand, er mulig å kontrollere, er ikke bare en dis- 
kusjon i aksjonsforskningen, men det er også et grunnleggende klassisk 
spørsmål i vitenskapsteoretisk forstand (Chalmers, 1990). I vårt pro- 
sjekt prøver vi gjennom å introdusere ulike scenarioer som grunnlag 
for aksjonslæringen å utfordre eller kanskje rettere sagt justere en for- 
utinntatthet som deltakerne bringer med seg. Nærhet til det studerte 
fenomen er en forutsetning i kvalitativ forskning, samtidig som avstand 
er nødvendig for perspektivering (Repstad, 1993). Alle tre forskerne har 
vært involvert i aksjonslæring sammen med deltakerne fra skolene, og 
representerer et innside-perspektiv. Utenfra-perspektivet har forsker- 
teamet ivaretatt i egne refleksjonsprosesser, når vi har trukket oss ut 
fra arbeidet i feltet, og reflektert underveis på lange transportetapper i 
bil og båt og på campus. Dette representerer aksjonsforskningen i vårt 
prosjekt. Vi har lest og gjennomgått skolenes beskrivelser av utfordrin- 
ger, diskutert og analysert innholdet i fellesskap. Dette har gitt et inn- 
tak til perspektivbrytning (Repstad, 1993). En begrensning ved studien 
er at feltarbeidet og datamaterialet er fra perioden 2016-17. Dette har 
liten betydning for studien, siden metoden ble utprøvd i en lokal kon- 
tekst. Det stiller seg noe annerledes til status i skolene, da organisasjo- 
ner er i konstant endring. Studien inkluderer ikke det som har skjedd 
i årene etter samarbeidet ble avsluttet, men synliggjør et potensial for 
utvikling som scenarioene hadde da de ble introdusert for deltakerne 
i 2016. 

A bygge scenarioer 


Det finnes mange mater 4 bygge scenarioer pa, men det kan vere gode 
grunner til å tenke scenariobygging rundt to grunnelementer. For det 
første er det slik at det knapt nok finnes faglitteratur om scenariobyg- 
ging som ikke demonstrerer modeller, figurer eller matriser om frem- 
gangsmåter. Et fellestrekk ved disse litteraturbidragene er at arbeidet 
med scenariobyggingen faseinndeles. Bood og Postma (1997) illustrerer 
dette poenget tydelig i sin artikkel, hvor ulike elementer settes sammen 
i bestemte rekkefølger og på den måten danner basis for fortellinger 
fremover i tid. Logikken bygger på sannsynlige kausale utviklingsforløp. 
Eksempelvis hvis A skjer, så vil B skje, og da vil C inntreffe. Disse dataene 
som legges inn, omtales gjerne som drivere, og kan være av både kvanti- 
tativ og kvalitativ karakter. Noe av hovedpoenget med disse driverne er 
at de bidrar til å presse frem bestemte utviklingsforløp. 

Å bygge scenarioer knyttes vanligvis også til andre begreper som fore- 
sight og forecasting (Rasmussen, 2005). Det å kunne se for seg en eller 
annen tilstand, et eller annet sted, i en eller annen kontekst, en gang i 
fremtiden, kan være en måte å ramme inn scenariobegrepet på. En enkel 
og lettfattelig definisjon er at et scenario er «an outline of natural or 
expected course of events» (Fahey & Randall, 1998). Med utgangspunkt 
i en slik definisjon vil scenarioene i vår kontekst være ulike fortellin- 
ger om hvordan implementeringen av UIU-satsingen over tid glir inn i 
ulike utviklingsbaner, bevisst eller ubevisst. Annen litteratur betrakter 
scenariobygging som et verktøy for strategisk tenking, strategisk plan- 
legging, strategisk læring eller som et beslutningsstøttesystem (Bood & 
Postma, 1997; Bootz, 2010; Schoemaker, 1995). Selv om implementeringen 
av UiU-satsingen kan betraktes som en strategi, er det først og fremst 
scenarioenes kraft for organisatorisk læring vi konsentrerer oss om. 

I utviklingsarbeidet med UiU har vi lagt tre ulike organisasjonsteo- 
retiske perspektiver” til grunn for komponeringen av scenarioene. Dette 
har gitt oss en grunnmur for å kunne formulere flere scenarioer på 


2 — Etorganisasjonsteoretisk perspektiv kan representere en delforståelse av hvordan en læringspro- 
sess fremstår. Det blir derfor viktig å anvende flere ulike perspektiver som supplerer hverandre 
for å få frem et mer helhetlig bilde av slike prosesser. 

samme tid. Dermed blir det mulig 4 se for seg flere ulike utviklingsbaner. 
Her stotter vi oss til Schoemaker (1995, s. 25), som hevder at «scenario- 
planning stands out for its ability to capture a whole range of possibilities 
in rich detail.” I det følgende vil vi redegjøre kort for hvert av de tre orga- 
nisasjonsteoretiske perspektivene som ble lagt til grunn for å konstruere 
scenarioene. 


Tre organisasjonsteoretiske perspektiver 


Det instrumentelle organisasjonsperspektivet bygger på en grunnleggende 
forutsetning om at organisasjoner kan brukes som redskaper for å oppnå 
bestemte mål (Christensen et al., 2017; Egeberg, 1989; Morgan, 1998; Scott 
& Davis, 2016). I vårt tilfelle innebærer dette at lederskapet i kommu- 
ner og skoler har kunnskaper om mål-middel-sammenhenger. Eksem- 
pler på dette er at lederskapet er i stand til å definere relativt klare mål, 
ta i bruk relevante virkemidler for å få realisert disse målene, og sikre 
at resultatene blir i samsvar med det som ønskes oppnådd. Perspekti- 
vet bygger således på en rasjonell konsekvenslogikk, hvor eksempelvis 
organiseringen av UiU gjennom formell beslutningsstruktur støtter opp 
om, og bidrar til, realiseringen av prosjektet. I dette perspektivet er det 
rimelig å forvente at måten skolene har organisert utviklingsarbeidet på, 
vil være avgjørende for hvordan utviklingsprosessen forløper. Stramme 
strukturer som definerer tydelig hvem som er deltakere i utviklingspro- 
sessen, hva slags ansvar de har, hvilke oppgaver som skal utføres, og hvor- 
dan arbeidsoppgavene skal gjennomføres, vil være hovedforklaringen på 
hvorfor utviklingsprosesser lykkes. I praksis innebærer dette at den for- 
melle organiseringen av UiU lokalt vil virke inn på organisasjonsmed- 
lemmenes individuelle faktiske adferd, vel å merke i planlagt og ønsket 
retning. Dersom den formelle organiseringen er fraværende eller diffus, 
vil det i dette perspektivet være rimelig å forvente at det lokale lederska- 
pet vil miste kontrollen på prosessen, og utviklingsprosessen vil spore i 
uplanlagte retninger eller rase sammen. 

I motsetning til det instrumentelle perspektivet forbindes kultur- 
perspektivet med de uformelle normene og verdiene. I Philip Selznick 
(1957) sin klassiske bok introduseres et skille mellom en organisasjon og 

en institusjon. En institusjon er mye mer enn en organisert virksomhet 
som jobber mot bestemte mal, og hvor innslaget av formalisering er et 
dominant kjennetrekk. En institusjon er en arena hvor det utspiller seg 
et mangfold av sosiale spilleregler og aktiviteter av uformell karakter, og 
som er basert pa institusjonsmedlemmenes verdier. Selznick sin formu- 
lering om at institusjonsmedlemmene «are infused with values» illustre- 
rer dette pa en god mate (Selznick, 1957, s. 55). Nar slike verdier har blitt 
utviklet over lang tid, og har blitt en naturlig del av organisasjoners iden- 
titet (Kvale & Weeraas, 2006), snakkes det om institusjonaliserte organi- 
sasjoner (Christensen et al., 2017, s. 52). Nar UiU-satsingen finner veien 
inn i skolene, kan vi i dette perspektivet forvente at motet mellom de 
ansattes verdier og verdigrunnlaget til satsingen settes pa prove. Dersom 
verdigrunnlaget i UiU speiler skolenes eksisterende verdigrunnlag, oker 
muligheten for at satsingen ønskes velkommen, og at den vil bli imple- 
mentert. I motsatt fall, dersom det oppstår en kollisjon eller «mismatch» 
mellom verdigrunnlagene, så vil UiU-satsingen neppe trenge inn og bli 
en del av de ansattes tankemønster og praksis. 

Vårt tredje perspektiv, myteperspektivet, baserer seg på Meyer og 
Rowan (1977) sin artikkel om rasjonaliserte myter. Mens kulturper- 
spektivet legger vekt på betydningen av verdier i organisasjoner, leg- 
ger myteperspektivet vekt på på betydningen av verdier og sosialt 
skapte normer i organisasjoners omgivelser (DiMaggio & Powell, 1983). 
Utgangspunktet her er at organisasjoner eksisterer i institusjonaliserte 
omgivelser. Det innebærer at de eksponeres for sosialt skapte normer 
om hva som er tidsriktige måter å organisere eller drive virksomhe- 
ten på (Røvik, 2007, 2016). På grunn av dette presset øker tilbøyelig- 
heten til å adoptere praksiser og rutiner for å skape den nødvendige 
legitimiteten i sentrale deler av omgivelsene. I vårt tilfelle handler UiU 
om implementering av bestemte praksiser og rutiner som forventes av 
skolenes omgivelser. At organisasjoner tilpasser seg institusjonaliserte 
myter fra omgivelsene, er mulig å observere fordi de signaliserer ut at de 
innfører nye rutiner og praksiser. Studier viser likevel at samtidig som 
tidsriktige endringer signaliseres ut, foregår kjerneaktivitetene som før 
på innsiden av virksomheten. Det er dette fenomenet som Meyer og 
Rowan definerer som dekobling, og i andre publikasjoner har samme 

fenomen blitt omtalt som dobbeltprat og hykleri (Brunsson, 1989). I vart 
tilfelle ville vi i dette perspektivet forvente at UiU i praksis vil veere et 
utstillingsvindu eller ferniss som ivaretar skolenes legigimitet. Meyer 
og Rowan argumenterer for at dette ikke er et slags strategisk lureri, 
men at organisasjoner handler i god tro. Den interessante forståelsen av 
myter er at myter er myter fordi de ikke kan testes objektivt, de er sanne 
fordi de blir trodd pa, og de er rasjonelle fordi de har en regelform som 
spesifiserer prosedyrer som er nødvendige for å oppnå en gitt hensikt 
(Scott, 1987, s. 114). 

Når vi legger myteperspektivet til grunn i arbeidet med UiU, vil vi 
kunne forvente at skolene formidler til omgivelsene at UiU er implemen- 
tert og omsatt til praksis, men internt foregår arbeidet som før. 


Sammenhengen mellom scenarioer og teori 


Sammenhengen mellom de tre omtalte teoriene og scenarioene bygger 
på et relativt enkelt resonnement. I siste del av hvert perspektiv som vi 
har redegjort for ovenfor, har vi gitt noen eksempler på hvordan vi kan 
forvente at UiU forløper, forutsatt at perspektivene har forklaringskraft. 
Av perspektivene utledes det noen forventninger om hva som ville være 
rimelig å finne ut dersom vi hadde studert UiU-satsingen i ettertid. Det 
er med utgangspunkt i slike teoretiske forventninger at veien til scenari- 
oene ble kort. Logikken har klare paralleller til Røvik sine scenarioer om 
«Den besværlige implementeringen av reformer» (2013). De scenarioene 
som han utleder rundt implementeringsarbeidet, bygger på noen av de 
organisasjonsteoretiske perspektivene som også vi har brukt. Forskjel- 
len fra vårt prosjekt er at vi konstruerte scenarioer og presenterte dem 
for deltakerne i UiU som om det gjaldt deres skole, og på den måten ble 
scenarioene satt inn i en aksjonslæringskontekst. For å redusere kom- 
pleksiteten i scenariofortellingene har vi plukket ut det vi mener er de 
mest betydningsfulle variablene fra hvert perspektiv. I det instrumentelle 
perspektivet har vi lagt vekt på variabelen formell organisasjonsstruktur, 
i kulturperspektivet variablene verdier og normer, og i myteperspektivet 
variabelen legitimitet. Det er disse variablene som utgjør kjerneelemen- 
tene i fortellingene. 

Gjennomføring av aksjonen: Kan scenarioer 
bidra til utvikling? 


Scenarioene la grunnlaget for deltakernes drøftinger og refleksjoner 
vedrørende skolenes utviklingsarbeid etter en kort redegjørelse av de tre 
ulike perspektivene. Hver teori ble brukt for å bygge opp to ulike for- 
tellinger, en suksessfortelling og en fiaskofortelling. Gjennomføringen 
foregikk i dialog med deltakerne etter IGP-metodikk (Skrøvset & Til- 
ler, 2015; Tiller & Gedda, 2017), det vil si at refleksjonene foregikk først 
individuelt, deretter gruppevis og til slutt i plenum. Scenarioene ble pre- 
sentert i den rekkefølgen de er gjengitt nedenfor. Vi valgte å ramme inn 
oppgaven på en slik måte at der og da befant vi oss fem år frem i tid. 
Scenarioene ble fremstilt som utklipp fra en nasjonal evalueringsrapport 
av UiU, hvor deres egen skole ble omtalt. Rapporten skulle offentliggjø- 
res nasjonalt, slik at alle kunne lese direkte om tilstanden i egen skole. 
Denne fiktive rapporten var ment å fungere som et virkemiddel for å få 
lærere og ledere til å ta oppgaven med å se inn i fremtida på alvor. Inten- 
sjonen var å løfte frem et kjent fenomen, transparens og offentliggjøring 
av resultater i skolen, samtidig som vi ufarliggjorde det hele med innslag 
av humor: 


Regjeringens utgangspunkt for evalueringen av UiU for skolene i 
NN; 

”På samme måte som resultatene fra nasjonale prøver har blitt offent- 
liggjort, har regjeringen valgt å legge frem evalueringen av Ungdoms- 
trinn i Utvikling på en slik måte at en rekke skoler vil kunne bli direkte 
omtalt i sluttevalueringen” 


(Undertegnet kunnskapsminister Bjørn Rot I. Saksen) 


Med utgangspunkt i det instrumentelle perspektivet lanserte vi følgende 
scenarioer for utviklingsgruppene: 


A) Suksessvarianten: 
Implementeringen av UiU ved din skole viser at dyktige ledere og 
lærere er i stand til å følge opp sentrale satsinger på en måte som er 

fullt i trad med nasjonale myndigheters intensjoner. Ansvarsforhold 
og oppgavefordeling ved skolen har veert tydelig definert. Forsknings- 
rapporten viser også at de virkemidlene som skolen tok i bruk, har ført 
til at lærerne nå oppdaterer hverandre med ny og relevant kunnskap 
rundt satsingsområdet. Denne kunnskapsdelingen har ført til langt 
bedre undervisning, og dessuten har elevenes trivsel og faglige presta- 
sjonsnivå økt betydelig. 


B) Fiaskovarianten: 

Ved din skole var koblingene mellom deltakerne på skolen høyst 
uklare. Få kunne vise til hvem som hadde ansvar for implementerin- 
gen av satsingen, og det hersket tvil om hvilke virkemidler som var 
rettet mot hvilke måloppnåelser. Eksempelvis mente noen av lærerne 
at klasseledelse, regning, lesing og skriving var de sentrale virkemid- 
lene, mens andre mente at skolebasert kompetanseutvikling, lærende 
nettverk og pedagogiske ressurser var de virkemidlene som satsingen 
skulle bygge på. De klassene som gjennomførte enten lesing, skriving, 
regning i alle fag, eller klasseledelse, oppnådde ingen forbedringer med 
tanke på elevenes læring. Snarere tvert imot. 


I det kulturelle perspektivet har vi valgt ut variabelen verdier som den 
dominante driveren. I lys av dette perspektivet lanserte vi følgende to 
scenarioer for utviklingsgruppene: 


A) Suksessvarianten (klasseledelse, lesing, skriving og vurdering for 
læring): 

Ved din skole har engasjementet rundt klasseledelse og andre satsings- 
områder i UiU vært stort. Stort sett hele lærerkollegiet har vært, og er 
fortsatt, opptatt av å legge vekt på hvor viktig satsingsområdet er for 
elevenes fremtid. Satsingen har også falt i god jord hos hele lærerkollegiet 
ved skolen. En lærer uttalte at ”både klasseledelse og lesing er en natur- 
lig del av tenkingen her uansett alderstrinn og uansett hva slags fag vi 
underviser i”. 

B) Fiaskovarianten: 

Ledelsen ved skolen har lagt et betydelig arbeid ned i a strukturere 
UiU-satsingen på en stram og hensiktsmessig måte. Det har imidlertid 
vist seg at store deler av lærerkollegiet ikke har hatt tro på innholdet i 
satsingen, og flere faglærere mente at ressurbruken rundt klasseledelse 
og lesing var sterkt overdrevet. En matematikklærer uttalte at ” jeg har 
nok med å få ungene til å lære enkel pluss- og minusregning, men nå 
må jeg i tillegg tvangstenke rundt klasseledelse. Og ikke nok med det; 
jeg har nærmest blitt pålagt å drasse norskfaget inn i undervisningen 
min. F... må vite hvem som har funnet på dette tullet”. En av lærerne 
i kroppsøving mente dessuten at: ”Jeg har nok med å få ristet energien 
ut av ungene sånn at de kan sitte i ro i norsktimene. Men nå må jeg 
jammen plage dem med norskfaget også i selveste gymmen. Dette er 
ikke meningsfullt verken for meg, som lærer, eller for elevene.” 


Med utgangspunkt i myteperspektivet som vi har redegjort for tidligere, 
formulerte vi følgende to scenarioer: 


A) Suksessvarianten: 

På en beundringsverdig måte har skolen fylt kriteriene for deltakelse, 
implementering, rapportering og historiefortellinger om egen innsats 
rundt UiU. Ifølge skolen selv tyder det meste på at elevenes prestasjo- 
ner jevnt over har blitt bedre. Legitimiteten til skolen har skutt til værs, 
noe som også gjenspeiles i søkertall, bevilgninger og frivillige gaver til 
skolen. Noe forunderlig er det likevel at det er umulig å finne konkrete 
endringer i de ansattes adferd etter innføringen av lesing i alle fag. 


B) Fiaskovarianten: 

Skolen har ikke klart å overbevise omgivelsene (spesielt foreldre, lokal- 
befolkning, politikere og tilsynsmyndigheter) om at de følger med 
i timen. Sågar moderne utviklingsprosjekter som UiU er det svært 
få ansatte som har kjennskap til. Mer enn 90 % av landets skoler 

rapporterer at de har innfort grunnleggende ferdigheter i ett eller flere 
av satsingsområdene, mens din skole tilhører det klare mindretall som 
henger etter. Skolens legitimitet ser da også ut til å være sterkt svekket 
både blant lokalpolitikere, foreldre og elevene selv. Søkertallene til sko- 
len har blitt sterkt redusert. I 2021 legges skolen ned. 


Deltakernes samlede vurderinger 
av scenarioene 


I tabellen nedenfor har vi oppsummert deltakernes vurderinger av scena- 
rioenes sannsynlighetsgrad. Samtlige scenarioer i kategorien A ble kalt 
suksess-scenarioer, og graden av fremtidig suksess med å implementere 
UiU ble vurdert fra i liten grad til i stor grad på en skala fra 1 til 5. Samtlige 
scenarioer i kategorien B ble kalt fiaskoscenarioer, og graden av fremtidig 
fiasko med å implementere UiU ble vurdert fra i liten grad til i stor grad 
på en skala fra 1 til 5. I tillegg ble deltakerne oppfordret til å gi en skriftlig 
begrunnelse for måten de skalerte svarene på. 


Tabell 2 Oversiktsmatrise over deltakernes vurderinger av scenarioenes sannsynlighet 


1 2 3 4 5 
Formell organisering 
Suksess-scenario TA (0) 5 24 6 1 
Fiasko-scenario 1B 17 16 2 1 (0) 
Kultur 
Suksess-scenario 2A (0) 7 7 15 8 
Fiasko-scenario 2B 31 4 2 (0) (0) 
Myte 
Suksess-scenario 3A 15 8 10 1 (0) 
Fiasko-scenario 3B 26 7 2 (0) 0 
Oppsummert 
Suksess-scenario 15 20 41 22 9 
Oppsummert 74 27 6 1 O 
Fiasko-scenario 

Et gjennomgående trekk ved vurderingene er at deltakerne vurderte sine 
fremtidsutsikter rundt implementeringen av UiU som relativt optimis- 
tisk, det vil si at sannsynligheten for suksess vurderes noe over middels. 
Ytterpunktene i tabellen er spesielt oppsiktsvekkende i den forstand at 
fiasko-scenarioene vurderes som høyst usannsynlige. Vurderingene indi- 
kerer at fiasko i liten grad er et sannsynlig utfall for skolene: «Kjenner 
meg ikke igjen i beskrivelsen». Blant deltakerne var det svært mange som 
skalerte suksessvarianten i perspektivet formell organisering og kultur 
som sannsynlig. Det var enkelt for deltakerne å kjenne seg igjen i de fik- 
tive fortellingene uavhengig av drivere. Perspektivet formell organisering 
var et der område skolene opplevde seg kompetente. Ansvarsfordeling 
og arbeidsoppgaver var tydelig etablert blant lærere og ledere i skolen. 
Gjentakende tilbakemeldinger var utsagn som: «Vi har en god organise- 
ring og utvikling på vår skole». Innenfor kulturperspektivet omtalte del- 
takerne villig sine ulike erfaringer med kulturens dominans i skolen, og 
mye latter fulgte med de fiktive fortellingene som ble presentert. Scena- 
rioene genererte anekdoter og eksempler fra lærerne og lederne fra egen 
skolekultur. Tilbakemeldingene bekrefter hvor avgjørende kultur er som 
variabel for utvikling og endring. Vi registrerer parallelt hvor uanstrengt 
deltakerne mestret å samtale om kultur, også i sammenhenger hvor sam- 
talene dreide seg om motstand mot og skepsis til UiU. Myteperspektivet 
skiller seg noe ut i tallmaterialet. Verken lærere eller ledere tar til orde for 
at de bedriver hykleri eller fasadebygging. 


Analyse og resultat 


Under analysen av det skriftlige materialet som deltakerne leverte inn, 
finnes det en rekke eksempler på formuleringer som åpenbart beskriver 
situasjonen rundt utviklingsarbeidet i sanntid. Eksempler på dette er: «vi 
er ikke der» (om fiaskoscenario 3), «føler at organiseringa nå er god ift. 
ansvarsforhold» og «vi er på vei, og mye er bra» (om suksess-scenario 1). 
Denne typen formuleringer er et gjennomgående trekk, og det kan derfor 
diskuteres om deltakerne rent faktisk reflekterte rundt mulige fremtidige 
tilstander, eller om de faktisk vurderte nåsituasjonen. Vårt inntrykk er 
at deltakerne i stor grad skjeler til en slags status quo-vurdering, og dette 

til tross for at vi etter beste evne forklarte deltakerne at det var sannsyn- 
lighetsgraden av scenarioene fremover i tid de skulle vurdere. Scenario- 
ene fungerte slik sett mer som en slags tilstandsrapportering enn som en 
sannsynlighetsvurdering fremover i tid. 

Et interessant trekk ved sannsynlighetsvurderingene knytter seg til 
forholdet mellom suksess- og fiaskovurderingene. I alle fall teoretisk sett 
så ville vi kunne forvente samsvar i vurderingene når suksess- og fias- 
kofortellingene sammenlignes i sine respektive organisasjonsteoretiske 
perspektiver. La oss illustrere dette gjennom noen eksempler fra scenario 
som i tabell 2 ovenfor, 1A og 1B: De fleste deltakerne vurderte sannsyn- 
ligheten for suksessvarianten til middels når det gjelder hensiktsmessig 
formell organisering av utviklingsprosjektet. De samme respondentene 
mente likevel at sannsynligheten for at fiaskovarianten kunne slå til, var 
liten, og de fleste vurderte sannsynligheten som lav. Flere av de som vur- 
derte suksess-scenarioet til midt på treet, skrev samtidig om ulike typer 
svakheter med organiseringen, som «ansvar og oppgavefordeling må bli 
bedre», «lite flinke til å dele kunnskap» og «lite flinke til å dele undervis- 
ningsopplegg». I vurderingen av fiaskovarianten svarer de samme delta- 
kerne i retning av «alle visste hvem som satt i gruppa og hadde ansvar». 
En fortolkning av dette er at deltakerne har tro på en relativt god orga- 
nisering av prosjektet. Tendensen er den samme i scenario 2 og 3. Troen 
på suksess er moderat, mens troen på fiasko er nærmest ikke til stede. 
Spørsmålet vi som aksjonsforskere stilte oss, var: Når troen på suksess er 
moderat, hvorfor er ikke troen på fiasko moderat? 

En forklaring på dette er at begrepsbruken suksess og fiasko gir kon- 
notasjoner til hva deltakerne ønsker, og hva de ikke ønsker. Mens begre- 
pet suksess kan forbindes med utopi — en lykketilstand eller et perfekt 
sted — kan begrepet fiasko forbindes med en dystopi - en motsats til 
utopi, og i vårt tilfelle en forestilling om en uønsket skole. Resonnemen- 
tet så langt gjør det nærliggende å søke forklaringer i organisasjonslit- 
teratur som omhandler betydningen av identitetsforvaltning. Hvem er 
skolene, hvordan ønsker de å fremstille seg selv, og hvem ønsker de å 
være (Czarniawska, 1997; Kvåle & Wæraas, 2006). Den inkonsistente 
rangeringen mellom suksess og fiasko i hvert enkelt organisasjonsper- 
spektiv kan på denne måten like gjerne ses på som en selvrepresentasjon 

av skolene basert pa de ulike verdigrunnlagene som implisitt ligger i 
scenarioene. 

Det fremkom i gjennomføring av aksjonsstudien, og i samtaler med 
lærere og ledere på ulike skoler, at det var trekk ved implementeringsar- 
beidet som gikk bra, men også en gjentakende utfordring mange skoler 
pekte på: Lærere og skoleledere er ikke fysisk til stede på arbeidsplassen 
når skolene skal jobbe med skoleutvikling. Fenomenet tilfeldigheter frem- 
kom som et tydelig trekk ved skoleutviklingen i regionen. Tidligere pre- 
senterte scenarioer fra gjennomføringsfasen hadde bidratt til refleksjoner 
over praksis i egen kontekst, og på den måten klarte vi som forskere å 
fange opp det kanskje største hinderet for progresjon og forbedring i 
utviklingsarbeidet, utfordringer med deltids-deltakere. Oppdagelsen 
satte oss på sporet av å utvikle et nytt scenario som kunne komplemen- 
terte de tre første. Analytisk kan regionens utfordring forklares som et 
blindt felt for oss i forskerteamet, og samtidig et skjult felt for skolene 
(Irgens, 2007). Vi i forskerteamet var blind for utfordringen fordi den var 
kontekstbundet til skolesektoren i regionen. Lærere og skoleledere var 
kjent med utfordringene, men hadde ikke reflektert over hvilken betyd- 
ning stabilitet og forutsigbarhet hadde for skolens progresjon og utvik- 
ling, før de fremkom gjennom refleksjonsprosesser utløst av scenarioene. 
Resultatet gjorde oss oppmerksom på at tilfeldigheter var en særlig hind- 
ring for utviklingen hos mange skoler i regionen. Utløst av scenarioene 
viste tilfeldigheter seg som et åpent felt, og dermed kjent for alle. Denne 
oppdagelsen er i tråd med Johari-vinduet (Irgens, 2007, s. 115). 

I møtet mellom deltakernes erfaringer og det teoretiske ståstedet til oss 
forskere ble det utviklet et fjerde perspektiv: organisert anarki. Scenarioet 
har teoretisk hentet inspirasjon fra den klassiske «garbagecan-modellen» 
fra 1972 (Cohen, March & Olsen). I sin tid ble denne modellen utviklet 
som et motsvar på rasjonell beslutningsteori. Empiriske undersøkelser 
viste at beslutningsprosesser ofte fremstod som kaotiske og tileldige, og de 
rasjonelle beslutningsmodellene evnet ikke å fange opp hvordan proses- 
ser rent faktisk forløp. Hovedresonnementet i den anarkiske modellen er 
at problemer, løsninger, deltakere og beslutningsmuligheter flyter rundt 
i organisasjoner, og kobles sammen tilfeldig i tid. I denne modellen kan 
UiU betraktes som en løsning på problemer som ikke er forhåndsdefinert 

hos skolene, men som likevel kobles sammen med noen av skolenes pro- 
blemer. Deltakere som er tiltenkt en rolle i UiU, vil i dette perspektivet 
ogsa vere sakalte deltidsdeltakere, og motivene for 4 koble seg pa og av 
prosessene vil være høyst variable. Cohen, March og Olsen (1972) skrev 
i denne sammenheng at enhver beslutningsmulighet for deltakerne er 
et tvetydig stimuli. Med utgangspunkt i eget materiale og observasjo- 
ner rundt utviklingsarbeidet i regionen lanserte vi etter dette følgende 


scenario: 


Turnover og deltidsdeltakelse 

Utviklingsarbeidet rundt implementeringen av UiU har gått i rykk og 
napp. Flere av deltakerne mente at en viktig forklaring på dette var en 
høyst ustabil bemanningssituasjon ved skolen. En av deltakerne for- 
mulerte det slik:” Ved min skole har det vært kontinuerlige utskiftnin- 
ger i ledelsen. Det virker nesten som om det har vært utskiftninger ved 
alle skolene i kommunen og i de nærmeste kommunene. Når en rektor 
eller andre ressurspersoner tar overgang til en annen skole, flytter eller 
slutter, så etterlates det et hull som gjerne tettes av ansatte fra andre 
skoler. Men da oppstår det et nytt hull ved den skolen, og så har vi det 
gående i en evig rund-dans. Derfor tror jeg at flere skoler i kommunen 
har måtte rykke tilbake til start mange ganger.” 


Andre deltakere pekte på at det nærmest var umulig å få samlet de 
samme ansatte på to eller flere møter etter hverandre, og at dette 
kunne få bestemte konsekvenser for UiU-satsingen ved skolen: 


”Folk har liksom ulike motiver for å stille opp på møtene, og når noen 
som har vært borte dukker opp igjen, så sitter vi plutselig der og disku- 
terer ting og tang som ikke har noe med UiU å gjøre. Og så er det jo det 
at mange private ting må jo faktisk gjøres i arbeidstida. Det kan være 
alt fra sykehusbesøk til innlevering av bil på verksted”. 


Ved enkelte skoler er det slik at flere lærere også bidrar til lokalsamfun- 
net gjennom å ta del i lokalpolitikken, og dette resulterer i en del fullt 
gyldig fravær. Ved en skole var det faktisk slik at to ansatte som anså 

seg selv som ”listefyll”, ble kumulert opp ved valget, ”(...) og plutselig så 
satt vi i kommunestyret begge to”. 


I regionen bærer satsingen rundt UiU preg av at flere forskjellige hen- 
delser har ramlet tilfeldig sammen i tid, og gjort UiU-satsingen til det 
den har blitt. 


Organisert anarki viste seg å være et scenario som de fleste kunne sam- 
tykke til i større grad enn de øvrige scenarioene. Med denne kunnskapen 
tilgjengelig ble det dermed en større enighet om hvordan skolene kunne 
jobbe videre med utvikling, vel vitende om at de selv skulle ta et mer 
aktivt grep om egen situasjon når prosessen hadde avdekket hvor stor 
grad av tilfeldighet som preget utviklingsarbeidet. 


Styrker og svakheter ved scenarioer 
som metode 


Aksjonsforskningsstudien retter oppmerksomheten mot metodens 
potensial for utvikling, og videre drøfter vi styrker og svakheter ved 
scenarioer som metode for skoleutvikling. Sammenholdt med teorier om 
scenariobygging som vi har presentert her i kapitlet, og vår gjennomførte 
aksjon, ser vi klare spor av styrken til et metodedesign hvor vi anvender 
scenarioer i utviklingsarbeid. Designet bidrar til å legitimere kontroll av 
forutinntatthet, som er et viktig element i aksjonsforskning (Levin, 2017). 

Når eksisterende oppfatninger utfordres av noe potensielt nytt, er det av 
viktig å kunne drøfte hvorvidt forutinntatthet kan drive utviklingsarbeid 
i bestemte baner. Forutinntatthet kan virke konserverende på utviklings- 
prosesser, men samtidig befriende i møte med nye idéer. Scenarioene som 
vi har konstruert, kan ses på som forestillinger, mentale skjemaer, idéer, 
tanker og følelser om skolenes fremtid. Scenarioene kan på denne måten 
rokke ved den enkelte ansattes forståelsesverden, og dermed synliggjøre 
praktikerens tause kunnskap (Polyani, i Grimen, 2008). Gode scenari- 
oer evner å bryte individer ut av stivnede mentale mønster, som nettopp 
kan være et kjennetegn på forutinntatthet. Scenarioene gir deltakerne 

muligheter til 4 antesipere fremtidige betydningsfulle begivenheter ved 
egen skole og pa denne maten skape grobunn for lering. En mate 4 skape 
grobunn for slik læring på er å lage fortellinger som er konsistente, syste- 
matiske, komplette og plausible (Bootz, 2010). Ved å jage opp fortellingene 
rundt totale suksess- og fiaskovarianter, slik vi har gjort, bærer fortellin- 
gene preg av overdrivelser. Vi som fagfolk og «futurister» har på mange 
måter tegnet karikaturer av skolene som har gjort de ansatte både stolte 
og provoserte, og kanskje litt underholdte. 

Med bakgrunn i forskning om profesjonens utfordringer for organi- 
satorisk læring var vår ambisjon å utvikle et design og en metode som 
kunne bidra til å involvere og ansvarliggjøre skoleeiere, skoleledere og 
lærere i hver enkelt skole med å utvikle skolen. En antakelse om at scena- 
rioene kunne vekke oppmerksomhet mot et uforløst potensial for læring 
og utvikling, ble en drivkraft i prosessen. Skoleledere slites i krysspres- 
set mellom forventninger fra skoleeier om dokumentering, rapportering 
og kontroll, og forventninger fra lærere om tidsressurser til arbeid med 
daglige driftsoppgaver som undervisningsplanlegging og annet (Irgens, 
2016). En vitenskapelig tilnærming til utdanningsproblemer må frigjøre 
lærerne fra deres avhengighet av vane og tradisjon, ved å tilegne dem 
ferdigheter og ressurser som gjør dem i stand til å reflektere over og vur- 
dere kritisk utilstrekkeligheten i ulike begreper og utdanningspraksiser 
(Carr & Kemmis, 1986, s. 123). Scenarioene var utformet for å romme 
kompleksiteten i læreres og lederes praksis, samtidig som de hadde en 
teoretisk forankring i grunnleggende organisasjonsteoretiske perspekti- 
ver (Christensen mfl, 2017; Cohen, March & Olsen, 1972; Egeberg, 1989; 
Meyer & Rowan, 1977; Selznick, 1957; Scott & Davis, 2016). Ved å legge 
til rette for involvering og refleksjoner over egen praksis innenfor disse 
fire perspektivene forsøkte vi samtidig å koble teori og praksis i tråd med 
innholdet i styringsdokumenter knyttet til forventning om forsknings- 
og kunnskapsbasert praksis i arbeidet. 


Avslutning 


Hvilke lærdommer har vi trukket ut av arbeidet med scenari- 
oer som metode for læring og utvikling? For det første så tyder vårt 

aksjonsforskningsprosjekt pa at scenarioene stimulerte til systematiske 
refleksjoner rundt utviklingsarbeidet med UiU. Denne systematikken 
kan tilskrives at scenarioene bygde pa ulike teoretiske perspektiver som 
langt pa vei utelukker hverandre. De individuelle og gruppevise disku- 
sjonene ble pa denne maten skrittvis gjennomfort rundt bestemte kjen- 
netegn og logikker ved skolen som organisasjon. For det andre viser 
utviklingsprosjektet betydningen av læring mellom de skoleansatte og 
oss som forskere. Et spesielt viktig vilkår for læring kan ses i sammen- 
heng med prosjektets varighet. Tidsspennet i arbeidet gav oss anledning 
til å teste ut scenarioene, og tidvis sammen med de skoleansatte revur- 
dere hensikten av dem for videre arbeid. Tiden gav oss med andre ord 
muligheten for å drive eksperimentelt utviklingsarbeid, vel vitende om at 
en slik fremgangsmåte kan være en risikofylt ferd. Gjennom observasjo- 
ner og dialoger med deltakerne konkluderte vi i fellesskap med at de tre 
første teoretiske perspektivene alene kom til kort for å fange opp sentrale 
og viktige kjennetegn ved utviklingsarbeidet. Med et tydeligere empirisk 
utgangspunkt ble det nærliggende å finne frem til teoretiske bidrag som 
kunne forklare store deler av det som fremkom i aksjonslæringsproses- 
sen, men som ikke var løftet frem gjennom de tre første perspektivene. 
Introduksjonen av «garbagecan-modellen» og et nytt scenario satte 
utvilsomt i gang nye diskusjoner og refleksjoner, denne gang basert på 
hvordan problemer, løsninger, deltakere og beslutningsmuligheter falt 
tilfeldig sammen i tid. 

Introduksjonen av scenarioer har gjort det mulig å bygge inn teo- 
retisk kunnskap i forenklede bilder fra skolenes utviklingsarbeid, og 
kan på denne måten bidra til å skape lettfattelige forbindelseslinjer 
mellom teori og praksis. Vi har videre argumentert for at metoden 
kan være nyttige for læring og kollektiv utvikling. Det er åpenbart at 
anvendelsen av flere scenarioer underbygger sjansen for å treffe flere 
blinker på samme tid, ganske enkelt fordi det gjøres ulike forsøk med 
variable tilnærmeringer. Samtidig vil vi også hevde at metodikken 
kan være med på å styrke Levin (2017) sitt vilkår om kontroll av for- 
utinntatthet. Gjennom en tydeligere teoretisk bevissthet i design av 
aksjonslæringsprosesser vil man kunne oppnå en større grad av reflek- 
sjon rundt egne oppfatninger. I vårt tilfelle har vi tatt utgangspunkt i 

organsasjonsteori for å konstruere scenarioene, men det ligger etter 
vår mening et stort potensial for scenariobygging også basert på andre 
teoretiske innfallsvinkler. 

Studenter som aktører i regionale 
samskapingsprosesser - en ny 
form for praksis? 


James Karlsen 
Universitetet i Agder 


Abstract: This chapter examines the students” role in regional co-creation processes 
as a new form of internship. The main argument is that students outside the tradi- 
tional profession-oriented educational programs in health, social work and teacher 
education training curriculums, such as master-level students in innovation and 
knowledge development studies, need practical experiences in real-time interactions 
with regional actors. Practical experiences are in-the-moment practices constru- 
cted in dialogues between actors with different interests and knowledge. Within 
the research, the aim was to design a course where students and regional actors 
are both participants and co-learners. As co-learners, it is necessary for students to 
develop process awareness. The research question is: how is process awareness con- 
structed between students and regional actors? A theoretical grounding for building 
process awareness is to create learning arenas with specific purpose and democratic 
dialogue in which to develop process awareness. The key findings from our action 
research dialogues are: i) the uniqueness of real-life challenges experienced in the 
co-creation processes with regional actors is difficult to replicate in the classroom 
(on campus); specifically, relational tensions and/or conflicts-of-interest can only be 
witnessed real-time, ii) the need to make explicit the time dimension of the co-cre- 
ation process, and iii) the need to make explicit the evolving (unfinished) work in 
the co-creation process. 


Keywords: co-creation, participation, democratic dialogue, regional actors, university 


Sitering av denne artikkelen: Karlsen, J. (2020). Studenter som aktører i regionale samskapingsprosesser — 
en ny form for praksis? I S. Gjøtterud, H. Hiim, D. Husebø & L. H. Jensen (Red.), Aksjonsforskning i Norge, 
volum 2: Grunnlagstenkning, forskerroller og bidrag til endring i ulike kontekster (Kap. 17, s. 463-485). Oslo: 
Cappelen Damm Akademisk. https://doi.org/10.23865/noasp.121.ch17 

Lisens: CC-BY 4.0. 


463 


KAPITTEL 17 


Introduksjon 


Formalet med dette kapitlet er 4 drofte hvordan studenter utenfor tradisjo- 
nelle praksistunge profesjonsutdanninger (som blant annet sykepleieut- 
danning og lærerutdanninger) kan få erfaring fra samskapingsprosesser 
med regionale aktører i reelle prosjekter. Denne formen for praksis er lite 
fremme i diskusjonen om bruk av praksis som læringsform for å sikre 
arbeidslivsrelevans i Norge, mens den internasjonale utdanningsdiskur- 
sen derimot er preget av en vid diskusjon om hva praksis og praksisfor- 
mer er, innenfor alle fagområder (Fetscher, Kantardjiev & Skeidsvoll, 
2019). Den norske diskursen er preget av de tradisjonelle praksistunge 
utdanningene fra helse-, sosial- og lærerfeltet. I denne diskursen tas det 
for gitt hva praksis er, hvilke problemer praksis skal løse, og hva lærings- 
utbytte er (Fetscher et al., 2019). I den norske diskursen fremheves koplin- 
gen mellom utdanning og arbeidsliv (Meld. St. 16 (2016-2017)), slik at 
studenten får et læringsutbytte som er viktig for fremtidens deltakelse i 
arbeidslivet og livslang læring (NOKUT, 2016). 

Argumentet i dette kapitlet er at studenter for eksempel innen innova- 
sjons- og kunnskapsutviklingsstudier trenger praktisk erfaring fra reelle 
samskapingsprosesser med regionale aktører. En regional aktør forstås i 
denne sammenheng som en aktør som er lokalisert i en administrativ 
region, som for eksempel et fylke, og som jobber aktivt med å utvikle 
denne regionen gjennom deltakelse i regionale utviklingsprosesser. I 
diskursen om universitetets regionale rolle er eksemplene på regionale 
aktører vanligvis universitet, kommune, fylkeskommune, næringslivsor- 
ganisasjon og bedrift (Karlsen, 2019). I dette kapitlet er det studentene som 
gjennom sin praksis er regionale aktører. Begrepet aktør må her forstås 
som at studentene er aktive og handlende, og ikke passive observatører. 

Argumentet om at studentene trenger praksis, tar utgangspunkt i 
data fra et aksjonsforskningsprosjekt om et emne fra masterprogram- 
met innovasjon og kunnskapsutvikling ved Universitetet i Agder. I dette 
prosjektet er praksis forstått som dialogen som utspiller seg mellom stu- 
denter og regionale aktører i en samskapingsprosess med formål om å 
fortolke en utfordring gitt av en eller flere av de regionale aktørene og 
presentere et samskapt svar på utfordringen. Det er utfordrende å være 
en deltaker i en prosess, fordi en skal både tenke og handle, mens en er i 

prosessen. Aksjonsforskning handler både om å reflektere over aksjoner 
i en prosess mens den utfolder seg, og etter at den er avsluttet, dvs. som 
refleksjon-i-aksjon og refleksjon-etter-aksjon (Schön, 1983, 1987). Schöns 
distinksjon har hatt stor innflytelse innenfor både praksisnære utdan- 
ninger og innen disiplinfag (Yanow & Tsoukas, 2009). Begrunnelsen for 
praksis i et disiplinfag er at studentene får anledning til å reflektere over 
dialogen i prosesser som de selv er deltakere i. Gjennom refleksjon kan 
studentenes bevissthet om egen læreprosess og samskapte læreprosesser 
med ulike typer aktører utvikles. Forskningsspørsmålet for drøftingen 
er: Hvordan utvikles prosessbevissthet i en samskapingsprosess mellom stu- 
denter og regionale aktører? 

For å kunne svare på spørsmålet presenteres først et teoretisk ramme- 
verk med samskaping av kunnskap i en regional kontekst og demokratisk 
dialog. Dette rammeverket utgjør det teoretiske grunnlaget for emnet 
og for den senere diskusjonen i kapitlet. Deretter presenteres kontekst, 
metode, data og emnet fra masterprogrammet der studenter og regionale 
aktører samarbeider og samskaper kunnskap. I diskusjonsdelen presen- 
teres og drøftes aksjonsforskningsprosjektet (casen) med sikte på å svare 
på forskningsspørsmålet som ble stilt ovenfor. Kapitlet avsluttes med en 
kort konklusjon. 


Teoretisk rammeverk 


Aksjonsforskning er en forskningstradisjon med mange ulike tilnærmin- 
ger når det gjelder blant annet formål med forskningen, forskerens rolle, 
epistemologi, teori, metoder og kontekst. De ulike tilnærmingene eksiste- 
rer ved siden av hverandre og har til dels forskjellig terminologi (McNiff, 
2017). For en innføring i mangfoldet av retninger innen aksjonsforskning, 
se for eksempel Coghlan og Brydon-Miller (2014) eller (Bradbury, 2015b). 
Se også Hilde Hiims kapittel (kapittel 1) i denne boka, som diskuterer 
likheter og forskjeller mellom ulike tilnærminger til aksjonsforskning. 
Mangfoldet innen aksjonsforskning gjør at det er utfordrende å komme 
med en definisjon som dekker alle tilnærmingene. Et alternativ til å for- 
søke å formulere en felles definisjon er å tydeliggjøre hvilken tilnærming 
en selv som aksjonsforsker jobber innenfor, og hva som karakteriserer 

denne tilnzermingen Det er dette alternativet som er valgt i dette kapitlet. 
Jeg skal i det følgende tydeliggjøre tilnærmingen aksjonsforskning for ter- 
ritoriell utvikling, som jeg jobber innenfor, med hensyn til forskerens rolle 
som deltaker i territorielle endringsprosesser og sentrale begreper utviklet 
av aksjonsforskere. Det som skiller mange tilnærminger innen aksjons- 
forskning fra andre forskningstradisjoner, er at forskeren deltar i aksjonen 
sammen med de andre deltakerne ut fra en felles malsetting om endring i 
en eller annen form. En viktig grunnstein i aksjonsforskning er, som Brad- 
bury (2015, s. 1) uttrykker det, a pragmatic co-creation of knowing with, 
not on about, people. Innen andre forskningstradisjoner, som for eksempel 
regional utvikling, er det ikke uvanlig å gjennomføre studier av regioner 
og bedrifter uten aktiv deltakelse og involvering av de som studeres, for så 
å komme med forslag til tiltak som bør gjennomføres for å få til endring, 
men det diskuteres vanligvis ikke hvordan forslaget kan gjennomføres 
sammen med aktørene som forslaget er rettet mot (Karlsen & Larrea, 2018). 


Samskaping i en regional kontekst 


Begrepene samskaping, samskapt læring og samskaping av kunnskap 
viser til samme samfunnsmessige fenomen, nemlig samhandling mellom 
mennesker som representerer ulike organisasjoner i samfunnet, og der- 
med har ulike roller. Jeg skal konsentrere meg om skjæringspunktet mel- 
lom disse rollene og det som skjer i dette møtet. Begrepet sam på norsk 
eller co på engelsk viser til dette møtet. Modellen samskapt læring ble 
lansert av de norske aksjonsforskerne Morten Levin og Roger Klev (Klev 
& Levin, 2002, 2009) tidlig på 2000-tallet. Og allerede et tiår før det igjen 
ble modellen introdusert på engelsk som cogenerative learning av Elden 
og Levin (1991, s. 2): 


We develop a model, new terms, and a set of concepts for describing what we do 
in situations where we attempt to create new knowledge in active collaboration 
with the people who live in that situation. They are not “subjects,” or “clients,” or 


“data sources,’ they are “colearners’. 


Senere har Morten Levin videreutviklet den samskapte læringsmodellen 
sammen med den amerikanske aksjonsforskeren Davydd Greenwood 

(Greenwood & Levin, 2007). I den sistnevnte publikasjonen har begre- 
pet samskapt læring (cogenerative learning) blitt erstattet med begrepet 
samskaping av kunnskap (cogeneration of knowledge). Selv om læring 
er erstattet av begrepet kunnskap på engelsk, så er meningsinnholdet 
beholdt. Den samskapte læringsmodellen er utviklet innenfor en orga- 
nisatorisk kontekst, mens senere aksjonsforskere har videreutviklet 
begrepet for en regional kontekst (Karlsen & Larrea, 2014). Samskapt 
læring og samskaping av kunnskap er ikke bare analytiske begreper 
for å studere lære- og kunnskapsprosesser mellom aktører fra ulike 
organisasjoner, men er også en metode for å lære sammen med andre 
og i fellesskap utvikle ny kunnskap. Den samskapte læringsmodellen er 
utviklet for medvirkningsbaserte endringsprosesser i organisasjoner. 
Den grunnleggende ideen er at læringsprosesser kan systematiseres og 
struktureres i en felles arena mellom det Greenwood og Levin kaller for 
problemeierne/interne (de som har et behov for endring av praksis i en 
organisasjon) og de eksterne (de som har kunnskap om organisering 
(fasilitering) av utviklingsprosesser). Pådrivernes funksjon er å utøve 
endringsledelse gjennom praktiske aktiviteter for læring og utvikling i 
en organisasjon. Det skilles mellom flere faser der de interne og eksterne 
møtes i en eller flere arenaer for å løse et problem sammen med de som 
eier problemet. 

Den samskapte læringsmodellen har inspirert Karlsen og Larrea til å 
utvikle en tilpasset modell der regionen er konteksten (Karlsen & Larrea, 
2014, 2016, 2017). I den regionale konteksten har modellen blitt brukt i 
samskapingsprosesser mellom forskere og politikkutformere (administra- 
sjon og politikere) i provinsen Gipuzkoa i Baskerland i Spania. Karlsen og 
Larrea sin modell er beregnet for situasjoner preget av regional kompleksi- 
tet (Karlsen, 2010; Karlsen & Larrea, 2014). Regional kompleksitet er situ- 
asjoner der det er mange ulike aktører som opererer på ulike geografisk 
nivåer, og der den enkelte aktør (person eller organisasjon) ikke har ver- 
ken tilstrekkelig med ressurser eller makt til å gjennomføre de endringene 
som er nødvendige (Karlsen, 2010). For at disse aktørene skal kunne gjøre 
noe med regionale utfordringer, altså utfordringer som er felles for flere 
av aktørene i regionen, så må de samarbeide og samskape kunnskap i den 
regionale agora, som er møteplassen mellom universitetet og regionale 

aktorer (Karlsen & Larrea, 2014). Dette gjor at skillet mellom de eksterne 
(ekspertene/forskere) og de interne (problemeierne) som Levin har sin 
modell, ikke lenger er like meningsfullt 4 bruke. Alle som er lokalisert i 
den samme regionen, er interne (Karlsen & Larrea, 2014, 2016). Karlsen 
og Larrea (2014) bruker av denne grunn begrepet ‘felles utfordring”. Dette 
skiller seg fra den samskapte læringsmodellen, der det er praktikeren som 
eier problemet, og problemavklaringen består i å finne ut hvordan en kan 
samskape kunnskap for å løse problemet (Greenwood & Levin, 2007; Klev 
& Levin, 2009). Selv om aktørene i en region har en felles utfordring, er det 
ikke gitt at de har samme fortolkning av utfordringen. Det er også verd å 
merke seg at det ikke finnes noe fasitsvar i en situasjon preget av regional 
kompleksitet (Karlsen, 2010; Karlsen & Larrea, 2014). 


Dialog som redskap for samskaping og utvikling av 
prosessbevissthet 


I den samskapte læringsmodellen brukes begrepet kommunikasjon, 
mens Karlsen og Larrea (2014) bruker begrepet dialog, inspirert av Bjørn 
Gustavsen og Paulo Freire. Dialogen er koplingen mellom refleksjon, 
aksjon og endring. Fellesnevneren mellom de to siste forfatterne er dialog 
som metode for å skape endring der deltakernes livskunnskap og arbeids- 
erfaring er grunnlaget for å delta i dialogen. Det er ikke tilstrekkelig med 
endring i dialogen, dvs. i ordene som brukes, også praksis må endres, sier 
Gustavsen (1992). Han utformet 13 prinsipper for en demokratisk dialog. 
I korthet handler prinsippene om at en demokratisk dialog er en åpen og 
fri samtale mellom likeverdige deltakere med formål om å nå enighet. I 
utgangspunktet kan det være ulike fortolkninger og forståelse av en situ- 
asjon blant deltakere, og det er legitimt å ha forskjellige fortolkninger. 
Det er også legitimt å stille spørsmål ved de andres fortolkninger og for- 
ståelse. Ingens fortolkning kan presses på de andre. En må akseptere at 
andre kan ha bedre argumenter enn en selv. 

Freire (1974) understeker at det ikke er noe poeng med en dialog som 
ikke har forandring og utvikling som mål, og ifølge han er det språket 
som opprettholder de diskriminerende diskurser i samfunnet (Freire, 
1994). Gjennom utdanning kan en få til utvikling og endring i samfunnet. 

Han skiller mellom to typer av undervisning. Den ene typen kaller han 
for «bankundervisning» eller «banking», og den andre for «problemrettet 
undervisning». I den første formen så setter læreren inn kunnskap i stu- 
denten på samme måte som penger settes inn i en bank (Freire, 1974). Noe 
av undervisningen for eksempel på en handelshøyskole ved et universitet 
handler om å gi velorganisert informasjon gjennom forelesninger som 
studentene kan motta og senere reprodusere til eksamen. Denne typen 
undervisning har som mål at studentene skal få den forståelsen som lære- 
ren har funnet for dem. I denne formen er utdanning et middel for å nå 
andre mål i samfunnet. Her overføres det informasjon fra lærer til stu- 
dent, fordi læreren er den som kontrollerer sannheten. 

I problemrettet undervisning så handler det om hvordan studentene 
selv kan skape kunnskap gjennom det jeg i dette kapitlet har valgt å kalle 
for prosessbevissthet. Evne til selvrefleksjon og selvforståelse er nødven- 
dig for å utvikle kritisk bevissthet om prosessen hos studenten som regi- 
onal aktør i en praksisbasert kontekst. Studenten må forstå og fortolke 
problemet, konteksten, de andre deltakernes rolle og sin egen rolle som 
deltaker i konteksten. 


To see how their goals, and the categories in which they evaluate their work, are 
shaped by their ways of seeing and understanding themselves in context. The 
process of action research is a process of self-education for the practitioner - 
though one which may also produce commentaries and reports aimed at helping 


others to see things more clearly too. (Kemmis, 2001, s. 92) 


Teorier kan gi mening og inspirasjon for å prøve ut noe i praksis, men å 
gjøre teori om samskaping i en regional kontekst, demokratisk dialog og 
problemrettet undervisning om til praksis er utfordrende. Det er først når 
en forsøker å praktisere problemrettet undervisning, at Freires grunn- 
tanke kan bli satt ut i livet. 


Kontekst, case og data 
Kontekst 


Konteksten for casen er Universitetet i Agder og Agderregionen som uni- 
versitetet er lokalisert i. Universitetet i Agder er lokalisert i Kristiansand 

og Grimstad. Universitetet i Agder sin strategiske tilnærming uttrykt 
gjennom planer og tiltak når det gjelder regionalt engasjement, har beve- 
get seg fra en posisjon som nærmest et elfenbenstårn til å bli mer aktiv 
i samhandling med regionale aktører i løpet av de siste 30 år (Karlsen, 
2019). Dette er en utvikling som startet i forbindelse med overgangen fra 
høgskole til universitet ved årtusenskiftet. Lite skjedde av regionale initi- 
ativ fra universitets side de første årene etter oppnådd universitetsstatus 
i 2007, men de siste årene har det skjedd mer. En viktig milepæl i denne 
utviklingen var den nye strategiplanen 2016-2020, med Samskaping av 
kunnskap som visjon der samskaping med regionale aktører ble vektlagt 
sterkere enn i tidligere strategiplaner. 

Visjonen har vært en inspirasjon for integrering av praksis inn i mas- 
terprogrammet i innovasjon og kunnskapsutvikling. Dette studiet gis 
ved Institutt for arbeidsliv og innovasjon, som er lokalisert i Grimstad og 
organisatorisk er en del av Handelshøyskolen ved Universitetet i Agder. 
Emnet er innovasjon i offentlig sektor, som er et valgfag i 3. semester både 
for det nevnte masterprogrammet og masterprogrammet i industriell 
økonomi, som også gis ved det samme instituttet. Det som skiller dette 
emnet fra andre emner som studentene tidligere har tatt, er at de deltar i 
et samskapingsprosjekt sammen med regionale aktører, som nevnt i inn- 
ledningen. Designet av kurset er, som emnebeskrivelsen viser, inspirert av 
aksjonsforskning og av visjonen Samskaping av kunnskap til Universitetet 
i Agder. Innholdet i emnet beskrives i studieplanen på følgende måte: 


I dette emnet legges det vekt på hvordan innovasjonsprosesser kan designes 
som samskapte læringsprosesser med sikte på å skape en felles forståelse av 
utfordringen og hvordan en i fellesskap kan jobbe for å løse dem. Det gis inn- 
føring i en samarbeidsbasert metodikk basert på en aksjonsforskningsmetodo- 
logi. Studentene vil arbeide prosessorientert i møte med ulike fagdisipliner og 


profesjoner. (Universitetet i Agder, 2020) 


Emnet ble første gang gitt høsten 2017 og er designet av forfatteren av 
dette kapitlet i samarbeid med kollegaer. I 2017 og 2018 var deltakerne 
de regionale aktørene Grimstad kommune ved næringssjefen og Grim- 
stad næringsforening og det tredje året Arendal kommune ved helse- og 
omsorgssektoren. 

Case 


Aksjonsforskningsprosjektet (casen) som danner grunnlag for diskusjo- 
nen i denne artikkelen, er basert på utfordringen som ble lagt til grunn 
for studieemnet innovasjon i offentlig sektor i 2018. Dette studieåret la 
vi vekt på utvikling av kritisk bevissthet blant studentene, mens i 2017 
jobbet vi mer med at studentene skulle utvikle tekniske ferdigheter som 
aksjonsforsker med vekt på effektivitet og organisering av workshoper. 
Den konkrete utfordringen som ble valgt for 2018, var å samskape ram- 
mer for en planprosess for Universitetsbyen Grimstad, bl.a. med sikte på 
hvordan denne kunne gjøres på en annerledes og mer innovativ måte enn 
en tradisjonell kommunal planprosess. 

Med utgangspunkt i den samskapte læringsmodellen (Greenwood & 
Levin, 2007) kan en skille mellom forskjellige typer av læringsarenaer 
avhengig av formål, type deltakere og varighet av aktiviteten. I tabell 1 er 
læringsarenaene for samskapingsprosessen 2018 vist. 


Tabell 1 Læringsarenaer i samskapingsprosessen 2018: Universitetsbyen Grimstad 


Gruppearbeid Studenter X 


Undervisning Studenter og forelesere X 

(Intensivt de første 
ukene) 
Veiledning Studenter og forelesere X 
(Ukentlig) 

Regional Studenter, forelesere og fire X 

samskaping regionale aktører (Møte hver 3. uke) 

Regionalt seminar Studenter, forelesere og ca. 70 X 

regionale aktører 
Muntlig Studentene gir en presentasjon X 
gruppeeksamen for de samme aktørene som var 


invitert til det regionale seminaret 


Emnet startet med introduksjon til emnet og deretter intensiv undervis- 
ning i to uker. Studentene fikk innføring i teori om innovasjon i offentlig 
sektor, aksjonsforskning, samskaping og demokratisk dialog. De ble videre 
delt i grupper som skulle jobbe sammen hele semesteret. Etter at den inten- 
sive undervisningsperioden var over, startet den regionale samskapings- 
prosessen. Deltakere i den regionale samskapingsarenaen møttes ca. hver 

tredje uke. Deltakere i denne læringsarenaen var, i tillegg til studentene og 
faglærere, næringssjefen i Grimstad kommune, kommuneplanlegger, leder 
av Grimstad Næringsforening og en avdelingsleder hos universitetsdirek- 
tøren. Det ideelle ville kanskje vært at de regionale aktørene kunne deltatt 
hver uke, men dette var ikke mulig av hensyn til deres arbeid. Gjennom 
semesteret var det lagt opp til veiledning der studenter og faglærere møttes 
for refleksjon om samskapingsprosessen og forberedelse til møtet med de 
regionale aktørene. Regionalt seminar var en engangshendelse på tre timer 
der deltakere fra kommunen (politikere og administrasjon), næringsliv i 
kommuner, studenter og ansatte ble invitert til å drøfte temaer og komme 
med innspill til prosessen. Den siste læringsarenaen var en presentasjon av 
resultatet fra samskapingsprosessen, som også er en muntlig gruppeeksa- 
men, for deltakerne fra det regionale seminaret. 

I casen som presenteres senere, vil jeg konsentrere meg om dialogen 
i den regionale samskapingsarenaen og de ukentlige veiledningene med 
studentene. I disse arenaene valgte vi å sitte i en ring uten pulter for å få 
frem dialogen mellom deltakerne. 


Data 


En aksjonsforskningsprosess skaper potensielt mye empirisk forsknings- 
data som kan kodifiseres i ulike former, noe som også gjelder for dette 
prosjektet. Noe av empirien som ble produsert det første gjennomførings- 
året, er analysert i Karlsen og Larrea (2019), og i Karlsen (2019). Data fra 
casen som presenteres nedenfor, er ikke blitt analysert tidligere. Denne 
empirien stammer fra min forskningsdagbok fra 2018, og en av studente- 
nes eksamensbesvarelse. 

I begynnelsen av semesteret fikk studentene en innføring i hvordan 
de kunne skrive en forskningsdagbok, og ble oppmuntret til å føre den 
jevnlig. To av artiklene på pensumlista i emnet handlet om skriving av 
forskningsdagbok (Nadin & Cassel, 2006; Så, 2002). I korthet går meto- 
den ut på at etter hvert møte skulle det føres i dagboka hva som hendte, 
slik studentene opplevde det, og deretter skulle studentene reflektere over 


1 Dette er en teknikk som også er brukt av Tavistock Institute. 

hendelsen. Poenget var å prøve å få studentene til å skille mellom det de 
opplevde og deres vurdering av hendelsen ved bruk av teori. Jeg brukte 
samme metode i min egen forskningsdagbok. Forskningsdagboka skulle 
brukes av studentene til å dokumentere samskapingsprosessen, og skulle 
ikke vises til faglærerne. Studentene sto relativt fritt til å bestemme tema 
og forskningsspørsmål i den individuelle oppgaven så lenge de reflekterte 
over samskapingsprosessen som de hadde dokumentet i forskningsdag- 
boka. I eksamensoppgaven for 2018 står det følgende: 


I faget Org-503 Innovasjon i offentlig sektor har dere dette semesteret samskapt 
kunnskap sammen med Grimstad kommune, Universitetet i Agder og aktører 
fra næringslivet. Sentrale begreper i kurset har vært bl.a. fremvoksende strate- 
gier, samskaping, regional kompleksitet, fasilitering og konflikt. Anvend et eller 
flere av disse begrepene for å reflektere over prosessen som du har deltatt, i og 


som du har dokumentert gjennom føring av forskningsdagbok. 


De kunne for eksempel velge en enkelt hendelse som de ville drøfte, eller 
de kunne reflektere over hele prosessen. Oppgavene viste stor variasjon i 
tema, men fellesnevneren var at oppgavene holdt høy kvalitet. Inntrykket 
var at studentene satte pris på å kunne stå relativt fritt i å velge hva de 
ville skrive om. Jeg har valgt å presentere sitater fra en oppgave som drøf- 
ter hele prosessen. Begrunnelsen for å velge denne eksamensoppgaven er 
at den samsvarer med forskningsspørsmålet som er stilt i artikkelen, og 
illustrerer en samskapingsprosess i praksis, fortolket av en student. Jeg 
har valgt å gjengi studentens refleksjoner i form av sitat og deretter mine 
egne refleksjoner fra forskningsdagboka mi. I diskusjonsdelen vil jeg for- 
tolke disse refleksjonene. Som aksjonsforsker er det vanskelig å delta i 
prosessen og samtidig notere ned direkte sitater fra dialogene som utspil- 
ler seg. Derfor er det ingen sitater fra dialogen i min forskningsdagbok. 
På den annen side så har jeg vært i prosessen og erfart den innenfra. Som 
Pålshaugen (2004, s. 200-201) skriver: 


Considering that any experience has to be presented in the form of words, 
any experience is of course an interpreted one — the interpreter is partly the 
writer, partly the language s/he uses. ... Writing scientific publications is not 
like writing a diary, rather it is to undertake a public interpretation of personal 


experience. 


473 


KAPITTEL 17 


Praktisering av samskaping 
Hvordan ble utfordringen fortolket? 


I eksamensoppgaven har studenten skrevet folgende om utfordringen: 


I faget Innovasjon i offentlig sektor har fokuset vært på anvendelse av kunnskap 
i handling (knowing) med sikte på å samskape en forprosess til å utvikle en 
handlingsplan for Universitetsbyen Grimstad. Her har det blitt vektlagt samar- 
beid mellom representanter fra Grimstad næringsforening, studenter, under- 
direktøren ved UiA, næringssjef i Grimstad kommune og byplanlegger for å 
skape en prosess for å tilrettelegge for utvikling av en plan. Viktigheten av sam- 
skaping er at politikere, offentlige ledere og medarbeidere skal arbeide mer ut av 
kommunehuset og tettere sammen med hverandre og borgere for å utvikle nye 


roller som støtter utveksling av ideer, kompetanse og ressurser. 


Studentens beskrivelse er ganske lik min egen forståelse av formålet med 
emnet. Kanskje ville jeg valgt noen andre ord, som ‘fremvekst av en stra- 
tegi inspirert av Mintzberg, Lampel og Ahlstrand (1998), for å få frem at 
strategi er en prosess en må jobbe med kontinuerlig. Det er ikke en plan 
en bruker for å la støve ned i en bokhylle på kommunehuset. Jeg ville 
nok også understreket at samskaping er en kontinuerlig prosess. Men 
disse kommentarene er nyanser. Den kritiske leser vil kanskje innvende 
at studenten har skrevet ned utfordringen som ble presentert for dem i 
begynnelsen av semesteret. Det stemmer nok, men når en går inn i selve 
prosessen og starten av samskapingsprosessen, så blir fremstillingen mer 
nyansert og kritisk. 


Utfordringen med å få til dialog 

I min forskningsdagbok har jeg notert at de ukentlige møtene med stu- 
dentene var ment å skulle synliggjøre kompleksiteten i utfordringen. Det 
jeg kaller for kompleksitet i en samskapingsprosess, har tydeligvis frus- 
trert studenten. Der jeg ser kompleksitet, ser studenten kaos: 


Prosessen startet med uklarheter og forvirring når det gjaldt veien fremover 
samt hvilken utfordring vi skulle løse sammen med kommunen, næringslivet 


og UiA. Siden dette var et fag med studenter fra ulike studieretninger, var det 

lite samskaping de første ukene blant oss studenter. Dette resulterte i at jeg syn- 
tes læringsprosessen og innovasjonsprosessen gikk langsomt i begynnelsen ... 


Etter et par uker ble forståelsen tydeligere når det gjaldt hva som skulle gjøres. 


Jeg har notert meg i dagboka mi at studentene er «stille» i møtet med de 
regionale aktørene, og stilt spørsmål om hvorfor de er «stille», og hvordan 
«isen kan brytes». Studenten har i sin eksamensoppgave ikke reflektert 
over at de er «stille», men har oppfattet situasjonen på denne måten: 


Fra mitt synspunkt observerte jeg av og til at fokus var på kontroll i stedet for 
læring. Det ble bemerket innimellom at to av aktørene henvendte seg til hver- 
andre under møtene og ikke til hele gruppen hvor de da beveget seg mot en en- 
sidig dialog. Det kan enten være at en av dem følte usikkerhet eller at personen 
var mest opptatt av eget perspektiv. Det påvirket dynamikken under møtet som 
igjen påvirket dialogen ... En god dialog kan føre til læring av ny kunnskap og 


endring, men det kan også føre til hindring av en samskapingsprosess. 


Jeg har videre notert at «noe må gjøres» med dialogen på læringsarenaen 
med de regionale aktørene. I de ukentlige veiledningssamtalene med stu- 
dentene var dialogen med de regionale aktørene et naturlig tema å disku- 
tere. Med basis i denne diskusjonen bestemte vi at faglærerne skulle ha en 
tydelig rolle som fasilitator i dialogen i møtet med de regionale aktørene. 
Etter denne aksjonen så roet situasjon seg noe, selv om dialogen fremde- 
les var preget av spenninger, slik studenten fortolket dialogen i møtene. 


Ettersom faglærerne og aktørene hadde ulike utgangspunkt ble det til tider 
observert noe anstrengende og krevende dialoger for fasilitatorene å håndte- 
re. Dette har ført til at dialogen antageligvis har blitt hindret noe underveis i 


samskapingsprosessen. 


Studenten tolker disse spenningene som ulike forventninger fra delta- 
kerne til prosessen og resultatet av den. Jeg har notert meg at det var 
spenninger i dialogen, men jeg har tolket disse som en naturlig del av 
en samskapingsprosess i møtet med ulike forståelser, i tråd med tidligere 
erfaringer fra samskapingsprosesser med regionale aktører (Karlsen & 
Larrea, 2012). Studenten tolker disse spenningene knyttet til forskjellig- 
het i forventninger fra de ulike aktørene i prosessen og utfordringer med 
å bryte ut av etablerte tankemønstre. 

Det ble noksa apenbart at alle de ulike interessentene hadde ulike forventnin- 
ger, mal og hensikt med samskapingen av planen i starten av prosessen enn oss 
studenter. Det kom klart frem at de ulike representantene sa for seg noe som var 
mer tiltaksbasert enn prosess. Jeg fikk inntrykk av at de ville at vi skulle levere 
et ferdig «produkt». De ulike aktorene har antageligvis lang erfaring med slike 
planer og sitter pa mye kunnskap og har kanskje derfor litt vanskeligheter for a 


bryte ut av monsteret. 


Jeg har ogsa notert meg forskjellene i forventningene mellom de ulike 
regionale aktorene, men ogsa at det er forskjeller i forventninger innad 
i studentgruppen. Noen av studentene var raske med a komme med for- 
slag til tiltak, dvs. det studenten har kalt et «ferdig produkt». Vi hadde en 
dialog om dette i det ukentlige møtet med studentene, og det er mulig at 
dette har gitt studenten inspirasjon til sine refleksjoner omkring forskjel- 
len mellom «produkt» og «prosess». 

Casen viser en samskapingsprosess preget av kaos, spenninger og utfor- 
drende dialoger, men som studenten har beskrevet, så skjedde det sakte, 
men sikkert en endring i dynamikken mellom deltakerne i prosessen. 


På slutten av prosessen observerte jeg at det skjedde en endring der felles forstå- 
else og skillet mellom rollene ble mer og mer visket ut. Tankesettet til aktørene 
endret seg som kan ses på som en form for innovasjon. Jeg fikk en forståelse 
for at de gradvis så hva en slik prosess kunne tilføre samfunnet og alle de uli- 
ke interessentene. Under presentasjonen 10.12. ble det utvekslet gode dialoger 
med aktørene og jeg fikk inntrykk av at de forstod viktigheten av hva denne 
forprosessen har bidratt til, i tillegg var fokuset ikke lenger på tiltak, men mer 


selve prosessen og hvordan de kan arbeide videre. 


Presentasjonen som studenten referer til, var gruppeeksamen, der stu- 
dentene presenterte det samskapte resultatet for inviterte deltakere med 
rom for spørsmål og samtale etter presentasjonene. Som studenten så pre- 
sist skriver, så endret fokus seg mot hvordan prosessen skulle tas videre til 
dialog og avgjørelse i de respektive organisasjonene som deltok i proses- 
sen. Det var ikke ett samskapt resultat som ble levert, men tre. Dette skyl- 
des inndelingen av studentene i grupper. De var ikke konkurrerende, men 
kompletterende resultater i tråd med ideene om samskaping og komplek- 
sitet. Studentene leverte i sine presentasjoner et samskapt resultat med 


476 


STUDENTER SOM AKTØRER I REGIONALE SAMSKAPINGSPROSESSER 


de regionale aktørene om hvordan et hovedprosjekt om Universitetsbyen 
Grimstad kunne organiseres. Oppsummert er resultatene: 


Gruppe 1: prosjektprioriteringer, samskaping i grupper, testing under- 
veis, tilbakemeldinger fra interessenter/brukere og mulighet 
for justeringer/endringer underveis i prosjektutførelsen. 

Gruppe 2: teste ut prosjekter i småskala, for så å evaluere prosjektet 
etter kort tid og deretter respondere på evalueringer med å 
enten beholde prosjektet slik det er, utvide det eller forkaste 
prosjekter. 

Gruppe 3: fokusere på det unike ved Grimstad og satse på motsetningene 
teknologi og tradisjon. De viser til lokal sosial kapital, samtidig 
som de påpeker viktigheten av å spille på eksterne aktører for å 
unngå «lock-in», det vil si en situasjon preget av manglende kon- 
takt og impulser fra andre aktører og miljøer utenfor Grimstad. 


En samskapingsprosess er ikke en beslutningsarena for å sette i verk 
det ferdige resultatet av prosessen (Karlsen & Larrea, 2014; Pålshaugen, 
2004). Når de regionale aktørene er tilbake i sine respektive organisasjo- 
ner, så må de ta dette videre til avgjørelse i sine organisasjoner. Noe som 
kan ta tid. I casen så skjedde dette ett år etter at det samskapte resultatet 
ble lagt frem. I vedtaket fra Grimstad kommune kan vi lese at: 


Videre arbeid med Universitetsbyen Grimstad organiseres ved at Grimstad 
kommune, i samarbeid med UiA, oppretter en styringsgruppe, en ressursgrup- 
pe og en prosjektbank/arbeidsgrupper i tråd med anbefalingene fra samska- 


pingsprosjektet gjennomført i 2018. (Grimstad kommune, 2019) 


Diskusjon 


Det å skulle utvikle bevissthet om prosessen, mens en deltar i den, er 
utfordrende. Det å skulle forsøke å illustrere med ord en prosess som 
en selv har deltatt i, er også krevende. En får ikke med seg alle nyan- 
sene og detaljene i dialogen mellom aktørene. Selv om ord en bruker for 
å beskrive prosessen, gjerne reflekterer noe som har hendt, blir de fort 
generelle og teoretiske for personer som ikke har deltatt i prosessen. Det 

a skulle skrive og reflektere, ikke om en prosess, men i relasjon til den, er 
derfor ikke enkelt (Shotter, 2005). 

Men allikevel er det viktig 4 forsoke a dele viktige sider ved en slik empi- 
risk prosess, og opplyse om forhold som kan ha overforingsverdi for andre 
som skal lede eller delta i liknende praksisformer. Jeg vil i det folgende 
trekke frem disse tre kjernelementene ved eksempelet som er analysert her: 


- det særegne ved praksis 
- tydeliggjøring av prosessen 
- tydeliggjøring av det uferdige resultatet 


Det særegne ved praksis 


Omtrent det første en lærer om innovasjons- og samskapingsprosesser i 
et innovasjonsstudium, er at de ikke er lineære, men interaktive, dyna- 
miske og komplekse. Men selv om en «lærer om det» i tradisjonell under- 
visningsforstand, er det ikke alltid like enkelt å identifisere og relatere 
det en observerer i praksis, til teorien. Det er altså noe helt annet å være 
deltaker i en samskapingsprosess i praksis enn å lese om det i en artikkel 
på pensumlista. Det skriftlige ordet i en tekst oppfattes annerledes, fordi 
teksten representerer et teoretisk perspektiv for de som leser den. Teksten 
i en vitenskapelig artikkel er velorganisert, gjennomtenkt og lineær i sin 
fremstilling. En dialog i praksis derimot, konstrueres av og mellom del- 
takerne gjennom de muntlige ordene som brukes av dem. Praksissitua- 
sjonen representerer selve konstruksjonen av dialogen mellom aktørene i 
samskapingsprosessen. Denne konstruksjonen kan for studenten fremstå 
som lettere kaotisk og full av spenninger som en underveis ikke har full 
kontroll på. Praksiserfaringen vil ikke nødvendigvis oppfattes som vel- 
organisert og lineær, selv om den er godt planlagt og organisert. Det er 
dette som skiller praksis som læringsform fra andre mer teoretisk anlagte 
læringsformer, som Helseth et al. (2019, s. 9) skriver: 


For å beskrive det særegne ved praksis er det mange som trekker frem at praksis 
gir en «autentisitet» eller «ekthet» som vanskelig kan gjenskapes på campus. 
I praksis er det elementer av risiko, uforutsette hendelser og «ekte» konsekven- 


ser. ... De problemene studentene møter i praksis er reelle problemer. 

Det ville vært svært utfordrende å skulle konstruere og fremstille inn- 
holdet i et studieemne i klasseromssituasjoner på campus, med kaos og 
spenninger som beskrevet ovenfor. Studentene ville kanskje karakterisert 
et emne med et slik innhold som kunstig og lite realistisk. Det er der- 
for viktig at også praksis om samskaping og innovasjon er en integrert 
del av et studium i innovasjon og kunnskapsutvikling. Kritisk refleksjon 
om prosesser er krevende og tar tid å ta innover seg. Et emne over ett 
semester om temaet, som har vært drøftet i dette kapitlet, er lite i den for- 
bindelse, men det kan være et viktig steg for forberedelse til arbeidslivet 
for noen. En student uttrykte at det var først lenge etter at hun deltok i 
samskapingsprosessen, at hun forstod de dypere implikasjonene av pro- 
sessen hun hadde vært med på. 


Tydeliggjøring av prosessen 

Studenten i casen karakteriserte starten av samskapingsprosessen som 
kaotisk, og jeg karakteriserte den som kompleks. Kanskje kan begrepet 
utydelighet beskrive det vi begge erfarte mens vi var midt oppe i proses- 
sen. Når noe er utydelig, kan det være på sin plass å forsøke å klargjøre 
hva som er utydelig, og hva som er tydelig. Når en ikke vet hva resultat 
skal bli av en prosess, så kan en si at det fremtidige resultatet er utyde- 
lig, men at prosessen forhåpentligvis vil bidra til å tydeliggjøre resultatet. 
Utydelighet er vanskelig å unngå når en skal konstruere noe sammen 
med flere deltakere, som ikke kjenner hverandre fra tidligere samarbeid, 
og som har hver sine tolkninger av hva som bør gjøres. Ut fra dette kan en 
si at utydelighet er nødvendig og uunngåelig i starten av en prosess preget 
av kompleksitet. Men når det er utydelig hva resultatet skal bli, så er det 
desto viktigere at prosessen er tydeliggjort for deltakerne. Med tydelig- 
gjøring av prosessen mener jeg for det første at tidsrammen med start- og 
sluttpunkt for prosessen er fastsatt. Dette gjør at prosessen er avgrenset 
i tid. For det andre må det være en klar tidsplan knyttet til formål med 
aktiviteter på de ulike arenaene. Altså hva skal skje når og hvordan. Disse 
to elementene kan kalles for den tekniske del av organiseringen av en 
aksjonsforskningsprosess (Kemmis, 2001), og er nødvendig å ha på plass 
før en starter med en samskapingsprosess (Klev & Levin, 2002). 

Den tredje delen er knyttet til tydeliggjøring av prosessen gjennom 
dialogen, det vil si det som kan kalles for den praktiske gjennomfø- 
ringen av en aksjonsforskningsprosess (Kemmis, 2001). I den praktiske 
gjennomføringen av dialogen koples refleksjoner-etter-aksjon sammen 
med refleksjoner-i-aksjon (Schön, 1983, 1987). Dette skjedde konkret 
ved at det som hadde skjedd på forrige møte, ble tatt opp igjen i dialo- 
gen med deltakerne på neste møte. På denne måten ble fortiden koplet 
sammen med nåtiden gjennom dialogen. På samme måte ble fremtiden, 
det vil si det som skulle skje til neste møte, koplet inn i dialogen. Det 
ble diskutert hva som skulle gjøres, hvem som skulle gjøre det, og ikke 
minst hvordan en skulle gjøre det. Gjennom dialogen ble fortid, nåtid 
og fremtid knyttet sammen med konkrete aksjoner. Siden dette møn- 
steret gjentok seg fra møte til møte, kunne deltakerne se den enkelte 
delaktivitet som del av en prosess i utvikling mot et fremtidig resultat, 
selv om resultatet fremdeles var utydelig. Den enkelte aktivitet var en 
del av en strøm av aktiviteter som ble knyttet sammen i dialogen mel- 
lom deltakerne, og ikke som avsluttede stadier i prosessen. Istedenfor 
å se prosessen som en serie av statiske bilder knyttet til bestemte tids- 
punkter i tidsplanen, bidro dialogen til at de ble sett på som en strøm 
av handlinger i tid. Eller sagt på en annen måte fra enkeltbilder av akti- 
viteter til en film som binder aktivitetene sammen. Den enkelte aktivi- 
tet blir til en strøm av aktiviteter i tid, som knyttes sammen gjennom 
dialogen mellom aktørene. På denne måten blir samskapingsprosessen 
rettet mot det som kommer i prosessen. Eller som Sharma og Bansal 
(2020, s. 401) sier det: 


... to revealing the work within and between events, recognizing that cocreati- 
on is a process that experiences continuous change and flux. One moment can- 
not be disentangled from the next, much like a musical note cannot be isolated 


from a melody and still hold the same meaning. 


Tydeliggjøring av det uferdige resultatet 


Det at ingen helt visste hva prosessen skulle resultere i, skapte spenninger 
mellom deltakerne. Som nevnt i casen var noen raske til å komme med 

forslag om innhold i planen og ikke om organiseringen av den fremtidige 
planprosessen. Andre mente at det var studentene som skulle komme 
med forslag som de andre regionale aktørene så kunne ta stilling til. En 
slik arbeidsdeling ville imidlertid ha brutt med tanken om samskaping 
og ble derfor raskt forlatt av deltakerne. 

Det å skulle presentere noe som ikke er ferdig tenkt, kan være en 
barriere fordi en blottlegger sin manglende kunnskap og sin uvitenhet. 
Noen kan kanskje også oppfatte det som en svakhet. Ved å sette søkelys 
på styrken i det uferdige resultatet, kan holdningen til å delta i dialogen 
endres. Studentenes stillhet til å begynne med kan forstås som at de følte 
en forventning om at de skulle gi svar på noe som det ikke fantes et svar 
på. Det uferdige har ikke noe rett eller galt svar. Det er ikke noen fasit 
for et uferdig resultat. Ved å endre oppmerksomheten mot det uferdige 
resultatet, kunne alle bidra i dialogen. Gjennom å tydeliggjøre det ufer- 
dige resultatet så ble det skapt en enighet om prosessen måtte være slik. 
Det at resultatet ikke var ferdig, skapte på den ene siden spenning mellom 
aktørene. På den andre siden så åpnet det uferdige opp for engasjement 
fra deltakerne. 


Det er etter hvert blitt min tro at alternativet ligger i det uferdige, i skissen, i 
det som ennå ikke er til. Det «ferdige alternativ» er «ferdig» i dobbel forstand. 
(Mathisen, 1971) 


I begynnelsen var ikke deltakerne likeverdige, som studenten påpekte. 
Det ble mer forståelse for de ulike synspunktene til deltakerne, og studen- 
tene kom etter hvert inn i dialogen med sin teoretiske kunnskap, mens de 
regionale aktørene brakte inn sin erfaringsbaserte kunnskap. En samska- 
pingsprosess er jo et møte mellom ulike typer kunnskap for å skape noe 
i fellesskap. Deltakerne fikk mer og mer forståelse for hverandres kunn- 
skap. Engasjementet i dialogen om det uferdige resultatet, og ved å kople 
fortid og fremtid inn i dialogen, gjorde at deltakerne etter hvert ble mer 
likeverdige. Selv om studentene kjente til prinsippene for en demokratisk 
dialog (Gustavsen, 1992), så var de ikke eksplisitt formulert som prin- 
sipper for de regionale aktørene i samskapingsprosessen. Likeverdighet 
mellom deltakerne vokste frem gjennom prosessen nærmest som et ikke 
planlagt resultat. 

Konklusjon 


I dette kapitlet har jeg argumentert for at studenter kan være aktører i regi- 
onale samskapingsprosesser, og at dette er en egnet læringsarena og en 
form for praksis for studenter utenfor de tradisjonelle praksistunge utdan- 
ningene. Det at studentene er «stille», er kanskje et uttrykk for deres und- 
ring over den praksis som de er med på. Kanskje har de ikke helt tatt inn 
for seg at de er deltakere og ikke tilskuere. Kanskje har de ikke tatt inn 
over seg ennå at det som illustreres med piler som innovasjonsprosesser i 
teorien, i praksis er dialog mellom mennesker av kjøtt og blod. De strever 
kanskje også med å finne ut av hvordan de skal gå inn i en aktiv aktørrolle, 
selv om de kjenner til begrepet fra teorien. Praksis er annerledes enn det 
som presenteres i teoretiske arbeider. En samskapingsprosess kan være en 
kompleks, spenningsfylt dialogisk prosess mellom flere aktører, som vist i 
casen. Dette er en type praksis som er vanskelig å konstruere uten regionale 
aktører som deltakere i en prosess basert på en reell utfordring. Studenter 
som deltar i en slik prosess, kan få kunnskap om det særegne ved praksis, 
hvorfor det er viktig å tydeliggjøre prosessen og det uferdige resultatet. 

Jeg har også vist at det er mulig i praksis å planlegge og gjennomføre 
en slik ny form for praksis ved en handelshøyskole basert på en aksjons- 
forskningsmetodologi. Det teoretiske fundamentet er samskaping i en 
regional kontekst og demokratisk dialog for å utvikle prosessbevissthet. 
Forskningsspørsmålet som har ledet diskusjonen i dette kapitlet, er hvor- 
dan utvikles prosessbevissthet i en samskapingsprosess mellom studenter og 
regionale aktører? Funnene fra samskapingsprosessen er: i) at det særegne 
ved reelle utfordringer i en dialog mellom studenter og regionale aktø- 
rer er vanskelig å gjenskape i et klasserom på campus, som spenninger 
og interessekonflikter; ii) viktigheten av å tydeliggjøre tidsdimensjonen i 
samskapingsprosessen bl.a. ved å binde fortid, nåtid og fremtid sammen 
i dialogen, slik at de ulike aktivitetene i tid er koplet sammen i en strøm 
mot noe som er i utvikling; iii) viktigheten av å tydeliggjøre det uferdige 
resultat i samskapingsprosessen. Det uferdige resultatet er det som ska- 
per engasjement fra både regionale aktører og studenter. Når resultatet er 
ferdig, så er det ferdig i bokstavelig forstand. 

Praksis integrert i undervisningen er engasjerende for både studenter, 
regionale aktører og sist, men ikke minst, for faglærerne. Selv om praksis 

er noe som vektlegges av universitet og samfunnsaktører som NOKUT, 
kan kvaliteten av praksis være varierende (Helseth et al., 2019). Det gjel- 
der selvsagt også for emnet som er omtalt i dette kapitlet. Derfor må kva- 
litet hele tiden være et viktig kriterium ved utvikling av emnet. Kvalitet 
kan sikres gjennom forskning på egen undervisning. Som aksjonsforsker 
kan en delta i refleksjonsprosesser sammen med de andre deltakerne, og 
en kan reflektere fra prosessen i form av vitenskapelige publikasjoner. 

Det er krevende ressursmessig å organisere og gjennomføre praksisdelen 
av et studieemne. Det tar tid å finne regionale aktører som er interessert i å 
delta i regionale samskapingsprosesser, når de hører at de må sette av res- 
surser selv til jevnlig deltakelse over flere måneder, inkludert planlegging 
før emnet starter. Emnet som er omtalt i dette kapitlet, er så pass krevende å 
gjennomføre at det krever involvering av flere faglærere. Det gjør at det blir 
dyrere å ha et slik emne på studieplanen enn et vanlig emne som foreleses 
på campus. Hittil har Handelshøyskolen ved Universitetet i Agder finansi- 
ert merkostnaden. Diskusjonen om dekning av merkostnadene ved dette og 
andre praksisemner har blitt tatt opp med universitetsledelsen. Argumentet 
er at samskaping av kunnskap med regionale aktører krever ressurser for at 
den skal kunne oppfylles. Også resultatet av denne dialogen er uferdig. 

Om å lære i lag - en modell for 
kollektiv videreutdanning 


Nina Amble og Else Marie Johansen 
OsloMet - storbyuniversitetet 


Abstract: This article describes an action research project in which a collective 
model for further education was developed and tested in practice at four workpla- 
ces in four municipalities, in the municipal health and care service. The research 
project lasted three years and was funded by the Norwegian Research Council's 
FINNUT program. The model developed connected employee-driven innovation 
work, based on broad participation, and a study section where the employees for- 
malized their new competence in employee-driven innovation and as organizatio- 
nal learning. The article further describes how researchers and employees in these 
workplaces organized and carried out such processes. 82 employees participated, 74 
completed, 37 of these took the exam, 15 credits (ECTS) at Bclevel, and ofthese again 
15 employees took 15 ECTS at master’s level. The four workplaces developed, 
tested and implemented 18 innovations. The model is an example of how work- 
places can drive innovation and competence development together in a way 
that strengthens the working environment and good work, and at the same time 
functions as new competence formalized in the education system. In this sense, 
work has become further education and furher education has become work: the 
classroom and the teachers have moved out into the workplace. A model of colle- 
ctive lifelong learning. 


Keywords: action research, employee-driven innovation, broad participation, sym- 
biotic learning system, collective further education, lifelong learning 


Sitering av denne artikkelen: Amble, N. & Johansen, E. M. (2020). Om å lære i lag - en modell for kollektiv 
videreutdanning. I S. Gjøtterud, H. Hiim, D. Husebø & L. H. Jensen (Red.), Aksjonsforskning i Norge, 
volum 2: Grunnlagstenkning, forskerroller og bidrag til endring i ulike kontekster (Kap. 18, s. 487-510). Oslo: 

Innledning 


Fra ekspert til brukerdrevet endring er en kapitteloverskrift i Gustavsens 
(2014, s. 4) artikkel om utvikling av norsk og skandinavisk aksjonsfors- 
kning. Etter en forste etableringsfase beskrives perioden etter annen ver- 
denskrig som kjennetegnet av at forskere involverte seg i gjennomforing 
av felteksperimenter ute pa arbeidsplassene. Deretter beskriver Gustav- 
sen en neste fase utover på 70-tallet. Denne kjennetegnes av at aksjons- 
forskerne fasiliterte jobbdesignseminar sammen med de ansatte på 
arbeidsplassene. Gjennom dette arbeidet erfarte forskerne at de ansatte 
utviklet vel så substansielle resultater på egen hånd, uten forskerinvolve- 
ring. I kjølvannet av erfaringer som dette beskriver Gustavsen en vending 
på 80-tallet, en tredje fase i norsk og skandinavisk aksjonsforskning, hvor 
oppmerksomheten flyttes fra redesign av arbeidsroller til det å designe 
samtaler mellom ansatte i bedriftene. På bakgrunn av nevnte samtaler 
redesignet de ansatte selv sine arbeidsroller. En fjerde fase identifiserer 
Gustavsen rundt årtusenskiftet (Gustavsen, 2014). I tilnærmingene som 
utvikles fra og med dette tidspunkt, utvides perspektivet til også å orga- 
nisere nettverk mellom bedrifter og ressurser i arbeidsorganisasjonenes 
geografiske omgivelser, eksempelvis utdanningssystemet (Gustavsen, 
2014). Partene i arbeidslivet har deltatt aktivt i å utvikle denne type til- 
nærminger og samarbeidsnettverk (Bjørnstad, 2018). Det er blitt til en 
samarbeidstradisjon hjemlet i lov og avtaleverk for norsk arbeidsliv. 
Yngve Hågensen kaller denne kjernen i den norske arbeidslivsmodellen 
(Brobyggerne, 2019). 

I artikkelen vil vi gi en overordnet presentasjon av et aksjonsfors- 
kningsprosjekt som kan sies å lene seg til denne type tradisjon. Tittelen 
som ble gitt, var #Leringslivet, og dette var et treårig prosjekt finansiert 
av Forskningsrådet' (Amble & Johansen, 2018; Amble, Amundsen & Ris- 
mark, 2020). Samtidig var dette et forskningsprosjekt hvor vi ønsket 
å gå noen nye skritt i forhold til tidligere aksjonsrettede samarbeids- 
prosjekter. Målsettingen var at de som deltok, og som gjennomførte 
utvikling og innovasjonsarbeid på egen arbeidsplass, også skulle følge 


1 Forskningsrådets FINNUT-program, 246718+Læringslivet. Vi vil gjerne takke for denne støtten. 

en studiedel og få formell studiekompetanse som en del av prosjek- 
tet. Avhengig av deltakernes realkompetanse og egen motivasjon var 
visjonen at alle skulle kunne ta studiepoeng bade pa bachelorniva og 
masternivå. Det handlet for det første om å lære sammen, og prøve ut 
en modell for kollektiv videreutdanning i medarbeiderdrevet innova- 
sjon i en hierarkisk, turnusorganisert arbeidsorganisasjon. Men det 
handlet også om felles innovasjonsarbeid, om studier og eksamen. Pro- 
blemstillingene i artikkelen er rettet mot modellen for kollektiv videre- 
utdanning, slik vi prøvde den ut i #Leringslivet. De lyder: Hvordan ble 
studiedel tilpasset arbeidsplassen, slik at alle kunne delta? Hvordan ble 
akademiske teorier og begreper brukt som verktøy i tverrfaglig praksisba- 
sert skolering? Og hvordan ble tid og rom organisert? 

Vi vil nå først kort beskrive prosjektet, aksjonsforskningen og stu- 
diedelen i lys av aksjonsforskningsteori (Eikeland, 2012a, 2017; Gergen 
& Gergen, 2017; Gustavsen & Pålshaugen, 2017; Levin, 2017; Pålshaugen, 
2018), før vi går videre i å svare på problemstillingene som er reist. 


Beskrivelse av forsknings- og utviklingsarbeidet 


Den bærende tanken i #Lzringslivet, var at alle på arbeidsplassen er en 
ressurs i forhold til å utvikle arbeidet der, og at deltakelse i denne typen 
utviklingsarbeid må anerkjennes skikkelig. Derfor bør alle som deltar 
i organisert utviklingsarbeid i samarbeid med akademia, som en del 
av dette, kunne få formalisere ny kompetanse i form av studiepoeng. I 
tLæringslivet ble dette løst ved å gi de ansatte kunnskap om begreper, 
modeller og verktøy til hjelp i slikt utviklingsarbeid, samtidig som de 
selv valgte tema for forbedring og organisering av de utviklingsproses- 
sene som skulle foregå. Målsettingen var et mer samskapt læringssystem 
mellom utdanning og arbeid, hvor alle er invitert til å delta. Et tverr- 
faglig klasserom, og en kollektiv videreutdanning, var i emning. Ved å 
flytte «skolen» ut på arbeidsplassen, og gjøre arbeidsplassen om til klas- 
serommet, skulle dette bli mulig. Kort fortalt var det slik vi planla pro- 
sjektet som er grunnlaget for denne forskningsartikkelen. Forståelsen 
av det kollektive som begrep var at det skulle dekke horisontale og ver- 
tikale inndelinger av yrker, fag og profesjoner i arbeidsorganisasjonen. 

Og en tilleggseffekt til arbeidsplassutvikling og kompetanseheving var 
at de ansatte skulle få en bedre arbeidshverdag, mer i tråd med egne for- 
ventninger, når medvirkning på denne måten ble satt ut i livet som en 
arbeidsform (Amble, 2016). 

Aksjonsforskningsprosjektet +Læringslivet søkte med andre ord å 
prøve ut en slik kombinasjon av arbeidsutvikling og studier, og i vårt 
tilfelle med et felles innovasjonsprosjekt som inngikk i pensum i stu- 
diedelen. Hver for seg, enten som bedriftsutvikling hvor alle deltar, 
eller som arbeidsplassbasert utdanning, er slikt samarbeid mellom 
utdanning og arbeidsliv prøvd ut før. Prosjektet +Læringslivet ønsket 
å kombinere de to, nærmere konkretisert som medarbeiderdrevet 
innovasjon. 

Arbeidsplassene det var snakk om, var kommunal helse- og omsorgs- 
tjeneste. Det er døgnkontinuerlig arbeid der neste alle ansatte er kvin- 
ner. Det er omsorgsarbeid preget av deltid, høyt fravær og stort forbruk 
av vikarer. I denne tjenesten er en fjerdedel av de sysselsatte assistenter, 
omlag halvparten er fagutdannet som hjelpepleier, omsorgsarbeider eller 
helsefagarbeider, mens en fjerdedel hadde en profesjonsutdanning, de 
fleste som sykepleier, men vi hadde også med vernepleiere, ergo- og fysio- 
terapeuter. I et klasserom for alle, på disse arbeidsplassene, utgjør derfor 
studentene en tverrfaglig, flerfaglig og mangfoldig gruppe, selv om de 
fleste er kvinner. 

Knyttet til problemstillingene som artikkelen løfter, så ble praktiske 
tilpasninger av studiedelen slik at flest mulig kunne delta, gjort i felles 
forsøk vi tenker på som skreddersøm, noe som krevde at alle parter bidro 
til å finne løsninger. Når det gjaldt hvordan akademiske begreper, model- 
ler og øvelser ble forsøkt gjort til relevante verktøy i skoleringen, så var 
dette noe forskerne i større grad tok ansvar for. Og til slutt, når det gjaldt 
hvordan tid og rom ble organisert, så var dette turnusarbeid, med stor 
variasjon i drift og rotasjon i vaktlagene. Her var det de ansatte selv som 
måtte ta tak og løse flokene. 

Modellen for videreutdanning som trådte fram, nærmet seg et lærings- 
system som integrerte skolering og arbeid. I så måte var prosjektet også 
inspirert av Eikelands (2012c) begrep symbiotisk læringssystem, som nett- 
opp vektlegger det kollektive elementet og et tettere samarbeid mellom 

akademia og arbeidsliv som et framtidsrettet perspektiv på livslang 
læring. 

Skreddersøm og forskerstøttet utprøving i praksis betinger handlings- 
orientert forskning. I +Læringslivet var det derfor naturlig å velge et aksjons- 
forskningsdesign i kombinasjon med to allerede godkjente, utprøvde 
emneplaner i organisasjonslæring, et på bachelornivå og et på masternivå, 
begge 15 ECTS (studiepoeng). Før vi redegjør for forskningsmetodiske 
overveielser, og det empiriske grunnlaget for denne artikkelen, vil vi si litt 
mer om det ressursperspektivet vi anlegger på arbeidsfellesskapet. 


Ressursperspektivet på arbeidsfellesskapet 


#Leringslivet bygger på sosioteknisk systemteori som regnes som forlø- 
peren til den type aksjonsforskning prosjektet tok utspring fra. Sentralt 
i denne teoritradisjonen er troen på arbeidsfellesskapets innovative kraft 
(Gustavsen, Qvale, Sørensen, Midtbø & Engelstad, 2010). Dette represen- 
terer en kollektivisme, dokumentert gjennom forsøk, fra de klassiske gru- 
vestudiene etter krigen (Trist, Higgin, Murray & Pollock, 1963), til forsøk 
i moderne forskningsprogrammer i Norges forskningsråd, som Bedrifts- 
utvikling 2000 og Verdiskaping 2010 (Gustavsen, Finne & Oscarsson, 
2001). En vesentlig erfaring fra denne teoritradisjonen er behovet for en 
bevisst organisering av utviklingsarbeidet i tråd med den daglige driften, 
den såkalte utviklingsorganisasjonen. Verken prosjektorganisering eller 
driftsorganisasjonen klarer å ivareta arbeidsfellesskapets kreative kraft 
og kontinuerlig forbedringsarbeid i moderne arbeidsliv. Erfaring var at 
i hektiske situasjoner og i arbeid under tidspress ble utviklingsarbeidet 
prioritert ned (Engelstad & Pålshaugen, 1986; Eikeland, 1989). 
Landsorganisasjonene i Norge og Danmark rettet i 2006 - gjennom 
begrepet medarbeiderdrevet innovasjon - søkelyset mot denne utfor- 
dringen ved å ta utgangspunkt i måten ideer genereres og utvikles på 
(Nordisk ministerråd, 2012, s. 11). Det framheves at denne formen for 
innovasjon betyr nedenfra-og-opp og bred medvirkning i innovasjons- 
arbeidet. Lederne skal fasilitere prosessene ved å innta en tilbaketruk- 
ket posisjon, overvåke grenser, eksempelvis i lovverket, og motivere og 
etterspørre resultater. Dette samspillet er basert på tillit mellom leder og 

arbeidsfellesskapet (Aasen & Amundsen, 2015). Det medarbeiderdrevne 
er i tråd med dette en åpen inkluderende prosess, der de ansatte selv ikke 
bare vet hvor skoen trykker, men også anses å være de beste til å organi- 
sere selve prosessen som løser problemet, ved å skape innovasjoner. De 
ansatte får og tar ansvar for både prosess og sluttprodukt. Det var denne 
arbeidsformen, medarbeiderdrevet innovasjon (Høyrup, 2010, 2012), som 
var tenkt utviklet, prøvd ut og formalisert som kompetanse og organisa- 
sjonslæring i +Læringslivet. 


Metodiske overveielser og empirisk datagrunnlag 

#Leringslivet varte fra 2016 til 2019. Første halvår var gjennomført som en 
prekvalifiseringsprosedyre med vurdering av flere mulige arbeidsplasser. 
Krav til deltakelse var støttet fra toppledelse, fagforeninger og de ansatte 
på den aktuelle arbeidsplassen, samt at arbeidsplassen hadde et definert 
innovasjonsprosjekt og at forskergruppen vurderte utviklingspotensialet 
som godt. De som ble valgt, deltok med forskjellige typer omsorgstje- 
nester: et bofellesskap for unge voksne, et interkommunalt bofellesskap 
for alvorlig syke voksne, en hjemmetjeneste rettet mot alle borgere, og et 
«morgendagens sykehjem» i form av et bo- og aktivitetssenter for eldre. 
Til sammen deltok 82 ansatte, fordelt på fire arbeidsplasser, i fire forskjel- 
lige kommuner. Det andre halvåret ble prosjektets studieprogram skred- 
dersydd til hver av de fire utvalgte arbeidsplassene. I gjennomsnitt ble 
det avholdt fire møter med hver arbeidsplass, hvor det siste var et allmøte 
med dem som skulle delta i studiedelen, inkludert ledere, representan- 
ter for fagforeninger og plasstillitsvalgte. Det andre året startet med 
studieprogrammet som bestod av samlinger, mellomperioder og eksa- 
men. Det ble gjennomført tre samlinger på hver arbeidsplass: en opp- 
starts-, en gjennomførings- og en vurderingssamling, til sammen seks 
dager. I mellomperioden organiserte de ansatte innovasjonsprosessene, 
utviklet innovasjoner og forberedte arbeidskrav som presentasjoner til 
hver samling. Første eksamen, på bachelornivå, avsluttet det andre pro- 
sjektåret. Det tredje året ble viet en mastersamling for dem som skulle 
ta eksamen på masternivå. Det vil si en samling nummer fire. Det tredje 
året fortsatte med eksamen på masternivå, bearbeiding av resultater i 

forskningsprosjektet og utgivelse av første vitenskapelige artikkel (Amble 
& Johansen, 2018). Året avsluttes med utgivelse av en håndbok? skrevet i 
lag, forskere og deltakerne. I mai 2020 kom den vitenskapelige antologien 
fra prosjektet (Amble, Amundsen & Rismark, 2020). 

Det ble samlet inn et omfattende empirisk datamateriale i form av 
observasjonsnotater, videoopptak, intervjuer samt ulike former for 
skriftlig materiale fra deltakerne. Følgende tabell gir et bilde av innsamlet 
datamateriale i #Leringslivet: 


Tabell 1 Materialet 


1 Gruppepresentasjon, fra leseverksted 1 Bilder av flippover 
(hovedbudskap, relevans for arbeid) 


1 Refleksjonslogg skrevet individuelt Tekst 

(Velg et utviklingsprosjekt fra IPE. Beskriv, Arbeidskrav 1 (n = 80) 
reflekter, bruk teori, hva kan fremme og 
hemme ønsket endring?) 


1 Muntlig evaluering av første samling Feltbok og IPE-lapper 
2 Gruppeframlegg (10 min) av status for det Underlag fra gruppene 
valgte MDI-prosjektet (innsendt tekst og PP) 
Arbeidskrav 2 
2 Gruppepresentasjon, fra leseverksted 2 Bilder av flippover 


(hovedbudskap, relevans for arbeid?) 


3 Gruppeframlegg (15 min) av Video og innlevert 
innovasjonsarbeidet: fungert bra / ikke fungert | materiale Arbeidskrav 3 
/ erfaringene / pensum / se framover 


3 Gruppepresentasjon, fra leseverksted 3 Video, bilde av flippover 
Håndbok, feedback på utkast: nyttig, fjerne, 
legge til 

Alle Tidslinjen Rull gråpapir + tekst 

3 Sluttevaluering (betydning for deg, samarbeid | Tekst (n = 74) 
og arbeidsmiljø) 

3 Eksamensbesvarelser, Bachelor n=37 

4 Eksamensbesvarelser, Master n=5 

1-3 Framdriftsrapport 2016, 2017, 2018 NFR 3 

Alle Sluttrapport 31.12.2018 1 


2 — https://ksy.oslomet.no/files/2018/10/medarbeiderdrevet-innovasjon.pdf 

Oversikten viser at innsamling av forskningsmateriale foregikk gjennom 
hele prosjektperioden, og at innsamlingen i hovedsak var knyttet til sam- 
lingene (samling 1, 2, 3 og 4) og etterfølgende eksamen. 

Refleksjon og diskusjon har vært benyttet på en systematisk måte i 
forskergruppens arbeidsmøter: Felles sensurering som er foretatt under 
hver samling i studieprogrammet, var en viktig del av dette. I prosjekt- 
perioden er det i tillegg avholdt tre forskersamlinger og fem ekspert- 
panelmøter. Disse bidro til kritisk refleksjon og diskusjon av teoretiske 
begreper og praktiske erfaringer. Møtene bidro også til å kontrollere 
for forutinntatthet. Dette er noe som er viktig for all forskning, og kan 
gjøres på flere måter. Vi valgte, i en forskergruppe på sju, å diskutere 
forforståelse og fortolkning av utvalgte begivenheter. En stor tverrfag- 
lig forskergruppe, bestående av pedagoger og samfunnsvitere, vil vi 
hevde jevner ut individuelle og fagbestemte perspektiver. Vi oppfatter 
det også som en styrke at forskergruppen hadde erfaring fra forskjel- 
lige typer forskningsfelt. Det gjorde at vi vurderte feltet med både nytt 
og gammelt blikk. Nærhet mellom forsker og felt gir aksjonsforskning 
(til forskjell fra en del annen samfunnsforskning) et omdømme som 
særlig god på relevans for brukernes behov, mens det som kritiseres er 
vitenskapeligheten, eller evnen til å holde kritisk distanse når man også 
medvirker. I et aksjonsforskningsfellesskap søkes det å imøtekomme 
slik kritikk ved å stille to krav til all aksjonsforskning: Den må kunne 
redegjøre for praktisk virkning, og den må gi forskningsbasert kunn- 
skap i form av vitenskapelig tekst (Streck, Sobttka, Pålshaugen, Ennals 
& Pfeiffer, 2017, s. 97-98). Kravet om vitenskapelig tekst skiller aksjons- 
forskning fra «bare» utvikling og endring. Dette siste, den akademiske 
skrivingen, er det forskerne som står for (Pålshaugen, 2014, s. 112), slik 
denne teksten er et forsøk på. Denne kombinasjonen, praktisk virk- 
ning og vitenskapelig teoretisk bidrag, er den såkalte doble oppgaven i 
aksjonsforskning (Amble, 2020, s. 136-152). 

Det empiriske datagrunnlaget som vi skal ta oss dypere inn i nå, er 
samlet og beskrevet under tre tema: aksjonsforskning som skreddersøm, 
erfaringer med to øvelser og til slutt om tid og rom. 

Aksjonsforskning som skreddersøm 


Man viser gjerne til Kurt Lewin (1892-1947) som opphavsmannen til 
begrepet akskjonsforskning. Kurt Lewin var sosialpsykolog og opptatt 
av gruppedynamikk. Lewins (1946/1948) aksjonsforskning innebar a 
eksperimentere ved å gjøre endringer i sosiale systemer og samtidig stu- 
dere resultatene, i en gjentakende syklisk, skrittvis prosess med faser av 
planlegging, faktainnsamling og erkjennelse av resultat, som igjen førte 
til ny planlegging, faktainnsamling gjennom ny handling og ny evalue- 
ring av resultatene, osv. Det er disse sykliske handlingene og endringene 
de fører med seg, vi tenker på som skreddersøm her. Selv om man før 
prosjektstart lager en generell handlingsplan, så godt man kan - slik 
#Leringslivet gjorde det i søknadsskissen til Forskningsrådet — vil denne 
i prinsippet kunne revideres etter hver aksjon. Spiral-metaforen indikerer 
at det er en kvalitativ forbedring i tilnærming til å løse problemet eller 
oppnå virkning, som utvikles gjennom hver handling. 

Vi kan dele inn #Leringslivet i en slik syklisk, skrittvis prosess, med 
gjennomsnittlig fire runder med hver av de fire deltakende arbeidsplas- 
sene det første året, tre runder i form av samlingene i studiedelen det 
andre året og til sist to runder i form av mastersamling og eksamen, og 
bearbeiding og presentasjon av resultater det siste året. Noen aksjoner 
var planlagt, andre oppstod underveis. Disse rundene med planlegging 
av besøk, møter, allmøter, studiesamling, eksamen, revisjon og endring 
er det vi summerer opp til skreddersøm, det vil si tilpasning av studiede- 
len av #Leringslivet til forholdene på hver arbeidsplass. Men til forskjell 
fra Kurt Lewin (1946/1948) var vi ikke opptatt av å forstå selve det sosiale 
systemets sanne konstruksjon, men å løse «problemet» - å integrere et 
felles innovasjonsarbeid på hver arbeidsplass i en studiedel vevet inn i 
den vanlige driften, slik at arbeidsplassen utviklet arbeidsformen medar- 
beiderdrevet innovasjon og de ansatte fikk en formalisert kompetansehe- 
ving knyttet til dette. 

Skreddersømmen dreide seg i stor grad om å tilpasse studiedelen 
slik at flest mulig, helst alle ansatte som ønsket det, kunne delta. Slik 
bred inkluderende medvirkning skulle sikre at de problemstillingene 
som kommer opp, får en lokal, god forankring med størst mulig sann- 
synlighet for å bli omsatt i ny, endret praksis. Det vil si at effekten av 

kompetanseutviklingen blir best nar alle er med, det kan vere seg av 
hensyn til bestandighet eller raskest mulig endring, eksempelvis i trad 
med teknologiutviklingen. 

Tilpasning av studiedelen til daglig drift og felles innovasjonsarbeid 
resulterte i tre forskjellige mater for gjennomforing pa de forskjellige 
arbeidsplassene. Det ble nødvendig for å balansere driften med innova- 
sjonsarbeidet og deltakelse i studiedelen. Én arbeidsplass valgte boksta- 
velig talt å delta med alle ansatte. To arbeidsplasser var avhengig av at 
vi delte de ansatte i to studentgrupper, med felles innovasjonsprosjekt 
krevde denne løsningen samordning av de to «klassene». Til dette valgte 
den ene arbeidsplassen en arbeidsgruppe, den andre av disse to arbeids- 
plassene tredelte innovasjonsarbeidet under samme felles overskrift, slik 
at de som arbeidet helg sammen, studerte og utviklet arbeidet sammen. 
Akkurat på denne siste arbeidsplassen var helgen vanligvis en rolig peri- 
ode med rom for å lese sammen og diskutere. Den siste arbeidsplassen 
valgte en modell hvor nøkkelpersonalet i store stillingsprosenter deltok 
i studiedelen. Det var her en avveining mellom driften, felles eller flere 
innovasjonsprosjekt og bredest mulig deltakelse i støttende studier som 
måtte gjøres. Og det var slike avveininger mellom disse tre hensynene, 
drift, antall deltakere og antall prosjekter, som særlig krevde skredder- 
sømmen mellom forskerne og de fire arbeidsplassene. 

På alle fire arbeidsplassene har det i tillegg vært bevissthet om at delta- 
kelse i å utvikle eget arbeid kan inkludere flere enn dem som er med i stu- 
diedelen. Eksempelvis deltok sommervikarer, helgevakter og nattevakter 
med ideer og gjennomføring av innovasjonene. 

Gjennom forpliktelsene etablert i prekvalifiseringsrundene og det siste 
allmøtet skulle alle ansatte delta i selve innovasjonsarbeidet og det var 
mild tvang eller sterkt ønsket at alle skulle delta i studiedelen, og doku- 
mentere ny kompetanse. Men det skulle være frivillig å ta eksamen. 
Samtidig «reklamerte» vi - utdanningssystemet — for muligheten om at 
studentene, basert på realkompetansevurdering, kunne ta eksamen på 
alle nivå uavhengig av formalkompetanse. 

Realkompetanse viste seg å være et tveegget sverd å få vurdert. På 
bachelornivå er kravet om fagbrev og fem års relevant erfaring et enkelt 
kriterium å forholde seg til, som tilsvarende generell studiekompetanse 

og direkte adgang til studiet. Selv om det kan diskuteres om det er et 
rimelig krav, om ikke fagbrev og fem års erfaring faktisk tilsvarer mer 
enn generell studiekompetanse, slik kravet på vår institusjon er, så er det 
en grei vurdering. Det krever imidlertid mye dokumentasjon som ikke 
ligger inne i systemene, slik en eksamen gjør i dagens digitale virkelig- 
het. På masternivå var kriteriene avhengig av skjønn. Det vil si skjønn 
utøvet av studieadministrasjonen. Hva som tilsvarer en bachelorutdann- 
ing, som er formalkravet for å ta moduleksamen på masternivå, var ikke 
klart og avhengig av skjønnsmessig vurdering. Hvem som skal utøve 
skjønnet, kontoransatte i administrasjonen eller vi som har nærkon- 
takt med studentene var konfliktens kjerne. Inspirert av et eksempel ved 
universitetet i Agder, ønsket vi at bestått bacheloreksamen i vår modul 
skulle kvalifisere for muligheten til å prøve seg på mastereksamen, men 
det ble ikke godtatt i denne omgang. Likevel var det tre fagarbeidere 
inkludert i de 15 som tok eksamen på masternivå. Det var tre studen- 
ter som vi fikk «kronglet» gjennom systemet med godkjenninger av noe 
som var tilsvarende en bachelorgrad. Resultatene til de tre var fullt på 
høyde med de andre 12. 

I de økonomiske kalkylene for prosjektet, studieavgift med mer var det 
beregnet at 20 ansatte ønsket å ta eksamen på bachelornivå, nå ble det 37 
hvorav 15 også tok eksamen på masternivå. Til tross for disse gode tallene 
var det flere som ønsket å ta eksamen enn dem som faktisk fikk anled- 
ning. Realkompetansevurderingen ble ressurskrevende og en begren- 
sende prosedyre slik vi gjennomførte den. 


Erfaring med to øvelser 


Studiedelen i +Læringslivet hadde samlinger på arbeidsplassene hvor det 
ble presentert og diskutert sosiale fenomen som medarbeiderdrevet inno- 
vasjon (Høyrup, 2010, 2012; Aasen & Amundsen, 2015), kunnskapsdeling 
i form av kollektiv refleksjon (Rismark & Sølvberg, 2011) og kunnskap om 
individuelle ferdigheter som jobbsnekring og selvrefleksjon (Amble, 2012, 
2014). Innbakt i studiedelens framgangsmåter ligger en forståelse av at 
møtet mellom erfaring og gode begreper bidrar til å skape den kollektive 
kraften, som gir endringseffekt. 

Øvelse 1 - IPE-verktøyet eller «lapp i hatt» 

I aksjonsforskningstilnærminger dette prosjektet tok utgangspunkt i, 
er det vanlig å starte bedriftsutvikling gjennom en dialogkonferanse 
(Pålshaugen, 2002, s. 187—195). Vi ble raskt klar over at det ikke var mulig 
å gjennomføre en slik konferanse i kommunalt omsorgsarbeid som går 
24 timer i døgnet sju dager i uken. Det var derfor viktig på den første 
studiesamlingen å presentere og å gi deltakerne tilsvarende verktøy og 
rutiner de kunne hjelpe seg med i innovasjonsarbeidet. 

Det verktøyet som ble best mottatt, viste seg å være «lapp i hatt», 
eller det som forskergruppen hadde videreutviklet og omtalte som IPE- 
metoden. Bokstavene står for idéfangst — prioritering - evaluering. Meto- 
den søker å anonymisere og demokratisere de tre sentrale aktivitetene i 
en innovasjonsprosess. Hensikten er å legge til rette for en trygg arena 
hvor idéutveksling, bearbeiding og utprøving av ideer kan skje, og hvor 
jevnlig evaluering kan være en del av det systematiske innovasjonsarbei- 
det i arbeidsfellesskapet. Verktøyet er konstruert slik at alle skulle føle seg 
trygge på at det var greit å komme med både gode og mindre gode forslag. 
I tillegg skulle ideene utprøves og jevnlig evalueres. IPE beskrives i detalj 
i håndboken s. 342 Grovt sett startes det med å skrive forslag som svar på 
konkrete spørsmål, eksempelvis på post-it-lapper, som legges i en behol- 
der, det er «hatten». Spørsmålene var formet som noe a la: «Hva er dere 
fornøyd med i dagens tjeneste / i hvordan dere jobber i dag, og hva kan 
dere tenke dere å gjøre bedre?» Hver lapp trekkes og reflekteres over i en 
beskrevet rutine, i en mindre gruppe av ansatte. Det handler verken om å 
si seg enig med utsagnet på lappen eller å motsi eller å argumentere imot, 
men å underbygge utsagnet på lappen, ved å tenke seg inn i motivasjonen 
til den som skrev. Målet er å få opp gode ideer, kritisk reflektere over alle 
uavhengig av hvem som skrev dem ned, for så å kunne prioritere en idé 
eller endre praksis på bakgrunn av en evaluering: Alle får en stemme, ved 
å trekke og snakke høyt om det som står på en lapp. Verktøyet var tenkt 
som en organisering av samtalene i tråd med teorien for gruppearbeidet 
og den demokratiske dialogen i en dialogkonferanse (Pålshaugen, 2002, 


3 — https://ksy.oslomet.no/files/2018/10/medarbeiderdrevet-innovasjon.pdf 

s. 190); en dialogkonferanse «på langs», strukket ut i tid gjennom innova- 
sjonsarbeidets gang. 

På første samling i studiedelen gjennomførte deltakerne IPE-metoden 
to ganger, som en simulering av idéfangst og som en evaluering av selve 
studiesamlingen. Hensikten var at de så skulle kunne gå tilbake til egen 
arbeidshverdag og bruke metoden i egen innovasjonsprosess, fortrinns- 
vis i egen reelle idéfangst. Evalueringen etter første samling viste at selve 
metoden fikk god evaluering, særlig den anonymiserte tilnærmingen. 
Ideer som etter hvert materialiserte seg og ble presentert som innova- 
sjoner, ble evaluert ved hjelp av «lapp i hatt» med ulike tilpasninger. Og 
det er interessant å se hvordan metoden endret seg, noen valgte å skrive 
lapper på pc, for å bli helt anonyme, mens andre valgte å gjøre den munt- 
lig. Samtidig, for oss som kjenner dialogkonferansen og gruppearbeidene 
der, så er det en bekreftelse på det samme, når det finnes tid og rom, så 
utvikles kunnskap og erkjennelse med rimelig fornuft. De gode diskusjo- 
nene ble holdt i gruppene, mens plenum - når alle hadde diskutert svar 
på samme spørsmål — ble en speiling av hva de andre fanget, prioriterte 
eller vurderte, og dermed også input til videre prosess. 


Øvelse 2 - Leseverksted ala #Leringslivet 

De gode møtene mellom teori og praksis har i seg selv vært en utfordring 
og en prioritert oppgave i forskningsprosjektet (Johansen, 2020; Stiklestad, 
2020). Valg av pensumtekster og måten de innarbeides på, blir et eksempel 
på hvordan aksjonsforskerne kan fungere som medieringsmekanisme mel- 
lom teori og praksis (Gustavsen & Pålshaugen, 2017, s. 10). 

Leseverkstedet a la +Læringslivet ble utviklet til studiedelen av pro- 
sjektet og hadde i første omgang til hensikt å hjelpe deltakerne i gang med 
å lese pensumlitteratur (Johansen, 2020). 

Leseverksted ble gjennomført på alle samlingene. Metoden søker å 
gi deltakerne en lettere tilgang til pensumlitteraturen når de forbereder 
seg og leser individuelt før samling, for så å diskutere i grupper på fire — 
hvor alle har lest samme tekst — før de presenterte sin artikkel i plenum 
på samling. Oppgaven de fikk som leseveiledning, var å finne det som 
var interessant/spennende/lærerikt i teksten, på den ene siden, og på den 
andre siden finne det som kan koples til, gir forståelse for eller er med på 

a forklare den praksisen deltakerne star i. Det vil si hva som kan sies a 
kople teori til yrkesutovelsen. Pa samlingen ble gruppene pa fire organi- 
sert på den måten at alle hver for seg først skulle skrive ned for sa å dele 
sine svar på de to innledende spørsmålene, før gruppen sammen disku- 
terte og kom fram til hva de ville presentere fra diskusjonen i plenum. 
Hver gruppe hadde dermed «sin» artikkel, mens plenum gav en presen- 
tasjon av alle. 

Det å lese pensum ble en oppgave som ble fordelt og gjennomført i 
fellesskap på en motiverende og effektiv måte, viste det seg. Gjennom 
leseverkstedene fikk vi presentert eksempler på hvordan erfaringslæring 
faktisk skjer, og hvordan erfaringer, både teoretiske og praktiske, blir 
gjensidig forsterkende (Stiklestad, 2020, s. 214). Videre var formålet med 
denne organiseringen å få alle inkludert, alle stemmer skulle bli hørt. 
Det ble lagt opp til en positiv gjensidig avhengighet (Johnson & Johnson, 
1989; Johnson, Johnson & Smith, 2014), når oppgaven de fikk til tekstene, 
ble diskutert i smågrupper, før de ble presentert i plenum. 

I den teoretiske referanserammen for prosjektet vokste begrepet sym- 
biotisk læringssystem (Eikeland, 2012c, 2015) fram som et viktig begrep. I 
prosjektet ble dette gjennomført som en modell for læring, med tre sær- 
trekk. For det første å støtte læring på kollektivt nivå, for det andre å bruke 
praksisbasert erfaring til teoriutvikling, og for det tredje skulle model- 
len gi deltakerne formell kompetanse (Amble, Amundsen, Johansen & 
Rismark, 2020, s. 21). Disse særtrekkene ble understøttet av leseverksted. 
Leseverkstedet støttet læring på det kollektive nivået på arbeidsplassen, 
gjennom sin organisering. Utgangspunktet i leseverkstedet var ikke å 
finne tekstforfatterens mening, men å knytte teori til den praksisbaserte 
erfaringen deltakerne selv hadde, slik at deltakerne kunne oppnå formell 
kompetanse. For sistnevnte var det forutsatt at litteratur fra pensum ble 
integrert og anvendt i eksamensbesvarelsene. Når hensikten var å utvikle 
og prøve ut et system for gjensidig støttende læring (Amble, Amund- 
sen, Johansen & Rismark, 2020, s. 17) ble leseverkstedet funnet å være en 
øvelse som fremmet det kollektive læringssystemet. 

Tilbakemeldingene fra deltakerne var fra første stund positive. Det vil 
si, noen gav aller først uttrykk for at tekstene kunne være vanskelig til- 
gjengelig, både fordi det var et akademisk språk, men også fordi pensum 

inkluderte danske og engelske tekster i tillegg til norske. Når de kom i 
gang med selve leseverkstedet på første samling og skjønte at de virkelig 
ikke skulle gjengi innholdet eller forsøke seg på å forstå hva forfatteren 
mente med teksten, ble de - som uttrykte en viss engstelse for om de 
hadde forstått teksten — både beroliget og begeistret. 

Erfaringen er at det gav trygghet å være i smågrupper når de hadde de 
to konkrete spørsmålene, det å finne noe interessant/nyttig og det å dis- 
kutere hva i teksten de kunne knytte til det daglige arbeidet de stod i. Det 
var på sett og vis «samlesingen» i firergruppene som ble det magiske ste- 
det for forståelse og læring, noen leste bokstavelig talt høyt for hverandre, 
andre leste og gjenfortalte som forberedelse til samling, mens atter andre 
leste hver for seg og diskuterte sammen på samling, slik det opprinnelig 
var tenkt. Det var her i firergruppene brikkene falt på plass, slik de selv 
uttrykte det i tilbakemeldingene. Dette konkrete fokuset skiller leseverk- 
sted a la +Læringslivet fra andre typer leseverksted der man leser tekst og 
i større grad går inn i teksten for å finne generell mening. 

Forskernes rolle var derfor først og fremst å finne relevant tekst og 
organisere kollektiv lesing, mens arbeidstakerne — studentene selv — stod 
for selve koplingen av teori og praksis. Noe de mestret og likte, slik vi 
evaluerte det. 


Om å finne tid og rom 


Det finnes flere videreutdanningsprogram som ivaretar muligheten for 
å drive arbeidsplassbasert utvikling samtidig som de ansatte kvalifiserer 
seg for eksamen og studiepoeng. Vår modell skiller seg fra de andre ved 
å vektlegge som et krav for deltakelse at hver arbeidsplass hadde ett over- 
ordnet felles innovasjonsprosjekt. Ønsket om et felles prosjekt var hjem- 
let i det symbiotiske læringssystemets fokus på kollektiv læring og den 
sosiotekniske tradisjonen som knytter bra arbeid til kollektiv, ansvarlig 
autonomi, som til sammen gir den innovative kraften nevnt innlednings- 
vis. A ha et felles innovasjonsprosjekt kompliserer organiseringen av pro- 
sessene, men til gjengjeld vil det kunne gi bedre resultater for kvaliteten 
i tjenestene og for de ansatte. Dette er ikke et vinn-vinn-perspektiv, men 
i denne typen arbeid ofte en avveining som inkluderer etiske dilemma. 

Det krever felles diskusjon og kompromiss (Amble, 2013; Hvid, 2014, s. 
133). De fire fellesprosjektene, fra de fire arbeidsplassene, ble hetende: 1) 
Trygg kommunikasjon, 2) Bemanning med et nytt blikk, 3) Morgendagens 
omsorg og 4) Omorganisering av vakter. Selv om arbeidet med enkel- 
tinnovasjonene pa forskjellig vis ble delt opp og organisert i forhold til 
arbeidsplaner, slik at folk som er pa arbeidsvakt sammen utvikler arbei- 
det sammen, evnet arbeidsfellesskapet 4 dra veksler pa bred deltakelse 
og innovasjonsarbeid utfort i forskjellige arbeidsgrupperinger. God kom- 
munikasjon mellom arbeidsgrupper, og de ansdre ansatte i arbeidsor- 
ganisasjonen ble en nøkkelfaktor i det å faktisk gjennomføre den brede 
medvirkningen i innovasjonsprosessene. 

Selvorganisering av ett tverrfaglig fellesprosjekt skiller også #Leerings- 
livet fra andre modeller og prosjekter som bruker utviklingsarbeid som 
pensum. En av hovedproblemstillingene her var om tverrfaglig selvorga- 
nisering i helkontinuerlig turnusarbeid i det hele tatt var mulig. Det må 
sies at det var mulig, «vi finner tid i ikke-tiden», var en av deltakernes 
formuleringer, men tidsfaktoren var et springende punkt på alle de fire 
arbeidsplassene. 

Noen så seg nødt til å bruke fritid, mens andre ble nødt til å skalere 
ned innovasjonsarbeidet for å få utført det innenfor rammene av den nor- 
male arbeidstiden. Dette var en betingelse, både av hensyn til de ansat- 
tes familie—arbeidsbalanse, men også i forhold til realisme og varighet 
av endringer. Endringer må finne sin plass innenfor dagens rammer skal 
arbeidsformen vare. Én arbeidsplass erkjenner at innovasjonsprosessene 
ble for parallelle uten god nok kontakt mellom delprosessene. De fire 
arbeidsplassene startet med ad hoc-organisering av innovasjonsproses- 
sene, men erfarte at litt mer permanent langsiktig organisering lønner 
seg (Amble & Waaler, 2020). «Innovasjon» som et av de introduserte 
begrepene ble diskutert som «en ny - eller en gammel idé i en ny kon- 
tekst -, som er brukbar og som gir en merverdi» (se Håndboka, s. 14). 
Alle arbeidsplassene skapte innovasjoner i tråd med denne forståelsen. 
Innovasjonene er ikke suksesskriterier, men heller vitnesbyrd om at hold- 
ninger er endret ved at de selv sier at gode ideer nå er blitt behandlet med 
et større alvor, og at ideene materialiserte seg i noe de bruker ordet inn- 
ovasjon om. Erfaringene våre viser at definisjonen vi valgte, hadde «tatt 

ned ordet», som studentene/deltakerne sa, og at innovasjon gjennom det 

var blitt et overkommelig begrep å bruke i denne typen arbeid. 
Oppsummert i tabells form kan vi illustrere modellen og forholdet 

mellom bredde i deltakelse, helhetlig prosjekt og kompetanseheving slik: 


Tabell 2 Deltakelse “og antall innovasjoner 


Antall årsverk 17 30 17 34 98 
Antall i studiedel 15 27 19 21 82 
Antall godkjent 15 14 15 19 63 
Eksamen Bc 4 9 10 14 37 
Eksamen Master 0) 3 5 7 15 


Til sammen ble det registrert 18 innovasjoner i prosjektperioden. Noen 


var små, andre var store. Noen små satte i gang prosesser mot noe større. 
Noen innovasjoner gjenopplivet gamle fiaskoer og snudde dem til suk- 
sess. For en nærmere beskrivelse av noen av disse, se Amble, Amundsen 
& Rismark (2020, s. 34-40, 93-108). 


Diskusjon - en kollektiv modell for videreutdanning 
og livslang læring? 

Vi har hittil i artikkelen presentert et aksjonsforskningsprosjekt og 
læringssystem som knytter akademisk utdanning og utvikling av tverr- 
faglig erfaringskunnskap på arbeidsplassen tettere sammen, en modell 
for kollektiv videreutdanning. Målet med prosjektet var at alle ansatte 
som deltok i videreutdanningen, skulle kunne delta i et felles innova- 
sjonsarbeid og samtidig få dokumentert ny formalisert kompetanse 
gjennom studiedelen: 15 ETCS på henholdsvis bachelornivå eller master- 
nivå, avhengig av den enkeltes realkompetanse og motivasjon. Vi kjente 


4 Flere av institusjonene fikk tilført årsverk i prosjektperioden, det er viktig å vite at årsverk ikke 
tilsvarer antall sysselsatte, pga. av høy deltidsandel. Det er også noen få deltakere som ikke kom 
direkte fra institusjonen, men var ansatt i kommunen. Derfor er tallene indikasjoner på situasjo- 
nen slik den var da vi startet opp i 2016. 

til eksempler pa slike tverrhierarkiske studier ved Universitetet i Agder 
(Johnsen, 2015). Innovasjonsarbeidet inngikk i, og var en forutsetning for, 
studiet. Det vil si at innovasjonsarbeidet var tenkt som en del av pensum. 
Vi kjente ogsa til arbeidsplassbaserte utdanninger hvor enkeltstudenter 
eller to-tre studenter sammen brukte arbeidsplassen til å prøve ut et pro- 
sjektarbeid, som arbeidskrav i et studieprogram. I vår modell var målet at 
alle på arbeidsplassen, at alle «i klassen», kom fra samme arbeidsplass og 
at de gjennomførte et felles innovasjonsprosjekt. Et slikt helhetlig arbeid 
skulle styrke det tverrfaglige kollektivet, arbeidsmiljøet og tjenesten. Ved 
siden av antallet innovasjoner og antallet studenter som bestod arbeids- 
krav og tok eksamen, manifesterte innovasjonsarbeidet seg i bedre arbeid, 
det som i ett samlet begrep ble opplevd som økt trygghet på arbeidsplas- 
sen (Amundsen & Rismark, 2020, s. 84). Så det som er nytt, er ikke de 
enkelte ingrediensene, men kombinasjonen av aksjonsforskning gjennom 
tverrfaglig videreutdanning basert på bred medvirkning i innovasjonsar- 
beid som dekker alle ansatte på arbeidsplassen i døgnkontinuerlig arbeid. 

Mens forskerne i #Lzringslivet var pedagoger, innovasjons- og 
arbeidslivsforskere, noen med lang erfaring fra akkurat denne tjenesten, 
andre med lang erfaring fra andre felt, så var de ansatte representanter 
for ekspertise på eget arbeid, egen tjeneste på det stedet de befinner seg. 
Gustavsen og Sørensen (1982) omtaler dette fellesskapet for interaktiv 
komplementaritet (Maus & Roll-Hansen, 1985), når begge parter forsker, 
og ansatte lærer av hverandre. Dette er et begrep som står seg, og som 
dekker godt våre erfaringer. I forskergruppen planla og organiserte vi 
samlinger og presenterte sosiale fenomen som medarbeiderdrevet inno- 
vasjonskultur, kollektiv refleksjon, kunnskap om individuelle ferdigheter 
i form av jobbsnekring, selvrefleksjon, organisering og kunnskapsdeling, 
i den forståelse at gode begreper hjelper folk, gir medvirkning og bra 
arbeid. Vi utviklet og øvde på metoder som kan støtte prosessene. Nå ble 
det i skreddersømmen behov for å jenke på begge disse prinsippene, like- 
vel vil vi hevde at så bred og enhetlig gjennomføring er noe nytt og noe 
som kan kalles kollektiv videreutdanning, i arbeidsmiljø med krevende 
skiftorganisering. 

Det var planlagt at vi som ledet studiedelen, skulle vurdere realkom- 
petansen til deltakerne, studentene «våre». Som bidrag i den kollektive 

effekten var tanken at bestatt eksamen pa ett niva kvalifiserte for neste, 
slik at de ansatte kunne studere samlet. Det klarte vi ikke 4 fa aksept for 
av de formelle eksamensordningene, og ei heller det å gi rom for slik vur- 
dering. Denne noe negative erfaringen gjør jo at det demokratiserende 
og kollektive utgangspunktet for modellen var kan diskuteres. Det var 
de med formalkunnskapen pa plass som fikk forkjorsrett til eksamen. 
Det er tankevekkende, slik vi erfarte det i prosjektet, at realkompetansen 
vurderes av eksperter pa formalkompetanse. Denne erfaringen peker pa 
en viktig, men uavklart diskusjon om hva realkompetanse faktisk er. Den 
diskusjonen er det nødvendig å gjennomføre hvis framtidens læringsliv 
skal fungere tverrhierarkisk og kollektivt, slik arbeidet og arbeidsopp- 
gavene gjør i virkeligheten. 

Intensjonen var å avkorte teoretisk lesepensum noe, erstatte lesestoff 
med krav til praktisk handling i et innovasjonsprosjekt i tråd med en slik 
framgangsmåte. Det var ikke mulig å få til en slik avkorting eller omarbei- 
ding i pensum. Akademisk lesestoff i form av krav til antall sider pensum 
lar seg vanskelig erstatte med praktisk handling i form av innovasjoner i 
dagens forståelse av læring i akademia. I stedet ble det ekstra viktig å gi 
studentene verktøy for lesing av akademisk tekst. Leseverksted som ble 
utviklet gjennom hele aksjonsforskningsprosessen, ble et slikt lykkelig 
møte mellom teori og praksis, der samlesing i firergrupper (Johansen, 
2020) gav leseglede og ideer som igjen bidro inn i innovasjonsprosessene 
på arbeidsplassene. Det var også en gjennomgående erfaring at idéfangst- 
prioritering-evalueringsmetoden (IPE) gav en struktur, legitimitet og 
fokus som gjør det enkelt å lede møter og være pådriver i innovasjonsar- 
beidet. For oss forskere var det tankevekkende at noe så enkelt som post- 
it-lapper i en popkornboks fra kino — lapp i hatt (IPE-metoden) - kan 
fungere så samtalende og demokratiserende. 

Å integrere utvikling og kompetanseheving i selve arbeidet krever at det 
finnes slakk og handlingsrom i primærarbeidsoppgavens karakter, men 
også i driftsorganisasjonen. Tanken bak selvorganisering av ett tverrfaglig 
innovasjonsarbeid er at det er de ansatte som kjenner «lommene» i arbeids- 
organisasjon og derfor er de beste til å finne tid og sted i den driften som er. 
Når dette inntreffer, blir innovasjonsarbeidet en varig arbeidsform i driften. 
Tid var et springende punkt, og det å dimensjonere innovasjonsarbeidet 

og studier i den knappe tiden som vi hadde var krevende. Noen brukte 
fritiden sin, andre matte nedskalere og strukturere innsatsen, mens atter 
andre delte opp arbeidet og knyttet det til felles arbeidshelg. En av delta- 
kerne illustrerte dette nar han formulerte medarbeiderdrevet innovasjon 
som a vere en endring fra a arbeide i «slave-modus» til a tenke hvordan 
en kan jobbe smartere, samtidig som en jobber. Det vil si å bruke erfarin- 
gene fra dette «hodearbeidet» som kritisk blikk og input til endring i egen 
arbeidsgjennomføring, men også bruke denne mikrolæringen (Oldham & 
Hackman, 2010) eller jobbsnekringen (Wrzesniewski & Dutton, 2001) på 
både individuelt nivå og som bidrag i kollektiv refleksjon og kunnskapsde- 
ling (Rismark & Sølvberg, 2011). Poenget er at de fant lokale løsninger på 
rom- og tidsproblematikken tilpasset egen arbeidsorganisasjon. 

Vi mener videre at læringssystemet som ble konstruert som en del av 
#Leringslivet, er et eksempel pa en modell for livslang læring, og kanskje 
en mer effektiv form for videreutdanning, enn tradisjonell individbasert 
videreutdanning. I stedet for at enkelmedarbeidere velges ut og sendes 
til utdanningssystemer for kompetanseheving, drar utdanningsinstitu- 
sjonen ut i arbeidet og medvirker i kollektiv videreutdanning i tverrfag- 
lige arbeidsfellesskap, og danner det vi har benevnt som et mer integrert, 
symbiotisk læringssystem (Eikeland, 2012c, 2020). Men det betinger en 
gjennomgående diskusjon av begrepet bred medvirkning, at man bestre- 
ber seg på ‘bred-bred’ medvirkning skal de kollektive, demokratiserende, 
bottom-up effektene inntreffe. Bred-bred medvirkning betinger videre at 
den enkeltes arbeidserfaring, hverdagslæringen, settes i fokus, at handling 
utvikles ut fra denne, og at alle opplever at de har noe å bidra med. For for- 
skerne i rollen som lærer fungerte prosjektet og studiedelen ute på arbeids- 
plassene dessuten som en form for hospitering i forhold til basisstudiene 
vi bedriver inne i våre utdanningsinstitusjoner. Dette var vært en uventet 
positiv gevinst ved prosjektet. Vi har lært mye om dagens omsorgsarbeid 
i kommunene, eksempelvis om digitaliseringen som foregår. Vi mener 
#Leringslivet derfor er et eksempel på hvordan utdanningssystemet kan 
henge med på farten i teknologi- og kompetanseutvikling ute på arbeids- 
plassene og representere en modell for livslang læring for akademikere. 

I vanlig aksjonsforskningsforstand var ikke +Læringslivet en koalisjon 
eller et nettverk. Slike konfigurasjoner krever direkte kontakt mellom alle 

organisasjoner og ressurser (Gustavsen, 2014, s. 8). Det var ønskelig at de 
ansatte fra de fire arbeidsplassene på en eller annen måte skulle kunne 
møtes. Deltakerne hadde blant annet lyst til å komme på campus. Dette 
var det ikke ressurser til, eller det var ikke tenkt langt nok rundt dette i den 
fasen hvor det ble søkt om midler til forskningsprosjektet. Det som imid- 
lertid var planlagt, var at den deltakende arbeidsplass skulle dele erfaring 
gjennom en håndbok fra prosjektet. Håndboka er et felles produkt som er 
laget i tre versjoner, for smarttelefon, pc og på papir, og tenkt brukt som 
spredningsmekanisme til nye arbeidsplasser og utdanninger. Ikke en full- 
god erstatning for læring mellom organisasjoner, men i det minste et forsøk 
på «tale» fra praksis til ny praksis, særlig innenfor egen kommune. 

I den tverrfaglige, praksisbaserte skoleringsformen beskrevet i denne 
artikkelen har hensikten vært å innarbeide en arbeidsform, en ny prak- 
sis, hvor medarbeiderdrevet innovasjon blir en del av selve arbeidet. 
Det kunne like gjerne vært en kollektiv studiedel om Heltidskultur eller 
Beredskap og smittevern, tverrhierarkiske problemstillinger og arbeids- 
oppgaver avhengig av kollektivt samarbeid og kompetanseheving. Vi vil 
argumentere for at aksjonsforskere i større grad gjennom sine forsknings- 
prosjekter kan drive videreutdanning som formaliserer kompetanse i 
tråd med vår modell, mens lærere og lærerutdannere i større grad kan 
tenke modeller der klasserommet er kollektivet og «arbeidsplassen». Det 
er naturligvis viktig å sende hver enkelt elev og student ut i verden med 
framtidsrettet kompetanse, som en del av dette mener vi opplevelsen av 
og erfaring med den kollektive, innovative kraften er uavhengig av tema. 
Framtidens arbeid er fullt av flerfaglige, tverrfaglige utfordringer. Det er 
derfor viktig å ikke bare lære om hverandre eller av hverandre i de for- 
skjellige fag og profesjoner, men å ha erfart i praksis hvordan vi lærer med 
hverandre; i lag: høy og lav og ung og gammel! 

skolebasert kompetanseutvikling. 
Hvordan bidra til 
profesjonalisering innenfra? 


Nina Aa. Vasseljen og May Britt Postholm 
NTNU, Institutt for lærerutdanning 


Abstract: In this article, we focus on the teacher educator's role in school-based 
competence development by asking: How can the teacher educator contribute to pro- 
fessionalization from within? The term "professionalization from within” describes 
how teachers and school leaders should be complementing governmental develop- 
ment strategies by actively pursuing local school development, managing norms 
and standards, and developing a local, professional knowledge base. The article 
presents a study based on data from a four-year action research project at a Nor- 
wegian primary school where Lesson Study (LS) was put into use as a vehicle for 
school-based competence development. Through the research question “How did 
teacher educators contribute to professionalization from within?” and the use of 
open coding in the constant comparative analysis method (Strauss & Corbin, 1998), 
three main categories were developed: emotional support, organizational support 
and process support. “Emotional support” shows teacher educators empowering the 
practitioners as owners of the development work, appreciating their knowledge and 
work, inviting them to cogenerative learning and challenging them in supportive 
ways. “Organizational support” shows teacher educators cooperating with school 
leaders to establish predictable but flexible structures and leadership for holistic 
school-based competence development. “Process support” shows research and 
process-oriented teacher educators contributing to the development of collective 
research and development skills and strengthening the learning and development 
processes by introducing LS and other process tools and by combining internal 
knowledge, research and external knowledge. Mirrordata, collective analysis, theo- 
rization and meta-communication are key elements in all three categories. 


Sitering av denne artikkelen: Vasseljen, N. A. & Postholm, M. B. (2020). Lærerutdannerens rolle i 
skolebasert kompetanseutvikling. Hvordan bidra til profesjonalisering innenfra? I S. Gjotterud, H. Hiim, 
D. Husebo & L. H. Jensen (Red.), Aksjonsforskning i Norge, volum 2: Grunnlagstenkning, forskerroller og 
bidrag til endring i ulike kontekster (Kap. 19, s. 511-539). Oslo: Cappelen Damm Akademisk. https://doi. 
org/10.23865/noasp.121.ch19 

Lisens: CC-BY 4.0. 

Innledning 


Skolebasert kompetanseutvikling og profesjonalisering med utgangs- 
punkt i skolers praksis og behov har statt, og star, sentralt i norske 
kompetanseutviklingsmodeller. Måten å jobbe pa ble først tatt i bruk i 
Ungdom strinn i utvikling (UiU) (2012-2017), og videre i den desentra- 
liserte ordningen for kompetanseutvikling, som kan oppfattes som en 
fortsettelse av UiU. Begge kompetanseutviklingstiltakene har som mål å 
etablere gjensidig forpliktende og utviklende partnerskap mellom lærer- 
utdanninger og skoler og å skape læring og utvikling i begge institusjo- 
nene (Kunnskapsdepartementet, 2017a). 

I den desentraliserte kompetanseutviklingsmodellen skal alle grunn- 
skoler og skoleeiere etablere samarbeid med universitet og høyskoler (UH), 
identifisere utfordringer i skolen og igangsette forsknings- og kunnskaps- 
baserte utviklingstiltak. Samarbeidet skal rettes mot lærerprofesjonens 
kjerneoppgaver, lærerutdanningene skal tilby kompetanse ut fra skolenes 
behov, og lærere og skoleledere skal omsette erfaring og kunnskap til ny 
undervisningspraksis (Kunnskapsdepartementet, 2017a). For at den nye 
modellen for kompetanseutvikling skal bli vellykket, er det ifølge nasjo- 
nale myndigheter avgjørende at UH er med på å diskutere kompetansebe- 
hov og støtter utviklingsprosessene med utgangspunkt i disse behovene. 
På samme tid må lærerprofesjonen ha eierskap til tiltakene. Lærerne 
kan, gjennom en mer aktiv og ansvarlig rolle i utvikling og implemen- 
tering av kompetanseutviklingstiltak, bygge sterke profesjonsfellesskap 
som kan bidra til å utvikle lærerprofesjonen (Kunnskapsdepartementet, 
2017a). Lund, Jakhelln og Rindal (2015) definerer lærerprofesjonalitet som 
yrkesutøvelse basert på en kunnskapsbase som gir grunnlag for å hånd- 
tere komplekse spørsmål knyttet til læring og undervisning. Dahl (2016) 
bruker begrepet «profesjonalisering innenfra» for å beskrive hvordan 
profesjonsutøvere kan ta egenansvar for faglige og yrkesetiske standar- 
der gjennom å etablere «profesjonsfellesskap som kan forvalte normer 
og standarder, bidra til å utvikle en profesjonell kunnskapsbase og drive 

aktiv skoleutvikling i samarbeid med skoleledelsen, skoleeier og eksterne 
interessenter» (Dahl, 2016, s. 207). I profesjonelle læringsfellesskap dri- 
ves kompetansebygging og skoleutvikling i en balanse mellom profesjo- 
nalisering innenfra og ovenfra, der læreres kollektive profesjonalisering 
innenfra komplementerer myndighetenes utviklingsstrategier og regule- 
ringer utenfra (Dahl, 2016). 


Skolebasert kompetanseutvikling innebærer at skolen, med ledelsen og alle an- 
satte, deltar i en utviklingsprosess på egen arbeidsplass. Hensikten er å utvikle 
skolens samlede kunnskap, holdninger og ferdigheter når det gjelder læring, 


undervisning og samarbeid. (Utdanningsdirektoratet, u.å.) 


Dette fordrer prosesskompetanse og utvikling av kollektive analyse- 
og utviklingsprosesser blant deltakerne. Mange skoleledere mangler 
imidlertid kompetanse når det gjelder å legge til rette for og støtte slike 
utviklingsprosesser (Postholm, 2018), og norske rektorers innsats for 
utvikling av profesjonelt samarbeid ved skolene varierer (Kunnskapsde- 
partementet, 20174). 

Forskning og utviklingsarbeid (FoU) av høy kvalitet og relevans er 
nødvendig for å sikre en solid kunnskapsutvikling om og for skoler (Dahl, 
2016). Dersom lærerutdanningene skal kunne utføre sine FoU-oppgaver 
med høy kvalitet, må lærerutdannernes FoU-kompetanse styrkes (Kunn- 
skapsdepartementet, 2017b). Det bør også gjennomføres FoU-arbeid 
som tydeliggjør hva som fremmer gode læringsprosesser blant lærere 
(Dahl, 2016). Dette innebærer at forskerne må både støtte og forske på 
utviklingsprosessene slik som de utspiller seg (Postholm, 2016; Forsman, 
Karlberg-Granlund, Pörn, Saalo & Aspfors, 2014). 

Vi retter i denne artikkelen oppmerksomheten mot lærerutdannerens 
rolle i skolebasert kompetanseutvikling gjennom å stille spørsmålet: Hvor- 
dan kan lærerutdanneren bidra til profesjonalisering innenfra i skolebasert 
kompetanseutvikling? Artikkelen presenterer en studie av et avsluttet fire- 
årig aksjonsforskningsprosjekt der Lesson Study (LS) ble tatt i bruk som 
redskap for skolebasert kompetanseutvikling ved en norsk barneskole. I 
LS utvikler grupper av lærere sin undervisningskompetanse gjennom i fel- 
lesskap å undersøke, utforske og utvikle egen undervisning ut fra observa- 
sjoner av elevenes læringsprosesser (Dudley, 2013). Teksten starter med en 

beskrivelse av studiens metodiske og teoretiske rammeverk, samt relatert 
forskning. Deretter presenterer vi kontekst og gjennomføring, før funn 
presenteres som narrativer. Artikkelen avsluttes med analyse og diskusjon, 
etterfulgt av konkluderende refleksjoner. Der vi i teksten bruker begrepet 
praktikere, favner dette skolens lærere og ledere. 


Metodisk og teoretisk rammeverk 


Teori om profesjonelle læringsfellesskap bygger på prinsippet om at lære- 
res profesjonskompetanse er situert i deres hverdagserfaringer, og derfor 
utvikles best ved at lærere i grupper undersøker, analyserer og reflekterer 
over elevenes læring og egen undervisningspraksis (Vescio, Ross & Adams, 
2008). Aksjonsforskning beskrives av Steen-Olsen og Eikseth (2007) som 
en konstruktivistisk prosess hvor praktikere og forskere arbeider fram 
mot en felles forståelse av hva som skaper forbedringer. Forskningen har 
til hensikt å komme praktikerne til gode, gjøre praksissituasjonen tydeli- 
gere og handlingsgrunnlaget bedre (Tiller, 2006). Nye tiltak utvikles ved 
at deltakernes forståelser og verdier drøftes, og forskningsarbeidet vokser 
fram i samhandling mellom praktikerne og forskeren (Steen-Olsen & Eik- 
seth, 2007). Slike forskende partnerskap gir lærere, skoleledere og forskere 
mulighet til å lære om og av hverandres praksis (Tiller, 2006). 

Elden og Levin (1991) bruker begrepet samskapt læring (cogenera- 
tive learning) i beskrivelsen av samspillet mellom interne og eksterne 
aktører i forskende partnerskap. Interne og eksterne aktører bringer 
ulik kunnskap, forståelse og språk inn i samarbeidet, og ny kunnskap 
genereres i samspill mellom det interne, praksisorienterte perspektivet 
og det eksterne, vitenskapelige perspektivet. De interne aktørene, eller 
«problemeierne», definerer både utgangspunktet for og gjennomføringen 
av praksisutviklingen, mens de eksterne aktørene, eller «pådriverne», 
initierer læringsprosesser som gir problemeierne grunnlag for å ta gode 
beslutninger utviklet gjennom økt kompetanse. Samtidig som endrings- 
oppgaver løses gjennom bred medvirkning, bygges det lærings- og 
utviklingskompetanse i organisasjonen (Klev & Levin, 2009). 

Interaktiv aksjonsforskning (Postholm, 2007) beskriver hvordan prak- 
tikerne og forskerne samarbeider som likeverdige partnere. De reflekterer 

i (in) og på (on) praksis (Schön, 1987), men vender også blikket framover 
mot kommende praksis i profleksjon og planlegger ut fra tidligere erfa- 
ringer, i en såkalt reprofleksjon (Postholm & Moen, 2018, s. 10). Forskeren 
stimulerer til praksisutvikling ved å samle informasjon fra aksjonene og 
å bringe inn teori som åpner for ny forståelse. Forskerens kontinuerlige 
og transparente forskning danner grunnlag for forskningsdeltakernes 
vurderinger og valg av aksjoner, og forskningsdeltakerne involveres i 
forskningsarbeidet, blant annet gjennom forskerens presentasjon av mir- 
rordata' og memberchecking.* Kunnskap bygges, og praksisendring vok- 
ser fram gjennom kollektive refleksjonsprosesser som innholdsmessig 
pendler mellom praksis, innsamlet data og teori. Dette skaper en fort- 
løpende endringsprosess der teori, praksis, observasjoner og samtaler 
utfyller hverandre (Postholm, 2007). 

Innenfor kulturhistorisk aktivitetsteori (KHAT) er det utviklet en 
forskningstilnærming som benevnes developmental work research (DWR) 
(Engeström & Engeström, 1986) og defineres som en formativ interven- 
sjonsmetodologi (Engeström & Sannino, 2010). DWR har, i likhet med 
aksjonsforskning, som intensjon å fremme endringer i praksis gjennom et 
samarbeid mellom forskere og praktikere. Forskeren omtales som en for- 
mativ intervenerende forsker som fremmer og opprettholder en ekspan- 
siv transformasjonsprosess ledet og eid av praktikerne (Engeström & 
Sannino, 2010, s. 15). Ekspansiv læring defineres som «to learn something 
that is not yet there» (Engeström & Sannino, 2010, s. 2), og en ekspansiv 
transformasjonsprosess innebærer å utvikle ny kollektiv virksomhet. Det 
er et overordnet mål i DWR at praktikerne myndiggjøres, dvs. at prak- 
tikerne blir forvaltere og utviklere av egen virksomhet. Intervensjonens 
innhold, retning og form utvikles i diskusjon mellom praktikere og for- 
skere, men med praktikerne som ledere av endringsarbeidet. 

KHAT er en utvikling av Vygotskys tanker og ideer, og betraktes både 
som en teori og en metode. Vygotsky (1978) introduserte de to begrepene 
«det aktuelle utviklingsnivået» (DAU) og «den nærmeste utviklingssonen» 


1 Mirrordata er data forskeren samler inn og presenterer for forskningsdeltakerne for å beskrive 
den aktuelle sitasjonen (Cole & Engeström, 2007). 

2 Ved memberchecking gir forskningsdeltakerne uttrykk for om de kjenner seg igjen i forskerens 
framstilling (Lincoln & Guba, 1985). 

(DNU). DAU definerer hva en person kan tenke og gjore alene. DNU 
representerer differansen mellom det en person kan gjøre alene, og det 
som denne personen kan tenke og gjør sammen med en mer kompetent 
annen. Engeström (1987) har utviklet Vygotskys individuelle definisjon 
av den nærmeste utviklingssonen innenfor et kollektivistisk og sosialt 
perspektiv. Han skriver: «Det er distansen mellom individets nåværende 
hverdagshandlinger og den historiske nye formen for sosial aktivitet som 
kan bli kollektivt utviklet [...]» (s. 174, vår oversettelse). Denne definisjo- 
nen innebærer å utvikle en ny kollektiv praksis, eksempelvis innenfor en 
skolekontekst. 

Det er innenfor aktivitetsteorien utviklet modeller som kan benyttes 
som verktøy i både analyse- og utviklingsprosesser. Engeströms (1987, 
2001) ekspansive læringssirkel (Figur 1) visualiserer utviklingsproses- 
sens faser; å stille spørsmål ved etablert praksis, analyse av nåtidas og 
fortidas praksis, utforming av ny praksis, utprøving og implementering 
av ny praksis, refleksjon rundt prosessen og konsolidering av ny prak- 
sis. Læringssirkelen kan brukes som analyse- og utviklingsverktøy både 
for lengre utviklingsløp og enkeltstående utviklingsaksjoner. 


7. Konsolidering T —» 1. Stille 


av ny praksis spørsmål 
6. Refleksjoner 2A. Historisk analyse 
rundt prosessen 2B: Nåværende empirisk 
4 analyse 
5. Implementering / 


av ny 
løsning/modell > oming ay 


ny løsning/modell 
KE 4. Gjennomgang NE 


av den nye 
løsningen/modell 


Figur 1 Den ekspansive læringssirkelen (Engeström, 1987) 

Aktivitetssystemet (Engeström, 1987) (Figur 2) er en grafisk utvikling 
av aktivitetsteorien som visualiserer menneskers deltakelse i kollek- 
tiv aktivitet og hvordan de ulike faktorene i en virksomhet gjensidig 
påvirker hverandre. Lærerteamet (subjektet) tar i bruk ulike undervis- 
ningsmetoder (kulturelle hjelpemidler) for å skape gode læringspro- 
sesser for elevene (overordnet mål) slik at de lærer (utbytte). Lærernes 
undervisning og handlinger påvirkes av regler og rammer, av sam- 
funnet og fellesskapet i organisasjonen og av arbeidsdeling og roller. 
Spenninger i og mellom faktorene i systemet skaper behov og gir mulig- 
heter for utvikling. 


Kulturelle hjelpemidler 


Subjekt 


Lærerteam 
Overordnet mål —> Utbytte 


TS ———————> 
Regler Samfunn/fellesskap Arbeidsdeling/roller 


Figur 2 Aktivitetssystemet (Engeström, 1987) 


Med aktivitetssystemet som analyseredskap kan forskeren, gjerne i sam- 
arbeid med praktikerne, velge å definere en skole, et lærerteam eller en 
lærer som systemets subjekt. I skolebasert kompetanseutvikling kan det 
også være hensiktsmessig å se skolen som et nettverk av team (aktivi- 
tetssystem) i interaksjon med hverandre (Engeström, 1987, 2001). Hvert 
team driver «sin» virksomhet på eget trinn eller innenfor eget fag, men 
har også felles, skoleomfattende utviklingstiltak og målsettinger. Sam- 
arbeid og kunnskapsdeling mellom teamene, såkalt boundary crossing 
(Engeström & Sannino, 2010), vil her kunne styrke både teamenes og sko- 
lens utviklingsprosesser. 

Relatert forskning 


Ifølge Aspfors, Porn, Forsman, Salo og Karlberg-Granlund (2015) er ethvert 
skolebasert utviklingsprosjekt unikt. Dette gjor forskerrollen bade kre- 
vende og kompleks. Forskeren inspirerer praktikerne, identifiserer skolens 
behov, bidrar til å etablere felles språk og prosjektforståelse, forhandler 
rammer og ressurser med skoleledere, sikrer praksisforankrede prosesser, 
observerer undervisning og veileder kollektive refleksjonsprosesser bl.a. 
gjennom å strukturere samtalene, bidra til å kontekstualisere både erfarin- 
ger og diskusjoner og koble lokale behov til nasjonale strategier. Forskeren 
tilbyr støtte i form av utviklingsmetoder og -verktøy og er lydhør overfor 
praktikernes erfaringer og eventuelle motargument (Aspfors et al., 2015). 

Huzzard, Ahlberg og Ekman (2010) beskriver aksjonsforskeren som 
«boundary subject» og «en aktiv konstruktør av den kollektive utfor- 
skende samtalen» (s. 293, vår oversettelse). Forskeren er bindeledd 
mellom prosjektets deltakende grupper og etablerer kollektive reflek- 
sjonsprosesser som skaper felles kunnskap og praksis. En slik prosessori- 
entert forskerrolle kan oppleves ny og ukjent for praktikerne, som gjerne 
forventer at forskeren gir råd og klare svar (Huzzard et al., 2010). Å dreie 
en tradisjonell og instrumentalistisk etterutdanningskultur for lærere i 
retning av bærekraftig, kollektiv og lokal kompetanseutvikling kan være 
en utfordrende prosess for både forskere og deltakende lærere. Varige 
kommunikasjons- og læringsarenaer må etableres, og forskeren må bidra 
kontinuerlig på ulike nivå i skolen, både i drøftinger med skoleledere på 
organisasjonsnivå og i læreres kollektive læringsprosesser og praksisut- 
vikling (Aspfors et al., 2015). 

Rosendahl og Rönnerman (2006) beskriver forskeren som en fasilita- 
tor som jevnlig møter grupper av lærere for å støtte og utfordre deres 
læringsprosess. Deres studie viser sprikende forventninger mellom sko- 
leledere, lærere og forskere og behov for å avklare spørsmålet «skal fasili- 
tatoren lære lærerne hvordan de skal undervise, eller bidra med redskap 
som gjør lærerne i stand til å utvikle undervisningspraksisen på egen 
hånd?» (Rosendal & Rönnerman, 2006). 

Forsman et al. (2014) finner at endringsprosessen fra tradisjonelle 
etterutdanningskurs til lokal kollektiv profesjonsutvikling best iva- 
retas i en kombinasjon av forskning og fasilitering. Fordi skolebasert 

kompetanseutvikling handler om 4 transformere undervisningspraksis 
og å forske pa og stille spørsmål ved lokal skolekultur og strukturer, ma 
praksis utvikles og forskes på parallelt. Forskerne inngår i partnerskap 
med praktikerne, og lærerne går fra å være utøvere i eller representanter for 
systemet til å bli forskere i og utviklere av systemet (Forsman et al., 2014). 

I skolebasert kompetanseutvikling må forskeren være emosjonelt mot- 
takelig for inntrykk og uttrykk, fungere oppbyggende i det forskende 
partnerskapet, være i besittelse av verdsettende intelligens og la arbei- 
det være prosessdrevet (Postholm & Skrøvset, 2013). Ifølge Hoekstra og 
Korthagen (2011) styrkes lærerens endringskapasitet gjennom veiledning 
som ivaretar både motivasjon, emosjoner og kognisjon. Positivt orientert 
veiledning, ikke problemfokusert, og meningsorientert refleksjon fram- 
for handlingsorientert refleksjon, er av betydning. 


Kontekst 


LS er et redskap for skole- og kompetanseutvikling som opprinnelig kom- 
mer fra Øst-Asia og som har mye til felles med utviklingsprosesser som 
aksjonslæring, aksjonsforskning og samskapt læring. I LS samarbeider 
lærere i grupper om å utvikle egen undervisning og undervisningskom- 
petanse. De velger utviklings- eller forskningsfokus for en «forsknings- 
time» og gjør i fellesskap en grundig planlegging av både undervisning 
og observasjon av elevenes læringsprosess før de innad i gruppa forde- 
ler lærerroller og observatørroller. Etter gjennomført forskningstime 
reflekterer de over den planlagte og gjennomførte undervisningen ut fra 
observasjonene av elevenes læringsprosess. Deretter gjennomføres gjerne 
forskningstimen i en forbedret utgave, før LS-sløyfa avsluttes med erfa- 
ringsdeling blant kollegaer (Dudley, 2013). 

FoU-prosjektet «LS som metode for skolebasert kompetanseutvik- 
ling» ble initiert av to lærerutdannere som hadde fått kjennskap til Les- 
son Study og skolebasert kompetanseutvikling gjennom den nasjonale 
skoleutviklingssatsingen «Ungdomstrinn i utvikling» (UiU) (2012-2017). 
De to lærerutdannerne, hvorav den ene er førsteforfatter av denne tek- 
sten, designet et treårig aksjonsforskningsprosjekt der LS skulle tas i bruk 
som prosessverktøy for kompetanse- og praksisutvikling, og inviterte 

to barneskoler til FoU-samarbeid. Underveis i prosjektet har KHAT 
vokst fram som teoretisk og metodologisk fundament, i kombinasjon 
med aksjonsforskningen. Modeller fra KHAT er brukt som analyse- og 
utviklingsredskap bade av lærerutdannerne og praktikerne. 

Ved Sjosiden barneskole (fiktivt navn) takket ledere og lerere ja til 
deltakelse i FoU-prosjektet ut fra et behov for 4 utvikle mer variert og 
elevtilpasset undervisning ved skolen og et ønske om å styrke den kol- 
lektive lærings- og utviklingskulturen i kollegiet. Skolens sju lærerteam, 
ledet av en av teamets lærere i en prosesslederrolle, har i løpet av prosjekt- 
perioden gjennomført ni LS-sløyfer som aksjoner for skoleutvikling og 
kompetansebygging. Hver LS-sløyfe gikk over fem uker, med fire timer 
avsatt til teamenes planlegging av forskningstimen, én time til gjennom- 
føring og observasjon av forskningstimen, to timer til reflekterende eva- 
luering i teamene og to timer til erfaringsdeling i kollegiet. I etterkant av 
hver LS-sløyfe analyserte lærerutdannerne deltakerlogger og lydopptak 
fra gjennomført LS-sløyfe. Deretter møtte de skoleledelsen og prosess- 
lederne til samarbeid om ledelse og videre utvikling av LS-prosjektet. 
Lærerutdannerne har ikke vært til stede i teamenes forskningstimer, men 
har deltatt i deler av teamenes planleggings- og evalueringsarbeid i fire 
av ni LS-sløyfer. I sju av sløyfene har de ledet eller deltatt i prosesser med 
samlet kollegium. Etter første prosjektår ble prosjektperioden utvidet fra 
tre til fire år, med to LS-sløyfer per skoleår. 


Metode 


Vi har i denne studien, som er foretatt etter avsluttet FoU-prosjekt, tatt 
utgangspunkt i FoU-prosjektets samlede datamateriale, som besto av del- 
takerlogger fra de ni LS-sløyfene og transkriberte lydopptak fra lærer- 
teamenes LS-arbeid og fra lærerutdannernes møter med skoleledelsen og 
skolens utviklingsgruppe. 

Studien er gjennomført som en tredelt analyseprosess i et samarbeid 
mellom artikkelforfatterne. I første fase, og med bruk av åpen koding fra 
den konstant komparative analysemetoden (Strauss & Corbin, 1998), ble 
det søkt etter data i prosjektets datamateriell ut fra spørsmålene: Hvor, 
når og hvordan har lærerutdannerne deltatt i FoU-arbeidet? I neste fase 

ble kodingsprosessen videreført ut fra spørsmålet: «Hva fører lærerutdan- 
nernes deltakelse til?». Her ble hovedkategoriene «Emosjonell støtte», 
«Organisatorisk støtte» og «Prosess-støtte» utviklet. Datamateriale fra 
«Hvordan har lærerutdannerne deltatt?» genererte underkategorier til 
hovedkategoriene (Tabell 1). 


Tabell 1 Studiens hoved- og underkategorier 


Lyttende, åpen og 
tålmodig 


Etterspurt praktikernes 


opplevelser, erfaringer og 


kunnskap 


Anonyme logger 
underveis i prosjektet. 


Takket for logger, 
deltakelse, innspill og 
spørsmål 


Forventnings- og 
rolleavklaringer 


Synliggjort positiv 
praksis fra alle team 


Verdsatt utvikling og 
spirer til utvikling 


Framtids- og 
mulighetsrettet, ikke 
bedømmende 


Verdsatt engasjement, 
ny-tenking, utprøving, 
kreativitet 

Anerkjent praktikernes 
opplevelser og 
utfordringer i 
utviklingsarbeidet 


Tilbudt støttende/ 
veiledende deltakelse i 
prosesser 


Poengtert at praktikerne 


eier utviklingsprosessene 


Skrevne avtaler/rammer 
som evalueres 


Gjensidige forpliktelser 
skole-lærerutdannere 
avklart 


Etablert arenaer for lærings- 
og utviklingsprosesser 


Ni utviklingsaksjoner over 
fire år 


LS-prosjektet inn i skolens 
virksomhets- og møteplaner 


Struktur for interaksjon 
mellom arenaene 


Helhetlig, koordinert og 
distribuert ledelse 


Underveisvurdering av og 
fleksibilitet i rammer og 
strukturer 


Modeller som visualiserer 
prosjektets oppbygning og 
prosess-strukturer 
Organisering ut fra 


prosjektets ståsted og 
utvikling 


Modellert profesjonell 
nysgjerrighet, åpenhet og analytisk 
væremåte 


Etterspurt praktikernes opplevelser 
og refleksjoner, lokal kunnskap, 
utfordringer, dilemmaer 


Utviklet og presentert mirrordata 
fra gjennomført LS-sløyfe som 
stimuli og grunnlag for neste 
LS-sløyfe 


Fokusert på det positive / ønsket 
praksis og muligheter for styrking 
og spredning av denne 


Synliggjort utvikling i ønsket 
retning og spirer til ekspansiv 
læring 


Synliggjort utviklingsmuligheter, 
oftest gjennom å stille spørsmål 


Deltatt i teamenes LS-arbeid. 
Fra bekreftende til gradvis mer 
utfordrende støtte 


Utviklet en prosessmal som styrket 
struktur og innhold i LS-sløyfene 


Modellert strukturerte analyse-, 
lærings- og utviklingsprosesser på 
alle arenaene 


Introdusert verktøy for analyse- og 
læringsprosesser 


Praktikerne definerte 
utviklingsbehov og valgte tiltak 


Prosesser for felles målforståelse, 
prosjektevaluering og justeringer 


(Continued) 

Tabell 1 (Continued) 


Gitt praktikerne 
myndighet og 
handlingsrom 


Respektert praktikernes 
valg 


Verdsatt lokal kunnskap 
og ulike perspektiv 


Natidas og fortidas 
praksis forstatt i historisk 
perspektiv 


Kollektive analyseprosesser 
Aktivitetssystemet redskap 


Stimulert til koordinert, distribuert 
ledelse 


Løftet læringsprosesser fra team til 
organisasjonsnivå 


Oppfordret til kollektive 
utviklingsområder utviklet 
bottom-up. 


Styrket læreplankunnskap og 
didaktisk analyse 


Bidratt med fagkunnskap innenfor 
skolens valgte utviklingsområder 


Stimulert bruk av fagspråk og 
nyansert begrepsbruk 


Sammenholdt praksis/data, teori 
og styringsdokumenter 


Introdusert faglitteratur om 
læringsprosesser, læringsmiljø 

og ledelse, LS, kollektiv 
profesjonsutvikling og læringskultur 


Synliggjort parallelle 
læringsprosesser på elevnivå og 
lærernivå, tilknyttet teori 


Reflektert over ledelsesdilemmaer 
og utfordringer 


Metakommunikasjon 
Lærerutdannersamarbeid 
Gjort intern kunnskap eksplisitt 


Skriftlig- og synliggjort lokalt 
utviklet kunnskap 


Kategorien «Emosjonell støtte» favner lærerutdannernes bidrag til utvik- 


ling av et inspirerende og støttende, men også ansvarlig og utfordrende, 


kollektivt læringsmiljø. «Organisatoriske støtte» er primært knyttet til 


lærerutdannernes samarbeid med skoleledelsen om organisering, res- 


sursdisponering, administrering og etablering av ledelsesstrukturer. 


«Prosess-støtte» favner lærerutdannernes bidrag til kvalitet i lærings- og 


utviklingsprosessene og institusjonalisert kompetanse. Analysen viser at 


de tre kategoriene har vært i tett samspill og i gjensidig påvirkning av 

hverandre. Mirrordata, kollektive analyser, teoretisering og metakom- 
munikasjon har vært sentrale elementer innenfor alle kategoriene. 

I tredje fase ble analysen ytterligere spisset gjennom spørsmålet: 
«Hvordan har lærerutdannerne stimulert til profesjonalisering innen- 
fra?». Inspirert av Riessman (2008) konstruerte kapittelforfatterne med 
utgangspunkt i denne analysen narrativer knyttet til hver av de tre 
utviklede hovedkategoriene. Narrativene er member-checked (Lincoln & 
Guba, 1985) med deltakere i studien, og vi presenterer i fortsettelsen stu- 
diens funn gjennom de tre narrativene. 


Funn 
Emosjonelle støtte 


Allerede i prosjektets oppstartsfase uttrykte lærerutdannerne anerkjen- 
nelse av praktikernes kunnskap og kompetanse. I første møte med kol- 
legiet beskrev de sin motivasjon for FoU-prosjektet som et ønske om å 
drive praksisnær forskning, bygge kunnskap om LS som utviklingspro- 
sess, løfte fram læreres og lederes erfaringer og utvikle egen kompetanse 
som lærerutdannere i skolebasert kompetanseutvikling. Praktikerne fikk 
en innføring i LS og aksjonsforskning, og de ble, med utgangspunkt i 
forskningsbasert kunnskap om lærersamarbeid i norske skoler (Kvam, 
2018), gjort oppmerksomme på at LS og skolebasert kompetanseutvikling 
kan oppleves som en ukjent samarbeids- og læringsform. 

I møte med utviklingsgruppa uttrykte lærerutdannerne både forvent- 
ninger og tillit til lærerne og lederne som eiere og drivere av den skoleba- 
serte kompetanseutviklinga: «Vi (lærerutdannerne) skal ikke dominere 
deres LS-arbeid og deltar derfor ikke i den første LS-sløyfa. Dere skal få 
sette i gang i ro og fred, men vi ønsker etter hvert å bli med dere i noen av 
LS-sløyfene for å lære og forhåpentligvis også kunne bidra. Vi har ingen 
fasit eller oppskrift for ledelse av LS-sløyfer. Målet for første LS-sløyfe er 
at dere skal prøve LS som prosess». Før første LS-sløyfe oppfordret lærer- 
utdannerne prosesslederne til å være oppmerksomme på læringsmiljøet i 
teamene: «Alle skal oppleve det ok å være med i LS-arbeidet». 

Lærerutdannerne har gjennom hele prosjektperioden verdsatt prak- 
tikernes kompetanse og engasjement i utviklingsarbeidet og respektert 

deres valg av utviklingstiltak. De har loftet fram praktikernes kunnskap, 
bl.a. ved å henvise til faglitteratur som var kjent for lærerne, og ved å trekke 
linjer mellom læreres og elevers læring, og de har etter hver LS-sløyfe pre- 
sentert mirrordata (Cole & Engeström, 2007) fra teamenes LS-arbeid som 
viste aktivitet i tråd med utviklingsarbeidets målsetting. Med et historisk 
blikk på lærersamarbeid og skoleutvikling har de initiert forventningsav- 
klaringer og samtaler rundt følelsesmessige opplevelser i endringsproses- 
ser der tidligere «private» sfærer, som planlegging og gjennomføring av 
undervisning, blir åpne og kollektive. Lærerutdannerne har tilbudt både 
egen og kollegaers deltakelse i LS-arbeidet. 

Både i dialog med praktikerne og via anonyme delvis strukturerte del- 
takerlogger har lærerutdannerne etterspurt praktikernes opplevelser og 
utbytte av den skolebaserte kompetanseutviklinga, inkludert opplevelsen 
av lærerutdannernes deltakelse. Deltakerlogger og lydopptak fra lærerteam- 
enes samtaler i LS-arbeidet har gitt kunnskap utover det praktikerne løftet 
fram i muntlig dialog. Negative erfaringer er imøtekommet på en ivareta- 
kende måte og reflektert over i møter med skoleledelsen, utviklingsgruppa 
eller kollegiet i den hensikt å finne tiltak for forbedring. Der lærerutdan- 
nerne ved prosjektstart var overveiende støttende i møte med praktikerne, 
har de utover i prosjektet vært både støttende og utfordrende. De har lyttet, 
men også etterspurt kunnskap og refleksjon. For å inkludere nytilsatte har 
lærerutdannerne og rektor årlig presentert FoU-prosjektet og LS i kollegiet. 


Organisatoriske støtte 


Samarbeidet mellom skoleledelsen og lærerutdannerne var ved prosjekt- 
start rettet mot å tilpasse FoU-prosjektets design til Sjøsiden barneskole 
og å etablere en felles forståelse av LS, skolebasert kompetanseutvikling 
og aksjonsforskning. Lærerutdannerne initierte prosesser som avklarte 
at rektor var den formelle lederen av utviklingsarbeidet ved skolen, og at 
LS-sløyfene skulle gjennomføres i skolens sju etablerte lærerteam, med 
erfaringsdeling i samlet kollegium. Skoleledelsen utnevnte en prosessleder 
for hvert team, og det ble etablert en utviklingsgruppe bestående av skole- 
ledelsen og teamenes prosessledere. FoU-prosjektets målsetting, rammer, 
roller og organisering ble nedfelt i en skriftlig samarbeidsavtale. Skoleledel- 
sen har i prosjektperioden sørget for avsatt tid til de ni LS-sløyfene i skolens 

planer, møtetid for utviklingsgruppa, vikarordning for forskningstimene 
og en organisering av teamenes samarbeidstid som var tilpasset LS-proses- 
sens struktur. Lærerutdannerne har primært samarbeidet med utviklings- 
gruppa og skoleledelsen, men de har også ledet eller deltatt i prosesser med 
samlet kollegium og deltatt i deler av teamenes LS-arbeid. 

Prosjektet har gjennom de ni utviklingsaksjonene vært i stadig utvik- 
ling, også organisatorisk. Prosjektperioden ble etter første prosjektår utvi- 
det fra tre til fire år, slik at antall LS-sløyfer per år ble redusert fra tre til 
to. Tiltak for å styrke teamenes arbeid i LS-sløyfa førte til justeringer i 
organiseringen av teamenes samarbeidstid, og felles utviklingsområder for 
teamenes LS-arbeid gjorde at sløyfenes oppstartsfase ble utvidet med tid til 
felles teoretisering innenfor valgt utviklingsområde. Der lærerutdannerne 
ved prosjektstart framstilte prosjektets struktur som en lineær modell med 
ledelsesmøter som bindeledd mellom teamenes ni LS-sløyfer, ble den sko- 
lebaserte kompetanseutviklinga ved prosjektslutt, i dialog mellom lærer- 
utdannere og rektor, beskrevet som en kontinuerlig utviklingsspiral med 
koordinerte lærings- og utviklingsprosesser i og mellom team, kollegium, 
utviklingsgruppe, skoleledelse og lærerutdannere (Figur 3). 

Figur 3 Kollektiv læring og ledelse i skolebasert kompetanseutvikling (Vasseljen, 2020) 

Modellen visualiserer hvordan praktikernes erfaringer og mirrordata 
(Cole & Engeström, 2007) fra gjennomført LS-sloyfe bringes til analyse- 
og refleksjonsprosesser i kollegiet, i utviklingsgruppa, hos skoleledelsen 
og hos lærerutdannerne. Støtte og stimuli for videre utvikling bringes så 
i spiral tilbake til lærerteamenes neste LS-sløyfe. I denne kontinuerlige 
evaluerings- og utviklingsprosessen inngår organisatoriske tilretteleg- 
ginger og fleksible strukturer som støtte og stimuli. 


Prosess-støtte 


I møte med praktikerne har lærerutdannerne gjennom hele prosjekt- 
perioden initiert kollektive lærings- og utviklingsprosesser. De har 
etterspurt praktikernes erfaringer fra LS-arbeidet, presentert mirror- 
data fra gjennomført sløyfe, sammenholdt praktikernes erfaringer og 
mirrordataene med sentrale styringsdokumenter og forskningsbasert 
kunnskap, og introdusert verktøy for kollektiv kunnskapsbygging og 
praksisutvikling. Lærerutdannerne har i sine presentasjoner av mirror- 
data vektlagt å synliggjøre og verdsette positiv praksis og spirer til utvik- 
ling. De har introdusert forskningsbasert kunnskap innenfor tema som 
LS, undervisningsplanlegging, observasjon, profesjonelle læringsfelles- 
skap, utforskende læringsprosesser og utviklingsledelse, og de har brukt 
profesjonsbegrep som utforskende samtale, didaktisk analyse, kraft- 
full refleksjon? (Søndenå, 2004), og ekspansiv læring (Engeström, 1987). 
Lærerutdannerne har også modellert bruk av diskursanalyse (Dudley, 
2013) og analyseprosesser ved hjelp av Engeströms (1987) aktivitetssystem. 

I møter med utviklingsgruppa har lærerutdannerne primært presen- 
tert mirrordata og kunnskap knyttet til teamsamtalenes innhold, form og 
struktur. Mirrordata knyttet til samtalenes innhold bidro til å rette delta- 
kernes oppmerksomhet mot tema som undervisningsplanlegging, obser- 
vasjon, elevmedvirkning, anerkjennelse, elevsamarbeid, språkutvikling, 
utforskende arbeidsformer og læringssamtaler. Mirrordata knyttet til 
samtaleform og struktur bevisstgjorde prosesslederne på betydningen 


3 Kraftfull refleksjon forstått som tenkning som overskrider det som allerede er tenkt og gjort 
(Søndenå, 2004). 

av å bremse den praktiske undervisningsplanlegginga i LS-sløyfenes 
oppstartsfase, å strukturere samtalene for å holde felles fokus og å stille 
spørsmål som inviterer til kunnskapsdeling og analytiske og utforskende 
samtaler. 

Flere prosessledere fant det krevende å lede teamene til utforskende 
samtaler i de første LS-sløyfene. Foruten å tilby sin deltakelse som utfor- 
skende samtalepartner i teamenes LS-arbeid, og å oppfordre skolelederne 
til det samme, begynte lærerutdannerne å utvikle en prosessmal som 
kunne styrke teamenes LS-prosess. Malen ble utviklet i dialog med sko- 
lens utviklingsgruppe og bygd rundt positive mirrordata fra teamenes 
LS-arbeid. Den ble i løpet av prosjektperioden utviklet til en skriveramme 
med fem faser; en preanalyse der teamene ut fra kollektiv elevkunn- 
skap, læreplankunnskap, didaktisk og pedagogisk kunnskap formulerte 
forskningstimens mål, en idemyldringsfase for forslag til og vurdering av 
læringsaktiviteter, deretter en fase for design av forskningstimen, etter- 
fulgt av gjennomføring og observasjon av forskningstimen og en avslut- 
tende postanalyse med refleksjon og kunnskapsutvikling. Innenfor hver 
fase utviklet lærerutdannerne forslag til spørsmål som kunne stimulere 
til utforskende samtaler. Lærere skrev i logg: «Prosessmalen var veldig 
god å bruke og den utfordret tankegangen vår. Den faglige og pedago- 
giske analysen hadde nok ikke hatt like stor plass uten malen». En pro- 
sessleder skrev: «Det ble enklere å engasjere de andre lærerne på trinnet, 
og jeg føler vi har deltatt mer på lik linje! Prosessmalen var til stor hjelp, 
spesielt i planlegginga.» Prosessmalen ble evaluert og forbedret fra sløyfe 
til sløyfe. Noen prosessledere og lærere fant denne utviklingsprosessen 
krevende og ønsket å bruke et ferdig utviklet verktøy. Andre fant proses- 
sen med å utvikle verktøy ut fra egen praksis engasjerende: «Interessant 
at utforminga av prosessmalen denne gangen gjorde at vi kom opp med 
mange flere ideer og fikk diskutert mye interessant rundt det». 

De gangene lærerutdannerne deltok i teamenes LS-arbeid, skjedde 
dette etter avtale med prosesslederne. De stilte «positivt nysgjerrige» 
spørsmål for å få tilgang til lærernes kunnskap og praksis, etterspurte 
de fagspesifikke og fagovergripende målene for forskningstimen, rettet 
oppmerksomheten mot elevenes rolle i undervisninga, initierte hypoteser 
som grunnlag for observasjon og evaluering og veiledet teamene gjennom 

LS-sloyfas og prosessmalens faser. Lærerutdannerne oppmuntret lærerne 
til å være kreative og utforskende i metodevalg og ga iblant konkrete inn- 
spill til læringsaktiviteter i den hensikt å stimulere til pedagogisk nyten- 
king, økt elevaktivitet og utforskende læringsprosesser i undervisninga. 

Tidlig i prosjektperioden viste mirrordata fra teamenes LS-arbeid 
flere aktuelle utviklingsområder som var felles for de sju lærerteamene. 
Utviklingsgruppa valgte etter dette å foreslå kollektive utviklingsområ- 
der for LS-sløyfene. Lærerutsagn som «Jeg har hatt utbytte av å se viktig- 
heten av å fokusere på fagovergripende mål som f.eks. samarbeidslæring» 
og «Mål og generell del i LKo6 er nå naturlig med i planlegginga» viser at 
kollektive fagovergripende utviklingsområder har styrket teamenes iva- 
retakelse av læreplanens generelle del. 

I samarbeid med samlet kollegium har lærerutdannerne initiert erfa- 
ringsdeling og refleksjonsprosesser i små grupper på tvers av team, og 
de har ledet kollektive refleksjonsprosesser rundt prosjektets helhetlige 
utvikling. De har også beskrevet utviklingsarbeidet som en prosess gjen- 
nom initiering, implementering og institusjonalisering (Fullan, 2016) 
med prosjektperiodens ni LS-sløyfer som implementeringsfasen. Med 
Engeströms (1987) aktivitetssystem som analyseredskap har de syn- 
liggjort hvordan LS ikke bare har påvirket undervisninga og lærernes 
undervisningskompetanse, men også teamenes samarbeidskompetanse, 
lærernes læreplanforståelse og refleksjoner rundt egen rolle, og skolens 
kollektive læringskultur. Prosessledere kommenterte: «Vi har utvikla oss. 
Merker det sjøl. Nyttig for alle å se tilbake. Vi har andre samtaler nå enn 
vi hadde i starten. LS har vært litt ”pes”, men vi tenker annerledes nå, 
stiller andre spørsmål». 

Flere av refleksjonsprosessene som ved prosjektstart ble gjennomført 
i utviklingsgruppa, ble utover i prosjektperioden, etter forslag fra lærer- 
utdannerne, gjennomført i samlet kollegium. Prosesslederne opplevde 
dette positivt: «Det var bra at oppstarten for sløyfa ble tatt i plenum og 
ikke bare i utviklingsgruppa. Arbeidet går lettere når alle har fått samme 
info før oppstart». Kollegiet har også blitt en viktig arena for felles faglig 
teoretisering innenfor de kollektive utviklingsområdene. 

Lærerutdannernes møter med skoleledelsen har vært en arena både 
for avklaring av lærerutdannernes bidrag i forestående møter med 


528 


LÆRERUTDANNERENS ROLLE I SKOLEBASERT KOMPETANSEUTVIKLING 


utviklingsgruppa og kollegiet, og for refleksjon rundt ledelse av skole- 
basert kompetanseutvikling og etablering av profesjonelle læringsfelles- 
skap. Lærerutdannerne har, med referanse til forskningsbasert teori og 
deltakerlogger, poengtert verdien av skoleledelsens deltakelse i lærernes 
utviklingsprosesser. De har også synliggjort betydningsfull utviklings- 
ledelse utøvd av lærere uten formelt lederansvar. Skoleledelsen og lærer- 
utdannerne har funnet både utfordringer og muligheter i det å kombinere 
skolens LS-arbeid med utviklingstiltak styrt ovenfra, og deres mange 
refleksjonstema kan sammenfattes i spørsmålene: «Hvordan støtte pro- 
sesslederne og bidra til kvalitet i teamenes LS-arbeid?», «Hvordan etablere 
helhetlige, kollektive lærings- og utviklingsprosesser i organisasjonen?» 
og «Hvor ofte, over hvor lang tid og med hvilken støtte må LS praktiseres 
for å bli en etablert utviklingsprosess i organisasjonen?» 
Prosesslederutsagn som «Det var utfordrende at få av oss (teamet) 
hadde vært med i denne prosessen (LS) tidligere» og lærerutsagn som 
«Merker at det (teamets LS-arbeid) lugger, at vi jobber mot innarbei- 
dede vaner. Mer fabrikkfokus på det vi driver med til daglig. Vi har et 
ekstremt behov for å få det unnagjort. Vanskelig å slå av dette» under- 
bygger en kollektiv erfaring av at prosessen med å etablere LS som verk- 
tøy for skolebasert kompetanseutvikling påvirkes av mange faktorer og 
krever endring av etablert praksis og målrettet innsats over tid. Rektor 
uttrykker ved prosjektslutt at han ser en positiv utvikling både i hvordan 
lærerne samarbeider, og i hvordan de planlegger undervisning. Han ser 
imidlertid at lærernes overføring av kunnskap fra LS-sløyfene til egen 
undervisning varierer, og at lærere og team har behov for ulik støtte i 


utviklingsprosessen. 


Analyse og diskusjon 


Profesjonalisering innenfra (Dahl, 2016) fordrer profesjonsutøvere som er 
motiverte og tar ansvar for å delta i kollektive og utforskende lærings- og 
utviklingsprosesser. Det fordrer også lokal prosesskompetanse innenfor 
undersøkende og kunnskapsbyggende prosesser (Postholm, 2018), struk- 
turer og ressurser for slike prosesser, og helhetlig, distribuert og koordi- 
nert ledelse av lærings- og utviklingsprosessene (Spillane, Halverson & 

Diamond, 2004). Studien viser, i likhet med Aspfors et al. (2015), at leerer- 
utdannernes bidrag i den skolebaserte kompetanseutviklingen har favnet 
vidt. Kategoriene «Emosjonell støtte», «Organisatorisk støtte» og «Pro- 
sess-støtte» har mye til felles med Postholms (2019) funn om betydnin- 
gen av å ivareta både kultur, struktur og innhold i utviklingsprosesser. 
De favner også Hoekstra og Korthagens (2011) vektlegging av motivasjon, 
emosjon og kognisjon i veiledning. 

Vi finner i kategorien «Emosjonell støtte» lærerutdannere som har 
motivert og støttet praktikerne gjennom å etterspørre og verdsette deres 
kunnskap og erfaringer, invitere til kollektive utforskende prosesser og 
samskapt læring (Elden & Levin, 1991) og stille egen kompetanse til rådig- 
het. De har gjennom hele prosjektperioden løftet fram etablert praksis og 
utvikling som er i tråd med prosjektets målsetting, og de har initiert pro- 
sesser for å etablere og opprettholde en kollektiv forståelse av prosjektets 
hensikt, mål og ståsted (Postholm & Moen, 2018). I tråd med aksjons- 
forskning (Postholm, 2007; Elden & Levin; 1991) og DWR (Engeström 
& Engeström, 1986) har praktikerne vært eierne av utviklingsarbeidet. 
Lærerutdannerne har støttet og stimulert praktikerne i arbeidet med å 
etablere profesjonelle læringsfellesskap (Vescio et al., 2008), identifisere 
lokale utviklingsbehov (Aspfors et al., 2015) og finne tiltak for praksisfor- 
bedringer og utvikling av egen profesjonell virksomhet (Forsman et al., 
2014). De har initiert metakommunikasjon og kollektiv refleksjon rundt 
praktiske, kognitive og emosjonelle utfordringer knyttet til utviklings- 
prosessene, og skoleledere og prosessledere er veiledet til å gi tilpasset 
støtte og stimuli til team og lærere. Lærerutdannerne har gjennom hele 
prosjektperioden opprettholdt et mulighetsrettet, ikke problemorientert, 
fokus (Hoekstra & Korthagen, 2011) i utviklingsarbeidet, og deltaker- 
loggene har vært en arena for anonym kommunikasjon av erfaringer og 
opplevelser. 

Aspfors et al. (2015) påpeker betydningen av avklarte og forpliktende 
avtaler, strukturer for læringsprosesser og etablering av varige kommu- 
nikasjons- og læringsarenaer i skolebasert kompetanseutvikling. Når 
det gjelder «Organisatorisk støtte», viser vår studie at FoU-prosjektets 
design, med ni utviklingsaksjoner fordelt over fire år, har gitt praktikerne 
erfaring med en utviklingsprosess der lærerteamene er gitt strukturer 

og handlingsrom til å være undersøkende, lærende og utviklende i egen 
praksis, både i og mellom utviklingsaksjonene. Lærerne har, i tillegg til 
lærerteamenes LS-arbeid, deltatt i lærings- og utviklingsprosesser i sam- 
let kollegium og i små grupper på tvers av team. Alle teamene har også 
hatt en representant i skolens utviklingsgruppe. Denne organiseringen 
har gitt koordinerte og varierte samarbeidsarenaer, demokratiske pro- 
sesser og en fruktbar balanse mellom autonomi i teamene og helhetlig 
utviklingsarbeid i organisasjonen. Her finner vi flere likhetstrekk med 
Engeströms (1987) nettverk av team og prosesser for «boundary crossing» 
(Engeström & Sannino, 2010). Gjennom å avklare og skriftliggjøre pro- 
sjektets rammer og å bygge på skolens etablerte strukturer for ledelse og 
arenaer for kollegasamarbeid har lærerutdannerne bidratt til forutsigbar- 
het for deltakerne og organisatorisk stabilitet i utviklingsarbeidet. 

Av studien framgår det at utviklingsgruppa har vært en viktig arena 
for koordinert og helhetlig ledelse av de mange utviklingsprosessene i 
organisasjonen, inkludert organisatorisk tilrettelegging. Organisatoriske 
justeringer som er gjort i løpet av prosjektperioden, viser en kombinasjon 
av stabilitet og fleksibilitet i utviklingsarbeidets strukturer som både har 
styrket prosjektets lærings- og utviklingsprosesser og gitt deltakerne ver- 
difulle erfaringer innenfor organisatorisk tilrettelegging for prosessdre- 
vet utviklingsarbeid. Modellen «Kollektiv læring og ledelse i skolebasert 
kompetanseutvikling» (Vasseljen, 2020), som visualiserer prosjektets are- 
naer for kollektive lærings- og utviklingsprosesser og interaksjonen mel- 
lom disse, er både en dokumentasjon av utviklet kunnskap i prosjektet, 
et redskap for å etablere og bevare en felles forståelse av utviklingsarbei- 
dets prosesser og et redskap for videreføring av kunnskap til framtidige 
utviklingsprosjekt. Lærerutdannernes organisatoriske støtte i utviklings- 
arbeidet har bidratt til organisatoriske avklaringer, stabile, men fleksible 
organisatoriske rammer, distribuert og koordinert ledelse og en helhetlig 
struktur med interaksjon mellom utviklingsarbeidets mange prosesser 
og arenaer. 

Funn knyttet til kategorien «Prosess-støtte» viser forskende og pro- 
sessorienterte lærerutdannere som i tillegg til å styrke lærerteamenes 
LS-prosess også har vært aktive konstruktører av den kollektive, utfor- 
skende samtalen (Huzzard et al., 2010) i møter med utviklingsgruppa, 

kollegiet og skolelederne. Studien viser at LS, aksjonsforskning og KHAT 
har vært gode verktøy for praksisforankrede, analytiske og utforskende 
prosesser. Prosessene har bidratt til å myndiggjøre praktikerne, og 
lærerutdannerne har gått inn i formativt intervenerende forskerroller 
(Engeström & Sannino, 2010, s. 15) i den hensikt å støtte og stimulere 
praktikerne til eierskap, kompetansebygging og kvalitet i utviklingspro- 
sessene. Utviklingsarbeidet kan beskrives som en fireårig utviklingsspi- 
ral med ni LS-sløyfer som utviklingsaksjoner, der hver aksjon skjer i et 
samspill mellom lærerteam, kollegium, utviklingsgruppe, skoleledelse og 
lærerutdannere. Lærerutdannernes rolle har vært å støtte og stimulere 
til læring og utvikling gjennom å bringe forskning, prosessverktøy og 
ekstern kunnskap inn i den lokale utviklingsspiralen. Selv om prakti- 
kerne har sittet i førersetet, har lærerutdannerne, gjennom presentasjon 
av mirrordata og introduksjon av prosessverktøy og teori, hatt kraftfulle 
stemmer i utviklingsarbeidet. Vi finner at lærerutdannerne har hatt et kri- 
tisk og lærende blikk på egen rolle. De har etterspurt praktikernes ønsker 
for og utbytte av samarbeidet, initiert forventningsavklaringer, respek- 
tert praktikernes avgjørelser og hele tiden søkt å møte praktikerne med 
positiv støtte og motiverende stimuli i deres nærmeste utviklingssone. 

Gjennom kontinuerlig forskning, presentasjon av mirrordata (Cole & 
Engeström, 2007) og member-checking (Lincoln & Guba, 1985) i form av 
kollektive analyse- og refleksjonsprosesser har lærerutdannerne invitert 
til samskapt forskning, modellert forskningsbasert utviklingsarbeid og 
gitt praktikerne verktøy for å kunne ivareta en forskende tilnærming i 
framtidige utviklingsprosjekt. Forskningsarbeidet har rettet deltakernes 
oppmerksomhet mot lærerteamenes og skolens aktuelle utviklingsnivå 
(Vygotsky, 1978), eller nåværende hverdagshandlinger, og deres nærmeste 
utviklingssone der ny kollektiv praksis kan utvikles (Engeström, 1987). 
Studien viser at lærerutdannernes presentasjon av mirrordata har syn- 
liggjort prosjektets positive utvikling, styrket praktikernes grunnlag for 
vurderinger og valg av aksjoner (Postholm, 2007) og bevisstgjort både 
lærere og ledere på verdifull kompetanse i egen organisasjon. Fordi den 
kontinuerlige forskningen både har støttet utviklingsarbeidet gjennom 
de ni aksjonene og resultert i publikasjoner som er tilgjengelige for andre, 
vil den ha både intern og ekstern nytte. 


532 


LARERUTDANNERENS ROLLE | SKOLEBASERT KOMPETANSEUTVIKLING 


I sitt arbeid med å stimulere til kollektiv og kraftfull refleksjon (Søn- 
denå, 2004), kunnskapsbygging og praksisutvikling har lærerutdannerne 
initiert refleksjonsprosesser som innholdsmessig har pendlet mellom 
praksis, innsamlet data og teori (Postholm, 2007). Deres presentasjon 
av mirrordata, henvisning til styringsdokument, introduksjon av teori 
og bruk av analyseverktøy har, i møte med praktikernes erfaringer og 
kunnskap, bidratt til kollektive analytiske læringsprosesser og samskapt 
læring (Elden & Levin, 1991). 

Ledere og lærerutdannere har samarbeidet om å være bindeledd, eller 
«boundary subjects» (Huzzard et al., 2010), mellom de ulike arenaene og 
gruppene i prosjektet. Lærerutdannerne har gjort prosessledere og skole- 
ledere oppmerksomme på betydningen av å ha blikk for spirer til nyten- 
king og ekspansiv læring (Engeström, 2001) i teamenes LS-arbeid, og 
dette har ledet til utvikling av strukturer og prosesser som har økt kvali- 
teten i LS-sløyfenes erfaringsdeling, og som kan løfte innovative proses- 
ser og kraftfull refleksjon (Søndenå, 2004) fra team til organisasjonsnivå. 

Lærerutdannernes utvikling av prosessmal for teamenes LS-ar- 
beid har bidratt til økt kvalitet i LS-sløyfene. Prosessmalen har styrket 
lærerteamenes selvstendighet i LS-arbeidet, invitert teamets lærere til 
kollektiv ledelse av teamsamtalene og blitt et verktøy for profesjonelle 
læringsfellesskap (Vescio et al., 2008) som kan videreføres til framtidige 
utviklingsprosesser. 

Metakommunikasjon rundt prosjektets prosesser, i samspill med pro- 
sessverktøy og modeller, har styrket praktikernes bevissthet og reflek- 
sjon rundt individuelle og kollektive lærings- og utviklingsprosesser 
og bygd kollektiv prosesskompetanse innenfor undersøkende og kunn- 
skapsbyggende prosesser. I disse prosessene har lærerutdannerne foran- 
kret utviklingsprosjektet i styringsdokumenter og teori om profesjonelle 
læringsfellesskap (Vescio et al., 2008) og profesjonalisering innenfra 
(Dahl, 2016), og synliggjort og kommentert de koordinerte utviklings- 
prosessene mellom team, kollegium og utviklingsgruppe. 

Det framgår av studien at den skolebaserte kompetanseutviklingen 
og samarbeidet mellom praktikere og lærerutdannere har vært i utvik- 
ling fra hovedsakelig handlingsorienterte, organisatoriske og leder- 
styrte prosesser i prosjektets startfase til stadig mer demokratiske og 

meningsorienterte prosesser (Hoekstra & Korthagen, 2011). Prosjektets 
fokus har ekspandert fra teamenes LS-arbeid til å favne både samspillet 
mellom de ulike faktorene i virksomheten og lærings- og ledelsesproses- 
ser på organisasjonsnivå (Engeström, 1987, 2001). Lærernes kunnskap om 
tilrettelegging for kollektive, utforskende lærings- og utviklingsprosesser 
på lærernivået har hatt direkte overføringsverdi til lærernes planlegging 
av elevenes læringsprosesser. Der lærerutdannerne og skoleledelsen i pro- 
sjektets startfase vektla opprettelse av prosesslederroller og fordeling av 
ansvar, har det utover i prosjektet vokst fram et distribuert og relasjonelt 
ledelsesperspektiv der oppmerksomheten er flyttet fra definerte lederrol- 
ler til ledelse forstått som et samspill mellom de formelle lederne, lærerne, 
situasjonen, strukturer og verktøy (Spillane et al, 2004). Ved prosjektslutt 
ledes ikke utviklingsarbeidet av skoleledere og prosessledere alene, men 
også av engasjerte lærere uten formelt lederansvar og gjennom strukturer 
og verktøy som LS og den utviklede prosessmalen. 

Studien viser lærerutdannere som gjennom emosjonell støtte har 
verdsatt lærernes praksisnære kunnskap, vært støttende i utfordrende 
endringsprosesser, synliggjort utviklingen av lokal utviklingskompe- 
tanse og inspirert lærerne til å være kollektivt utforskende i egen prak- 
sis. Motiverte lærere har vist ansvarlighet og vært aktive bidragsytere i 
kollektive og utforskende læringsprosesser. Lærerutdannernes organisa- 
toriske støtte har bidratt til helhetlig, distribuert og koordinert ledelse 
av den skolebaserte kompetanseutviklinga og etablering av forutsig- 
bare, men fleksible rammer og strukturer. Skoleledelsen har, i samarbeid 
med lærerutdannerne, utviklet strukturer for koordinerte lærings- og 
utviklingsprosesser som vil ha overføringsverdi til senere utviklings- 
prosjekt. Gjennom forsknings- og kunnskapsbasert prosess-støtte og 
metakommunikasjon har lærerutdannerne bidratt til utvikling av lokal 
kompetanse innenfor undersøkende og kunnskapsbyggende prosesser 
(Postholm, 2018). Praktikernes elevkunnskap, læreplankunnskap, pro- 
fesjonsspråk og kunnskap knyttet til kollektive utforskende lærings- 
prosesser, skoleutvikling og organisatorisk læring er styrket. Lederne 
har erfart betydningen av å gi tilpasset støtte og stimuli til lærerne i 
utviklingsprosessene, og de har sett verdien av å bringe spirer til utvik- 
ling fra team til organisasjonsnivå. Vi finner at det er utviklet lærings- og 

utviklingskompetanse i organisasjonen (Klev & Levin, 2009), lærernes 
profesjonsfellesskap er styrket, og både lærere og ledere er rustet for del- 
takelse i prosesser der profesjonalisering innenfra komplementer myn- 
dighetenes utviklingsstrategier utenfra (Dahl, 2016). 


Konkluderende refleksjoner 


Profesjonalisering innenfra fordrer praktikere som gjennom kollektive 
prosesser forvalter normer og standarder, bygger kunnskap og kompe- 
tanse og driver aktiv skoleutvikling. Studien som her er presentert, gir 
kunnskap om hvordan forskende og prosessorienterte lærerutdannere 
kan være støttespillere og pådrivere i en skoles etablering av profesjonelle 
læringsfellesskap og implementering av kollektive og utforskende lærings- 
og utviklingsprosesser. Ved Sjøsiden barneskole har skolens lærere og 
ledere vært utviklingsarbeidets eiere og beslutningstakere. Studien viser 
lærerutdannere som har stimulert praktikernes ni utviklingsaksjo- 
ner gjennom emosjonell støtte, organisatorisk støtte og prosess-støtte. 
Deres emosjonelle støtte har vært rettet mot å styrke praktikernes tillit 
til egen kunnskap og utviklingskompetanse, å støtte utviklingen av et 
kollektivt utforskende læringsmiljø og å motivere praktikerne til profe- 
sjonell ansvarlighet, praksisutvikling og kunnskapsbygging. Innenfor 
organisatorisk støtte har lærerutdannerne initiert og samarbeidet med 
skoleledelsen om etablering av forutsigbare, men fleksible strukturer og 
ledelse av helhetlig skolebasert kompetanseutvikling gjennom distribu- 
ert og koordinert ledelse. Kategorien «Prosess-støtte» viser forskende 
og prosessorienterte lærerutdannere som gjennom introduksjon av LS 
og andre prosessverktøy, og gjennom å sammenholde intern kunnskap 
med mirrordata og ekstern kunnskap, har styrket de kollektive lærings- 
og utviklingsprosessene i prosjektet og bidratt til utvikling av kollektive 
FoU-ferdigheter ved skolen. 

Skolebasert kompetanseutvikling og utviklingsmetoder der lærere er 
forskende i egen praksis, representerer en ny lærerutdanningsvei og en 
dreining fra resept- og svarkultur til en spørre- og undringskultur (Tiller 
& Brekke, 2013). Definerer vi kultur som en gruppes handlinger og de 
overbevisningene de knytter til sine handlinger (Wolcott, 2008), finner vi 

at en kulturendring fordrer bade praksisendring og nytenkning. Studien 
viser at det i lopet av de ni LS-sloyfene har foregatt mange prosesser som 
kan betegnes som praksisendring, nytenking, utvikling av profesjonelle 
leringsfellesskap og spirer til kulturendring og profesjonalisering innen- 
fra. Studien gir imidlertid ikke grunnlag for å hevde at disse prosessene 
er konsolidert og etablert som ny kollektiv aktivitet (Engeström, 1987) 
i organisasjonen. Lærerutsagn som «LS har vært litt pes, men vi ten- 
ker annerledes nå, stiller andre spørsmål» indikerer dog at en spørre- og 
undringskultur er i framvekst. Både tenkning og samarbeidspraksis er 
endret. 

FoU-prosjektet har, foruten å styrke den skolebaserte kompetanseut- 
viklinga, styrket lærerutdannernes FoU-kompetanse og bidratt til kollek- 
tiv læring og kompetansebygging mellom praktikere og lærerutdannere. 
Vi finner i skolebasert kompetanseutvikling mange arenaer der for- 
skende lærerutdannere kan delta, ikke bare for å stimulere praktikernes 
lærings- og utviklingsprosesser, men også for å bidra til samskapt læring 
der ny kunnskap genereres i samspill mellom det interne, praksisori- 
enterte perspektivet og det eksterne, vitenskapelige perspektivet (Elden 
& Levin, 1991). Slike prosesser fremmer læring hos alle deltakere, også 
lærerutdannerne. 

Abstract: This article is about capacity building within vocational pedagogy and 
action research conducted in Uganda. The R&D work had two research questi- 
ons; the first one concerns companies’ expectations of educational institutions, 
the second is about how the educational institutions can meet these expectations. 
Because there was a desire for development, it became natural for the project to be 
carried out as an action research project where, among other things, it introduced 
and developed specific tools aimed for research within vocational education and 
training. The article has a vocational pedagogical/vocational didactic focus where 
work processes are the starting point for vocational education and training. The 
article’s contribution to the vocational pedagogical field documents Ugandan work 
lifes strong need for closer collaboration between companies and education, and 
that educational institutions must be action-oriented. The second result is the furt- 
her development of known tools and combinations of these for use in the imple- 
mentation of vocational pedagogy and action research projects. 

Innledning 


Hensikten med FoU-arbeidet som dokumenteres i denne artikkelen, var 
a bygge kapasitet blant det akademiske personale ved Kyambogo Uni- 
versity. Temaet er yrkespedagogisk FoU-arbeid forankret i arbeidslivets 
behov. Tilnærmingen har vært instrumentell med vekt på å introdusere 
og utvikle forskningsmetoder/verktøy som kan bidra til en yrkesrettet 
aksjonsforskning knyttet til utvikling av et masterprogram i yrkespeda- 
gogikk. Selv om tilnærmingen var instrumentell, hadde prosjektet likevel 
deltakerinvolverende og demokratiske ambisjoner. 

FoU-arbeidet har et yrkesdidaktisk utgangspunkt, der forskningsar- 
beidet har hatt som mål å utvikle og teste ut forskningsverktøy som på 
lengre sikt kunne bidra til en forbedring av yrkesutdanningen i Uganda. 

Fordi utviklingen og utprøvingen av «nye» metoder var målet i dette 
FoU-arbeidet, rettes oppmerksomhet i liten grad mot forskerrollen og delta- 
kernes opplevelser i prosessene. Likevel gjøres det noen nødvendige reflek- 
sjoner over min rolle som forsker, spesielt knyttet til makt og innflytelse. 

Yrkesutdanning har blitt et sentralt tema i den globale økonomien 
og i den sosiale utviklingen. I 2002 møttes de europeiske ministrene for 
utdanning og EU-kommisjonen, der de var enige om å styrke europeisk 
samarbeid innen yrkesopplæring (European Commission, 2002). 

I 2012 publiserte Europakommisjonen arbeidsdokumentet: «Yrkesopp- 
læring for bedre ferdigheter, vekst og jobb. Rethinking Education: Inves- 
tering i kompetanse for bedre sosioøkonomiske resultater» (European 
Commission, 2012). I dette dokumentet uttryktes det at yrkesutdanning 
er motoren for innovasjon og vekst. Det å utnytte yrkesutdanningens 
potensial for sosioøkonomisk utvikling og vekst er ikke unikt for Europa, 
men er en global trend. 

I 2012 arrangerte UNEVOC en konferanse om yrkesutdanning, der det 
var bred enighet om at yrkeskompetanse vil være avgjørende i fremtiden, 
og viktigheten av et sterkt samarbeid mellom arbeidsliv og utdanningsin- 
stitusjoner (UNEVOC, 2012). UNEVOC Bonn Declaration sier følgende: 
«If education is the key to any successful development strategy, TVET is 
the master key that can alleviate poverty, improve the quality of life for 
all and help achieve sustainable development” (UNEVOG, 2012). World 
for Education Forum - Framework for Action Education 2030 - «Mot 

en inkluderende og likeverdig utdanning og livslang læring for alle» 
uttrykte eksplisitt behov for kvalitativt god yrkesopplæring» (World for 
Education Forum, 2015, s. 8). 

Blant annet med bakgrunn i det som er nevnt ovenfor, har det i løpet av 
det siste tiåret vært en økende interesse for forskning på yrker og yrkes- 
utdanning både i Europa og i Afrika (McGrath, 2012; McGrath & Powell, 
2016; Arinaitwe & Sannerud, 2019; Sannerud, 2019). 


Yrkespedagogikken internasjonalt 

Ettersom prosjektet handlet om yrkespedagogikk og at masterprogram- 
met heter «Master of Vocational Pedagogy», kan det være hensiktsmessig 
å klargjøre den internasjonale forståelsen av begrepet yrkespedagogikk. 
Gjennomgangen nedenfor tematiserer ulike aspekter av begrepet og er 
hovedsakelig basert på en rapport fra den virtuelle konferansen: «Vocatio- 
nal pedagogy - What it is, why it matters and how to put in into practice», 
organisert av UNEVOC mai 2014. Omtrent 200 deltakere fra 65 forskjel- 
lige land og fra forskjellige regioner deltok pa internettkonferansen. 

Malet med konferansen var å diskutere begrepet yrkespedagogikk - 
hva det er, hvorfor det er viktig, og hvordan lærere kan sette yrkespe- 
dagogikken ut i praksis. Resultatene fra konferansen var relativt klare: 
Til tross for ulike kontekster og kulturer var det en bemerkelsesverdig 
konsistens i synspunktene på hva begrepet yrkespedagogikk innebærer. 
Yrkespedagogikk er ikke et «vanlig» begrep, men snarere et begrep som 
brukes av de som arbeider innenfor fag- og yrkesopplæring. Et mer 
vanlig begrep er yrkesutdanning/yrkesopplæring som VET, TVET og 
BTVET. Det siste, BT VET, er et begrep som brukes i dokumentet Skilling 
Uganda - BTVET Strategic Plan 2012/3-2021/2 (2012). 

VET, TVET og BTVET er begreper som står for yrkesopplæring innen- 
for ulike systemer i forskjellige land. Det er i flere land et samspill mellom 
arbeidsliv og utdanningssystem. Basert på utlegningen ovenfor kan det 
være grunn til å hevde at yrkesopplæring i «vestlige» land nødvendigvis 
ikke er så forskjellig fra yrkesopplæringen som praktiseres i for eksempel 
Uganda. Oppsummert er yrkespedagogikken et kunnskaps- og virksom- 
hetsområde rettet mot læring av yrker i skole og bedrift. 

Det yrkespedagogiske feltet - fag og yrkesopplæring 
Nedenfor presenterer jeg min forståelse av yrkesfaglig arbeid, opplæring 
og forskning som er innrammingen for denne artikkelen. Jeg definerer 
fire områder (figur 1): 


1. Bedriften der yrkesfaglig arbeid og yrkesfaglig læring foregår. Plan- 
lagt læring og ikke-planlagt læring (utgangspunktet for yrkesfaglig 
opplæring). 

2. Den videregående skole. Opplæring i henhold til læreplanen finner 
sted. Læringsutbytte skal være i samsvar med læreplaner og beho- 
vene i arbeidslivet. 

3. Institusjonene for yrkesfaglærerutdanning. Læringsutbytte skal være 
i samsvar med fagplaner og den kompetanse som yrkesfaglærere tren- 
ger i arbeidet i videregående skole, både pedagogisk og yrkesfaglig. 

4. Institusjoner/universiteter som utdanner yrkesfaglærere, som også 
har forskning i fokus. Institusjonene bør rette oppmerksomhet mot 
alle de tre andre områdene, og gjennomføre forskning innenfor de 
tre områdene. 


Figur 1 Det yrkespedagogiske feltet 


544 


YRKESRETTET AKSJONSFORSKNING DER ARBEIDS-/PRODUKSJONSPROSESSER 


Det yrkespedagogiske feltet kan oppsummeres som en kinesisk eske der 
de fire områdene definerer feltet. Figuren må ikke forstås som et hierarki 
med universitetet på toppen. 


Den ugandiske casen - FoU-arbeidets kontekst 


I 2009 ble Kyambogo University (Uganda), Upper Nile University 
(Sudan) og OsloMet - storbyuniversitetet (Norge) enige om å utvikle 
et mastergradstudium i yrkespedagogikk under NOMA-programmet 
finansiert av Norad. Målet med dette prosjektet var å utvikle kunn- 
skapen om yrkesutdanning og bygge kapasitet innen forskning og 
utviklingsarbeid. OsloMet og KyU hadde ansvaret for å gjennomføre 
programmet, med et vesentlig faglig bidrag fra OsloMet. Programmet 
førte til at 52 studenter fra Sudan og Uganda gjennomførte studiet, og 
til en betydelig kapasitetsbygging blant det akademiske personalet. De 
fleste masteroppgavene dokumenterer mangelfull opplæring, og man- 
gel på verktøy og materialer ved yrkesutdanningsinstitusjonene. Det 
betyr at masteroppgavene i store trekk bar preg av elendighetsbeskriv- 
elser av en yrkesopplæring som i liten grad fungerer tilfredsstillende. 
Kato og Nsibambi (2014, 2017) analyserte 15 masteroppgaver utført av 
studenter fra Sør-Sudan og Uganda, som bekrefter nettopp dette. Sita- 
tet nedenfor er hentet fra en av masteroppgavene som understreker 
problemet: 


The findings indicated that the institutions operate in isolation from the wor- 
Id of work and are not well equipped. Thus the training in the institutions is 
theoretical with negligible hands-on learning. Besides, the curriculum used is 
outdated and does not adequately match the labor market requirements of an 


electrician of the day. (Kato & Nsibambi, 2014 s. 13) 


Basert på et praktisk og akademisk fundament bygd gjennom NOMA- 
programmet var KyU interessert i en videreutvikling av FoU-arbeidet. 
Mot slutten av NOMA-programmet oppsto en «ny tenkning» tematisert 
som handlings- og fremtidsorientert forbedringsarbeid. 

Samtidig ble to viktige dokumenter publisert av ugandiske myndig- 
heter, Skilling Uganda og Uganda Vision 2040. På samme tid står Uganda 


545 


KAPITTEL 20 


overfor et behov for kompetanse for fremtidig oljefeltutbygging. Den 
strategiske planen med tittelen Skilling Uganda (2012) indikerer et para- 
digmeskift for kompetanseutvikling i Uganda (Ministry of Education & 
Sports, 2012). Hovedmålet er å skape ferdigheter og kompetanser som 
er relevante for arbeidsmarkedet, og som skal føre til økt sysselsetting, 
produktivitet og vekst. Uganda Vision 2040 er et dokument som uttryk- 
ker ugandisk fremtid. I forordet er følgende formulert: «A Transformed 
Ugandan Society from a Pleasant to a Modern and Prosperous Country 
within 30 years» (Republic of Uganda Vision 2040, s. 3) Dette betyr at det 
ønskes en sosioøkonomisk utvikling som styrker mulighetene for å bli et 
moderne samfunn. 

Rapporten fra CNOOC, Total & Tullow om olje- og gassproduksjon 
i Uganda uttrykker et behov for flere tusen personer med yrkeskom- 
petanse innen oljeindustrien som er under utvikling (CNOOC, Total 
& Tullow, 2014). Dette betyr kompetanse i henhold til internasjonale 
standarder for bygging og drift av olje- og gassinstallasjoner. Yrkesut- 
danningssystemet (minst en håndfull yrkesfaglige skoler) i Uganda bør 
kunne utdanne unge og voksne til et nivå som gir muligheter for spesi- 
alisering i oljeindustrien. 

I 2013 lanserte Norad Norhed-programmet, som ga muligheter for 
finansiering av en videreutvikling av masterprogrammet i yrkespeda- 
gogikk. Med bakgrunn i erfaringer fra NOMA-programmet og Kato 
og Nsibambis oppsummering av masteroppgaver produsert under 
NOMA-programmet (Kato & Nsibambi 2014) ble det besluttet å søke 
midler fra Norhed-programmet med tittelen «Master in Vocational Peda- 
gogy» med følgende intensjoner formulert i prosjektbeskrivelsen: «Lang- 
siktig, økte muligheter for bærekraftig arbeid for ungdom og voksne, og 
redusere gapet mellom yrkesutdanningen og arbeidslivets kompetanse- 
krav». Det innebærer tilstrekkelig kapasitet blant ansatte ved KyU, et nært 
samarbeid mellom KyU, yrkesutdanningsinstitusjoner og arbeidslivet. 
Det synes å være et stort behov for en handlings- og utviklingsorientert 
FoU-tilnærming i den hensikt å forbedre yrkesutdanningen i Uganda. I 
dette perspektivet vil et nytt handlingsorientert masterstudium i yrke- 
spedagogikk være sentralt. 

I dokumentene som nevnes ovenfor, uttrykker ugandiske myndigheter 
et behov for yrkeskvalifikasjoner, og en kommende oljeindustri et behov 
for spesifikke faglige kvalifikasjoner. Et antall masteroppgaver i yrkespe- 
dagogikk beskriver et behov for relevant opplæring og samarbeid mellom 
utdanning og arbeidsliv (Kato & Nsibambi, 2014, 2017). 

Høsten 2013, i forkant av prosjektstart, ble det gjennomført flere interne 
og eksterne workshoper i den hensikt å sikre forankring av prosjektet 
både internt og eksternt. Søknaden om finansiering ble innvilget, og pro- 
sjektet startet opp januar 2014 med interne faglige workshoper. Samtidig 
ble det gjennomført noen eksterne workshoper og møter med yrkesut- 
danningsinstitusjoner og arbeidslivsorganisasjoner der hensikten var å 
forankre prosjektet og masterstudiet hos eksterne interessenter. 


Problemstillinger 


Kvaliteten og relevansen i yrkesutdanningen i Uganda er ikke tilfreds- 
stillende. Det er lite samarbeid mellom yrkesutdanningsinstitusjoner, 
bedrifter og høyere utdanning. Forskningen er for det meste undersø- 
kelser som avdekker «elendighet», med oppsummeringer og anbefalin- 
ger om hva som bør gjøres. Ut fra denne situasjonen ble det diskutert 
muligheter for en handlingsorientert tilnærming med «praktiske meto- 
der» som kunne hjelpe med kvalitetsutvikling i den ugandiske yrkesut- 
danningen. Samtidig var det et behov for å beholde en tilnærming som 
sikret et forskningsbasert FoU-arbeid. Et sentralt spørsmål ble dermed: 
Hvordan utvikle en aksjonsforskningstilnærming som spesifikt retter seg 
mot forbedring av yrkesutdanningen i Uganda? Under denne problem- 
stillingen kan det presiseres to forskningsspørsmål: 


1) Hva mener arbeidsliv, utdanningsinstitusjoner og utdanningsmyndig- 


heter er nødvendige tiltak for å forbedre yrkesutdanningen i Uganda? 


Det første forskningsspørsmålet er knyttet til det som presenteres neden- 
for under overskriften: «Hva sier de eksterne interessentene?» Selv om 
disse aktivitetene startet i forkant av Norhed-prosjektet, ble det etter 
hvert parallelle aktiviteter (figur 2). 

2) Hvilke praktiske og handlingsorienterte forskningstilnærminger kan 
være et bidrag for å tilfredsstille arbeidslivet- og myndighetenes forvent- 


ninger til samarbeid og kvalitetsutvikling i yrkesutdanningen i Uganda? 


Det andre forskningsspørsmålet er knyttet til det som defineres som 
interne aktiviteter organisert og gjennomført av KyU og OsloMet, der 
OsloMet hadde en rolle som bidragsyter knyttet til kapasitetsbygging 
innenfor aksjonsforskning. 


Forskningsdesign - metodologi 


Forskningsdesignet var handlingsorientert og ble bestemt i samarbeid 
med deltakerne i prosjektet. Målet var å utvikle et konsept som kunne 
benyttes i forbedringsarbeid i yrkesutdanningen. Det ble gjennomført 
aksjoner og innsamling av empiri både internt på KyU og eksternt, blant 
andre fra Directorate for Industrial Training, Federation of Ugandan 
Enterprises, Uganda Small Scale Industries, Uganda National Associa- 
tion of Building, Civil Engineers and Contractors. Forankring av det nye 
masterprogrammet var avgjørende, derfor ble det gjennomført indivi- 
duelle møter, frokostmøter og workshoper/seminarer der myndigheter, 
bedrifter og arbeidslivsorganisasjoner var invitert. De eksterne og interne 
aktivitetene foregikk nokså parallelt, der de interne aktivitetene kunne 
ha innvirkning på de eksterne, og omvendt (figur 2). 


auasi Nå-situasjon 
Na-situasjon Na-situasjon J 


Refleksjonsfase 


Refleksjonsfase Refleksjonsfase ease Eksterne 
Planfase Planfase aktiviteter 
Aksjonsfase Aksjonsfase i 
Observasjonsfase | Observasjonsfase | 
Nå-situasjon Nå-situasjon Nå-situasjon 
Refleksjonsfase Refleksjonsfase Refleksjonsfase m 
Planfase Planfase Planfase sneer 
Aksjonsfase Aksjonsfase Aksjonsfase 
Observasjonsfase Observasjonsfase Observasjonsfase 


a_y 
Tid 
Figur 2 Parallelle aktiviteter i FoU-arbeidet 

Fordi det var viktig å sikre eierskap og involvering hos det akade- 
miske personalet der KyU og OsloMet skulle utvikle noe sammen, var 
det enighet om at den første workshopen skulle gjennomføres som et 
fremtidsverksted (Jungk & Miellert, 1989), og ble ledet av meg. Ettersom 
jeg som forsker er opptatt av demokratiske prosesser, myndiggjøring 
og transparens, ble fremtidsverksted introdusert. Nedenfor presenteres 
fremtidsverkstedet som arbeidsform og det teoretiske fundamentet som 
arbeidsformen hviler på. 

Både de eksterne og interne aktivitetene kan betraktes som «små» 
aksjoner der faglig utvikling ble drevet fremover av deltakerne i veksel- 
virkning med de eksterne og interne aktivitetene. 


Empiri, analyser, validitet og etiske betraktninger 


I dette avsnittet presenteres hva det empiriske materiale består av, hvor- 
dan det blir analysert, validitet og hvilke etiske overveielser jeg har gjort 
som forsker. 


Empiri og analyser 

Det empiriske materialet består av forskjellige notater og referater som 
«naturlig» ble til i gjennomføringen av prosjektet. Det empiriske materi- 
alet er relatert til både eksterne og interne aktiviteter. Eksterne aktiviteter 
er: notater og referater fra møter med representanter fra arbeidslivet og 
referater og notater fra symposiene. Det empiriske materialet relatert til 
de interne aktivitetene er basert på følgende: referater, notater, tilbakemel- 
dinger og deltakerevaluering av workshoper der de faglige diskusjonene 
om hvordan forskningen kunne bidra til forbedring av yrkesopplærin- 
gen fant sted. Analysen av det empiriske materialet, både fra eksterne og 
interne aktiviteter, ble ledet av meg som «ekstern» forsker i samarbeid 
med deltakerne i prosjektet. Analysene ble gjort i fellesskap i «forsknings- 
verksteder» der det empiriske materialet systematisk ble bearbeidet med 
en intensjon om å danne et grunnlag for å utarbeide metoder og verktøy 
som kunne være relevante for aksjonsforskning som spesifikt rettes inn 
mot yrkesutdanningsfeltet (tabell 1). Analysene er inspirert av Kvale og 
Brinkmann (2015) meningsfortetting i fem trinn. 

Tabell 1 Tolkningskontekster og valideringsfellesskaper (Kvale & Brinkmann, 2015) 


«Informantenes» muligheter til å gi respons/ Deltakerne i eksterne og _ Deltakervalidering 


kommentarer til referater og notater fra interne aktiviteter 

aktiviteter 

Forståelse av det empiriske materialet i lys Forskningsfellesskapet Forskervalidering 
av offentlige dokumenter og utvikling av ved KyU (det akademiske 


konsepter for forbedringsarbeid (yrkesrettet personalet) 
aksjonsforskning) 


Validering var en kvalitetskontroll gjennom hele forskningsprosessen. 


Selv om prosjektet ikke er en undersøkelse der det empiriske materiale er 


basert på intervjuer, kan likevel Kvale og Brinkmanns (2015) syv stadier i 


valideringen være en norm. 


1) 


2) 


3) 


4) 


5) 
6) 


7) 


Tematisering. Forankring internt ved KyU, i arbeidsliv og i offent- 
lige dokumenter avdekker et tydelig behov for forbedringsarbeid 
innenfor yrkesopplæring (FoU- arbeidets gyldighet). 

Planlegging. Forskningsdesignet har til hensikt å produsere kunn- 
skap og handlinger som skal bidra til ønsket utvikling både for 
individ og samfunn. 

Informanter og deltakere i prosjektet er etter alt å dømme troverdige 
(intern validitet) og har kunnskap om temaet (Heldbjerg, 1997). 
Alt empirisk materiale er i form av tekst i skrevne referater og 
notater. 

Analysen er gjennomført i fellesskap i ulike workshoper. 
Validering. Alt empirisk materiale har vært tilgjengelig både for 
interne og eksterne deltakere for gjennomlesning og tilbakemeldin- 
ger. Interne og eksterne deltakere har samarbeidet om planlegging 
og gjennomføring av aktiviteter. 

Rapportering. Det er har vært et mål å være mest mulig transpa- 
rent. Det vil si at alle dokumenter som gjelder prosjektet, ble gjort 
tilgjengelige for deltakerne. 


Gjennom disse stadiene har det i stor grad vært mulig å sikre en viss 


validitet. Jeg viser også til mine etiske refleksjoner nedenfor, som kan 


knyttes til hvert av de syv stadiene. Det kan også hevdes at FoU-arbeidets 

resultater er overførbare (ekstern validitet) til lignende behov/situasjoner 
for yrkesrettet aksjonsforskning (Heldbjerg, 1997). 


Etiske betraktninger 

Når en som forsker arbeider i prosjekter hvor en representerer donor 
(finansieringen), er det viktig å være klar over hva dette kan bety for makt 
og posisjon. At jeg er norsk/europeisk og representerer en forskningstra- 
disjon som er ukjent for deltakerne, kan også ha en betydning for 
maktforholdene. Prosjektet ble gjennomført både i utdanningsfeltet og 
arbeidslivsfeltet, der jeg som forsker og agent med min habitus ofte opp- 
trådde på vegne av, og i samarbeid med, min oppdragsgiver (Norad). 

Rollen som forsker på den ene siden og innovatør på den andre siden 
er ikke uproblematisk. Min habitus, som blant annet består av verdier, 
holdninger og kompetanse, vil pregemeg som forsker og innovatør på 
ulike mater’. Til å reflektere over og diskutere makt og posisjoner kan 
Bourdieu bidra til å begrepsfeste disse fenomenene. Mine refleksjoner her 
er ikke uttømmende eller dype, men snarere en oppfordring om at forske- 
rens bias bør være en sentral diskusjon i alle aksjonsforskningsprosjekter. 
Med noen «tydelige» begreper som kan belyse fenomenene, bør spesielt 
validiteten i denne type forskning kunne styrkes. 

I det videre brukes Bourdieus (1977) termer* som en ramme for de 
etiske betraktningene. Prosjektet ble gjennomført i et felt, altså i utdan- 
ningssystemet, som igjen består av delfelter. I dette tilfellet blir delfeltet 
yrkesutdanningsfeltet i Uganda. I yrkesutdanningsfeltet (delfeltet) ope- 
rerer blant andre yrkesfaglærere og allmennfaglærere som driver opplæ- 
ring til yrker, som i Bourdieus termer blir betegnet som agenter. 


1 Forskersubjektiviteten knytter jeg først og fremst til tolkning og analyse av det empiriske ma- 
terialet. Min subjektivitet utviklet i hverdagsliv, arbeidsliv og utdanning er uløselig knyttet til 
hvordan jeg tolker det empiriske materialet, og til hvilke vinklinger og perspektiver jeg velger i 
fremstillingen (Sannerud, 2005). Håkan Törnebohm (1986) opererer med begrepet forskerpara- 
digme, som han betrakter som en struktur i en persons private verden som omfatter interesse, 
kompetanse, verdensbilde og vitenskapssyn som jeg mener både eksplisitt og implisitt skinner 
gjennom i mitt forskningsarbeid. Disse fire elementene kan benyttes som en sammenfatning av 
min forskerposisjon og min forskersubjektivitet. Slik jeg forstår Törnebohm (1986), er ikke disse 
fire elementene en tilstand, men snarere dynamiske egenskaper, der samspillet mellom dem en- 
drer seg gjennom forskningsarbeidet. 

2 For at det ikke skal være nødvendig å henvise hele veien, skrives Bourdieus begreper i kursiv. 

Hvis en fortsatt forholder seg til delfeltet yrkesutdanning i Uganda, sa 
er yrkesutdanningsinstitusjonene institusjoner som tilbyr yrkesutdan- 
ning til ungdom. Innenfor dette delfeltet operer agenter med sin særegne 
habitus. Betegnelsen agent brukes om personer som har interesser innen- 
for et felt, som for eksempel yrkesfaglærere som deltar i sosiale praksiser 
innenfor delfeltet yrkesutdanning. Lærerne har ifølge Bourdieu en habi- 
tus som defineres som: et system av disposisjoner som «tillater mennesker 
å handle, tenke og orientere seg i den sosiale verden» (Tarrou Høstmark, 
1995, 8. 69)?. Habitus kan dermed forstås som en persons væremåte med 
bakgrunn i hans/hennes erfaringer og livshistorie. 

Fordi dette prosjektet ble gjennomført i utdanningsfeltet, kan også 
Bourdieus teorier om undervisningssystemet være sentrale i diskusjonen, 
ikke minst i forhold til forskerens posisjon og status. I dette prosjektet, 
der jeg som forsker representerer donorlandets myndigheter, vil forhol- 
dene ligge godt til rette for å utøve symbolsk vold ut fra den makt det 
kan ligge i å bestemme over de økonomiske ressursene og de sanksjons- 
muligheten dette gir. Den handlingsrettede tilnærmingen som betyr at 
jeg som forsker, i tillegg til å opparbeide empirisk materiale i feltet, også 
er innovatør, og dermed utfører pedagogiske handlinger som skjer med 
pedagogisk autoritet gjennom pedagogisk arbeid. 

Kulturbegrepet har en særlig plass i pedagogiske handlinger og peda- 
gogisk arbeid. Bourdieus tese 1: «Enhver pedagogisk handling er objektivt 
sett en symbolsk vold fordi den påfører en kulturell vilkårlighet ved hjelp 
av vilkårlig makt» (Høstmark Tarrou, 1995, s. 77) *. I denne setningen er 
det tre «nye» begreper som kan være aktuelle i diskusjonen. Det første 
dreier seg om påføring av kulturell vilkårlighet som kan knyttes til Oslo- 
Met og den yrkespedagogiske kulturen som råder der, men også til min 
egen kulturelle bakgrunn gjennom for eksempel oppvekst, utdanning og 
arbeid i ulike miljøer. Vilkårligheten (tilfeldigheten) i at jeg som forsker 
er født der jeg er født, min utdanning og praksis som håndverker og inge- 
niør, og vilkårlige valg som er gjort opp gjennom årene, trekkes med og 


3 — Tarrou Høstmark viser til Broady, 1990, s. 228, i sin Dr.philos.-avhandling Komparativ analyse av 
to fagkulturer (1995), Universitet i Trondheim. 

4 — Høstmark Tarrou, 1995, s. 77. Dr.philos.-avhandling. Komparativ analyser av to fagkulturer. Uni- 
versitet i Trondheim. 

påføres de som blir utsatt for mine pedagogiske handlinger. Det kan være 
makten som jeg har blitt gitt som forsker gjennom en tildelt posisjon fra 
oppdragsgiver, som for eksempel det å være prosjektleder (formell posi- 
sjon), mens en annen form for makt er den en naturlig kan ha i form av 
faglig autoritet — faglig dyktighet. 


Aktiviteter og resultater av aktiviteter 


I dette avsnittet presenteres det empiriske materialet i kondensert form 
krydret med noen få sitater som understreker budskapet i materialet. 
Først presenteres resultatene fra de eksterne aktivitetene, så de interne 
faglige aktivitetene. Forskningsspørsmål 1: 


1) Hva mener arbeidsliv, utdanningsinstitusjoner og utdanningsmyndig- 


heter er nødvendige tiltak for å forbedre yrkesutdanningen i Uganda? 


Hva sier de eksterne interessentene? 


Aktivitetene som presenteres nedenfor, er alle gjennomført med initi- 
ativ fra det akademiske personalet som deltok i prosjektet, der ideer 
og forslag ble drøftet internt før gjennomføring. Det var et tydelig 
engasjement blant interessentene sett i lys av både antall deltakere i 
møter, workshoper og symposier, og innholdsmessige bidrag. Neden- 
for presenteres empiri fra seks konkrete aktiviteter, to frokostmøter, et 
oppfølgingsmøte, et antall møter med interessenter og to symposier. I 
alle disse aktivitetene deltok det representanter både fra utdanning og 
næringsliv. Funnene som presenteres nedenfor, er resultater av analyser 
av notater og referater fra møter og symposier, og representerer interes- 
sentenes egne oppfatninger. 


Frokostmøtene 

Temaet i det første frokostmøte var «Linking Vocational Education and 
Training/research to the world of work - The Ugandan perspective» 
(januar 2013). Det deltok tjueto personer, ni fra industrien, én fra myndig- 
hetene og tolv fra KyU. Deltakerne uttrykte en tydelig forventning om et 
samarbeid mellom utdanning og arbeidsliv, samtidig som det ble uttrykt 

et behov for at KyU ma bli mer handlingsorientert og «hands-on». Som et 
resultat av et organisert gruppearbeid knyttet til frokostmøtets tema kan 
følgende oppsummeres: 


e KyU bør samarbeide med noen få bransjer og starte et pilotprosjekt 
med arbeidsplassbasert forskning. 

e KyU bør opprette «kompetansesentere» for spesifikke bransjer, og 
etablere Action Research Center basert på industrielle behov. 

e KyU bør behovsdrevne læreplaner der arbeidslivet har innflytelse 
gjennom å delta. 


Direktøren i Federation of Ugandan Enterprises (FUE) uttrykte følgende 
i møte: «We are aware of the shortfalls within our education system but 
we lack action and so it is every person's time to act and stop talking. We 
need to walk the talk». Dette sitatet er et tydelig uttrykk for en handlings- 
orientert tilnærming. Det er et behov for handling. 

Det andre frokostmøtet ble et oppfølgingsmøte (juli 2013), der resul- 
tatene fra det første frokostmøtet ble diskutert og at dette måtte føl- 
ges opp. Som et tiltak basert på uttalelsen fra direktøren ved FUE: «We 
need to walk the talk», ble det satt ned en gruppe som skulle arbeide 
videre med å utvikle samarbeide, blant annet om kulepunktene nevnt 
ovenfor. 


Møter med interessenter 

Etter disse to frokostmøtene arrangerte KyU en rekke møter med interes- 
senter, både utdanningsinstitusjoner og private organisasjoner, som The 
Directorate for Industrial Training, Federation of Ugandan Enterprises, 
Uganda Small Scale Industries, Uganda National Association of Building 
og Civil Engineers and Contractors. Temaene i møtene var hvordan man 
gjennom samarbeid kan oppnå en forbedret utdanning. Sammendraget/ 
resultatene var et tydelig ønske om en sterkere praktisk opplæring, både 
innen yrkesutdanning og i høyere utdanning. De ønsket handling for å 
forbedre yrkesopplæringens relevans knyttet til kompetansebehovene i 
bedriftene. Det fordrer et utstrakt samarbeid mellom utdanningsinstitu- 
sjoner og bedrifter. 

To symposier 

Det første symposiet (september 2015) hadde ca. 35 deltakere med en miks 
av representanter fra arbeidsliv og utdanning. Symposiet ble arrangert av 
KyU og OsloMet. 

Symposiet hadde få innspill fra arbeidsmarkedet i form av plenum- 
presentasjoner, men beskjeden til utdanningsintuisjoner var likevel tyde- 
lige: Samarbeidet mellom utdanning og arbeidsliv må styrkes både innen 
yrkesutdanning og høyere utdanning. Opplæringen som foregår på sko- 
lene, må være i tråd med arbeidsmarkedets behov. Uten å være spesifikke 
uttrykte representantene fra arbeidslivet et stort behov for et bærekraftig 
partnerskap mellom utdanning og arbeidsliv. 

Det andre symposiet (juni 2016) ble arrangert av KyU i samarbeid 
med OsloMet, og med Nakawa Vocational Training Institute (NVTI), 
Uganda Investment Authority (UIA), Uganda Manufacturer Association 
(UMA), Uganda Small Scale Industries Association (USSIA) og Fede- 
ration of Uganda Employers (FUE) som strategiske partnere. Sympo- 
siet hadde som mal a styrke samarbeidet med arbeidslivet og forbedre 
yrkesrettet utdanning i Uganda. Symposiet tiltrakk seg 216 deltakere fra 
myndigheter, privat sektor, akademia, studenter, utviklingsbyraer, sivil- 
samfunnsorganisasjoner, media og utstillere. Dette var et stort arrange- 
ment med tunge deltakere som var bade kritiske til dagens situasjon og 
som leverte konstruktive innspill. 

Symposiet inkluderte atte paperpresentasjoner og deltakernes reak- 
sjoner pa de respektive presentasjoner. Sammendrag av fire relevante 
presentasjoner refereres nedenfor under kategoriene «utfordringer» og 
«veien videre». Med bakgrunn i analysene kan funnene som presenteres 
nedenfor, trekkes frem som spesielt interessante, og som dokumenterer 
interessentenes forståelse av nå-situasjonen. Selv om funnene kanskje 
ikke er overraskende, så er de konkrete og kan betraktes som gyldig 
empirisk materiale i dette forskningsarbeidet. 

De fire presentasjonene representerer følgende organisasjoner: 


e Uganda Small Scales Industries Association (USSIA), som opererer 
i 27 distrikter i Uganda, og representerer mikro-, sma og mellom- 
store bedrifter i forskjellige bransjer 

e Uganda Manufacturers Associations (UMA), som fremhevet 
internship-prosjektet Higher Education Science and Technology 
(HEST), arbeidsbasert problemløsning og læring 

e Nakawa Vocational Training Institute (NVTI) 

e Dr. Robert Mulebeke representerte The Industrial Training Pro- 
gram ved KyU 


Utfordringer 
Noen av utfordringene for yrkesutdanningsinstitusjonene er å drive opp- 
læring som er i tråd med arbeidslivets kompetansebehov, og at kostna- 
dene knyttet til opplæring er høye. Det er mangel på anerkjennelse av 
kompetansen til nyutdannede, og manglende kjennskap til programmer 
som arbeider med utvikling av kompetanse basert opplæring i bedrift. 
Bedrifter mangler nødvendig kompetanse, tid, materialer og ressurser 
for å trene og støtte praktikanter. Bedriftene har manglende evne til å 
håndtere et stort antall praktikanter som er under opplæring. Privat sek- 
tor mangler tillit til opplæringsinstitusjoner. De møter høye kostnader 
og byråkratiske prosesser i offentlig sektor. Til slutt et sitat fra Dr. Robert 
Mulebeke (min oversettelse): 


Industrielle opplæringsprogrammer står overfor utfordringer som inkluderer 
tilpassing av sykluser ved arbeidsstedene til universitetskalenderen. Identifise- 
ring av bedrifter som er villige til å være vertskap for studenter. Studentene møter 
nye ukjente teknologier på arbeidsplassene. Stramme tidsfrister for studentar- 


beid ved universitetet og flere krav fra arbeidsplassen under praksisperioden. 


Veien videre 

For å styrke samarbeidet med yrkesopplæringsinstitusjoner ble det fore- 
slått at KyU og samarbeidende yrkesutdanningsinstitusjoner skulle enga- 
sjere seg i programmer som arbeider med læring i bedrift for å utstyre 
sine lærere/instruktører med nye «undervisningsverktøy». Bedriftene har 
følgende ønsker: 


e Mobilisering av ressurser for å utvide arbeidsbaserte læringspro- 
grammer til yrkesutdannings-institusjonene. 

e Et bedre samarbeid mellom utdanningssituasjoner og bedrifter for 
etablere konkrete opplæringstiltak. 

e Det bør inngås Memorandums of Understanding (MoUs) mellom 
institusjoner for yrkesutdanning (TVET) og privat sektor for å eta- 
blere et bærekraftig samarbeid. 

e Minimere byråkratiet i offentlig sektor. 


NVTI satte søkelys på offentlig-privat partnerskap, og at tillit er avgjø- 
rende for et bærekraftig samarbeid mellom yrkesutdanningsinstitusjoner 
og privat sektor. NVTI uttrykker et ønske om at: 


e Bedriftene støtter de industrielle opplæringsprogrammene til 
opplæringsinstitusjoner. 

e Bedriftene gir tilbakemeldinger om hvordan de industrielle opplæ- 
ringsprogrammene fungerer i bedriften. 

e Et tettere samarbeid med bedriftene og utdanningsinstusjonene i 
studentenes praksisperiode. 

e Samarbeidsavtaler mellom opplæringsinstitusjoner og bedrifter 


bør inngås. 


En oppsummering av utfordringene og veien videre (handlingspunktene) 
som ble presentert, viser at det kreves handling fra både utdannings- og 
arbeidslivssiden. Det er et sterkt behov for tettere samarbeid i den hensikt 
å utdanne TVET-kandidater med relevant kompetanse oppnådd gjennom 
opplæring gitt ved yrkesutdanningsinstitusjoner og arbeidsplasser. Dette 
er tydelige signaler om handling, for eksempel kan aksjonsforskning være 
en alternativ tilnærming. Dette dokumenteres blant annet i et aksjonsfors- 
kningsprosjekt i Tanzania der det ble gjennomført et lærerutdanningspro- 
sjekt innenfor treplanting og miljø (Kalungwizi, mfl., 2017). 


Faglige interne aktiviteter 

I dette avsnittet presenteres de interne workshopene og aktivite- 
tene der aksjonsforskning og analyse av arbeidsprosesser ble sentrale 
temaer. Forskningen skulle rettes spesifikt inn mot yrkesutøvelse og 

yrkesutdanning i samarbeid med interne og eksterne interessenter. 
Nedenfor presenteres aktiviteter som ble gjennomført både forkant av og 
under Norhed-prosjektet. Det akademiske personalet ble introdusert for 
aksjonsforskning og analyse av arbeidsprosesser før de skulle undervise 
og veilede masterstudenter. Disse temaene ble fulgt opp i workshoper 
som ble gjennomført underveis i prosjektet. Tilnærmingen var på den 
ene siden instrumentell, altså «opplæring» i å anvende aksjonsforskning, 
fremtidsverksted og analyse av arbeidsprosesser, mens det på den andre 
siden var et poeng å ikke være normativ. Fordi verdier som demokrati, 
myndiggjøring og transparens vurderes som betydningsfulle, ble frem- 
tidsverksted sentralt i den første workshopen. Nedenfor presenteres 
vesentlige utdrag av aktivitetene og innholdet i «opplæringen», og er 
knyttet til det andre forskningsspørsmålet: 


2) Hvilke praktiske og handlingsorienterte forskningstilnærminger kan være 
et bidrag for å tilfredsstille arbeidslivet - og myndighetenes forventninger 
til samarbeid og kvalitetsutvikling i yrkesutdanningen i Uganda? 


De interne aktivitetene startet i 2013 med planlegging og gjennomføring av 
det første frokostmøtet, slik det er beskrevet ovenfor. Med utgangspunkt i 
analyser av innholdet i dette møtet ble det gjennomført et fremtidsverk- 
sted der det akademiske personaler ved KyU deltok. Fremtidsverkstedet 
ble ledet av meg gjennom følgende fire faser: 1) Forberedelsesfasen, 2) Kri- 
tikkfasen (som er starten på fremtidsverkstedet), 3) Fantasifasen, der også 
«kritikkpunkter» vendes til å samle ideer og velge de best gjennomfør- 
bare ideene, 4) Implementeringsfasen, her blir det gjennomført det som 
ble besluttet i forrige fase. (Se videre utdyping nedenfor.) 


Resultatene fra fremtidsverkstedet kan oppsummeres slik: 
For det første, KyU har ikke tilstrekkelig samarbeid med arbeidslivet og 
yrkesutdanningsinstitusjoner. For det andre, yrkesutdanningsinstitusjo- 
ner gir ikke elevene opplæring i tråd med bedriftenes behov for kompe- 
tanse. For det tredje, KyU er i liten grad handlingsorienterte innenfor 
FoU. Resultatene fra fremtidsverkstedet kan vel neppe karakteriseres som 
«ny kunnskap», men de representerer deltakernes erfaringer og syns- 
punkter, som ligger til grunn for det videre arbeid. 

Ut ifra kritikkordene var det et ønske om å gjøre et endringsarbeid som 
kunne møte de behovene som kom til uttrykk både fra arbeidsliv og den 
interne oppfatningen av nå-situasjonen. I denne forbindelse lanserte jeg to 
verktøy som kunne anvendes: «analyse av arbeidsprosesser» og «fremtids- 
verksted». I tillegg lanserte jeg en ide om et handlingsorientert samarbeid 
med arbeidsliv og yrkesopplæringsinstitusjoner, fra en «forske på»-tradi- 
sjon til en «forske med»-tradisjon (Sannerud, 2002; Svensson, 2002). 

Opplæringen i aksjonsforskning og bruk av disse verktøyene foregikk 
gjennom workshoper der deltakerne fikk en innføring i aksjonsforskning 
og i verktøyene som de testet ut i egne miniprosjekter. Erfaringene fra 
miniprosjektene ble delt i oppsummerende workshoper. Ut fra erfarin- 
gene og en ny nå-situasjon ble nye workshoper gjennomført med vektleg- 
ging av å videreutvikle det faglige innholdet. Eksempel på en slik prosess 
vises i tabell 2. 


Tabell 2 Prosess input - utprøving - refleksjon og læring 


Workshop Deltakerne Reflection notes on vocational action research 
How to use different tools | gjennomfører Reflect on following issues. Max. two pages. 
like Didactical models, miniprosjekter | Tools 

Future workshop Using “Future workshop” approach 
Vocational pedagogy Using tools for analysis of work processes 
approach Practical experiences 


Fieldwork in schools and industries 

Challenges as a mentor in action research 
Overall reflections on action research 

What is "new"? 

What is the challenges? 

What are the capabilities of action research? 
Recommendations 

Action research. Do you need more knowledge 
on action research, in case what? 

Other recommendations 


Fordi innholdet i workshopene kan betraktes som mer interessant 
enn prosessene, velger jeg å beskrive innholdet litt mer detaljert, altså 
forskningsverktøyene og det teoretiske fundamentet de hviler på. Grun- 
nen til dette er at verktøyene har fått en betydelig plass i masterprogram- 
met i yrkespedagogikk ved KyU, og representerer et nyutviklet konsept 
og et resultat av forskningsarbeidet. 

Behov for spesifikke verktøy 
I innledende workshoper diskuterte deltakerne flere typer tilnærminger 
og forskningsverktøy. Deltakerne hadde erfaring med forskningsmeto- 
der som intervjuer, observasjon og lignende, men ikke bruk av spesi- 
fikke metoder for å avdekke kompetansebehov og metoder for å drive 
systematisk yrkespedagogisk utviklingsarbeid. Fordi det var behov for en 
praktisk tilnærming, ble det nødvendig å introdusere verktøy som kunne 
være hensiktsmessige for det formålet. Verktøyene som ble introdusert, 
beskrives nedenfor, og det teoretiske grunnlaget belyses på neste sidene. 
Hensikten med disse to verktøyene er: 1) Det akademiske personalet 
skal bli i stand til å bruke analytiske verktøy for å definere kompetanse- 
behov som utgangspunkt for yrkesopplæring. 2) Det akademiske perso- 
nalet skal bli i stand til drive systematisk utviklingsarbeid i samarbeid 
med ulike aktører basert på bred medvirkning, demokratiske prosesser 
og myndiggjøring. 


Produksjons-/arbeidsprosessanalyser 
Yrkesfaglig praksis bør være utgangspunktet for all yrkesopplæring. 
Denne praksisen gjenspeiler både den yrkesfaglige utførelsen av arbeidet 
og den organisatoriske konteksten. For dette formålet kan det være behov 
for analytisk verktøy som gjør det mulig å beskrive innholdet i yrkesfag- 
lig arbeid. Når analysen av arbeidsprosessen utført, vil det være mulig å 
definere kompetansen som kreves for å utføre arbeidet, og hvilket innhold 
opplæringen må ha. (Sannerud & Harlem, 2014; Gessler & Howe, 2015). 
Produksjons-/arbeidsprosessene fører enten til et produkt eller en tje- 
neste. Kunden har ofte en forventning til et produkt eller en vare. Bedrif- 
tene har kvalitetskrav og standarder for produksjonsprosessen. I tillegg 
er det alltid noen lover og forskrifter fastsatt av myndighetene som må 
følges, for eksempel HMS. Produksjonsprosessen og produktet må være i 
samsvar med kvalitetskrav og standarder. 
Modellen nedenfor kan tilpasses for å beskrive de fleste typer arbeidspro- 
sesser (figur 3). Antall trinn bestemmer graden av detaljer. Det vil være 
en fordel å beskrive prosessen i samarbeid med en kompetent person 
på arbeidsplassen, en person (eller flere om nødvendig) som kan utføre 
arbeidet på en tilfredsstillende måte. Denne personen bør også bli bedt 

om å forklare de kritiske fasene i arbeidet og hva man må være oppmerk- 
som på for å sikre at arbeidsoppgaven blir riktig utført. 


Kunde- Diagnose Reparasjon Testing Levering til 
mottaking Service kunde 


Sy I følge testresulta’ 2 
Firmaets prosed. \ Firmaets prosed. N Firmaets prosed. 


h SER S 


Kalibrere Utføre test 
instrument kontroll 

Diagnose evere resultat 
Levere resultat 


Riktige deler 
N 


Bytte deler 
? Justere 


Computers Håndverktøy 
specific software/ Luftverktøy spesifikk 
Diagnosis Elektroniske programvare 
program instrumente] Test program 


Computer 


Figur 3 Typisk arbeids-/produksjonsprosess i et bilverksted - et eksempel 


Det er fem elementer i hvert trinn av prosessen som skal beskrives: 


Hva er kvalitetskravene til produktet? 
Hvilke typer materialer brukes? 

3. Arbeidsprosessen. Hva blir gjort? Hvordan blir det gjort? Hvorfor 
gjøres det slik? Hvilken type kommunikasjon? Hvem kommunise- 
rer med hvem? 

Hvilken type maskiner/verktøy/utstyr? 

5. Tilslutt, basert på de fire elementene ovenfor: Hvilke kompetanser 

er nødvendig for å utføre dette arbeidet? 


I tillegg til bruk av verktøyet som er beskrevet ovenfor, kan det være 
behov for å stille spørsmål til for eksempel arbeidsledere, opplæringsan- 
svarlige og andre som involvert i produksjonen/arbeidet. Dette kan være 
nyttige informanter som kan bidra til en dypere forståelse av arbeidet 
som utføres (Sannerud & Harlem, 2014; Gessler & Howe, 2015). 


Fremtidsverksted 
Det andre «verktøyet» som ble introdusert, er fremtidsverksted, som skal 
kan være «motvekt» til den teknisk og instrumentelle tilnærmingen som 

analyser av produksjons-/arbeidsprosesser representerer. Fremtidsverk- 
stedet kan bidra til å sikre demokratiske og myndiggjørende verdier i 
FoU-arbeidet. Det er også verdt å merke seg at deltakerne ikke bare lærte 
om metoden, men de lærte av å bli «utsatt» for og selv trene i anvendelse 
av «verktøyet». 

Det «klassiske» fremtidsverkstedet består av fire faser: 


1) Forberedelsesfasen: Organisering og forberedelse av rommet og 
utstyret som skal brukes, som flippover, papir, blyanter etc. Intro- 
duksjon og forklaring av metoden. Reglene og den planlagte time- 
planen for verkstedet (dette skjer i samarbeid med deltakerne). 

2) Kritikkfasen er starten på fremtidsverkstedet. Problemet blir 
undersøkt kritisk og grundig. Først utføres en visualisert brainstor- 
ming med kritisk spørsmål til det aktuelle problemet. Innsamling 
av punkter for kritikk. Systematisering (clustering) av ord relatert 
til kritikken. Kondensering og prioritering av «kritikkpunkter». 

3) Fantasifasen starter med «trening» av å tenke fantasi og utopisk. 
Vri «kritikkpunkter» til motsatt (fra dårlig til godt). Samle ideer. 
Utføre en felles analyse av de gode ideene og løsningene. Utvelgelse 
og prioritering av ideer og skrive ned et «idelager» på flippoverark. 

4) Implementeringsfasen starter med en evaluering av «idelageret» 
som setter søkelys på de mest realistiske ideene som er beskrevet i 
konkrete termer. De mest relevante og realistiske ideene blir valgt, 
deretter blir det laget en prosjektplan. 


Verktøyenes teoretiske rammeverk 


Nedenfor presenteres det teoretiske rammeverk som de to verktøyene 
hviler på: sosio-teknisk teori, kritisk tysk teori og de yrkespedagogiske 
prinsippene utviklet ved Institutt for yrkesfaglærerutdanning - OsloMet. 
Deltakerne i de interne workshopene fikk anledning til å diskutere teori- 
ene knyttet til praksis og egne erfaringer. 


5 Dette betyr av deltakerne gjennom deltakelse også opparbeidet seg erfaring i bruk av metoden. 
Altså kunnskap i å bruke metoden, ikke bare kunnskap om metoden. 

Sosio-teknisk teori 

For å gi en forklaring og et teoretisk grunnlag for verktøyet som presen- 
teres ovenfor, ble sosio-teknisk teori introdusert og diskutert blant delta- 
kerne i workshopene. Den sosio-tekniske teorien forklarer en strategi for 
den beste mulige løsningen: finne et kompromiss mellom krav til effek- 
tivitet og et ønske om godt arbeidsmiljø. Sosio-teknikken hevder det er 
mulig å finne en optimal løsning ved samspill og fleksibilitet, og ved til- 
fredsstillelse av både økonomiske og sosiale krav basert på avtalte mål for 
aktiviteter (kvalitet, effektivitet). Den sosio-tekniske inspirasjonen skal 
bidra til å sette søkelys på de teknologiske realitetene og den konstruerte 
(fortrinnsvis demokratiske) sosiale organisasjonen som samarbeider i for 
eksempel i en produksjonsbedrift (Herbst, 1962). 

Den sosio-tekniske skolen ble skapt på 1950- og 1960-tallet av Emery 
og Herbst ved Tavistock Institute of Human Relations i London (Herbst, 
1962). De ønsket å skape en helhetlig organisasjonsteori. Den norske sosi- 
o-tekniske tradisjonen som var aktuell rundt 1960 og fremover, hadde 
til hensikt å demokratisere arbeidsorganisasjoner i store industrielle sel- 
skaper gjennom dialog med arbeidsgivere, ansattes representanter og 
ingeniører. Blant resultatene var utvikling og opprettelse av autonome 
grupper i moderne arbeidsorganisasjoner, utført i samarbeid mellom for- 
skere, ansatte og arbeidsgivere. Den sosio-tekniske tilnærmingen var for 
det meste eksperimentell. 

En sosio-teknisk teoriramme kan være relevant, fordi det er et behov 
for en analyse og forståelse av arbeids-/produksjonsprosesser i en orga- 
nisatorisk sammenheng og fordi yrkesutøvelsen bør være utgangspunk- 
tet for all yrkesfaglig opplæring. Praksisen gjenspeiler både den tekniske 
driften og den organisatoriske konteksten. For dette formålet kan det 
være behov for verktøy som gjør det mulig å systematisk beskrive inn- 
holdet i et yrkesarbeid som modellen som vises ovenfor (figur 3) eller 
DACUM (Developing a Curriculum). 


6 Mot en ny bedriftsorganisasjon: Eksperimenter i industrielt demokrati (Emery & Thorsrud, 
1969) 
7 http://dacum.osu.edu/ - Ohio State University 

Psykososiale forhold 

Arbeids-/produksjonsprosesser œ 

Organisering/arbeidsdeling Bedriftens infrastruktur 
Prosedyrer / rutiner Produksjonssted Å 
N Produksjonsstandarder Maskiner, verktøy Å 


Figur 4 Sosio-teknisk modell. 


Modellen vist i figur 4 har sine røtter i sosio-teknisk teori og illustrerer 
de forskjellige elementene som kan vurderes ved analyse av en arbeids- 
prosesser. Spørsmål som er aktuelle: Hvor utføres arbeidet? Hvilken type 
teknologi (maskiner/verktøy) er tilgjengelig/brukt? Hvilken type mate- 
rialer brukes eller skal brukes? I tillegg til spørsmål knyttet til teknologi 
må en også stille spørsmål som: Hvordan er arbeidet er organisert eller 
bør organiseres? Hvordan er de psykososiale arbeidsforholdene? Hvilke 
arbeidsmetoder brukes eller bør brukes? 

Basert i sosio-teknisk teori, verdikjede-teorier (Porter, 1992) og prak- 
tisk tilnærming ble det introduserte et verktøy (figur 4) som gjør det 
mulig å definere kvalifikasjoner som er nødvendige for å utføre arbeid 
som oppfyller krav og forventninger til et produkt eller tjeneste. 


Vitenskapsteori 

Selv om sosio-teknisk teori har demokratiske ambisjoner, kan det likevel 
være nødvendig å ha en enda tydeligere vektlegging av demokratiske pro- 
sesser, myndiggjøring og transparens. Derfor ble kritisk tysk teori repre- 
sentert ved fremtidsverksted og yrkespedagogiske prinsipper introdusert. 

Kritisk tysk teori 

Kritisk tysk teori representerer en sosiologisk teori som starter med anta- 
kelsen om at det eksisterende samfunnet eller kulturen virker undertryk- 
kende på mennesker, politisk, økonomisk og sosialt. Teorien skiller seg fra 
klassisk eller tradisjonell sosiologisk teori ved at den ikke bare tar sikte på 
å forklare samfunnet, men også tar en aktiv rolle i å forandre samfunnet. 
Teorien ble utviklet i det intellektuelle miljøet kjent som Frankfurtsko- 
len, der filosofer som Theodor Adorno og Max Horkheimer, og senere 
Jurgen Habermas, Oskar Negt og andre, var sentrale (Negt, 1981). 

Noen av ideene i kritisk tysk teori kan forklares gjennom verdiene 
som vises i Robert Jungk og Norbert R. Miillerts (1989) fremtidsverksted. 
Fremtidsverksted er en metode som gjør at en gruppe mennesker kan 
utvikle nye ideer eller løsninger når de arbeider med for eksempel sosi- 
ale problemer. Et fremtidsverksted er en metode som er spesielt egnet for 
deltakere som har liten erfaring med prosesser og med kreativ beslut- 
ningstaking, som for eksempel arbeid med barn og ungdom. Denne tek- 
nikken/metoden har også blitt brukt i Norge for å utvikle arbeidsbasert 
læring på byggeplassen (Sannerud, 2006). 

Meget kort, metoden er en teknikk rettet mot fremtiden. Metoden 
er hovedsakelig inspirert av tysk kritiske teori og «Frankfurter Schule». 
Noen grunnleggende verdier som legges vekt på i fremtidsverkstedet, er: 
dialog, transparens, likeverd, myndiggjøring og demokrati. Metoden 
involverer deltakerne i et prosjekt gjennom å utarbeide løsninger i hen- 
hold til den eksisterende situasjonen. Metoden er en intuitiv og analytisk 
måte å belyse problemer på, for så å komme med forslag til å løse dem. 


Yrkespedagogiske prinsipper 

De yrkespedagogiske prinsippene kan ikke betraktes som vitenskapste- 
ori, selv om en rekke prinsipper kan ses i lys av kritisk tyske filosofi (Negt, 
1981). Det akademiske personalet som deltok i NOMA-prosjektet, var 
godt kjent med de yrkespedagogiske prinsippene utviklet ved Institutt 
for yrkesfaglererutdanning - OsloMet, derfor var det hensiktsmessig 
å bygge videre på disse. Prinsippene er: 1) Praksisorientering, 2) Pro- 
blemorientering, 3) Eksemplarisk læring som forklarer sosiale proses- 
ser og strukturer ut fra enkeltfenomener, 4) Læring gjennom erfaring, 

5) Opplevelsesorientering, 6) Verdiorientering, 7) Malrettet og samarbei- 
dende læring (Sannerud & Holmesland, 2009). 


Sammenfatning og diskusjon 

En aksjonsforskningsbasert tilnærming vil på en vitenskapelig måte bidra 
til å utvikle, dokumentere og diskutere yrkesopplæringsinitiativer som 
fungerer, og som ikke fungerer. Aksjonsforskning er ikke en «låst» metode 
eller en samling av prinsipper, teorier og metoder, men bør forstås som en 
forskningsstrategi der forskningen skal støtte kollektiv handling og sosial 
nyskapning, samtidig som den produserer ny kunnskap (Reason & Brad- 
bury, 2008; Andersen & Bilfeldt, 2012).Dette prosjektet som er gjennom- 
ført ved KyU er et eksempel på en fleksibel og praktisk tilnærming der 
hovedmålet var å utvikle en forskningstilnærming for en bestemt hen- 
sikt basert på demokratiske og inkluderende verdier. Denne kunnskapen 
ble utviklet demokratisk gjennom sosiale, kollektive og innovative tiltak. 
Forsker og deltakere (praktikere) ble med på å fremme demokratiske og 
sosiale endringer (Brydon-Miller, Greenwood & Maguire, 2003). Dette 
har vært sentrale verdier gjennom hele prosjektet, med for eksempel bruk 
av fremtidsverksted som en transparent arena. 

Aksjonsforskere er medprodusenter av kunnskap med sosiale aktører 
basert på frivillighet til å delta (Svensson & Nielsen, 2006). Aksjonsfor- 
skeren skal, ideelt sett, sammen med deltakerne definere problemstillin- 
ger og planer for kollektive tiltak basert på deltakernes behov (Reason 
& Bradbury, 2008). Arbeidsmåtene i dette prosjektet, både i interne og 
eksterne aktiviteter, har i stor grad sikret kollektiv deltakelse der delta- 
kerne har bidratt til kunnskapsutvikling gjennom felles læringssyklu- 
ser, problemstillinger og utforming og implementering av strategier for 
endring (Svensson & Nielsen, 2006; Andersen & Bilfeldt, 2012). 

Hvorfor verktøyene «analyse av arbeidsprosesser» og «fremtidsverk- 
sted»? Verktøyet, analyse av arbeidsprosesser, uttrykker det faglige didak- 
tiske fokuset. På den andre side er fremtidsverkstedet et verktøy som skal 
involvere og styrke deltakernes frivillige deltakelse gjennom strukturerte 
kreative prosesser, der kun fremtidsverkstedet som arbeidsmetode er 
normativ, innholdet bestemmes av deltakerne. 

Hvordan bruke verktøyene arbeidsprosessanalyse og fremtidsverk- 
sted? Må det alltid være slik at begge verktøyene brukes «samtidig» i et 
prosjekt/forbedringsarbeid? Hvis en allerede har en oppdatert analyse av 
en produksjonsprosess, kan den benyttes i et fremtidsverksted med det 
formål å forbedre opplæringen. I yrkesrettet aksjonsforskning vil det all- 
tid være slik at arbeidsprosesser er et avgjørende element for å sikre at 
opplæringen blir i tråd med arbeidslivets behov. 


Yrkesrettet aksjonsforskning - i kontekst 

Skal dette FoU-arbeidet konkludere med at det er etablert en ny gren 
innen aksjonsforskningen? Kanskje ikke, men i det minste tror jeg pro- 
sjektet viser noen perspektiver det er verdt å vurdere for videre utvikling 
innenfor yrkesdidaktisk og yrkespedagogisk forskning. 

Nedenfor presenteres yrkesrettet aksjonsforskning med utgangspunkt i 
et forskningsmiljø, for eksempel OsloMet og KYU, og deretter i en helhet- 
lig yrkespedagogisk kontekst der utdanning og arbeidsliv danner et felles 
FoU-felt. Spiralen i figur 5 indikerer aksjonsforskningens sykluser innenfor 
hele eller deler av feltet. Den yrkesrettede aksjonsforskningen omfatter fire 
områder, som også vises i figur 1, men her som et forskningsfelt: 


Område1) Der arbeids- og læringsaktiviteter foregår og der forskerne 
kan skaffe seg innsikt i arbeidsliv og kompetansebehov. For- 
skerne kan sammen med ansatte i bedriften bruke metoder 
og verktøy for forbedring og utvikling. 

Område 2) Forskerne kan sammen med yrkesfaglærere bruke metoder 
og verktøy for forbedring og utvikling. 

Område 3) Forskerne kan sammen med yrkesfaglærerutdannere bruke 
metoder og verktøy for forbedring og utvikling. 

Område 4) Forskerne introduserer aktuelle forskningsspørsmål, teore- 
tisk rammeverk, forskningsdesign, og analyserer og diskute- 
rer data, konklusjoner og publisering. 


Som det fremgår av den «kinesiske esken», vil FOU-institusjonens 
forsknings- og virksomhetsområde være både bedriften, videregående 
skole og yrkesfaglærerutdanningen. 

Nå-situasjon 


Refleksjonsfase \ 


Aksjonsfase 
Observasjonsfase 


$ eine 


$ 20 


Figur 5 Yrkesrettet aksjonsforskning i kontekst 


Oppsummering 


Denne artikkelen dokumenterer et aksjonsforskningsprosjekt gjen- 
nomført i Uganda, der utdanning og arbeidsliv var FoU-feltet. Det 
akademiske personalet og studenter ved KyU, bedrifter og arbeidslivsor- 
ganisasjoner ble invitert og deltok i utviklingsarbeidet. Nye tilnærminger 
har blitt utprøvd. Denne artikkelen handler om kapasitetsbygging blant 
det akademiske personalet. De har sammen med eksterne forelesere vært 
under «opplæring» mens de har drevet undervisning og veiledning av 
masterstudenter. 


Resultatene kan oppsummeres i følgende punkter 


- Det er utviklet et konsept «yrkesrettet aksjonsforskning», der 
verktøyene hviler på en kombinasjon av kritisk tysk teori og sosi- 
o-teknisk teori, og der en kan betrakte at kombinasjonen av disse 
to teoriene er det nyskapende og dermed et bidrag til aksjonsfors- 
kningens mangfold. 

- Det akademiske personalet ved KyU har tilegnet seg kunnskaper i å 
anvende tilnærminger som hviler både det «tekniske» (sosio-teknik- 
ken) som ivaretar det yrkesdidaktiske elementet, mens kritisk tysk 
teori besørger verdier som myndiggjøring, demokrati og transparens. 

- Bedriftenes/arbeidslivets kompetansebehov er dokumentert gjennom 
interessentenes egne stemmer gjennom et bredt empirisk materiale. 

- Bedriftenes og arbeidslivsorganisasjonenes krav/onsker om et tet- 
tere og forpliktende samarbeid er veldokumentert og forsøkt fulgt 
opp av KyU. 


Det er en rekke utfordringer som ikke er nevnt i denne artikkelen, slik 
som skepsis til nye forskningstilnærminger blant noen i det akademiske 
personalet og hos universitetets ledelse, men fordi deltakelse i prosjektet 
i stor grad er basert på frivillighet, var det ikke nevneverdige konflikter i 
gjennomføringen. Det var snarere fruktbare faglige diskusjoner. 

Avslutningsvis vil jeg gi en kort «rapport» om gjennomføring av stu- 
dentprosjekter som kan vise noen perspektiver til Norhed-prosjektet 
«Master in Vocational Pedagogy». I prosjektperioden gjennomførte stu- 
dentene sine prosjekter med veiledning av det akademiske personalet som 
var under «opplæring». Studentene hadde noen utfordringer da de skulle 
gjennomføre sine aksjonsforskningsprosjekter i skoler eller bedrifter, 
knyttet både til generell forankring og tillatelse, og til praktiske rammer 
og økonomi (Arinaitwe, Mifsud & Kato, 2019). Til tross for utfordringer 
har alle studentprosjekter vært handlingsorientert og ble gjennomført i 
yrkesutdanningsinstitusjoner og i grensesnittet skole—arbeidsliv. Totalt 
er per nå 62 studenter tatt opp på masterprogrammet, hvorav ca. 50 har 
blitt uteksaminert. 

av samarbeid i grensesoner - 
betydningen av deltakernes 
forventninger 


Elisabeth Stenshorne og Janne Madsen 
Universitetet i Sørøst-Norge 


Abstract: Based on a specific, school-based development project this article refle- 
cts on the participants’ experiences of the process. Experiences are discussed with 
particular emphasis on expectations from three school leaders, teachers, resource 
teachers and the university mentors. These participants all joined with different 
experiences and possibilities. In this case, the mentors from the university are also 
the researchers. The participants worked across their professional boundaries. Cul- 
tural historical activity theory is the framework for gathering and analyzing data 
and for the collaboration between the participants. Narratives in this action learning 
study show how expectations support practitioners’ involvement and motivation 
for improvement, which in turn contributes to changing the school practices. Furth- 
ermore, when different actors cross boundaries and meet over time in a third space, 
the dialogue is challenged and refined, and creativity and knowledge trigger new 
insights and understanding. 


Keywords: action learning, expectations to the development processes, professional 
learning community, activity theory, boundary crossing 


Innledning 


Det er onsdag ettermiddag og oppstartsmøte i den nasjonale satsingen 
Ungdomstrinn i utvikling på en skole. Som veiledere og forskere har 


Sitering av denne artikkelen: Stenshorne, E. & Madsen, J. (2020). En aksjonsforskningsstudie av samarbeid i 
grensesoner - betydningen av deltakernes forventninger. I S. Gjøtterud, H. Hiim, D. Husebø & L. H. Jensen 
(Red.), Aksjonsforskning i Norge, volum 2: Grunnlagstenkning, forskerroller og bidrag til endring i ulike 
kontekster (Kap. 21, s. 573-597). Oslo: Cappelen Damm Akademisk. https://doi.org/10.23865/noasp.121.ch21 
Lisens: CC-BY 4.0. 

vi kommet til plenumsmøte for å presentere UH-sektorens rolle i den 
skolebaserte kompetanseutviklingen. Vi er entusiastiske, har tro på at 
satsingen kan bli verdifull, og vi står foran lærerkollegiet med mange 
forventninger til prosessen og samarbeidet. De ulike forventningene har 
stor betydning for dette første møtet. Vi observerer blikk med en blan- 
ding av entusiasme, nysgjerrighet, resignasjon og til dels motstand. Noen 
tenker seg et samarbeid, noen har forventninger om at UH-sektoren skal 
komme og holde en kursrekke, andre igjen sitter med en forventning om 
at dette tar teamet seg av, eller at det blir opp til rektor å gjøre jobben. Vi 
fra universitetet, har forventninger om at alle skolens ansatte skal være 
reelle aktører i prosessen, og at vi skal inngå et samarbeid. Våre ulike 
forventninger får betydning for prosessen. 

Dette arbeidet preges av våre erfaringer og kunnskap om tidligere sko- 
leutviklingsprosjekt, og sammen med vår forforståelse danner det grunn- 
lag for å utforske kapittelets forskningsspørsmål: Hvilken betydning har 
ulike aktørers forventninger for resultatet av en aksjonslæringsprosess? 
Svaret på dette spørsmålet vil bidra med kunnskap for senere samarbeid 
mellom UH-sektor og grunnskoler, og være nyttig i kommende aksjons- 
lærings- og aksjonsforskningsprosesser. I vår forståelse av aksjonsfors- 
kning samarbeider forskerne og deltakerne fra praksisfeltet likeverdig, 
men i ulike roller (Madsen, 2010). Forskeren er direkte involvert i beslut- 
ninger, men det er praksisdeltakerens oppgave å gjennomføre tiltakene i 
de mange lokale prosessene som skjer på skolen. Prosessene følger en fast 
struktur som omfatter planlegging, gjennomføring, evaluering, reflek- 
sjon og revisjon — aksjonslæring. De samme prosessene utgjør grunnlaget 
for forskning på utvalgte tema og problemstillinger - aksjonsforskning. 
Begge deler kjennetegnes av felles struktur og systematikk (Tiller, 2004). 
Kapittelet tar først for seg bakgrunn og kontekst for studien. Dernest pre- 
senteres det teoretiske rammeverket og de metodiske perspektivene som 
er brukt for å få frem og drøfte de empiriske bildene som følger. 


Bakgrunn og kontekst 


Gjennom de siste store nasjonale satsinger i skolen, initiert av Utdan- 
ningsdirektoratet, har aktørbildet vært sammensatt med en rekke 

deltakere. Dette var spesielt tydelig i ungdomstrinnsatsingen 2012-2017. 
I et aksjonsforskningsprosjekt innenfor denne satsingen ga deltakerne 
uttrykk for at de oppnar mer nar noen har forventninger til dem. For- 
ventninger mellom skolelederen og lærerne, og forventninger mellom 
prosjektskolen og forskerne kan få betydning for utviklingsarbeidet på 
alle nivå. Alle aktører har forventninger knyttet til en lang rekke fak- 
torer, som resultatet, arbeidsmengden, kolleger, veilederne, samarbeidet, 
tidsbruken, m.m. Disse forventningene har betydning og forventninger 
ser ut til å være et sentralt begrep innen utviklingsarbeid, aksjonslæring 
og aksjonsforskning. Hensikten med denne studien er å forstå mer om 
betydningen av forventninger på tvers av yrkesgrensene mellom kolleger, 
ledere, forskere, praktikere og andre samarbeidspartnere. 

Som lærerutdannere og forskere har vi deltatt som ressurs og støtte 
i den nasjonale satsingen Ungdomstrinn i Utvikling (UiU 2012-2017). 
Intensjonen var å skape motivasjon gjennom en mer praktisk og variert 
skolehverdag for elevene på ungdomstrinnet. Læringsmiljøet skulle for- 
bedres gjennom videreutvikling av klasseledelse og undervisning basert 
på tverrfaglig forståelse av grunnleggende ferdigheter i lesing, regning og 
skriving (Utdanningsdirektoratet, 2016). 

UiU-satsingen bygger på Stortingsmelding 22 Motivasjon - Mestring - 
Muligheter (2010-2011) (Kunnskapsdepartementet, 2011) og en nasjonal 
rapport fra OECD hvor det kom frem at elevene trivdes, men mange man- 
glet motivasjon for å gjøre sitt beste. Det var for få elever som gikk ut av 
grunnskolen med svært gode lese- og regneferdigheter. Tre virkemidler ble 
tatt i bruk for å nå målet: skolebasert kompetanseutvikling, nettressurser 
og lærende nettverk (Utdanningsdirektoratet, 2016). Et sentralt virkemiddel 
var også å utvikle samarbeidet mellom ulike aktører både i og utenfor sko- 
len, og de tre hovedaktørene som nevnes, er skole, skoleeier og lærerutdan- 
ning (Kunnskapsdepartementet, 2011, s. 110). Skolelederne hadde ansvaret 
for å lede utviklingsarbeidet knyttet til UiU, et ansvar som gjorde at alle 
parter hadde spesifikke (men kanskje ulike) forventninger til nettopp sko- 
lelederne. Universitets- og høyskoleansatte hadde rollen som utviklings- 
partnere og veiledere ute på de enkelte skolene, så også til denne gruppen 
var det knyttet forventninger. I tillegg var intensjonen å etablere et sam- 
arbeid mellom skoleeiere, utviklingsveiledere, ressurslærere og nasjonale 


575 


KAPITTEL 21 


ressurssentre innenfor lesing, skriving, matematikk og læringsmiljø. Med 
andre ord — mange aktører og mange forventninger. 

I satsingen har skolene, som nevnt, jobbet skolebasert, noe som tilsier at 
hele personalet, inkludert ledelsen, samarbeidet om et satsingsområde de 
ønsket å utvikle (Utdanningsdirektoratet, 2016). Vi, som lærerutdannere, 
har deltatt og veiledet i arbeidet. Utviklingsarbeidet var organisert som et 
aksjonslæringsprosjekt i henhold til det noen deltakere, jamfør nedenfor, 
kaller aksjonslæringssløyfer, og forskningsarbeidet har vært aksjonsfors- 
kning. I samarbeidet har aktører fra ulike felt møttes, derved oppstår det 
grensesoner, og et reelt samarbeid forutsetter at deltakerne krysser disse 
grensene. Engeström og Sannino (2010) beskriver at et slikt samarbeid i 
grensesoner har positiv innvirkning på læringsprosessene. Når kunnskap 
og personer fra ulike felt møtes, oppstår ny innsikt og forståelse. 


Teoretisk rammeverk 


Ulike aktører fra ulike felt inngår i ulike aktivitetssystemer. Hvert sys- 
tem jobber for sine mål innenfor sine tradisjoner. Som et redskap for å 
beskrive de ulike aktørenes møte på tvers av aktivitetssystemene, presen- 
terer vi kulturhistorisk aktivitetsteori (Cultural Historical Activity The- 
ory, CHAT) (Engeström, 1987). I dette perspektivet spiller kulturelle og 
historiske kontekster inn på forståelse av situasjoner, aktivitet og praksis. 
Deltakere fra ulike aktivitetssystemer har ulike roller og agendaer (Roth, 
Hwang, Goulart, & Lee, 2005). Med dette analyseverktøyet tar vi for oss 
hva som skjer når deltakere i interagerende aktivitetssystemer krysser 
grenser og samhandler om å utvikle grenseobjekt (Akkerman & Bakker, 
2011). I analysen nedenfor presenteres forventninger som et gjennomgå- 
ende begrep. Substantiv teori (Postholm, 2007) knyttet til muligheter og 
begrensninger med forventninger er skrevet inn i forbindelse med resul- 


tater av analysen. 


Aktivitetsteori 


Kulturhistorisk aktivitetsteori (CHAT) fører oss tilbake til arbeidet til 
Vygotskij (1886-1934). Ifølge Engeström (2001) er Vygotskij opphavet til 

første generasjons aktivitetsteori. Tredjegenerasjonsmodellen (Engeström, 
1987) for aktivitetssystemet reflekterer hvordan flere aktivitetssystemer 
med individuelt og kollektivt arbeid mot objektet møtes og samhandler, 
samtidig som den synliggjør kontekst med regler, arbeidsdeling og felles- 
skap. I modellen fremkommer også medierende artefakter som påvirker 
prosessen mot felles problemområde og mål (objekt). CHAT kan dermed 
danne en teoretisk referanseramme for å beskrive hvordan ulike aktører 
med ulike aktivitetssystemer møtes, samhandler og utvikler grenseob- 
jekter. I dette tilfellet er aktørene veiledere fra universitet, skoleledelse og 
lærere. 

Engeström (2005, s. 63-64) redegjør for fem prinsipper som en del av 
grunnlaget for CHAT. Det første prinsippet presenterer kollektive objek- 
torienterte handlinger som utgangspunkt for å forfølge et motiv og nå et 
mål. Utviklingsarbeid i skolen (og aksjonsforskning) er basert på samtaler 
og felles refleksjon som grunnlag for handlinger (aksjoner) hvor språket 
er det viktigste medierende redskapet (Vygotskij & Kozulin, 2001; Wert- 
sch, 1991). Språket er et aktivt element i både relasjonsbygging, utforsking 
(Mercer & Hodgkinson, 2008) og læring (Engeström, 2001). 

Når deltakere fra ulike praksisfelt og ulike aktivitetssystemer samar- 
beider, møter de med ulikt repertoar av erfaringer og strategier for hand- 
ling. Ifølge Wenger (1998) skaper språket et felles repertoar som deltakerne 
mestrer, både for å bygge opp et fundament for relasjonene i fellesska- 
pet, drive frem fellesskapets utvikling og for å sikre den enkeltes læring. 
Relasjonene i et lærende fellesskap bygger på et gjensidig engasjement og 
på felles virksomhet. Dette fellesskapet bygger på likeverdige relasjoner 
(Madsen, 2010) mellom deltakerne, noe som også karakteriserer denne 
formen for aksjonsforskning (Kemmis, McTaggart & Nixon, 2014). 

Flerstemmighet er et sentralt begrep i det andre prinsippet. Deltakere 
har ulike meninger og behov og har sine egne begrunnelser for arbei- 
det og hvordan de utfører det. Aktiviteten i et system vil dermed preges 
av flerstemmighet, men også av virksomhetens kultur og kontekst. Når 
aktørene fra ulike aktivitetssystemer samhandler, øker flerstemmighe- 
ten. Innenfor det tredje prinsippet er Engeström opptatt av historien. En 
virksomhet domineres av tidligere hendelser og pågående aktivitet, og 
skaper sin fremtidige historie på bakgrunn av dette. Aktivitetssystemet, 

f.eks. en skole eller et universitet, etableres over tid og må tolkes i lys av 
både fortid og nåtid. Historisk sett vil lærere preges av sitt mandat og 
oppdrag om elevenes læring, mens et universitet i høyere grad vil være 
opptatt av teori og forskning. 

Motsetninger ligger til grunn for det fjerde prinsippet, hvor dilemmaer 
og spenninger anerkjennes som nødvendig for å få til endring og utvik- 
ling. Et aktivitetssystem er åpent og dermed mottakelig for påvirkning 
fra ulike aktører utenfra. Når forskere fra universitetet samarbeider med 
de ansatte på skolene i et aksjonsforskningsprosjekt, er det legitimt å 
påvirke, noe som kan føre til både spenning og konflikter, men samti- 
dig være med og endre kollektiv aktivitet. Det femte prinsippet er at end- 
ring skjer over tid i sykluser av transformasjon. Når man gjennomfører 
Change Laboratory (Engeström, Virkkunen, Helle, Pihlaja & Poikela, 
1996) planlegger man en periode på ca. 12 uker med ukentlige sesjoner 
med oppfølging noen måneder senere. Universitetets oppgave i UiU var 
å støtte prosesser og utviklingsarbeid gjennom tre semestre. Det måtte 
derfor legges til rette for samarbeid mot et overordnet mål og handlinger 
som bidro til at lærerkollegiet kollektivt utviklet seg. Arbeidet skulle få 
betydning for relasjonene i aktivitetssystemet med sine endringer fra det 
som var, er og til det som skal komme. 

Prinsippene ovenfor vil ha ulike kjennetegn i ulike aktivitetssystemer 
og kan dermed føre til ulike forventninger når deltakerne jobber over 
grensene. 


Ekspansiv læring 


Det som er, var og kommer, kan relateres til ekspansiv læring, med 
andre ord å lære noe som enda ikke er tilegnet, å utvide sin forståelse 
og dermed noe mer enn en justering av nåværende praksis (Engeström 
& Sannino, 2010, s. 2). Læring foregår i samhandling og innebærer at en 
ny kollektiv aktivitet (virksomhet) etableres. Alle deltakere i en aktivi- 
tet lærer. En skole kan med dette som bakgrunn gjennomføre en ana- 
lyse av ståsted og behov, identifisere områder for forbedring og i tråd 
med Vygotsky og Cole (1978) komme frem til utviklingsmulighetene for 
området som skal forbedres (Engeström & Sannino, 2010). Lærerne stiller 

spørsmål ved nåværende praksis enten fordi de opplever noen spenninger, 
eller fordi de leter etter områder å videreutvikle. Som grunnlag for det 
videre utviklingsarbeidet gjennomfører de en enkel analyse av historiske 
og nåværende empiriske forhold. Denne fasen danner grunnlaget for å 
formulere nye ideer som i neste fase gjennomgås og diskuteres grundig 
før ideene implementeres. Prosessen evalueres for å konsolidere den nye 
praksisen (Engeström, 2001). 

I denne skolebaserte kompetanseutviklingen var det ekspansive 
læringsarbeidet knyttet til etablering av en samarbeidskultur hvor de 
tre skolene kartla behov gjennom spørsmål i en tilpasset ITP-prosess 
(Bjørnsrud, 2005). ITP-modellen i aksjonslæringen ivaretar både indi- 
viduelle og kollektive læringsprosesser. Den kalles ITP fordi det arbei- 
des både individuelt, på team og i plenum. Modellen legger opp til at 
skoleledelsen i samarbeid med lærerne formulerer sentrale spørsmål 
om det valgte tema. Med bakgrunn i formulerte spørsmål kan lærerne 
skrive en tekst hvor de først reflekterer individuelt, så i team, for til sist å 
dele refleksjonene sammen i plenum. Skolene beslutter og implemente- 
rer deretter nye tradisjoner ved å observere og lære av hverandre. Etter 
refleksjon og justering av oppleggene blir de videreført som en del av 
daglig praksis. 


Grenseobjekter og grensesoner 


Akkermann og Bakker (2011) har i sin forskning synliggjort hva som 
skjer i grensefeltet når to praksiser møtes og læringsprosesser skjer over 
tid. Begrepene grensekryssing (boundary-crossing) og grenseobjekter 
(boundary objects) knyttes til læringen og utviklingen som kan skje 
når profesjonelle krysser territorialgrenser og dermed kommer inn i et 
nytt felt. Når universitet og skoler møtes, er det to virksomheter med 
hver sine aktivitetssystemer som krysser grensene og beveger seg inn i 
grensefeltet, eller third space, og et nytt felles objekt (et mål innenfor et 
problemområde) kan oppstå eller konstrueres når objektene i systemene 
konfronteres og revurderes. Det betyr at aktørene har hver sine for- 
ventninger og mål for arbeidet før de møtes, men under samarbeidet vil 
disse endre seg. 

Både lærere, skoleledere og forskeren har forventninger når de møtes 
på en felles arena. I samarbeidet skapes utfordringer som kan føre til både 
uro og utfordringer (Jensen, 2018; Vennebo & Aas, 2018). 

Akkermann og Bakker (2011) hevder at det alltid fører til utvikling 
og læring når fagpersoner krysser grensene for samhandling. Vi som 
aksjonsforskere fra universitetet har fått unik innsikt i skolehverdagen og 
læreres forståelse av hva som er nyttig og meningsfullt når man tilrette- 
legger for elevenes læring. Samtidig som lærerne har utviklet nye perspek- 
tiv med bakgrunn i våre forskningsbriller. Vi hadde, som aktører i våre 
aktivitetssystemer, forventninger til samarbeidet med bakgrunn i vår 
historie, tidligere erfaringer, samhandling og rykte. Som forskere ønsket 
vi å bringe teori og forskning inn i samarbeidet, mens skolen og ansatte 
gjerne ville ha mer praksisrettede diskusjoner som kunne forbedre deres 
undervisningspraksis. Dialogene var grunnlaget for samhandling i gren- 
sesonen. Vi måtte kunne lytte, stille spørsmål og forhandle om forståelse 
og mening. Vi måtte interessere oss for hva som var betydningsfullt for 
den andre parten. Slik samhandling har betydning for de innbyrdes rela- 
sjonene, som igjen er en forutsetning for å utvikle felles kunnskap. Når 
ulike profesjoner arbeider sammen over grensene på denne måten, eta- 
bleres det et profesjonelt læringsfellesskap (Jensen, 2018). 


Arbeid i et profesjonelt læringsfellesskap 


Et profesjonelt læringsfellesskap innebærer en måte å arbeide sammen 
på hvor lederne og lærerne har et felles ansvar for å dele kunnskap og 
erfaringer, og samtidig søker læring. Fullan (2006) definerer profesjonelle 
læringsfellesskap som etablerte samarbeidskulturer hvor fokus er å bygge 
kompetanse for kontinuerlig forbedring. Vi finner høy grad av overens- 
stemmelse mellom dette og aksjonslæringsprinsippene. 

Innenfor et profesjonelt læringsfellesskap i en skole vil læreres læring 
være resultatet av den kollektive innsatsen hvor alle bidrar mot felles mål, 
og ikke kun tar ansvar for egen undervisning. Når lærere jobber sammen 
over tid, kan det skapes en delt forståelse for innsatsen, engasjementet og 
profesjonaliteten som forventes av hverandre (Robinson, 2011). På noen 
skoler tar man kollegialitet på alvor og samarbeider for å utvikle seg selv 

og hverandre. Det ser ut til at disse skolene oker kvaliteten. Praksisfelles- 
skapet dyrkes som en metode for a generere profesjonell kapital, hvor den 
profesjonelle kapitalen innrammes av gjensidig ansvar og stotte (Har- 
greaves & Fullan, 2016). Et kjennetegn pa en etablert profesjonalitet, er 
medlemmenes vilje til å ikke bare bry seg om egen praksis (et individu- 
elt perspektiv), men om felles praksis (et kollektivt perspektiv) og profe- 
sjonell praksis (hensikten med samarbeidet). Slikt samarbeid synliggjør 
forventningene. 


Forventninger 


Våre forventninger er uttrykk for hva vi venter av oss selv eller andre 
i forhold til hva og hvordan vi tror at vi vil mestre en oppgave eller en 
situasjon. Forventningene utgjør et sett med evalueringskriterier som har 
betydning for hvordan vi håndterer en sak, hvordan vi vurderer egen og 
andres innsats underveis og vår forståelse av resultatet til slutt. 

Forventninger bygger på et sett av antakelser (Fines, 2002), som kon- 
strueres gradvis i samspill mellom mennesker. Lærerens faglige forvent- 
ninger til elevene bygger på tidligere resultater og tanker om elevenes 
ansvarlighet i forhold til instruksjon og motivasjon (Fines, 2002, s. 92). 
Kollegers forventninger til hverandre bygger på de samme elementene 
basert på erfaringer fra tidligere samarbeid. 

Forventningene har betydning for samspill. Fines (2002) og Rosenthal 
og Jacobsen (1968) beskriver funn hvor lærerens forventninger til elevene 
viser seg å påvirke handlingene fra begge parter. Samtidig må forvent- 
ningene svare til mestringsnivået og vår proksimale utviklingssone (Bru- 
ner, 1984; Vygotsky & Cole, 1978). Hvis vi ikke lever opp til våre egne og 
andres forventninger, vil vi etter hvert redusere disse, noe som kan med- 
føre skuffelse, mangel på selvtillit og problemer med å utvikle oss videre i 
takt med våre muligheter. Forventningene er dermed et element som har 
betydning for relasjonelle prosesser og resultater. 

Forventninger, kontekst og kultur påvirker hverandre gjensidig. For å 
kunne lede, delta i og forske med og på prosesser hvor forventninger inn- 
går, er det derfor av betydning å ha god historisk kjennskap (Engeström, 
1987). Basert på slik kunnskap vil forventningene være et element for 

fremdrift i utviklingsarbeid med deltakere over profesjonsgrenser. En 
analyse vil synliggjore motsetninger bade innad og mellom gruppene av 
deltakere, og slike motsetninger kan håndteres som grunnlag for læring 
og utvikling. Hvis motsetningene øker, risikerer man konflikter som hin- 
drer samarbeid og læring, og dermed fører til mindre utvikling og læring 
(Engeström, 1987). 


Relevant forskning om betydningen av skoleleders 
forventninger 
Skolelederens forventninger har betydning for elevenes prestasjoner på 
tross av at lederen ikke selv møter elevene i daglige undervisning. Winter 
(2015) henviser til en doktorgrad av Falk Mikkelsen (2015) som dokumen- 
terer at 5 % av karakterforskjellene mellom skolene skyldes skolelederen. 
Dette er antakelig et uttrykk for at ledelsens forventninger i stor grad 
påvirker lærerens handlinger, tilretteleggingen i undervisningen, eleve- 
nes læringsprosesser og til slutt deres summativt vurderte resultat. 
Meier, Andersen, O' Toole, Jr., Favero og Winter (2015) viser at skolele- 
delse i ulike land har ulik grad av innflytelse på karakterene i skolen sin. 
Forskjellene er knyttet til grad av autoritet, handlefrihet og samspillet 
mellom ledelsen og de ansatte i skolen. Det er derfor grunn til å tro at 
skoleledere som oppnår høy grad av legitimitet blant sine ansatte, også 
med sine forventninger vil kunne oppnå høyere grad av påvirkning. 
Ledere som formulerer visjoner og skaper forventninger om å nå disse, 
har ifølge Robinson (2011) positiv innvirkning på elevenes karakternivå, 
og hun viser at en visjon bare blir tomme ord hvis den ikke kan omset- 
tes i praksis. En visjon må knyttes til spesifikke mål. Robinson henviser 
også til en undersøkelse (Barnett, McCormick & Conners, 2001) blant 
rektorer i australske videregående skoler, hvor de fant at «jo sterkere rek- 
tors tilbøyelighet til abstrakte visjoner var, jo mer negativ var lærernes 
reaksjoner» (Robinson, 2011, s. 54). Winter (2015) legger vekt på at høye 
forventninger må kombineres med høy tillit: 


Det er således bemærkelsesværdigt, at elever lærer mere på skoler, hvor lederne 
kombinerer høje forventninger og høj tillid til lærerne, både i denne undersø- 


gelse af ledertyper — og specielt de proaktive ledere, hvis skoler opnår de bedste 

resultater — og i undersøgelsen af betydningen af lederforventninger ovenfor. 
Disse proaktive ledere med gode resultater foretager også i høj grad mål- og 
resultatstyring (performance management), ligesom de involverer sig meget i 


lærernes undervisningspraksis. (side 6) 


Skolelederen har altså positiv innvirkning på arbeidsmiljøet, skoleutvik- 
lingen og også elevenes læring, når det legges til rette for å arbeide med 
høy kvalitet basert på høye forventninger. Også klasseledelse basert på 
visjoner og høye forventninger kan bli en slags selvoppfyllende profeti, 
såfremt visjoner, mål og intensjoner er lokalt forankret og realistiske 
(Jussim, 1989). 

Skolelederens forventninger får, som vi ser ovenfor, betydning for 
arbeidstakerens opplevelse og prestasjon, men effekten forsterkes hvis 
skolelederen inngår i et samarbeid med lærerne. Robinson (2011) hevder 
at en skoleleders deltakelse i læreres læring og utvikling, er den lederdi- 
mensjonen med mest kraft og betydning for elevenes læring. Hun finner 
at på skoler hvor ledelsen involverer seg aktivt i læring og utvikling, der 
mestrer rektor i større grad å delta i diskusjoner om undervisning. Når 
rektor er aktiv i diskusjoner, vil hun gjennom sin deltakelse ha større 
mulighet til å forstå språk og konsept ved utviklingsarbeidet (s. 105). Har- 
greaves og Fullan (2016, s. 181) refererer til forskning som finner at ledere 
som er tett på elevenes læringsutbytte og læreres læring, har størst effekt 
på elevprestasjoner. Dette er ledere som kjenner sine ansatte, investerer 
tid og energi i jobben de gjør, og som er bevisste på hvordan de kollektivt 
kan få de ansatte til å engasjere seg og yte på jobben. 

På samme måte som ledelsen har forventninger til lærerne, har også 
lærernes forventninger til utviklingsarbeidet betydning for utfallet. Å 
bruke tid i oppstartsfasen til å diskutere målsetting som gir retning for 
felles arbeid, er vesentlig (Stenshorne, 2017). Er det enighet om målene 
og deres relevans for praksis er det enklere å skape en felles forpliktelse 
og et engasjement i arbeidet (Robinson, 2011). Dette krever konstruktiv 
kommunikasjon og utvikling av gode relasjoner med evne til å forplikte 
seg og arbeide med problemløsning for å nå målene. 

Sannsynligheten for at lærerne engasjerer seg i en aksjonslærings- 
prosess, er langt større hvis de opplever den som meningsfull og med 
god sammenheng til det daglige arbeidet i klasserommene. Jo nærmere 


583 


KAPITTEL 21 


utviklingsarbeidet er knyttet mot læreres hverdag, jo større engasjement 
og entusiasme i et profesjonelt læringsfellesskap (Madsen, 2010). 


Metodevalg 


Studien har et kvalitativt design og utforsker forventningers innvirkning 
på aksjonslæringsprosessene. Sagt på en annen måte har vi søkt å få frem 
forståelse for fenomenet forventning slik det fremstår innenfor en natur- 
lig kontekst (Stake, 2005). 

Undersøkelsen baserer seg på et strategisk utvalg med tre skoler i en 
kommune: Marka, Stranda og Bygda skole. Deltakerne var lærere, sko- 
leledere og forskere. Som aksjonsforskere har vår rolle vært tosidig — vi 
har kommet inn i praksisfeltet som utenforstående observatører, og sam- 
tidig har vi vært aktive deltakere i utviklingsarbeidet. Likeverdighet er 
vanskelig når vi kommer fra universitetet inn i skolene. Vi har hatt rol- 
len som utenforstående og har avdekket noen mulige problemstillinger 
og samarbeidet med deltakerne om å gjennomføre løsningsmuligheter i 
utviklingsarbeidet (Zuber-Skerritt, 1992a). Vi har kunnet trekke teori inn 
som redskap, mens skolenes deltakere har hatt kunnskap om konteksten 
og har vært eksperter på praksis. Aksjonsforskningen har først og fremst 
vært praktisk, siden erfaringer og forståelse skulle bidra til utvikling og 
forbedring av praksis. Samtidig har vi hatt som mål å være deltakende i 
et samarbeid mellom skolens deltakere og forskere. Sist, men ikke minst 
er denne forskningsformen utviklende med sin kritiske og fortolkende 
tilnærming. 

Data er hovedsakelig innhentet gjennom lydinnspilling fra møter med 
utviklingsgruppen ved skolene, bestående av rektor, avdelingsledere, res- 
surslærere og tillitsvalgte. I tillegg utgjør logger og tekster fra lærernes 
individuelle og kollektive ITP-prosesser, bakgrunnsdata for analysene. 
Disse tilpassede og strukturerte prosessene ga oss tekst som empirisk 
data om det pedagogiske personalets refleksjoner og handlinger (Bjørns- 
rud & Nilsen, 2018). 

Konkrete forbedringer av skolenes praksis var et prioritert mål, samti- 
dig som prosessene hvor ny kunnskap hadde kommet frem, skulle doku- 
menteres (Zuber-Skerritt, 1992b). Underveis i arbeidet dukket spørsmålet 

om forventningenes betydning opp. Alle hadde forventninger, men for- 
ventningene var forskjellige avhengig av vare ulike roller i prosjektet. 

For a avdekke og undersoke betydningen av forventningene analyserte 
vi kjernedata i form av lydopptak, men ogsa forskerlogger og lerernes 
tekster. Vi lette etter utsagn og handlinger som kunne be- og avkrefte om, 
og eventuelt hvordan, forventninger har betydning for samarbeidet, tilta- 
kene og læringen i grensesonene mellom oss som utenforstående deltakere 
og skolens deltakere. Hensikten var å finne mening gjennom fortolkning av 
deltakernes ytringer og samspill. Relevante deler av datamatamaterialet ble 
analysert for å synliggjøre mønstre og kategorier gjennom gjentatte kate- 
goriseringsprosesser etter prinsipper fra den konstant komparative analy- 
semetoden (Strauss & Corbin, 1998). Med teorien og forskningsspørsmålet 
som utgangspunkt for analysen oppsto de tre kategoriene: forventninger til 
samarbeid, forventninger til felles mål og forventninger og læring. 

I teksten som følger, presenteres empiriske bilder som belyser de ulike 
kategoriene fra henholdsvis Bygda, Marka og Stranda skole. 


Drøfting av empiriske bilder 


De empiriske bildene som følger, bygger på våre analyser av data. Direkte 
sitater er satt i kursiv. Tekst er enkelte steder endret fra dialekt og munt- 
lige formuleringer til en sjanger nærmere skriftspråket for å sikre at inn- 
holdet i deltakernes ytringer kommer tydelig frem. 


Forventninger til samarbeid 

Loggføring fra de første møtene på de tre skolene viser at forventnin- 
gene til strategien «skolebasert kompetanseutvikling» var ulik. Noen 
lærere forventet at veiledere, senere omtalt som utviklingspartnere, fra 
universitetet skulle komme inn som kursholdere. Lærernes egen aktør- 
rolle med bidrag til mål og retning på utviklingsarbeidet skulle først tre 
i kraft etterpå. Dette ble møtt med utviklingspartnernes forståelse av at 
et skolebasert kompetanseutviklingsprosjekt skulle styres av skolene. 
Det var forventet at utviklingspartnernes arbeid skulle avklares sammen 
med deltakerne og rettes mot deltakernes aksjoner. Man hadde altså ulike 

forventningene til om utviklingspartnerne skulle sta frem som eksperter 
med overordnete svar pa alle spørsmål, eller delta likeverdig. 

Sentralt i organiseringen av UiU formidlet man både forventninger 
til at skolene skulle lede de skolebaserte prosjektene og at lærerutdan- 
ningsinstitusjonene skulle være «utviklingspartnere» (Utdanningsdirek- 
toratet, 2016). Ved oppstarten og gjennom det innledende pilotprosjektet 
hadde UH-sektoren betegnelse som «tilbydere». Å benevne deltakerne fra 
universitet og høgskoler som tilbydere viste seg å skape en situasjon hvor 
noen som er eksperter på en overordnet teoretisk forståelse «viser veien». 
Samtidig ønsket man å etablere et skolebasert utviklingsprosjekt hvor de 
som eier og kjenner til muligheter og utfordringer (og er eksperter på 
egen situasjon), skulle ta tak i disse. Et dilemma som kunne føre til læring 
eller kunne føre til at situasjonen låste seg (Engeström, 2001). 

Et slikt dilemma opplevde vi da partene møttes i starten av prosjektsam- 
arbeidet. En av lærerne på Marka skole fortalte: «Det tok litt tid å finne ut 
av roller i starten, men det har blitt en sammenheng etter hvert. Det skulle 
jo være ressurslærere, utviklingsveiledere og universitetet, og hvem skulle 
gjøre hva?» Deltakerne opplevde spenningene og fant løsninger. I arbeidet 
med dette lærte man noe, og samtidig dukket nye dilemmaer opp. En slik 
ny problemstilling var at det ikke kun var et spørsmål om å finne rollene 
som skole eller universitet i dette samarbeidet, det var mange flere aktører 
i sving. Allerede før prosjektet var satt i gang, hadde direktoratet utviklet 
en komplisert struktur med mange flere aktører som skulle finne rollene 
sine. Ressurslærere og utviklingsveiledere var to av disse gruppene. Res- 
surslærerne var lærere i skolene som hadde søkt om, og fått lov til, å støtte 
lærerne med didaktisk kompetanse og kunnskap i prosjektene lokalt. De 
var ikke formelt en del av skoleledelsen. Den overordnete prosjektledelsen 
etablert av direktoratet hadde nok tidlig sett at rollefordeling kunne bli 
en utfordring. De hadde allerede fra prosjektstart etablert et samlingsba- 
sert tilbud for både ressurslærere og skoleledere hvor man fikk innspill til 
hvordan rollene, reglene og arbeidsfordelingen kunne organiseres. I til- 
legg fikk disse gruppene faglige innspill for å heve kompetansen og faktisk 
kunne fungere på et høyere nivå enn kollegene i akkurat dette prosjektet. 

Rektor ved Stranda skole fortalte at en suksessfaktorer var å etablere en 
«ressursgruppe med rektor, ressurslærere og tillitsvalgte». Denne gruppen 

skulle sammen drive prosessen fremover. Mange rektorer i UiU involverte 
tillitsvalgte i arbeidet. Men den kompliserte strukturen okte sannsynlig- 
heten for spenninger og eventuelle konflikter. Samtidig inkluderte man 
et nytt perspektiv og fikk dette droftet allerede for og mens endringer var 
satt i verk. Tillitsvalgte befant seg i en nokkelposisjon for kontakt ut mot 
alle lærerne. 

Med mange aktører og grupper av aktører økte både mengden av for- 
ventninger og risikoen for at man hadde ulike forventninger. En av res- 
surslærerne på Stranda fortalte følgende om satsingen i utviklingsarbeidet: 


Den profesjonaliteten og det at vi opplever et forventningstrykk, er positivt i 
alle sammenhenger. Når vi skal på en samling på universitetet, så veit jeg at 
det kommer noen forventninger der. Enten forventninger til metode som skal 
brukes, som jeg kanskje er usikker på, noe som gjør at jeg forbereder meg noen 
prosent mer aktivt i forkant. Eller personalet som opplever forventninger fra 
oss i ressursgruppa, vi har noen forventninger til dem før samlingene i plenum. 
De forventer også at vi [fra ressursgruppa] kommer med noe som er konkret, 
når vi møtes. Alle har noen forventninger gjennom hele prosessen, og det har 


vi kanskje ikke opplevd på samme måte før. 


Ressurslæreren opplevde at forventningene skapte fremdrift i prosjektet, 
og at dette trykket var sterkere enn tidligere. Det er uklart om grunnen til 
dette nå var større forventninger fra direktoratet, og også mer penger, noe 
som kan knyttes til forventet utbytte, eller om det var fordi det var større 
forventninger lokalt, noe som kan knyttes til forventninger fra mange 
aktørgrupper. Men at forventningene som krysses når mennesker møtes 
i grensesonene, øker trykket for utvikling, virker ganske klart. 

Denne ressurslæreren var samtidig tillitsvalgt og kunne derfor ta opp 
og diskutere prosjektet på flere arenaer. Han beskrev videre hvordan han 
som tillitsvalgt på Stranda skole hadde tatt med seg planer og tanker fra 
UiU inn på klubbmøter: «Her har lærerne kunnet ta ut frustrasjon, og jeg 
har kunnet formidle tilbake til ledelsen og ressursgruppen. Jeg kunne si at 
"det må vi tenke på, og nå har vi en utfordring». Når de samme deltakerne 
er aktører på ulike arenaer, øker kompleksiteten. Da kan uenighetene, 
misforståelsene og spenningene øke, men det gir samtidig flere arenaer 
til å behandle disse spenningene på. Hvis deltakerne har tilegnet seg og 

mestrer strukturen for ekspansiv leering, kan denne okte kompleksiteten 
også føre til flere arenaer for ekspansiv læring. Samtidig er det alltid en 
risiko for at økt spenningsnivå kan øke konfliktnivået, slik at situasjo- 
nen kanskje låser seg og læringssituasjonen bryter sammen (Engeström, 
1987). 

Da prosjektdeltakerne møttes på ulike arenaer, kom det frem at for- 
ventningene bygget på tidligere erfaringer, og at det historiske perspek- 
tivet i aktivitetsteorien og teorien om ekspansiv læring (Engeström, 1987, 
2001) hadde betydning. På Marka skole brukte man benevnelsen aksjons- 
læringssløyfer, som beskriver et arbeid hvor man systematisk arbeider 
med planlegging, gjennomføring, evaluering og ny planlegging av under- 
visning for å fremme elevenes læring. Dette gjentas gang på gang, derav 
benevnelsen sløyfe. En lærer på Marka skole beskrev forventninger om 
«aksjonslæringssløyfer med refleksjon» og at «refleksjonene skulle danne 
retning for veien videre». Han mente at «sløyfene med tiden har kommet 
litt under huden som en metodikk med bruk av ITP (individuell, team, 
plenum) delingskultur og aksjon». Denne læreren argumenterte, helt i tråd 
med Engeström (1987), for at tidligere erfaringer fikk betydning for nåvæ- 
rende deltakelse, i dette tilfellet som kunnskap og erfaring med en nyttig 
struktur. På samme måte kan vi ifølge Fines (2002) si at forventninger ble 
bygget opp i et gradvis samspill mellom lærerne basert på deres tidligere 
erfaringer med utviklingsarbeid og tanker de hadde om samarbeid og 
utbytte. 

Begrepet aksjonslæringssløyfe ble også brukt av en utviklingspart- 
ner fra universitetet, som har erfaring med denne strukturen. Erfarin- 
gene til denne utviklingspartneren hadde tidligere fått betydning for et 
utviklingsforløp på en annen skole. Rektor ved Stranda skole sa: 


Vi hadde jo egentlig lagt alt innhold i utviklingstiden for hele våren, og så satt 
vi der og la fram planen, da skjønte vi på deg (fra UH) at du var sånn passe. ... 
hm. ... er det dette dere skal gjøre, og så snudde vi helt. Du stilte noen spørsmål 
som gjorde at vi måtte tenke gjennom på nytt. Vi skjønte at aksjonslæringss- 
løyfer med refleksjon skulle danne utgangspunkt og vise retning videre, og vi 
kunne ikke ha alt innhold klappet og klart for hele våren. Aksjonslæring var å 


leve litt med det uferdige. 

For samarbeidet startet, hadde rektor og utviklingspartner ulik forstaelse 
av strukturen for arbeidet. Vi kunne med andre ord observere flere stem- 
mer med ulike synspunkt og interesser. Ifølge Engeström (2005) vil et 
aktivitetssystem alltid bestå av flere stemmer og motsetninger som bry- 
nes mot hverandre, i dette tilfellet rektor og utviklingspartner. Etter sam- 
taler revideres denne forståelsen, og man enes om en felles retning. Sterk 
struktur kan stenge noen kreative rom, og deltakerne hindres i å oppnå 
maksimalt utbytte av samarbeid, utvikling og læring. Svak struktur støt- 
ter ikke deltakerne i lærings- og endringsprosessene. En utfordring er 
da at behovet for struktur kan være forskjellig, eller at ulike profesjoner 
har ulik kultur for organisering av struktur. Funn i dette prosjektet viser 
at dette er viktig å ta opp i samarbeidet i grensesonene. I dette tilfellet 
forholdt den ene parten seg spørrende, mens den andre parten så behovet 
for å endre og tilpasse seg. I en slik situasjon er det mulig å finne en felles 
struktur påvirket av begge parter, slik vi ser under Engeströms prinsipp 
om endring som muliggjøres gjennom sykluser over tid. 

I sin forståelse av begrepet aksjonslæringssløyfe la rektor ved Stranda 
Skole vekt på at slike sløyfer med aksjonslæring omfattet prosesser hvor 
man ikke alltid når et eksakt mål, men hele tiden jobber i en prosess hvor 
man ikke er helt ferdig. Det vil alltid være noe mer man kan tenke seg 
å oppnå gjennom å stille spørsmål til eksisterende praksis, analysere, 
reflektere og prøve ut nye forslag i tråd med den ekspansive læringssirke- 
len (Engeström & Sannino, 2010). 

Denne empirien viser at ulike aktører har ulike erfaringer, ulike 
arbeidssituasjoner og dermed ulike forventninger til utviklingsarbeidet. 
Vi møtes med hver vår bakgrunn og mål for arbeidet (Fines, 2002). Når 
disse forventningene blir synlige, dannes grunnlaget for nytenkning. 
Våre ulike forventninger får på denne måten betydning for forløpet og 


resultatet av samarbeidsprosessene. 


Forventninger til felles mål 

Våre handlinger styres av våre mål. Når vi som deltakere ser et nyt- 
tig og hensiktsmessig utbytte, så tilrettelegger vi våre handlinger for å 
oppnå dette. Våre erfaringer, vår rolle, vårt samspill med andre og våre 

forventninger far betydning for hva som er nyttig, hensiktsmessig og 
gir mening for oss. Aktivitetssystemet er preget av flerstemmighet med 
ulike synspunkt, og endring skapes gjennom lange sykluser (Engeström 
& Sannino, 2010). Det er altså ikke en fastlåst posisjon, hvor et mål ligger 
fast til det er nådd, men en situasjon i endring. Som rektor sa ovenfor: Vi 
må leve med det uferdige. 

Deltakerne gikk inn i prosjektet med ulike forventninger til målet 
for hva de skulle jobbe med. Før et lærerkollegium og skoleledelsen fikk 
snakket sammen, kunne bakgrunnen for valg av mål variere. Lærerne 
kom direkte fra utfordringene i klasserommene, mens ledelsen både 
hadde et annet perspektiv og trengte litt tid og forklaring for å vite 
hva som var mest aktuelt. Denne situasjonen kunne beveges når delta- 
kerne snakket sammen på tvers av grensene. En av lærerne ved Stranda 
skole sa: 


Da vi startet hadde ledergruppen, med bakgrunn i ståstedsanalysen, bestemt 
at lesing skulle være et sentralt tema, og da var det litt sånn blanda mottakelse 
[blant lærerne]. Ungdomsskolelærerne var litt negative, og vi på barnetrinnet 
var sånn: “Wow, skal vi få være med” - det var litt gøy. Men da vi hadde gjen- 
nomført en SWOT-analyse sammen med utviklingsveiledere (den var proff), da 
tror jeg personalet synes det ble veldig bra. Vi ble litt gira og har greid å holde 
trykket oppe underveis. 


Planen fra ledelsen passet kun delvis til lærernes forventninger og behov. 
Utviklingsveilederne kom inn med et redskap som viste hvor det kunne 
være nyttig å sette inn og gjennomføre en SWOT-analyse (strengths- 
weaknesses—opportunities—threats). I dette tilfellet viste den, på troverdig 
vis, at nettopp lesing ville være et hensiktsmessig sted å starte. Fordi ana- 
lysen ga mening for deltakerne, fikk den også betydning for kommende 
forventninger og dermed mening, holdninger og handlinger. I tråd med 
ekspansiv læring startet det med en «forstyrrelse» hvor det ble stilt spørs- 
mål ved eksisterende praksis (Engeström & Sannino, 2010). 

Ved samme skole beskrev rektor at ressursgruppen hadde laget opp- 
drag hvor det var «synlig og klart hva som skal gjøres og hva som var 
målet». Det ble fulgt opp av en «felles erfaringsdeling over hva man ønsket 
å jobbe med». Det er ikke alltid at det som er synlig og klart for den ene 

deltakeren i arbeidet på tvers av grensene, er like forståelig for den andre. 
Det kan derfor være en strategi for å fremme dette samarbeidet at man 
selv prøver å formulere seg tydelig, presentere dette for samarbeidspart- 
nere, diskutere og reflektere over hvordan alle forstår oppdraget, slik at 
man opparbeider seg en felles forståelse for hvilke handlinger som skal til 
for å nå målet. Selv om målet (objektet) var uklart i begynnelsen, bidro 
forhandlinger og samarbeid med klargjøring (Engeström, 2005). Det var 
det rektor kort beskrev ovenfor. Rammen var en felles forståelse av et mål 
og at alle deltakerne skulle bidra for å nå dette målet. 

På Bygda skole ble det fortalt at de «har avsatt mye og lang tid». De 
hadde gjennomført aksjoner med lesestrategier, hatt refleksjonsprosess 
individuelt, i team og i plenum. Alle hadde fått avsatt tid til å observere 
kolleger. Å bruke tid og ressurser var også en måte å vise forventninger til 
å nå et felles mål. Tid som ressurs er en mangelvare ved mange skoler, å 
få tildelt tid til et utviklingsprosjekt vil, uten at noe blir sagt, også være et 
signal om at man bør delta og gjerne ta et steg nærmere målet. 


Forventninger og læring 


Utbyttet og læringen av samarbeidet så ut til å overgå forventningene på 
disse skolene. Rektor på Bygda skole kom med følgende uttalelse: 


Alle uten unntak sier at dette må vi gjøre mer. Dette må vi fortsette med og ikke 
slutte. Alle er i gang med noe. Vi har vært gode til å sette av tid, jobbe i bolker 
hvor vi har fokus på akkurat det vi har bestemt. Det er veldig viktig at lærerne 
har oppdaget at de kan mye - så får vi hentet fram ressurser og de får input. 
Så deilig å få anerkjennelse og at andre ser hva du gjør, og få tilbakemeldinger. 
Som mange andre klasserom i Norge har døra vært lukket til klasserommet, 
men nå er vi inne og ser, opplever og oppdager at det er helt fantastisk hva 
folk kan. 


Rektor på Bygda skole hadde noen forventninger som gjorde at det ble 
satt av tid til utviklingsarbeidet og lærerkollegiet fikk medvirke, men det 
var også forventet at man jobbet sammen mot et felles mål. Slike mål 
vil variere noe fra skole til skole, da man må sikre at arbeidet kan knyt- 
tes til spørsmål som lærerne oppfatter som meningsfulle og utfordrende, 

knyttet mot eksisterende praksis (Madsen, 2010). Samtidig ga rektor i 
dette tilfellet uttrykk for at resultatet oversteg forventningene. Å sette av 
tid, å jobbe individuelt og i grupper med presentasjoner og diskusjoner i 
plenum, var en suksessfaktor som ga innsikt i hva kolleger kunne bidra 
med, og samtidig åpnet for input og læring. Lærerne møtte ikke kun for- 
ventninger, men også anerkjennelse for kunnskap og handlinger som 
profesjonelle yrkesutøvere. Dette førte til ytterligere åpenhet for samar- 
beid og innsikt i hverandres arbeid, ved at «dørene til klasserommene opp- 
leves som mer åpne». Antakelig er dette en metafor som forteller at man 
reagerte positivt på å samarbeide med, og bli observert av, både kolleger 
og skoleledelse. 

Et tettere samarbeid førte også til at lærerne ble bedre kjent med hver- 
andre. Man ser ikke kun hverandres svake sider, men også de sterke. En 
av lærerne på Bygda skole fortalte at hun har «oppnådd gjensidig høyere 
respekt for en kollega» og at «det oppleves som en støtte». Man er ikke i 
samme grad ensom i arbeidet når man tør å åpne seg, og når man opple- 
ver at kolleger har kunnskap og profesjonsutøvelse man kan støtte seg til. 
Rektor ved Bygda skole delte lærernes forståelse av utviklingen på skolen 
og fortalte at de «er på vei til å bli en VI-skole som jobber sammen og 
backer hverandre opp». Man lyktes med å fremme et lærende fellesskap 
hvor man med alle lærerne som deltakere ble tryggere på hverandre og 
lærte og utviklet seg sammen. Denne opplevelsen av å være deltaker i 
et læringsfellesskap hvor man både respekterer og støtter hverandre, var 
basis for felles læring og utvikling og kan betegnes som et profesjonelt 
læringsfellesskap (Emstad, 2012; Hargreaves & Fullan, 2016). 

Samtidig handler profesjonsutøvelse i læreryrket om mer enn å kunne 
snakke med kolleger, det er mye undervisningsarbeid i klasserommene 
også. Endring kan oppstå som ideer i samtaler og begrunnes i felles reflek- 
sjoner, men først når de har funnet veien til klasserommet, har det skjedd 
noe. Dette var et grunnleggende prinsipp i UiU som også kom til uttrykk 
i den samme lærerens uttalelser da han fortalte at «å gjøre noe sammen 
i personalgruppen har vært viktig: ikke bare si ting, men gjøre noe». Hva 
hver enkelt gjør, vil avhenge av situasjonen og av den læringen som har 
skjedd i prosessen. Dette bygger naturlig på tidligere erfaringer og nåvæ- 
rende forventninger til hvilke muligheter som foreligger, men store så vel 

som sma endringer er uttrykk for at den enkelte læreren har lært noe og 
har utviklet seg. Når mange lærere har lært noe innenfor samme feltet, 
på vei mot de samme målene, har det skjedd noe i det felles systemet. Når 
også ledelse og deltakere fra universitetet har innvirket på dette systemet 
og selv endret forståelse, da har samarbeidet i grensesonene ført til læring 
vi kan betegne som ekspansiv (Engeström, 2005). Gjennom prosessene 
har arbeidet ekspandert fra å være utydelig med svak forståelse til gradvis 
å få retning, innhold og, ikke minst, sette spor i lærerens praksis. 

Med bakgrunn i empirien ovenfor ser vi at det å krysse grenser og 
samarbeide i grensesonen kan føre til læring. Ledelse og lærere har krys- 
set grenser, utviklingspartnere fra universitetet og ansatte i skolen har 
møttes over grensene, utviklingsveilederne og ressurslærerne har inngått 
i grensesprengende samarbeid på kryss og tvers. UiU var tilrettelagt og 
ble gjennomført på en måte som støttet dette arbeidet i grensesonene. 
Samtidig har vi blitt bevisst nye grenser. Det har blitt synlig at det også 
eksisterer grenser mellom lærerne og deres ulike, individuelle praksiser. 
Samarbeidet mellom lærerne blir også til et samarbeid i grensesonene 
som et resultat av grensekryssing. 

UH-deltakernes forventninger om å komme frem til endringer i klas- 
serommet, lærernes forventninger om at dette skulle bli mer enn prat, og 
skolelederes forventninger om at dette prosjektet skulle forankres syste- 
misk, og også ha en betydning for samarbeidet etter prosjektets avslut- 
ning, førte til en gjensidig læringsprosess i grensesonen. 


Oppsummering 


I denne studien har vi utforsket betydningen av deltakernes forventnin- 
ger i et samarbeid på tvers av profesjonsgrensene. Alle har noen forvent- 
ninger både til seg selv og til samarbeidspartnerne når arbeidet innledes. 
Disse forventningene baserer seg på deltakernes tidligere erfaringer og 
kan synliggjøres gjennom en historisk analyse (Engeström, 1999). En slik 
analyse øker bevisstheten om forventningene, som da fremstår som et 
redskap som kan skape fremdrift i utviklingsarbeid med deltakere over 
profesjonsgrenser. Analysen vil også synliggjøre motsetninger både innad 
i gruppene og mellom gruppene av deltakere. Hvis slike motsetninger 

håndteres som grunnlag for utvikling, kan en analyse støtte læringen og 
utviklingen. Hvis motsetningene øker, risikerer man konflikter som hin- 
drer samarbeid og læring, og dermed fører til motstand. 

Utviklings- og læringsarbeid retter seg mot ett eller flere mål. Mål 
kan settes på ulike nivå, desto mer overordnet nivå, desto lettere å bli 
enige, men samtidig vanskeligere på en meningsfull måte å knytte målet 
til hverdagens praksis. Om man ønsker utvikling av undervisningen i 
klasserommet, slik det var i UiU, må man altså finne et nivå for målfor- 
muleringene som er overordnet nok til å samle deltakerne på tvers av 
grensene, men konkret nok til å oppleves som meningsfullt av deltakerne. 
Ifølge den ekspansive læringssirkelen kan implementering forstås som 
å bli bevisst hvilke rutiner og aktiviteter som skal opprettholdes i god 
balanse med positiv forventning til endringen. 

Når ulike grupper av deltakere møtes med sine ulike mål og forventnin- 
ger, kan en analyse av situasjonen være et redskap for å vurdere mening i 
målene. I dette tilfellet gjennomførte man som nevnt en SWOT-analyse, 
men andre former for kartlegging av situasjonen kunne også få frem sko- 
lenes behov. Det viktigste med analysen var at deltakerne skulle oppleve 
sammenheng og mening i de påfølgende målformuleringene. Hvis mål- 
formuleringene blir meningsløse i forhold til deltakerens forventninger, 
hva som er utfordringer og forståelse av hva som kan gjennomføres, så 
minker aktørens innsats og læring i samarbeidsprosessen. 

Å lære tar tid, å overføre det lærte til endring av praksis tar også tid, og 
å endre en felles kultur tar tid. Det må altså settes av tid for at aksjonslæ- 
ring kan gjennomføres. Samtidig så gjør ikke læringen og endringen seg 
selv, så tiden som settes av, må fylles med innhold som gir mening. Struk- 
turen rammer arbeidet inn og støtter fremdrift. Både mening og struktur 
må forhandles av deltakerne i grensesonearbeid, og deres forventninger 
har betydning for resultatet. Denne studien viser at det er nødvendig å 
sette av tid til å ta deltakerne og deres forventninger på alvor. 

Når så mange deltakere uttrykker at dette prosjektet var annerledes 
enn tidligere utviklingsprosjekt fordi man kunne bruke både ressurslæ- 
rernes, utviklingsveiledernes og universitetspartneres innspill i det dag- 
lige arbeidet, da er dette dokumentasjon for at et slikt samarbeid over 
yrkesgrensene er nyttig og fører frem. Men vi ser også at det er krevende 

både a planlegge og å delta. Deltakerne må investere av seg selv og være 
villige til å gå inn i læringsprosesser i et tredje rom. Kolleger som opplever 
at de allerede vet og kan, allerede er gode nok, vil være vanskelig å inklu- 
dere i læring i grensesonene. Men de er kanskje vanskelig å inkludere i 
utviklingsarbeid generelt (Madsen, 2010). 

Vi stilte oss følgende forskningsspørsmål: Hvilken betydning har 
ulike aktørers forventninger for resultatet av en aksjonslæringsprosess? 
Det er, som studien viser, komplisert å planlegge, lede og gjennomføre 
et aksjonslæringsprosjekt med mange forventninger fra ulike aktører og 
ulike yrkesgrupper. Men studien viser også at deltakerne som håndterer 
møtet i grensesonen, har mye igjen i form av gjensidig støtte i utvikling 
og læring. Et slikt samarbeid kan føre til grensesprengende, kreative løs- 
ninger som ingen av deltakerne kunne fått frem alene. 


Referanser 


Akkerman, S. F. & Bakker, A. (2011). Boundary crossing and boundary objects. 
Review of Educational Research, 81(2), 132-169. 

Barnett, K., McCormick, J. & Conners, R. (2001). Transformational leadership in 
schools—panacea, placebo, or problem? Journal of Educational Administration, 
39(1), 24-46. 

Bjørnsrud, H. (2005). Rom for aksjonslering: om tilpasset opplæring, inkludering og 
læreplanarbeid. Oslo: Gyldendal akademisk. 

Bjørnsrud, H. & Nilsen, S. (2018). Joint reflection on action — a prerequisite for 
inclusive education? A qualitative study in one local primary/lower secondary 
school in Norway. International Journal of Inclusive Education, 23(2), 158-173. 
https://doi.org/10.1080/13603116.2018.1427153 

Bruner, J. (1984). Vygotsky’s zone of proximal development: The hidden agenda. New 
Directions for Child Development, 23, 93-97. 

Emstad, A. B. (2012). Rektors engasjement i arbeidet med oppfolging av 
skolevurdering. Doktoravhandling, NTNU. 

Engeström, Y. (1987). Learning by expanding: An activity-theoretical approach to 
developmental research. Helsinki: Orienta-Konsultit Oy. 

Engeström, Y. Virkkunen, J., Helle, M., Pihlaja, J. & Poikela, R. (1996). The change 
laboratory as a tool for transforming work. Lifelong Learning in Europe, 1(2), 10-17. 

Engeström, Y. (1999). Activity theory and individual and social transformation. I Y. 
Engeström, R. Miettinen & R. Punamaki (Red.), Perspectives on activity theory 
(s. 19-38). Cambridge, MA: Cambridge University Press. 


595 


KAPITTEL 21 


Engeström, Y. (2001). Expansive Learning at work: Toward an activity theoretical 
reconceptualization. Journal of Education and Work, 14(1), 133-156. 

Engeström, Y. (2005). Developmental work research. Expanding activity theory in 
practice. (Vol. 12). Lehmanns Media. 

Engeström, Y. & Sannino, A. (2010). Studies of expansive learning: Foundations, 
findings and future challenges. Educational Research Review, 5(1), 1-24. 

Fines, B. G. (2002). The impact of expectations on teaching and learning. Gonz. L. 
Rev., 38, 89. 

Fullan, M. (2006). Leading professional learning. The School Administrator, 63(10). 
Hentet fra http://www.aasa.org/SchoolAdministratorArticle.aspx?id=7620 

Hargreaves, A. & Fullan, M. (2016). Arbeidskultur for bedre læring i alle skoler. Hva er 
nødvendig lærerkapital? Oslo: Kommuneforlaget. 

Jensen, R. & Aas, M. (2012). Å utforske praksis. Oslo: Cappelen Damm AS. 

Jensen, R. (2018). Profesjonelt arbeid i grensesoner: skoleforbedring på tvers av 
virksomheter. Oslo: Cappelen Damm Akademisk. 

Jussim, L. (1989). Teacher expectations: Self-fulfilling prophecies, perceptual biases, 
and accuracy. Journal of Personality and Social Psychology, 57(3), 469-480. 

Kemmis, S., McTaggart, R. & Nixon, R. (2014). The action research planner: Doing 
critical participatory action research. Singapore: Springer. 

Kunnskapsdepartementet. (2011). Meld. St. 22 (2010-2011). Motivasjon - Mestring - 
Muligheter. Ungdomstrinnet. Oslo: Kunnskapsdepartementet. 

Madsen, J. (2010). Må lærerne eie prosjektet for at vi skal lykkes i arbeidet med å 
utvikle skolen? I Skoleutvikling i praksis (s. 217). Oslo: Universitetsforlaget. 

Meier, K., Andersen, S. C., O' Tool Jr., L. J., Favero, N. & Winter, S. C. (2015). Taking 
managerial cntext seriously: Public management and performance in U.S. and 
Denmark schools. International Public Management Journal, Symposium on the 
State of public Management, 18(1). 

Mercer, N. & Hodgkinson, S. (Red.). (2008). Exploring talk in school. London: Sage. 

Postholm, M. B. (2007). Interaktiv aksjonsforskning: forskere og praktikere i 
gjensidig bytteforhold. I M. B. Postholm (Red.), Forsk med! Lærere og forskere i 
læringsarbeid. Oslo: Cappelen Damm Akademisk. 

Robinson, V. (2011). Student-centered leadership. San Francisco: Jossey-Bass. 

Rosenthal, R. & Jacobsen, L. (1968). Pygmalion in the classroom: Teacher expectation 
and pupils intellectual development. NY: Holt, Rhinehart & Winston. 

Roth, W. M., Hwang, S. W., Goulart, M. I. & Lee, Y. J. (2005). Participation, learning, 
and identity: Dialectical perspectives, vol. 14. Berlin: Lehmanns Media. 

Stake, R. E (2005). Qualitative case studies. I N. K. Denzin & Y. S. Lincoln (Red.), The 
Sage handbook of qualitative research (s. 443-467). Thousand Oaks, CA: Sage. 


596 


EN AKSJONSFORSKNINGSSTUDIE AV SAMARBEID | GRENSESONER 


Stenshorne, E. (2017). Ledelse er ledelse og skoler er skoler? I H. Bjornsrud (Red.), 
Skolebasert kompetanseutvikling - Organisasjonslæring for delingskultur. Oslo: 
Gyldendal Akademisk. 

Strauss, A. & Corbin, J. (1998). Basics of qualitative research: Techniques and 
procedures for developing grounded theory. Thousand Oaks, CA: Sage. 

Tiller, T. (2004). Forpliktende forskningsfantasi. I T. Tiller (Red.), Aksjonsforskning i 
skole og utdanning. Kristiansand: Hoyskoleforlaget. 

Utdanningsdirektoratet. (2016). Rammeverk for skolebasert kompetanseutvikling pa 
ungdomstrinnet 2013-2017. Oslo: Utdanningsdirektoratet. 

Vennebo, K. F. & Aas, M. (2018). Krav om praksisorientering i rektorutdanningen: 
Hvordan omtales dette på tilbydernes hjemmesider? FoU i praksis, (3), 51-68. 

Vygotskij, L. S. & Kozulin, A. (2001). Tenkning og tale. Oslo: Gyldendal akademisk. 

Vygotsky, L. S. & Cole, M. (1978). Mind in society: The development of higher 
psychological processes. Cambridge, MA: Harvard University Press. 

Wenger, E. (1998). Communities of practice: Learning, meaning, and identity. 
Cambridge: Cambridge University Press. 

Wertsch, J. V. (1991). Voices of the mind: A sociocultural approach to mediated action. 
Cambridge, MA: Harvard University Press. 

Winter, S. C. (2015). Elevers leering og skolelederfokus pa faglighed. SFI Tema, 02, 1-8. 

Zuber-Skerritt, O. (1992a). Action research in higher education. Examples and 
reflections. London: Kogan Page. 

Zuber-Skerritt, O. (1992b). Professional development in higher education. A theoretical 


framework for action research: London: Kogan Page. 


597 


Om forfatterne 


Nina Amble er professor ved OsloMet — storbyuniversitetet, Fakultetet 
for lærerutdanning og internasjonale studier. Hun er knyttet til Kompe- 
tansesenteret for yrkesfag og underviser for det meste på oppdragsstudier 
på masternivå. Ninas forskningsinteresse er rettet mot læring i arbeid og 
hvordan læring inngår i bra arbeid. Hun har ledet større aksjonsforsk- 
ningsprosjekter, er opptatt av formidling utover akademia og har gitt ut 
en rekke artikler/bøker. 


Svein-Erik Andreassen er dosent ved UiT Norges arktiske univer- 
sitetet, Institutt for lærerutdanning og pedagogikk. Han har skrevet 
doktorgradsavhandlingen: «Forstår vi læreplanen?». Hans primære 
forskningsinteresse er analyse av læreplaner for og i grunnskole, videre- 
gående skole og fagskole. 


Gunhild Bjaalid er utdannet psykolog og har en doktorgrad i organisa- 
sjon og ledelse fra Handelshøgskolen ved UIS. Hun jobber som organisa- 
sjonspsykolog ved UiS, og har en førsteamanuensis II-stilling i «Nettverk 
for helse og teknologi» ved samme organisasjon. Hennes forskningsom- 
råder omhandler implementering av organisatoriske endringer, arbeids- 
relatert stress og arbeidsmiljø i sykehussektoren. 


Kristin Emilie Willumsen Bjørndal er førsteamanuensis i pedagogikk 
ved UiT Norges arktiske universitet, Institutt for lærerutdanning og 
pedagogikk. Hun er utdannet pedagog ved UiT med doktorgrad i peda- 
gogikk (2012). Hennes forskningsinteresser omfatter blant annet filosofe- 
ring med barn, livsmestring, digital dømmekraft og profesjonsutvikling. 


Morten Brattvoll er førstelektor i utdanningsledelse ved Institutt for 
lærerutdanning og pedagogikk, UiT Norges arktiske universitet. Brattvoll 


599 


OM FORFATTERNE 


jobber primært med utvikling og gjennomføring av utdanninger for 
ansatte i det norske utdanningssystemet. Offentlig politikk og organisa- 
sjonsteoretiske tilnærminger utgjør tyngdepunktet i hans faglige arbeid. 


Olav Eikeland er professor ved OsloMet — storbyuniversitet, Fakultet for 
lærerutdanning og internasjonale studier. Han er filosof og dr.philos. i 
antikk filosofi. Han arbeidet fra 1985 til 2008 på Arbeidsforskningsinsti- 
tuttet, fra 2008 til i dag ved OsloMet. Han har arbeidet praktisk, metodo- 
logisk og filosofisk med aksjonsforskning siden midten av 1980-årene. 
Interessefelt er kunnskapsteori, samfunnsvitenskapelig metodologi, 
aksjonsforskning og organisasjonslæring. Han har publisert en rekke 
artikler og bøker om disse emnene. 


Thomas Eri er førsteamanuensis i pedagogikk ved OsloMet — storbyuni- 
versitetet, Institutt for grunnskole- og faglærerutdanning. Han undervi- 
ser og veileder i pedagogiske emner på bachelor-, master- og ph.d.-nivå 
med spesiell interesse for pedagogisk forsknings- og utviklingsarbeid, 
estetiske og utforskende læreprosesser, og pedagogiske grunnlagsproble- 
mer. Eri har bakgrunn som lærer i Oslo-skolen. Han har siden 2009 ledet 
og bidratt i flere små og store nasjonale og internasjonale forsknings- og 
utviklingprosjekter i utdanningssektoren. 


Anne Eriksen er dosent i drama og teater ved UiT Norges arktiske uni- 
versitet, Musikkonservatoriet. Hun underviser på årsstudium i drama og 
teater, på fordypningsemnet musikk og drama i barnehagen og drama 
som arbeidsform i lærerutdanningene. Hun er involvert i forsknings- og 
utviklingsarbeid i tilknytning til ulike utdanninger ved UiT, med vekt 
på anvendt drama og teater. Forskningsinteressene er teater for og med 
barn, teater og kulturmøter samt teater og demokrati. 


Hjørdis Frisnes er universitetslektor ved Institutt for sykepleie- og helse- 
vitenskap, Fakultet for helse- og sosialvitenskap ved Universitetet i Sør- 
øst-Norge, hvor hun underviser og veileder ved bachelorutdanningen i 
sykepleie. Hun er involvert i forskningsprosjekter i aksjonsforskning og 


600 


OM FORFATTERNE 


i kvalitativ forskning knyttet til studenters lering. Hun er psykiatrisk 
sykepleier og har lang klinisk erfaring innenfor psykisk helsearbeid. 


Eli Moksnes Furu er dosent emerita i pedagogikk ved Institutt for lærer- 
utdanning og pedagogikk, UiT Norges arktiske universitet. Hun har en 
doktorgrad innen aksjonsforskning og har publisert nasjonalt og inter- 
nasjonalt om skoleutvikling og aksjonsforskning. Hun har ledet Nordisk 
nettverk for aksjonsforskning i en rekke år. Hennes seneste publikasjoner 
handlet om forholdet mellom translasjonsteori og aksjonsforskning. 


Sigrid Gjøtterud er professor i yrkespedagogikk ved Norges miljø- og bio- 
vitenskapelige universitet, RealTek, Institutt for lærerutdanning og utdan- 
ningsforskning, hvor hun underviser i pedagogikk og yrkesdidaktikk i 
lærerutdanning, veilednings- og universitetspedagogikk. Hun er involvert 
i aksjonsforskning innen utdanning både nasjonalt og internasjonalt. 


Hilde Hiim er professor ved OsloMet - storbyuniversitetet, Fakultet for 
lererutdanning og internasjonale studier, hvor hun underviser pa mas- 
ter- og ph.d.-niva. Hennes interessefelt er profesjons- og yrkesutdanning, 
didaktikk og aksjonsforskning. Hun har gitt ut en rekke boker og artikler 
pa disse feltene, og har ledet flere storre aksjonsforskningsprosjekter. 


Dag Husebø er førsteamanuensis i universitetspedagogikk og leder det 
universitetspedagogiske arbeidet ved Universitetet i Stavanger. Han har 
lang fartstid i å undervise og å drive aksjonsforskning innenfor et utdan- 
ningsvitenskapelig fagfelt. Hans forskningsinteresse retter seg særlig mot 
spørsmål om hva tros- og livssynsmangfold og digitalisering har å si for 
undervisning og læring i ulike utdanningskontekster. 


Liv Helene Jensen er førsteamanuensis emerita ved Institutt for syke- 
pleie- og helsevitenskap, Fakultet for helse- og sosialvitenskap ved Uni- 
versitetet i Sørøst-Norge. Hun har doktorgrad innen aksjonsforskning. 
Hun har ledet flere praktisk deltakende aksjonsforskningsprosjekter 
i samarbeid med ledere og tverrfaglig helsepersonell i kommuner og i 


601 


OM FORFATTERNE 


spesialisthelsetjenesten. Hun er særlig opptatt av hvordan aksjonsfors- 
kning kan bidra til læring og forbedring. 


Else Marie Johansen er universitetslektor og ph.d.stipendiat ved Oslo- 
Met - storbyuniversitetet (OsloMet), Fakultetet for lærerutdanning og 
internasjonale studier. Hun underviser på bachelor- og masternivå. 
Hennes interessefelt er yrkesfaglærerutdanning innen helse- og opp- 
vekstfag og utdanning av fagarbeidere til helse- og omsorgssektoren. 


Øystein Lund Johannessen er førsteamanuensis i delstilling og forsker II 
ved Senter for interkulturell kommunikasjon ved VID vitenskapelige høg- 
skole. Lund Johannessen har mange års erfaring med utvikling og faglig 
ledelse av videreutdanninger for utdanningsprofesjonene og aksjonsfors- 
kning innenfor utdanningsfeltet. Lund Johannessens forskningsinteresse 
spenner fra interkulturell kompetanse i offentlig profesjonsutøvelse, sær- 
lig i skole og barnehage, til studier av interreligiøse relasjoner i flerkultu- 
relle kontekster. 


James Karlsen er professor og leder av Institutt for arbeidsliv og inno- 
vasjon på Handelshøyskolen ved Universitetet i Agder. Han er også til- 
knyttet det baskiske forskningssenteret Orkestra i San Sebastian, Spania. 
Karlsens forskningsinteresse er knyttet til regional innovasjon og regi- 
onal utvikling, aksjonsforskning for regional utvikling og samspillet 
mellom høyere utdanningsinstitusjoner og regionale aktører. Han har 
publisert en bok om regional utvikling og aksjonsforskning (Territorial 
Development and Action Research) på Routledge og har mange publika- 
sjoner i velrenommerte internasjonale tidsskrifter. 


Tove Leming er dosent i samfunnsfag ved UiT Norges arktiske univer- 
sitet, Institutt for lærerutdanning og pedagogikk. Hun underviser på 
ulike tilbud innenfor samfunnsfag på grunnskolelærerutdanningen, med 
hovedvekt på masteremner og veiledning på masternivå. Undervisnings- 
fokus og FoU-interesser er knyttet til demokratiundervisning, kulturmø- 
ter, internasjonalisering samt bruk av ulike studentaktive arbeidsformer, 
inkludert dramateknikker og rollespill. 


602 


OM FORFATTERNE 


Torbjorn Lund er forsteamanuensis i pedagogikk ved Universitet i 
Tromsø, Norges arktiske universitet, Institutt for lærerutdanning og 
pedagogikk. Han underviser ved praktisk pedagogisk utdanning og vei- 
leder masterstudenter på ledelse og skoleutvikling. Forskningsinteressen 
har primært rettet seg mot skoleutvikling, særlig rettet mot å utvikle 
nettverk og samarbeid mellom skoler. Han har også deltatt i utvikling av 
nordisk nettverk i aksjonsforskning og et internasjonalt nettverk blant 
aksjonsforskere (Pedagogy, Education and Praxis). Siste forskningspro- 
sjekt handler om hvordan man utvikler tverrprofesjonelt samarbeid i 
skolen. 


Janne Madsen er professor i pedagogikk på lærerutdanningen ved Uni- 
versitetet i Sørøst- Norge. Hun har mange års undervisningserfaring 
både fra grunnskolen, fra lærerutdanningen og fra videreutdanning for 
lærere. I tillegg har hun jobbet som veileder i utviklingsprosjekt i skolen. 
Hun deltar nå i et forskningsprosjekt som omhandler gjensidig læring i 
veiledning på lærerutdanningen og et med fokus på begynneropplæring. 


Vegard Moen er førsteamanuensis ved Universitetet i Stavanger (UiS), 
Fakultet for utdanningsvitenskap og humaniora. Han har doktorgrad i 
spesialpedagogikk med særlig vekt på organisasjons- og utviklingsarbeid 
i kommunesektoren. Pågående forskningsområder er universitets- og 
høgskolepedagogikk med vekt på endringsarbeid i høyere utdanning, og 
spesialpedagogisk kunnskapsutvikling og vilkår for tilpasset opplæring. 


May Britt Postholm er professor ved Institutt for lærerutdanning, NTNU. 
Postholms interessefelt er i hovedsak innen områdene utdanningsfors- 
kning, kvalitativ forskningsmetode og forsknings- og utviklingsarbeid 
(FoU-arbeid). Hun har publisert bøker og en rekke artikler som omhand- 
ler undervisning og læring, både nasjonalt og internasjonalt, og flere 
metodebøker som omhandler kvalitativ metode og FoU-arbeid. 


Lars Aage Rotvold er førstelektor i utdanningsledelse og prode- 
kan HSL, UiT Norges arktiske universitet. Rotvold har lang erfaring 


fra flere ulike aksjonslærings- og forskningsprosjekter rettet inn mot 


603 


OM FORFATTERNE 


barnehage- og skolesektoren. Et hovedfokus i disse prosjektene har veert 
a ga i dybden pa de strukturelle og menneskelige elementer som bidrar til 


organisasjonsendring. 


Marit Gjone Sandsleth er universitetsbibliotekar ved Universitetet i 
Sørøst-Norge, hvor hun blant annet underviser og veileder studenter i 
litteratursøk og kildebruk. Hun er lektor og har tidligere undervist på 
videregående skole i fagene kommunikasjon og kultur, norsk, engelsk og 
fransk. 


Arne Ronny Sannerud er professor i yrkespedagogikk ved OsloMet — 
storbyuniversitet, Institutt for yrkesfaglærerutdanning, og gjesteprofessor 
ved Kyambogo University, Uganda. Hans undervisningserfaring favner 
yrkespedagogikk, og yrkesdidaktikk i lærerutdanning på bachelor-, mas- 
ter- og ph.d.-nivå. Han har ledet en rekke nasjonale og internasjonale 
FoU-prosjekter. 


Eva Schwencke er tidligere førsteamanuensis ved OsloMet - storbyuni- 
versitetet, Fakultet for lærerutdanning og internasjonale studier. Hun har 
hatt undervisnings- og veiledningsansvar i yrkes- og bedriftspedagogikk 
og på master- og ph.d.-nivå. Hennes interessefelt er knyttet til yrkes- og 
profesjonsutdanning, læring i arbeidslivet, yrkes- og prosjektdidaktikk og 
aksjonsforskning. Hun har gitt ut vitenskapelige artikler på disse feltene, 
lærebok i prosjektarbeid og deltatt i flere aksjonsforskningsprosjekter. 


Geir Skeie innehar en UNESCO-Chair i Diversity, inclusion and educa- 
tion ved Universitetet i Stavanger. Hans forskning har fremfor alt dreiet 
seg om teoretiske og empiriske problemstillinger innenfor religionsdi- 
daktikken med vekt på mangfold. Dette omfatter også praksisutviklende 
forskning. Skeie har en delstilling som vitenskapsombud ved Universite- 
tet i Stavanger og er professor 2 ved NTNU. 


Åse Slettbakk er universitetslektor i utdanningsledelse ved Institutt for 
lærerutdanning og pedagogikk, UiT Norges arktiske universitet. Slett- 


bakk har lang erfaring fra arbeid i ungdomsskolen, og er nå involvert i 


604 


OM FORFATTERNE 


prosesser med ny kompetanseutviklingsmodell for skolen, bade desen- 
tralisert ordning og oppfølgingsordningen. Hennes forskningsinteresser 
er knyttet til skolen som organisasjon, skoleutvikling og ledelse. Hun 
underviser i rektorutdanningen i Tromsø, og er per tiden prosjektleder 
for desentralisert kompetanseutviklingsmodell ved UiT. 


Annfrid R. Steele er førsteamanuensis i pedagogikk ved UiT Norges 
arktiske universitet. Hun underviser i pedagogikk ved lærerutdanningen 
1.-10. program. Hun er involvert i flere forskningsprosjekter i lærerutdan- 
ning som vektlegger aksjonsforskning som tilnærming, og prosjekter 
med hovedvekt på samarbeid mellom lærerutdanning og skole. 


Anne Stenhammer er bibliotekleder for universitetsbiblioteket ved Uni- 
versitetet i Sørøst-Norge, campus Drammen. Hennes interessefelt fav- 
ner utvikling av universitetsbiblioteket som læringsarena og hvordan 
bibliotekarers kompetanse best skal komme studentene til nytte i deres 
læringsprosesser. Hun har lang undervisnings- og veiledningserfaring 
innen generiske ferdigheter, systematisk litteratursøk og kildekritikk. 
Anne er medforfatter på en lærebok om undervisningsmetoder for helse- 
bibliotekarer og har skrevet flere fagartikler om informasjonsferdigheter 
blant elever og studenter. Hun har kompetanse i universitetspedagogikk, 
språk og veiledning av studenter som har norsk som andrespråk. 


Elisabeth Stenshorne er førstelektor i pedagogikk og utdanningsledelse 
ved Universitetet i Sørøst-Norge. Hun har arbeidet i grunnskolen i 14 år, 
både som lærer, spesialpedagog og innenfor skoleledelse. Arbeidsområ- 
der er knyttet til undervisning, veiledning og koordinering ved master- 
og videreutdanning. Hun har kompetanse innenfor spesialpedagogikk, 
utdanningsledelse og skoleutvikling. Strategier fra aksjonsforskning og 
aksjonslæring er tema publisert i forskning om skoleutvikling innenfor 
blant annet skolebasert kompetanseutvikling. 


Beate Lie Sverre er førsteamanuensis ved Institutt for sykepleie- og 
helsevitenskap, Fakultet for helse- og sosialvitenskap ved Universitetet i 


Sørøst Norge, hvor hun underviser og veileder på bachelor-, master- og 


605 


OM FORFATTERNE 


ph.d-niva. Hun er sosialantropolog og sykepleier og har en ph.d. i migra- 
sjonshelse. Hun leder og er involvert i forskningsprosjekter med vekt pa 
aksjonsforskning, etnografi og narrative tilnærminger innen temaene 
interkulturell veiledning, helsetjenesteutvikling til eldre og psykisk helse 
blant immigranter. 


Sølvi Thuv er universitetslektor emerita i pedagogikk ved Nord universitet, 
seksjon for lærerutdanning og kunst- og kulturfag. Hennes undervisnings- 
erfaring favner faget mat og helse, pedagogikk, veiledningspedagogikk og 
videreutdanning for lærere. Interessefeltet hennes er profesjonsutdanning, 
didaktikk, nettverk for nyutdannede og aksjonsforskning. 


Astrid Unhjem er førsteamanuensis i pedagogikk ved Institutt for lærer- 
utdanning og pedagogikk, UiT Norges arktiske universitet. Hun har 
doktorgrad i spesialpedagogikk og underviser på grunnskolelærerutdan- 
ning 1-7, der utvikling av studentsentrerte undervisningsmetoder er et av 
interessefeltene. Andre interessefelt er tilpasset opplæring og begynner- 
opplæring i en skole preget av mangfold. 


Nina Aa. Vasseljen er universitetslektor i pedagogikk, skoleutvikling og 
utdanningsledelse ved Institutt for lærerutdanning, NTNU. Hun under- 
viser i veiledningspedagogikk og videreutdanning for lærerspesialister, 
og jobber med en doktorgradsavhandling knyttet til bruk av Lesson 
Study og aksjonsforskning i skolebasert kompetanseutvikling. 


Marit Aas er professor i skoleledelse ved OsloMet — storbyuniversitetet, 
Fakultet for lærerutdanning og internasjonale studier (LUI), professor II 
ved universitetet i Tromsø og adjunct professor ved Griffith University, 
Brisbane, Australia. Aas har bygget opp og ledet den nasjonale lektor- 
utdanningen ved Universitetet i Oslo fra 2009 til 2017 og har nå det fag- 
lige ansvaret for skolelederutdanningene ved OsloMet. Hun har ledet og 
deltatt i flere nasjonale og internasjonale forskningsprosjekter om sko- 
leledelse og profesjonsutvikling for skoleledere. Aas er fra høsten 2020 
prosjektleder for «Forskning på den nasjonale skolelederutdanningen», 
et fireårig forskningsoppdrag fra Utdanningsdirektoratet. 


606 


